
INTRODUCERE GENERALĂ 



Biblia sau Scriptura este de fapt o bibliotecă, o colecţie de cărţi: 
grecescul tâ biblia este un plural, „cărţile 11 , devenit în latină sub¬ 
stantiv feminin singular. Aceste cărţi, alcătuite şi fixate de-a 
lungul mai multor secole, sunt de o mare diversitate. 

Biblia ebraică cuprinde texte compuse în limba ebraică, la 
care se adaugă şi câteva în aramaică. 

Pentru creştini, Biblia se compune din Vechiul Testament 
şi Noul Testament. Expresia „Vechiul Testament 11 apare prima 
dată în 2 Corinteni 3:14, sugerând o diferenţă între acesta şi nou¬ 
tatea adusă de Hristos. Termenul „testament 11 e împrumutat din 
lat. testamentum, care echivalează gr. diathike; acesta, la rându-i, 
traduce ebr. b'rit, „legământ 11 , topos teologic fundamental pentru 
înţelegerea Sfintelor Scripturi. Cărturarii evrei care au transpus 
Biblia în greceşte aveau ia îndemână doi termeni pentru a reda 
ebraicul b'rit: syntheke („convenţie 41 , „învoială 11 , „alianţă 14 ) şi diatheke 
(„dispoziţie legală în favoarea cuiva 14 , „convenţie 11 sau „testa¬ 
ment 11 ); ei au preferat diathike, care este ambivalent (poate fi 
înţeles atât ca „legământ 11 , cât şi ca „testament 11 ). în Vulgata, tra¬ 
ducerea latinească a Bibliei, se întâlnesc mai multe sinonime 
( foedus, pactum, testamentum) pentru perechea b'rit-diathike, însă 
ultimul termen a ajuns să se impună, trecând apoi în majorita¬ 
tea limbilor europene. 

Deoarece în modernitate termenul „vechi a căpătat o nuan¬ 
ţă peiorativă, o terminologie mai nouă (dar de inspiraţie biblică, 
cf. Evrei 8:7) preferă denumirea de Primul Legământ. 


ADEVĂRUL BIBLIEI 

Atât pentru evrei, cât şi pentru creştini, Biblia e o carte sacră: 
ea reprezintă cuvântul lui Dumnezeu. Dumnezeu se revelează 
omului, de-a lungul timpului, „prin fapte şi cuvinte" (conform 
unei expresii deja consacrate) şi de aceea El poate fi numit auto¬ 
rul Bibliei, în sensul că i-a inspirat pe autorii sacri, cu o inspira¬ 
ţie având un caracter unic şi specific, şi i-a vegheat în redarea 
acestor fapte şi cuvinte care se luminează reciproc. 

în acelaşi timp, El respectă libertatea omului pe care l-a creat 
„după chipul şi asemănarea" sa: aşadar îl respectă şi pe autorul 
uman pe care îl inspiră, în aşa măsură încât se poate spune că 
Biblia este în întregime lucrarea lui Dumnezeu şi în întregime 
lucrarea autorilor umani care au contribuit la alcătuirea ei; 
aceştia nu sunt instrumente pasive, ci îşi au fiecare personalita¬ 
tea, mentalitatea, talentul, viziunea asupra lumii. E normal ca 
autorii umani să se exprime conform cunoştinţelor vremii lor, 
conform modului ei de a înţelege lumea. 

Biblia nu vrea să fie un manual de istorie, geografie, astro¬ 
nomie etc., chiar dacă textul e foarte valoros pentru cunoaşterea 
întâmplărilor, mentalităţilor, lumii aşa cum era în vremea şi pe 
teritoriul formării ei. Ceea ce Cartea vrea să comunice esenţial- 
mente este adevărul despre Dumnezeu şi despre om în relaţie 
cu Dumnezeu. 

Poate tocmai de aceea Biblia e cartea cea mai lucidă din câte 
s-au scris: de aceea apar în ea atâtea crime, violuri, adultere, unel¬ 
tiri, toată „zona întunecată" a existenţei umane. Acestea nu sunt 

expuse ca exemplu de urmat, Biblia nu este o carte de pilde pioase 
pentru uzul cititorilor grăbiţi; de aceea o lectură fundamen- 
talistă e pe cât de falsă, pe atât de periculoasă. Ci Dumnezeu îl 
ia pe om aşa cum este şi vrea să-l ridice de acolo de unde se află. 

Acest lucru presupune că Biblia are şi o funcţie inspiratoare, 
în măsura în care ea defineşte demnitatea umană - întotdeauna 
în raport cu Dumnezeu -, priorităţile şi sensul vieţii care îl 
împlinesc cu adevărat pe om. 

Procesul de formare a Cărţii a fost îndelungat şi complex, 
presupunând de fiecare dată o eventuală perioadă de oralitate, 
apoi puneri în scris diverse, cu completări şi rescrieri în funcţie 
de necesităţile diferitelor perioade, până la forma finală. 


Specii literare 

Pentru o înţelegere corectă a textelor biblice este important să 
se ţină seama de faptul că, Biblia fiind o întreagă bibliotecă, alcă¬ 
tuită pe parcursul a sute de ani şi în împrejurări foarte variate, 
este firesc ca textele ei să aparţină unor specii literare diverse. 

Biblia însăşi identifică şi denumeşte o serie de specii literare, 
manifestând sensibilitatea literară pătrunzătoare şi nuanţată a 
autorilor sacri: cântec (la culesul viei, de batjocură, de dragoste), 
imn (de laudă, de mulţumire), rugăciune, vorbă de duh, bine¬ 
cuvântare, pildă etc. 1 

Mai ales de la începutul secolului XX, exegeţii s-au străduit 
să distingă cât mai amănunţit diferitele „genuri 4 * literare (teo¬ 
logii au folosit mai degrabă termenul de „gen“ pentru ceea ce 
teoria literară numeşte „specie 44 sau chiar „formă" literară). Astfel, 
se pot distinge: elemente de poezie populară (cântece de muncă, 
bocete, ghicitori, fabule), forme ce aparţin prozei oficiale (formule 

1. Cf. L. Alonso-Schokel, „Literary Genres, Biblical", în New Catholic 
Encyclopedia, voi. 8, McGraw-Hill, New York, 1967, pp. 803-809; 806. 

de alianţă, profesiuni de credinţă, texte de lege, de dispută juri¬ 
dică, liste etc.), forme ce aparţin genului narativ (legende, poves¬ 
tiri simbolice cu elemente mitice „demitizate“, istoriografie, 
naraţiuni de ficţiune), forme epice, anale de curte etc. în litera¬ 
tura profetică se disting: oracolul, viziunea, descrierile onirice, 
acţiunea simbolică, invectiva, exhortaţia, naraţiunile eshatolo- 
gice etc. în cărţile sapienţiale o formă de bază este „proverbul/ 
pilda", apar însă în mod caracteristic şi descrieri de natură, cu 
scop laudativ, rugăciuni etc. 

Caracteristică pentru Biblie este şi împletirea de proză şi 
poezie în aceeaşi carte; pasaje poetice apar în oarecare măsură 
în Tora, în mare parte în textele profeţilor şi preponderent în 
cărţile sapienţiale. 

Formarea canonului 

Pe la sfârşitul secolului XIX exista un consens privind formarea 
canonului Vechiului Testament în trei etape: Tora s-ar fi defini¬ 
tivat pe la 400 î.H., cărţile Profeţilor (Nevi’im)în sec. IV-IIIî.H. 
şi Scrierile ( Ketuvim ) la conciliul de la Iamnia (90 d.H.). De la 
numele acestor trei categorii provine şi acronimul TaNaK sub 
care mai este cunoscută Biblia ebraică. în secolul următor, 
părerile specialiştilor s-au diversificat, mergând de la o posibilă 
închidere a canonului în sec. II î.H. (Leiman, Beckwith) până la 
continuarea acestui proces în primele secole ale erei creştine 
(Sundberg, Barton). 

Cea mai recentă teorie privind canonul ebraic a fost propusă 
de Timothy Lim (2013a; 2013b). Potrivit acestuia, în perioada celui 
de-al Doilea Templu exista o diversitate de „canoane" sau, mai 
bine zis, colecţii de „cărţi ale Templului" (de ex., în Ezra-Neemia 
au statut de Tora atât primele cinci cărţi, cât şi Iosua) conside¬ 
rate autoritative de către diferite comunităţi (farisei, saduchei, 
esenieni etc.). în perioada de după distrugerea celui de-al Doilea 

Templu, s-a instaurat treptat o unitate doctrinară construită 
în jurul canonului majoritar promovat de farisei, cei care au 
asigurat de altfel reajustarea şi relansarea iudaismului după 
anul 70 d.H. 

Acest proces îndelungat a fost influenţat de factori interni 
şi externi. N-a existat o instanţă care să se pronunţe definitiv 
asupra canonului, ci autoritatea cărţilor s-a constituit de jos în 
sus, în comunităţile iudaice care le considerau sacre şi le folo¬ 
seau de mult timp în cult şi în studiu. Un important factor 
extern va fi fost poate sprijinul acordat de monarhii perşi pentru 
reglementarea legislaţiei supuşilor din provincia Yehud (Iudeea). 
Procesul a fost favorizat şi de dezbaterea rabinică asupra anu¬ 
mitor cărţi „necanonice“, survenită ca o reacţie la emergenţa 
scrierilor creştine care aveau să constituie ulterior Noul Testa¬ 
ment. „Conciliul“ (mai exact întrunirea rabinică) de la Iamnia 
(Iavne) de la sfârşitul secolului I d.H. mai degrabă a favorizat 
fixarea canonului decât să fi luat hotărâri tranşante şi receptate 
ca atare de comunitate. 

Deşi Iosif Flaviu scrie, spre sfârşitul secolului întâi d.H., că 
evreii recunosc douăzeci şi două de cărţi ca fiind canonice (de 
ex. împotriva lui Apion, 1.8 [1.38]), tratatul Yadaim din M işna men¬ 
ţionează că statutul unor cărţi precum Qohelet (Ecleziastul) 
sau Cântarea Cântărilor era încă în dispută chiar şi un secol 
mai târziu. 

Referinţele neotestamentare citate cel mai des în legătură 
cu constituirea unui canon ebraic sunt Matei 23:34-36 şi, mai 
ales, Luca 24:44, unde Isus vorbeşte de cele scrise despre El în 
Scripturi, adică în „Legea lui Moise, în Proroci şi în Psalmi 11 . 

Teoria avansată de Lim (2013a) recunoaşte atât diversitatea 
scripturilor autoritative, cât şi afirmarea treptată, până înspre 
150-250 d.H., a unui canon fariseic al celor 24 de cărţi, formulat în 
Talmudul babilonian (Baba Bathra i4a-i5b), afirmare favorizată 

de anumiţi factori istorici care premerg totodată apariţiei iudais¬ 
mului rabinic. 

Acest canon se păstrează şi în prezent. Astfel, potrivit Codi- 
celui de la Sankt Petersburg (Codex Leningradensis B i9 A ), cel mai 
vechi codice complet al textului masoretic, cele douăzeci şi 
patru de cărţi sunt ordonate astfel: 

TORA (Pentateuhul) 

î. Geneza/Facerea ( Bere’şit ) 

2. Exodul/Ieşirea ( Şemot) 

3. Leviticul ( Wayyiqm) 

4. Numerii ( Bemidbar ) 

5. Deuteronomul ( Devarim) 

NEVl’lM 

Cărţile istorice (Nevi'im ri’şonim, „Profeţii anteriori") 

6. Iosua ( Yehoşua ) 

7. Judecători ( Şoftim ) 

8.1 şi 2 Samuel (Şmuel) 

9.1 şi 2 Regi (M elakim) 

Cărţile profetice [Nevi'im ’Aharonim, „Profeţii posteriori") 

10. Isaia (Yeşayahu) 

11. Ieremia ( Yirmeyahu) 

12. Iezechiel (Yehezcfel.) 

13. Profeţii mici (Trey ‘Asar, „Cei doisprezece") 

Osea (Hoţea) 

Ioel (Yo’el) 

Arnos ( l Amos) 

Obadia/Avdia (‘Ovadya) 
lona (Y ona) 

Mica/Miheia (Mika) 

Naum (Nahum) 

Habacuc/Avacum ( Havacjcfucj ) 

Ţefania/Sofonia ( Ţefanya) 

Haggai/Ageu (Haggai) 

Zaharia (Zekarya) 

Maleahi (M ale’aki) 

KETUVIM (Scrieri) 

Cărţile poetice (Sifrey ’Emet) 

14. Psalmii ( Tehillim) 

15. Proverbele (M işley) 

16. Iov (’lyov) 

Cele cinci suluri (Hameş M egillot) 

17. Cântarea cântărilor (Şir Hasşirim) 

18. Ruth (Rut) 

19. Plângerile (’Eika/Kinnot) 

20. Ecleziastul/Qohelet ( Qohelet ) 

21. Estera ( ’Ester ) 

Alte cărţi 
» 

22. Daniel (Dani'el) 

23. Ezra-Neemia (‘ Ezra’) 

24.1 şi 2 Cronici (Divrey Hayyamim ) 

Odată stabilit canonul, s-a considerat că nici o altă carte nu 
mai poate fi adăugată şi nici scoasă. Rabinii avertizează asupra 
acestui lucru într-un comentariu la Qohelet: „De orice altceva 
în afara acestora fereşte-te, fiule, căci facerea de cărţi este fără 
de sfârşit. [...] Aceia care aduc mai mult decât 24 de cărţi în casa 
lor stârnesc confuzie" (Eccl. Rab. 12:12). 

Traducerile moderne ale Bibliei ebraice numără însă 39 de 
cărţi, socotind Ezra, Neemia şi pe fiecare dintre Cei doisprezece 
profeţi drept cărţi de sine stătătoare. 

TRANSMITEREA TEXTULUI EBRAIC 

Biblia ebraică disponibilă în integralitate este produsul acti¬ 
vităţii masoreţilor, învăţaţi evrei preocupaţi de tradiţia (ebr. 
masora! 1 ) pronunţiei şi interpretării corecte a textului sacru. 


TEXTUL MASORETIC (TM) (SEC. VII-X D.H.) 

Se ştie că multă vreme evreii nu au notat decât consoanele. 
Structura specifică a limbilor semitice face ca pronunţarea să 
fie uşor de dedus, atâta timp cât limba e vorbită. Problemele au 
început să apară pe măsură ce ebraica a ajuns să fie înlocuită 
treptat în uzul curent de aramaică. în vederea unei lecturi corecte, 
scribii s-au folosit întâi de patru semne consonantice care su¬ 
gerau ce vocale lungi trebuie citite. Acestea se numesc tradiţio¬ 
nal matres lectionis, „mame (adică ajutătoare) ale citirii 44 , iar 
scrierea cu ajutorul lor, scriptio plena, „scrierea pe larg 44 (este cea 
folosită curent în manuscrisele găsite în pustiul Iudeii, pentru 
că ele reprezintă epoca în care ebraica dispare din uzul curent). 
Chiar şi această scriere poate da naştere unor ambiguităţi. La 
capătul unei evoluţii îndelungate, în şcolile rabinice s-a ajuns 
la un sistem sofisticat de puncte şi linioare care, aşezate deasupra 
sau dedesubtul consoanelor, arată timbrul şi cantitatea vocalelor, 
silabele accentuate, iar altele constituie semne de punctuaţie şi 
de cantilaţie. Textele biblice astfel vocalizate erau însoţite şi de 
indicaţii suplimentare, privitoare la pronunţia sau interpretarea 
corectă, indicaţii notate printre coloane, deasupra sau dedesub¬ 
tul lor, sau la sfârşitul fiecărei cărţi. Ansamblul acestor indicaţii 
poartă numele de masora, care ar însemna „tradiţie, transmi¬ 
tere 44 , iar învăţaţii care au transmis astfel pronunţia tradiţională 
poartă numele de masoreţi. Principalele şcoli de masoreţi au fost 

în Babilon şi pe teritoriul palestinian, la Tiberiada. Epoca de ma¬ 
ximă înflorire a acesteia din urmă a fost între secolele VII şi X d.H., 
iar sistemul ei este cel utilizat până astăzi. Aşadar, masoreţii 
şi-au propus să dea un text unitar, clar şi care să fie cât mai puţin 
expus unor interpretări greşite. După realizarea unor manu¬ 
scrise cât mai „perfecte 11 , învăţaţii rabini le-au distrus pe cele 
mai vechi, scrise cu mai puţină rigoare (deşi s-au găsit fragmen¬ 
te de manuscrise mai vechi într-un depozit de cărţi cu „imper¬ 
fecţiuni", care trebuiau distruse - geniza sinagogii cârâite din 
Cairo). De aceea, cele mai vechi manuscrise păstrate, care au 
constituit timp de secole textul recept al Bibliei ebraice, datează 
de abia din secolele IX-X d.H. 

MĂRTURII SCRISE ALE TEXTULUI MASORETIC 

Codicele din Cairo (Codex Prophetarum Cairensis - 8 95 d.H.) 
Este cel mai vechi manuscris masoretic, însă incomplet. A fost 
scris în anul 895 d.H. în Tiberiada de către Moşe Ben-Aşer şi 
conţine doar profeţii anteriori (= cărţile istorice: Iosua, Jude¬ 
cători, 1 şi 2 Samuel, 1 şi 2 Regi) şi pe cei posteriori (cărţile pro¬ 
priu-zise ale profeţilor: Isaia, Ieremia, Iezechiel şi cei 12 profeţi 
mici). Potrivit orientalistului german Paul Kahle, codicele pre¬ 
zintă numeroase corecturi pentru a corespunde altor manu¬ 
scrise ale lui Ben Aşer. A fost în posesia comunităţii cârâite din 
Ierusalim, însă în 1099 a fost luat de cruciaţii care au cucerit 
cetatea, cel mai probabil împreună cu un alt manuscris impor¬ 
tant al textului masoretic, codicele din Alep; mai apoi a fost 
retumat comunităţii cârâite, însă nu celei din Ierusalim, ci comu¬ 
nităţii din Cairo. Astăzi se află la British Museum din Londra. 1 

1. Paul D. Wegner, A Student’s Guide to Textual Criticism ofthe Bible: 
Its History, Methods & Results, InterVarsity Press, Downers Grove, 2006, 
p. 158; Josh McDowell, Evidencejbr Christianity, Thomas Nelson Publishers, 

Codicele profeţilor din Leningrad/Sccnkt Petersburg 
(MS 83-916 d.H.) 

Acest codice, numit şi Codicele babilonian al profeţilor pos¬ 
teriori, conţine doar cărţile profetice Isaia, Ieremia, Iezechiel 
şi cei 12 profeţi mici. A fost descoperit de Abraham Firko- 
witsch în anul 1839 într-o sinagogă din Crimeea (Chufutkaleh). 
Este cel mai vechi manuscris păstrat ce foloseşte sistemul ma- 
soretic babilonian, în care vocalele erau aşezate deasupra con¬ 
soanelor, spre deosebire de sistemul masoretic tiberian, care s-a 
impus, şi în care vocalele sunt aşezate dedesubtul textului con¬ 
sonantic 1 . 


Codicele din Alep (930 d.H.) 

Până la distrugerea lui parţială în anul 1947, Codicele din Alep 
era cel mai vechi manuscris complet al Vechiului Testament, 
mai vechi cu aproape 80 de ani faţă de cel din Leningrad (Codex 
Leningradensis i9B A ), devenit astăzi manuscrisul de referinţă 
pentru textul masoretic. Codicele din Alep a fost copiat de Solo- 
mon, fiul lui Bouya’a, un foarte cunoscut scrib la acea vreme, 
iar semnele masoretice i-au fost adăugate de masoretul Aharon 
Ben-Aşer, fiul lui Moşe Ben-Aşer, după cum citim din colofonul 
manuscrisului: „acesta este manuscrisul complet al celor 24 de 
cărţi [adică întregul VT — n.tr.] copiat de către învăţătorul şi 
maestrul Solomon, fiul lui Buya’a, scribul, fiind vocalizat şi no¬ 
tat cu masora de către marele învăţat şi înţelept, tatăl înţelepţilor 

Nashville, 2006, p. 127; Josh McDowell, The New Evidence That Demands 
a Verdict, Thomas Nelson Publishers, Nashville, 1999, p. 73; S.K. Soder- 
lund, „Text and MSS of the OT“, în: Geoffrey W. Bromiley (ed.), The 
International Standard Bible Encyclopedia, Revised. voi. 4, Wm. B. Eerdmans, 
1988, p. 799; Wendy Widder, Textual Criticism, coli. „Lexham Methods 
Series“, Lexham Press, Bellingham, 2013, pp. 56-57. 

1. Paul D. Wegner, A Student’s Guide..., p. 159; Norman L. Geisler, 
William E. Nix, From God to Us: How We Got Our Bible, Moody Publishers, 
Chicago, 1974, p. 140. 

şi mai-marele învăţaţilor, iute în faptă şi înţelegător în lucru, 
cel mai bun din generaţia sa, maestrul rabin Aharon, fiul mare¬ 
lui Aşer" 1 . Codexul a avut o istorie zbuciumată încă de la scrie¬ 
rea lui în anul 930 d.H. Tot colofonul de la sfârşitul lui, care din 
păcate nu se mai păstrează astăzi, ne istoriseşte despre mutarea 
lui din Tiberiada, locul scrierii lui, la Ierusalim, după moartea 
lui Aharon ben Aşer, după ce a fost cumpărat de Israel ben 
Simcha de la urmaşii lui Aharon, la mijlocul secolului XI d.H. 
Proaspătul proprietar a impus reguli stricte cu privire la păstra¬ 
rea şi conservarea lui, codexul neputând fi consultat decât în 
privinţa elucidării unor probleme majore ale textului ebraic. 2 
Nu a stat mult la Ierusalim, căci a fost furat şi dus în Egipt, fie 
de selgiucizi (1071 d.H.), fie de cruciaţi {1099 d.H.). La Cairo a 
fost consultat, se pare, de Maimonide, marele gânditor şi filozof 
evreu al Evului Mediu, care în lucrarea sa Mişne ha-Tora ( Repe¬ 
tarea Legii), discutând despre preceptele de copiere a sulurilor 
Legii, spune că „s-a bazat pe o foarte cunoscută carte din Egipt, 
care conţine cele 24 de cărţi, care s-a aflat pentru câţiva ani la 
Ierusalim" 3 . Din Cairo, codicele a fost dus în Siria, la Alep, cel 
mai probabil în secolul XIII sau XIV d.H. 4 , de către stră-stră- 
strănepotul lui Maimonide, şi a rămas în sinagoga principală de 
acolo, fiind încuiat vreme de mai bine de şase sute de ani, de¬ 
parte de ochii oricărui cititor. Aici primeşte numele de „Codicele 
din Alep" sau „Coroana din Alep" (ebr. Keter Aram Ţova). Paul 
Kahle, editorul Bibliei ebraice, a vrut să-l vadă şi să-l fotoco- 
pieze, în anul 1920, însă nu a reuşit. 

1. Yosef Ofer, „The History and Authority of the Aleppo Codex* 4 , în: 
Mordechai Breuer, Mordechai Glatzer (eds), Jerusalem Crown. The Bible 
of the Hebrew University of Jerusalem. Pentateuch, Prophets and Writings, accor- 
ding to the Text and Masorah of the Aleppo Codex and Related M anuscripts, 
Following the Methods ofRabbi Mordechai Breuer, Karger, Basel, 2000, p. 36. 

2. Yosef Ofer, „The History and Authority...**, p. 28. 

3. Ibid., p. 37. 

4. Ibid., p. 28. 

De aceea a folosit celălalt codex, din Leningrad, pentru revi¬ 
zuirea textului ebraic, apărut în 1937 sub denumirea de Biblia 
Hebraica Kittel (BHK). Printre puţinii cercetători care au putut 
vedea manuscrisul întreg, înainte de a fi distrus în revoltele 
antievreieşti din Alep izbucnite ca urmare a declarării inde¬ 
pendenţei statului Israel în decembrie 1947 de către Naţiunile 
Unite, a fost Umberto Cassuto. Acesta a putut consulta cele 480 
sau 487 de pagini, cât avea iniţial manuscrisul, care conţineau 
textul Vechiului Testament de la Geneză până la cartea lui Neemia. 
După ce rebelii au incendiat sinagoga din Alep în care se afla 
manuscrisul, acesta a rămas cu doar 293 de pagini, adică cu două 
treimi din total. După anul 1957, codicele a fost adus la Ierusalim 
şi depozitat la Muzeul Naţional israelian, alături de manuscri¬ 
sele de Ia Qumran, în Sanctuarul Cărţii. Aşa cum am precizat, 
codexul nu se mai păstrează în întregime. Prima parte şi ultima 
lipsesc, precum şi pagini din mijlocul lui. Toate cele cinci cărţi 
ale Torei s-au pierdut, cu excepţia sfârşitului Deuteronomului, 
de la cuvântul umişartekha (Deut 28:17). Ultimul cuvânt din co¬ 
dexul existent este Ţion (Cânt 3:11). Astfel, lipsesc sfârşitul Cân¬ 
tării Cântărilor, Ecleziastul, Plângerile lui Ieremia, cartea Esterei, 
precum şi cărţile Daniel şi Ezra. Trebuie menţionat faptul că ordi¬ 
nea cărţilor în codex diferă substanţial de ediţiile tipărite ale 
Bibliei ebraice moderne. Cărţile Cronicilor sunt puse înaintea 
Scrierilor {Psalmii, Iov, Pilde, Rut, Cântarea Cântărilor, Ecleziast, 
Plângerile lui Ieremia, Estera, Daniel, Ezra, Neemia), ultimele 
fiind Ezra-Neemia, ca în alte manuscrise provenite din Tiberiada. 1 

Pentateuhul din Damasc (sec. IX-X d.H.) 

Manuscrisul conţine aproape întreaga Toră (lipsesc doar Ge¬ 
neză 1:1—9:26 şi Exod 18:1-23). Textul consonantic aparţine 

1. Ibid., p. 29: Paul D. Wegner, A Student’s Guide..,, p. 158. 

şcolii tiberiene de masoreţi şi prezintă numeroase emendări 
pentru a fi conform cu textul masoretic standardizat. Vocalele 
sunt puse potrivit tradiţiei şcolii lui Ben Naftali, dar ulterior 
un scrib a făcut numeroase corecturi conforme cu tradiţia lui 
Ben Aşer. 1 

Codicele oriental 4445 (850 sau 930 d.H.; 1540 d.H.) 
Codicele oriental 4445 conţine doar 186 de pagini din Tora 
(Geneză 39:20 până la Deuteronom 1:33, fără Numeri 7:47—73 şi 
9:12-10:18). O sută treizeci şi una de pagini din manuscris sunt 
opera lui Ben Aşer, iar restul de cincizeci şi cinci au fost adău¬ 
gate de o altă persoană, pe la anul 1540 d.H. Se află la British 
Museum. Scriitura este foarte largă şi îngroşată, însă manu¬ 
scrisul nu are toate accentele masoretice (de exemplu lipsesc 
separatoarele dintre versete, numite sop pasucj). 2 

Codex Leningradensis Bi9 A (1009 d.H.) 

Cel mai vechi manuscris ebraic vocalizat care stă la baza edi¬ 
ţiilor moderne ale Bibliei Ebraice este Codicele din Leningrad 
(Codex Leningradensis Bi9 A , sigla L sau Codex Babylonicus Petropo- 
litanus ), păstrat astăzi în Biblioteca Naţională Rusă „Saltîkov- 
Şcedrin" din Sankt Petersburg (numit în vremea comunistă 
Leningrad). Este cea mai importantă mărturie a măiestriei 
masoreţilor, fiind copiat cel mai probabil de Samuel ben Iacob 
în jurul anului 1009-1010 d.H., în Cairo, după mai mulţi codici 

1. Paul D. Wegner, A Student's Guide..., p. 159. 

2. Paul D. Wegner, A Student’s Guide..., p. 158; S.K. Soderlund, „Text 
and MSS of the OT’\ p. 799; Gleason Archer Jr., A Survey ofOld Testament 
întroduction, Moody Press, Chicago, 3 i994, p. 42; Norman L. Geisler, 
William E. Nix, A General întroduction to the Bibîe, revised and expanded, 

Moody Press, Chicago, 1986, p. 358. 

proveniţi chiar din mâna lui Aaron ben Moşe ben Aşer, unul 
dintre cei mai atenţi copişti ai textului biblic. 1 

Codicele din Leningrad este unicul text integral al Vechiului 
Testament şi stă la baza celor mai importante ediţii critice ale 
Bibliei ebraice moderne. Prima ediţie critică a textului maso- 
retic a fost Biblia Hebraica, editată de Rudolf Kittel (BHK) şi 
ajunsă la trei ediţii (1906,1913 şi 1937). Ea a avut la bază Biblia 
ebraică de la Veneţia (1524-1525), editată de Iacob ben Hayyim, 
numită şi Bombergiană (după numele tipografului Daniel 
Bomberg). Noutatea lui Kittel constă în adăugarea aparatului 
critic, ceea ce face ca ediţia lui din 1906 să fie prima de acest fel. 
Treptat însă s-au adăugat şi alţi martori textuali valoroşi, un 
loc de frunte ocupându -1 manuscrisele de la Marea Moartă. Aşa 
că a fost nevoie de o nouă ediţie critică, a patra: Biblia Hebraica 
Stuttgartensia (BHS), editată între 1966 şi 1977 de către Karl 
Elliger şi Wilhelm Rudolph la Societatea Biblică Germană 
(Deutsche Bibelgesellschaft), cea care s-a ocupat şi de ediţia cri¬ 
tică a Noului Testament (Nestle-Aland). în 1997, a apărut cea 
mai recentă ediţie BHS, cu corecturi şi îmbunătăţiri, editată de 
Adrian Schenker (numerotată ca fiind a cincea). A cincea ediţie 
critică propriu-zisă a Bibliei ebraice este în pregătire la aceeaşi 
societate biblică: Biblia Hebraica Quinta (BHQ). Din 2004 au 
apărut doar Deuteronomul, Judecătorii, cei Doisprezece Pro¬ 
feţi mici, Proverbele, Rut, Cântarea Cântărilor, Qohelet, Plânge¬ 
rile, Estera, Ezra şi Neemia; finalizarea ediţiei se preconizează 
pentru 2020. 

Din 1995 a fost iniţiată şi o ediţie care urmează Codicele din 
Alep, Hebrew University Bible (HUB), din care au apărut până 

1. Paul Kahle, The Cairo Getiiza, Frederick A. Praeger, New York, 2 i959, 
p. ui; Christian D. Ginsburg, Introduction to the Massoretico-Critical Edition 
of the Hebrew Bible, Ktav Publishing House, New York, 1897, p. 245. 

acum doar Isaia, Ieremia şi Iezechiel. Deşi incomplet, Codi¬ 
cele din Alep prezintă un text mai îngrijit decât Codicele din 
Leningrad. 

Codex Reuchlinianus (MS Ad. 21161 - aprox. 1105 d.H.) 

Acesta conţine doar cărţile profeţilor: manuscrisul este mai 

mult o recensiune a textului masoretic din tradiţia Iui Ben Naf- 

* 

tali, însă are şi numeroase greşeli. 1 Astăzi se găseşte la Karls- 
ruhe, Germania. 

Codicii din Erfurt (Codices Erfurtenses - sec. XI-XIV d.H.) 
Codicii din Erfurt, Germania, în număr de trei (Ei, E2 şi E3), se 
găsesc astăzi la Biblioteca Naţională a Valorilor Culturii Pru¬ 
sace din Berlin. Manuscrisul Ei este datat în secolul XIV d.H. 
şi conţine tot Vechiul Testament, Targumurile, adică traduceri 
interpretate ale Vechiului Testament în limba aramaică, şi apa¬ 
ratul masoretic; E2 aparţine secolului XIII d.H. şi conţine tot 
Vechiul Testament, Targumul Onkelos şi aparatul masoretic, 
iar E3, cel mai vechi dintre cele trei manuscrise (dinainte de 1100 
d.H.), conţine întreg Vechiul Testament, aparatul masoretic şi 
extrase din lucrarea masoretică Okhla weOkhla. Textul conso¬ 
nantic este scris de doi autori diferiţi, iar vocalele, de alţi patru. 
Aparţin tradiţiei masoretice a lui Ben Naftali. 2 

1. Paul D. Wegner, A Student’s Guide..., p. 159; Josh McDowell, The New 
Evidence..., p. 73; Norman L. Geisler, William E. Nix, From God to Us, 
p. 140. 

2. Paul D. Wegner, A Student's Guide..., p. 160; Erroll F. Rhodes, Rudolf 
Smend, „Bible Manuscripts and Editions", în: Erwin Fahlbusch (ed.), 
The Encyclopedia of Christianity, voi. 1, trad. Geoffrey W. Bromiley, Eerd- 
mans, Grand Rapids, 1999, p. 236; Norman L. Geisler, William E. Nix, A 
General Introduction to the Bible, p. 360; Ernst Wurthwein, The text ofthe 
Old Testament: An introduction to the Biblia Hebraica, trad. Erroll Rhodes, 
Eerdmans, Grand Rapids, 1995, p. 38. 

Emanuel Tov aminteşte şi codexul Sassoon 507 (sigla S) al 
Torei (sec. X d.H.) şi codexul Sassoon 1053 (sigla S 1 ) al Bibliei (tot 
sec. X d.H.), dar nu ne oferă mai multe amănunte despre ele. 1 

Manuscrise ale textului masoretic care s-au pierdut 
Există câteva manuscrise importante care s-au pierdut, dar 
sunt citate de autorităţi masoretice sau de către ediţiile diplo¬ 
matice tipărite ale textului masoretic ( Biblia Hebraica Kittel sau 
Stuttgartensia). Aşa este, de exemplu, Codex Hillel (sigla Hi/l), 
atribuit în mod tradiţional rabinului Hillel ben Moşe ben Hillel, 
din anul 600 d.H. Se spune despre el că era foarte îngrijit şi 
vocalizat într-un stil foarte corect, fiind folosit în revizuirea 
altor manuscrise masoretice şi adesea citat de masoreţii din 
Evul Mediu 2 . Un alt manuscris este Codex Severi (sigla Sev) 3 , des¬ 
coperit în Parisul şi în Praga Evului Mediu, ce conţinea o listă 
cu 32 de variante de lecţiuni diferite ale unor cuvinte din Tora 
care se baza la rândul său, se pare, pe un alt manuscris adus la 
Roma în anul 70 d.H., şi pe care împăratul Severus (222-235 
d.H.) l-ar fi dăruit mai târziu unei sinagogi pe care o construise. 
Alte manuscrise citate de masoreţii Evului Mediu sunt: Codex 
Muga 4 , amintit în Codicele profeţilor din Leningrad, Codex 
Hiericho ( Jericho) 5 , Codex Hierusalem ( Yerushalmi ) 6 . 

1. Emanuel Tov, Textual Criticism ofthe Hebrew Bible, Fortress Press, 
Minneapolis, *2001, p. 47. 

2. De pildă. Codex Hillel este citat în aparatul critic masoretic al Bi¬ 
blia Hebraica Kittel , ediţia a Vll-a (1951) la Geneză 6:3: 19:6; Exod 25:19; 
Levitic 26:9; Ecleziast 8:10 şi Daniel 2:15. 

3. Codex Severi este citat în aparatul critic masoretic al Biblia Hebraica 
Kittel, ediţia a Vll-a {1951) la Geneză 18:21; 24:7 şi Numeri 4:3. 

4. Este menţionat de Biblia Hebraica Stuttgartensia la Levitic 26:39. 

5. Este menţionat de Biblia Hebraica Stuttgartensia la Geneză 31:36 şi 
Numeri 24:23 şi de Biblia Hebraica Kittel la Numeri 5:28. 

6. Este menţionat de Biblia Hebraica Kittel la Geneza 10:19; Philip Wesley 
Comfort, The Origin of the Bible, Tyndale, Carol Stream, 2004, p. 159; 

FORME DE TEXT 

ANTERIOARE TEXTULUI MASORETIC 

Descoperirile arheologice au scos la iveală fragmente, uneori 
semnificative, ale unor forme de text anterioare celui maso- 
retic: 


Sulurile-amulete de argint (sec. Vîl-Vî î.H.) 

Cele mai vechi fragmente de texte biblice veterotestamentare 
cunoscute până astăzi sunt aşa-numitele „amulete de argint". 
Ele au fost descoperite în primele zile ale lunii august 1979 de 
către studenta Judy Hadley, care participa la o sesiune arheo¬ 
logică în interiorul unor camere funerare vechi din apropierea 
bisericii presbiteriene scoţiene Sfântul Andrei din sud-vestul 
Ierusalimului, aflată chiar lângă valea lui Hinnom şi muntele 
Sion. Săpăturile erau realizate sub conducerea arheologului 
israelian Gabriel Barkay, iar locul va purta ulterior denumirea 
de Ketef Hinnom („umărul lui Hinnom"). Cele două suluri mi¬ 
nuscule de argint cu caracter apotropaic, care nu au fost desci¬ 
frate decât în anul 1983, din cauza fragilităţii foiţei de argint din 
care au fost create şi a riscului deteriorării lor, au fosţ scrise în 
alfabetul vechi ebraic (paleoebraică) şi conţin o formă pres¬ 
curtată a binecuvântărilor preoţeşti din Numeri 6:24-26, dar şi 
o rugăciune de alungare a răului. Cel mai probabil erau purtate 
în jurul gâtului ca amulete având rol protector. Totodată, im¬ 
portanţa lor rezidă şi în faptul că numele divin YHWH este 
menţionat pentru prima oară într-un context arheologic în Ieru¬ 
salim. Amuletele datează din sec. VII-VI î.H. 1 

Norman L. Geisler, William E. Nix, A General Introduction to the Bible, p. 360; 
Ernst Wurthwein, The text of the Old Testament, p. 38. 

1. Gordon Franz, „Remember, Archaeology is NOT a Treasure Hunt!“, 
Bible and Spade 18 (2005), pp. 53-59. 

Papirusul Nash (sec. II î.H.) 

Acest papirus a fost cumpărat în anul 1902 de Walter Llewellyn 
Nash, secretarul Societăţii de Arheologie Biblică din Egipt, de 
la un localnic, şi se crede că îşi are originea în Fayum. A fost 
publicat în anul 1903 la Cambridge. Este compus din patru frag¬ 
mente mai mici care se completează reciproc. Conţine un text 
liturgic al Decalogului (o combinaţie între Exod 20:2-17 şi Deu- 
teronom 5:6-21), porunca a şasea fiind inversată în manuscris 
cu porunca a şaptea, dar şi rugăciunea Ş e ma‘ („Ascultă, Israele**) 
din Deuteronom 6:4—5, precedată de un adaos prezent doar în 
Septuaginta. Iniţial se credea că aparţine secolului I d.H., însă 
odată cu cercetările făcute de W.F. Albright s-a stabilit că apar¬ 
ţine secolului II î.H., din perioada macabeică, dată pe care o 
acceptă astăzi majoritatea cercetătorilor. Papirusul este scris cu 
caractere ebraice pătrate (scrierea nouă) similare cu cele des¬ 
coperite la Qumran. Conţine, de asemenea, câteva diferenţe mi¬ 
nore faţă de ceea ce avea să fie textul masoretic (TM), diferenţe 
care apar şi în Septuaginta, şi de aceea se crede că a fost influen¬ 
ţat de aceasta 1 . 


Qumran 2 (sec. III î.H.-II d.H.) 

Descoperirile de manuscrise la Qumran şi în Pustiul Iudeii au 
permis accesul la o formă mult mai veche a textului. Sunt repre¬ 
zentate acolo toate cărţile biblice, fie şi fragmentar, în afară de 

1. W.F. Albright, „A Biblical Fragment from the Maccabaean Age: 
The Nash Papyrus“, în: Journal of Biblical Literature 56 (1937), 3, pp. 145-176; 
F.C. Burkitt, „The Hebrew Papyrus of the Ten Commandments‘\ în: The 
Jewish Quarterly Review 15 (1903), 3, pp. 392-408; S.K. Soderlund, „Text 
and MSS of the OT“, p. 799; Paul D. Wegner, A Student's Guide..., p. 148. 

2. în limba română sunt disponibile monografiile următoare: Atha- 
nase Negoiţă, Manuscrisele eseniene de la Marea Moartă (Editura Ştiinţi¬ 
fică, „Bibliotheca Orientalis , Bucureşti, 1993), T.H. Gaster, Manuscrisele 
de la Marea Moartă (trad. S. Dumitru, Editura Herald, Bucureşti, 2005), 

cartea Esterei, unele chiar în mai multe exemplare, ca Deutero- 
nomul, Leviticul, Psalmii şi Isaia (aceasta din urmă păstrată în 
două suluri dintre care unul aproape complet). Datând dinain¬ 
tea stabilirii canonului ebraic, aceste documente conturează 
imaginea unui text încă nefixat definitiv, care sugerează exis¬ 
tenţa unor tradiţii multiple încă de la origine, deşi identice în 
esenţă (traducătorii Septuagintei vor fi avut deci în faţă un text 
ebraic ce prezenta diferenţe faţă de ceea ce avea să devină mai 
târziu textul masoretic). Uneori variantele pot arunca o lumi¬ 
nă asupra unor pasaje dificile ale acestuia. Dar câştigul cel mai 
mare este, poate, confirmarea lui: privind mai ales textul lui 
Isaia, faptul că un manuscris cu circa o mie de ani anterior celor 
mai vechi disponibile până atunci le confirmă esenţialmente, 
cu mici deosebiri ce ţin mai mult de limbajul poetic şi nu modi¬ 
fică întru nimic mesajul teologic, constituie o garanţie de încre¬ 
dere asupra întregii Biblii ebraice. 

Geniza din Cairo (5 00-800 d.H.) 

Geniza era în tradiţia iudaică locul din sinagogă sau din cimitir 
în care se depozitau manuscrisele deteriorate sau ieşite din uz. 
O astfel de geniză a fost descoperită, în 1890, în vechea sina¬ 
gogă din Cairo; ea conţinea numărul incredibil de aproximativ 
200 000 de manuscrise 1 , din care aproape 10 000 - manuscrise 
sau fragmente biblice în ebraică, aramaică, dar şi traduceri arabe. 
Manuscrisele sunt răspândite acum în colecţii private sau pu¬ 
blice din întreaga lume. Astfel, una dintre colecţii, a lui Abraham 
Firkowitsch, numără 14 manuscrise ale Vechiului Testament 

J.G. Campbell, Desluşirea sulurilor de la Marea Moartă (trad. I. Peleanu, 
Editura Hasefer, Bucureşti, 2005J. 

1. Manuscrise şi fragmente de manuscris din Biblie, Midraş, Mişna, 
Talmud, texte liturgice, scrisori, diverse liste etc. (Ernst Wurthwein, The 
Text of the Old Testament, p. 35). 

datând din perioada 929—1121 d.H. Orientalistul Paul Kahle 
a identificat mai mult de 120 de alte fragmente copiate de ma- 
soreţii babilonieni şi afirma că peste 1200 de piese din colecţia 
arhimandritului rus Antonin Kapustin provin din geniza din 
Cairo. 1 Şaptezeci dintre acestea sunt enumerate în prefaţa 
ediţiei a şaptea a Bibliei ebraice editate de el. 2 O altă colecţie 
preţioasă este colecţia Memorialului Enelow de la Seminarul 
teologic iudaic din New York. Cele mai multe fragmente se 
păstrează însă la Biblioteca Universităţii din Cambridge şi la 
Biblioteca Bodleiană din Oxford. Remarcabile nu sunt, din pă¬ 
cate, manuscrisele biblice găsite, ci mai ales singura copie ebrai¬ 
că descoperită a cărţii înţelepciunii lui Sirah, cunoscută până 
atunci doar în traducerea grecească, precum şi o scriere ebraică 
necunoscută, care a fost denumită Documentul Ţadokit, datând 
din secolul II sau I î.H. Cel mai vechi manuscris biblic nu este 
anterior secolului V d.H., dar ne poate arăta cum a evoluat sis¬ 
temul masoretic înainte de perioada de aur din Tiberiada seco¬ 
lului VIII d.H. 3 

Cercetătorii menţionează câţiva factori determinanţi care 

au făcut ca manuscrisele textului masoretic să nu fie asa de nu- 

! 

meroase precum cele ale Noului Testament (în afară de cele din 
geniza din Cairo): în primul rând, vechimea şi fragilitatea lor 
le-au făcut să dispară mai uşor; apoi desele deportări ale evreilor 
sau diferitele invazii străine în Palestina de-a lungul timpului 
au făcut ca cele mai bine păstrate manuscrise să fie descoperite 
în afara Ţării Sfinte; în al treilea rând, sfinţenia cu care era încon- 

1. Atât colecţia lui Firkovitch, cât şi cea a Iui Antonin se păstrează la 
Biblioteca Naţională Rusă din Sankt Petersburg (http://www.jewishvirtual- 
library.org/hebrew-manuscripts, 25.01.2017). 

2. Emst Wurthwein, The Text of the Old Testament , pp. 11,34—35: Norman 
L. Geisler, William E. Nix, A General Introduction to the Bihle, pp. 359—360; 
Norman L. Geisler, William E. Nix, From God to Us, p. 140. 

3. Emst Wurthwein, The Text of the Old Testament, p. 35. 

jurat textul biblic făcea ca manuscrisele uzate sau copiate cu 
greşeli să fie distruse; în cele din urmă, când textul ebraic a fost 
uniformizat de masoreţi, se crede că aceştia au distrus siste¬ 
matic toate manuscrisele care nu erau conforme cu sistemul lor 
de vocalizare şi cu uniformitatea textului hotărâtă de ei. 1 

Pe lângă tradiţia masoreţilor, cristalizată în mediul iudaismului 
oficial, este cunoscută şi o altă tradiţie textuală, păstrată în 
comunitatea samariteană. 

Pentateuhul Samaritean (PenS) 2 

Comunitatea samaritenilor, actualmente una dintre cele mai 
mici minorităţi etnice din Israel, se consideră urmaşa celor zece 
triburi care după moartea lui Solomon au constituit Regatul 
din Nord, distrus de asirieni în 722 î.H. Samaritenii de azi con¬ 
sideră că numele lor vine de fapt de la aramaicul şămrîn, 
„apărători", păzitori ai Torei. Biblia samaritenilor este alcătuită 
exclusiv din Tora. Este o variantă independentă, cunoscută în 
lumea ştiinţifică sub numele de „Pentateuhul Samaritean". Ea 
prezintă cca 6000 de diferenţe faţă de TM, majoritatea însă de 
natură ortografică sau stilistică. E semnificativ faptul că o trei¬ 
me dintre ele sunt comune cu cele prezentate de Septuaginta: 
probabil că ambele păstrează o tradiţie textuală mai veche, pre- 
masoretică. PenS s-a transmis esentialmente ca text consonan- 

1 

tic. în Evul Mediu timpuriu scribii au dezvoltat şi un sistem de 
semne vocalice, folosite însă doar sporadic. Toate manuscrisele 
PenS sunt din perioada medievală; cel mai vechi este Codex 
Zurbil, din sec. XII d.H., aflat astăzi la Cambridge. Comunita¬ 
tea samariteană de la Nablus mai deţine aşa-zisul „sul al lui 
Abişa", despre care legenda spune că ar fi fost scris de un nepot 

1. Norman L. Geisler, William E. Nix, From God to L/s, p. 141. 

2. C/. Ernst Wiirthwein, The Text ofthe Old Testament, pp. 82-85. 

al lui Aron cu acest nume, la treisprezece ani de la intrarea israe- 
liţilor în Canaan; de fapt, o colecţie medievală de texte biblice. 
PenS a fost tradus în aramaică (Targumul samaritean ) şi în arabă, 
probabil în secolul XI d.H. 


TRADUCERI ANTICE ALE BIBLIEI 
Targumurile 

Ele constituie cele mai numeroase mărturii de traducere şi 
interpretare a Scripturii în Antichitate. 

Un targum (de la ebr. şi aram. TRGM, „a traduce") reprezin¬ 
tă o traducere în limba aramaică a unui pasaj biblic, traducere 
care încearcă să redea cu fidelitate textul original, îmbogăţin- 
du-1 pe alocuri cu perifraze sau glose menite să înlesnească 
înţelegerea textului. Termenul desemnează şi traduceri ara- 
maice ale cărţilor Bibliei ebraice făcute de evrei în timpul perioa¬ 
dei rabinice. în limbaj traductologic se poate spune că targumul 
îmbină „traducerea literală" cu „echivalenţa dinamică" fără a 
se limita la acestea. 

Originea targumurilor se află în practica traducerii pe loc a 
Torei şi a textelor profetice însoţitoare (ebr. haftarot), citite ini¬ 
ţial în ebraică în cultul sinagogal, începând mai ales cu perioada 
exilică, în faţa unei comunităţi iudaice a cărei limbă vorbită era 
aramaica, lingua franca a imperiului pers şi în general a Orien¬ 
tului Apropiat şi Mijlociu. Această practică este bine atestată de 
fragmentul din Neemia 8:1—8: „Ei citeau desluşit în cartea Legii 
lui Dumnezeu şi-i arătau înţelesul, ca să-i facă să înţeleagă ce citi¬ 
seră". Rabinii datează cele mai vechi targumuri în vremea lui 
Ezra (T, bab. Meg. 3a; T. bab. Ned. 37b). 

Tradiţia rabinică îi atribuie unui anume Onqelos Targumul 
Pentateuhului, în timp ce Ionatan ben ‘Uzi’el este considerat 

autorul Targumului Profeţilor. Se spune că atunci când Ionatan 
încerca să traducă şi Scrierile, o bat gol („voce joasă“/„voce divi¬ 
nă") l-a oprit, întrucât „în ele se află sfârşitul lui Mesia" (T. bab. 
Meg. 3a). Se pare că instanţa divină nu i-a împiedicat însă pe 
alţi traducători mai puţin pioşi să le traducă, astfel încât avem 
astăzi traduceri în aramaică ale tuturor cărţilor biblice (Iov, Psalmi, 
Proverbe, Plângeri, Cântarea Cântărilor, Rut, Estera, Cronici) 
cu excepţia cărţilor Ezra şi Daniel, care includ de altfel nume¬ 
roase pasaje aramaice. Cât priveşte aşa-numitul Targum Pseudo- 
îonatan al Torei, acesta este de fapt Targumul Yerusalmi, un targum 
palestinian al Torei, a cărui siglă T. Y. a fost interpretată greşit 
ca Targumul Yehonathan în loc de Targumul Yerusalmi. 

Regulile privind traducerea Torei erau cât se poate de stric¬ 
te: „Cititorul Torei nu trebuie să citească mai puţin de trei 
versete. El va citi celui care traduce (aram. meturgeman) câte un 
singur verset, iar dacă este vorba de Profeţi, trei versete" (T. bab. 
Meg. 4, 4). Prin urmare, citeţul Torei ebraice era flancat de un 
traducător-interpret, care tălmăcea „pericopa" zilei în limba 
aramaică, pentru credincioşii evrei. Tălmaciul stătea alături de 
citeţ aşteptând ca citeţul să termine versetul (T. bab. Sot. 39b) pen¬ 
tru a-1 traduce şi interpreta, fie citindu-1, la rându-i, dintr-un 
targum, fie din memorie (T. ier. Meg. 74d). Acesta căuta să facă 
textul cât mai inteligibil adăugând consideraţii exegetice, hala- 
khice (legislative), haggadice (narative), literare şi chiar exortaţii. 
Dacă ne gândim că o pericopă obişnuită a textului cultic nu 
depăşea circa 40 de versete, putem conchide că meturgeman- ului 
îi rămânea destul timp pentru a o traduce şi interpreta, „predica" 
sa fiind de cele mai multe ori mult mai amplă decât „pericopa", 
în funcţie de talentul său oratoric sau de răbdarea poporu- 
lui/minian-ului. 

în timp ce iudaismul exilic (babilonian) a acceptat Targumul 
Ongelos şi Targumul Ionatan \n serviciul liturgic (sinagogă), evreii 

palestinieni le-au privit întotdeauna cu suspiciune. Deşi în 
diaspora elenistică Septuaginta ajunsese să înlocuiască Biblia 
ebraică, rabinii palestinieni au avut grijă ca targumurile să nu 
se substituie Torei ebraice. Ele au supravieţuit totuşi până 
astăzi în cultul evreilor din Yemen. 

Cea mai mare parte a acestor manuscrise a fost descoperită 
în spaţiile special amenajate în sinagogi pentru păstrarea căr¬ 
ţilor de cult uzate ( geniza ) sau în biblioteci. Prin destinaţia lor, 
targumurile aparţin mai mult sinagogii (beyt haknesset ) decât 
„academiei* (beyt hamidraş ); ele sunt de aceea o sursă adecvată 
pentru a înţelege ethosul iudaic şi pentru a cunoaşte modul în 
care evreii de rând s-au raportat la textul sacru. 

în funcţie de dialectul aramaic folosit, se disting trei cate¬ 
gorii de targumuri, după cum urmează: 

-în aramaica literară (sec. II î.H. - II d.H.): Targumul Ongelos 
al Pentateuhului şi Targumul Ionatan al Profeţilor. 

-în aramaica palestiniană sau galileeană (sec. II - V d.H.}: Tar¬ 
gumul Neofiţi , Targumul din Geniza Cairo şi Targumul Fragment. 

-în aramaica literară târzie: Targumul pseudo-Ionatan al Pen¬ 
tateuhului şi Targumul Scrierilor. 

Singurul targum care face notă discordantă este Targumul 
Proverbelor, bazat pe versiunea Peshitta a cărţii Proverbelor. 1 

Cele mai vechi targumuri sunt cele descoperite la Qumran, 
acestea fiind traduceri din Iov şi Levitic UQişâ/ţQtgLev; 4Q157/ 
4QtgIov, iiQio/nQtglov ). 

De cele mai multe ori, targumurile conţin inserţii care ex- 
plicitează originalul ebraic acolo unde acesta pare obscur. Iată, 
de exemplu versiunea Targumului Neofiţi la Gen 1:2 (adaosul 
targumic este redat în italice): 

1. Paul V.M. Flesher, Bruce D. Chilton, The Targums: A Criticai Intro- 
duction, E.J. Brill, Leiden, 2011, pp. 9-10. 



INTRODUCERE GENERALĂ 31 


„Pământul era nedesluşit şi pustiu, şi deşert de orice om sau 
animal şi gol de plante şi copaci , iar întunericul se preumbla peste 
faţa adâncului, iar Duhul milei de dinaintea iui Dumnezeu se 
purta pe deasupra apelor. 11 

Targumul Plângerilor, care se referă la distrugerea primului 
Templu din Ierusalim în 586 î.H., actualizează textul cărţii ast¬ 
fel încât să reflecte ruinarea celui de-al doilea Templu în anul 
70 d.H. de către romani, păstrând însă aparenţa referirii la pri¬ 
mul sanctuar. 

„De dinaintea feţei Domnului au fost împrăştiaţi, 

El nu-i va mai privi, 

De aceea aceşti oameni nelegiuiţi nu arată respect în faţa preoţilor, 

Iar pentru bătrâni nu au nici o milă. u ( Tg. Plg. 4:16) 

Evitarea antropomorfismelor este o altă trăsătură specifică 
targumurilor, probabil pentru a nu-i sminti pe credincioşii 
iudei. Astfel, în Ex 33:18 „mâna" Domnului este înlocuită cu 
„unealta" ( kapi ) Sa, lucru explicat prin „rostirea" ( memra ) Dom¬ 
nului (Tg. Ongelos ) sau prin „ceata îngerilor care slujesc înaintea 
Mea" (Tg. Neofiţi, Tg. Pseudo-Ionatan, Tg. Fragment). 

Teama reverentială a credincioşilor evrei de limbă aramaică 

* » 

faţă de numele divine transpare şi în traducerea perifrastică a 
acestora. De pildă, în Targumul Neofiţi, nu Dumnezeu, ci Memra 
Sa vorbeşte (Gen 1). Puţin mai departe, în Gen 2:3 „slava Dom¬ 
nului" binecuvântează Sabatul, iar nu Dumnezeu. Tot astfel, 
în loc de Dumnezeu, cei 70 de bătrâni ai lui Israel văd „slava 
Şekhinei Domnului" (Ex 24:10). De altfel, iudaismul rabinic va 
înlocui treptat traducerea nu doar a Tetragramei, ci chiar şi a 
substitutului Tetragramei care putea fi rostit, Adonay , cu meto¬ 
nimicul HaŞem („Numele"). 

Ar mai fi de menţionat că targumurile babiloniene (Ongelos, 
Ionatan ) prezintă un puternic caracter mesianic, explicit pe 
alocuri, ca în profeţia lui Isaia despre naşterea pruncului regal: 

„Numele său, încă din timpurile vechi, e Sfetnic minunat, 
Dumnezeu puternic, Viu în vecii vecilor, Mesia, în zilele căruia 
va fi pentru noi belşug şi pace u (Is 9:5}. 


Traduceri în limba greacă 

Prima traducere a textelor biblice s-a făcut în limba greacă: în 
Alexandria Egiptului, sub regele Ptolemeu al II-lea Filadelful 
(cca 285-247), a fost tradusă mai întâi Tora, apoi, în timp, şi cele¬ 
lalte cărţi. Cum sursele antice vorbesc despre o lucrare săvârşită 
de 70 de înţelepţi, ea a fost numită Septuaginta (în sens strict 
termenul se referea la traducerea Torei, la Pentateuh, apoi s-a 
extins la traducerea întregii Biblii). Există mai multe păreri 
despre motivaţia acestei iniţiative: sursele vechi vorbesc de do¬ 
rinţa regelui elenistic de a cunoaşte legile după care se conducea 
o parte însemnată a supuşilor săi (diaspora iudaică din Egipt), 
dar o transpunere în greacă era necesară şi pentru evreii care 
nu mai cunoşteau suficient limba veche ebraică; va fi intervenit 
şi dorinţa evreilor de a-şi face cunoscută bogăţia culturală în 
contextul lumii elenistice. Deoarece creştinismul incipient s-a 
răspândit cu precădere într-un context cultural de limbă greacă, 
Septuaginta a devenit referinţa scripturară predominantă în 
Biserica primară şi apoi punctul de plecare al traducerilor din 
zona răsăriteană. 

Au mai existat şi alte traduceri ale Bibliei în limba greacă, 
dar acestea nu s-au păstrat în întregime. Traducerea lui Aquila 
(prima parte a sec. II d.H.) intenţiona o redare foarte literală (fie¬ 
cărui cuvânt ebraic trebuind să-i corespundă acelaşi cuvânt 
grecesc etc.). Deşi a fost folosită o vreme în sinagogile iudeilor 
elenofoni şi a fost apreciată de Origen şi de Ieronim, din ea s-au 
păstrat puţine fragmente. 

Traducerea lui Symmachus (către sfârşitul sec. II d.H.), deşi 
intenţiona de asemenea să fie mai literală decât LXX, se remar- 

ca totuşi printr-o limbă greacă extrem de elegantă. Din ea s-au 
păstrat şi mai puţine fragmente, îndeosebi în Hexapla lui Origen. 

Theodotion, învăţat evreu elenofon, trăitor la Efes, a făcut, 
în jurul anului 150 d.H., o traducere a Bibliei (se discută dacă e 
vorba de o revizuire a LXX sau de o traducere de pe manuscrise 
ebraice necunoscute altfel). Versiunea lui completează lacune 
din LXX (de ex. din Ieremia şi Iov), iar traducerea cărţii lui 
Daniel făcută de el este semnificativ mai completă decât LXX 
şi mai aproape de ceea ce cunoaştem astăzi drept TM. De aceea 
ea a fost destul de mult copiată în Biserica din primele secole. 
De altfel, ediţiile actuale ale Biblei greceşti pun pe două coloane 
textul LXX şi cel al lui Theodotion pentru cartea lui Daniel. 


Traduceri în limba latina 

în zona apuseană a Bisericii, au apărut, încă din secolul II, mai 
întâi în nordul Africii ( Afra ), apoi în Europa de Vest (Itala), tra¬ 
duceri parţiale în limba latină determinate de nevoi locale, por¬ 
nind pentru Vechiul Testament de la textul Septuagintei: ele 
sunt cunoscute sub titlul colectiv de Vetus Latina. 

Către sfârşitul secolului IV, leronim (Eusebius Sophronius 
Hieronymus, 347-420) a întreprins la Roma, din însărcinarea 
papei Damasus, o revizuire a textelor latine existente, confrun- 
tându-le cu textele greceşti. Curând însă, a conştientizat, pen¬ 
tru textele Vechiului Testament, necesitatea traducerii pornind 
de la originalul ebraic (hebraica veritas). A plecat la Ierusalim, 
pentru a-şi îmbunătăţi cunoştinţele de ebraică, apoi s-a stabilit 
la Betleem, a consultat rabini şi, începând cu anul 390, a tradus 
din ebraică în latină cea mai mare parte a Vechiului Testament; 
cu timpul, această traducere s-a impus în Europa apuseană, iar 
la Conciliul Tridentin (1545-1563) a fost oficializată. E cunos¬ 
cută sub numele de Vulgata ( i.e. „răspândită"). 

Traducerea în siriacâ: Peshitta 

Traducerea Bibliei adoptată de Bisericile de limbă şi tradiţie 
siriace, cunoscută îndeobşte cu numele de Peshitta (P'sîţtă) 1 , a 
fost elaborată, după toate probabilităţile, pornind, în cazul 
Vechiului Testament, cel puţin în parte de la originalul ebraic. 
Zona de provenienţă a textelor acestei traduceri este consi¬ 
derată a fi nord-estul Mesopotamiei, o zonă aflată la graniţa, 
adesea fluctuantă, dintre imperiile roman {din sec. IV d.H., Im¬ 
periul Roman de Răsărit) şi persan, zonă care, în primele secole 
ale erei creştine, era presărată cu aşezări urbane unde se vorbea 
aramaica; în jurul unora dintre ele s-au coagulat şi formaţiuni 
statale, precum regatul Osroene, cu rol decisiv în cultivarea ca 
limbă literară a idiomului est-aramaic care avea să fie cunoscut 
drept „limba siriacă“ (lessănă suryăyă) şi avea să se impună ca 
limbă de cult şi de cultură a comunităţilor şi Bisericilor creştine 

1. Pesiţtă: de la verbul pesaţ, „a întinde", ar însemna lit. „(traducerea) 
întinsă"; acest titlu al traducerii recepte a Bibliei a primit mai multe in¬ 
terpretări, cea mai plauzibilă fiind „(traducerea) simplă", i.e. „inteligi¬ 
bilă/accesibilă"; o altă interpretare, mai puţin agreată, ar fi: „întinsă", 
i.e. „răspândită" (un argument în defavoarea acestei accepţiuni fiind fap¬ 
tul că în vocabularul curent acest sens nu este atestat). Termenul apare 
utilizat pentru prima dată pentru a desemna această traducere în două 
scrieri ale lui Mu§e bar Kepâ (813-903 d.H.), scopul vehiculării lui în 
epocă fiind, iniţial, de a distinge traducerea Vechiului şi Noului Testa¬ 
ment care fusese acceptată ca standard de alte două, care apăruseră în 
sec. VII d.H. (Syro-Hexapla - traducerea Vechiului Testament făcută pe 
baza Septuagintei la Alexandria de către Paul din Telia în anii 614-616 - 
şi traducerea Noului Testament cunoscută drept „harkleeană", încheiată 
de Toma din Harqel, tot la Alexandria, în 616) - cf. Sebastian Brock, The 
Bible in the Syriac Tradition, St. Ephrem Ecumenical Researah Institute, 
Kottayam, 1989, pp. 14-17; Michael Perry Weitzman, The Syriac Version 
of the Old Testament-An Introduction, Cambridge University Press, 2005, 
pp. 2-3; William Wright, A Short History of Syriac Literature, Adam and 
Charles Block, London, 1894, p. 3. 

medio-orientale constituite pe baze lingvistice şi culturale pre¬ 
ponderent autohtone, non-elenistice. Capitala acestui regat, 
Edessa (’Orhăy, actualul oraş Şanliurfa din sud-estul Turciei), 
este considerată cetatea-mamă a spaţiului lingvistic, cultural şi 
spiritual care a prins astfel contur, pe teritorii întinse din Semi¬ 
luna Fertilă, prin iradierea acestei limbi şi a patrimoniului vehi¬ 
culat de ea în prima jumătate a celui dintâi mileniu d.H. Acelaşi 
oraş, împreună cu Nisibe (N'şîţun, actualul Nusaybin, în sud-estul 
Turciei), a doua metropolă culturală a spaţiului siriac, a găzduit 
şi, posibil, a patronat, în mare parte, începuturile eforturilor de 
transpunere a textului biblic în limba siriacă - deşi perioada 
alcătuirii traducerii Peshitta a Vechiului Testament nu poate fi 
stabilită cu maximă exactitate, se pare că majoritatea cărţilor 
Vechiului Testament au fost traduse între sfârşitul sec. I d.H. şi 
începutul sec. III d.H., traducerile unora dintre acestea fiind 
preluate de mediile creştine emergente de la comunităţi iudaice 
din zona celor două oraşe. 

în absenţa unor informaţii explicite transmise de sursele 
siriace cu privire la autorul sau autorii acestei traduceri, la sur¬ 
sele lor şi la perioada în care au activat, supoziţiile emise cu pri¬ 
vire la aceste subiecte, inclusiv cele menţionate mai sus, se bazează 
în mare măsură pe argumente intratextuale. Astfel, se consi¬ 
deră în general că Peshitta este opera mai multor traducători, 
a căror activitate s-a desfăşurat de-a lungul unei perioade consi¬ 
derabile, însă, oricum, relativ timpurie în raport cu cronologia de 
ansamblu a evoluţiei limbii şi literaturii siriace. Textul-sursă pare 
a fi, în cea mai mare măsură, cel ebraic premasoretic, tehnica tra¬ 
ducerii fiind caracterizată de un grad destul de mare de lite- 
ralitate. Cu toate acestea, există pasaje în care se pot detecta 
ecouri ale unor interpretări specifice fie mediilor iudaice, fie 
celor creştine. în condiţiile în care Septuaginta era deja, în epoca 
elaborării Peshittei, acceptată şi intens vehiculată în comunităţile 
creştine, simplul fapt că traducerea siriacă se bazează pe textul 

ebraic (aşa cum o atestă chiar şi unele inadvertenţe explicabile 
doar printr-o lectură eronată a acestui text) pledează în favoarea 
acceptării unei origini iudaice a traducerii, alături de argumente 
precum faptul că opţiunile traducătorilor se fac, uneori, ecoul 
exegezei iudaice sau prezintă unele similitudini cu cele ale tar- 
gumurilor. Pe de altă parte, nu sunt absente nici argumentele 
pe baza cărora Peshitta să fie atribuită unor medii creştine sau 
să se admită cel puţin că aceste medii au intervenit în anumite 
faze ale redactării, precum formulări care par să evoce pasaje 
ale Noului Testament sau chiar opţiuni de traducere apropiate 
de cele ale Septuagintei. 1 

Dincolo de tot ceea ce ar putea favoriza diverse ipoteze cu 
privire la identitatea iniţiatorilor traducerii Bibliei în siriacă, 
canonul biblic siriac atestă faptul că acest proces a fost dus la 
capăt şi asumat de comunităţi creştine, acesta fiind, în mare 
măsură, concordant cu cel al Septuagintei, întrucât, alături de 
cărţile din canonul ebraic, le include şi pe cele numite actual¬ 
mente deuterocanonice, sau apocrife, traduse cel mai probabil 
din greacă. Selecţia acestor cărţi poate varia de Ia un manuscris 
biblic la altul. 2 

Există, de asemenea, o tradiţie de fixare a textului Peshittei, 
care cercetătorilor, adesea familiarizaţi cu studiile iudaice, le-a 
evocat, încă din secolul XIX, tradiţia masoretică ebraică (ceea 
ce explică faptul că este, uneori, desemnată cu formula „masora 
siriacă“). 3 Această tradiţie este materializată în manuscrise 

1. M.P. Weitzman, op. cit., pp. 129, 206 şi urm. 

2. Cf. William Wright, op. cit., pp. 5-6. 

3. în siriacă, termenii şi expresiile vehiculate uneori în legătură cu 
această tradiţie gravitează în jurul subst. cjarcjapţâ (lit. „vârful capului*, 
„cap , „vârf); utilizarea acestui substantiv şi a adjectivului relativ derivat 
a primit interpretări variate: s-a presupus chiar că denumirea ar face tri¬ 
mitere la faptul că această tradiţie a lecturii Bibliei siriace s-ar fi perpetuat 
la origine în zone montane, însă ipoteza prevalentă este cea conform căreia 
denumirea îşi are originea în numele mănăstirii Qarqapţâ („Ţeasta*), 

biblice care conţin o notaţie bazată pe puncte şi alte tipuri de 
semne, menită să furnizeze informaţii despre vocalizare, segmen¬ 
tarea enunţurilor şi intonaţie (îndeplinind, astfel, un rol similar 
semnelor vocalice şi accentelor din tradiţia masoretică), precum 
şi în lucrări separate în care sunt consemnate cuvintele sau pa¬ 
sajele biblice considerate dificile, însoţite de precizări cu privire 
la pronunţie, vocalizare, interpretarea unor termeni obscuri, 
acoperind astfel domenii diverse - fonetică, morfologie, exe¬ 
geză. 1 Se consideră, pe baza datării manuscriselor în cauză, că 
această tradiţie prinsese contur deja în secolul V d.H., deşi com¬ 
plexitatea şi varietatea semnelor grafice utilizate în acest scop 
cresc în următoarele secole, în acest sens căpătând importanţă 
şi diferenţierile regionale, structurate în funcţie de diviziunea 
est-vest, care domină spaţiul siriac şi din punct de vedere dia¬ 
lectal şi confesional. 2 

Scripturile au ocupat o poziţie centrală în cultura siriacă, 
lucru firesc în condiţiile în care apartenenţa la spaţiul siriac şi 
la creştinătate au fost foarte de timpuriu realităţi de nedisociat. 3 

aflată în satul Magdal din apropierea oraşului Res-‘Aynă, actualul Ra’s 
al-Ayn, din nord-estul Siriei, ai cărei călugări ar fi fost iniţiatorii acestei 
tradiţii (Wright, op. cit., pp. 20-24). 

1. William Wright, op. cit., pp. 24-25; j.B. Segal, The Diacritica! Point 
and the Accents in Syriac, Oxford University Press, London-New York- 
Toronto, 1953, p. 3. 

2. Cf. J.B. Segal, op. cit., pp. 3, 24 şi urm. 

3. Primele inscripţii în siriacă, aflate în împrejurimile Edessei şi în 
zone adiacente care au constituit nucleul spaţiului siriac, sunt păgâne 
(Briquel şi Desreumaux, 20U, p. 30), şi există informaţii despre existenţa 
în Harran, până în secolul XIII d.H., a unei comunităţi păgâne, ale cărei 
scrieri însă nu au supravieţuit (Wright, 1894, p. 1); există, de asemenea, pa¬ 
saje atribuite unor autori păgâni (descrişi drept „filozofi", „profeţi"), menite 
a susţine validitatea doctrinei creştine şi inserate în scrieri cu caracter apo¬ 
logetic ale unor autori creştini (Gabriyăl şi al-Bustăni, 1969, pp. 41-50), 
ceea ce are darul de a suscita oricum serioase dubii cu privire la autenticitatea 

Aproprierea textelor biblice şi interiorizarea realităţii reprezen¬ 
tate de redactarea lor în alte limbi decât cea proprie au avut drept 
efect un interes major acordat traducerii lor, într-un permanent 
efort de atingere a idealului reprezentat de fidelitatea faţă de 
original. Apariţia unor noi traduceri şi revizuirea celor preexis¬ 
tente s-au datorat, în mare măsură, autorităţii crescânde pe care 
o căpătau Septuaginta şi alte versiuni greceşti, această tendinţă 
fiind manifestă mai ales în spaţiul vest-siriac, dominat de comu¬ 
nitatea monofizită şi mai expus influenţelor exercitate de centrele 
culturale din arealul elenofon, partea orientală, preponderent 
nestoriană a lumii siriace, aflată mai degrabă în orbita culturală 
persană, fiind cu mult mai ataşată Peshittei în forma ei iniţială. 1 


COMENTARII IUDAICE 

Conform tradiţiei iudaice, revelaţia sinaitică ar avea un caracter 
dual. Pe de o parte, Dumnezeu îi dăruieşte lui Moise Tora scrisă, 
consemnată în tablele Legii. Pe de altă parte, iudaismul ortodox 
vorbeşte de o Toră orală, primită de Moise de la Dumnezeu 
prin viu grai şi transmisă în mod similar din generaţie în gene¬ 
raţie de către „învăţătorii Legii". După cum îi spune şi numele, 
Mişna („repetare", „învăţare prin repetare") este o colecţie de 
legi ce codifică „tradiţia orală a bătrânilor" (Iosif Flaviu, Ant. 

acestora. în acest context poate fi menţionat şi Bar Dayşăn (154-222), care, 
născut din părinţi păgâni şi convertit la creştinism, a iniţiat în cele din 
urmă o sectă gnostică, şi ale cărui scrieri, abordând tematici şi genuri di¬ 
verse, s-au pierdut în cea mai mare parte ('Wright, 1894, pp, 28-30, Gabriyăl 
şi al-Bustâni, 1969, pp. 56-80); dincolo de astfel de cazuri însă, literatura 
siriacă este produsul unor medii creştine, având, de altfel, caracter religios 
într-o proporţie covârşitoare. 

1. William Wright, op. cit., pp. 13-19. 

XIII, 10.6), adică acele credinţe şi practici religioase înflorite din 
Tora scrisă. Redactarea finală a acestei prime scrieri rabinice, 
în scopul păstrării întregului tezaur de înţelepciune acumulat 
în perioada celui de-al Doilea Templu (538 Î.H.-70 d.H.), i se 
datorează lui Rabbi Iehuda haNasi („prinţul/patriarhur), la 
începutul sec. II d.H. 

Mişna este alcătuită din şase mari secţiuni (sedarim), împăr¬ 
ţite la rândul lor în 63 de tratate, care conţin prevederi referi¬ 
toare la sărbători, distribuirea recoltelor, dreptul de proprietate, 
odoarele sfinte din Templu, statutul femeilor şi puritatea ritua¬ 
lă. Aceste reguli prevalează uneori în raport cu prescripţiile 
Torei scrise, sau le suplinesc pe cele care nu sunt menţionate 
în aceasta din urmă („mai mare atenţie trebuie acordată cuvin¬ 
telor scribilor [învăţătorii Legii] decât Legii [scrise]", Sanh. 11). 

Studiul Mişnei putea fi întreprins acasă, în sinagogi şi, mai 
ales, în instituţiile specializate numite beyt hammidraş („casa 
învăţării"). Rabinii foloseau anumite procedee mnemotehnice 
pentru asimilarea şi structurarea volumului imens de infor¬ 
maţii. Un astfel de procedeu era siman-ul (un proverb, un cu- 
vânt-cheie, o epigramă, un acronim sau o întâmplare din viaţa 
de zi cu zi) pe care îl utilizau pentru a-şi aminti o învăţătură 
doctrinară sau un fragment biblic cu dificultate sporită. Este 
posibil ca aceste procedee mnemotehnice să fi fost preluate şi 
de ucenicii lui Hristos, unii dintre ei educaţi în aceste „case de 
studiu", pentru transmiterea orală a Evangheliilor. 1 

Comentariile rabinice la Mişna formează Gemara, iar împreu¬ 
nă, cele două colecţii sunt cunoscute sub numele generic de Tal¬ 
mud (ebr. „instruire"). în funcţie de locul unde au fost redactate, 

1. Birger Gerhardsson, Memory and Manuscript: Oral Tradition and 
Written Transmission in Rabbinic Judaism and Early Christianity, Eerdmans, 
Grand Rapids, 1998, p. 230. 

tradiţia iudaică cunoaşte două astfel de scrieri: Talmudul babi¬ 
lonian şi Talmudul ierusalimitean sau palestinian. 

Aplicarea în practică a celor 613 porunci (miţvot) din Tora 
constituie obiectul dreptului canonic evreiesc (Halakhah), în 
timp ce scrierile cu caracter literar, alegoric sau parenetic alcă¬ 
tuiesc Haggadah. 

Un gen literar care ocupă un loc aparte în tradiţia orală a 
Torei este midraşul (ebr. dăraş, „a căuta“, „a investiga"), un comen¬ 
tariu exegetic, omiletic şi chiar alegoric al cărui rost este să 
asigure înţelegerea Scripturilor, dar şi armonizarea intertex- 
tuală/canonică a acestora. 


TRADUCERI ALE BIBLIEI ÎN LIMBA ROMÂNĂ 

Limba română este atestată documentar abia în sec. XVI. Atunci 
apar şi primele traduceri biblice, în manuscris, ale Psaltirii. 
Sunt aşa-zisele Psaltiri rotacizante, scrise în prima parte a sec. 
XVI: Psaltirea şcheiana, Psaltirea Hurmuzachi şi Psaltirea voro- 
neteana. Tot în această perioadă apar şi primele tipărituri cu 
traduceri biblice. Cea dintâi carte biblică veterotestamentară 
tipărită în limba română a fost Psaltirea, imprimată în trei ediţii 
distincte de către diaconul Coresi (1368,1570 şi 1577). Acest fapt 
era o noutate, dacă ţinem cont că limba de cult folosită era. 
slavona, a cărei înlocuire a fost cerută în mod repetat de Dieta 
transilvană, începând cu anul 1366. în 1582, în cercuri calvine, 
este publicată Palia de la Orăştie, cuprinzând doar Geneza şi 
Exodul. în 1651 la Alba-Iulia apare Psaltirea de la Bălgrad, cu 
sprijinul mitropolitului Simion Ştefan al Transilvaniei (cel care 
s-a îngrijit de apariţia Noului Testament de la Bălgrad/Alba-Iulia 
în 1648), iar în 1673 la Uniev, în Polonia, Psaltirea în versuri a mitro¬ 
politului Dosoftei al Moldovei. 

Prima traducere integrală a Vechiului Testament a fost rea¬ 
lizată de spătarul Nicolae Milescu între 1661 şi 1664, fiind in¬ 
clusă, cu revizuiri, în Biblia de la Bucureşti, 1688, tipărită în 
timpul domnitorului Şerban Cantacuzino {dar asumată ulte¬ 
rior şi de Constantin Brâncoveanu). Circulaţia acestei Biblii, de 
sorginte mai degrabă laică decât bisericească, n-a fost una foarte 
intensă, iar limba traducerii, cu multe calchieri după greacă, 
este greoaie şi, pe alocuri, neinteligibilă, încât nu a influenţat 
decisiv - aşa cum se spune de multe ori - limba română literară. 
Din acest punct de vedere, ea reprezintă un pas înapoi faţă de 
Coresi. Un merit real deosebit este însă acela că ea reprezintă 
pentru întreaga Ortodoxie prima Biblie publicată într-o limbă 
vorbită. Pentru textul Vechiului Testament a fost folosită Biblia 
de la Frankfurt (1597), o ediţie protestantă a Bibliei greceşti (Sep- 
tuaginta şi Noul Testament). De la aceasta Biblia de la Bucureşti 
a preluat anumite influenţe protestante (denumirea de „apo¬ 
crife" pentru cărţile „bune de citit") şi catolice (pasaje lipsă din 
Septuaginta, preluate din Vulgata prin intermediul Poliglotei 
complutensiene). 

Aproape o sută de ani mai târziu, în 1795, preotul greco-ca- 
tolic Samuel Micu (Klein), reprezentant de seamă al Şcolii Arde¬ 
lene, publică o revizuire consistentă a Bibliei de la Bucureşti . Aşa 
cum a subliniat Eugen Munteanu, traducerea lui Micu este de 
fapt „«mama» Bibliilor româneşti moderne", fiind retipărită 
fără introduceri şi note şi cu îndreptări minimale ca Biblia de la 
Sankt Petersburg (1819), tipărită de Societatea Biblică Rusească, 
Biblia de la Buzău (1854-1856), de către episcopul Filotei, şi Biblia 
de la Sibiu (1856-1858), de către mitropolitul Andrei Şaguna (deşi 
acesta din urmă nici nu o menţionează ca sursă). 

La sfârşitul sec. XIX şi începutul sec. XX, Societatea Biblică 
Britanică sprijină o serie de traduceri în limba română, scopul 
fiind de a ajunge treptat la o ediţie făcută după textul ebraic. 

După eforturi considerabile, se publică la Iaşi Sânta Scriptură a 
Vechiului Testament legată în trei tomuri (1865,1867,1869), cu un 
lexic modem care creează o ruptură evidentă în raport cu stilul 
versiunilor anterioare. Pentru echivalarea Tetragramei (YHWH), 
traducătorii folosesc, în mod curios, numele lehova, devenit 
marcă identitară a tuturor versiunilor „britanice" din secolul XIX. 
Ediţii revizuite ale acestui text, însoţit de NT, sunt publicate în 
1871 (Iaşi), 1873 (Pesta) şi 1874 (Iaşi). Aceasta din urmă, cunos¬ 
cută ca „Biblia de la Iaşi", devine versiunea standard în mediul 
neoprotestant românesc, până la apariţia Bibliei Cornilescu 
(1921). Tiraje şi reeditări (cu revizuiri ortografice) continuă să fie 
tipărite în paralel cu Biblia Cornilescu până în 1931. 

Traducerile moderne mai importante pot fi împărţite în trei 
grupe: (a) traduceri efectuate după textul masoretic; (b) tradu¬ 
ceri efectuate după Septuaginta; (c) traduceri mixte. 

Dintre traducerile româneşti care urmează textul masoretic 
pot fi reţinute Biblia lui Cornilescu, Biblia lui Gala Galaction, 
Noua traducere în limba română şi Biblia de la Iaşi (2013). 

Biblia lui Cornilescu a apărut în mai multe ediţii (1921, ed. 
a Il-a 1924-1928). Dumitru Cornilescu, diacon ortodox, apropiat 
ulterior de mişcarea evanghelică (neoprotestantă), traduce Biblia 
cu sprijinul prinţesei Ralu Callimachi şi ăl Societăţii Biblice 
Britanice. Traducerea are ca referinţă textul ebraic, fiind bazată 
în principal pe versiunea franceză (protestantă) a lui Louis Segond 
(1899). Ediţia din 1924 a devenit versiunea cea mai folosită de 
cultele neoprotestante din România, în prezent urmărindu-se 
revizuirea ei într-un proiect mai amplu. 

Biblia Gala Galaction sau Biblia Carol II (1938, ed. a Il-a 1939), 
de fapt tradusă de preoţii Vasile Radu şi Gala Galaction (pe 
numele real Grigore Pişculescu), a fost finanţată şi publicată de 
Fundaţia pentru Literatură şi Artă „Regele Carol II". Deşi ne¬ 
asumată de Biserica Ortodoxă la nivel oficial, ea rămâne singura 

Biblie ortodoxă ce a urmat textul masoretic. Traducătorii con¬ 
sideră că „adevărata Biblie a Vechiului Testament este Biblia 
ebraică 14 , iar Septuaginta, fiind traducere, este mai prejos, o 
concepţie evident exagerată. 

Noua traducere în limba română (2006, ed. a Il-a 2007), 
prescurtată NTR, a apărut în mediul neoprotestant, coordonată 
succesiv de Sorin Sabou, Silviu Tatu şi loan Giosan, fiind tipă¬ 
rită de International Bible Society. Totuşi, această traducere nu 
s-a bucurat de o răspândire foarte mare în mediul neoprotes¬ 
tant, unde este preferată în continuare Biblia lui Cornilescu. 
-NTR are un limbaj actual şi conţine şi note explicative. 1 

în spaţiul catolic, a apărut o traducere a Psalmilor după tex¬ 
tul ebraic, în 1993, efectuată de Francisca Băltăceanu şi Monica 
Brosteanu. 

O traducere integrală a Scripturii în Biserica romano-cato- 
lică avea să apară abia douăzeci de ani mai târziu. Biblia (2013) 
a fost tradusă la Iaşi (Editura Sapientia) de preoţii Alois Bulai 
şi Eduard Pătraşcu. Pentru cele 39 de cărţi ale canonului ebraic 
a fost folosit textul masoretic, iar pentru cărţile „bune de citit 44 
(anaghinoscomena; deutero-canonice pentru catolici), textul grec 
al Septuagintei, singurul de altfel {cu mici excepţii) care le păs¬ 
trează. Traducerea a fost făcută într-un limbaj modem şi este 
însoţită de note explicative. 

Dintre traducerile româneşti efectuate după Septuaginta 
reţinem Biblia sinodală de la 1914, Biblia Anania şi Septuagin¬ 
ta NEC. 

Biblia sinodală de la 1914 a fost tradusă chiar de membrii 
Sfântului Sinod al Bisericii Ortodoxe Române. Un rol deosebit 
l-a avut mitropolitul primat Athanasie Mironescu, autorul mai 
multor traduceri din literatura patristică. Biblia de la 1914 depin¬ 
de însă masiv de Biblia de la Blaj, ceea ce îi scade din calităţi ca 

1. O ediţie revizuită va fi publicată în 2017 la Societatea Biblică Inter- 
confesională din România. 

traducere. A fost publicată la Tipografia Institutului Biblic 
din Bucureşti. 

Biblia Anania (2001) a fost tradusă de Bartolomeu (Valeriu) 
Anania, pe atunci arhiepiscop al Clujului, fiind numită „ediţia 
jubiliară a Sfântului Sinod". Este scrisă într-o limbă română 
foarte literară, dar presărată cu arhaisme şi regionalisme. Are 
prefeţe la fiecare carte şi note explicative. Traducerea a fost 
tipărită oficial o singură dată la Editura Institutului Biblic şi de 
Misiune al BOR din Bucureşti, fiind ulterior retipărită la Edi¬ 
tura Renaşterea din Cluj şi, mai recent, la Editura Litera. 

Septuaginta NEC (New Europe College/Colegiul Noua Euro¬ 
pă, condus pe atunci de Andrei Pleşu) a apărut la Iaşi (Polirom, 
2004-2011,8 voi.) şi a fost realizată de un colectiv de traducători 
de diverse confesiuni, coordonaţi de Cristian Bădiliţă (pentru 
primul volum şi de regretatul Dan Sluşanschi), Francisca Băltă- 
ceanu şi Monica Broşteanu, în colaborare cu preotul Ioan-Florin 
Florescu. Ea a pornit de la adaptarea unui proiect mai amplu, 
încă nefinalizat, La Bible d'Alexandrie (din care editura franceză 
Cerf a publicat 19 volume). Ediţia cuprinde introduceri consis¬ 
tente şi ample note explicative (inclusiv despre exegeza patris¬ 
tică), fiind un instrument foarte util. 

Din rândul traducerilor mixte face parte Biblia sinodală din 
1936 (retipărită succesiv până în prezent). Aceasta a fost tradusă 
de arhimandritul Nicodim Munteanu (din 1935 mitropolitul 
Moldovei) şi de preoţii Gala Galaction şi Vasile Radu, în timpul 
patriarhului Miron Cristea, fiind tipărită la Editura Institutului 
Biblic şi de Misiune al BOR. Această versiune se numeşte „sino¬ 
dală" în sensul că a fost aprobată de Sfântul Sinod al BOR. Ca 
metodă de lucru, cei doi martori textuali, Septuaginta şi textul 
masoretic, au fost combinaţi într-un text oarecum artificial, 
conform opţiunii traducătorilor. Un aspect pozitiv este limba¬ 
jul, care urmează o linie de mijloc între arhaisme şi neologisme. 

Pe de altă parte, ediţia nu dispune nici de introduceri, nici de 
note explicative. Au urmat şi alte ediţii: 1944 sub patriarhul Nico- 
dim (cu mai multe cărţi traduse de acesta decât în 1936), 1968 
sub patriarhul Justinian (reveniri la 1936), alta în 1975 în timpul 
aceluiaşi patriarh, 1982 sub patriarhul Justin, 1988 sub patriar¬ 
hul Teoctist, urmate după anii '90 de tot mai numeroase reedi¬ 
tări. Cea mai recentă ediţie este din 2015, sub patriarhul Daniel. 
De la o ediţie la alta s-au operat tacit mici modificări. 


LIMBA EBRAICĂ BIBLICĂ 

Limba ebraică aparţine familiei de limbi „semitice", denumire 
de inspiraţie biblică, derivată din numele lui Sem, unul din fiii 
lui Noe ( cf. Gen 10:21-31; 11:10-32), şi pusă în circulaţie încă din 
secolul XVIII: această familie este, la rândul său, o ramură a 
unei familii desemnate, în trecut, prin denumirea de „hamito- 
semitică", de aceeaşi inspiraţie biblică; la ora actuală, această 
denumire este înlocuită cu denumirea de „afro-asiatică", me¬ 
nită să reflecte întinderea arealului limbilor care îi aparţin în 
sud-vestul Asiei şi nordul Africii. Specificul acestei familii 
lingvistice constă în construirea cuvintelor pornind de la o 
rădăcină formată, de obicei, din trei consoane. De exemplu, de 
la rădăcina MLK derivă cuvinte precum: mâlak („el a domnit"), 
himlîk („el (l-)a făcut rege“), meîek („rege"), malkăh („regină"), 
malkiiţ („domnie"). 

Subdiviziunile acestei familii au, în primul rând, o dimensiu- 
ne geografică, dar aceasta este dublată de o dimensiune crono¬ 
logică: astfel, familia este împărţită în două subgrupe principale, 
de est şi de vest, prima dintre acestea prezentând trăsături 
arhaizante în special în domeniul morfologiei verbale. în grupa 

de est sunt incluse diversele varietăţi de akkadianâ (alături de 
care figurează idiomuri atestate pe arii situate la vest de Meso- 
potamia, precum eblaita şi idiomul din Mari); această primă 
grupă este atestată între jumătatea mileniului III î.H. şi secolul 
VIII î.H., utilizarea limbii akkadiene ca limbă de cult şi de cul¬ 
tură continuând* conform documentaţiei existente* până în 
secolul I d.H. 

Cea de-a doua grupă, cea de vest, include limbi ale căror arii 
de răspândire acoperă, în primele etape ale evoluţiei lor, zona 
care se întinde între hotarele occidentale ale Mesopotamiei, Ana- 
tolia, litoralul oriental al Mediteranei, peninsula Sinai, inclu¬ 
zând, de asemenea, întreaga Peninsulă Arabă şi zone adiacente 
Yemenului din nordul Cornului Africii. Hotarele acestei grupe 
s-au extins într-o primă etapă înspre est* prin aramaizarea pro¬ 
gresivă a Mesopotamiei, care s-a produs în decursul primului 
mileniu î.H., apoi înspre vest, în Nordul Africii, în urma cuceri¬ 
rilor arabo-islamice, care au avut drept efect arabizarea unor 
zone ocupate anterior de alte ramuri ale familiei afro-asiatice, 
începând cu secolul VII d.H. 

Procesele de aramaizare şi, apoi, de arabizare au dus şi la modi¬ 
ficări ale graniţelor din interiorul acestei grupe: extinderea 
arealului idiomurilor aramaice s-a produs nu numai înspre est, 
înspre Mesopotamia, ci şi înspre vest, ducând la încetarea exis¬ 
tenţei limbilor din grupul canaanean, ca limbi materne, la cum¬ 
păna dintre mileniile I î.H. şi I d.H., iar extinderea arealului 
arabofon a avut drept efect restrângerea progresivă a zonelor 
arameofone din întreaga Semilună Fertilă, începând din pri¬ 
mele secole ale mileniului I d.H., încă dinaintea cuceririlor isla¬ 
mice, şi continuând şi după acestea, precum şi cvasidispariţia 
limbilor sud-semitice din sudul Peninsulei Arabe. 

în condiţiile în care limba triburilor seminomade ale amo- 
riţilor este de regulă considerată o limbă vest-semitică, foarte 

redusele mărturii scrise ale acesteia, restrânse la nume proprii 
amorite în documente akkadiene de la sfârşitul mileniului III 
şi începutul mileniului II î.H., pot fi considerate cele mai vechi 
atestări ale unui idiom vest-semitic. Documente consistente 
scrise într-o limbă aparţinând acestei grupe apar însă pentru 
prima dată în a doua jumătate a mileniului II î.H., când sunt 
redactate, într-o scriere alfabetică preponderent consonantică 
de tip cuneiform, texte în limba ugaritică (printre care se regă¬ 
sesc creaţii literare care evocă adesea, prin tematică, literatura 
biblică). 

în primul mileniu î.H. îşi fac apariţia tot mai multe documente 
redactate în sisteme de scriere bazate pe alfabetul consonantic 
de provenienţă feniciană, constând în inscripţii în feniciană, 
ebraică, idiomuri aramaice etc. Acelaşi sistem de scriere a fost 
folosit pentru textele care au alcătuit, în cele din urmă, canonul 
biblic, redactate, după toate probabilităţile, în acelaşi interval. 
De atunci, limbile vest-semitice sunt atestate neîntrerupt, fie 
ca limbi materne, fie ca limbi liturgice şi ale culturii înalte, până 
în ziua de astăzi, când cei mai mulţi vorbitori au ca limbă ma¬ 
ternă araba (cu toate varietăţile sale), amharica sau ebraica (rede¬ 
venită limbă maternă începând cu secolul XIX). 

Limba ebraică face parte din grupul canaanean, care alcătu¬ 
ieşte la rândul său, alături de varietăţile de aramaică, ramura 
nordică a limbilor vest-semitice. împreună cu alte idiomuri foarte 
apropiate (moabit, amonit, edomit), atestate prin doar câteva 
scurte inscripţii, ebraica reprezintă ramura sudică a grupului 
canaanean, în cea nordică fiind incluse feniciană (cea „metropo¬ 
litană", a oraşelor-port şi a zonelor limitrofe situate aproximativ 
în zona actualului Liban, şi cea a coloniilor din bazinul medite- 
raneean, cunoscută şi sub numele de „punică") şi, poate, ugaritica. 

Caracterul canaanean al limbii ebraice este certificat de o 
serie de trăsături caracteristice pe care le împărtăşeşte cu alte 

limbi din acest grup. Aceste caracteristici pot fi identificate în 
fonetică şi fonologie, precum şi în morfologie, morfo-sintaxă şi 
lexic. Printre caracteristicile fonetice specific canaanene cea mai 
proeminentă este, probabil, „mutaţia vocalică canaaneană", 
care constă în transformarea vocalei lungi â în vocala lungă o. 
Acest fenomen s-a manifestat o lungă perioadă de timp în zona 
coastei orientale a Mediteranei şi a afectat nu numai ebraica şi 
celelalte limbi canaanene, ci şi idiomurile care le-au substituit 
atunci când acestea au încetat să mai fie utilizate ca limbi 
materne, în primele secole ale primului mileniu d.H. (repre¬ 
zentând astfel o marcă a substratului canaanean al acestor 
idiomuri). Un exemplu este siriaca occidentală, al cărei voca- 
lism se diferenţiază în modul cel mai pregnant de cel al siriacei 
orientale exact prin această caracteristică. 

Pronunţia ebraicei, aşa cum este reflectată de sistemul de 
vocalizare tiberian, a fost şi ea afectată, se pare, într-o a doua 
etapă, de acelaşi fenomen, având în vedere că vocala a lungită 
în mod secundar, sub efectul poziţiei accentului sau al struc¬ 
turii silabice, este foarte probabil să se fi pronunţat ca /o/, fapt 
reflectat, în plan grafic, de identitatea semnelor de vocalizare 
qâmaţ cjătăn şi cjâmaţ gâdol, cărora le sunt atribuite, în mod 
tradiţional, valorile /ă/ şi /o/. 

în ceea ce priveşte consonantismul limbii ebraice, acesta 
prezintă trăsături care reflectă apartenenţa atât la grupul ca¬ 
naanean, cât şi la cel mai vast, nord-vest semitic. în ambele 
cazuri, este vorba de caracteristici constatabile pe baza cores¬ 
pondenţelor care se pot stabili cu inventarul de foneme conso¬ 
nantice reconstituit, pe baza metodelor lingvisticii comparative, 
pentru limba neatestată, numită convenţional „proto-semitică“, 
din care se presupune că au evoluat limbile semitice. Dincolo de 
controversele legate de trăsăturile articulatorii exacte ale acestor 
foneme în stadiul reprezentat de proto-semitică şi de succe- 



INTRODUCERE GENERALĂ 49 


soarele acesteia în stadiile lor incipiente 1 , este admis, în general, 
drept o trăsătură specific canaaneană modul în care au evoluat 
fonemele care, conform reconstrucţiei tradiţional acceptate, 
este posibil să se fi articulat ca interdentale (ţ, d) - prin rapor¬ 
tare la alte limbi, precum araba literară şi idiomuri sud-semitice, 
care au menţinut aceste foneme distincte, se poate constata că 
în ebraică ele au evoluat, devenind identice cu sibilantele pre¬ 
existente ş, respectiv z (de ex. *ţalg > şeleg, „zăpadă u ; *dahab > 
zăhâb, ,,aur“). Există, de asemenea, şi alte procese de fuziune a 
unor foneme distincte la origine care au afectat seriile, specific 
semitice, ale consoanelor guturale şi emfatice, ducând la redu¬ 
cerea fonemelor distincte aparţinând acestor serii, însă acest 
fenomen este unul care depăşeşte graniţele grupului canaanean, 
fiind specific tuturor limbilor nord-vest semitice, care contras¬ 
tează astfel, în ansamblul lor, cu limbi mai conservatoare din 
acest punct de vedere, precum araba şi cele sud-semitice. Ase¬ 
menea verdicte nu pot fi însă emise fără unele nuanţări: astfel, 
ebraica se remarcă, alături de limbi din sudul arealului semitic 
precum sabeeana, prin conservarea fonemului sibilant s (notat, 
în scrierea ebraică vocalizată, cu aşa-zisul sin, i.e. litera sin mar¬ 
cată cu un punct în stânga sus), care este posibil să fi avut un 
caracter lateral şi care, deşi nediferenţiat actualmente de s în 
nici unul dintre sistemele tradiţionale de pronunţie a ebraicii, 
era, după toate aparenţele, perceput ca distinct până în etapa, 
foarte târzie, a elaborării sistemului de punctuaţie tiberian. Redu¬ 
cerea inventarului de foneme distincte în ebraică şi în celelalte 
limbi nord-vest semitice s-a produs, se pare, într-o perioadă care 
a fost cel puţin parţial acoperită de epoca „istorică", documen- 
tabilă pe baza surselor scrise, a acestor limbi: numărul de grafeme 

l Cf. Giovanni Garbini, Gabriel Durând, Introduzicme alte îingue semitiche. 
Paideia, Brescia, 1994, pp, 75-87. 



50 BIBLIA DUPĂ TEXTUL EBRAIC 

ale alfabetului ugaritic indică un consonantism mai conserva¬ 
tor, mai apropiat, cel puţin prin amploare, de cel proto-semitic, 
iar evoluţia grafiei varietăţilor de aramaică sugerează că acestea 
au suferit modificări de tipul celor semnalate mai sus, în de¬ 
cursul mileniului I î.H. în acelaşi timp, faptul că, în afară de 
ugaritică, toate aceste limbi au utilizat scrieri alfabetice restrânse 
la cele douăzeci şi două de grafeme ale alfabetului fenician, 
alfabet elaborat pentru o limbă deja mult evoluată pe calea res¬ 
trângerii varietăţii fonemelor consonantice, are darul de a ocul¬ 
ta probabilitatea foarte mare ca o astfel de evoluţie să se fi produs 
mai lent în cazul altor limbi (un exemplu în acest sens îl oferă 
chiar ebraica - toponimul ‘azzâh, Gaza, a cărui consoană ini¬ 
ţială este notată în ebraică cu grafemul ayin, care corespunde 
la origine faringalei sonore /‘/, este redat în Septuaginta cu forma 
Gâza, unde acestuia îi corespunde gămma, ceea ce sugerează că, 
în secolul III î.H., acest toponim se pronunţa qazzăh, iar grafe¬ 
mul în cauză nota atunci, în acest cuvânt, velara fricativă sonoră 
Aj/, de unde rezultă, pe de o parte, că un singur grafem putea 
fi utilizat pentru a nota două foneme distincte şi, pe de altă par¬ 
te, că seria guturalelor, cel puţin, nu se restrânsese în măsura 
în care scrierea ebraică o sugerează). 

în plan morfologic, o inovaţie specifică limbilor canaanene 
este apariţia unui articol hotărât proclitic, în general reprezen¬ 
tat în scrierea nevocalizată ca h- (în ebraica biblică, acest articol 
apare ca ha-, fiind însoţit de geminarea consoanei iniţiale a 
cuvântului articulat, ceea ce a generat speculaţii cu privire la 
posibilitatea ca articolul să mai fi inclus o consoană a cărei asi¬ 
milare ar fi dus la apariţia geminării, precum şi diverse ipoteze 
despre identitatea acestei consoane). Prezenţa articolului procli¬ 
tic distinge grupul canaanean de idiomurile aramaice şi, tot¬ 
odată, constituie o isoglosă care se extinde dincolo de cadrul 
nord-vest semitic, reunind acest grup cu varietăţile de arabă, în 

care au apărut, de-a lungul timpului, articole proclitice precum 
ha(n)- t (a)l-. Specific canaaneană este şi prezenţa, în cadrul desi¬ 
nenţelor de plural masculin şi de dual, a nazalei bilabiale m, 
acolo unde, în aramaică şi în arabă, apare nazala dentală n 
(ebr. m.pl: -îm, du: - ayim; aram. m.pl: -în; ar. m.pl: -wna/ma, 
du: -ăni/ayni). Sistemul verbal ebraic este structurat în jurul 
celor două paradigme de conjugare specifice limbilor vest-semi- 
tice (o paradigmă cu valoare aspectuală de perfectiv, ale cărei 
mărci personale sunt exclusiv terminaţii, şi una ale cărei mărci 
personale sunt preponderent prefixe, cu valoare aspectuală de 
imperfectiv). Există însă o utilizare a formei de imperfectiv, pre¬ 
cedată de particula w a- şi cu prima consoană geminată, cu va¬ 
loare de perfectiv (forma cu aşa-zisul wăw conversiv), care este 
considerată o trăsătură arhaică, o posibilă reminiscenţă a unui 
sistem verbal similar celui est-semitic al akkadienei, în care con¬ 
jugarea verbală, inclusiv cea a preteritului (o nuanţă a perfectu¬ 
lui), căruia se presupune că-i corespunde forma cu wăw conversiv 
din ebraică, se realiza cu prefixe. 

Pe de altă parte, trebuie remarcat că în Biblia ebraică se întâl¬ 
neşte o diversitate lingvistică, ceea ce a dus la apariţia a două 
direcţii de interpretare. Opinia clasică, susţinută şi astăzi de către 
unii cercetători, interpretează diacronic diferenţele de ordin 
lingvistic: formele mai conservatoare lingvistic sunt văzute drept 
ipostaze mai vechi ale limbii ebraice (ebraica biblică arhaică şi 
ebraica biblică standard), iar formele non-conservatoare ling¬ 
vistic, drept ipostaze mai noi (ebraica biblică târzie şi ebraica 
mişnaică sau rabinică). 

Având în vedere că naraţiunea biblică privitoare la Avraham 
(Gen 11-25) P are a susţine o migraţie a strămoşilor celor care 
aveau să constituie comunitatea etno-religioasă a evreilor din¬ 
spre est, din zona Mesopotamiei, cercetătorii care acceptă plau¬ 
zibilitatea unei astfel de migraţii avansează ipoteze menite a 

explica clara apartenenţă a limbii ebraice la grupul canaanean, 
cea mai simplă fiind cea conform căreia nou-veniţii au fost pur 
şi simplu asimilaţi lingvistic de canaanenii autohtoni 1 . Sunt, 
totodată, căutate elemente de substrat, care să ateste prove¬ 
nienţa din arealul arameean a triburilor israelite care ar fi 
cucerit Canaanul - un astfel de element ar fi cuvintele care, în 
mod excepţional, nu atestă mutaţia vocalică canaaneană men¬ 
ţionată anterior, ci menţin vocala proto-semitică lungă a, aşa 
cum se întâmplă şi în idiomurile arameene, de ex. substantive 
precum ţayyăd (nu *f ayyod), „vânător", şi verbe precum cjăm (nu 
*cjom), „a se ridica", „a sta (ridicat, în picioare)". 2 Dincolo de 
aceste începuturi greu reconstituibile, plasate în general în cea 
de-a doua jumătate a mileniului II î.H., există o periodizare care 
este, în linii mari, acceptată de comunitatea ebraizanţilor. Ast¬ 
fel, o primă etapă, prebiblică, de evoluţie, atestată de izvoare scrise 
a canaaneenei din Palestina, este reprezentată de limba gloselor 
din documentele de la El-Amarna, din Egipt (sec. XV-XIV î.H.), 
care ar surprinde etapa de evoluţie a acestei limbi imediat 
precedentă presupusei invazii a triburilor israelite. 3 

în ceea ce priveşte ebraica biblică propriu-zisă, se consideră 
că o primă etapă în evoluţia acesteia, cea a ebraicii biblice ar¬ 
haice (care acoperă perioada monarhică pre-exilică, sec. X-VI î.H.), 
este reprezentată mai ales de pasajele poetice biblice timpurii, 
alături de o seamă de inscripţii, fiind marcată de trăsături arhai¬ 
zante precum: frecvenţa relativ redusă (prin comparaţie cu 
texte redactate mai târziu) a utilizării articolului hotărât ha-, 
forme arhaice ale unor pronume afixe, desinenţe verbale, sub¬ 
stantive. în perioada care acoperă ultimele două secole dinain- 

1. G. Garbini, G. Durând, op. cit., p. 44. 

2. Yechezkel Eduard Kutscher, A History of the Hebrew Language, E.J. 
Brill, Leiden, 1982, pp. 23-24. 

3. Ibid., pp. 77-79. 

tea exilului babilonian, cuprinzând şi exilul (sec. VIII-VI î.H.), 
s-ar fi cristalizat ceea ce se numeşte îndeobşte ebraica biblică - 
standard sau clasică, cea care întruneşte caracteristicile ce au 
ajuns să fie considerate exemplare în privinţa acestei limbi, 
reprezentative pentru această etapă fiind pasaje în proză din 
Pentateuh, Samuel, Regi, cărţile Profeţilor. Această etapă este 
urmată de ebraica biblică târzie, post-exilică (sec. V—III î.H.), 
reprezentată mai ales de cărţile Ezra-Neemia şi Cronici, care se 
remarcă îndeosebi prin expunerea la influenţa aramaică. Aceas¬ 
tă influenţă se manifestă însă, cu intensitate crescândă, mai ales 
în etapele de evoluţie post-biblice ale ebraicei (cu precădere în 
cea a ebraicei mişnaice, din sec. I—IV d.H., în urma căreia se pre¬ 
supune că ebraica a încetat să funcţioneze ca limbă vorbită). 
Unul din efectele influenţei exercitate de aramaică asupra ebrai¬ 
cei în etapa post-biblică sau poate chiar începând cu etapa bibli¬ 
că târzie este, în plan fonetic, spirantizarea oclusivelor b, g, d, 
k , p, tîn poziţie postvocalică. în plan sintactic, se menţionează 
în acest sens, printre altele, apariţia, cu frecvenţă din ce în ce 
mai mare, a structurilor genitivale analitice, în cadrul cărora este 
utilizată particula şei, în locul celor care implică utilizarea sta¬ 
tului construct al substantivului, însă în acest caz nu sunt de 
exclus nici evoluţii interne. 1 

Este luată în calcul, de asemenea, existenţa, în perioada 
biblică, a unei variaţii dialectale care să implice prezenţa unei 
varietăţi nordice a ebraicei, vehiculată în regatul Israel, distinctă 
de cea a regatului iudeu (una dintre cele mai proeminente tră¬ 
sături invocate în legătură cu această posibilitate este pronu¬ 
mele relativ şe-, care ar fi corespondentul nordic al lui ’aşer, alături 
de alte particularităţi de ordin fonetic, lexical, morfologic). 
Această ipoteză este însă concurată de explicaţii alternative, 


1. Ibid., pp. 77-86. 

conform cărora neregularităţile în cauză ar putea fi, în unele 
situaţii, arhaisme, iar în altele, un rezultat al influenţei aramaice. 1 

O altă direcţie de interpretare a diversităţii lingvistice din 
Biblia ebraică a urmat o cale sincronică. Filologul israelian Avi 
Hurvitz a aprofundat, în anii ’6o, cercetarea lingvistică asupra 
ebraicei biblice târzii, folosind o metodologie mai bine articu¬ 
lată. Astfel, el formulează criterii lingvistice importante pentru 
catalogarea unui fenomen ca aparţinător ebraicei biblice târzii: 
acesta trebuie să aibă distribuire lingvistică în cărţile reprezen¬ 
tative ale ebraicei târzii {Estera, Daniel, Ezra-Neemia şi Cronici); 
de asemenea, trebuie să manifeste opoziţie lingvistică (sau con¬ 
trast lingvistic), adică să fie folosit în locul altui element, care 
este folosit în schimb în ebraica biblică standard (de ex. malkiiţ 
în ebraica târzie vs. mamlăkâ 1 ' în ebraica standard, pentru „regat"); 
trebuie eventual confirmat din surse extra-biblice; trebuie să 
existe o acumulare de aspecte lingvistice aparţinătoare ebraicei 
târzii pentru ca întreaga scriere în cauză să fie considerată ca 
fiind scrisă în ebraica târzie. 2 Totuşi, Hurvitz reprezintă încă 
vechea direcţie diacronică, susţinând că ebraica biblică „târzie" 
este posterioară celei standard. A fost însă meritul lingvistului 
australian Ian Young (1993) să propună o nouă direcţie de in¬ 
terpretare a diversităţii lingvistice din Biblia ebraică. El consi¬ 
deră faptul că unele trăsături din ebraica biblică „târzie" apar 
şi în texte aparţinătoare ebraicei biblice standard drept o dova¬ 
dă că nu este vorba de o etapizare cronologică. Mai degrabă ar 
fi vorba de diferenţe stilistice, anume alegerea unui scrib de a 
scrie într-o limbă mai mult sau mai puţin conservatoare. Ase¬ 
menea stiluri diferite coexistau, dovadă că limba ostracoanelor 
din Arad (datate sigur sec. VI î.H.) prezintă elemente de aşa- 

1. Ibid , p. 70. 

2. Avi Hurvitz et al., A Concise Lexicon of Late Biblical Hebrew (Supple- 
ments to Vetus Testamentum 160), E.J. Brill, Leiden, 2014, pp. 9—11. 

zisă ebraica biblică târzie, dar, pe de altă parte, limba din Zaha- 
ria 1-8 (cel mai devreme din perioada persâ, după cronologia 
internă a cărţii) prezintă numeroase elemente de ebraică biblică 
standard, şi nu târzie, cum ar fi fost de aşteptat. De fapt, ebraica 
aşa-zis standard reprezintă o varietate cu tendinţe conserva¬ 
toare, pe când ebraica aşa-zis târzie reprezintă o varietate cu 
tendinţe inovatoare, probabil cu aspecte luate din limbajul vor¬ 
bit apropiat de ebraica mişnaică. Un alt aspect important care 
trebuie luat în calcul este „diglosia": acelaşi scrib poate scrie 
atât într-o formă literară standard, cât si într-o formă coloc- 
vială. 1 înţelegerea acestei diversităţi lingvistice sincronice ar 
explica mai convingător, în opinia reprezentanţilor acestei di¬ 
recţii, mărturiile scrise păstrate în corpusul biblic. Este inte¬ 
resant că ebraica biblică aşa-zis standard şi cea aşa-zis târzie nu 
au fost singurele varietăţi lingvistice prezente; de pildă cărţile 
Qohelet (Ecclesiastul) şi Cântarea Cântărilor reprezintă, fiecare, 
o altă varietate inovatoare. 


TEOLOGIA BIBLIEI 

Biblia ebraică este înainte de toate un text sacru, adică un text 
de referinţă în jurul căruia îşi organizează viaţa, atât la nivel 
social, cât şi religios, membrii unei comunităţi. în acelaşi timp, 
textul biblic are şi o dimensiune istorică (în sens antic), legisla¬ 
tivă, filozofică şi estetică. Aproape în fiecare capitol, Dumnezeu 
şi omul se întâlnesc, iar întâlnirea lor, uneori liniştită şi pro¬ 
miţătoare, alteori tensionată din pricina căderilor omeneşti, 

1. Ian Young, Diversity in Pre-Exilic Hebrew (Forschungen zum Alten 
Testament 5), Mohr Siebeck, Tiibingen, 1993, pp. 87-91; Ian Young, 
Robert Rezetko, Martin Ehrensvărd, Linguistic Dating of Biblica! Texts, 
voi. 2, Equinox, London-Oakville, 2008, pp. 96-99. 

doreşte să producă şi în sufletul cititorului o emoţie existenţia¬ 
lă. Biblia poate fi citită ca un act cultural, dar ea a fost scrisă 
pentru ca lectura ei (sau mai exact recitarea eij să provoace în 
continuare un răspuns al omului în faţa chemării lui Dumne¬ 
zeu. Din acest punct de vedere, Biblia se propune ca text teo¬ 
logic, care vorbeşte despre Dumnezeu. 

Omul antic gândea în paradigme considerabil diferite de cele 
ale omului modern. Religia, deci experienţa lui Dumnezeu, 
forma cadrul general de gândire al întregii societăţi, ţinând in¬ 
discutabil de sfera publică. Conducătorii politici aveau ei înşişi 
şi un important rol sacerdotal, sau cel puţin funcţionau în strân¬ 
să legătură cu viaţa religioasă. Omul antic poate fi definit emi¬ 
namente drept homo religiosus. 

Biblia ebraică se remarcă prin câteva trăsături care o deose¬ 
besc fundamental de mentalităţile asociate celorlalte religii 
antice. în primul rând, Dumnezeul lui Israel este unul singur. 
Acest filon monoteist străbate întreaga Scriptură, astfel că şi 
existenţa îngerilor, mesageri ai divinităţii către oameni, se înca¬ 
drează în conceptul strict după care YHWH este singur: „Aşa a 
zis YHWH: [...] Eu sunt cel dintâi şi cel de pe urmă şi în afară 
de mine nu există dumnezeu" (Isaia 44:6). 

O a doua trăsătură importantă este relaţia dintre Domnul 
(YHWH) şi poporul lui Israel. Deşi este prezentat în multe texte 
drept Dumnezeul întregului pământ, YHWH se face cunoscut 
mai întâi poporului Israel, căruia i-a purtat de grijă încă de la 
început, de la strămoşii patriarhi, fără să-l părăsească nici măcar 
atunci când cele două regate-surori, Israel şi Iuda, şi-au pierdut 
independenţa, iar elita poporului a fost dusă în exil. Dumnezeu 
a făgăduit propăşirea lui Israel, iar istoria, aşa cum o vede Biblia, 
a confirmat şi va confirma această realitate. Relaţia dintre YHWH 
şi Israel este chiar prezentată ca un parteneriat, un legământ, 
adică o legătură de iubire prin care cele două părţi se descoperă 
una alteia. 

O a treia trăsătură teologică prezentă în Biblia ebraică este 
noţiunea de păcat. Bunăvoinţa divină nu poate fi dobândită pe 
cale magică, nu este vorba nici de o relaţie automată cu omul, 
ci de o asumare responsabilă a unui set de valori, pe care divini¬ 
tatea i -1 descoperă omului. Legământul nu presupune doar 
recunoaştere reciprocă, ci şi făgăduinţe făcute reciproc. YHWH 
făgăduieşte să-I apere pe Israel şi să-i dea prosperitate, iar Israel - 
să împlinească poruncile, al căror conţinut este, pe lângă cerinţa 
monoteistă, unul eminamente moral. De altfel, păcatul rămâne 
singurul „accident** care periclitează legământul. 

întreaga istorie biblică e subîntinsă de cele trei trăsături 
enunţate: monoteismul, legământul cu Israel şi cerinţa morală. 
Există apoi accente teologice specifice fiecărei cărţi în parte, sau 
fiecărei grupe de cărţi. 

Tora combină într-o proporţie aproape egală naraţiunile cu 
legile. Ideile teologice de bază sunt legate de începuturi. YHWH 
este divinitatea creatoare, de aceea are stăpânire deplină asupra 
pământului. Strămoşii lui Israel, patriarhii, deşi au fost slabi şi 
străini în Pământul Făgăduinţei, ţara Canaanului, totuşi au fost 
păziţi de Domnul, iar din ei s-a format în Egipt un popor nume¬ 
ros. Ieşirea din Egipt a reprezentat actul de pronie divină prin 
care Israel şi-a dobândit libertatea, dar şi cel datorită căruia 
Israel a cunoscut legătura cu Domnul şi a încheiat pe Muntele 
Sinai legământul cu Acesta. 

Profeţii anteriori îşi concentrează mesajul în naraţiuni isto¬ 
rice. Pământul Canaanului este cucerit, dovadă supremă că 
Dumnezeu îşi împlineşte făgăduinţa, dar poporul arată în scurt 
timp că nu e în stare să ţină legământul. Intervine păcatul, cel 
mai mare fiind idolatria, adică abandonarea Dumnezeului unic 
şi înlocuirea lui cu zeii seducători ai canaaniţilor. Poporul recurge 
la politică, lăsând deoparte teologia. Cer un rege, ca să fie ca cele¬ 
lalte neamuri. Cu toate acestea Domnul îşi păstrează făgăduinţele, 

chemându -1 pe Israel la sine prin glasul profeţilor. Când nu mai 
este nimic de sperat, poporul este lăsat să suporte consecinţele 
neascultării, dar nu va fi abandonat total, ci doar i se va nărui 
visul lumesc al regalităţii omeneşti. 

La Profeţii posteriori mesajul se concentrează în discursul 
direct. Ei sunt aceia care vor mustra poporul, trăgând semnale 
de alarmă pentru fiecare derapaj de la categoriile enunţate. Vor 
denunţa idolatria, dar şi sincretismul, fărădelegile împotriva 
aproapelui, dar şi osificarea legii în formalism sec, legăturile 
primejdioase cu străinii, dar şi credinţa exclusivistă care îl redu¬ 
cea pe YHWH la o divinitate preocupată doar de soarta propriu¬ 
lui popor. Până la urmă profeţii vor asista la dezastrul din 586 
î.H., când dinastia lui David pierde definitiv tronul lui Iuda, iar 
Templul din Ierusalim este distrus de străini. Dar ceea ce ome¬ 
neşte părea un sfârşit se dovedeşte a fi un început. Păcatul l-a 
îndepărtat pe Israel de Dumnezeul său, totuşi YHWH va găsi 

modalitatea să transforme rămăşiţa lui Israel din exil într-un 

» » 

nou popor, care va fi beneficiarul făgăduinţelor. 

Ultima parte a Bibliei ebraice, aşa-numitele Scrieri, aleg ca 
formă de expresie în special poezia. La acest nivel diafan, omul 
se întâlneşte faţă în faţă cu Dumnezeu, nu -1 mai ascultă adre- 
sându-i-se prin legi, nici nu mai află despre El din cele povestite, 
ci îl experiază direct în rugăciune şi faptă. în invocaţiile din 
Psalmi îi poate spune lui Dumnezeu „tu“, în dezbaterea lui Iov 
poate medita la sensurile dreptăţii şi răsplăţii, iar în sentinţele 
Proverbelor îşi reevaluează personal punerea în practică a pre¬ 
ceptelor Legii. 

Biblia ebraică are în permanenţă în centru ideea prezenţei 
lui Dumnezeu, lucru sugerat şi de faptul că tetragrama YHWH 
este cuvântul care, cu excepţia unor prepoziţii şi particule, apare 
de cele mai multe ori în textul biblic. 

COSMOLOGIA BIBLICĂ 

Cosmologia vechiului Israel nu se deosebeşte de cea orientală 
din acea vreme. Anticii gândeau arhitectura cosmică în termeni 
cunoscuţi, comparând lumea cu o casă locuită. Există trei 
niveluri principale: cerul rezervat divinităţii, pământul pentru 
cei vii şi spaţiul subteran, unde se găseau morţii. 

Pământul se sprijinea pe stâlpi (Ps 75:4; Iov 9:6) şi era ima¬ 
ginat ca o suprafaţă rotundă (Is 40:22), cu margini (Is 5:26; 40:28). 
Dincolo de aceste margini se găseau ape nesfârşite, un fel de 
ocean cosmic care înconjura întregul pământ (Iov 38:8-11). în 
centru se aflau Ierusalimul (Iez 5:5) şi lumea cunoscută, iar insu¬ 
lele („ostroavele") alcătuiau, se pare, deja, cel puţin parţial, o 
imagine a marginilor pământului (Is 40:15). 

Cerul era văzut ca un cort (Is 40:22) sau ca o boltă (Gen 1:6) 
întinsă de divinitate deasupra pământului. Denumirea de rac\ia 
(„tărie") sugerează o boltă solidă. Şi în cazul cerului se spune 
că se sprijină pe stâlpi (Iov 26:11), dincolo de cer se găsesc de 
asemenea ape nesfârşite (Gen 1:7; Ps 148:4), iar în aceste ape 
Domnul şi-a aşezat „foişorul" ceresc (Ps 104:3), lăcaşul din ceruri. 
De acolo priveşte spre pământ şi intervine în chip minunat 
(Ps 11:4). Tot dincolo de cer se află rezervele de ploaie, grindină 
şi zăpadă (Iov 38:22). Ploaia, de pildă, poate să cadă pe pământ 
pentru că bolta cerului are „ferestre", găuri, pe care divinitatea 
le deschide şi lasă apa de dincolo de cer să curgă spre pământ 
(Gen 7:11). 

Sub pământ se află locuinţa morţilor, Şeolul. Este o lume 
întunecată în care ajung toţi cei care au murit (Gen 37:35). Pătrun¬ 
derea în şeol era văzută aproape fizic, încât se gândeau că, dacă 
pământul s-ar despica, cineva ar putea să cadă la propriu în 
tărâmul morţilor (Num 16:31-32). Unele texte biblice vorbesc 
chiar de un fel de împărăţie a morţii, cu porţi şi cu zăbrele (Is 38:10; 

Iona 2:7). Dar ar exista ceva şi dincolo de Şeol: abisul fără fund, 
format din ape nesfârşite (Iez 31:4; Ps 78:15). Probabil că aşa îşi 
explicau anticii de ce izvorăşte apă din subteran. în orice caz, 
abisul acesta, în care îşi au temelia munţii (Iona 2.7) şi din care 
se adapă mările (Ps 106:9), ar fi putut oricând să ţâşnească şi să 
inunde pământul, ca la potopul lui Noe (Gen 7:11), însă Dum¬ 
nezeu a făgăduit să nu mai „înece“ vreodată lumea. 

Această imagine poate părea naivă pentru omul modern, 
dar ea constituia modul subiectiv de receptare de către omul 
antic a lumii înconjurătoare, care gravita în jurul divinităţii. 
Cosmologia era intim legată de providenţă, adică de grija per¬ 
manentă a lui Dumnezeu faţă de lumea pe care a creat-o. 

Există însă şi ceva specific ce deosebeşte gândirea ebraică, 
reflectată în paginile Bibliei. Dacă pentru orientali nu se face 
clar distincţia între naştere şi creare, încât cosmosul pare deo¬ 
potrivă generat/născut de divinitate, în mentalul ebraic lumea 
este creată. Intervine aşadar o diferenţă foarte mare între Dom¬ 
nul Dumnezeu, care există din veşnicie, fiind lipsit de cauză, şi 
lumea creată, incluzându-1 aici şi pe om. 


ANTROPOLOGIA BIBLICĂ 

Anticii credeau că omul este compus, ca un puzzle, din mai 
multe elemente. Pentru egipteni, de pildă, sufletul este alcătuit 
din ah (spiritul, care la moarte se ridica la cer), ka (dublura, 
despre care se credea că subzistă după moarte în statuia mor¬ 
tuară), ba (sufletul propriu-zis, care era supus după moarte unei 
judecăţi specifice). 

Antropologia biblică se încadrează şi ea în contextul mai 
larg al antropologiei antice. Pe lângă trup, omul comportă două 
dimensiuni „imateriale" distincte: nefeş („sufletul", „viaţa biolo- 

gică") şi ruah sau neşama („duhul", „spiritul", „suflarea"). Nefeş 
însemna iniţial, din câte se pare, „gâtlej" (Is 5:14; Hab 2:5) sau 
„grumaz" (Ps 105:18), apoi, prin extensie, „suflarea de viaţă". Cu 
sensul de „viaţă", acoperă dorinţa, iubirea, plăcerea, emoţia, dar 
şi ura, foamea, tristeţea. Ajunge să desemneze chiar persoana 
însăşi (Is 46:2; lez 33:6). în acest sens se putea spune că nefeş 
moare (Num 23:10; lez 18:20) sau chiar cadavrul poate fi numit 
nefeş (Hag 2:13). în Ier 15:9 şi Iov 11:20, nefeş- ul este localizat în 
respiraţie, dar în redactările sacerdotale ale Torei nefeş- ul se află 
în sânge (Gen 9:4; Lev 17:12-14). De aceea, sângele strigă din 
pământ, adică din lăcaşul morţilor (Gen 4:10). La moarte, nefeş- ul 
intră în lăcaşul morţilor (Ps 15:10), iar mai târziu chiar monu¬ 
mentul funerar se va numi nefeş. Se considera că nefeş- ul celui 
decedat era ajutat prin depunerea ofrandelor funerare. 

Ruah are sensul de „duh", dar şi de „vânt", ceea ce indică 
faptul că iniţial însemna „suflare", de la rădăcina jRYH/RWH 
„a mirosi". Deşi ruah apare uneori şi referitor la vieţuitoare, deci 
l-ar avea şi animalele (Gen 6:17; 7:15), totuşi el tinde să fie utilizat 
în special în legătură cu Dumnezeu. Este, după cum spune Hans 
Walter Wolffun termen atât teologic, cât şi antropologic. Ar 
desemna partea subtilă a sufletului, spiritul sau duhul, care 
după moarte se ridică la Dumnezeu (Qoh 12:7). Chiar atunci 
când se referă la om, poate fi numit „duhul" lui Dumnezeu 
(Gen 6:3), pentru că Dumnezeu îl poate retrage tuturor fiinţelor 
vii, care se vor preface, de aceea, în ţărână (Ps 104:29-30). în unele 
cazuri, ruah apare în paralel cu neşama , „(ră)suflarea" (cf. Is 42:5). 

Conceperea omului spiritual sub aceste trei aspecte (nefeş, 
ruah, neşama), întâlnită la evrei, aminteşte într-o anumită mă¬ 
sură de triada platonică menţionată în Republica (X, 6nb-6i2a), 
Timaios (4ie, 42b) şi Legile (894c, 895c, 896ab), o consecinţă a unirii 
\ 

1. Hans Walter Wolff, Anthropology ofthe Old Testament, Fortress Press, 
Philadelphia, 1974, p. 35. 

sufletului cu trupul. Concepţia trihotomică a filozofului grec 
pleacă însă de la cele trei categorii sociale pe care acesta le reco¬ 
mandă pentru republica sa ideală: filozofii, militarii şi meşteşu¬ 
garii. Primii se conduc după raţiune { nous sau logos), militarii 
se remarcă prin curaj ( thymos ), în timp ce categoria socială a 
muncitorilor este roaba părţii poftitoare a sufletului (epithymîa), 
adică a dorinţei sau concupiscenţei. Paralelismul psihic sugerat 
mai sus ar avea totuşi un punct de plecare comun (non-eucli- 
dian), pe care Numenius, un filozof platonician din sec. II d.H., 
îl atribuie lui Moise, Platon nefiind decât „Moise vorbind atica 14 
(apud Eusebius, Praep. Ev. XI.10.14, fr. 8). Nu este întâmplător 
că filozofia greacă, mai ales cea platonică, a exercitat o influenţă 
majoră asupra Părinţilor Bisericii (Iustin Martirul şi Filozoful, 
Tertulian, Clement Alexandrinul, Origen, Metodiu din Olimp), 
fără a atinge însă dimensiunile sugerate de Harnack pentru care 
aceasta ar fi confiscat creştinismul. 

Analizând mentalul colectiv ( forma mentis) al celor două 
popoare antice, savantul englez James Barr distinge trei deose¬ 
biri fundamentale între acestea: contrastul între static şi dinamic 
(grecii sunt contemplativi, iar evreii activi, fapt evidenţiat mai 
ales în concepţia asupra istoriei şi finalităţii acesteia); contrastul 
între abstract şi concret (detaşarea tipic grecească pentru a gândi 
realitatea înconjurătoare este străină implicării pragmatice din 
tradiţia evreiască); în fine, concepţia diferita asupra omului. 1 Diho¬ 
tomia trup-suflet din antropologia greacă nu se regăseşte în 
concepţia unitară asupra omului întâlnită la evrei, unde „sufle¬ 
tul este persoana în carne şi oase". Tocmai de aceea nefeş- ul 
ajunge să desemneze atât „sufletul viu, viaţa' 1 , cât şi „trupul". 
Corolarul acestei axiome este acela că grecul apare definit ca un 
individ în cadrul unei colectivităţi atomizate, pe când evreul 

1. Cf. James Ban - , The Semantics ofBiblical Language, Oxford Univer- 
sity Press, Oxford, 1961. 

este o entitate care subzistă doar ca parte dintr-o totalitate, ca 
unul dintr-o mulţime. Probabil de aceea doar în cazul poporu¬ 
lui evreu se poate vorbi, fără a fi acuzaţi de etno-filetism, de 
„mântuirea neamului* 1 , rămăşiţa eshatologică fiind anticipată 
şi justificată de alegerea divină iniţială. 

Există şi alte aspecte antropologice, legate de anumite 
organe. Cel mai des apare l e bâb sau leb, „inima**, care denumeşte 
nu atât emoţiile, ca în concepţia modernă, cât voinţa şi mintea 
(cugetele interioare, planurile, hotărârile). Anticii nu cunoşteau 
importanţa creierului şi transferau practic funcţia acestuia 
inimii, socotită centrul psiho-somatic al omului. Un alt organ 
valorizat antropologic era ficatul, dacă dăm crezare unei ipoteze 
foarte interesante potrivit căreia în câteva texte poetice (Gen 
49:6; Ps 7:3; 15:9; 29:12) kăbod („slavă**) ar trebui revocalizat în 
kăbed („ficat") şi ar avea sensul generic de „suflet**. 1 Alte organe 
cu funcţii antropologice sunt rărunchii (k'Iayoţ). Ei se referă la 
pornirile ascunse, tainele din adâncul omului cunoscute doar 
de Dumnezeu, care este de altfel numit „Cel care cercetează 
inima şi rărunchii** (Ier 11:20; 17:10; 20:12; Ps 7:9). Aşa se poate 
spune despre Dumnezeu că este aproape de buzele prefăcuţilor, 
dar departe de rărunchii lor (Ier 12:2). 

Poate că nicăieri antropologia ebraică nu este ilustrată mai 
bine ca în onomatologie, unde numele defineşte în mod holistic 
persoana. Din această perspectivă, distincţia grecească între na¬ 
tură/fire ( ousi'a ) şi persoană (prosâpon), ar părea de prisos pentru 
un evreu, pentru care numele este persoana. Dacă pentru latini 
nomen est omen, la evrei „numele este un semitism pentru per- 
soană** 2 şi la fel de însemnat pentru animale, după cum aflăm 
din Geneză 2:19: „Şi Domnul Dumnezeu a plăsmuit din pământ 

1. F. Notscher, „Heisst kăbod auch «Seele»?“, Vetus Testamentum 2, 1952. 

2. Donatien Mollat, L’Evangile de Saint Jean, Editions du Cerf, Paris, 
1953 . P- 5 - 

toate fiarele câmpului şi toate păsările cerului şi le-a adus la om 
ca să vadă cum le va chema; şi cum avea să cheme omul fiecare 
vietate, acela să-i fie numele." Numele este deci „un principiu 
organizator, care face inteligibilă realitatea înconjurătoare prin 
clasificarea şi numirea ei, completând astfel actul creator al lui 
Dumnezeu Mî . în acelaşi timp, numele exprimă chintesenţa 
persoanei, indicând in nuce întreaga ei personalitate, caracterul 
sau firea acesteia, aşa cum reiese din descrierea pe care Abigail 
i-o face soţului său: „Să nu şi-l pună domnul meu la inimă pe 
acest om nesuferit, pe Nabal, căci el e aşa cum îi e şi numele: 
numele său este Nabal, şi nebunia se ţine de el“ (1 Sam 25:25}. 
De asemenea, în Geneză 25:25 aflăm că Esau primeşte porecla 
Edom („roşu"), de la părul roşiatic care -1 acoperea încă de la 
naştere, iar versetul următor explică etimologia numelui lacob 
{„cel care apucă de călcâi") de la ‘acjeb („călcâi" sau „cel care 
înşală", dacă luăm în consideraţie rădăcina comună cu ‘ ăcjdb , 
„înşelător", cf. Ier 17:9). 


1. N.D. Tryggve Mettinger, In Search of Cod. The M eaninq and the 
M essage of the Everlasting Names, trad. Frederick H. Cryer, Fortress Press, 
Philadelphia, 2005, p. 2. 



INTRODUCERE LA TORA 
(PENTATEUH) 


DENUMIRE» CUPRINS 

Prin tradiţie, primele cinci cărţi ale Bibliei ebraice (Geneza, 
Exodul, Leviticul, Numerii şi Deuteronomul) îi sunt atribuite 
lui Moise (cu excepţia ultimelor opt versete din Deuteronom, 
care descriu moartea sa) şi formează un corpus distinct. în iu¬ 
daism, ele se numesc Toră 1 ' („învăţătură* 1 sau „lege 11 ) ori Hamişa h 
humşe y tdră b („cele cinci cărţi ale Legii 11 ). Termenul „Pentateuh 1 *, 
de origine greacă, înseamnă „cele cinci suluri (sau vase care 
cuprind suluri) 1 *, fiind folosit iniţial în diaspora iudaică eleno- 
fonă. Primele atestări scrise ale termenului grec provin de la 
scriitorii creştini de limbă greacă (Hippolit, Origen, Epifanie, 
Eusebiu). 

Potrivit tradiţiei iudaice, tot lui Moise i se atribuie şi cartea 
lui Iov (Talmudul babilonian, Baba Bathra i4b-i5a). Pentru 
Philon (25 Î.H.-50 d.H.), Moise este profet, legislator, „teolog 1 * 
şi transmiţător al unor cuvinte divine; mesajul său poate fi 
împărţit în trei secţiuni: cea dintâi priveşte crearea lumii (kosmo- 
poixa ), anume partea care începe cu facerea cerului şi sfârşeşte 
cu „alcătuirea 11 omului; a doua secţiune, cea istorică ( historike ), 
descrie faptele oamenilor, bune sau rele, precum şi răsplătirile, 
respectiv pedepsele cuvenite pentru ele; în fine, partea legisla¬ 
tivă ( nomothetike ) poate fi subîmpărţită în două categorii: una 
mai generală şi una care cuprinde porunci şi rânduieli specifice 

[De praemiis et poenis 1-2). Şi Iosif Flaviu îi atribuie lui Moise 
toate cele cinci cărţi, remarcând că ele descriu o perioadă de aproa¬ 
pe 3000 de ani, de la creaţie până la moartea lui Moise ( împo¬ 
triva lui Apion 1.8). 

Manuscrisele biblice de la Qumran (sec. III-II î.H.) dau 
mărturie cu privire la practica alăturării a două sau mai multe 
cărţi ale Torei: 4QGen-Exod a , 4QpaleoGen-Exod 1 , 4QExod b , 
4QExod-Lev f , îQpaleoLev şi 4QLev-Num a . Obiceiul nu era însă 
universal, fiindcă unele cărţi s-au transmis separat: un manu¬ 
scris al Leviticului (uQpaleoLev 11 ) se termină cu o coloană liberă 
şi are o foaie separată pentru mânerul sulului. în ciuda lipsei 
de consecvenţă, sulurile de la Qumran ilustrează convingător 
începutul cristalizării unui corpus de texte perceput ca o unitate 
de sine stătătoare; ordinea acestor texte corespunde celei din 
zilele noastre. 


IPOTEZE PRIVIND FORMAREA TOREI 

Deja din sec. XVI, unii învăţaţi au pus la îndoială paternitatea 
mozaică a Torei. Reformatorul german Andreas Bodenstein 
din Karlstadt scria în 1520 în lucrarea De canonicis scripturis 
libellus („Tratat despre Scripturile canonice" §85) că Moise le-a 
dat israeliţilor Legea, dar că a murit înainte de a scrie cele cinci 
cărţi care îi sunt atribuite. Se deschidea astfel calea criticii bibli¬ 
ce, care în secolele următoare s-a preocupat în special de pro¬ 
blema autorului/autorilor şi a datării. în 1651 filozoful englez 
Thomas Hobbes argumenta, de asemenea, în cartea sa Levia¬ 
tanul împotriva paternităţii mozaice, iar în 1670 filozoful evreu 
Baruch Spinoza relua mult mai detaliat dovezile şi conchidea, 
în Tractatus theologico-politicus, că cel mai probabil autorul a fost 
Ezra, în perioada exilului. Noile idei pătrund chiar şi în spaţiile 

tradiţionale. în 1678, preotul catolic Richard Simon publică la 
Paris Histoire criticjue du Vieux Testament („Istoria critică a Vechiu¬ 
lui Testament"). După ce prezintă argumentele împotriva auten¬ 
ticităţii mozaice, Simon consideră că un rol important l-au 
jucat diverşi scribi, care au consemnat naraţiuni şi genealogii. 
Moise, care nu poate fi autorul integral al Pentateuhului, a 
putut prelua anumite tradiţii scrise, iar altele au fost transmise 
şi compilate mult mai târziu, culminând cu activitatea lui Ezra. 
Deşi cartea lui Simon a întâlnit o opoziţie înverşunată, ideile au 
fost răspândite prin traducerea ei în germană. 

în perioada iluministă, spaţiul german devine vârful de lance 
al criticii biblice moderne. în 1711, pastorul luteran Henning 
Bernhard Witter din Hildesheim a postulat existenţa mai mul¬ 
tor surse literare întreţesute, după ce a observat în Geneză 1-3 
numirea diferită a Iui Dumnezeu (’Elohim în cap. 1, YHWH 
‘EJohim în cap. 2-3). Independent de Witter, în 1753, medicul 
francez Jean Astruc, de Ia curtea regelui Ludovic XV, ajunge Ia 
concluzii similare. Acum se naşte aşa-numita „ipoteză a docu¬ 
mentelor", care până recent a deţinut supremaţia în explicarea 
evoluţiei care a dus la cristalizarea Torei. De elaborarea acestei 

1 

ipoteze îşi leagă numele şi alţii: Johann Gottfried Eichhom şi 
Karl David Ilgen. Eichhom a vorbit de două surse pe care le-a 
numit atunci „iehovistă" şi „elohistă", pornind de la începutul 
Genezei, iar Ilgen a despărţit Elohistul în două surse, care vor 
fi denumite mai târziu Elohistul şi Documentul Preoţesc. în 
1805, Wilhelm Martin Leberecht de Wette susţine cu argumen¬ 
te că Deuteronomul este cartea legii descoperită în templul din 
Ierusalim în vremea regelui iudeu Iosiâ (2 Rg 22). Deşi se pare 
că nu a fost primul care a făcut această constatare, totuşi el a 
fost cel care a impus-o în cercetarea biblică. De acum, se va vorbi 
de patru surse literare pentru Pentateuh, Deuteronomul fiind 
una dintre ele. 

La elaborarea ipotezei documentare în varianta mai nouă, 
cu patru surse, au contribuit Karl Heinrich Graf, Abraham 
Kuenen, dar mai ales Julius Wellhausen. Sintetizând studiile 
predecesorilor, Wellhausen, considerat părintele criticii literare 
moderne, a prezentat ipoteza în două lucrări fundamentale: 
Geschichte Israels („Istoria lui Israel“, 1878), mai târziu numită 
Prolegomena zur Geschichte Israels (1883), şi Die Komposition des 
Hexateuchs und der historischen Bucher des Alten Testaments („Alcă¬ 
tuirea Hexateuhului şi a cărţilor istorice ale Vechiului Testa¬ 
ment", 1899). Cea mai veche sursă era numită Iahvistul (J, de la 
germ. Jahwist), fiind datată în timpul regelui Solomon, cca 950 î.H. 
Iahvistul scrie vioi, foloseşte antropomorfizări pentru descrie¬ 
rea lui Dumnezeu, pe care îl numeşte cu numele revelat, YHWH. 
Pe la anul 800 î.H., influenţat de curentul profetic, apare Elo- 
histul,în regatul nordic, Israel. Elohistul (E) scrie mai teologic, 
divinitatea, pe care o numeşte generic ’Elohim („Dumnezeu"), 
se arată doar în vis, fiind evitate antropomorfizările. Din timpul 
lui Iosia, probabil imediat înainte de reforma cultică a acestuia 
din 622î.H., provine Deuteronomul (D), un document etnocen- 
trist, care pune accentul pe centralizarea cultului: toate sanctua¬ 
rele de pe înălţimi sunt închise şi singurul legitim rămâne Templul 
din Ierusalim. în fine, în perioada exilului, cca 530 î.H., apare 
ultimul document, cel Preoţesc (prescurtat P, de la germ. Priester- 
schrift): accentul cade pe ritual şi pe rolul preoţilor, iar naraţiu¬ 
nile sunt scrise pacifist şi sunt adesea întrerupte de date tehnice: 
datări, genealogii; stilul e repetitiv, liturgic, foarte diferit de cel 
al primelor surse. Sistemul documentelor se complică apoi prin 
postularea unor redactori care ar fi îmbinat sursele: mai întâi J 
cu E, apoi cu D şi în final cu P. Atribuirea concretă a versetelor 
(sau părţilor de versete) unei surse anume sau unui redactor a 
generat discuţii şi păreri foarte diverse. 

în orice caz, ipoteza mai nouă a surselor a devenit loc comun 
în studiile biblice, deşi i s-au adus modificări, unele pertinente, 

altele din sfera speculaţiei. Sursele au fost împărţite la rândul 
lor în straturi redacţionale. Despre Iahvist s-a spus că ar fi com¬ 
pus la rândul lui din două surse: un Iahvist prim, numit de unii 
Sursa laică sau nomadă, şi un Iahvist secund. Documentul Preo¬ 
ţesc a fost împărţit într-un document de bază (P G , de la germ. 
Grundschrift), axat pe naraţiuni, şi suplimente (P s ), concentrate 
pe ritual. O altă variantă a ipotezei surselor a fost aceea a Iahvis- 
tului tardiv. Unii cercetători (Hans H. Schmid, Martin Rose, John 
Van Seters) au argumentat că perioada solomoniană nu ar 
corespunde cadrului istoric pentru J, ci că acesta e mai apropiat 
de cercurile deuteronomiste. 

într-adevăr, începând cu anii 1970, când apare ipoteza Iahvis- 
tului tardiv, încep să fie puse sub semnul întrebării chiar fun¬ 
damentele ipotezei surselor documentare. John Van Seters chiar 
va abandona ipoteza documentelor, susţinând o veche ipoteză 
concurentă, dar căzută în uitare, aceea a complinirilor: o sursă 
iniţială va fi fost extinsă prin redactări succesive. Apar voci care 
contestă existenţa Elohistului, încât, în amplul său comentariu 
la Geneză în trei volume, Claus Westermann renunţă complet 
la sursa E. Criza din anii 1970 are însă o cauză mai veche, care 
abia acum îşi face simţită prezenţa. în 1948, marele biblist lu¬ 
teran Martin Noth susţinea argumentat existenţa aşa-numitei 
Istoriografii Deuteronomiste, o istorie redactată în perioada 
postexilică, plecând de la teologia Deuteronomului. Dacă D 
devine astfel parte dintr-un proiect separat care includea Iosua, 
Judecători, cărţile Iui Samuel şi ale Regilor, era aşadar firesc ca 
integrarea lui într-un sistem care să explice originea Torei să 
nască probleme. Cea mai spinoasă problemă era coerenţa nara¬ 
tivă. Dacă Exodul pomeneşte de ieşirea din Egipt, se aştepta şi 
finalul, intrarea în Canaan. După ce au eşuat în decelarea sur¬ 
selor în cartea lui Iosua (vezi Wellhausen), adepţii ipotezei (de ex. 
Noth) au considerat că finalul s-a pierdut prin alipirea Istoriei 

Deuteronomiste. Dar tocmai această explicaţie a şubrezit logica 
ipotezei documentare. 

După anii '70, atenţia s-a îndreptat spre o altă veche ipoteză 
concurentă, ipoteza fragmentelor. Biblistul Erhard Blum, de la 
Universitatea din Tubingen, s-a ocupat mai întâi de naraţiunile 
patriarhilor (1984), apoi în 1990 a publicat lucrarea intitulată 
Studieri zur Komposition des Pentateuch. Blum depăşeşte dilema 
sursă-redactor vorbind de „compoziţii", ale căror autori sunt 
deopotrivă creatori literari şi compilatori de tradiţii mai vechi 
(unităţi literare sau fragmente). Plecând în special de la studie¬ 
rea referinţelor încrucişate din Tora, care atestă evident aceeaşi 
mână literară, Blum a ajuns la concluzia că la începutul perioa¬ 
dei post-exilice materialele au fost editate succesiv, la scurt timp, 
în două mari redactări: K D („redactarea deuteronomistă", de la 
germ. Komposition) şi K p („redactarea preoţească"). După Blum, 
impulsul pentru realizarea acestor redactări a venit de la curtea > 
persă, pentru că regii ahemenizi erau interesaţi ca fiecare popor 
supus lor să dispună de o colecţie proprie de legi, care să fie 
cunoscută la centru. Tora s-ar fi născut aşadar ca o astfel de colec¬ 
ţie de compromis între scribi şi preoţi. Modelul lui Blum a fost 
preluat şi de alţii, de exemplu de biblistul Rainer Albertz. între 
timp, unele idei au fost corectate. Autorizarea persă a Torei, idee 
preluată de Blum de la istoricul Peter Frei, a fost pusă sub sem¬ 
nul întrebării. 

Un alt aport important la înţelegerea originii Torei i-a apar¬ 
ţinut lui Konrad Schmid, de la Universitatea din Ziirich. în 
1999, Schmid publica Erzvăterund Exodus („Patriarhii şi Exodul"), 
în care analiza diferenţele conceptuale dintre cartea Genezei şi 
restul Torei. Concluzia sa este că avem de-a face cu două tradiţii 
diferite cu privire la originea Israelului: pe de o parte istoria paci¬ 
fistă a patriarhilor din cartea Genezei, iar pe de altă parte istoria 
ieşirii din Egipt şi a cuceririi Canaanului. Aşadar, Schmid separă 

Geneza de Exod, pe care în schimb îl pune în legătură cu cartea 
lui Iosua, care reprezintă finalul firesc al Exodului. 

Discuţiile despre alcătuirea Torei nu sunt încheiate şi nici 
nu putem presupune că se vor încheia vreodată. Neavând la 
îndemână suficiente date, bibliştii şi istoricii sunt condamnaţi 
la reconstrucţii ipotetice. Poate că din combinarea modelului 
lui Blum cu cel al lui Schmid pot fi reconfigurate noi sisteme, 
care, chiar dacă nu oferă certitudinea adevărului, să se sprijine 
totuşi pe o probabilitate mai mare. 

Toate acestea pot fi utile în măsura în care ajută la o mai 
bună înţelegere a textului. 

DENUMIRE 

în primele versiuni româneşti complete ale Bibliei, cartea se 
intitulează „Facerea", denumire păstrată până astăzi în ediţiile 
ortodoxe (sinodale) ale Scripturii. Numele mai recent, „Geneza" 
(c/. LXX Genesis, Vulg. Genesis), a pătruns în tradiţia biblică 
românească odată cu publicarea traducerii realizate de Dumitru 
Cornilescu (1921), fiind întâlnit şi în versiunile catolice. 

Evreii îşi numeau de obicei cărţile folosindu-se de primul 
cuvânt sau de prima expresie cu care începea scrierea. Astfel, 
în tradiţia ebraică Geneza este denumită B'reşiţ („La început"). 
Ideea de a denumi cărţile Vechiului Testament după conţinut, 
aşa cum a făcut-o versiunea LXX, a prins şi în iudaismul târziu. 
Astfel, în Evul Mediu unele manuscrise ebraice aveau ca titlu 
al cărţii: „Prima carte", „Cartea creării lumii" şi „Cartea Drep¬ 
ţilor", după cele mai importante persoane menţionate, Avraham, 
Isac şi Iacob. 


STRUCTURA CĂRŢII 

în forma actuală de redactare, cartea Genezei se compune din 
unităţi narative şi genealogii. Genealogiile încheie, de regulă, 
unităţi narative care surprind evenimente cu caracter etiologic. 

Situate astfel, genealogiile conferă acestor unităţi narative, im¬ 
previzibile, surprinzătoare şi dezordonate, ordine şi structură. 1 

Din punct de vedere formal, trăsătura cea mai caracteristică 
a cărţii Genezei o constituie utilizarea unor expresii în jurul 
termenului tol'doţ: elleh tol'doţ (2:4a; 6:9; 11:10; 37:2), w e 'elleh 
tol'doţ (10:1; 11:27; 25:12.19; 36:1) şi zeh sefer tol'ddţ (5:1}. Termenul 
tol'ddţ, ce derivă din rădăcina YLD („a naşte"), înseamnă lit. 
„naşteri7„zămisliri“, „origini", „genealogii", „predecesori", „ur¬ 
maşi", şi se referă la venirea pe lume a unor fiinţe sau lucruri. 
Dintre aceste zece utilizări ale sintagmei, cinci sunt urmate de 
liste genealogice {Gen 5:1; 10:1; 11:10; 25:12; 36:1), iar celelalte 
cinci (Gen 2:4; 6:9; 11:27; 25:19; 37:2) introduc doar câteva nume 
de strămoşi şi istoria rezumativă a fiecăruia dintre ei. O excepţie 
o reprezintă expresia din 2:4a (’elleh tol'doţ), unde se referă la 
„obârşiile cerurilor şi ale pământului". Totodată, trebuie 
remarcat şi faptul că Gen 2:4a serveşte de punte între două 
povestiri (i:i-2:3 şi 2:4b~3:24), făcând trimitere atât la ceea ce 
precedă, cât şi la ceea ce urmează. Astfel, datorită formulei 
tol'doţ din 2:4a, genealogia lui Adam din 5:1 şi urm. este „conec¬ 
tată" la crearea lumii şi la originile neamului omenesc. Genea¬ 
logiile următoare sunt şi ele puse în relaţie cu cea a lui Adam. 

Am putea spune, aşadar, că formulele tol'doţ structurează 
cartea Genezei, conferindu-i o anumită unitate de ansamblu. 
Intr-adevăr, cele zece utilizări care încep cu formulele tol'doţ 
se împart în două părţi mari, inegale totuşi: 1. Istoria originilor 
(1:1-11:26) cu cinci formule tol'doţ; 2. Istoriile patriarhilor struc¬ 
turate pe celelalte cinci formule tol'doţ, din care trei introduc 
câte o secţiune narativă, fiecare în jurul câte unui personaj 

1. R.B. Robinson, „The Literary Function of the Genealogies of Gene- 
sis", Catholic Biblical Quarterly 48, (1986), pp. 595-608; D.M. Carr, Reading 
the Fractures of Genesis. Historical and Literary Approaches, Westminster- 
john Knox Press, Louisville, 1996, pp. 319-321. 

principal: Avraham (Gen 11:27-25:11), Iacob (25:19-35:28) şi Iosif 
(37:2-50:26). 

De fapt, această împărţire este compatibilă cu împărţirea cla¬ 
sică între istoria originilor şi istoriile patriarhale: Originile (1-11), 
Avraham (11-25), Iacob (25-36}, 1051/(37-50). Totodată, această 
împărţire este compatibilă şi cu structura narativă propusă de 
R.L. Cohn într-un studiu de tip „canonic" ( i.e . sincronic). în stu¬ 
diul său, acest autor pune în evidenţă evoluţia progresivă a trei 
elemente semnificative: (a) prezenţa lui Dumnezeu; (b) auto¬ 
nomia personajelor umane; (c) intriga narativă. în Gen 1-11 Dum¬ 
nezeu este prezent în permanenţă. începând însă cu capitolul 
12 prezenţa sa se diminuează treptat: El se adresează în mod 
regulat lui Avraham, în mod ocazional lui Iacob şi niciodată, 
în mod direct, lui Iosif. Or, pe măsură ce Dumnezeu se retrage 
aparent din scenă, personajele umane dobândesc tot mai multă 
autonomie. Intriga narativă, care la început are doar caracter 
episodic, se intensifică mai apoi, de-a lungul capitolelor, pentru 
ca spre sfârşit să dobândească mai multă omogenitate. 1 


TEOLOGIA CĂRŢII GENEZEI 
> 

Cartea Genezei, rodul unui proces îndelung de cristalizare şi 
redactare, este, în ansamblu, o admirabilă revelare a lui Dumne¬ 
zeu spre a putea fi accesibilă oricărui om. Prin lectură, cititorul 
este purtat atât în timpul începuturilor, unde evenimentele crea¬ 
ţiei se desfăşoară în ordinea şi în armonia instituite prin cuvân¬ 
tul rostit în mod suveran de Dumnezeu, cât şi în timpul istoric 
al umanităţii, în care în multe rânduri şi în multe chipuri El vine 
în întâmpinarea omului ce riscă să-şi rateze împlinirea propriei 

i. R.L. Cohn, „Narrative Structureand Canonical Perspective in Genesis", 
JSOT 25, (1983), pp. 3-16. 

existenţe fiindcă s-a abătut de la legea poruncită lui ca o con¬ 
diţie de viată. 

» » 

Dumnezeu este, aşadar, protagonistul cărţii Genezei. Spre 
deosebire de toate celelalte personaje ale cărţii, Dumnezeu nu 
are nici genealogie şi nici trecut. El nu are istorie. Aceasta face 
din El un personaj complet diferit. în plus, modul în care este 
numit reflectă perceperea Lui în diferite situaţii. Astfel, apela¬ 
tivul cel mai frecvent utilizat este ’Eldhim, care desemnează 
divinitatea cu toate trăsăturile ei de putere şi cu toate atributele 
ei. Aşa este înţeleasă în mod obişnuit forma de plural a acestui 
apelativ, şi nicidecum ca o aluzie la o pluralitate de divinităţi, 
ca în cazul zeităţilor altor popoare. Se întâmplă totuşi ca în 
câteva rânduri să apară o formă de singular a apelativului ce 
desemnează divinitatea, mai precis ’el, însoţit de câte un atri¬ 
but care are menirea să pună în evidenţă un anumit statut 
al lui Dumnezeu: ’El 'elyon, Dumnezeu preaînalt, suprem 
(Gen 14:18.19.20.22); ’El roi, Dumnezeu [ce s-a făcut] văzut (Gen 
16:13); 'El şaddai, Dumnezeu atotputernic (Gen 17:1.3.7); ’El olam, 
Dumnezeu veşnic (Gen 21:33; 22:1.3.8.9.12; 23:6). Cartea Genezei 
se foloseşte şi de apelativul YHWH, care este numele sublim, 
cel mai sfânt, al lui Dumnezeu. Pus în legătură cu rădăcina 
verbului hayah („a fi“), acest nume desemnează Fiinţa prin 
excelenţă. 

în iudaism acest nume nu se pronunţă niciodată, din cauza 
sfinţeniei lui. De altfel, nici nu este cunoscută adevărata lui 
pronunţare. Vocalele ataşate acestui nume sunt cele ale apela¬ 
tivului ’Adonai („Domnul"), care înlocuieşte, de-a lungul lecturii, 
Numele preasfânt. LXX redă pretutindeni tetragrama prin 
kyrios, „Domnul", o dovadă că în perioada traducerii se răspân¬ 
dise deja interdicţia pronunţării. Totuşi, în unele manuscrise 
greceşti tetragrama (YHWH) nu era reprezentată de substitutul 
kyrios, ci păstrată ca atare, scrisă fie cu litere paleo-ebraice, fie 
cu litere pătrate aramaice, fie ca mm, cum apare în papiru- 

sul Fouad înv. No. 266 (Deut 31:28; 32:7) şi în versiunile greceşti 
Aquila şi Symmachus; în alte manuscrise, tetragrama este reda¬ 
tă prin IAQ. 1 

Dumnezeul cărţii Genezei este înfăţişat, în primul rând, ca 
Dumnezeu creator. El nu intră în scenă ca toate celelalte per¬ 
sonaje. Prima sa intervenţie constă în crearea cadrului. El apare 
astfel ca fiind atât creator, cât şi coordonator şi stăpân al lumii 
şi al fiinţelor pe care le-a creat. 

Dumnezeul Genezei este, în egală măsură, Dumnezeul bine¬ 
cuvântării şi al făgăduinţei. Aceste două teme ocupă un loc 
fundamental în economia cărţii. In perspectiva genealogică a 
Genezei, binecuvântarea primului cuplu (1:28) dobândeşte o 
dimensiune decisivă pentru întreg neamul omenesc. Genealo¬ 
gia lui Adam (Gen 3) începe prin evocarea creării omului după 
chipul lui Dumnezeu, şi prin binecuvântarea divină, şi conti¬ 
nuă cu precizarea că Adam l-a zămislit pe Set „după asemăna¬ 
rea şi după chipul său" (Gen 5:1-3; cf. 1:26-28). Genealogia din 
capitolul 5 face aluzie la transmiterea imaginii şi a binecuvân¬ 
tării divine prin intermediul copiilor, de la Adam până la Noe, 
subliniind astfel funcţia teologică a genealogiei. 

Dumnezeu îi binecuvântează şi pe Noe şi pe fiii săi: Sem, 
Ham şi Iafet (9:1). Sem stabileşte legătura dintre Noe şi Terah, 
tatăl lui Avraham. Istoria acestuia din urmă începe sub semnul 
binecuvântării şi al promisiunii. Rădăcina BRK („a binecuvânta") 
apare de cel puţin cinci ori în 12:2-3. Deşi Gen 12:1-2 marchează 
un nou început, făgăduinţele-binecuvântări patriarhale îşi poar¬ 
tă propriile caracteristici, iar binecuvântarea lui Avraham poate 
fi înţeleasă în legătură cu binecuvântarea întregii omeniri. Regă¬ 
sim aici funcţia teologică a genealogiilor, care constă în a reafir¬ 
ma linia principală, stabilită de Dumnezeu. 

1. W.G. Wadell, „The Tetragrammaton in the LXX", Journal ofTheo- 
logical Studies 45, (1944), pp. 158-161. 

Nu în ultimul rând, Dumnezeul Genezei este Dumnezeul 
Legământului. Cel dintâi legământ este cel încheiat cu Noe 
(9:8-17). Urmează cel încheiat cu Avraham, în două naraţiuni 
diferite (Gen 15 şi 17). în toate aceste cazuri, făgăduinţele divine 
joacă un rol important. 


TRADIŢIILE TEXTUALE ALE CĂRŢII 


Textul Genezei a supravieţuit într-o multitudine de manuscrise, 
cele mai multe incomplete însă. 

Cele mai vechi manuscrise biblice ale cărţii Genezei sunt 
cele descoperite la Qumran şi Wadi Sdeir în anii 1950-1960; ele 
au fost scrise între secolele IIIî.H. şi Id.H. Sunt douăzeci şi unu 
de manuscrise descoperite în şase locuri. 1 Toate conţin textul 
ebraic consonantic, fără vocale. Din păcate, nici un manuscris 
nu are textul Genezei în forma completă. 

1. Un manuscris în peştera 1 de la Qumran: 1Q1 Genesis (îQGen), 
unul în peştera 2: 2Q1 Genesis (2QGen), şaisprezece în peştera 4: 4Q1 Ge- 
nesis-Exodus a UQGen-Exoda), 4Q2 Genesis b UQGenb), 4Q3 Genesis 
c UQGenc), 4Q4 Genesis d UQGend), 4Q5 Genesis e UQGene), 4Q6 Gene¬ 
sis f (4QGenf), 4Q7 Genesis g UQGeng), 4Q8 Genesis Iu (4QGenhi), 4Q8a 
Genesis h2 (4QGenh2), 4Q8b Genesis h Paraphrase UQGenh-para), 4Q9 
Genesis j UQGenj), 4Q10 Genesis k (4QGenk), 4Q11 paleoGenesis—Exo- 
dus L UQpaleoGen-Exodl), 4Q12 paleoGenesis m (4QpaleoGenm), 4Q576 
Genesis N UQGenn), 4Q483 (4QGen), unul în peştera 6: 6Q1 paleoGe¬ 
nesis (6QGen), unul în peştera 8: 8Q1 Genesis (8QGen), iar ultimul manu¬ 
scris conţinând Geneza a fost descoperit în 1952 de beduini la Wadi Sdeir: 
Wadi Sdeir Genesis (C/. Martin Abegg Jr., Peter Flint, Eugene Ulrich, 
The Dead Sea Scrolls Bible: The Oldest Known Bible Translated for the First 
Time into English, HarperOne, New York, 1999, pp. 3-4; Hanan Eshel, „Wadi 
Sdeir“,în: Lawrence H. Schiffman, James C. Vanderkam (eds), Encyclo- 
pedia of the Dead Sea Scrolls, voi. 2, Oxford University Press, Oxford, 2000, 
pp. 851-852). 

RELAŢIA CU ORIENTUL APROPIAT ANTIC 
» 

ŞI SPECIFICUL BIBLIC 

Multe motive şi toposuri biblice din cartea Genezei îşi găsesc 
paralele în cultura Orientului Apropiat antic. Nu este vorba 
atât de împrumuturi, cât de împărtăşirea unui mental colectiv 
legat în special de cosmologie şi antropologie. 

De exemplu, descrierea haosului de la început din Geneză 
1:2 ar putea avea corespondent în cosmologia egipteană de Ia 
Hermopolis, potrivit căreia la început au apărut patru perechi 
de zei: Nun şi Naunet (apele primordiale), Huh şi Hauhet (ne¬ 
cuprinsul), Kuk şi Kauket (întunericul), Amun şi Amaunet 
(vântul). în Egipt există un concept similar de „nonexistenţă" 
asemănător cu starea descrisă aici, însă el se referă de fapt la ceva 
ce nu a fost încă diferenţiat şi nu a primit funcţie ontologică. 

De asemenea, crearea prin cuvânt şi gând apare şi în cosmo¬ 
gonia egipteană din Memphis, aşa cum este consemnată în 
Piatra lui Şabaka: zeul Ptah cugetă în inimă şi apoi dă glas cuvân¬ 
tului creator. Şi conceptul de odihnă asemănătoare sabatului 
se regăseşte în mentalul oriental antic. în Egipt, zeul Ptah se odih¬ 
neşte după ce a creat lumea. în Mesopotamia, zeii îi creează pe 
oameni ca aceştia să muncească în locul lor, iar ei să se odih¬ 
nească. Totuşi, şi pentru oameni sunt rânduite anumite zile în 
care lucrul aduce ghinion, aşa-numitele zile nefaste. 

Funcţiile „luminătorilor" din Geneză 1 amintesc de credinţe 
din Babilon, unde zeul-soare Şamaş avea şi rolul de a dirija ano¬ 
timpurile şi calendarul. într-o lucrare astrologică sumeriană, 
zeii An, Enlil şi Enki au aşezat luna şi stelele ca stăpânitori peste 
zile, peste luni şi peste semnele prevestitoare. 

Mitul luptei cu haosul primordial este bine atestat în Meso¬ 
potamia, unde epopeea Enuma eliş relatează cum zeul Marduk 
(mai târziu Assur) a ucis-o la începuturi pe fiinţa monstruoasă 

Tiamat şi a făcut lumea din cadavrul ei. în Egipt, zeul Ra repeta 
zilnic această ucidere rituală, pentru că pe timpul nopţii era 
nevoit să navigheze în barca sa solară prin smârcurile întu¬ 
necate ale lumii de dincolo, pentru a reveni la punctul de unde 
răsărea dimineaţa. Sub pământ, Ra era atacat de balaurul Apo- 
phis, pe care îl ucidea, restabilind ordinea cosmică. 

Crearea din pământ apare şi în epopeea iui Atrahasis, unde 
omenirea este creată din amestecul ţărânei cu sângele unui zeu 
ucis, ce reprezenta elementul divin din ea. în Egipt, lacrimile 
unui zeu sunt amestecate cu ţărână pentru a-1 crea pe om, iar 
în învăţăturile lui Merikare zeul creează respiraţia suflând în 
nările omului. 

Ca o paralelă îndepărtată, într-un mit sumerian zeul Enki 
este vindecat de dureri la diferite membre prin faptul că zeiţa 
Ninhursag îi creează din membrele dureroase divinităţi; din 
coastă creează o zeiţă numită Ninti, „doamna coastei" sau „doam¬ 
na vieţii", pentru că în sumeriană ti înseamnă atât „coastă", cât 
şi„viaţă". 

O altă paralelă interesantă este legată de şarpele din grădina 
Edenului. în Orientul antic şarpele apare în diferite mituri: pri¬ 
vitor la fertilitate în Canaan, la puterea politică în Egipt, repre¬ 
zentare a haosului la Ugarit, cel care îi fură omului planta 
nemuririi în epopeea mesopotamiană a lui Ghilgameş (Tăbliţa 
a Xl-lea, privitoare la „Potop"). în urma întâlnirii cu Utnapiş- 
tim, Ghilgameş încearcă să afle secretul nemuririi şi este supus 
unei probe dificile: trebuie să se priveze de somn vreme de şase 
zile şi şapte nopţi. Fiindcă doarme pe toată durata încercării, 
Ghilgameş se vede nevoit să plece de la Utnapiştim cu mâinile 
goale. La insistenţele soţiei acestuia, eroului i se oferă totuşi 
posibilitatea de a se scufunda în adânc (cu pietre legate de pi¬ 
cioare) pentru a culege o plantă cu puteri miraculoase. Deşi îşi 
răneşte mâinile în spinii acesteia, Ghilgameş reuşeşte să o culea- 

gă şi să o aducă la suprafaţă. Nu se grăbeşte să-i exploateze pro¬ 
prietăţile, ci o ia cu sine la Uruk. în drum spre casă, Ghilgameş 
şi Urşanabi (luntraşul care l-a condus la Utnapiştim) se opresc 
la un izvor, atraşi de prospeţimea apei. în timp ce eroul coboară 
în apă să se scalde, un şarpe ademenit de mireasma plantei îi 
răpeşte lui Ghilgameş mult râvnitul panaceu. Ultima şansă a 
eroului de a rămâne veşnic tânăr dispare odată cu şarpele care 
se îndepărtează în grabă, lăsându-şi în urmă doar pielea. 

Totuşi, trebuie precizat că maniera în care Biblia se rapor¬ 
tează la aceste tradiţii presupune o adaptare la teologia mono¬ 
teistă în sensul demitologizării sau al îmbogăţirii lor cu noi 
semnificaţii. 

Traducerea de faţă urmează textul masoretic din Biblia Hebraica 
Stuttgartensia (BHS), editio cfuinta emendata (1997) - ediţie critică 
realizată după Codex Leninqradensis. 

Este o încercare de traducere cât mai apropiată de textul 
original, pe cât permite limba română. Astfel, s-au păstrat ex¬ 
presiile specifice (de ex. „pe faţa tăriei cerurilor"), inclusiv unele 
redundanţe caracteristice (de ex. „Când au auzit glasul Dom¬ 
nului Dumnezeu [...], omul şi femeia lui s-au ascuns de faţa 
Domnului Dumnezeu"); s-a urmărit menţinerea metaforelor, 
chiar dacă uneori ar putea suna mai neobişnuit pentru omul 
modem. S-a dat o atenţie deosebită topicii - factor important 
de accentuare, dar şi de conferire a unei anume muzicalităţi 
textului (de ex. „Străin şi pribeag sunt eu printre voi!"). 

S-a respectat textul masoretic, chiar unde acesta are pasaje 
dificile; echivalările paralele din versiunile antice sau din targu- 
muri, precum şi locurile unde concordanţa între ele poate 
oferi o soluţie, au fost semnalate în note (de ex. Gen 47:21). S-a 
ţinut seama de cazurile în care, faţă de textul scris (ketiv - de la 
KTB „a scrie"), textul masoretic însuşi propune o emendare 
(ebr. cfere - de la QR' „a citi"). Dacă uneori au fost necesare com¬ 
pliniri pentru înţelegerea textului, acestea au fost puse între 
paranteze drepte. 

Privitor la aşezarea în pagină, s-a păstrat în general împăr¬ 
ţirea în paragrafe din ediţia originală. 

Notele explicative însoţesc textul traducerii în finalul volu¬ 
mului. Ele oferă atât variantele semnificative din Pentateuhul 
Samaritean, Septuaginta, Vulgata şi Peshitta, cât şi comentarii 
care ajută la mai buna înţelegere a textului: explicarea anumitor 
realia, lămurirea unor concepte specific biblice, evidenţierea 
unor paralele cu alte texte biblice sau cu literatura/istoria Orien¬ 
tului Apropiat antic, posibile emendări ale textului sau redarea 
sensului literal atunci când unele emendări foarte probabile au 
fost acceptate în traducere. 

Numele proprii au fost redate într-o transliterare simplă 
(urmând ca în note să apară o transliterare cât mai exactă ştiin¬ 
ţific). Conform principiilor ortografice generale, numele deja 
intrate în limbă au fost redate aşa cum sunt ele tradiţional cunos¬ 
cute (de ex. Isac, nu Iţhaq). 

Ţinând seama că este vorba de un text care provine dintr-un 
trecut îndepărtat, că există o tradiţie îndelungată a traducerii 
Bibliei în limba română, că textul rămâne contemporan cu 
toate generaţiile, s-a urmărit echivalarea lui într-o limbă actuală, 
firească, evitând atât arhaismele devenite cvasi-ininteligibile, 
cât şi neologismele stridente şi lipsite de conotaţii poetice. 

Am dorit astfel să ne apropiem, pe cât posibil, de frumu¬ 
seţea originalului: pentru omul credincios ea este „semnătura" 
Duhului lui Dumnezeu. 

Traducerea se adresează unui grup larg de cititori, profilul 
de bază al destinatarului fiind omul interesat de probleme bi¬ 
blice, fără să deţină o pregătire specializată în domeniu. 

Participanţii la acest proiect aparţin mai multor confesiuni: 
catolică, ortodoxă, baptistă şi penticostală, încercându-se astfel 
realizarea unui text acceptabil pentru toţi. Domeniile de expertiză 
ale participanţilor sunt studiile biblice, filologia clasică şi orien¬ 
talistică. 

N alef = ’ 

3 , 3 bet = b, b 

1 î ghimel = g, g 

T, 7 dalet = d, d 

71 he = h (la final, fără mapiq h ) 

1 waw = w 

î zain = z 

n het = h 

13 tet = ţ 

1 yod = y 

3 3 kaf = k, k 

*7 lamed = 1 

D mem = m 

3 nun = n 

D sameh = s 

V ain = 1 

3 D pe = p, p 

X ţade = ţ 

p qof = q 

1 reş = r 


W sin = s 
$ şin = ş 
n n taw = t, ţ 

Vocale lungi 

T qameţ = ă 
tere = e 

- i 

' holem = o 
hireq gadol = I 
} şureq = u 
1 holem waw = 6 

Vocale scurte 

T segol = e 
.hireq = i 
.patah = a 
T qameţ hatuf = o 
^qibuţ= u 
, şVa = e 

i. Cărţile biblice 


Gen 

Ex 

Lev 

Num 

Deut 


Ios 

Jud 

1 Sam 

2 Sam 

i Rg 

2 Rg 

Is 

Ier 

Iez 




Os 

Ioel 

Am 

Ob 

Iona 

Mih 


Naum 

Mal 

Hab 

Tef 

» 

Hag 

Zah 

Ps 

Iov 

Prov 

Rut 

Cânt 

Qoh 


Plâng 

Est 

Dan 

Ezr 

Ne 


Cron 






2 . 


ad loc. 

lat. ad locum (referitor la locul respectiv) 

Alter 2004 

The Five Books of Moses. A Translation w ith 
Commentary 

ANET 

Ancient Near Eastern Texts Related to the Old 
Testament , ed. James Pritchard, Princeton, *1969 

apud 

„la" 

ASV 

American Standard Version, 1901 

AYBC 

Anchor Yale Bible Commentary series, Yale University 
Press 

BHS 

Biblia Hebraica Stuttgartensia, ed. Karl Elliger, 
Wilhelm Rudolph et al, 1997 

BJ 

Bible de Jerusalem, Ecole biblique de Jerusalem, 1956 

CAD 

The Assyrian Dictionary ofthe Oriental Institute ofthe 
University of Chicago, ed. A. Leo Oppenheim, Orien¬ 
tal Institute, Chicago - J.J. Augustin Verlagsbuch- 
handlung, Gluckstadt, 1954-2010 

CE 

Cahiers Evangile, Editions du Cerf, Paris 

cf. 

lat. confer, „compară" 

DCH 

Dictionary of Classical Hebrew, ed. David J.A. Clines, 
Sheffield Academic Press 

ESV 

English Standard Version, Good News Publishers, 
2011 

EU 

Einheitsubersetiung (Die Bible: Altes und Neues 
Testament), Deutsche Bibelgesellschaft, 2017 

GGG 

Othmar Keel - Christoph Uehlinger, Cottinnen, 
Gdtter und Gottessymbole, ed. a IV-a, Herder, Frei- 
burg, 1998 

i.e. 

lat. id est, „adică" 

Î.H., d.H. 

„înainte de Hristos", „după Hristos" 

JPS 

Jewish Publication Society translation of the Hebrew 
Bible,1917 

KAI 

Herbert Donner, Wolfgang Rollig, Kanaanăische 
und aramăische Inschriften, ed. a V-a, Harrassowitz 
Verlag, Wiesbaden, 2002 

KJV 

King James Version, 1769 

Loretz, Sanmartin, 1976 

LSJ Liddell-Scott Jones Greek-English Lexicon, ed. Henry 

George Liddell, Robert Scott, Sir Henry Stuart 
Jones, Oxford University Press, 1996 

LXX Septuaginta, ed. Alfred Rahlfs 

LXX NEC Septuaginta, Colegiul Noua Europă - Polirom, 2004- 
2011 

M. Mişna 

1 

NAB New American Bible, Confraternity of Christian 
Doctrine, 2007 

NABRE New American Bible revised edition, Confraternity of 
Christian Doctrine, 2011 

NASB New American Standard Bible 

NCE New Catholic Enciclopedia , ed. William J. McDonald, 

New York, 1967 

NET New English Translation, Biblical Studies Press, LLC, 

2005 

NICOT New International Commentary on the Old Testament, 
ed. Robert L. Hubbard Jr 

NIV New International Version, Zondervan, 2015 

Wansbrough, 1985 

NKJV New King James Version, HarperCollins Publishers, 

NRSV New Revised Standard Version, ed. Bruce M. Metzger, 
1989 

PenS Pentateuhul Samaritean 

RSV Revised Standard Version 

Syr. Peshitta 

s.u. lat. sub uerbum, „sub/la cuvântul..." 

sc. lat. scilicet, „adică" 

şi par. şi [locurile] paralele 

T.bab. Talmudul babilonian 

T.ier. Talmudul ierusalimitean 

TDOT Theological Dictionaty ofthe Old Testament, ed. Gerhard 

Johannes Botterweck, Helmer Ringgren, Heinz-Josef 
Fabry, Eerdmans Publishing Company, 1985 

TEV Today’s English Version (Good News Bible sau Good 

WBC Word Biblical Commentary series, ed. Bruce M. 

GENEZA 






1 


‘La început, când a creat Dumnezeu cerurile şi pământul, *şi 
pământul era deşert şi pustietate, şi întuneric era peste faţa adân¬ 
cului, iar Duhul lui Dumnezeu se purta peste faţa apelor, dum¬ 
nezeu a spus: „Să fie lumină!" Şi a fost lumină. 4 Şi Dumnezeu 
a văzut că lumina este bună şi a despărţit Dumnezeu lumina de 
întuneric. 5 Şi Dumnezeu a chemat lumina „zi", iar întunericul 
l-a chemat „noapte". Şi a fost seară, şi a fost dimineaţă: ziua întâi. 

6 Şi Dumnezeu a spus: „Să fie o tărie în mijlocul apelor şi să 
fie despărţitoare între ape şi ape!" 7 Şi Dumnezeu a făcut tăria 
şi a despărţit apele care erau sub tărie de apele care erau deasu¬ 
pra tăriei. Şi a fost aşa. 8 Şi Dumnezeu a chemat tăria „ceruri". 
Şi a fost seară, şi a fost dimineaţă: ziua a doua. 

9 Şi Dumnezeu a spus: „Să se adune apele de sub ceruri într-un 
singur loc şi să se vadă uscatul!" Şi a fost aşa. 10 Şi Dumnezeu a 
chemat uscatul „pământ", iar adunarea apelor a chemat-o „mări". 
Şi a văzut Dumnezeu că este bine. “Şi Dumnezeu a spus: „Să 
odrăslească pământul verdeaţă: iarbă care să dea sămânţă, pom 
roditor care să facă rod, după soiul lui, cu sămânţa în el, pe 
pământ!" Şi a fost aşa. a Şi pământul a scos verdeaţă: iarbă care 
dă sămânţă, după soiul ei, şi pom care face rod cu sămânţă în 
el, după soiul lui. Şi a văzut Dumnezeu că este bine. ’ 3 Şi a fost 
seară, şi a fost dimineaţă: ziua a treia. 

,4 Şi Dumnezeu a spus: „Să fie luminători în tăria cerurilor 
ca să despartă ziua de noapte; ca să fie semne pentru soroace şi 
pentru zile şi ani; l5 şi să fie luminători în tăria cerurilor ca să 
lumineze asupra pământului!" Şi a fost aşa. l6 Şi Dumnezeu a 
făcut cei doi luminători mari, luminătorul cel mare spre câr¬ 
muirea zilei şi luminătorul cel mic spre cârmuirea nopţii, şi 
stelele. 17 Şi Dumnezeu i-a pus în tăria cerurilor ca să lumineze 
asupra pământului, l8 şi să cârmuiască ziua şi noaptea, şi să 
despartă lumina de întuneric. Şi a văzut Dumnezeu că este bine. 
19 Şi a fost seară, şi a fost dimineaţă: ziua a patra. 

2 °Şi Dumnezeu a spus: „Să mişune apele de fiinţe vii, iar 
zburătoare să zboare deasupra pământului, pe faţa tăriei ceru¬ 
rilor!" “Şi Dumnezeu a creat balaurii cei mari şi orice fiinţă vie, 
târâtoarele de care mişună apele, după soiul lor, şi orice pasăre 
înaripată, după soiul ei. Şi a văzut Dumnezeu că este bine. “Şi 
le-a binecuvântat Dumnezeu, zicând: „Fiţi rodnice, şi înmul- 
ţiţi-vă, şi umpleţi apele din mări, iar păsările să se înmulţească 
pe pământ!" 2î Şi a fost seară, şi a fost dimineaţă: ziua a cincea. 

24 Şi Dumnezeu a spus: „Să scoată pământul fiinţe vii după 
soiul lor: dobitoace şi târâtoare şi fiare ale pământului, după 
soiul lor!“ Şi a fost aşa. 25 Şi Dumnezeu a făcut fiarele pămân¬ 
tului după soiul lor şi dobitoacele după soiul lor şi toate târâ¬ 
toarele pământului după soiul lor. Şi a văzut Dumnezeu că este 
bine. 26 Şi Dumnezeu a spus: „Să facem om după chipul nostru, 
după asemănarea noastră: ei să stăpânească peste peştii mării, 
şi peste păsările cerului, şi peste dobitoace, şi peste tot pămân¬ 
tul, şi peste toate târâtoarele care se târăsc pe pământ! 11 
î7 Şi l-a creat Dumnezeu pe om după chipul său; 
după chipul lui Dumnezeu l-a creat; 
bărbat şi femeie i-a creat. 

28 Şi Dumnezeu i-a binecuvântat; şi Dumnezeu le-a spus: 
„Fiţi rodnici, şi înmulţiţi-vă, şi umpleţi pământul, şi supuneţi- 1 , 

şi stăpâniţi peste peştii mării, şi peste păsările cerului, şi peste 
toate vieţuitoarele care se târăsc pe pământ!" 29 Şi Dumnezeu a 
spus: „Iată, vă dau toată iarba dătătoare de sămânţă care este 
pe faţa întregului pământ şi tot pomul care are în el rod dătător 
de sămânţă; să vă fie vouă hrană!" 3 °Iar tuturor fiarelor pămân¬ 
tului, şi tuturor păsărilor cerului, şi tuturor celor care se târăsc 
pe pământ, care au suflet viu, [le dau] toată iarba verde ca hra¬ 
nă!" Şi a fost aşa. 3 'Şi a văzut Dumnezeu toate câte făcuse şi, iată, 
erau foarte bune. Şi a fost seară, şi a fost dimineaţă: ziua a şasea. 

2 

l Şi au fost isprăvite cerurile şi pământul şi toată oştirea lor. 2 Şi 
Dumnezeu a isprăvit în ziua a şaptea lucrarea sa pe care o fă¬ 
cuse. Şi s-a odihnit în ziua a şaptea de toată lucrarea sa pe care 
o făcuse. 3 Şi a binecuvântat Dumnezeu ziua a şaptea şi a sfinţit-o, 
căci în ea s-a odihnit de toată lucrarea sa pe care a săvârşit-o 
Dumnezeu. 

4 Acestea sunt obârşiile cerurilor şi ale pământului, când au 
fost create. 

în ziua în care Domnul Dumnezeu a făcut pământ şi ceruri, 
5 şi nici un tufiş al câmpului nu era încă pe pământ, şi nici o 
iarbă a câmpului nu odrăsliseîncă, pentru că Domnul Dumne¬ 
zeu nu dăduse ploaie pe pământ, iar om nu era ca să lucreze 
pământul, Mar un abur se ridica din pământ şi adăpa toată faţa 
pământului, 7 Domnul Dumnezeu l-a plămădit pe om, ţărână 
din pământ, şi a suflat în nările lui suflare de viaţă, şi omul s-a 
făcut fiinţă vie. 

8 Şi Domnul Dumnezeu a sădit o grădină în Eden, la răsărit, 
şi l-a pus acolo pe omul pe care-l plăsmuise. 9 Şi Domnul Dum¬ 
nezeu a făcut să odrăslească din pământ tot pomul plăcut la 
vedere şi bun de mâncare, şi pomul vieţii în mijlocul grădinii 
şi pomul cunoaşterii binelui şi răului. 

,0 Şi un râu ieşea din Eden ca să adape grădina, iar de acolo 
$e împărţea în patru braţe. “Numele celui dintâi este Pişon; el 
înconjura toată ţara Havila, unde se găseşte aur. ,2 Iar aurul din 
ţara aceea este bun; acolo [se găsesc şi] bdeliul şi piatra de onix. 
I3 Numele celui de-al doilea râu este Ghihon; el înconjura toată 
ţara Cuş. ,4 Numele celui de-al treilea râu este Tigru; el curge pe 
la răsărit de Aşur; iar cel de-al patrulea râu este Eufrat. 

* 5 Şi Domnul Dumnezeu Ta luat pe om şi 1 -a aşezat în gră¬ 
dina Edenului ca s-o lucreze şi s-o păzească. ,6 Şi Domnul Dum¬ 
nezeu i-a poruncit omului zicând: „Din tot pomul grădinii poţi 
să mănânci, 17 dar din pomul cunoaşterii binelui şi răului să nu 
mănânci, căci în ziua când vei mânca din el vei muri negreşit." 

l8 Şi Domnul Dumnezeu a spus: „Nu este bine să fie omul 
singur; îi voi face un ajutor pe potriva lui?" 19 Şi Domnul Dum¬ 
nezeu a plăsmuit din pământ toate fiarele câmpului şi toate 
păsările cerului şi le-a adus la om ca să vadă cum le va chema; 
şi cum avea să cheme omul fiecare vietate, acela sa-i fie numele. 
20 Şi omul a pus nume tuturor dobitoacelor şi tuturor păsărilor 
cerului şi tuturor fiarelor câmpului, dar omului nu i s-a aflat 
ajutor pe potriva lui. 

21 Şi Domnul Dumnezeu a făcut să cadă un somn adânc peste 
om şi el a adormit; şi a luat una din coastele lui şi a închis carnea 
la locul ei. 22 Şi Domnul Dumnezeu a zidit, din coasta pe care o 
luase din om, o femeie şi i-a adus-o omului. 23 Şi omul a spus: 
„în sfârşit, aceasta este os din oasele mele 
şi carne din carnea mea; 
aceasta se va numi «femeie» 
căci din bărbat a fost luată!" 

24 De aceea va lăsa bărbatul pe tatăl său şi pe mama sa şi se 
va lipi de femeia sa şi vor fi un trup. 

25 0 mul şi femeia sa erau amândoi goi şi nu se ruşinau. 

3 

'Şarpele era mal dibaci decât toate fiarele câmpului pe care le 
făcuse Domnul Dumnezeu. El i-a zis femeii: „Oare Dumnezeu 
chiar a spus: «Să nu mâncaţi din nici un pom al grădinii»?" 2 Şi 
femeia i-a spus şarpelui: „Din rodul oricărui pom al grădinii 
mâncăm; 3 dar din rodul pomului care este în mijlocul grădinii, 
Dumnezeu a spus: «Să nu mâncaţi din el, şi să nu vă atingeţi 
de el, ca să nu muriţi?» 14 4 Şarpele însă i-a spus femeii: „Hotărât 
nu veţi muri! 5 Dar Dumnezeu ştie că în ziua în care veţi mânca 
din el vi se vor deschide ochii şi veţi fi ca Dumnezeu, cunoscând 
binele şi răul!" 

6 Şi femeia a văzut că pomul este bun de mâncare şi că este 
o desfătare pentru ochi, şi că pomul este de dorit pentru că dă 
pricepere; şi a luat din fructul Iui şi a mâncat; şi a dat şi bărba¬ 
tului ei care era cu ea şi el a mâncat. 7 Şi li s-au deschis ochii amân¬ 
durora şi au cunoscut că erau goi şi au cusut frunze de smochin 
şi şi-au făcut şorţuri. 

8 Când au auzit glasul Domnului Dumnezeu, care umbla prin 
grădină în adierea zilei, omul şi femeia lui s-au ascuns de faţa 
Domnului Dumnezeu printre pomii grădinii. 9 Şi Domnul Dum¬ 
nezeu l-a strigat pe om şi i-a spus: „Unde eşti? 44 l0 [ 0 mul] a spus: 
„Glasul tău l-am auzit în grădină şi m-am temut, căci sunt gol, 
şi m-am ascuns." "[Domnul Dumnezeu] a spus: „Cine ţi-a zis 
că eşti gol? Oare ai mâncat din pomul din care îţi poruncisem 
să nu mănânci?" U 0 mul a spus: „Femeia pe care mi-ai dat-o să 
fie cu mine, ea mi-a dat din pom şi am mâncat." l3 Şi Domnul 
Dumnezeu i-a spus femeii: „Ce ai făcut?" Iar femeia a spus: „Şar¬ 
pele m-a amăgit şi am mâncat." 

H Şi Domnul Dumnezeu i-a spus şarpelui: 

„Pentru că ai făcut aceasta, 

blestemat eşti tu între toate dobitoacele 

şi între toate fiarele câmpului; 
pe pântece să, umbli 

şi ţărână să mănânci în toate zilele vieţii tale! 

15 Duşmănie voi pune între tine şi femeie, 
între sămânţa ta şi sămânţa ei; 
ea îţi va zdrobi capul, 
iar tu îi vei prinde călcâiul." 

,6 Femeii i-a spus: 

„Voi spori mult chinul sarcinii tale, 
în durere vei naşte fii; 
către bărbatul tău va fi dorinţa ta 
şi el va stăpâni peste tine." 

,7 Şi lui Adam i-a spus: 

„Pentru că ai ascultat de glasul femeii tale şi ai mâncat din 
pomul din care îţi poruncisem să nu mănânci, 
blestemat este pământul din pricina ta. 

Cu trudă vei mânca din el 
în toate zilele vieţii tale. 

,8 Spini şi ciulini îţi va odrăsli 
şi vei mânca iarba câmpului. 

19 în sudoarea feţei tale vei mânca pâine 
până ce te vei întoarce în pământ, 
căci din el ai fost luat, 
fiindcă ţărână eşti 
şi în ţărână te vei întoarce!" 

10 Omul a pus femeii sale numele Eva, căci ea a fost mama 
tuturor celor vii. 2l Şi Domnul Dumnezeu le-a făcut lui Adam şi 
femeii sale tunici de piele, şi i-a îmbrăcat. 

“Şi Domnul Dumnezeu a spus: „Iată, omul a ajuns ca unul 
dintre noi, cunoscând binele şi răul. Acum deci, nu cumva să-şi 
întindă mâna şi să ia şi din pomul vieţii şi să mănânce şi să tră¬ 
iască în veci!" 2J Şi Domnul Dumnezeu l-a alungat din grădina 

Edenului ca să lucreze pământul din care fusese luat. 24 L-a 
izgonit pe om şi a aşezat la răsărit de grădina Edenului heru¬ 
vimii şi flacăra săbiei rotitoare ca să păzească drumul către 
pomul vieţii. 


4 

'Omul a cunoscut-o pe Eva, femeia sa, şi ea a zămislit şi l-a 
născut pe Cain şi a spus: „Am dobândit un om prin Domnul." 
2 Şi iarăşi a născut: pe fratele lui, pe Abel; Abel a ajuns păstor 
de turme, iar Cain a ajuns lucrător al pământului. 3 După o 
vreme, Cain a adus prinos Domnului din rodul pământului. 
4 Abel a adus şi el din întâii-născuţi ai turmei sale şi din grăsimea 
lor. Şi a căutat Domnul către Abel şi către prinosul lui. 5 Iar către 
Cain şi către prinosul lui nu a căutat; şi Cain s-a aprins cumplit 
de mânie şi i s-a posomorât faţa. 6 Şi Domnul a spus către Cain: 
„De ce te-ai aprins de mânie şi de ce ţi s-a posomorât faţa? 7 Oare 
dacă faci binele, nu este primit? Dar dacă nu faci binele, păcatul 
pândeşte la uşă; şi spre tine se îndreaptă dorinţa lui, dar tu să-l 
stăpâneşti!" 

8 Şi Cain i-a spus lui Abel, fratele său: [„Să ieşim în câmp!"]. 
Şi pe când erau ei în câmp, Cain s-a ridicat asupra lui Abel, 
fratele său, şi l-a ucis. 9 Atunci Domnul i-a spus lui Cain: „Unde 
este Abel, fratele tău?" [Cain] a spus: „Nu ştiu! Oare sunt eu 
păzitorul fratelui meu?" ,0 Şi [Domnul] a spus: „Ce ai făcut? Gla¬ 
sul sângelui fratelui tău strigă către mine din pământ! “Acum 
deci, blestemat eşti tu [şi izgonit] de pe pământul care şi-a 
deschis gura ca să ia sângele fratelui tău din mâna ta! “Când vei 
lucra pământul, să nu-ţi mai dea rodul său! Fugar şi pribeag să 
fii pe pământ!" 

* 3 Dar Cain i-a spus Domnului: „Pedeapsa mea e prea mare ca 
s-o pot purta. ^Iată, astăzi m-ai izgonit de pe faţa pământului, 

şi de faţa ta mă voi ascunde: voi fi fugar şi pribeag pe pământ, 
şi cine mă va găsi mă va ucidef“ 15 Şi Domnul i-a spus: „Dimpo¬ 
trivă, oricine îl va ucide pe Cain, de şapte ori va fi răzbunat!" Şi 
Domnul i-a pus lui Cain un semn ca nu cumva să-l doboare 
cine îl va găsi. 16 Apoi Cain a ieşit de la faţa Domnului şi s-a aşe¬ 
zat în ţinutul Nod, la răsărit de Eden. 

,7 Şi Cain a cunoscut-o pe femeia sa şi ea a zămislit şi l-a năs¬ 
cut pe Enoh; el zidea o cetate şi a pus nume cetăţii după numele 
fiului său, Enoh. l8 Lui Enoh i s-a născut Irad; lui Irad i s-a năs¬ 
cut Mehuiael; lui Mehuiael i s-a născut Metuşael, iar lui Metu- 
şael i s-a născut Lameh, 

I9 Iar Lameh şi-a luat două femei: una pe nume Ada şi alta 
pe nume Ţila. "Ada l-a născut pe labal; el a fost strămoşul celor 
care locuiesc în cort şi [cresc] vite. 21 Iar numele fratelui său era 
Iubal; el a fost strămoşul tuturor celor care mânuiesc lira şi 
fluierul. “Iar Ţila l-a născut pe Tubal-Cain, făuritorul tuturor 
uneltelor de aramă şi de fier; sora lui Tubal-Cain era Naama. 
23 Lameh le-a spus femeilor sale: 

„Ada şi Ţila, ascultaţi glasul meu, 
femei ale lui Lameh, auziţi cuvântul meu: 
un bărbat am ucis pentru rana mea 
şi un băiat pentru vânătaia mea. 

24 Dacă de şapte ori va fi răzbunat Cain, 

Lameh va fi de şaptezeci şi şapte de ori.“ 

25 Şi Adam a cunoscut-o iarăşi pe femeia sa şi ea a născut un 
fiu şi i-a pus numele Şet, pentru că: „Mi-a dat Dumnezeu o altă 
sămânţă în locul lui Abel, căci pe el l-a ucis Cain.“ 26 Şi lui Şet i 
s-a născut un fiu, şi i-a pus numele Enoş. Atunci a început să fie 
chemat numele Domnului. 


GENEZA ÎOI 


5 

‘Aceasta este cartea urmaşilor lui Adam; în ziua în care Dum¬ 
nezeu l-a creat pe om, după asemănarea lui Dumnezeu l-a făcut. 
2 Parte bărbătească şi parte femeiască i-a creat; şi i-a binecu¬ 
vântat şi le-a pus numele „om" în ziua în care au fost creaţi. 

3 Şi Adam avea o sută treizeci de ani când i s-a născut [un 
fiu] după asemănarea sa, după chipul său; şi i-a pus numele Şet. 
4 Şi au fost zilele lui Adam, după ce i s-a născut Şet, opt sute de 
ani; şi i s-au născut fii şi fiice. 5 Şi au fost toate zilele lui Adam pe 
care le-a trăit nouă sute treizeci de ani; apoi a murit. 

6 Şi Şet avea o sută cinci ani când i s-a născut Enoş. 7 Şi a [mai] 
trăit Şet, după ce i s-a născut Enoş, opt sute şapte ani; şi i s-au 
născut fii şi fiice. 8 Şi au fost toate zilele lui Şet nouă sute doispre¬ 
zece ani; apoi a murit. 

9 Şi Enoş avea nouăzeci de ani când i s-a născut Qenan. 10 Şi 
a [mai] trăit Enoş, după ce i s-a născut Qenan, opt sute cincispre¬ 
zece ani; şi i s-au născut fii şi fiice. "Şi au fost toate zilele lui 
Enoş nouă sute cinci ani; apoi a murit. 

n Şi Qenan avea şaptezeci de ani când i s-a născut Mahalalei. 
13 Şi a [mai] trăit Qenan, după ce i s-a născut Mahalalei, opt sute 
patruzeci de ani; şi i s-au născut fii şi fiice. M Şi au fost toate zilele 
lui Qenan nouă sute zece ani; apoi a murit. 

15 Şi Mahalalei avea şaizeci şi cinci de ani când i s-a născut 
Iered. ,6 Şi a [mai] trăit Mahalalei, după ce i s-a născut Iered, opt 
sute treizeci de ani; şi i s-au născut fii şi fiice. ,7 Şi au fost toate 
zilele lui Mahalalei opt sute nouăzeci şi cinci de ani; apoi a murit. 

,8 Şi Iered avea o sută şaizeci şi doi de ani când i s-a născut 
Enoh. 19 Şi a [mai] trăit Iered, după ce i s-a născut Enoh, opt sute 
de ani; şi i s-au născut fii şi fiice. 20 Şi au fost toate zilele lui Iered 
nouă sute şaizeci şi doi de ani; apoi a murit. 

21 Şi Enoh avea şaizeci şi cinci de ani când i s-a născut Matu- 
salem. 22 Şi Enoh a umblat cu Dumnezeu, după ce i s-a născut 

Matusalem, trei sute de ani; şi i s-au născut fii şi fiice. ^Şi au fost 
toate zilele lui Enoh trei sute şaizeci şi cinci de ani. 24 Şi Enoh a 
umblat cu Dumnezeu şi nu a mai fost, căci l-a luat Dumnezeu. 

2i Şi Matusalem avea o sută optzeci şi şapte'de ani când i s-a 
născut Lameh. 26 Şi a [mai] trăit Matusalem, după ce i s-a născut 
Lameh, şapte sute optzeci şi doi de ani; şi i s-au născut fii şi fiice. 
*7Şi au fost toate zilele lui Matusalem nouă sute şaizeci şi nouă 
de ani; apoi a murit. 

28 Şi Lameh avea o sută optzeci şi doi de ani când i s-a născut 
un fiu. 29 Şi i-a pus numele Noe, zicând: „Acesta ne va mângâia 
de lucrarea noastră şi de truda mâinilor noastre de pe pământul 
pe care l-a blestemat Domnul.“ 3 °Şi a [mai] trăit Lameh, după ce 
i s-a născut Noe, cinci sute nouăzeci şi cinci de ani; şi i s-au năs¬ 
cut fii şi fiice. 3 ‘Şi au fost toate zilele lui Lameh şapte sute şapte¬ 
zeci şi şapte de ani; apoi a murit. 

32 Şi Noe avea cinci sute de ani când i s-au născut Sem, Ham 
şi Iafet. 


6 

‘Iar când au început oamenii să se înmulţească pe faţa pămân¬ 
tului şi li s-au născut fiice, ^ii lui Dumnezeu au văzut că fiicele 
oamenilor sunt frumoase şi şi-au luat femei, dintre toate, pe 
cele pe care şi le-au ales. 3 Iar Domnul a zis: „Duhul meu nu va 
rămâne pururea în om, căci el este, de bună seamă, trup; aşadar, 
zilele lui vor fi o sută douăzeci de ani." 4 Nefilimii erau pe pământ 
în zilele acelea, dar şi după aceea, când intrau fiii lui Dumnezeu 
la fiicele oamenilor, iar ele le năşteau [copii] — aceştia sunt vitejii 
cei de odinioară, oameni cu faimă. 

5 Şi Domnul a văzut că mare era răutatea omului pe pământ, 
şi că toată plăsmuirea gândurilor din inima lui era doar răutate 
toată ziua; 6 Domnului i-a părut rău că l-a făcut pe om pe pământ 
şi s-a mâhnit în inima sa; 7 şi Domnul a zis: „îl voi şterge pe omul 



GENEZA 103 


pe care l-am creat, de pe faţa pământului, de la om până la dobi¬ 
toc, la târâtoare şi la pasărea cerului, căci îmi pare rău că i-am 
făcut." 8 Dar Noe aflase bunăvoinţă în ochii Domnului. 

9 Aceasta este istoria lui Noe. 

Noe era un om drept, desăvârşit între cei din vremea sa - cu 
Dumnezeu umbla Noe. lo Lui Noe i s-au născut trei fii: Sem, 
Ham şi Iafet. “Pământul se stricase în faţa lui Dumnezeu; se um¬ 
pluse pământul de silnicie. ,2 Şi Dumnezeu a privit spre pământ, 
şi, iată, era stricat, căci tot trupul îşi stricase calea pe pământ. 

J3 Şi Dumnezeu i-a zis lui Noe: „Sfârşitul a tot trupul este 
[hotărât] înaintea mea, căci s-a umplut pământul de silnicie 
din pricina lor, şi, iată, îi voi nimici laolaltă cu pământul. ^Fă-ţi 
o arca din lemn de gofer; [cu] încăperi să faci arca şi s-o dai cu 
smoală pe dinăuntru şi pe dinafară. 15 Astfel să o faci: trei sute de 
coţi [să fie] lungimea arcei, cincizeci de coţi lăţimea ei şi treizeci 
de coţi înălţimea ei. l6 Fereastră să-i faci arcei şi la un cot de sus 
să o închei, iar intrarea arcei să o pui într-o latură a ei; să o faci 
cu [trei caturi]: jos, la mijloc şi sus. 

17 lar Eu, iată, voi aduce potopul - ape asupra pământului - 
ca să nimicesc tot trupul de sub cer în care este duh de viaţă; tot 
ce este pe pământ va pieri. lS Dar voi statornici legământul meu 
cu tine; şi vei intra în arcă, tu, şi fiii tăi, şi femeia ta, şi femeile 
fiilor tăi cu tine. 19 Şi din tot ce este viu, din tot trupul, să aduci 
în arcă două din fiecare, ca să rămână în viaţă împreună cu tine; 
parte bărbătească şi parte femeiască să fie. 20 Dintre păsări după 
soiul lor şi dintre dobitoace după soiul lor, dintre toate târâ¬ 
toarele pământului după soiul lor; [câte] două din fiecare să 
vină la tine ca să rămână în viaţă. 21 Iar tu ia-ţi din toate merin¬ 
dele care se mănâncă şi adună-le la tine; ca să-ţi fie spre hrană, 
ţie şi lor.“ 

22 Şi a făcut Noe întocmai cum i-a poruncit Dumnezeu — aşa 
a făcut. 

7 

‘Domnul i-a zis lui Noe: „Intră în arcă, tu şi toată casa ta, căci 
pe tine te-am văzut drept în faţa mea în generaţia aceasta. 2 Din 
toate dobitoacele curate să-ţi iei câte şapte [perechi], parte 
bărbătească şi parte femeiască, iar din dobitoacele care nu sunt 
curate câte două, parte bărbătească şi parte femeiască; 3 de ase¬ 
menea, din păsările cerului, câte şapte [perechi], parte bărbăteas¬ 
că şi parte femeiască, ca să rămână în viaţă sămânţa [lor] pe faţa 
întregului pământ, 4 căci peste şapte zile voi da ploaie pe pământ 
patruzeci de zile şi patruzeci de nopţi şi voi şterge de pe faţa 
pământului toate fiinţele pe care le-am făcut.*' 5 Şi a făcut Noe 
întocmai cum i-a poruncit Domnul. 

6 Noe era de şase sute de ani când a venit potopul de ape 
asupra pământului. 7 Atunci Noe, fiii săi, femeia sa şi femeile 
fiilor săi împreună cu el au intrat în arcă, dinaintea apelor poto¬ 
pului. s Dintre dobitoacele curate, dintre dobitoacele care nu sunt 
curate, dintre păsări şi [din] tot ce se târăşte pe pământ, 9 câte două 
au intrat la Noe, în arcă; parte bărbătească şi parte femeiască, 
aşa cum îi poruncise Dumnezeu lui Noe. l0 Iar după cele şapte 
zile, apele potopului au venit asupra pământului. 

“în al şase sutelea an al vieţii lui Noe, în luna a doua, în ziua 
a şaptesprezecea a lunii, în ziua aceasta, au izbucnit toate izvoa¬ 
rele adâncului celui mare, iar zăgazurile cerului s-au deschis. 
u Şi a căzut ploaie pe pământ patruzeci de zile şi patruzeci de 
nopţi. * 3 în aceeaşi zi, Noe, Sem, Ham şi Iafet, fiii lui Noe, şi fe¬ 
meia lui Noe şi cele trei femei ale fiilor săi împreună cu ei au 
intrat în arcă, u ei şi toate fiarele după soiul lor, toate dobitoacele 
după soiul lor, toate târâtoarele care se târăsc pe pământ, după 
soiul lor, şi toate zburătoarele după soiul lor — fiecare pasăre, 
fiecare înaripată. 15 Au intrat la Noe, în arcă, două câte două din 
tot trupul în care se afla duh de viaţă. l6 Iar cele care au intrat, parte 

bărbătească şi parte femeiască din tot trupul au intrat, aşa cum 
îi poruncise Dumnezeu [lui Noe]; apoi Domnul a închis [arca] 
în urma lui. 

17 Iar potopul a ţinut patruzeci de zile pe pământ; apele au 
crescut şi au ridicat arca, încât ea s-a înălţat de la pământ. 18 Apele 
au crescut şi au sporit mult pe pământ, iar arca plutea pe faţa 
apelor; 19 apele creşteau din ce în ce mai mult pe pământ, încât 
au fost acoperiţi toţi munţii cei înalţi de sub întregul cer: 20 cu 
cincisprezece coţi au crescut apele, de s-au acoperit munţii. 21 Şi 
a pierit tot trupul care se mişca pe pământ - păsările, dobitoa¬ 
cele, fiarele, toate cele care mişunau pe pământ - şi toţi oamenii. 
22 Toate cele care aveau suflare de duh de viaţă în nări, tot ce era 
pe uscat a murit. 23 Şi a şters [Dumnezeu] toate fiinţele care erau 
pe faţa pământului, de la om până la dobitoc, la târâtoare şi la 
pasărea cerului - [toate] au fost şterse de pe pământ; şi au rămas 
doar Noe şi cei care erau cu el în arcă. 24 Iar apele au crescut pe 
pământ o sută cincizeci de zile. 

8 

‘Dumnezeu şi-a adus aminte de Noe, de toate fiarele şi de toate 
dobitoacele care erau cu el în arcă; şi Dumnezeu a adus un vânt 
pe pământ, încât apele au contenit. 2 Izvoarele adâncului şi 
zăgazurile cerului s-au închis, iar ploaia din cer s-a oprit. 3 Apele 
s-au tot retras de pe pământ; la capătul a o sută cincizeci de zile 
apele s-au împuţinat, 4 încât arca s-a oprit, în luna a şaptea, în 
ziua a şaptesprezecea a lunii, pe munţii Ararat. 5 Apele s-au tot 
împuţinat până în luna a zecea; într-a zecea [lună], în prima 
[zi] a lunii, s-au văzut vârfurile munţilor. 

6 La capătul a patruzeci de zile, Noe a deschis fereastra arcei 
pe care o făcuse 7 şi i-a dat drumul corbului, iar acesta s-a tot dus 
şi s-a tot întors până ce s-au uscat apele de pe pământ. 8 Şi i-a 

dat drumul de la el porumbelului, ca să vadă dacă au scăzut 
apele de pe faţa pământului. 9 Dar porumbelul, negăsind loc de 
odihnă pentru piciorul său, s-a Întors la el, la arcă, fiindcă pe faţa 
întregului pământ erau ape, iar [Noe] a întins mâna, l-a luat şi 
l-a adus la el, în arcă. 10 A mai aşteptat alte şapte zile, apoi i-a dat 
drumul porumbelului încă o dată din arcă, u iar porumbelul a 
venit la el pe înserate, şi, iată, avea în cioc o frunză de măslin proas¬ 
păt ruptă, încât Noe a cunoscut că apele scăzuseră de pe pă¬ 
mânt. u Şi a mai aşteptat alte şapte zile, apoi i-a dat drumul 
porumbelului, dar [acesta] nu s-a mai întors la el. 

,? în al şase sute unulea an, în prima [lună], în prima [zi] a 
lunii, s-au zvântat apele de pe pământ, iar Noe a dat la o parte 
acoperământul arcei, s-a uitat şi, iată, faţa pământului se zvân- 
tase . 14 Iar în luna a doua, în ziua a douăzeci şi şaptea a lunii, 
pământul era uscat. 

15 Dumnezeu a grăit către Noe, zicând: ,6 „Ieşi din arcă: tu, 
femeia ta, fiii tăi şi femeile fiilor tăi împreună cu tine! 17 Toate 
vietăţile de tot felul, care sunt cu tine - păsări, dobitoace şi toate 
târâtoarele care se târăsc pe pământ -, scoate-le cu tine, să mi¬ 
şune pe pământ, să fie rodnice şi sa se înmulţească pe pământ. 4 * 
l8 Şi a ieşit Noe, şi fiii săi, femeia sa şi femeile fiilor săi împreună 
cu el. ,9 Toate vietăţile, toate târâtoarele şi toate păsările, toate 
câte mişună pe pământ, după soiurile lor, au ieşit din arcă. 

20 Iar Noe i-a zidit Domnului un altar, a luat din toate dobi¬ 
toacele curate şi din toate păsările curate şi a adus arderi-de-tot 
pe altar. “Domnul a mirosit mireasmă plăcută şi Domnul şi-a 
spus în inima sa: „Nu voi mai blestema iarăşi pământul din 
pricina omului, pentru că plăsmuirea inimii omului este rea 
din tinereţile Iui, şi nu voi mai lovi iarăşi tot ce e viu, precum 
am făcut. 

“Cât vor mai fi toate zilele pământului, 

semănatul şi culesul, 

frigul şi căldura, 
vara şi iarna, 
ziua şi noaptea 
nu vor înceta." 


9 

J Dumnezeu i-a binecuvântat pe Noe şi pe fiii lui şi le-a spus: 
„Fiţi rodnici, înmulţiţi-vă şi umpleţi pământul. 2 Teamă şi 
groază de voi să fie peste toată fiara pământului, peste toată 
pasărea cerului, peste tot ce se târăşte pe pământ şi peste toţi 
peştii mării: în mâna voastră au fost date. 3 Tot ce mişcă şi este 
viu să vă fie hrană, ca şi iarba verde; vi le dau vouă pe toate. 
4 Numai carne cu viaţa ei, [adică] sângele ei, să nu mâncaţi. 5 Iar 
sângele vostru, al vieţii voastre, îl voi cere negreşit: de la toate 
fiarele îl voi cere, precum şi din mâna omului, din mâna fiecărui 
frate voi cere sufletul omului. 

6 Celui care varsă sângele omului, 
de om i se va vărsa sângele, 
căci după chipul lui Dumnezeu 
l-a făcut [El] pe om. 

7 Iar voi fiţi rodnici, înmulţiţi-vă, 
umblaţi pe pământ şi înmulţiţi-vă pe el.“ 

8 Şi Dumnezeu i-a spus lui Noe şi fiilor lui împreună cu el, 
zicând: 9 „Iar Eu, iată, statornicesc legământul meu cu voi, cu 
sămânţa voastră după voi 10 şi cu orice fiinţă vie care este cu voi 
— pasăre, dobitoc şi orice fiară a pământului care e cu voi - toate 
cele ce ies din arcă, până şi orice fiară a pământului. “Stator¬ 
nicesc legământul meu cu voi: nu va mai fi nimicit tot trupul 
de apele potopului şi potop nu va mai fi ca să nimicească 
pământul." 

“Şi Dumnezeu a spus: „Acesta este semnul legământului pe 
care îl pun între mine şi voi şi orice fiinţă vie care este cu voi, 

pentru urmaşi în veac: ’ 3 curcubeul meu îl pun în nor ca să fie 
semn al legământului dintre mine şi pământ; l4 astfel, când voi 
aduce nori deasupra pământului şi se va vedea curcubeul în 
nori, ' 3 îmi voi aduce aminte de legământul meu, care este între 
mine şi voi şi orice fiinţă vie din tot trupul, iar apele nu se vor 
mai face potop ca să nimicească tot trupul. l6 Căci curcubeul va 
fi în nori şi, văzându-1, îmi voi aduce aminte de legământul 
veşnic dintre Dumnezeu şi orice fiinţă vie din tot ce este pe pă¬ 
mânt." ,7 Dumnezeu i-a spus lui Noe: „Acesta este semnul legă¬ 
mântului pe care l-am statornicit între mine şi tot trupul de pe 
pământ." 

,8 Fiii lui Noe care au ieşit din arcă sunt Sem, Ham şi Iafet, 
Ham fiind tatăl lui Canaan. 19 Aceştia trei sunt fiii lui Noe şi din 
aceştia s-a[ul răspândit [oamenii pe] tot pământul. 20 Noe a 
început să lucreze pământul şi a sădit o vie. 21 A băut vin, s-a îm¬ 
bătat şi s-a dezgolit înăuntrul cortului său. “Ffam, tatăl lui Canaan, 
a văzut goliciunea tatălui său şi le-a povestit celor doi fraţi ai 
săi afară. 13 Atunci Sem şi Iafet au luat haina, şi-au pus-o amân¬ 
doi pe umeri, au mers cu spatele şi au acoperit goliciunea tatălui 
lor, având feţele întoarse şi fără să vadă goliciunea tatălui lor. 
24 Noe s-a trezit după vin şi, înţelegând ce îi făcuse fiul său mai 
tânăr, 25 a zis: 

„Blestemat să fie Canaan, 

rob al robilor să le fie fraţilor săi"; 

26 Şi a [maij zis: 

„Binecuvântat să fie Domnul, 

Dumnezeul lui Sem, 
iar Canaan să le fie rob. 

27 Să-i facă Dumnezeu loc lui Iafet, 
şi să locuiască în corturile lui Sem, 
iar Canaan să le fie rob." 

^Şi a [mail trăit Noe, după potop, trei sute cincizeci de ani. 29 Şi 
au fost toate zilele lui Noe nouă sute cincizeci de ani; apoi a murit. 

10 

‘Acestea sunt spiţele neamurilor fiilor lui Noe - Sem, Ham şi 
Iafet; lor li s-au născut fii după potop. 

2 Fiii lui Iafet sunt: Gomer, Magog, Madai, Iavan, Tubal, 
Meşech şi Tiras. 3 Fiii lui Gomer sunt: Aşkenaz, Rifat şi Togar- 
ma. 4 Fiii lui Iavan sunt: Elişa, Tarşiş, Chitim şi Rodanim. 5 Din 
aceştia s-au despărţit [cei din] ostroavele neamurilor, în ţinutu¬ 
rile lor, fiecare după limba sa, după familiile lor, cu neamurile lor. 

6 Fiii lui Ham sunt: Cuş, Miţraim, Put şi Canaan. 7 Fiii lui 
Cuş sunt: Seva, Havila, Savta, Raama şi Savteha, iar fiii lui 
Raama sunt Şeva şi Dedan. 8 Cuş l-a născut pe Nimrod - acesta 
a început să fie viteaz pe pământ. 9 E1 a fost vânător viteaz în 
faţa Domnului, de aceea se spune: „precum Nimrod, vânător 
viteaz în faţa Domnului 4 '. l0 începutul regatului lui a fost la Babei, 
Ereh, Acad şi Câine în ţinutul Şinear. “Din acel ţinut a ieşit Aşur 
şi a clădit Nineve, Rehovot Ir, Calah a şi Resen, între Nineve şi 
Calah, adică oraşul cel mare. l3 Miţraim i-a născut pe ludiţi, pe 
anamiţi, pe lehaviţi, pe naftuhiţi, H pe patrusiţi, pe casluhiţi, din 
care au ieşit filistenii, şi pe caftoriţi. 15 Canaan i-a născut pe Sidon, 
întâiul său născut, pe Het, l6 pe iebusit, pe amorit, peghirgaşit, 
‘ 7 pe hivit, pe arqit, pe simt, l8 pe arvadit, pe ţemarit şi pe hamatit; 
după aceea familiile canaanitului s-au împrăştiat. 19 Căci hotarul 
canaanitului s-a întins de la Sidon, cum mergi spre Gherar până 
la Gaza, spre Sodoma, Gomora, Adma şi Ţevoim până la Leşa. 
“Aceştia sunt fiii lui Ham, după familiile lor, după limbile lor, 
în ţinuturile lor, cu neamurile lor. 

2l Şi lui Sem, tatăl tuturor fiilor lui Ever şi fratele mai mare 
al lui Iafet, i s-au născut fii. 22 Fiii lui Sem sunt: Elam, Aşur, 
Arpahşad, Lud şi Aram. 23 Iar fiii lui Aram sunt Uţ, Hui, Gheter 
şi Mas. 24 Lui Arpahşad i s-a născut Şelah, iar lui Şelah i s-a năs¬ 
cut Ever. 25 Lui Ever i s-au născut doi fii, numele celui dintâi era 
Peleg, căci în zilele lui s-a împărţit pământul, iar numele 

fratelui său era Ioqtan. 2& Lui Ioqtan i s-au născut Almodad, Şelef, 
Haţarmavet, Ierah, I7 Hadoram, Uzai, Diqla, 28 0val, Avimael, 
Şeva, 29 0.fir, Havila şi Iovav - toţi aceştia sunt fiii lui Ioqtan. ^Aşe¬ 
zarea lor s-a întins de la Meşa, spre Sefar, muntele de la răsărit. 
3l Aceştia sunt fiii lui Sem, după familiile lor, după limbile lor, 
în ţinuturile lor, după neamurile lor. 

32 Acestea sunt familiile fiilor lui Noe după spiţele neamului 
lor, cu neamurile lor; din acestea s-au despărţit neamurile pe 
pământ după potop. 


n 

l Şi tot pământul era o singură limbă şi aceleaşi cuvinte. 2 Por- 
nind ei dinspre răsărit, au găsit o câmpie în ţinutul Şinear şi 
s-au aşezat acolo, 3 apoi şi-au spus unul altuia: „Haideţi să facem 
cărămizi şi să le ardem bine"; şi au avut cărămidă în loc de pia¬ 
tră şi smoală în loc de mortar. 4 Şi au [mai] spus: „Haideţi să ne 
zidim o cetate şi un turn cu vârful în cer şi să ne facem un nume, 
ca să nu ne împrăştiem pe faţa întregului pământ". 

5 în$ă Domnul a coborât să vadă cetatea şi turnul pe care le 
zideau fiii oamenilor, 8 şi Domnul a spus: „Iată toţi sunt un sin¬ 
gur popor şi au o singură limbă, şi acesta e [doar] începutul făp¬ 
tuirii; acum nu le va fi peste putinţă nimic din ceea ce îşi vor 
pune în gând să facă; 7 hai să coborâm şi să le încurcăm acolo 
limba, ca să nu-şi înţeleagă limba unul altuia." 8 Deci Domnul 
i-a împrăştiat de acolo pe faţa întregului pământ şi [astfel] au 
încetat să zidească cetatea. 9 De aceea i s-a pus numele Babei, căci 
acolo Domnul a încurcat limba întregului pământ, şi de acolo 
Domnul i-a împrăştiat pe faţa întregului pământ. 

10 Aceştia sunt urmaşii lui Sem. 

Sem avea o sută de ani, când i s-a născut Arpahşad, la doi ani 
după potop. ”Şi a mai trăit Sem, după ce i s-a născut Arpahşad, 
cinci sute de ani; şi i s-au născut fii şi fiice. 

“Arpahşad avea treizeci şi cinci de ani când i s-a născut Şelah. 
l3 Şi a mai trăit Arpahşad, după ce i s-a născut Şelah, patru sute 
trei ani; şi i s-au născut fii şi fiice. 

14 Şelah avea treizeci de ani, când i s-a născut Ever. 15 Şi a mai 
trăit Şelah, după ce i s-a născut Ever, patru sute trei ani; şi i s-au 
născut fii şi fiice. 

l6 Ever avea treizeci şi patru de ani, când i s-a născut Peleg. 
l7 Şi a [mai] trăit Ever, după ce i s-a născut Peleg, patru sute trei¬ 
zeci de ani; şi i s-au născut fii şi fiice. 

l8 Peleg avea treizeci de ani, când i s-a născut Reu. 19 Şi a mai 
trăit Peleg, după ce i s-a născut Reu, două sute nouă ani; şi i s-au 
născut fii şi fiice. 

20 Reu avea treizeci şi doi de ani, când i s-a născut Serug. “Şi 
a mai trăit Reu, după ce i s-a născut Serug, două sute şapte ani; 
şi i s-au născut fii şi fiice. 

“Serug avea treizeci de ani, când i s-a născut Nahor. 13 Şi a mai 
trăit Serug, după ce i s-a născut Nahor, două sute de ani; şi i 
s-au născut fii şi fiice. 

“Nahor avea douăzeci şi nouă de ani, când i s-a născut Terah. 
25 Şi a mai trăit Nahor, după ce i s-a născut Terah, o sută nouă¬ 
sprezece ani; şi i s-au născut fii şi fiice. 

26 Terah avea şaptezeci de ani, când i s-au născut Avram, 
Nahor şi Haran. 

27 Aceştia sunt urmaşii lui Terah. 

Lui Terah i s-au născut Avram, Nahor şi Haran, iar lui Haran 
i s-a născut Lot. 28 Haran a murit tn faţa lui Terah, tatăl său, in 
ţinutul său de baştină, în Urul caldeilor. 29 Avram şi Nahor şi-au 
luat neveste; numele nevestei lui Avram era Sarai, iar numele 
nevestei lui Nahor era Milca, fiica lui Haran - tatăl Milcăi şi al 
Iscăi. 3 °Dar Sarai era stearpă: nu avea copii. 

3l Terah i-a luat pe Avram, fiul său, pe Lot, fiul lui Haran, 
[adică] fiul fiului său, pe Sarai, nora sa, femeia lui Avram, fiul 

său, şi au ieşit împreună din Urul caldeilor ca să meargă în ţara 
Canaanului; şi au mers până la Haran şi s-au aşezat acolo. ^Zilele 
lui Terah au fost două sute cinci ani; şi Terah a murit la Haran. 

12 

1 Domnul i-a zis lui Avram: 

„Pleacă din ţara ta, 
din ţinutul tău de baştină, 
din casa tatălui tău, 
în ţara pe care ţi-o voi arăta. 

Mar Eu te voi face un neam mare, 

te voi binecuvânta şi voi mări numele tău, 

şi vei fi binecuvântare. 

3 îi voi binecuvânta pe cei ce te binecuvântează, 
iar pe cel ce te blestemă îl voi blestema, 
şi se vor binecuvânta întru tine toate familiile pământului." 
4 Aşadar Avram a plecat întocmai cum îi grăise Domnul, şi 
a plecat cu el şi Lot. Avram era de şaptezeci şi cinci de ani când a 
ieşit din Haran. 5 Avram i-a luat pe Sarai, femeia sa, şi pe Lot, fiul 
fratelui său, şi toate averile lor pe care le agonisiseră, şi sufletele 
pe care le dobândiseră în Haran, şi au ieşit ca să meargă în ţara 
Canaanului; şi au ajuns în ţara Canaanului. 

6 Avram a străbătut ţara până la locul [numit] Sichem, până 
la stejarul lui More; pe atunci era în ţară canaanitul. 

7 Domnul i s-a arătat lui Avram şi i-a spus: „Seminţiei tale îi 
voi da ţara aceasta 1 '; iar el i-a zidit acolo un altar Domnului, care 
i se arătase. 8 De acolo a plecat mai departe spre munte, la răsărit 
de Bet-El, şi şi-a întins cortul cu Bet-El la apus şi cu Ai la răsărit; 
acolo a zidit un altar Domnului şi a chemat numele Domnului. 
9 Şi Avram a pornit din loc în loc spre miazăzi. 

,0 Şi a fost foamete în ţară, şi Avram a coborât în Egipt ca să 
locuiască o vreme acolo, căci grea era foametea în ţară. 

“Când era aproape să intre în Egipt, i-a spus nevestei sale, 
Sarai: „Iată, ştiu că eşti femeie frumoasă la înfăţişare. “Când te 
vor vedea egiptenii şi vor zice: «Asta-i nevasta lui!», pe mine 
mă vor ucide, iar pe tine te vor lăsa în viaţă. y Spune-le, rogu-te, 
că eşti sora mea, ca să-mi fie bine datorită ţie şi sufletul meu să 
trăiască mulţumită ţie.“ 

M Şi a fost [aşa]: când Avram a intrat în Egipt, egiptenii au 
văzut că femeia era foarte frumoasă. 15 Dregătorii Iui Faraon au 
văzut-o, şi au lăudat-o lui Faraon, şi femeia a fost luată în casa 
lui Faraon, l6 iar lui Avram [Faraon] i-a făcut bine datorită ei: el 
a dobândit turme şi cirezi şi măgari, robi şi roabe, măgăriţe şi 
cămile. 

17 Dar Domnul a abătut năpaste mari asupra lui Faraon şi 
asupra casei lui din pricina Saraiei, nevasta Iui Avram. ,8 Faraon 
l-a chemat pe Avram şi i-a zis: „Ce mi-ai făcut? De ce nu mi-ai 
spus că este nevasta ta? 19 De ce ai spus: «Este sora mea», încât am 
luat-o de femeie pentru mine? Acum, iată-ţi nevasta! Ia-o şi 
pleacă!*' 2 °Şi Faraon le-a dat poruncă unor oameni [de-ai săi] în 
privinţa lui şi l-au alungat pe el, şi pe nevasta lui, şi tot ce avea. 

13 

‘Avram s-a suit din Egipt, el, nevasta lui şi tot ce avea, şi Lot 
împreună cu el, spre Neghev. 2 Avram era foarte bogat în vite, 
în argint şi în aur. 3 E1 a umblat din loc în loc, de la Neghev până 
la Bet-El, până la locul în care fusese cortul său la început, între 
Bet-El şi Ai, fia locul altarului pe care-1 făcuse acolo prima dată; 
şi acolo a chemat Avram numele Domnului. 

5 Lot, care mergea cu Avram, avea şi el turme şi cirezi şi 
corturi. 6 Ţinutul nu-i cuprindea ca să locuiască laolaltă, căci 
averile lor erau mari şi nu puteau să locuiască laolaltă. 7 Odată 
s-a stârnit o ceartă între păstorii vitelor lui Avram şi păstorii 
vitelor lui Lot; pe atunci locuiau în ţară canaanitul şi perizitul. 

8 Şi Avram i-a spus lui Lot: „Să nu fie, rogu-te, ceartă intre 
mine şi tine, între păstorii mei şi păstorii tăi, căci suntem fraţi. 
9 Oare nu este toată ţara în faţa ta? Desparte-te, rogu-te, de mine: 
dacă [o iei] la stânga, eu o voi lua la dreapta, iar dacă [o iei] la 
dreapta, eu o voi lua la stânga." l0 Aşadar Lot şi-a ridicat ochii 
şi a văzut că - înainte ca Domnul să fi nimicit Sodoma şi 
Gomora - toată câmpia Iordanului era bine udată, ca grădina 
Domnului, ca ţara Egiptului, cum mergi spre Ţoar. “Lot şi-a 
ales toată câmpia Iordanului; Lot a pornit spre răsărit şi s-au 
despărţit unul de celălalt: “Avram s-a aşezat în ţara Canaanului, 
iar Lot s-a aşezat în cetăţile Câmpiei şi şi-a întins corturile până 
la Sodoma. 13 Dar locuitorii Sodomei erau răi şi păcătoşi înaintea 
Domnului din cale-afară. 

“•Domnul i-a zis lui Avram, după ce s-a despărţit Lot de el: 
„Ridică-ţi ochii şi priveşte din locul în care eşti, spre miază¬ 
noapte şi spre miazăzi, spre răsărit şi spre apus, 15 căci tot pămân¬ 
tul pe care îl vezi ţie ţi-1 voi da şi seminţiei tale în veac; l6 şi îţi 
voi face seminţia precum pulberea pământului, încât, dacă va 
putea cineva să numere pulberea pământului, şi seminţia ta va 
putea fi numărată! 1? Scoală, cutreieră ţara, de-a lungul şi de-a 
latul ei, căci ţie ţi-o voi da!“ 

18 Avram şi-a strămutat cortul, s-a dus şi s-a aşezat la stejarii lui 
Mamre, care sunt în Hebron, şi a zidit acolo un altar Domnului. 

14 

'în zilele lui Amrafel, regele Şinearului, ale lui Arioh, regele Ela- 
sarului, ale lui Chedorlaomer, regele Elamului, şi ale lui Tidal, 
regele Goimului, *au făcut război cu Bera, regele Sodomei, cu 
Birşa, regele Gomorei, cu Şinav, regele Admei, cu Şemever, regele 
Ţevoimului, şi cu regele din Bela, adică din Ţoar. 3 Aceştia [din 
urmă] s-au adunat în valea Sidim, adică la Marea Sărată. 4 Doi- 

sprezece ani îi slujiseră lui Chedorlaomer, iar în anul al trei¬ 
sprezecelea s-au răzvrătit. 

5 în anul al paisprezecelea Chedorlaomer şi regii care erau 
cu el au venit şi i-au bătut pe refaimi la Aşterot-Qamaim, pe 
zuzimi la Ham, pe emimi la Şave-Qiriataim, 6 şi pe horiţi la 
muntele lor, Seir, până la El-Paran, care este lângă pustiu. 7 Apoi 
s-au întors şi au mers la En-Mişpat, adică la Qadeş, şi au bătut 
toată câmpia amalecitului, precum şi pe amoritul statornicit în 

Hateton-Tamar. 

> » 

8 Atunci regele Sodomei, regele Gomorei, regele Admei, regele 
Ţevoimului şi regele din Bela, adică din Ţoar, au ieşit şi s-au 
rânduit de război împotriva lor în valea Sidimului — împotriva 
lui Chedorlaomer, regele Elamului, cu Tidal, regele Goimului, 
cu Amrafel, regele Şinearului, şi cu Arioh, regele Elasarului: patru 
regi împotriva a cinci. 10 Valea Sidimului era toată numai puţuri 
de smoală; regele Sodomei şi cel al Gomorei au fugit şi au căzut 
acolo, iar cei rămaşi au fugit spre munte. “[Biruitorii] au luat 
toate averile Sodomei şi Gomorei şi toate merindele lor şi au ple¬ 
cat. u L-au luat şi pe Lot, fiul fratelui lui Avram, şi averile lui, şi 
au plecat, căci el locuia [pe atunci] în Sodoma. 

13 Un fugar a venit şi i-a dat de veste lui Avram, evreul. Acesta 
locuia la stejarii lui Mamre amoritul, fratele lui Eşcol şi fratele 
lui Aner. Ei aveau legământ cu Avram. 14 Auzind Avram că fra¬ 
tele său fusese prins, i-a scos pe oamenii săi încercaţi, pe cei năs¬ 
cuţi în casa sa, [în număr de] trei sute optsprezece, şi i-a urmărit 
[pe vrăjmaşi] până la Dan. 15 Apoi, noaptea, s-au împărţit împo¬ 
triva lor, el şi robii săi: i-a bătut şi i-a urmărit până la Hova, care 
se află la miazănoapte de Damasc, l6 şi a adus înapoi toate ave¬ 
rile - şi pe Lot, fratele său, şi averile lui i le-a adus înapoi, pre¬ 
cum şi femeile şi poporul. 

,7 Regele Sodomei i-a ieşit în întâmpinare [lui Avram] când 
[acesta] s-a întors după ce i-a bătut pe Chedorlaomer şi pe regii 
care erau cu el, în valea Şave, adică Valea Regelui. 

l8 Iar Melchisedec, regele Şalemului, a adus pâine şi vin: el 
era preot al Dumnezeului Preaînalt; 19 l-a binecuvântat [pe Avram] 
şi a zis: 

„Binecuvântat fie Avram de către Dumnezeul Preaînalt, 
făcătorul cerului şi al pământului, 

20 şi binecuvântat fie Dumnezeul Preaînalt, 
care i-a dat pe vrăjmaşii tăi în mâinile tale.“ 

Şi [Avram] i-a dat zeciuială din toate. 

“Regele Sodomei i-a spus lui Avram: „Dă-mi mie oamenii, 
iar averile ia-le pentru tine!" “Avram însă i-a zis regelui Sodo¬ 
mei: „îmi ridic mâna către Domnul, Dumnezeul Preaînalt, făcă¬ 
torul cerului şi al pământului - 23 de la un fir de aţă până la o 
curea de sandală, nu voi lua nimic din ceea ce este al tău, ca să 
nu zici: «Eu l-am îmbogăţit pe Avram»; 24 nimic pentru mine, 
doar ce au mâncat tinerii şi partea oamenilor care au mers cu 
mine, Aner, Eşcol şi Mamre - ei să îşi ia partea lor.“ 

15 

‘După aceste întâmplări, a fost cuvântul Domnului către Avram, 
în vedenie, zicând: „Nu te teme, Avrame! Eu îţi sunt ţie scut; 
răsplata ta va fi nespus de mare!" 2 Avram a zis: „Stăpâne Doamne, 
ce îmi vei da, căci eu mă duc fără să am copii, iar moştenitorul 
casei mele este Eliezer damaschinul?" 3 A mai zis Avram: „Iată, mie 
nu mi-ai dat sămânţă, şi iată, cel născut în casa mea mă moşte¬ 
neşte." 4 Dar iată, cuvântul Domnului a fost către el, zicând: 
„Nu te va moşteni acesta, ci cel care va ieşi din măruntaiele tale, 
acela te va moşteni." J Apoi l-a scos afară şi i-a zis: „Priveşte către 
cer şi numără stelele, dacă poţi să le numeri", apoi i-a zis: „Aşa 
va fi sămânţa ta." 6 Iar [Avram] s-a încrezut în Domnul, iar [Dom¬ 
nul] i-a socotit aceasta ca dreptate. 

7 Apoi i-a spus: „Eu sunt Domnul, care te-am scos din Urul cal- 
deilor, ca să-ţi dau pământul acesta să-l moşteneşti." 8 [Iar 
Avram] a zis: „Stăpâne Doamne, prin ce voi şti că îl voi moş¬ 
teni?" 9 [Atunci Domnul] i-a zis: „Ia-mi o juncană de trei ani, o 
capră de trei ani, un berbec de trei ani, o turturea şi un pui de 
porumbel." 10 [Avram] i-a luat toate acestea, le-a despicat pe 
mijloc şi a pus jumătăţile una în faţa celeilalte, dar păsările nu 
Ie-a despicat. “Păsările de pradă s-au năpustit asupra leşurilor, 
însă Avram le-a alungat. 

“Când soarele era pe cale să apună, un somn adânc a căzut 
peste Avram şi, iată, groază şi negură mare au căzut peste el. 
13 [Domnul] i-a zis lui Avram: „Să ştii negreşit că [cei din] semin¬ 
ţia ta vor fi pribegi într-o ţară care nu este a lor şi îi vor sluji [pe 
locuitori], iar ei îi vor împila patru sute de ani. M însă pe neamul 
căruia îi vor sluji, Eu îl voi judeca, iar după aceea vor ieşi cu averi 
mari — l5 dar tu te vei duce la părinţii tăi în pace; vei fi înmor¬ 
mântat la cărunteţe fericită - ,6 şi în a patra generaţie se vor 
întoarce aici, căci nu s-a împlinit încă fărădelegea amoritului." 

1? Soarele apusese şi se făcuse întuneric adânc; şi iată un 
cuptor fumegând şi o văpaie de foc care au trecut printre bu¬ 
căţile acelea. l8 în ziua aceea, Domnul a făcut legământ cu Avram, 
zicând: „Seminţiei tale i-am dat ţara aceasta, de la Râul Egiptu¬ 
lui până la Râul cel Mare, Râul Eufrat: i9 pe qenit, pe qenizit, pe 
qadmonit, 20 pe hitit, pe perizit, pe refaimi, 21 pe amorit, pe cana- 
anit, pe ghirgaşit şi pe iebusit." 


16 

l Sarai, nevasta lui Avram, nu îi năştea, însă ea avea o slujnică 
egipteană al cărei nume era Hagar. 2 Şi Sarai i-a spus lui Avram: 
„Iată, Domnul m-a oprit să nasc; intră, rogu-te, la slujnica mea; 
poate că voi dobândi copii de la ea." Şi Avram a ascultat de gla¬ 
sul Saraiei. 

3 Astfel, Sarai, nevasta lui Avram, la capătul a zece ani de şedere 
a lui Avram în ţara Canaanului, a luat-o pe egipteanca Hagar, 
slujnica sa, şi i-a dat-o de femeie lui Avram, bărbatul său. 

4 El a intrat la Hagar, şi ea a zămislit; şi, văzând ea că a zămis¬ 
lit, stăpâna sa a scăzut în ochii săi. 5 Atunci Sarai i-a zis lui Avram: 
„Nedreptatea ce mi se face să fie asupra ta! Eu am dat-o pe sluj¬ 
nica mea la sânul tău, dar văzând ea că a zămislit, eu am scăzut 
în ochii ei. Să judece Domnul între mine şi tine!" 6 Avram i-a zis 
Saraiei: „Iată, slujnica ta este în mâna ta. Fă-i ce este bine în ochii 
tăi!" Atunci Sarai a asuprit-o, iar ea a fugit din faţa ei. 

7 îngerul Domnului a găsit-o la un izvor din pustiu, la izvorul 
de pe drumul spre Şur, 8 şi i-a zis: „Hagar, slujnica Saraiei, de unde 
vii şi încotro te îndrepţi?" Ea a răspuns: „Fug din faţa Saraiei, 
stăpâna mea." 9 îngerul Domnului i-a zis: „întoarce-te la stăpâ¬ 
na ta şi smereşte-te sub mâna ei!" lo îngerul Domnului i-a [mai] 
spus: „Foarte mult îţi voi înmulţi seminţia, încât nu va putea fi 
numărată din pricina mulţimii." 

"Apoi îngerul Domnului i-a zis: 

„Iată, ai zămislit şi vei naşte un fiu, 
şi îi vei pune numele Ismael, 
căci Domnul a auzit asuprirea ta. 

“El va fi un măgar sălbatic printre oameni 
- mâna lui va fi împotriva tuturor 
şi mâna tuturor va fi împotriva lui — 
şi va sălăşlui dinaintea tuturor fraţilor săi." 

13 [Hagar] a chemat numele Domnului, care i-a vorbit: «Tu eşti 
El-Roi», căci a zis: „Oare cum de mai văd după ce l-am văzut pe 
[El-] Roi?" M De aceea fântâna s-a chemat Beer-Lahai-Roi; care, 
iată, este între Qadeş şi Bered, 

,5 Hagar i-a născut lui Avram un fiu, iar Avram i-a pus fiului 
său, născut de Hagar, numele Ismael. 16 Avram era de optzeci şi 
şase de ani când Hagar i l-a născut pe Ismael lui Avram. 


GENEZA 119 


17 

1 Avram era de nouăzeci şi nouă de ani, când i s-a arătat Domnul 
lui Avram şi i-a zis: „Eu sunt Dumnezeul Atotputernic! Umblă 
în faţa mea şi fii desăvârşit, 2 iar Eu voi pune legământul meu 
între mine şi tine, şi te voi înmulţi nespus." 

3 Avram a căzut cu faţa [la pământ], iar Dumnezeu a vorbit 
cu el, zicând: 4 „Iată legământul meu cu tine: vei fi tatăl unei mul¬ 
ţimi de neamuri; 5 nu se va mai chema numele tău Avram, ci 
numele tău va fi Avraham, căci te voi face tatăl unei mulţimi de 
neamuri. 6 Te voi face nespus de rodnic: voi face din tine nea¬ 
muri, şi regi din tine vor ieşi. A/oi statornici legământul meu 
între mine şi tine şi seminţia ta de după tine, din neam în neam, 
legământ veşnic, ca să fiu Dumnezeul tău şi al seminţiei tale de 
după tine. 8 îţi voi da ţie şi seminţiei tale de după tine pământul 
pribegiilor tale, toată ţara Canaanului, ca stăpânire veşnică, şi 
Eu le voi fi lor Dumnezeu.“ 

9 Dumnezeu i-a mai zis lui Avraham: „Iar tu să păzeşti legă¬ 
mântul meu, tu şi seminţia ta de după tine, din neam în neam. 
10 Acesta este legământul meu, pe care să-l păziţi, dintre mine 
şi voi şi seminţia ta de după tine: să fie tăiat împrejur tot cel de 
parte bărbătească dintre voi. “Să fiţi tăiaţi împrejur în carnea 
prepuţului vostru, iar [acesta] să fie semn de legământ între mine 
şi voi. u Când va avea opt zile, să fie tăiat împrejur tot cel de par¬ 
te bărbătească dintre voi, din neam în neam - cel născut în casă 
şi cel cumpărat cu argint de la orice străin care nu este din semin¬ 
ţia ta. lî Negreşit să fie tăiat împrejur cel născut în casa ta şi cel 
cumpărat cu argintul tău, iar legământul meu va fi în carnea 
voastră legământ veşnic. 14 Cel de parte bărbătească netăiat îm¬ 
prejur, care nu este tăiat împrejur în carnea prepuţului său, sufle¬ 
tul acela să fie tăiat din neamul său: a încălcat legământul meu.“ 

l5 Dumnezeu i-a mai zis lui Avraham: „Pe Sarai, nevasta ta, nu 
o vei mai chema Sarai, ci Sara va fi numele ei. l6 0 voi binecuvânta 

şi îţi voi da un fiu de la ea; o voi binecuvânta şi va ajunge neamuri, 
şi regi de popoare vor fi din ea.“ 

17 Avraham a căzut cu faţa [la pământ] şi a râs, spunând în 
inima sa: „Oare cuiva de o sută de ani i s-ar putea naşte [un copil]? 
Iar Sara - oare la nouăzeci de ani ar putea naşte?' 1,8 Şi Avraham 
i-a spus lui Dumnezeu: „De-ar trăi Ismael înaintea ta!“ 

,9 Dumnezeu a zis: „[Nu,] ci Sara, nevasta ta, îţi va naşte un 
fiu şi îi vei pune numele Isac; voi statornici legământul meu cu 
el, legământ veşnic cu seminţia lui de după el. 20 Cât despre Ismael, 
te-am ascultat: iată, l-am binecuvântat şi îl voi face rodnic şi îl 
voi înmulţi nespus - douăsprezece căpetenii i se vor naşte şi îl 
voi face un neam mare. 21 Dar legământul meu îl voi statornici 
cu Isac, pe care ţi-1 va naşte Sara la anul pe vremea aceasta. w “Şi, 
isprăvind de vorbit cu el, Dumnezeu s-a înălţat de la Avraham. 

23 Atunci Avraham l-a luat pe Ismael, fiul său, pe toţi cei năs¬ 
cuţi în casa sa şi pe toţi cei cumpăraţi cu argintul său - tot cel 
de parte bărbătească dintre bărbaţii casei lui Avraham — şi i-a 
tăiat împrejur în carnea prepuţului chiar în ziua aceea, precum 
vorbise Dumnezeu cu el. ^Avraham era de nouăzeci şi nouă de 
ani când a fost tăiat împrejur în carnea prepuţului său, 25 iar 
Ismael, fiul său, era de treisprezece ani când a fost tăiat împre¬ 
jur în carnea prepuţului său. 26 în aceeaşi zi au fost tăiaţi îm¬ 
prejur Avraham şi Ismael, fiul său, 27 şi toţi bărbaţii casei sale - 
cel născut în casă şi cel cumpărat cu argint de la străin - au fost 
tăiaţi împrejur împreună cu el. 

18 

'Domnul i s-a arătat [lui Avraham] la stejarii lui Mamre, pe când 
şedea el la intrarea în cort, în arşiţa zilei. 2 Şi-a ridicat ochii, a 
privit şi, iată, trei bărbaţi stăteau în faţa lui. Când i-a zărit, a aler¬ 
gat, de la intrarea în cort, în întâmpinarea lor, şi s-a plecat până 

la pământ. 3 Şi a spus: „Stăpâne, dacă am aflat trecere în ochii 
tăi, nu-1 ocoli, rogu-te, pe robul tău. 4 îngăduie să se aducă puţină 
apă, spălaţi-vă picioarele şi odihniţi-vă sub copac, 5 iar eu am să 
aduc o bucată de pâine, ca să vă întăriţi inima, şi apoi veţi pleca 
mai departe, fiindcă de aceea aţi trecut pe la robul vostru". Şi i-au 
spus: „Aşa să faci, precum ai grăit!“ 

6 Avraham s-a grăbit spre cort, către Sara, şi i-a spus: „Repe¬ 
de, trei măsuri de făină aleasă, frământă şi fă turte!" 7 Iar Avra- 
ham a alergat la cireadă, a luat un viţel fraged şi bun şi i l-a dat 
slujitorului, ca să-l gătească degrabă. 8 Apoi a luat caş, lapte şi 
viţelul pe care-1 gătise şi le-a pus înaintea lor, iar el stătea în faţa 
lor, sub copac, în timp ce ei mâncau. 

9 Şi i-au spus: „Unde este Sara, nevasta ta?" El a zis: „Iat-o, în 
cort!" 10 [Acela] a spus: „Negreşit mă voi întoarce la tine, la anul 
pe vremea aceasta şi, iată, Sara, nevasta ta, va avea un fiu!" Sara 
însă asculta de la intrarea în cort, chiar din spatele lui. “Avraham 
şi Sara erau bătrâni, înaintaţi în zile, iar Sara încetase să mai 
aibă rânduiala femeilor. a Şi a râs Sara în sinea ei, zicând: „După 
ce m-am trecut, să mai am eu plăcere acum că stăpânul meu este 
bătrân?" 13 Atunci Domnul i-a spus lui Avraham: „De ce a râs 
Sara, zicând: «Oare chiar voi mai naşte acum că am îmbă¬ 
trânit?» M Oare să fie vreun lucru prea minunat pentru Domnul? 
La soroc, mă voi întoarce la tine, pe vremea aceasta, iar Sara va 
avea un fiu!" 15 Sara a tăgăduit, zicând: „N-am râs!", căci i se fă¬ 
cuse frică. [Acela] însă i-a spus: „Ba da, ai râs!" 

l6 Bărbaţii s-au ridicat de acolo şi s-au uitat spre Sodoma, iar 
Avraham mergea cu ei, ca să-i petreacă. 17 Atunci Domnul a spus: 
„Oare voi tăinui Eu de Avraham ce am să fac, l8 de vreme ce Avra¬ 
ham negreşit va ajunge un neam mare şi puternic şi se vor 
binecuvânta întru el toate neamurile pământului? 19 Căci îl cu¬ 
nosc [şi ştiu] că el va porunci fiilor săi şi casei sale de după el să 
rămână pe calea Domnului, să facă dreptate şi judecată, pentru 

ca Domnul să aducă peste Avraham ceea ce a grăit despre el.“ 
i0 Şi Domnul a spus: „Strigătul [împotriva] Sodomei şi Gomorei 
este mare şi păcatul lor atârnă foarte greu. 21 Să mă pogor, aşadar, 
şi să văd dacă au făcut într-adevăr cum e strigătul care a ajuns 
la mine. Iar de nu, voi şti.“ 

“Bărbaţii au plecat de acolo şi s-au dus spre Sodoma, în 
vreme ce Avraham încă stătea înaintea Domnului. 23 Şi Avra¬ 
ham s-a apropiat şi a spus: „Oare vei şterge [de pe faţa pămân¬ 
tului] pe cel drept împreună cu cel ticălos? 24 Poate că sunt cincizeci 
de drepţi înlăuntrul cetăţii: oare vei şterge şi nu vei cruţa locul 
câtă vreme sunt în ea cincizeci de drepţi? 25 Departe de tine să 
faci o faptă ca aceasta, să omori pe cel drept laolaltă cu cel tică¬ 
los şi să fie dreptul ca ticălosul! Departe de tine! Oare Judecă¬ 
torul a tot pământul nu va face judecată [dreaptă]?" 26 Domnul 
a spus: „Dacă voi găsi la Sodoma cincizeci de drepţi înlăuntrul 
cetăţii, voi cruţa tot locul pentru ei!“ 27 Avraham a răspuns şi a 
zis: „Iată, cutez să vorbesc Stăpânului meu, deşi eu sunt praf 
şi cenuşă! 28 Poate vor lipsi cinci drepţi din cei cincizeci: oare vei 
nimici, pentru cei cinci, întreaga cetate?" Iar [El] a spus: „N-o 
voi nimici dacă voi găsi acolo patruzeci şi cinci!" 29 Iarăşi I-a mai 
vorbit şi a spus: „Poate se vor găsi acolo patruzeci!" Iar [El] a spus: 
„N-o voi face, pentru cei patruzeci!" 3 °[ Avraham] a spus: „Să nu 
se aprindă de mânie Stăpânul meu de voi mai grăi! Poate se vor 
găsi acolo treizeci!" Iar [El] a răspuns: „N-o voi face de voi găsi 
acolo treizeci!" 31 Şi [Avraham] a spus: „Iată, cutez să vorbesc Stă¬ 
pânului meu! Poate se vor găsi acolo douăzeci!" Iar [El] a răs¬ 
puns: „N-o voi nimici, pentru cei douăzeci!" 32 Şi [Avraham] a 
spus: „Să nu se aprindă de mânie Stăpânul meu de voi mai grăi 
o singură dată! Poate se vor găsi acolo doar zece!" Iar [El] a spus: 
„N-o voi nimici, pentru cei zece!" 

33 Domnul a plecat, când a isprăvit de grăit către Avraham, 
iar Avraham s-a întors la locul său. 

'Cei doi îngeri au ajuns la Sodoma seara, pe când Lot şedea la 
poarta Sodomei. Când i-a zărit, Lot s-a ridicat ca să-i întâmpine, 
s-a plecat cu faţa la pământ, 2 şi a spus: „Iată, rogu-vă, stăpânii 
mei, abateţi-vă pe la casa robului vostru, rămâneţi peste noapte, 
spâlaţi-vă picioarele, apoi vă veţi scula devreme şi vă veţi duce 
pe calea voastră]*' [EiJ au spus: „Nu, ci în uliţă vomînnopta!** 3 Dar 
el a tot stăruit pe lângă ei; atunci ei s-au abătut pe la el şi au 
intrat în casa lui, iar el le-a pregătit ospăţ, le-a copt azime şi au 
mâncat. 

4 înainte ca ei să se culce, oamenii cetăţii, locuitorii Sodomei, 
au înconjurat casa, de la tânăr până la bătrân, tot poporul din 
toate colţurile. 5 Şi au strigat către Lot şi i-au zis: „Unde sunt 
bărbaţii care au intrat la tine în noaptea aceasta? Scoate-i la noi 
ca să-i cunoaştem!“ 6 Atunci Lot a ieşit la ei, la intrare, şi a închis 
uşa în urma sa. 7 Şi a spus: „Vă rog, fraţii mei, nu faceţi o 
asemenea ticăloşiei 8 Iată, am două fete care n-au cunoscut 
bărbat: să vi le scot afară; faceţi-le ce este bine în ochii voştri! 
Numai bărbaţilor acestora să nu le faceţi nimic, fiindcă au 
intrat sub umbra acoperişului meu! 4 * 9 Dar ei au spus: „Dă-te deo¬ 
parte!** Şi au [mai] spus: „Acesta s-a aşezat ca venetic şi face pe 
judecătorul! Ei bine, ţie o să-ţi facem mai mult rău decât lor!“ 
Şi împingându-1 cu de-a sila pe bărbat, pe Lot, s-au apropiat să 
spargă uşa. ’°Atunci bărbaţii [aceia] şi-au întins mâinile şi l-au 
tras pe Lot la ei, în casă, şi au închis uşa. “Iar pe oamenii care erau 
la intrarea în casă i-au lovit cu orbire, de la mic la mare, încât 
se chinuiau să găsească intrarea. 

u Apoi bărbaţii [aceia] i-au spus lui Lot: „Pe cine mai ai aici? 
Ginere, fiii tăi, fiicele tale şi pe oricine ai în cetate - scoate-i din 
locul acesta! 13 Căci vom nimici locul acesta, fiindcă mare este stri¬ 
garea [împotriva] lor înaintea Domnului şi Domnul ne-a trimis 

să-l nimicim!" 14 Atunci Lot a ieşit şi le-a vorbit ginerilor săi, care 
le luaseră pe fiicele sale, şi a spus: „Ridicaţi-vă, ieşiţi din locul 
acesta, căci Domnul va nimici cetatea!" Dar în ochii ginerilor 
părea că glumeşte. 

l5 La ivirea zorilor, îngerii l-au grăbit pe Lot zicând: „Scoală-te, 
ia-o pe femeia ta şi pe cele două fiice ale tale care se află aici, ca 
să nu pieri şi tu odată cu fărădelegea cetăţii!" ,6 Cum el zăbovea, 
bărbaţii l-au apucat de mână pe el, pe femeia sa şi pe cele două 
fiice ale sale - pentru mila Domnului ce era peste el —, şi l-au 
scos şi l-au lăsat afară din cetate. 17 Iar când i-au scos afară, [unul] 
a spus: „Scapă-ţi viaţa, să nu te uiţi în urma ta şi să nu te opreşti 
nicăieri în câmpie! Scapă la munte, ca să nu pieri!" ,8 Şi Lot le-a 
spus: „Nu, Stăpânul meu! 19 Iată, robul tău a aflat trecere în ochii 
tăi şi mare bunăvoinţă mi-ai arătat ca să rămân în viaţă, însă eu 
nu pot să scap la munte fără să mă ajungă nenorocirea şi să mor. 
20 Iată, cetatea aceasta este destul de apropiată ca să fug într-acolo 
şi e neînsemnată. Lasă-mă să scap într-acolo - nu-i aşa că-i 
neînsemnată? - şi să rămân în viaţă!" 21 Şi [acela] i-a spus: „Iată, 
primesc şi lucrul acesta, să nu prăpădesc cetatea despre care ai 
vorbit. “Grăbeşte-te, scapă într-acolo, căci nu pot să fac nimic 
până când nu vei ajunge acolo." De aceea s-a chemat numele 
cetăţii Ţoar. 

23 Soarele se ridica deasupra pământului, când Lot a intrat 
în Ţoar. ^lar Domnul a plouat peste Sodoma şi Gomora cu pu¬ 
cioasă şi foc, de la Domnul, din cer. 25 Şi a prăpădit cetăţile 
acelea şi toată câmpia, şi pe toţi locuitorii cetăţilor şi tot ce 
odrăsleşte pământul. 26 Dar femeia lui [Lot] s-a uitat în urma 
lui şi s-a prefăcut într-un stâlp de sare. 

27 Avraham s-a sculat dis-de-dimineaţă [şi s-a dus] spre locul 
unde stătuse înaintea Domnului; 28 s-a uitat spre Sodoma şi 
Gomora şi spre toată faţa câmpiei, a privit şi, iată, un fum gros 
se ridica de pe pământ, ca fumul de cuptor. 



GENEZA 125 


2 9Şi a fost [aşa]: când Dumnezeu a nimicit cetăţile câmpiei, 
Dumnezeu şi-a adus aminte de Avraham, şi l-a scos pe Lot din 
mijlocul prăpădului, atunci când a prăpădit cetăţile în care locui¬ 
se Lot. 3 °Lot s-a suit din Ţoar şi s-a aşezat în munte cu cele două 
fiice ale sale, căci s-a temut să locuiască în Ţoar; şi a locuit într-o 
peşteră, el cu cele două fiice ale sale . 31 Atunci cea întâi-născută 
i-a spus mezinei: „Tatăl nostru este bătrân şi nu este, în ţinutul 
acesta, nici un bărbat ca să intre 1a noi, după obiceiul a tot pă¬ 
mântul. ^Hai să-i dăm tatălui nostru să bea vin şi să ne culcăm 
cu el, ca să păstrăm sămânţă de la tatăl nostru." 

33 Şi i-au dat tatălui lor să bea vin în noaptea aceea, apoi cea 
întâi-născută a intrat şi s-a culcat cu tatăl ei, însă el n-a ştiut 
nici când s-a culcat ea, nici când s-a sculat. 34 Iar dimineaţa, cea 
întâi-născută i-a spus celei mici: „Iată, noaptea trecută m-am cul¬ 
cat cu tatăl meu. Să-i dăm să bea vin şi la noapte, apoi intră, culcă-te 
cu el, ca să păstrăm sămânţă de la tatăl nostru!" 35 Şi i-au dat 
tatălui lor să bea vin şi în noaptea aceea, apoi cea mică s-a 
ridicat şi s-a culcat cu el, însă el n-a ştiut nici când s-a culcat ea, 
nici când s-a sculat. 

3<5 Şi amândouă fiicele lui Lot au zămislit de la tatăl lor. 37 Cea 
întâi-născută a născut un fiu şi i-a pus numele Moab. El este stră¬ 
moşul moabiţilor până astăzi. 38 Cea mică a născut şi ea un fiu 
şi i-a pus numele Ben-Ami. El este strămoşul fiilor lui Amon 
până astăzi. 

20 

‘De acolo Avraham a pornit spre ţinutul Neghevului şi s-a aşe¬ 
zat între Qadeş şi Şur. Pe când locuia vremelnic în Gherar, 
2 Avraham spunea despre Sara, nevasta sa: „Ea este sora mea!" 
Atunci Abimelec, regele Gherarului, a trimis şi a luat-o pe Sara. 
3 Dumnezeu a venit la Abimelec, în vis, noaptea, şi i-a spus: „Iată, 
tu vei muri din pricina femeii pe care ai luat-o, căci are soţ!“ 

4 Abimelec însă nu se apropiase de ea; şi a zis: „Stăpâne, vei ucide 
chiar şi un neam drept? 5 0are nu mi-a spus el: «Ea este sora 
mea»? Ba chiar şi ea a spus: «El este fratele meu». în curăţia 
inimii mele şi în nevinovăţia mâinilor mele am făcut aceasta!" 
6 Şi Dumnezeu i-a spus în vis: „Eu ştiu că ai făcut aceasta în curăţia 
inimii tale şi chiar Eu te-am împiedicat să păcătuieşti împotriva 
mea; de aceea nu te-am lăsat să te atingi de ea! 7 Acum însă, dă-i 
bărbatului femeia înapoi, căci este profet şi se va ruga pentru 
tine şi vei trăi, iar dacă n-o dai înapoi, află că vei muri negreşit, 
tu şi toţi ai tăi!“ 

s Abimelec s-a sculat dis-de-dimineaţă, i-a chemat pe toţi 
slujitorii săi şi a grăit toate aceste cuvinte în auzul lor; iar băr¬ 
baţii s-au înfricoşat grozav. 9 Apoi Abimelec l-a chemat pe Avra- 
ham şi i-a spus: „Ce ne-ai făcut? Şi cu ce am păcătuit eu împotriva 
ta, de ai adus asupra mea şi asupra regatului meu un păcat atât 
de mare? Fapte care nu se fac ai săvârşit tu faţă de mine!“ 10 Abi¬ 
melec i-a spus Iui Avraham: „Ce ai socotit, de ai făcut lucrul 
acesta?" “Avraham a spus : „Mi-am zis că sigur nu este frică de 
Dumnezeu în locul acesta şi mă vor ucide din pricina nevestei 
mele! u Dar este într-adevăr sora mea - fiica tatălui meu, dar nu 
şi fiica mamei mele şi a ajuns nevasta mea. l3 Iar când Dum¬ 
nezeu m-a făcut să pribegesc [departe] de casa tatălui meu, i-am 
spus ei: «Aceasta-i bunăvoinţa pe care să mi-o arăţi: în orice loc 
ne vom duce, să zici despre mine: El este fratele meu!»“ 14 Atunci 
Abimelec a luat turme şi cirezi, robi şi roabe, şi le-a dat lui 
Avraham, şi i-a dat-o înapoi pe Sara, nevasta lui. I5 Şi Abimelec 
a spus: „Iată, ţara mea este înaintea ta! Aşază-te unde este bine 
în ochii tăi!" l6 Iar Sarei i-a spus: „Iată, i-am dat fratelui tău o 
mie de arginţi, [să fie] ca un văl peste ochii tuturor celor care 
sunt cu tine; şi întru toate eşti dezvinovăţită!" 17 Avraham s-a rugat 
lui Dumnezeu şi Dumnezeu l-a tămăduit pe Abimelec, pe femeia 
lui şi pe slujnicele lui, şi au născut, l8 căci Domnul închisese cu 

totul orice pântece din casa lui Abimelec din pricina Sarei, 
nevasta lui Avraham. 


21 

1 Când Domnul a cercetat-o pe Sara precum spusese, i-a făcut 
Domnul Sarei precum grăise. 2 Sara a zămislit şi i-a născut lui 
Avraham un fiu la bătrâneţile lui, la sorocul despre care grăise 
Dumnezeu, 3 iar Avraham i-a pus fiului său care i se născuse — 
pe care i-1 născuse Sara - numele Isac. 4 Şi Avraham l-a tăiat îm¬ 
prejur pe lsac, fiul său, la opt zile, precum îi poruncise Dumnezeu. 
5 Avraham era de o sută de ani, când i s-a născut Isac, fiul său. 
6 Sara a spus: 

„Dumnezeu mi-a făcut [pricină] de râs; 

Oricine va auzi va râde ca mine." 

7 Şi a spus: 

„Cine i-ar fi vestit lui Avraham 

că Sara va alăpta fii? 

Şi totuşi, i-am născut fiu la bătrâneţile lui!" 

8 Copilul a crescut şi a fost înţărcat, iar Avraham a făcut ospăţ 
mare în ziua înţărcării lui Isac. 9 Sara l-a văzut pe fiul egiptencei 
Hagar — pe care aceasta i-1 născuse lui Avraham - râzând l0 şi 
i-a spus lui Avraham: „Izgoneşte-o pe slujnica aceasta şi pe fiul 
ei, că nu va moşteni fiul acestei slujnice împreună cu fiul meu, cu 
Isac!" u Vorba aceasta despre fiul său a fost foarte rea în ochii lui 
Avraham. n Dumnezeu însă i-a spus lui Avraham: „Să nu-ţi pară 
rău din pricina băiatului şi slujnicei tale! în tot ce-ţi spune Sara, 
ascultă glasul ei! Căci întru Isac se va chema sămânţa ta. 13 Dar 
şi pe fiul slujnicei îl voi face un neam [mare], căci şi el este să¬ 
mânţa ta!" 

14 Avraham s-a sculat dis-de-dimineaţă, a luat pâine şi un bur¬ 
duf cu apă şi i le-a dat lui Hagar şi i le-a pus pe umăr, şi copilul, 
şi a alungat-o. Şi [ea] a plecat şi a rătăcit în pustiul Beer-Şebei. 

15 Când s-a terminat apa din burduf, a lepădat copilul sub unul 
dintre tufişuri. t6 Şi s-a dus de acolo şi s-a aşezat la depărtare cât 
ai trage cu arcul, căci zicea: „Să nu-1 văd pe copil murind!" S-a 
aşezat, şi-a înălţat glasul şi a plâns. 

17 Dumnezeu a auzit glasul băiatului şi îngerul lui Dumnezeu 
a strigat din cer către Hagar, şi i-a spus: „Ce-i cu tine, Hagar? Nu 
te teme, căci Dumnezeu a auzit glasul băiatului, acolo unde este! 
* 8 Scoală-te, ridică-1 pe băiat şi ţine-1 în mână, căci un neam mare 
voi face din el.“ 19 Atunci Dumnezeu i-a deschis ochii şi [ea] a zărit 
o fântână cu apă, şi s-a dus, a umplut burduful cu apă şi i-a dat 
băiatului să bea. 

20 Iar Dumnezeu era cu băiatul: [el] a crescut, a locuit în pus¬ 
tiu şi a ajuns arcaş. 21 Şi a locuit în pustiul Paran, iar mama lui 
i-a luat o femeie din ţara Egiptului. 

22 în vremea aceea, Abimelec şi Picol, căpetenia oştirii sale, 
i-au spus lui Avraham: „Dumnezeu este cu tine în tot ceea ce 
faci! 23 Iar acum, jură-mi pe Dumnezeu, aici, că nu mă vei înşela 
nici pe mine, nici pe odrasla mea sau pe urmaşii mei, că bună¬ 
voinţa pe care ţi-am arătat-o mi-o vei arăta şi tu mie, şi ţării în 
care locuieşti vremelnic!" 14 Şi Avraham a spus: „jur!" 

25 Avraham l-a învinovăţit pe Abimelec din pricina unei fân¬ 
tâni cu apă pe care robii lui Abimelec o luaseră cu de-a sila. 
26 Dar Abimelec a zis: „Nu ştiu cine a făcut lucrul acesta; nici tu 
nu mi-ai spus, nici eu n-am aflat decât astăzi!" 

27 Atunci Avraham a luat turme şi cirezi şi i le-a dat lui Abi¬ 
melec, şi au făcut amândoi un legământ. 28 Avraham pusese 
deoparte şapte mieluşele din turmă. 29 Şi Abimelec i-a spus lui 
Avraham: „Ce-i cu aceste şapte mieluşele pe care le-ai pus deo¬ 
parte?" 3 °Iar [acesta] i-a spus: „la-le pe cele şapte mieluşele din 
mâna mea, ca să-mi fie mie mărturie că am săpat fântâna aceasta!" 
^De aceea s-a chemat locul acela Beer-Şeba, căci acolo s-au jurat 
amândoi. 32 Astfel au făcut un legământ la Beer-Şeba. Apoi Abimelec 

şi Picol, căpetenia castei sale, s-au ridicat şi s-au întors în ţara 
filistenilor. 

33 Şi [Avraham] a sădit acolo un tamarisc, la Beer-Şeba, şi a 
chemat acolo numele Domnului, Dumnezeului Veşnic. 34 Şi 
Avraham a locuit în ţara filistenilor multe zile. 

22 

‘Şi a fost [aşa]: după aceste întâmplări, Dumnezeu l-a încercat pe 
Avraham şi i-a spus: „Avrahame! 44 Iar el a zis: „Iată-mă!“ 2 Şi [El] 
a spus: „Ia-1 pe fiul tău, pe singurul tău [fiu], pe care-1 iubeşti, pe 
Isac, şi pleacă spre ţinutul Moria, şi adu-1 acolo ardere-de-tot, 
pe unul din munţi, pe care ţi-1 voi spune! 44 

3 Avraham s-a sculat dis-de-dimineaţă, şi-aînşeuat asinul, a 
luat cu el doi slujitori şi pe Isac, fiul său, şi a spart lemne pentru 
arderea-de-tot; apoi s-a ridicat şi a plecat către locul despre care-i 
spusese Dumnezeu. 4 A treia zi, Avraham şi-a ridicat ochii şi a 
văzut locul de departe. 5 Atunci Avraham le-a zis slujitorilor săi: 
„Staţi aici cu asinul, iar eu şi băiatul vom merge până acolo să 
ne închinăm şi ne vom întoarce la voi! 14 

6 Apoi Avraham a luat lemnele pentru arderea-de-tot şi le-a 
pus în spatele lui Isac, fiul său, a luat în mână focul şi cuţitul; şi 
au mers amândoi împreună. 7 Şi Isac a grăit către Avraham, tatăl 
său, şi a spus: „Tată! 44 Iar [Avraham] a zis: „Iatâ-mă, fiule! 44 [Isac] 
a spus: „Iată focul şi lemnele, dar unde este mielul pentru arde- 
rea-de-tot? 44 8 Şi Avraham a spus: „Dumnezeu va vedea de mielul 
pentru arderea-de-tot, fiule! 44 Şi au mers amândoi împreună. 

9 Şi au ajuns la locul despre care-i spusese Dumnezeu şi Avra¬ 
ham a zidit acolo un altar şi a aranjat lemnele. Apoi l-a legat pe 
Isac, fiul său, şi l-a pus pe altar, deasupra lemnelor. 10 Şi Avraham 
şi-a întins mâna şi a luat cuţitul ca să-l înjunghie pe fiul său. “Atunci 
îngerul Domnului a strigat din cer către el, şi a spus: „Avrahame! 

Avrahame!" Şi [el] a zis: „Iată-mă!“ “[îngerul] a spus: „Sănu-ţi 
întinzi mâna asupra băiatului şi să nu-i faci nimic, căci acum 
ştiu că te temi de Dumnezeu, întrucât nu l-ai cruţat pe fiul tău, 
pe singurul tău [fiu], pentru mine!" 13 Atunci Avraham şi-a ridi¬ 
cat ochii şi a privit şi, iată, în spate era un berbec prins cu coar¬ 
nele în mărăciniş. Avraham s-a dus, a luat berbecul şi l-a adus 
ardere-de-tot în locul fiului său. ,4 Şi Avraham a pus acelui loc 
numele Adonai-yire , de unde se spune până astăzi: „în muntele 
Domnului se va purta de grijă." 

,5 îngerul Domnului a strigat din cer a doua oară către Avra¬ 
ham ,6 şi a spus: „Pe mine însumi jur - rostirea Domnului - 
pentru că ai făcut lucrul acesta şi nu l-ai cruţat pe fiul tău, pe 
singurul tău [fiu], 17 cu adevărat te voi binecuvânta şi cu priso¬ 
sinţă voi înmulţi seminţia ta ca stelele cerului şi ca nisipul de 
pe ţărmul mării, iar seminţia ta va stăpâni poarta duşmanilor săi. 
,8 Şi în seminţia ta se vor binecuvânta toate neamurile pămân¬ 
tului, întrucât ai ascultat glasul meu!" 

19 Avraham s-a întors la slujitorii săi şi ei s-au sculat şi au 
mers împreună la Beer-Şeba. Şi Avraham a locuit în Beer-Şeba. 

10 După aceste întâmplări, i s-a vestit lui Avraham, zicân- 
du[-i-se]: „Iată, şi Milca i-a născut fii lui Nahor, fratele tău: 2l pe 
Uţ, întâiul lui născut, pe Buz, fratele lui, şi pe Qemuel, tatăl lui 
Aram, “pe Chesed, pe Hazo, pe Pildaş, pe Idlaf şi pe Betuel." - ^lar 
lui Betuel i s-a născut Rebeca. Pe aceştia opt i-a născut Milca lui 
Nahor, fratele lui Avraham. 24 Iar concubina lui, al cărei nume 
era Reuma, i-a născut şi ea pe Tevah, pe Gaham, pe Tahaş şi pe 
Maaca. 


23 

1 Viaţa Sarei a fost de o sută douăzeci şi şapte de ani; [atâţia au fost] 
anii vieţii Sarei. ^i Sara a murit în Qiriat-Arba, adică Hebron, 
în ţara Canaanului, iar Avraham a venit s-o jelească pe Sara şi 
s-o plângă. 

3 Apoi Avraham s-a ridicat din faţa moartei sale şi a grăit 
către fiii lui Het, zicând: 4 „Străin şi pribeag sunt eu printre voii 
Daţi-mi un loc de înmormântare printre voi, ca să-mi înmor¬ 
mântez moarta din faţa mea." 5 Atunci i-au răspuns fiii lui Het, 
zicându-i: 6 „Ascultă-ne, domnul meu, căpetenie a lui Dumne¬ 
zeu eşti tu în mijlocul nostru! înmormântează-ţi moarta în cel 
mai ales dintre mormintele noastre! Nici unul dintre noi nu va 
pregeta [să-ţi dea] mormântul, ca să-ţi înmormântezi moarta." 
7 Avraham s-a ridicat şi s-a plecat poporului ţării, fiilor lui Het. 
s Şi a vorbit cu ei, zicând: „Dacă e vrerea sufletelor voastre să- 
mi înmormântez moarta din faţa mea, ascultaţi-mă şi rugaţi-1 
pentru mine pe Efron, fiul lui Ţohar, 9 să-mi dea peştera Macpela, 
care este a lui şi se află la capătul ţarinii lui; pentru cât argint 
[face] să mi-o dea, ca loc de înmormântare, în mijlocul vostru." 

10 Efron stătea în mijlocul fiilor lui Het; şi Efron hititul i-a 
răspuns lui Avraham, în auzul fiilor lui Het, al tuturor celor ve¬ 
niţi la poarta cetăţii sale, zicând: *\,Nu, domnul meu, ascultă-mă, 
îţi dau ţarina; şi peştera care este în ea ţi-o dau; în faţa fiilor 
poporului meu ţi-o dau. înmormântează-ţi moarta!" “Atunci 
Avraham s-a plecat înaintea poporului ţării. 13 Şi a grăit către 
Efron în auzul poporului ţârii, zicând: „Dacă vrei doar să m-asculţi: 
îţi dau preţul ţarinii! Primeşte de la mine, iar eu am să-mi în¬ 
mormântez moarta acolo!" 14 Efron i-a răspuns lui Avraham, 
zicându-i: l5 „Domnul meu, ascultă-mă, [o bucată de] pământ 
de patru sute de sicii de argint: ce este aceasta între mine şi tine? 
înmormântează-ţi moarta!" 16 Avraham l-a ascultat pe Efron; şi 
Avraham i-a cântărit lui Efron argintul despre care vorbise în 
auzul fiilor lui Het: patru sute de sicii de argint, după cum era 
preţul la negustori. 

17 Astfel a ajuns ţarina lui Efron cea din Macpela, care este 
faţă-n faţă cu Mamre - ţarina, peştera din ea şi toţi pomii din 
ţarină, care se aflau în toate hotarele ei, de jur-împrejur - l8 în 

stăpânirea lui Avraham, în faţa fiilor lui Het, a tuturor celor 
veniţi la poarta cetăţii lui. 19 După aceasta, Avraham a înmormân¬ 
tat-o pe Sara, nevasta sa, în peştera din ţarina Macpela, faţă-n 
faţă cu Mamre, adică Hebron, în ţara Canaanului. 20 Astfel, ţari¬ 
na, cu peştera de pe ea, a ajuns a lui Avraham, ca loc de înmor¬ 
mântare, de la fiii lui Het. 


24 

‘Avraham era bătrân, înaintat în zile, iar Domnul îl binecuvân¬ 
tase pe Avraham în toate. 

2 Avraham a spus slujitorului său, bătrânul casei, cel care 
chivernisea tot ce avea: „Pune-ţi mâna sub coapsa mea, 3 ca să te 
pun să juri pe Domnul, Dumnezeul cerurilor şi Dumnezeul 
pământului, că nu-i vei lua fiului meu femeie din fiicele cana- 
aniţilor, în mijlocul cărora locuiesc eu, 4 ci în ţara mea şi la rude¬ 
nia mea te vei duce şi-i vei lua femeie fiului meu, iui Isac!“ 5 Iar 
slujitorul i-a spus: „Poate femeia nu va voi să meargă după mine 
în ţara aceasta! Oare atunci să-l duc înapoi pe fiul tău în ţara 
din care ai ieşit?" 6 Avraham i-a spus: „Fereşte-te să-l duci pe fiul 
meu înapoi acolo! 7 Domnul, Dumnezeul cerurilor, care m-a luat 
din casa tatălui meu şi din pământul rudeniei mele, care mi-a 
grăit şi care mi s-a jurat, zicând: «Seminţiei tale îi voi da ţara 
aceasta!», El va trimite pe îngerul său înaintea ta şi-i vei lua fiu¬ 
lui meu femeie de acolo! 8 Iar dacă femeia nu va voi sa meargă 
după tine, vei fi dezlegat de acest jurământ către mine! Dar pe 
fiul meu să nu-1 duci înapoi acolo!" 9 Slujitorul şi-a pus mâna sub 
coapsa lui Avraham, stăpânul său, şi i s-a jurat cu privire la aceasta. 

‘“Slujitorul a luat zece cămile din cămilele stăpânului său şi 
s-a dus cu tot ce avea mai bun stăpânul său în mâna lui: s-a 
sculat şi a mers către Aram-Naharaim, către cetatea lui Nahor. 
“Şi a lăsat cămilele să se odihnească afară din cetate, Ia fântână, 
pe înserat, la vremea când ies femeile să scoată apă. u Şi a zis: 

„Doamne, Dumnezeul stăpânului meu Avraham, fă, rogu-te, să 
se întâmple în faţa mea astăzi şi arată bunăvoinţă stăpânului 
meu Avraham: ‘Mată, eu stau lângă izvor, iar fiicele oamenilor 
din cetate ies să scoată apă. ^Fie ca fata căreia îi voi spune: «Aplea- 
că-ţi, rogu-te, urciorul, ca să beau!» şi va zice: «Bea şi voi adăpa 
şi cămilele tale!», ea să fie aceea pe care ai hărăzit-o robului tău, 
lui Isac, şi în aceasta voi cunoaşte că ai arătat bunăvoinţă stăpâ¬ 
nului meu!“ 

15 Nici nu isprăvise el de vorbit şi iată, Rebeca, cea născută 
lui Betuel, fiul Milcăi, femeia lui Nahor, fratele lui Avraham, 
ieşea cu urciorul ei pe umăr. l6 Fata era foarte frumoasă la înfă¬ 
ţişare, fecioară - nu o cunoscuse nici un bărbat; a coborât la izvor, 
şi-a umplut urciorul şi s-a suit înapoi. 17 Atunci slujitorul a aler¬ 
gat în întâmpinarea ei şi a spus: „Dă-mi să beau puţină apă din 
urciorul tău!“ l8 Şi [ea] a zis: „Bea, domnul meu!" Şi degrabă şi-a 
coborât urciorul pe mână şi i-a dat să bea. ’ 9 Iar când a terminat 
să-i dea de băut, a spus: „Voi scoate apă şi cămilelor tale până 
vor bea pe săturate!" 20 Şi golindu-şi în grabă urciorul în adăpă¬ 
toare, a alergat iar la fântână ca să scoată apă, şi a scos apă pentru 
toate cămilele lui. 21 Iar bărbatul o scruta cu privirea, tăcut, ca 
să ştie dacă Domnul rânduise cu folos calea lui sau nu. 

“Când au terminat cămilele de băut, bărbatul a luat un inel 
pentru nas, din aur, de o jumătate [de siclu] în greutate, şi două 
brăţări de zece [sicii] de aur în greutate pentru mâinile ei. 2J Şi 
a spus: „A cui fiică eşti, spune-mi, rogu-te? Oare este loc în casa 
tatălui tău pentru noi, ca să rămânem peste noapte?" 24 Ea i-a spus: 
„Eu sunt fiica lui Betuel, fiul Milcăi, pe care i l-a născut lui 
Nahor!" 25 Şi i-a zis: „Avem nu doar loc de înnoptat, ci şi paie şi 
nutreţ din belşug!" 26 Atunci omul s-a plecat şi s-a închinat Dom¬ 
nului. 27 Şi a spus: „Binecuvântat este Domnul, Dumnezeul stă¬ 
pânului meu Avraham, care nu şi-a îndepărtat bunăvoinţa şi 
adevărul de la stăpânul meu, iar pe mine Domnul m-a călăuzit 
pe calea spre casa fraţilor stăpânului meu." 



134 BIBLIA DUPĂ TEXTUL EBRAIC 

28 Fata a alergat şi a povestit aceste lucruri (celor din] casa 
mamei sale. 29 Rebeca avea un frate, pe nume Laban, iar Laban 
a alergat către omul acela, afară, la izvor . 30 Văzând inelul pentru 
nas şi brăţările la mâinile surorii sale şi auzind vorbele Rebecăi, 
sora sa, care zicea: „Aşa mi-a grăit omul acela! 1 ', s-a dus la omul 
acela şi, iată, stătea lângă cămile, la izvor. 3l Şi a spus: „Vino, bine¬ 
cuvântatul Domnului! De ce stai afară, când eu am pregătit casa 
şi loc pentru cămile?" 

^Atunci omul a intrat în casă şi a despovărat cămilele, iar 
[Laban] a dat paie şi nutreţ cămilelor şi apă pentru spălarea picioa¬ 
relor lui şi ale oamenilor care erau cu el. 33 I s-a pus în faţă de 
mâncare, dar el a spus: „Nu voi mânca până ce nu voi spune ce 
am de spus!" [Laban] a zis: „Vorbeşte!" 34 Şi a spus: „Eu sunt sluji¬ 
torul lui Avraham! 35 Domnul l-a binecuvântat cu prisosinţă pe 
stăpânul meu, iar el s-a îmbogăţit; i-a dat turme şi cirezi, argint 
şi aur, slujitori şi slujnice, cămile şi măgari. 36 Iar Sara, nevasta 
stăpânului meu, i-a născut un fiu stăpânului meu, la bătrâneţea 
ei, şi el i-a dat lui [Isac] tot avutul său. 37 Şi m-a pus stăpânul meu 
să jur, zicând: «Să nu iei femeie fiului meu din fiicele canaani- 
ţilor, în ţara cărora locuiesc eu, 38 ci în casa tatălui meu şi la fami¬ 
lia mea să te duci ca să iei femeie fiului meu!» 39 Atunci i-am 
spus stăpânului meu: «Poate că femeia n-o să vină după mine!» 
4 °Şi mi-a spus: «Domnul, înaintea căruia am umblat, îl va tri¬ 
mite pe îngerul său cu tine şi va rândul cu folos calea ta, şi-i vei 
lua fiului meu femeie din familia mea şi din casa tatălui meu! 
4, Vei fi dezlegat de jurământul meu dacă, ajungând tu la familia 
mea, ei nu ţi-o vor da: atunci vei fi dezlegat de jurământul meu!» 
^Aşadar, ajungând eu astăzi la izvor, am spus: Doamne, Dum¬ 
nezeul stăpânului meu Avraham, de-o fi să-mi rânduieşti cu 
folos calea pe care umblu, 43 iată, eu stau lângă izvor: fie ca tânăra 
care iese să scoată apă şi eu îi spun: «Dă-mi să beau puţină apă 
din urciorul tău!», ^iar ea îmi spune: «Bea tu, şi chiar cămilelor 

tale le voi scoate apă!», aceea să fie femeia pe care Domnul a 
hărăzit-o fiului stăpânului meu. 45 Dar nici nu isprăvisem de 
grăit în inima mea, că, iată, Rebeca ieşea cu urciorul ei pe umăr, 
a coborât la izvor şi a scos apă. Şi i-am spus: «Dă-mi să beau!» 
46 Iar ea degrabă şi-a coborât urciorul de pe umăr şi a spus: «Bea 
şi voi adăpa şi cămilele tale!» Şi am băut, iar ea mi-a adăpat şi 
cămilele. 47 Apoi am întrebat-o, zicând: «A cui fiică eşti tu?» Şi 
ea a spus: «Fiica lui Betuel, fiul lui Nahor, pe care i l-a născut 
Milca.» Atunci i-am pus inelul în nară şi brăţările la mâini. 4 ®Şi 
m-am plecat şi m-am închinat Domnului. L-am binecuvântat 
pe Domnul, Dumnezeul stăpânului meu Avraham, care m-a 
călăuzit pe calea dreaptă ca s-o peţesc pe fiica fratelui stăpâ¬ 
nului meu pentru fiul lui. 49 Şi acum, de vreţi să arătaţi bună¬ 
voinţă şi credincioşie stăpânului meu, daţi-mi de veste! Iar de nu, 
spuneţi-mi, ca s-o apuc la dreapta sau la stânga!" 

50 Atunci Laban şi Betuel au răspuns şi au zis: „De la Domnul 
a ieşit lucrul acesta! Nu putem să-ţi grăim nici de rău, nici de 
bine! 51 Iată, Rebeca este în faţa ta; ia-o şi du-te şi să fie femeia 
fiului stăpânului tău, precum a grăit Domnul!" 52 Când sluji¬ 
torul lui Avraham a auzit cuvintele lor, s-a închinat Domnului 
până la pământ. 53 Şi slujitorul a scos podoabe de argint şi odoare 
de aur şi veşminte şi le-a dat Rebecăi, iar fratelui şi mamei ei le-a 
dat daruri de preţ. 54 Apoi el şi oamenii care erau cu el au mâncat 
şi au băut şi au rămas peste noapte. 

De dimineaţă, când s-au sculat, [slujitorul] a spus: „Lăsaţi-mă 
să mă duc la stăpânul meu!" 55 Atunci fratele şi mama ei au zis: 
„Să mai stea fata cu noi câteva zile, vreo zece, după care va 
pleca!" 56 Dar el le-a spus: „Nu mă întârziaţi, căci Domnul a rân¬ 
duit cu folos calea mea! Lăsaţi-mă să plec şi să mă duc la stă¬ 
pânul meu!“ 57 Şi au zis: „S-o chemăm pe fată şi să auzim din 
gura ei!" 58 Aşadar au chemat-o pe Rebeca şi i-au spus: „Te duci 
cu omul acesta?" Şi ea a spus: „Mă duc." 59 Atunci i-au lăsat să 

plece pe Rebeca, sora lor, pe doica ei, pe slujitorul Iui Avraham 
şi pe oamenii lui. 60 Au binecuvântat-o pe Rebeca şi i-au spus: 
„Sora noastră, tu să fii mii de miriade 
şi seminţia ta să stăpânească poarta celor care o urăsc!" 
6l Apoi Rebeca s-a ridicat împreună cu slujnicele ei, s-au 
urcat pe cămile şi s-au dus după omul acela. Aşadar, slujitorul 
a luat-o pe Rebeca şi s-a dus. 

62 Isac venise dinspre Beer-Lahai-Roi şi locuia în ţinutul 
Neghevului. 63 Şi a ieşit Isac să cugete pe câmp Ia lăsatul serii şi, 
ridicându-şi ochii, a privit şi, iată, veneau nişte cămile. 64 Iar 
Rebeca, ridicându-şi ochii, l-a zărit pe Isac şi s-a dat jos de pe 
cămilă, 65 şi i-a spus slujitorului: „Cine este omul acesta care vine 
pe câmp în întâmpinarea noastră?" Slujitorul a spus: „E stă¬ 
pânul meu!" Atunci ea a luat vălul şi s-a acoperit. 

66 Slujitorul i-a povestit lui Isac toate lucrurile pe care le 
făcuse. 6? Şi Isac a dus-o în cortul Sarei, mama sa, şi a luat-o pe 
Rebeca şi a ajuns nevasta sa, şi a iubit-o. Şi Isac s-a mângâiat 
după mama sa. 


25 

'Avraham şi-a mai luat o femeie, al cărei nume era Qetura. 2 Ea 
i-a născut lui pe Zimran, pe Ioqşan, pe Medan, pe Madian, pe 
Işbaq şi pe Şuah. 3 Lui Ioqşan i s-au născut Şeva şi Dedan, iar 
fiii lui Dedan au fost Aşurim, Letuşim şi Leumim. 4 Fiii lui Ma¬ 
dian au fost: Efa, Efer, Enoh, Avida şi Eldaa. Toţi aceştia au fost 
fiii Qeturei. 

5 Avraham i-a dat lui Isac tot avutul său, 6 iar fiilor ţiitoarelor 
sale, Avraham le-a dat daruri şi, pe când încă mai trăia, i-a tri¬ 
mis departe de Isac, fiul său, spre răsărit, în ţinutul Răsăritului. 

7 Acestea sunt zilele anilor vieţii lui Avraham, pe care Ie-a 
trăit: o sută şaptezeci şi cinci de ani. 8 Şi Avraham şi-a dat ultima 
suflare şi a murit la o cărunteţe fericită, bătrân şi îndestulat, şi 

s-a adăugat la poporul său. 9 Iar fiii săi, Isac şi Ismael, l-au în¬ 
mormântat în peştera Macpela, în ţarina lui Efron, fiul lui Ţohar, 
hititul, care se află faţă-n faţă cu Mamre. 10 în ţarina pe care o 
cumpărase Avraham de la fiii lui Het, acolo au fost înmormân¬ 
taţi Avraham şi Sara, nevasta sa. “După moartea lui Avraham, 
Dumnezeu l-a binecuvântat pe Isac, fiul lui. Isac a locuit lângă 
Beer-Lahai-Roi. 

u Aceştia sunt urmaşii lui Ismael, fiul lui Avraham, pe care 
egipteanca Hagar, slujnica Sarei, i l-a născut lui Avraham. 

13 Acestea sunt numele fiilor lui Ismael, pe numele lor şi după 
spiţele neamurilor lor: Nebaiot, întâiul-născut al lui Ismael, 
Qedar, Adbeel şi Mivsam, M Mişma, Duma şi Masa, 15 Hadad, 
Tema, Ietur, Nafiş şi Qedma. 16 Aceştia sunt fiii lui Ismael şi acestea 
sunt numele lor, după aşezările şi taberele lor; douăsprezece 
căpetenii, după triburile lor. 17 Şi aceştia sunt anii vieţii lui Ismael: 
o sută treizeci şi şapte de ani. [Ismael] şi-a dat ultima suflare şi 
a murit, şi s-a adăugat la poporul său. l8 Şi au locuit de la Havila 
până la Şur, care se află în faţa Egiptului, cum vii spre Aşur; 
[Ismael] s-a pus în faţa tuturor fraţilor săi. 

19 Aceştia sunt urmaşii lui Isac, fiul Iui Avraham. 

Lui Avraham i s-a născut Isac. 20 Isac era de patruzeci de ani 
când a luat-o de nevastă pe Rebeca, fiica lui Betuel arameul din 
Padan-Aram, sora lui Laban arameul. 21 Şi Isac s-a rugat Dom¬ 
nului pentru femeia sa, căci era stearpă, iar Domnul l-a ascultat 
şi Rebeca, femeia lui, a zămislit. 22 Iar fiii se băteau înlăuntrul 
ei şi a spus: „Dacă-i aşa, de ce tocmai mie?“ Şi s-a dus să-l întrebe 
pe Domnul, 23 iar Domnul i-a spus: 

„Două neamuri sunt în pântecele tău 
şi două popoare din lăuntrul tău se vor despărţi: 
un popor va fi mai puternic decât celălalt popor, 
iar cel mare va sluji celui mic." 

^S-au împlinit zilele ei ca să nască şi, iată, în pântecele ei erau 
gemeni. 25 A ieşit cel dintâi, roşcat, întocmai ca o tunică din păr, 

şi i-au pus numele Esau. 26 După aceea a ieşit fratele său, ţinân- 
du-1 cu mâna de călcâi pe Esau, şi i-au pus numele Iacob. Isac 
era de şaizeci de ani când i s-au născut ei. 

27 Băieţii s-au făcut mari şi Esau era un vânător iscusit, un 
om al câmpului, iar Iacob era un om la locul lui, locuind în cor¬ 
turi. 28 Isac îl iubea pe Esau, căci îi plăcea vânatul lui, iar Rebeca 
îl iubea pe Iacob. 

29 0dată, când Iacob pregătea o fiertură, Esau a venit de pe 
câmp şi era lihnit. 30 Atunci a spus Esau către Iacob: „Dă-mi să 
înfulec din aia roşie, aia roşie, căci sunt lihnit!" De aceea s-a 
chemat numele lui, Edom. 3 ‘Şi Iacob a zis: „Vinde-mi chiar 
acum dreptul tău de întâi-născut!“ 32 Esau a spus: „Iată, eu trag 
să mor! La ce-mi mai este bun dreptul de întâi-născut?" 33 Şi 
Iacob a zis: „Jură-mi chiar acum!" Şi i s-a jurat; şi i-a vândut lui 
Iacob dreptul său de întâi-născut. 34 Atunci Iacob i-a dat lui Esau 
pâine şi fiertură de linte, iar el a mâncat şi a băut; apoi s-a ridicat 
şi a plecat. Astfel Esau a nesocotit dreptul de întâi-născut. 

26 

l Şi a fost foamete în ţară - alta decât foametea cea dintâi, care 
fusese în zilele lui Avraham - şi Isac s-a dus la Abimelec, regele 
filistenilor, în Gherar. 2 Atunci i s-a arătat Domnul şi a spus: 
„Nu te coborî în Egipt! Locuieşte în ţara în care îţi voi spune! 
3 Locuieşte o vreme în ţara aceasta şi Eu voi fi cu tine şi te voi 
binecuvânta, căci ţie şi seminţiei tale vă voi da toate ţinuturile 
acestea şi voi statornici jurământul cu care m-am jurat lui Avra¬ 
ham, tatăl tău. 4 Voi înmulţi seminţia ta ca stelele cerului şi voi 
da seminţiei tale toate ţinuturile acestea, şi se vor binecuvânta 
în seminţia ta toate neamurile pământului, 5 întrucât Avraham 
a ascultat de glasul meu şi a păzit toate cele ce sunt de păzit: 
rânduielile, poruncile, legiuirile şi învăţăturile mele." 6 Aşadar 
Isac a locuit în Gherar. 

7 0amenii locului l-au întrebat despre femeia sa, iar el a spus: 
„Este sora mea“, căci se temea să spună: „Este femeia mea" [gân¬ 
dind:] „Nu cumva oamenii locului să mă omoare din pricina 
Rebecăi, căci este frumoasă la înfăţişare." 8 Şi a zăbovit acolo 
zile îndelungate; [odată] Abimelec, regele filistenilor, uitân- 
du-se pe fereastră, a privit şi, iată, Isac se hârjonea cu Rebeca, 
femeia lui. 9 Atunci Abimelec l-a chemat pe Isac şi a spus: „Iată, 
de bună seamă ea este femeia ta; cum de ai spus: «Este sora 
mea»?", iar Isac i-a spus: „Pentru că mi-am zis: «Nu cumva să mor 
din pricina ei!»“ ‘°Şi Abimelec a spus: „Ce ne-ai făcut? Puţin a 
lipsit de nu s-a culcat unul din popor cu femeia ta şi ai fi adus 
vinovăţie asupra noastră." 11 Apoi Abimelec a dat poruncă între¬ 
gului popor, zicând: „Cel care se atinge de bărbatul acesta şi de 
femeia lui va fi omorât negreşit!" 

“Isac a semănat în pământul acela şi a secerat în acel an o 
sută de măsuri şi Domnul l-a binecuvântat. ^Iaromul s-a îmbo¬ 
găţit; şi s-a tot îmbogăţit până ce a ajuns foarte bogat. 14 Avea 
turme şi cirezi şi slugi multe, de aceea filistenii îl pizmuiau, 
x5 încât toate fântânile pe care le săpaseră robii tatălui său, în 
zilele lui Avraham, tatăl său, filistenii le-au închis şi le-au um¬ 
plut cu ţărână. 16 Atunci Abimelec i-a spus lui Isac: „Du-te de la 
noi, căci ai ajuns mult prea puternic pentru noi!" i7 Isac s-a dus 
de acolo, şi-a aşezat tabăra în valea Gherarului şi a locuit acolo. 

l8 Isac a săpat iarăşi fântânile cu apă care fuseseră săpate în 
zilele lui Avraham, tatăl său, şi pe care le închiseseră filistenii 
după moartea lui Avraham, şi le-a pus numele pe care le pusese 
tatăl său. 19 Slujitorii lui Isac au săpat în vale şi au aflat acolo o 
fântână cu apă vie. 20 Păstorii din Gherar s-au certat cu păstorii 
lui Isac, zicând: „A noastră este apa!" Iar [Isac] a pus fântânii nu¬ 
mele Eseq, căci s-au certat cu el. 21 Au săpat altă fântână şi s-au 
certat şi pentru ea, şi i-a pus numele Sitna. “Apoi s-a mutat de 
acolo şi a săpat altă fântână, dar nu s-au mai certat pentru ea. 

Şi i-a pus numele Rehovot, căci a spus: „Acum Domnul ne-a 
lărgit şi am ajuns rodnici pe pământ!" 

î3 De acolo s-a suit la Beer-Şeba. 24 în noaptea aceea, Domnul 
i s-a arătat şi a spus: „Eu sunt Dumnezeul lui Avraham, tatăl tău. 
Nu te teme, căci Eu sunt cu tine, te voi binecuvânta şi voi în¬ 
mulţi seminţia ta de dragul lui Avraham, robul meu!" 25 [Isac] a 
zidit acolo un altar şi a chemat numele Domnului, şi şi-a întins 
acolo cortul, iar slujitorii lui Isac au săpat acolo o fântână. 

26 Atunci Abimelec s-a dus la el din Gherar, cu Ahuzat, prie¬ 
tenul său, şi cu Picol, căpetenia oştirii sale. 27 Iar Isac le-a spus: 
„De ce aţi venit la mine, când voi mă urâţi şi m-aţi izgonit de la 
voi?" z8 Ei au zis: „Am văzut că într-adevăr Domnul este cu tine 
şi ne-am zis: «Să fie un jurământ între noi: între noi şi tine!» 
Deci să facem un legământ cu tine, 29 că nu ne vei face nici un rău, 
după cum nici noi nu ne-am atins de tine şi după cum ţi-am 
făcut numai bine şi te-am lăsat să pleci în pace. Acum tu eşti bine¬ 
cuvântat de Domnul!" 3 °Şi le-a făcut ospăţ, au mâncat şi au băut. 
3l Apoi s-au sculat dis-de-dimineaţă şi s-au jurat unul altuia, iar 
Isac i-a petrecut şi au plecat de la el în pace. 32 în aceeaşi zi, sluji¬ 
torii lui Isac au venit şi i-au adus veste cu privire la fântâna pe 
care o săpau, şi i-au spus: „Am dat de apă!" 33 E1 a numit-o Şiva; 
de aceea numele cetăţii este Beer-Şeba până în ziua de azi. 

34 Când avea patruzeci de ani, Esau a luat-o de nevastă pe 
Iudita, fiica lui Beeri hititul, şi pe Basemat, fiica lui Elon hititul. 
35 Ele au pricinuit amărăciune lui Isac şi Rebecăi. 

27 

'Când Isac era bătrân şi ochilor săi le slăbise vederea, l-a chemat 
pe Esau, fiul său cel mare, şi i-a spus: „Fiule!", iar [Esau] i-a spus: 
„lată-mă.“ 2 Şi [Isac] a spus: „Iată, eu am îmbătrânit; nu ştiu ziua 
morţii mele. 3 Acum, ia-ţi armele — tolba cu săgeţi şi arcul — şi 

ieşi la câmp şi vânează-mi [ceva] vânat! 4 Şi fă-mi mâncare gus¬ 
toasă, cum îmi place mie, adu-mi-o să mănânc, ca să te bine¬ 
cuvânteze sufletul meu înainte să mor.“ 5 Rebeca însă asculta pe 
când Isac vorbea către Esau, fiul său. 

Şi Esau a plecat la câmp ca să vâneze [ceva] vânat şi să-i 
aducă, 6 iar Rebeca i-a spus lui Iacob, fiul ei, zicând: „Iată, I-am 
auzit pe tatăl tău vorbindu-i lui Esau, fratele tău, zicând: 7 « Adu-mi 
vânat şi fă-mi mâncare gustoasă ca să mănânc şi să te bine¬ 
cuvântez în faţa Domnului, înainte să mor.» 8 Acum, fiule, ascultă 
de glasul meu în ce-ţi poruncesc: 9 du-te la turmă şi ia-mi de 
acolo doi iezi buni ca să fac mâncare gustoasă tatălui tău, cum 
îi place lui. 10 Şi o vei duce tatălui tău ca să mănânce şi să te 
binecuvânteze înainte să moară.“ ll Dar Iacob i-a spus Rebecăi, 
mama sa: „lată, Esau, fratele meu, este păros, iar eu sunt neted 
[la piele]. u Poate mă va pipăi tatăl meu şi voi fi în ochii lui ca 
un batjocoritor şi voi aduce peste mine blestem, iar nu bine¬ 
cuvântare.“ l3 Mama lui însă i-a spus: „Peste mine [să cadă] bles¬ 
temul tău, fiule! Numai ascultă de glasul meu: du-te şi adu-mi-i!“ 
M Şi s-a dus şi i-a luat şi i-a adus mamei sale, iar mama sa a făcut 
mâncare gustoasă, cum îi plăcea tatălui său. 15 Apoi Rebeca a 
luat veşmintele lui Esau, fiul său cel mare, pe cele mai de preţ 
pe care le avea în casă, şi l-a îmbrăcat pe Iacob, fiul său cel mic, 
l6 iar pieile iezilor le-a pus pe mâinile lui şi pe părţile netede ale 
gâtului lui. ,7 Şi a pus mâncarea gustoasă, şi pâinea pe care o 
făcuse, în mâna lui Iacob, fiul său. 

l8 El s-a dus la tatăl său şi a spus: „Tată!“ Iar [acela] a spus: 
„Iată-mă. Cine eşti tu, fiule?“ l9 Iacob i-a spus tatălui său: „Sunt eu, 
Esau, întâiul tău născut. Am făcut precum mi-ai spus; scoală, 
rogu-te, şezi şi mănâncă din vânatul meu ca să mă binecuvân¬ 
teze sufletul tău.“ 20 Şi Isac i-a spus fiului său: „Cum de l-ai aflat 
aşa degrabă, fiule?“ [Iacob] a spus: „Pentru că Domnul, Dumne¬ 
zeul tău, l-a scos înaintea mea.“ “Isac i-a spus lui Iacob: „Apropie-te 

să te pipăi, fiule, [să-mi dau seama] dacă tu eşti fiul meu Esau, 
ori nu.“ “Şi Iacob s-a apropiat de Isac, tatăl său, şi [acesta] l-a 
pipăit. Şi a spus: „Glasul este glasul lui Iacob, însă mâinile sunt 
mâinile lui Esau. H 23 Şi nu l-a recunoscut, pentru că mâinile lui 
erau păroase ca mâinile lui Esau, fratele său. Şi l-a binecuvântat. 
24 Apoi [Isac] a spus: „Eşti tu, fiul meu Esau?“ Şi [Iacob] a spus: 
„Eu sunt." 25 Şi [Isac] a spus: „Adu-mi să mănânc din vânatul fiului 
meu, ca să te binecuvânteze sufletul meu!“ Şi i-a adus de a 
mâncat, apoi i-a adus vin de a băut. 26 După aceea Isac, tatăl său, 
i-a spus: „Apropie-te şi sărută-mă, fiule!“ 27 Şi [Iacob] s-a apro¬ 
piat şi l-a sărutat, iar [Isac] a mirosit mirosul veşmintelor lui şi 
1-a binecuvântat. Şi a spus: 

„Iată mirosul fiului meu, 

ca mirosul unui ogor 

pe care l-a binecuvântat Domnul! 

28 Să-ţi dea Dumnezeu 
din rouă cerului 
şi din grăsimea pământului - 
belşug de grâne şi de vin nou! 

29 Să-ţi slujească popoare, 
şi neamuri să ţi se plece. 

Să fii stăpân fraţilor tăi, 
şi fiii mamei tale să ţi se plece. 

Cei ce te blestemă 
să fie blestemaţi, 
iar cei ce te binecuvântează 
să fie binecuvântaţi!" 

3 °După ce Isac a isprăvit să-l binecuvânteze pe Iacob, de-abia 
ce ieşise Iacob din faţa lui Isac, tatăl său, că a şi venit Esau, fra¬ 
tele său, de la vânătoare. 3l A făcut şi el mâncare gustoasă, şi a 
adus-o tatălui său. Şi i-a spus tatălui său: „Să se scoale tatăl meu 
şi să mănânce din vânatul fiului său, ca să mă binecuvânteze 

sufletul tău!“ ^Atunci lsac, tatăl său, i-a spus: „Cine eşti tu?" [Esau] 
a spus: „Eu sunt fiul tău cel întâi-născut, Esau." 33 Atunci lsac a 
fost cuprins de o foarte mare cutremurare şi a spus: „Cine este 
atunci acela care a prins vânat şi mi-a adus? înainte ca tu să vii, 
am mâncat din tot şi l-am binecuvântat, şi binecuvântat va 
rămâne." 34 Când a auzit cuvintele tatălui său, Esau a strigat cu 
strigăt mare şi foarte amar; şi i-a spus tatălui său: „Binecuvân- 
tează-mă şi pe mine, tată!" 35 însă [lsac] a spus: „Fratele tău a 
venit cu vicleşug şi ţi-a luat binecuvântarea." 36 [Esau] a spus: 
„Oare pentru că numele lui se cheamă Iacob m-a înşelat de două 
ori? Dreptul de întâi-născut mi l-a luat, şi, iată, acum mi-a luat 
şi binecuvântarea!" Apoi a [mai] spus: „Oare nu ai păstrat şi pen¬ 
tru mine vreo binecuvântare?" 37 Isac a răspuns şi i-a spus lui 
Esau: „Iată, stăpân l-am pus peste tine, şi pe toţi fraţii săi i-am 
dat lui ca slujitori; şi l-am sprijinit cu grâne şi cu vin nou. Pentru 
tine deci ce să mai fac, fiule?" 38 Esau i-a spus tatălui său: „Doar 
o binecuvântare ai, tată? Binecuvântează-mă şi pe mine, tată!"... 
şi Esau şi-a ridicat glasul şi a plâns. 39 Iar lsac, tatăl său, a răs¬ 
puns şi i-a spus: 

„Iată, [departe] de grăsimea pământului va fi sălaşul tău, 
şi [departe] de rouă cerului de sus. 

40 Din sabia ta vei trăi 

şi fratelui tău îi vei sluji; 

dar, când te vei răzvrăti, 

vei sfărâma jugul lui de pe grumazul tău." 

4, Esau i-a purtat duşmănie lui Iacob pentru binecuvântarea 
cu care îl binecuvântase tatăl său; şi a spus Esau în inima sa: 
„Se apropie zilele de tânguire pentru tatăl meu şi-l voi ucide pe 
Iacob, fratele meu." ^Dar i s-a dat de veste Rebecăi despre cuvin¬ 
tele lui Esau, fiul ei cel mare, iar ea a trimis să-l cheme pe Iacob, 
fiul ei cel mic, şi i-a spus: „Iată, Esau, fratele tău, se mângâie în 
privinţa ta [cu gândul] că te va ucide. 43 Acum, fiule, ascultă de 

glasul meu: scoală-te şi fugi la Laban, fratele meu, în Haran, 
44 şi stai cu el o vreme, până când se va potoli furia fratelui tău — 
45 până când se va îndepărta de tine mânia fratelui tău - şi va 
uita ce i-ai făcut; atunci voi trimite şi te voi lua de acolo. Pentru 
ce să vă pierd pe amândoi într-o singură zi?“ 

46 Şi Rebeca i-a spus lui Isac: „Sunt scârbită de viaţă din pri¬ 
cina fiicelor lui Het! Dacă şi Iacob îşi ia femeie dintre astfel de 
fiice ale lui Het - dintre fiicele ţării Ia ce să mai trăiesc?" 

28 

'Atunci Isac l-a chemat pe Iacob şi l-a binecuvântat; şi i-a porun¬ 
cit, zicându-i: „Să nu-ţi iei femeie dintre fiicele Canaanului! 
2 Scoală-te, du-te în Padan-Aram, la casa lui Betuel, tatăl mamei 
tale, şi ia-ţi de acolo femeie, dintre fiicele lui Laban, fratele 
mamei tale. 3 Iar Dumnezeul Atotputernic să te binecuvânteze, 
să te facă rodnic şi să te înmulţească, încât să ajungi o adunare 
de popoare. 4 Şi să-ţi dea binecuvântarea lui Avraham - ţie şi 
seminţiei tale cu tine - ca să stăpâneşti pământul pribegiilor tale, 
pe care i l-a dat Dumnezeu lui Avraham." 5 Apoi Isac l-a trimis 
pe Iacob, iar [acesta] s-a dus în Padan-Aram, la Laban, fiul lui 
Betuel arameul, fratele Rebecăi, mama Iui Iacob şi a lui Esau. 

6 Când a văzut Esau că Isac îl binecuvântase pe Iacob, şi că îl 
trimisese în Padan-Aram ca să îşi ia de acolo femeie, şi că bine- 
cuvântându-l îi poruncise, zicând: „Să nu-ţi iei femeie dintre 
fiicele Canaanului", 7 şi că Iacob ascultase de tatăl său şi de mama 
sa, şi se dusese în Padan-Aram, 8 Esau a văzut că fiicele Canaa¬ 
nului erau rele în ochii lui Isac, tatăl său. 9 Aşadar, Esau s-a dus 
la Ismael şi, pe lângă femeile sale, a luat-o de femeie pe Mahalat, 
fiica lui Ismael, fiul lui Avraham, sora lui Nevaiot. 

î0 Iar Iacob a ieşit din Beer-Şeba şi s-a dus către Haran. u Şi a 
ajuns într-un anume loc şi a înnoptat acolo, pentru că soarele 

apusese; a luat una dintre pietrele locului, şi-a pus-o căpătâi, şi 
s-a culcat în locul acela. “Şi a avut un vis şi, iată, o scară spriji¬ 
nită pe pământ, iar vârful ei atingea cerul; şi îngerii lui Dumne¬ 
zeu urcau şi coborau pe ea. 13 Şi, iată, Domnul stătea deasupra 
ei şi a spus: „Eu sunt Domnul, Dumnezeul lui Avraham, tatăl 
tău, şi Dumnezeul lui Isac. Pământul pe care stai culcat ţie ţi-1 
voi da şi seminţiei tale; 14 şi va fi seminţia ta ca pulberea pămân¬ 
tului, şi te vei răspândi spre apus şi spre răsărit, spre miază¬ 
noapte şi spre miazăzi, şi toate familiile pământului se vor 
binecuvânta prin tine şi prin seminţia ta. 15 Şi, iată, Eu sunt cu 
tine şi te voi păzi oriunde vei merge, şi te voi întoarce în pămân¬ 
tul acesta; căci nu te voi părăsi până ce nu voi face ceea ce ţi-am 
grăit." l6 Iacob s-a trezit din somn şi a spus: „Cu adevărat, Dom¬ 
nul este în locul acesta, iar eu n-am ştiut!" 17 Şi s-a înfricoşat şi 
a spus: „Cât de înfricoşător este locul acesta! Nu este altceva decât 
casa lui Dumnezeu şi aceasta este poarta cerurilor!" ,8 Şi Iacob 
s-a sculat dis-de-dimineaţă, a luat piatra pe care şi-o pusese 
căpătâi, a pus-o stâlp şi a turnat untdelemn pe vârful ei. ,9 Şi a 
chemat numele locului aceluia Bet-El; dar numele cetăţii fusese, 
la început, Luz. 20 Şi Iacob a făcut o făgăduinţă, zicând: „Dacă 
Dumnezeu va fi cu mine, mă va păzi pe calea aceasta pe care 
merg, îmi va da pâine să mănânc şi veşmânt să mă îmbrac, 2, şi 
mă voi întoarce în pace la casa tatălui meu, [atunci] Domnul 
îmi va fi Dumnezeu, 22 iar piatra aceasta pe care am pus-o stâlp 
va fi casa lui Dumnezeu; şi din tot ce-mi vei da, negreşit îţi voi 
da zeciuială." 


29 

‘Iacob s-a ridicat şi s-a dus spre ţara fiilor Răsăritului. 

2 Şi a privit şi, iată, o fântână era în câmp şi, iată, acolo trei tur¬ 
me stăteau culcate lângă ea, căci de la fântâna aceea se adăpau 

turmele; iar piatra de pe gura fântânii era mare. 3 Când se adu¬ 
nau acolo toate turmele, [păstorii] rostogoleau piatra de pe gura 
fântânii şi adăpau turmele; apoi puneau piatra pe gura fântânii, 
la locul ei. 

4 Şi Iacob le-a spus: „Fraţilor, de unde sunteţi?" Iar ei au răs¬ 
puns: „Din Haran suntem." 5 Şi le-a spus: „îl cunoaşteţi pe Laban, 
fiul lui Nahor?" Şi i-au răspuns: „îl cunoaştem." 6 Şi le-a spus: 
„Este sănătos?" Ei au răspuns: „Este sănătos. Iată că Rahela, fiica 
lui, [tocmai] vine cu turmele." 7 Şi a spus: „Iată, ziua este încă 
mare; nu este vremea să se adune vitele. Adăpaţi turmele şi 
duceţi-vă să le paşteţi!" s Ei însă au răspuns: „Nu putem până 
ce nu se adună toate turmele; atunci [păstorii] rostogolesc piatra 
de pe gura fântânii şi ne adăpăm turmele." 

9 Pe când încă vorbea el cu ei, Rahela a venit cu turmele tată¬ 
lui ei, căci era păstoriţă. 10 Când Iacob a văzut-o pe Rahela, fiica 
lui Laban, fratele mamei sale, şi turmele lui Laban, fratele mamei 
sale, Iacob s-a apropiat şi a rostogolit piatra de pe gura fântânii 
şi a adăpat turmele lui Laban, fratele mamei sale. n Şi Iacob a 
sărutat-o pe Rahela, apoi şi-a ridicat glasul şi a plâns. “Şi Iacob 
i-a vestit Rahelei că el este ruda tatălui ei şi că este fiul Rebecăi; 
iar ea a alergat şi a dat de veste tatălui ei. 13 Când Laban a auzit ves¬ 
tea despre Iacob, fiul surorii sale, a alergat să-l întâmpine, l-a 
îmbrăţişat, l-a sărutat, şi l-a adus în casa sa; [Iacob] i-a povestit 
lui Laban toate cele întâmplate, M iar Laban i-a spus: „Cu adevă¬ 
rat, tu eşti osul meu şi carnea mea!" 

Iacob a locuit cu el o lună de zile, 15 apoi Laban i-a spus: „Oare 
pentru că-mi eşti rudă, îmi vei sluji pe degeaba? Spune-mi, care 
să-ţi fie plata?" l6 Laban avea două fiice: numele celei mari era 
Lia, iar numele celei mici era Rahela. l7 Ochii Liei erau blânzi, însă 
Rahela era frumoasă la statură şi frumoasă Ia vedere. l8 Iacob o 
iubea pe Rahela, şi i-a spus [lui Laban]: „îţi voi sluji şapte ani 
pentru Rahela, fiica ta cea mică!" ,9 Laban a spus: „Mai bine să 

ţi-o dau ţie decât să o dau altui bărbat. Rămâi la mine!" 2 °Şi 
Iacob a slujit şapte ani pentru Rahela, dar i s-au părut doar 
câteva zile din pricina iubirii sale pentru ea. 

21 Apoi Iacob a spus către Laban: „Dă-mi nevasta, căci s-au 
împlinit zilele mele, ca să intru la ea!" 22 Laban i-a adunat pe toţi 
bărbaţii locului şi a făcut ospăţ. 23 Seara, a luat-o pe Lia, fiica sa, 
şi i-a adus-o [lui Iacob], iar el a intrat la ea - ^Laban i-a dat-o 
fiicei sale Lia ca slujnică pe Zilpa, slujnica lui - 25 însă dimineaţa, 
iată, era Lia. [Iacob] i-a spus lui Laban: „Ce mi-ai făcut? Oare nu 
pentru Rahela ţi-am slujit? De ce m-ai înşelat?" 26 însă Laban a 
spus: „Nu se face aşa prin locurile noastre, ca să se dea cea mică 
înaintea celei întâi-născute. ^împlineşte săptămâna [de nuntă a] 
acesteia şi ţi-o vom da şi pe cealaltă pentru slujba cu care îmi 
vei sluji încă şapte ani." 28 Şi Iacob a făcut aşa: a împlinit săptă¬ 
mâna acesteia; apoi [Laban] i-a dat-o de nevastă pe Rahela, fiica 
sa - 29 Laban i-a dat-o fiicei sale Rahela ca slujnică pe Bilha, sluj¬ 
nica lui - 3 °iar [Iacob] a intrat şi la Rahela; şi o iubea pe Rahela 
mai mult decât pe Lia. Şi i-a slujit [lui Laban] încă şapte ani. 

3l Domnul a văzut că Lia era dispreţuită şi i-a deschis pân¬ 
tecele; Rahela însă era stearpă. 32 Şi Lia a zămislit şi a născut un 
fiu şi i-a pus numele Ruben, căci a spus: „Fiindcă Domnul a 
văzut amărăciunea mea; de acum bărbatul meu mă va iubi!" 
33 Şi a zămislit iarăşi şi a născut un fiu şi a spus: „Fiindcă Dom¬ 
nul a auzit că sunt dispreţuită, mi l-a dat şi pe acesta!" Şi i-a 
pus numele Simeon. 34 Şi a zămislit iarăşi şi a născut un fiu şi a 
spus: „Acum, de data asta, bărbatul meu se va alipi de mine, căci 
i-am născut trei fii!" De aceea i s-a pus numele Levi. 35 Şi a 
zămislit iarăşi şi a născut un fiu şi a spus: „De această dată îl 
voi lăuda pe Domnul!" De aceea i-a pus numele Iuda. Apoi a 
încetat să mai nască. 

30 

‘Dacă a văzut Rahela că nu i-a născut lui Iacob, a prins pizmă pe 
sora sa şi i-a spus lui Iacob: „Dă-mi fii, iar de nu, mor!“ 2 Atunci 
Iacob s-a aprins de mânie împotriva Rahelei şi a spus: „Oare 
sunt eu în locul lui Dumnezeu, care a oprit de la tine rodul 
pântecelui?" 3 Ea însă a spus: „Iată slujnica mea Bilha; intră la 
ea ca să nască pe genunchii mei şi să dobândesc şi eu fii de la 
ea!“ 4 Şi i-a dat-o de femeie pe Bilha, slujnica sa, iar Iacob a intrat 
Ia ea. 5 Şi Bilha a zămislit şi i-a născut lui Iacob un fiu. 6 Rahela 
a spus: „Dumnezeu mi-a făcut dreptate şi chiar mi-a ascultat 
glasul şi mi-a dat un fiu!" De aceea ea i-a pus numele Dan. 7 Bilha, 
slujnica Rahelei, a zămislit iarăşi şi i-a născut Iui Iacob un al 
doilea fiu. 8 Rahela a spus: „Lupte mari şi grele am dus cu sora 
mea şi am şi biruit!" Şi ea i-a pus numele Neftali. 

9 Lia, văzând că a încetat să nască, a luat-o pe Zilpa, slujnica 
sa, şi i-a dat-o lui Iacob de femeie. ,0 Iar Zilpa, slujnica Leei, i-a năs¬ 
cut lui Iacob un fiu. Il Lia a spus: „Cu noroc." Şi ea i-a pus nu¬ 
mele Gad. u Şi Zilpa, slujnica Liei, i-a născut lui Iacob un al 
doilea fiu. ,} Lia a spus: „Sunt fericită! Căci fetele mă vor ferici!" 
Şi ea i-a pus numele Aşer. 

14 în zilele secerişului grâului, Ruben s-a dus şi a aflat man¬ 
dragore în câmp şi le-a adus Liei, mama sa. Rahela i-a spus Liei: 
„Dă-mi din mandragorele fiului tău!" ,5 [Lia] însă i-a spus: „Oare 
este puţin [lucru] că mi-ai luat bărbatul, [de vrei] să iei şi man¬ 
dragorele fiului meu?" Şi Rahela a spus: „Atunci să se culce cu 
tine în noaptea aceasta în schimbul mandragorelor fiului tău!" 
l6 Pe-nserat, când Iacob a venit de la câmp, Lia a ieşit ca să îl în¬ 
tâmpine şi i-a spus: „La mine să intri, căci te-am plătit cu man¬ 
dragorele fiului meu!". Şi s-a culcat cu ea în noaptea aceea. 
17 Dumnezeu a ascultat-o pe Lia şi ea a zămislit şi i-a născut lui 
Iacob un al cincilea fiu. ,8 Şi Lia a spus: „Dumnezeu m-a răsplătit 

pentru că i-am dat-o bărbatului meu pe slujnica mea!" Şi i-a pus 
numele Isahar. 19 Lia a zămislit iarăşi şi a născut un al şaselea fiu 
lui Iacob. 20 Şi Lia a spus: „Dumnezeu mi-a dăruit un dar bun; 
de data asta bărbatul meu mă va cinsti, pentru că i-am născut 
şase fii." Şi i-a pus numele Zabulon. 21 La urmă a născut o fiică şi 
ea i-a pus numele Dina. 

22 Şi Dumnezeu şi-a adus aminte de Rahela. Dumnezeu a as¬ 
cultat-o şi i-a deschis pântecele. 23 Ea a zămislit şi a născut un 
fiu. Şi a spus: „Mi-a luat Dumnezeu ocara!" ^I-a pus numele Iosif, 
zicând: „Domnul să-mi adauge încă un fiu!" 

25 După ce Rahela l-a născut pe Iosif, Iacob i-a spus Iui Laban: 
„Lasă-mă să mă duc la locul meu şi în ţara mea! 26 Dă-mi femeile 
şi copiii mei pentru care ţi-am slujit, ca să mă duc, căci tu ştii 
[bine] slujba cu care ţi-am slujit!" ^Atunci Laban i-a spus: „De-aş 
afla trecere în ochii tăi! Am cunoscut prin semne că datorită ţie 
m-a binecuvântat Domnul." 2S Şi a spus: „Hotărăşte-mi plata ta 
şi ţi-o voi da!“ 29 Dar [Iacob] i-a spus: „Tu ştii cum ţi-am slujit 
şi cum le-a fost vitelor tale cu mine. 3 °Câci puţinul pe care l-ai 
avut înainte [de venirea] mea a sporit mult şi Domnul te-a bine¬ 
cuvântat cu [fiecare] pas al meu. Şi acum, când să mai fac şi eu 
[ceva] pentru casa mea ?" 31 [Laban] a spus: „Ce să-ţi dau?" Şi Iacob 
a spus: „Nu-mi da nimic! Dacă vei face lucrul acesta pentru 
mine, mă voi întoarce să pasc oile tale, să le păzesc: 32 voi trece 
astăzi prin toată turma ta scoţând de acolo tot ce este pestriţ şi 
tărcat: tot ce este negru între miei şi tot ce este tărcat sau pestriţ 
între capre; [aceasta] să fie plata mea. 33 Aşa va ieşi la iveală, în ziua 
aceea, dreptatea mea: când vei veni să vezi plata mea, tot ce nu 
va fi pestriţ sau tărcat între capre şi negru între miei, acela [se va 
socoti] furat." 34 Laban a spus: „Bine! Fie după cuvântul tău!" 

35 [Laban] a îndepărtat, în ziua aceea, iezii cei bălţaţi şi tărcaţi 
şi toate caprele pestriţe şi tărcate - tot ce avea alb pe el - şi tot 
ce era negru dintre miei, şi le-a dat în mâna fiilor săi. 36 Şi a pus 

cale de trei zile între el şi Iacob, iar Iacob păştea turma lui Laban, 
cea rămasă. 

37 Atunci Iacob şi-a luat nuiele verzi de plop, şi de migdal şi 
de platan, şi a crestat pe ele crestături albe, scoţând la iveală albul 
care era pe nuiele. 3S Şi a pus nuielele pe care le crestase în faţa 
turmelor, în jgheaburi — în adăpătorile de apă unde veneau oile 
şi caprele să bea, şi se împerecheau când veneau să bea. 39 Deci 
oile şi caprele se împerecheau lângă nuiele şi fătau [iezi] bălţaţi, 
pestriţi şi tărcaţi. 4 °Iar pe miei, Iacob îi punea deoparte. Şi în¬ 
drepta turmele cu faţa spre tot ce era bălţat şi ce era negru din 
turma lui Laban; astfel şi-a făcut singur turme şi nu le-a pus 
împreună cu turmele lui Laban. 41 0ri de câte ori se împere¬ 
cheau oile şi caprele voinice, Iacob punea nuiele sub ochii lor, în 
jgheaburi, ca să se împerecheze [privind] la nuiele. 42 Când însă 
oile şi caprele erau slabe, nu le punea [nuiele]; aşadar cele slabe 
erau ale lui Laban, iar cele voinice ale lui Iacob. 

43 Şi el a sporit nespus de mult: avea turme multe, slujnice şi 
slujitori, cămile şi măgari. 


3i 

‘[Iacob] însă a auzit cuvintele fiilor lui Laban care ziceau: „Iacob 
a luat tot ce era al tatălui nostru şi din ce era al tatălui nostru [şi-]a 
făcut toată slava aceasta!“ 

2 Şi Iacob a văzut faţa lui Laban şi, iată, nu mai era cu el ca 
mai înainte. 3 Domnul i-a spus lui Iacob: „întoarce-te în ţara 
părinţilor tăi şi în locul naşterii tale, şi voi fi cu tine!“ 

4 Iacob a trimis să le cheme pe Rahela şi pe Lia la câmp, la 
turma sa, 5 şi le-a spus: „Eu văd pe faţa tatălui vostru că el nu mai 
este cu mine ca mai înainte, însă Dumnezeul tatălui meu a fost 
cu mine. 6 Voi [înşivă] ştiţi că i-am slujit tatălui vostru din toată 
puterea mea, 7 iar tatăl vostru m-a înşelat şi mi-a schimbat sim¬ 
bria de zece ori, Dumnezeu însă nu i-a dat [voie] să-mi facă rău. 

s Dacă spunea aşa: «Cei pestriţi să fie simbria ta», atunci toată 
turma făta pestriţi; iar dacă spunea aşa: «Cei bălţaţi să fie 
simbria ta», atunci toată turma făta bălţaţi. 9 Astfel Dumnezeu 
a luat vitele tatălui vostru şi mi le-a dat mie. 10 Când se împere¬ 
cheau caprele, mi-am ridicat ochii şi am văzut în vis, şi, iată, 
ţapii ce se urcau pe capre erau bălţaţi, pestriţi şi pătaţi. u Şi înge¬ 
rul lui Dumnezeu mi-a spus în vis: «Iacobe!»; iar eu am zis: 
«Iată-mă!» 12 Şi a spus: «Ridică-ţi ochii şi vezi: toţi ţapii ce se 
urcă pe capre sunt bălţaţi, pestriţi şi pătaţi, căci am văzut tot 
ce ţi-a făcut Laban. l3 Eu sunt Dumnezeul [de la] Bet-El, acolo 
unde ai uns [cu untdelemn] un stâlp, acolo unde Mi-ai făcut o 
făgăduinţă. Acum scoală-te, ieşi din ţara aceasta şi întoarce-te 
în ţara naşterii tale!»“ 

14 Atunci Rahela şi Lia au răspuns şi i-au zis: „Oare mai avem 
noi parte şi moştenire în casa tatălui nostru? l5 Oare nu suntem 
noi socotite de el ca nişte străine? Căci ne-a vândut; şi ne-a şi mân¬ 
cat tot argintul. l6 Căci toată bogăţia pe care Dumnezeu a luat-o 
de la tatăl nostru este a noastră şi a fiilor noştri. Aşadar, fă acum 
tot ce ţi-a spus Dumnezeu!" 

17 Şi lacob s-a sculat şi i-a suit pe fiii săi şi pe femeile sale pe 
cămile. l8 Şi şi-a mânat toate vitele şi toate averile pe care le strân¬ 
sese - vitele dobândite, pe care le agonisise în Padan-Aram -, 
ca să se ducă la Isac, tatăl său, în ţara Canaanului. 

19 Pe când Laban era dus să-şi tundă oile, Rahela a furat tera- 
fimii tatălui ei, 20 iar lacob l-a înşelat pe Laban arameul, căci nu-i 
dăduse de veste că fuge, 2, şi a fugit - el şi cu tot ce avea. S-a scu¬ 
lat şi a trecut Râul şi s-a îndreptat către muntele Gileadului. 

22 A. treia zi i s-a dat de veste lui Laban că lacob a fugit. 23 Atunci 
[Laban] şi-a luat cu sine fraţii, şi l-a urmărit cale de şapte zile, 
şi l-a ajuns în muntele Gileadului. 24 Dumnezeu însă a venit la 
Laban arameul în visul nopţii, şi i-a spus: „Păzeşte-te, nu cumva 
să vorbeşti cu lacob nici de bine, nici de rău!“ 

25 Şi Laban l-a ajuns pe Iacob; Iacob îşi înfipsese cortul în 
munte, iar Laban şi-a înfipt [cortul] cu fraţii săi în muntele Gilea- 
dului. î6 Şi Laban i-a spus lui Iacob: „Ce ai făcut? M-ai înşelat şi 
le-ai mânat pe fiicelemele ca şi când ar fi fost luate în robie cu 
sabia. 27 De ce ai fugit pe ascuns şi m-ai înşelat şi nu mi-ai dat 
de veste? Te-aş fi lăsat să pleci cu veselie şi cu cântece, cu tim¬ 
pane şi liră. 28 Dar nu m-ai lăsat [nici măcar] să-mi sărut fiii şi 
fiicele. Nebuneşte te-ai purtat! 29 îmi stă în putere să vă fac rău, 
dar Dumnezeul tatălui vostru mi-a spus aseară, zicând: «Păzeşte-te 
să vorbeşti cu Iacob fie de bine, fie de rău!» 3 °Acum, negreşit ai 
plecat pentru că tânjeai după casa tatălui tău. Dar de ce mi-ai 
furat dumnezeii? 1131 Şi Iacob a răspuns şi i-a spus lui Laban: 
„Pentru că m-am temut! Căci ziceam: nu cumva să le smulgi pe 
fiicele tale de la mine. 32 Dar la oricine vei afla dumnezeii tăi, 
acela nu va mai trăi! în faţa fraţilor noştri, cercetează [şi vezi] ce 
este al tău la mine şi ia-ţi-l!“ Iacob însă nu ştia că Rahelaîi furase. 

33 Şi Laban a intrat în cortul lui Iacob, în cortul Liei şi în 
cortul celor două slujnice şi nu a aflat [terafimii]. Şi a ieşit din 
cortul Liei şi a intrat în cortul Rahelei. 34 Rahela însă luase tera¬ 
fimii şi îi pusese în samarul cămilei şi şedea deasupra lor. Laban 
a scotocit tot cortul, dar nu i-a aflat. 35 Şi ea i-a spus tatălui său: 
„Să nu se aprindă [mânia] în ochii stăpânului meu că nu pot să 
mă scol în faţa ta, fiindcă mi-a sosit rânduiala femeilor! 11 Aşadar 
a căutat, dar n-a aflat terafimii. 

36 Atunci Iacob s-a aprins [de mânie] şi s-a luat la ceartă cu 
Laban. Şi Iacob i-a răspuns, şi i-a spus lui Laban: „Care este nele¬ 
giuirea mea? Care este păcatul meu de m-ai urmărit? 37 De ai 
scotocit [prin] toate lucrurile mele... Ce ai găsit din toate lucru¬ 
rile casei tale? Pune-1 aici în faţa fraţilor mei şi a fraţilor tăi! Să 
judece ei între noi amândoi! ^Aceşti douăzeci de ani eu [i-am 
stat] cu tine. Oile tale şi caprele tale n-au lepădat, şi nici din ber¬ 
becii turmei tale n-am mâncat; 39 pe cea sfâşiată de fiare nu ţi-am 

adus-o, ci eu însumi am purtat paguba; din mâna mea ai cerut 

ce se fura ziua şi ce se fura noaptea; 40 eram mistuit de arşiţă 

ziua, iar gerul [mă mistuia] noaptea şi fugea somnul de la ochii 

mei. 41 Astfel mi-au fost cei douăzeci de ani în casa ta. Ti-am slu- 

* 

jit paisprezece ani pentru cele două fiice ale tale, şi [încă] şase 
ani pentru turma ta şi mi-ai schimbat de zece ori simbria. ^Dacă 
n-ar fi fost cu mine Dumnezeul părintelui meu - Dumnezeul 
lui Avraham şi Frica-lui-Isac acum m-ai fi trimis cu mâna 
goală. [Dar] Dumnezeu a văzut necazul meu şi truda palmelor 
mele şi a făcut judecată aseară." 

43 Şi Laban a răspuns şi i-a spus lui Iacob: „Fiicele acestea 
sunt fiicele mele, fiii aceştia sunt fiii mei, turma aceasta este 
turma mea şi tot ce vezi este al meu. Aşadar, ce să fac astăzi pen¬ 
tru aceste fiice ale mele ori pentru fiii lor pe care i-au născut? 
44 Acum deci, hai să facem un legământ, eu şi tu, ca să fie măr¬ 
turie între mine şi tine." 45 Atunci Iacob a luat o piatră şi a pus-o 
stâlp. 

4fi Şi Iacob le-a spus fraţilor săi: „Adunaţi pietre!" Şi au luat 
pietre şi au făcut o movilă şi au mâncat acolo pe movilă. 47 Laban 
a chemat-o Iegar-Sahaduta, iar Iacob a chemat-o Galeed. 4S Şi 
Laban a spus: „Movila aceasta este astăzi mărturie între mine şi 
tine!" De aceea i s-a pus numele Galeed 49 şi Miţpa, pentru că a 
spus: „Să vegheze Domnul între mine şi tine când nu ne vom 
mai vedea! 5 °Dacă-mi vei asupri fiicele şi dacă-ţi vei lua femei 
afară de fiicele mele, nu-i nimeni cu noi, [însă] vezi că Dumne¬ 
zeu va fi martor între mine şi tine!" 5 'Şi Laban i-a spus Iui Iacob: 
„Iată movila aceasta şi iată stâlpul pe care l-am ridicat între 
mine şi tine! 52 Mărturie să fie movila aceasta şi mărturie să fie 
stâlpul, că nici eu nu voi trece de movila aceasta către tine şi că 
nici tu nu vei trece de movila aceasta şi de stâlpul acesta către 
mine, pentru vreun rău. ^Dumnezeul lui Avraham şi Dumnezeul 
lui Nahor - dumnezeii părinţilor lor - ei să judece între noi!" 
Şi Iacob s-a jurat pe Frica-lui-Isac, tatăl său. 

54 Şi Iacob a adus o jertfă în munte şi i-a chemat pe fraţii săi 
să mănânce, şi au mâncat şi au înnoptat în munte. 

32 

‘Laban s-a sculat dis-de-dimineaţă, şi-a sărutat nepoţii şi fiicele 
şi i-a binecuvântat, apoi a plecat şi s-a întors la locul său; 2 iar 
Iacob s-a dus în calea sa şi l-au întâmpinat îngerii lui Dumne¬ 
zeu. 3 Când i-a văzut, Iacob a spus: „Aceasta este tabăra lui Dum¬ 
nezeu!" Şi a chemat numele locului aceluia Mahanaim. 

4 Iacob a trimis soli înaintea sa, către Esau, fratele său, în 
ţinutul Seir, câmpia Edomului, 5 şi le-a poruncit, zicând: „Aşa 
să-i spuneţi stăpânului meu, lui Esau: «Aşa zice robul tău Iacob: 
Am locuit vremelnic cu Laban şi am zăbovit până acum. 6 Am 
[agonisit! boi şi asini, turme, robi şi roabe şi am trimis să dea 
de veste stăpânului meu, ca să aflu trecere în ochii tăi.»“ 

7 Şi solii s-au întors la Iacob, zicând: „Ne-am dus la fratele 
tău, la Esau; vine şi el în întâmpinarea ta, şi patru sute de băr¬ 
baţi sunt cu el." 8 Iacob s-a temut mult şi s-a tulburat; şi a împăr¬ 
ţit poporul care era cu el, turma, şi cireada, şi cămilele, în două 
tabere, 9 căci spunea: „Dacă vine Esau către o tabără şi o loveşte, 
atunci tabăra rămasă va afla scăpare!" 

,0 Şi Iacob a spus: „Dumnezeul tatălui meu Avraham şi Dum¬ 
nezeul tatălui meu Isac! Doamne, care mi-ai spus: «Intoarce-te 
în ţara ta şi în locul naşterii tale şi îţi voi face bine!», “nu sunt 
vrednic de toate semnele de bunăvoinţă şi de toată credincioşia 
pe care le-ai arătat robului tău, căci am trecut Iordanul acesta 
numai cu toiagul, iar acum am ajuns să fiu două tabere. “Izbă- 
veşte-mă din mâna fratelui meu, din mâna lui Esau, căci eu mă 
tem ca nu cumva să vină şi să mă lovească [pe mine], pe mame 
şi pe fii. 1J Dar Tu ai spus: «Cu adevărat îţi voi face bine şi voi 
face seminţia ta precum nisipul mării, ce nu poate fi numărat 
de mult ce este.»" 

,4 Şi a înnoptat acolo în noaptea aceea; şi a luat din ce avea 
Ia îndemână un dar pentru Esau, fratele său: ,5 două sute de 
capre, douăzeci de ţapi, două sute de oi şi douăzeci de berbeci, 
“"treizeci de cămile care alăptau şi puii lor, patruzeci de vaci şi 
zece tauri, douăzeci de măgăriţe şi zece măgari. 17 Şi le-a dat în 
mâna slujitorilor săi, turmă cu turmă, deoparte. Şi le-a spus sluji¬ 
torilor săi: „Treceţi înaintea mea şi lăsaţi o depărtare între tur¬ 
mă şi turmă!“ l8 Şi i-a poruncit celui din frunte, zicând: „Când 
te va întâlni Esau, fratele meu, şi te va întreba, zicând: «Al cui 
eşti tu şi încotro te duci şi ale cui sunt acestea dinaintea ta?» 
l9 atunci să-i spui: «Ale robului tău, ale lui lacob; este un dar 
trimis stăpânului meu, lui Esau; şi, iată, el însuşi [vine] în urma 
noastră!»" 20 Şi i-a poruncit şi celui de-al doilea şi celui de-al 
treilea şi tuturor celor care mergeau în urma turmelor, zicând: 
„După cuvântul acesta să vorbiţi către Esau când îl veţi întâlni! 
2l Şi să-i spuneţi: «Iată, şi robul tău lacob [vine] în urma noastră»". 
Căci spunea: „îl voi îmbuna cu darul ce merge înaintea mea, iar 
la urmă îi voi vedea faţa, poate mă va primi cu îngăduinţă." 
“Astfel darul a trecut înaintea sa, iar el a rămas în noaptea aceea 
în tabără. 

23 S-a sculat în noaptea aceea şi le-a luat pe cele două neveste 
ale sale şi pe cele două slujnice, şi pe cei unsprezece copii ai săi 
şi a trecut vadul Iaboqului. “Iar după ce i-a luat şi i-a trecut pârâul, 
a trecut şi averea sa. 25 Şi lacob a rămas singur şi Cineva s-a 
luptat cu el până la ridicarea zorilor 26 şi, văzând că nu-I poate 
[birui], [Acela] l-a atins peste încheietura şoldului încât i s-a scrân- 
tit încheietura şoldului lui lacob pe când se lupta cu el. 17 Apoi 
[Acela] a spus: „Lasă-mă să plec, căci s-au ridicat zorile!" Dar 
[lacob] a spus: „Nu te voi lăsa să pleci până ce nu mă vei bine¬ 
cuvânta!" 28 [Acela] i-a spus: „Care este numele tău?" El a răs¬ 
puns: „lacob". 29 Şi [Acela] a spus: „Nu se va mai chema numele 
tău lacob, ci Israel, căci te-ai luptat cu Dumnezeu şi cu oamenii 

şi ai biruit!'* 30 Atunci Iacob ba întrebat şi a zis: „Spune-mi, rogu-te, 
numele tău!“ Iar [Acela] a spus: „De ce întrebi de numele meu?** 
Şi l-a binecuvântat acolo. 31 Şi Iacob a chemat numele locului 
aceluia Peniel, căci [spunea]: „Am văzut pe Dumnezeu faţă către 
faţă şi am scăpat viu!“ 32 Soarele răsărea asupra lui când a trecut 
de Peniel, iar el şchiopăta din şold. 33 De aceea fiii lui Israel nu 
mănâncă vâna de Ia încheietura şoldului până astăzi, căci [Acela] 
I-a atins pe Iacob la încheietura şoldului, la vână. 

33 

‘Şi Iacob, ridicându-şi ochii, a privit şi, iată, Esau venea şi patru 
sute de bărbaţi împreună cu el. Atunci a împărţit copiii între 
Lia, Rahela şi cele două slujnice, ‘‘punându-le pe slujnice şi pe 
copiii lor în frunte, pe Lia şi pe copiii ei pe urmă, iar pe Rahela 
şi pe Iosif la urmă [de tot]. 3 El însuşi a trecut în faţa lor şi s-a ple¬ 
cat până la pământ de şapte ori până s-a apropiat de fratele său. 

4 Esau a alergat în întâmpinarea lui, şi l-a îmbrăţişat, şi a 
căzut pe grumazul lui, şi l-a sărutat, şi au plâns. 5 Şi, ridicân- 
du-şi ochii, [Esau] a văzut femeile şi copiii, şi a zis: „Cine sunt 
aceştia care sunt cu tine?" Şi [Iacob] a spus: „Sunt copiii cu care 
Dumnezeu l-a miluit pe robul tău!** 6 Şi slujnicele s-au apropiat, 
ele şi copiii lor, şi i s-au plecat şi ele. 7 Apoi s-a apropiat şi Lia cu 
copiii ei şi i s-au plecat, iar la urmă s-au apropiat Iosif cu Rahela 
şi i s-au plecat. 

8 Şi [Esau] a spus: „Ce este cu toată tabăra aceasta a ta pe care 
am întâInit-o?“ [Iacob] a spus: „Ca să aflu trecere în ochii stă¬ 
pânului meu!“ 9 Dar [Esau] a spus: „Eu am multe, frate, ce este 
al tău să fie al tău!" lo Iacob însă a spus: „Nu, rogu-te, dacă am 
aflat trecere în ochii tăi, ia darul meu din mâna mea, pentru că 
am văzut faţa ta ca şi cum aş vedea faţa lui Dumnezeu şi tu m-ai 
primit cu plăcere. “Ia, rogu-te, binecuvântarea mea ce ţi-a fost 

adusă, căci Dumnezeu m-a miluit şi am de toate!" Şi a stăruit 
pe lângă el, iar el a primit. 

“Şi [Esau] a spus: „Să pornim şi să mergem, iar eu voi merge 
înaintea ta." 13 Şi [Iacob] i-a spus: „Stăpânul meu ştie că odras¬ 
lele sunt firave şi am în seama mea turme şi cirezi care alăp¬ 
tează; [numai] o singură zi [dacă] le vor mâna tare, ar muri toată 
turma. M Să treacă, deci, stăpânul meu înaintea robului său, iar 
eu voi călători încet, la pas cu animalele dinaintea mea şi în pa¬ 
sul copiiilor, până când voi ajunge la stăpânul meu în Seir." 
15 Esau a spus: „Atunci să las cu tine [o parte] din poporul care 
este cu mine!" Dar [Iacob] a spus: „Pentru ce? [îmi e de ajuns] 
să aflu trecere în ochii stăpânului meu!" 

l6 Şi Esau s-a întors în ziua aceea în calea sa, către Seir. * 7 lar 
Iacob a pornit spre Succot, şi-a zidit casă, iar pentru vitele sale 
a făcut colibe; de aceea a chemat numele locului aceluia Succot. 

l8 Venind din Padan-Aram, Iacob a ajuns în pace la cetatea 
lui Sichem, care este în ţara Canaanului, şi şi-a pus tabăra în faţa 
cetăţii. 19 Bucata de ţarină unde îşi întinsese cortul a cumpărat-o 
din mâna fiilor lui Hamor, tatăl lui Sichem, cu o sută de qesite. 
20 Şi a ridicat acolo un altar, şi l-a chemat El-Elohe-Israel. 

34 

‘Dina, fiica Liei, pe care i-o născuse lui Iacob, a ieşit să se vadă 
cu fiicele ţinutului [aceluia]. z Şi văzând-o Sichem, fiul lui Hamor 
heveul, mai-marele ţinutului, a luat-o şi s-a culcat cu ea şi a 
umilit-o. 3 Dar sufletul i s-a lipit de Dina, fiica lui Iacob, şi el s-a 
îndrăgostit de tânără şi a vorbit după inima tinerei. 4 Astfel, 
Sichem i-a spus lui Hamor, tatăl său, zicând: „Ia-mi-o pe copila 
aceasta de nevastă!" 

5 Iacob însă auzise că [acela] o pângărise pe Dina, fiica sa, dar, 
pentru că fiii săi erau cu vitele sale la câmp, Iacob a tăcut până 
la venirea lor. 6 Şi Hamor, tatăl lui Sichem, a ieşit la Iacob ca să 



158 BIBLIA DUPĂ TEXTUL EBRAIC 

vorbească cu el. 7 Fiii lui Iacob tocmai veniseră de la câmp, când 
au auzit [ce se întâmplase]. Bărbaţii s-au mâhnit şi s-au aprins 
de mânie foarte [mult], căci acela făcuse o ticăloşie în Israel 
culcându-se cu fiica Iui Iacob - aşa ceva nu se face. 

s Şi Hamor a vorbit cu ei, zicând: „Lui Sichem, fiul meu, i s-a 
legat sufletul de fiica voastră; daţi-i-o, rogu-vă, de nevastă. 9 Şi 
încuscriţi-vâ cu noi: pe fiicele voastre daţi-ni-le nouă, iar pe 
fiicele noastre luaţi-le pentru voi 10 şi locuiţi cu noi; ţara vă va 
sta înainte, aşezaţi-vă, umblaţi în voie prin ea şi dobândiţi în ea 
[moşii].“ u Iar Sichem a spus tatălui şi fraţilor ei: „Vreau să aflu 
trecere în ochii voştri şi ce-mi veţi spune vă voi da! “Sporiţi-mi 
oricât preţul şi darul, iar eu vă voi da precum îmi veţi spune; nu¬ 
mai daţi-mi tânăra de nevastă!" 

* 3 Fiii lui Iacob au răspuns lui Sichem şi lui Hamor, tatăl lui, 
şi au grăit cu vicleşug - pentru că [Sichem] o pângărise pe Dina, 
sora lor - H şi le-au spus: „Nu putem să facem lucrul acesta, să 
o dăm pe sora noastră unui bărbat care are prepuţ, căci ar fi o 
ruşine pentru noi. ,5 Numai în acest fel ne vom învoi cu voi, dacă 
veţi fi ca noi: să fie tăiaţi împrejur toţi cei de parte bărbătească 
ai voştri. ,6 Atunci vă vom da pe fiicele noastre, iar pe fiicele voastre 
Ie vom lua pentru noi şi vom locui cu voi şi vom ajunge un 
singur popor. 17 Iar dacă nu ascultaţi de noi să fiţi tăiaţi împrejur, 
ne vom lua fiica şi ne vom duce“. 

l8 Cuvintele lor au fost bune în ochii lui Hamor şi în ochii lui 
Sichem, fiul lui Hamor. ' 9 Tânărul n-a zăbovit să îndeplinească 
lucrul, căci o plăcea pe fiica lui Iacob; iar el era cel mai de seamă 
din toată casa tatălui său. 20 Deci Hamor şi Sichem, fiul său, s-au 
dus la poarta cetăţii lor şi au vorbit bărbaţilor cetăţii lor, zicând: 
^„Oamenii aceştia sunt paşnici cu noi. Să se aşeze în ţară şi să 
umble [în voie] prin ea; ţara, iată, este întinsă şi într-o parte, şi-n 
alta înaintea lor. Pe fiicele lor ni le vom lua de neveste, iar pe 
fiicele noastre le vom da lor! “Dar numai în acest fel se vor învoi 

oamenii aceştia să se aşeze cu noi şi să ajungem un singur po¬ 
por: să fie tăiat împrejur tot cel de parte bărbătească dintre noi, 
precum sunt ei tăiaţi împrejur. 23 Vitele lor şi averile lor şi toate 
dobitoacele lor nu vor fi oare ale noastre? Numai să ne învoim 
cu ei şi se vor aşeza cu noi!“ 

24 Toţi cei care ieşeau la poarta cetăţii lui i-au ascultat pe 
Hamor şi pe Sichem, fiul său. Şi au fost tăiaţi împrejur toţi cei 
de parte bărbătească, toţi cei care ieşeau la poarta cetăţii lui. 

25 A treia zi, când ei erau în dureri, cei doi fii ai lui Iacob, 
Simeon şi Levi, fraţii Dinei, şi-au luat fiecare sabia şi au intrat 
fără oprelişte în cetate şi i-au ucis pe toţi cei de parte bărbă¬ 
tească. 26 l-au ucis şi pe Hamor şi pe Sichem, fiul său, cu ascuţi¬ 
şul săbiei, au luat-o pe Dina din casa lui Sichem şi au ieşit. 27 Fiii 
lui Iacob au venit asupra celor străpunşi şi au jefuit cetatea, pentru 
că o pângăriseră pe sora lor. 2 *Turmele lor, şi cirezile lor, şi mă¬ 
garii lor, şi ce era în cetate şi ce era pe câmp, [tot] au luat, 29 tot 
avutul lor; şi pe toţi pruncii, şi pe femeile lor i-au luat prinşi, şi 
au jefuit [chiar] şi tot ce era prin case. 

3 °Şi Iacob le-a spus lui Simeon şi lui Levi: „Mare necaz mi-aţi 
pricinuit, făcându-mă urât printre locuitorii ţării, printre cana- 
aniţi şi printre pereziţi; eu am oameni puţini la număr, iar dacă 
se vor aduna împotriva mea şi mă vor Iovi, voi fi nimicit, eu şi 
casa mea.“ 3 'Dar ei au spus: „Să se poarte oare cu sora noastră de 
parcă ar fi o desfrânată?" 


35 

‘Dumnezeu i-a spus lui Iacob: „Scoală-te, suie-te la Bet-El şi aşa- 
ză-te acolo; şi fă acolo un altar Dumnezeului care ţi s-a arătat 
când fugeai de la faţa lui Esau, fratele tăuf“ 2 Şi Iacob a spus casei 
sale şi tuturor celor care erau cu el: „îndepărtaţi dumnezeii străini 
care sunt în mijlocul vostru, curăţiţi-vâ şi schimbaţi-vă hainele! 
3 Şi să ne sculăm şi să ne suim la Bet-El şi voi face acolo un altar 

Dumnezeului care mi-a răspuns în ziua necazului meu şi a fost 
cu mine în calea în care am umblat!" 4 Atunci i-au dat lui Iacob 
toţi dumnezeii străini care erau în mâna lor şi cerceii care erau 
în urechile lor, iar Iacob i-a ascuns sub stejarul care este lângă 
Sichem. 3 Şi au pornit [la drum]; şi groaza lui Dumnezeu a fost 
peste cetăţile care erau de jur împrejurul lor şi [canaaniţii] nu 
i-au urmărit pe fiii lui Iacob. 

6 Şi Iacob a ajuns - el şi tot poporul care era cu el - la [ceta¬ 
tea] Luz, adică Bet-El, care este în ţara Canaanului. 7 Acolo a zidit 
un altar şi a chemat locul acela El-Bet-El, căci acolo i se desco¬ 
perise Dumnezeu când fugea de la faţa fratelui său. 

s Şi Debora, doica Rebecăi, a murit, şi a fost înmormântată 
mai jos de Bet-El, sub stejar; şi a chemat numele lui Alon-Bacut. 

9 Dumnezeu i s-a arătat iarăşi lui Iacob la venirea din Padan- 
Aram şi l-a binecuvântat. ,0 Şi Dumnezeu i-a spus: „Numele tău 
este Iacob; nu se va mai chema numele tău Iacob, ci Israel va fi 
numele tău!" Şi i-a pus numele Israel. ll Şi Dumnezeu i-a spus: 
„Eu sunt Dumnezeul Atotputernic. Fii rodnic şi înmulţeşte-te! 
Un neam şi o adunare de neamuri vor fi din tine, şi regi din 
coapsele tale vor ieşi! “Ţara pe care i-am dat-o lui Avraham şi 
lui Isac, ţie ţi-o voi da; şi seminţiei tale de după tine îi voi da ţara." 
°Apoi Dumnezeu s-a înălţat de la el din locul unde vorbise cu 
el. M Iar Iacob a ridicat un stâlp în locul unde [Dumnezeu] vor¬ 
bise cu el, un stâlp de piatră, şi a turnat peste el o libaţie şi a 
vărsat peste el untdelemn. ,5 Şi Iacob a pus locului unde [Dum¬ 
nezeu] vorbise cu el numele Bet-El. 

l6 Şi au pornit din Bet-El; iar când mai era doar o bucată de 
drum până să ajungă la Efrata, Rahela a născut, dar s-a chinuit 
să nască. l7 Când Rahela se chinuia să nască, moaşa i-a spus: „Nu 
te teme, căci ai încă un fiu!" l8 Iar când ea îşi dădea sufletul, căci 
trăgea să moară, i-a pus numele Ben-Oni; dar tatăl său l-a chemat 
Beniamin. ' 9 Rahela a murit, şi a fost înmormântată pe drumul 

spre Efrata, adică Betleem. 20 Şi Iacob a ridicat un stâlp pe mor¬ 
mântul ei; acela este Stâlpul mormântului Rahelei, până astăzi. 

zl Israel a pornit [la drum] şi a întins cortul dincolo de Mig¬ 
dal-Eder. “Când Israel locuia în ţara aceea, Ruben s-a dus şi s-a 
culcat cu Bilha, ţiitoarea tatălui său; iar Israel a aflat. 

Fiii lui Iacob au fost doisprezece: 23 Fiii Liei: întâiul-născut 
al lui Iacob, Ruben; şi Simeon, Levi, Iuda, Isahar şi Zabulon. 
^Fiii Rahelei: Iosif şi Beniamin. 25 Iar fiii Bilhăi, slujnica Rahelei: 
Dan şi Neftali. 26 Iar fiii Zilpei, slujnica Liei: Gad şi Aşer. Aceştia 
sunt fiii lui Iacob care i s-au născut în Padan-Aram. 

^Şi Iacob a venit la Isac, tatăl său, la Mamre, [în] Qiriat-Arba- 
adică Hebron -, unde Avraham şi Isac au locuit vremelnic. 
28 Zilele Iui Isac au fost o sută optzeci de ani. 29 Şi Isac şi-a dat 
ultima suflare şi a murit şi s-a adăugat la poporul său, bătrân 
şi îndestulat de zile; şi l-au înmormântat Esau şi Iacob, fiii săi. 

36 

'Aceştia sunt urmaşii lui Esau, adică Edom. 

2 Esau şi-a luat femei dintre fiicele Canaanului: pe Ada, fiica 
lui Elon hititul, şi pe Oholibama, fiica Iui Ana, fiica lui Ţivon 
hivitul, 3 şi pe Basemat, fiica lui Ismael şi sora lui Nebaiot. 4 Ada 
i l-a născut lui Esau pe Elifaz, Basemat l-a născut pe Reuel, 5 iar 
Oholibama i-a născut pe Ieuş, pe Ialam şi pe Qorah. Aceştia sunt 
fiii lui Esau, care i s-au născut în ţara Canaanului. 

6 Esau şi-a luat femeile, şi fiii, şi fiicele, şi toate sufletele din 
casa sa, şi vitele şi toate dobitoacele şi toate averile pe care le 
agonisise în ţara Canaan, şi a plecat de la faţa lui Iacob, fratele 
său, într-o [altă] ţară, 7 căci averile lor erau prea multe ca să locu¬ 
iască împreună, iar ţara pribegiilor lor nu-i mai putea încăpea 
din cauza vitelor lor. 8 Esau s-a aşezat în muntele Seir; Esau este 
totuna cu Edom. 

9 Aceştia sunt urmaşii lui Esau, strămoşul edomiţilor, în 
muntele Seir. 

10 Acestea sunt numele fiilor lui Esau: Elifaz, fiul Adei, ne¬ 
vasta lui Esau, Reuel, fiul lui Basemat, nevasta lui Esau. “Fiii lui 
Elifaz au fost: Teman, Omar, Ţefo, şi Gatam, şi Qenaz. “Timna 
era o ţiitoare a lui Elifaz, fiul lui Esau, şi i l-a născut lui Elifaz 
pe Amalec. Aceştia sunt fiii Adei, nevasta lui Esau. 13 Şi aceştia 
sunt fiii lui Reuel: Nahat şi Zerah, Şama şi Miza. Aceştia sunt 
fiii lui Basemat, nevasta lui Esau. M Şi aceştia sunt fiii Oholi- 
bamei, fiica lui Ana, fiica lui Ţivon, nevasta lui Esau: ea i-a năs¬ 
cut lui Esau pe Ieuş, pe Ialam şi pe Qorah. 

15 Acestea sunt căpeteniile fiilor lui Esau. Fiii lui Elifaz, în- 
tâiul-născut al lui Esau: căpetenia Teman, căpetenia Omar, căpe¬ 
tenia Ţefo, căpetenia Qenaz, l6 căpetenia Qorah, căpetenia Gatam, 
căpetenia Amalec; acestea au fost căpeteniile lui Elifaz în ţara 
Edomului; aceştia sunt fiii Adei. ,7 Şi aceştia sunt fiii lui Reuel, 
fiul lui Esau: căpetenia Nahat, căpetenia Zerah, căpetenia Şama, 
căpetenia Miza; acestea sunt căpeteniile lui Reuel în ţara Edo¬ 
mului; aceştia sunt fiii lui Basemat, nevasta lui Esau. l8 Şi aceştia 
sunt fiii Oholibamei, nevasta lui Esau: căpetenia leuş, căpetenia 
Ialam, căpetenia Qorah; acestea sunt căpeteniile Oholibamei, 
fiica lui Ana, şi nevasta lui Esau. 19 Aceştia sunt fiii lui Esau, adică 
Edom, şi acestea sunt căpeteniile lor. 

20 Aceştia sunt fiii lui Seir horitul, locuitorii ţării: Lotan, Şovăi, 
Ţivon, Ana, “Dişon, Eţer şi Dişan; acestea sunt căpeteniile 
horiţilor, fiii lui Seir, în ţara Edomului. “Fiii lui Lotan sunt Hori 
şi Hemam, iar sora lui Lotan este Timna. 23 Aceştia sunt fiii lui 
Şovăi: Alwan, Manahat, Eval, Şefo şi Onam. 24 Aceştia sunt fiii 
lui Ţivon: Aia şi Ana - acel Ana care a aflat izvoarele calde din 
pustiu, pe când păstorea asinii lui Ţivon, tatăl său. 23 Aceştia sunt 
fiii lui Ana: Dişon; iar Oholibama este fiica lui Ana. 26 Aceştia 
sunt fiii lui Dişon: Hemdan, Eşban, Itran şi Cheran. ^Aceştia sunt 

fiii lui Eţer: Bilhan, Zaawan şi Aqan. l8 Iar aceştia sunt fiii lui 
Dişan: Uţ şi Aran. 

29 Acestea sunt căpeteniile horiţilor: căpetenia Lotan, căpe¬ 
tenia Şobal, căpetenia Ţibon, căpetenia Ana, 3 °căpetenia Dişon, 
căpetenia Eţer, căpetenia Dişan; acestea sunt căpeteniile hori¬ 
ţilor, după căpeteniile lor în ţara Seir. 

31 Aceştia sunt regii care au domnit în ţara Edomului, înainte 
să domnească vreun rege peste fiii lui Israel. ^Bela, fiul lui Beor, 
a domnit în Edom, iar numele cetăţii sale era Dinhaba. ^Bela a 
murit; şi Iobab, fiul lui Zerah din Boţra a domnit în locul lui. 
34 Iovav a murit; şi Huşam din ţinutul temaniţilor a domnit în 
locul lui. 33 Huşam a murit; şi Hadad, fiul lui Bedad, a domnit 
în locul lui. El l-a înfrânt pe Midian în şesul Moabului, iar nu¬ 
mele cetăţii lui era Awit. 36 Hadad a murit; şi Samla din Masreqa 
a domnit în locul lui. 37 Samla a murit; şi Saul din Rehobot- 
Hanahar a domnit în locul lui. ^Saul a murit; şi Baal-Hanan, 
fiul lui Ahbor, a domnit în locul lui. 39 Baal-Hanan, fiul lui Ahbor, 
a murit; şi Hadar a domnit în locul lui; numele cetăţii lui era 
Pau, iar numele femeii lui era Mehetavel, fiica lui Matred, fiica 
lui Me-Zahab. 

40 Acestea sunt numele căpeteniilor lui Esau, după familiile 
lor, după locurile lor şi pe numele lor: căpetenia Timna, căpe¬ 
tenia Aiwa, căpetenia Ietet, 41 căpetenia Oholibama, căpetenia 
Ela, căpetenia Pinon, ^căpetenia Qenaz, căpetenia Teman, căpe¬ 
tenia Mivţar, 43 căpetenia Magdiel, căpetenia Iram; acestea sunt 
căpeteniile lui Edom, după aşezările lor în ţara stăpânirii lor. 
Acesta este Esau, strămoşul edomiţilor. 

37 

l Iacob s-a aşezat în ţara pribegiilor tatălui său, în ţara Canaa- 
nului. 

2 Aceasta este [istoria] urmaşilor lui Iacob. 

Pe când Iosif era de şaptesprezece ani, păstorea turmele îm¬ 
preună cu fraţii săi, fiind slujitor împreună cu fiii Bilhăi şi cu fiii 
Zilpei, femeile tatălui său. Iosif aducea tatălui lor zvonuri rele 
despre ei. 3 Israel îl iubea pe Iosif mai mult decât pe toţi fiii săi, 
căci el era fiul bătrâneţilor sale, şi îi făcuse o tunică aleasă. 4 Fraţii 
săi, văzând că pe el îl iubea tatăl lor mai mult decât pe ei toţi, 
au început să-l urască şi nu puteau să-i vorbească paşnic. 

s losif a visat un vis şi l-a povestit fraţilor săi, iar ei l-au urât 
şi mai mult. 6 Le-a spus: „Ascultaţi, rogu-vă, visul pe care l-am 
visat! 7 Se făcea că noi legam snopi în mijlocul câmpului şi, iată, 
snopul meu s-a ridicat şi a stat drept, şi, iată, snopii voştri l-au 
înconjurat şi s-au plecat înaintea snopului meu.“ s Fraţii săi i-au 
spus: „Vei domni tu cumva peste noi? Doar nu vei stăpâni tu 
peste noi!“ Şi l-au urât şi mai mult din pricina viselor sale şi din 
pricina cuvintelor sale. 

9 [Iosif] a mai visat un alt vis şi l-a povestit fraţilor săi. El le-a 
spus: „Iarăşi am visat un vis: se făcea că soarele şi luna şi unspre¬ 
zece stele mi se plecau înainte." 10 Când l-a povestit tatălui său 
şi fraţilor săi, tatăl său l-a mustrat şi i-a spus: „Ce înseamnă visul 
acesta pe care l-ai visat? Vom veni cumva eu şi mama ta şi fraţii 
tăi să ne plecăm ţie până la pământ?" “Şi fraţii lui îl pizmuiau, 
dar tatăl lui păstra în minte întâmplarea. 

^Odată, fraţii lui s-au dus să păstorească turmele tatălui lor 
la Sichem. 13 Israel i-a spus lui Iosif: „Oare nu păstoresc fraţii tăi 
la Sichem? Vino să te trimit la ei!" El i-a răspuns: „Iată-mă!“ 14 Atunci 
[Israel] i-a spus: „Du-te, rogu-te, şi vezi dacă sunt bine fraţii tăi 
şi dacă sunt bine turmele şi adu-mi de veste." Deci l-a trimis 
din valea Hebronului şi el a sosit la Sichem. 15 Şi un bărbat l-a 
găsit: iată că rătăcea pe câmp. Bărbatul l-a întrebat, zicând: „Ce 
cauţi?" l6 El a spus: „Pe fraţii mei îi caut. Spune-mi, rogu-te, unde 
păstoresc ei?" 1? Iar bărbatul i-a spus: „Au plecat de aici, căci i-am 
auzit când ziceau: «Să mergem la Dotan!»" şi Iosif s-a dus după 
fraţii săi şi i-a găsit Ia Dotan. 

l8 Iar ei, văzându-1 de departe, înainte să se apropie de ei, au 
uneltit să-l omoare. * 9 Şi au zis unul către altul: „Uite că vine cel 
cu visele. 20 Acum deci, haideţi să-l ucidem şi să-l aruncăm 
într-unul din puţuri şi vom spune că l-a mâncat o fiară şi vom 
Vedea ce se va alege de visele lui." “Dar Ruben a auzit şi l-a 
izbăvit din mâna lor, spunând: „Să nu-i luăm viaţa!" “Ruben le-a 
[mai] spus: „Nu vărsaţi sânge! Aruncaţi-1 în puţul acesta care 
este în pustiu, dar mâna să n-o ridicaţi asupra lui" - ca să-l 
izbăvească din mâna lor şi să-l ducă înapoi tatălui lui. 

23 Astfel, când losif a sosit la fraţii săi, ei l-au dezbrăcat pe 
Iosif de tunica sa - tunica cea aleasă care era pe el —, M şi l-au 
luat şi l-au aruncat în puţ, iar puţul era gol; nu era apă în el. 
25 Apoi s-au aşezat să mănânce; şi, ridicându-şi ochii, au privit 
şi, iată, o caravană de ismaeliţi venea din Galaad, cu cămilele lor 
purtând mirodenii, balsam şi mir, mergând să le ducă în Egipt. 
26 Iuda a spus către fraţii săi: „Ce câştig avem noi de-1 omorâm 
pe fratele nostru şi de-i ascundem sângele? 27 Haideţi să-l vin¬ 
dem ismaeliţilor, iar mâinile noastre să nu fie asupra lui, căci 
el este fratele nostru şi carnea noastră." Şi fraţii săi l-au ascultat: 
28 când negustorii midianiţi au trecut pe acolo, l-au tras şi l-au 
ridicat pe Iosif din puţ şi l-au vândut pe Iosif ismaeliţilor pentru 
douăzeci de arginţi, iar aceia l-au dus pe Iosif în Egipt. 

29 Ruben s-a întors la puţ, dar iată, Iosif nu mai era în puţ! 
Atunci şi-a sfâşiat veşmintele, 3 °s-a întors spre fraţii săi şi a spus: 
„Copilul nu mai este! Eu... eu unde să mă duc ?" 31 Atunci ei au 
luat tunica lui Iosif şi, înjunghiind un ţap, au înmuiat tunica 
în sânge. 32 Şi au trimis tunica aleasă, au dus-o tatălui lor şi au 
spus: „Asta am găsit. Cercetează, rugămu-te, dacă este tunica 
fiului tău sau nu." ^Iar el a cercetat-o şi a spus: „Este tunica fiului 
meu! O fiară l-a mâncat. Iosif a fost sfâşiat în bucăţi!" 34 Atunci 
Iacob şi-a sfâşiat hainele, şi-a încins coapsele cu sac şi l-a jelit pe 
fiul său multe zile. 35 Şi toţi fiii săi şi toate fiicele sale s-au ridicat 



l66 BIBLIA DUPĂ TEXTUL EBRAIC 

să-I mângâie, dar n-a vrut să se mângâie; şi a spus: „Jelind voi 
coborî la fiul meu în Lăcaşul morţilor!" Şi tatăl său îl plângea. 
36 Iar midianiţii l-au vândut în Egipt lui Potifar, un dregător al 
lui Faraon, comandantul gărzilor. 

38 

'în vremea aceea Iuda a coborât de la fraţii săi şi s-a aciuat la un 
adulamit al cărui nume era Hira. 2 Acolo, Iuda a văzut-o pe fiica 
unui canaanit al cărui nume era Şua, a luat-o şi a intrat la ea, 
3 iar ea a zămislit şi a născut un fiu, şi el i-a pus numele Er. 4 Ea 
a zămislit iarăşi şi a născut un fiu, şi ea i-a pus numele Onan. 
3 Şi iarăşi a mai [zămislit] şi a născut un fiu şi ea i-a pus numele 
Şela; [Iuda] era în Keziv, când ea l-a născut. 

6 Iuda i-a luat femeie lui Er, întâiul său născut, şi numele ei 
era Tamar. 7 însă Er, întâiul-născut al lui Iuda, a fost rău în ochii 
Domnului şi Domnul l-a omorât. 8 Atunci Iuda i-a spus lui Onan: 
„Intră la femeia fratelui tău şi fă-ţi datoria de cumnat şi ridică 
urmaş fratelui tău." 9 însă Onan, ştiind că nu al lui va fi urmaşul, 
când intra la femeia fratelui său, lepăda [sămânţa] pe pământ, 
ca să nu dea urmaş fratelui său. ,0 A fost un lucru rău în ochii 
Domnului ceea ce făcea el, şi l-a omorât [ Domnul] şi pe el. “Atunci 
Iuda i-a spus Tamarei, nora sa: „Stai văduvă în casa tatălui tău 
până va creşte Şela, fiul meu", căci îşi spunea: „Nu cumva să 
moară şi el ca fraţii săi". Şi Tamar s-a dus să locuiască în casa 
tatălui ei. 

“Au trecut multe zile şi a murit fiica lui Şua, femeia lui Iuda. 
După ce s-a mângâiat, Iuda s-a suit la Timna, Ia cei care îi tun- 
deau turmele, el şi Hira, tovarăşul său adulamit. 13 Tamarei i s-a 
dat de veste, zicându-i-se: „Iată, socrul tău se suie la Timna la 
tunsul turmelor sale." 14 Atunci a îndepărtat veşmintele văduviei 
sale de pe ea, s-a acoperit cu un văl, s-a înfăşurat şi s-a aşezat la 

intrarea Enaimului, care este pe drumul spre Timna, căci vă¬ 
zuse că Şela crescuse, dar ea nu-i fusese dată de femeie. 15 Iuda 
a văzut-o, dar a socotit că este o desfrânată, căci îşi acoperise 
faţa. l6 Şi s-a abătut pe la ea, la drum, şi i-a spus: „Lasă-mă să 
intru la tine!", căci nu ştia că este nora sa. Ea a spus: „Ce-mi vei 
da ca să intri la mine?" l7 Şi el a spus: „Eu însumi îţi voi trimite 
un ied din turmă"; dar ea a zis: „Cum ar fi să-mi dai chezăşie ceva 
până îl vei trimite?" 18 Atunci el a spus: „Ce chezăşie să-ţi dau?" 
Iar ea a zis: „Pecetea ta, şnurul tău şi toiagul tău, care este în mâna 
ta.“ El i le-a dat, a intrat la ea şi ea a zămislit de la el. 19 Apoi ea 
s-a ridicat, a plecat, a îndepărtat vălul de pe ea şi şi-a pus veşmin¬ 
tele văduviei sale. 

2 °Iuda a trimis iedul prin tovarăşul său adulamit, ca să ia che¬ 
zăşia de la femeie, dar nu a găsit-o. ai Şi i-a întrebat pe oamenii 
locului, zicând: „Unde este prostituata, aceea de la Enaim, de 
pe drum?" Iar ei au zis: „Nu a fost aici nici o prostituată!" “Apoi 
s-a întors la Iuda şi a spus: „Nu am găsit-o şi chiar şi oamenii locu¬ 
lui spun: «Nu a fost aici nici o prostituată!»" 23 Iar Iuda a spus: 
„Să şi le ţină pentru ea, numai să nu ajungem de ocară; iată, am 
trimis iedul acesta, dar tu n-ai găsit-o." 

24 După aproape trei luni, i s-a dat de veste lui Iuda, zicân- 
du-i-se: „Tamara, nora ta, s-a desfrânat şi iată că a şi zămislit din 
desfrânare." Iuda a spus: „Scoateţi-o afară ca să fie arsă!" 25 Pe 
când era scoasă afară, ea a trimis să i se spună socrului său: „De 
la un bărbat căruia îi aparţin acestea am zămislit eu." Şi a zis: „Cer¬ 
cetează, rogu-te, ale cui sunt pecetea, şnurul şi toiagul acestea!" 
26 Iuda le-a cercetat şi a spus: „Ea are mai multă dreptate decât 
mine, căci nu i-am dat-o lui Şela, fiul meu." Şi nu a mai cunos¬ 
cut-o iarăşi. 

27 Şi i-a venit vremea să nască şi, iată, erau gemeni în pân¬ 
tecele ei. ^Iar pe când năştea, unul a dat mâna, moaşa a apucat-o 
şi i-a legat la mână un fir stacojiu, zicând: „Acesta a ieşit întâi." 



l68 BIBLIA DUPĂ TEXTUL EBRAIC 


29 Dar şi-a tras înapoi mâna şi, iată, a ieşit fratele său, iar ea a zis: 
„Ce spărtură ţi-ai mai făcut!" şi i s-a pus numele Fares. 3 °Pe urmă 
a ieşit fratele său, care avea Ia mână firul stacojiu; şi i s-a pus 
numele Zara. 


39 

1 Aşadar Iosif a fost coborât în Egipt, şi Potifar, un dregător al 
lui Faraon, comandantul gărzilor, un egiptean, l-a cumpărat de 
la ismaeliţii care-1 coborâseră acolo. 2 Domnul era cu Iosif; el era 
om de ispravă şi a rămas în casa stăpânului său, egipteanul. 
^Stăpânul său a văzut că Domnul era cu el şi că, în tot ce făcea 
el, Domnul îi dădea izbândă. 4 Şi Iosif a aflat trecere în ochii lui 
şi îi slujea îndeaproape; el l-a rânduit peste casa sa şi tot ce avea 
a dat în mâna lui. 5 De când îl rânduise peste casa sa şi peste tot 
ce avea, Domnul binecuvântase casa egipteanului datorită lui 
Iosif, încât binecuvântarea Domnului era peste tot ce avea el în 
casă şi pe câmp. 6 Aşadar, acela a lăsat tot ce avea pe mâna lui Iosif, 
şi nu ştia, avându-1 pe el alături, de nimic în afară de pâinea pe 
care o mânca. 

Iosif însă era frumos la statură şi frumos la vedere, şi, 7 după 
aceste întâmplări, femeia stăpânului său a pus ochii pe Iosif şi 
i-a spus: „Culcă-te cu mine!" 8 El n-a vrut şi i-a spus femeii stăpâ¬ 
nului său: „Iată, stăpânul meu nu ştie, avându-mă pe mine ală¬ 
turi, de nimic din casă, şi tot ce are a dat în mâna mea. 9 Nu este 
nimeni mai mare decât mine în casa aceasta şi de la nimic nu 
m-a oprit în afară de tine, pentru că eşti femeia lui. Cum să fac 
răul acesta mare şi să păcătuiesc împotriva lui Dumnezeu?" 10 Şi 
ea îi vorbea lui Iosif zi de zi, dar el nu-i dădea ascultare să se 
culce lângă ea ca să fie cu ea. 

u Şi a fost [aşa]: într-o zi, când el a intrat în casă să-şi facă lucrul, 
şi nimeni dintre ai casei nu era înlăuntru, “ea l-a apucat de 
veşmânt, zicând: „Culcă-te cu mine!" El însă, lăsându-şi veş- 

mântui în mâna ei şi fugind, a ieşit afară. l3 Când ea a văzut că 
el şi-a lăsat veşmântul în mâna ei şi a fugit afară, M i-a chemat 
pe oamenii casei sale şi le-a spus: „Priviţi! Ne-a adus un evreu 
să ne batjocorească! El a venit la mine ca să se culce cu mine, dar 
eu am strigat cu glas mare. 15 Când a auzit că mi-am ridicat gla¬ 
sul şi am strigat, şi-a lăsat veşmântul lângă mine şi, fugind, a 
ieşit afaTă." 

l6 Şi a pus veşmântul lui lângă ea până a sosit stăpânul lui 
acasă, 17 şi i-a grăit aceleaşi lucruri, zicând: „Robul evreu pe care 
ni l-ai adus a venit la mine să mă batjocorească, ,8 dar când 
mi-am ridicat glasul şi am strigat, şi-a lăsat veşmântul lângă 
mine şi a fugit afară." 19 Când stăpânul lui a auzit cuvintele pe 
care i le-a spus femeia sa, zicând: „Astfel de lucruri mi-a făcut 
slujitorul tău", s-a aprins de mânie. 

20 Stăpânul lui losif l-a luat şi l-a aruncat în temniţă - locul 
în care erau închişi întemniţaţii regelui; şi el a rămas acolo, în 
temniţă. ll Dar Domnul era cu losif, şi-a revărsat spre el bună¬ 
voinţa şi i-a dat trecere în ochii căpeteniei temniţei. “Şi căpe¬ 
tenia temniţei i-a dat în mâna lui losif pe toţi cei închişi în temniţă; 
şi tot ce se făcea acolo el făcea. 23 Căpetenia temniţei nu vedea 
de nimic din cele date în mâna lui [losif], pentru că Domnul era 
cu el şi, în tot ce făcea, Domnul îi dădea izbândă. 

40 

'După aceste întâmplări, paharnicul şi pitarul regelui Egiptului 
au greşit împotriva stăpânului lor, regele Egiptului. 2 Şi Faraon 
s-a mâniat pe cei doi dregători ai săi, pe mai-marele pahar¬ 
nicilor şi pe mai-marele pitarilor. 3 Şi i-a pus sub pază în casa 
căpeteniei gărzilor, în temniţă - locul unde era închis losif. 4 Căpe- 
tenia gărzilor l-a rânduit pe losif pe lângă ei, iar el le slujea; ei 
au rămas o vreme sub pază. 

5 Şi au visat amândoi câte un vis, în aceeaşi noapte, fiecare 
vis cu tâlcuirea lui, atât paharnicul, cât şi pitarul regelui Egip¬ 
tului, care erau închişi în temniţă. 6 losif a venit la ei dimineaţa, 
s-a uitat la ei şi i-a văzut abătuţi. 7 Şi i-a întrebat pe dregătorii lui 
Faraon care erau cu el, sub pază în casa stăpânului său, zicând: 
„Pentru ce sunt feţele voastre posomorâte astăzi?' 18 Iar ei i-au spus: 
„Am visat un vis şi nu este cine să-l tâlcuiască." Iosif le-a spus: 
„Oare nu la Dumnezeu sunt tâlcuirile? Rogu-vă, povestiţi-mi[ M 

9 Mai-marele paharnicilor i-a povestit lui Iosif visul său şi i-a 
zis: „în visul meu se făcea că era o viţă-de-vie în faţa mea, 10 şi 
pe viţă, trei mlădiţe; pe când înmugurea, i s-a şi înălţat floarea 
şi îndată ciorchinii ei au scos struguri copţi. “Pocalul lui Faraon 
era în mâna mea şi am luat strugurii, i-am stors în pocalul lui 
Faraon şi am pus pocalul în palma lui Faraon." “Iosif i-a spus: 
„Aceasta este tălmăcirea lui: cele trei mlădiţe sunt trei zile; 13 în 
trei zile Faraon îţi va înălţa capul şi te va întoarce la cele dina¬ 
inte, şi vei pune pocalul lui Faraon în mâna lui, după rânduiala 
dintâi, când erai paharnicul lui. “flar dacă îţi vei aduce aminte 
de mine că am fost cu tine, când îţi va fi bine, arată-mi, rogu-te, 
bunăvoinţă şi pomeneşte-i de mine lui Faraon şi scoate-mă din 
casa aceasta, 15 căci de fapt am fost răpit din ţara evreilor, şi nici 
aici nu am făcut nimic ca să mă arunce în groapă." 

l6 Când mai-marele pitarilor a văzut că tâlcuise de bine, i-a 
zis lui Iosif: „Şi la mine în vis se făcea că erau trei coşuri cu turte 
alese pe capul meu. 17 în coşul cel mai de sus erau din toate cele 
pe care le mănâncă Faraon făcute de pitar, iar păsările le ciugu¬ 
leau din coş, de pe capul meu." ,8 Atunri Iosif a răspuns şi a zis: 
„Aceasta este tâlcuirea lui: cele trei coşuri sunt trei zile; 19 în trei 
zile Faron îţi va înălţa capul de pe umeri, te va spânzura pe 
lemn, iar păsările îţi vor ciuguli carnea de pe tine." 

î0 Şi a fost [aşa]: a treia zi a fost ziua de naştere a lui Faraon şi 
le-a făcut ospăţ tuturor slujitorilor săi şi a înălţat capul mai-ma- 
relui paharnicilor şi capul mai-marelui pitarilor în mijlocul 

slujitorilor săi. 2l L-a întors pe mai-marele paharnicilor la dregă- 
toria lui de paharnic şi el a pus pocalul în palma lui Faraon, “iar 
pe mai-marele pitarilor l-a spânzurat, precum le tâlcuise lor Iosif. 
23 Dar mai-marele paharnicilor nu şi-a adus aminte de Iosif; îl 
uitase. 


41 

*La capătul a doi ani de zile, Faraon a avut un vis: se făcea că stă¬ 
tea lângă Râu 2 şi iată că din Râu au ieşit şapte vaci, frumoase la 
vedere şi grase la trup, şi păşteau în stufăriş. 3 Şi, iată, în urma 
lor alte şapte vaci, urâte la vedere şi slabe la trup, au ieşit din Râu 
şi stăteau lângă vacile [dintâi], pe malul Râului. 4 Iar vacile urâte 
la vedere şi slabe la trup le-au mâncat pe cele şapte vaci fru¬ 
moase la vedere şi grase; atunci Faraon s-a trezit. 

5 El a adormit şi a visat a doua oară: se făcea că şapte spice, 
grase şi frumoase, creşteau pe un singur pai. 6 Şi, iată, alte şapte 
spice, slabe şi pârjolite de vântul de la răsărit, încolţeau în urma 
lor. 7 Iar spicele cele slabe le-au înghiţit pe cele şapte spice grase 
şi pline; atunci Faraon s-a trezit şi, iată, fusese un vis. 

8 Dimineaţa, duhul său era tulburat, şi a trimis să-i cheme pe 
toţi magii şi pe toţi înţelepţii Egiptului. Faraon le-a povestit 
visul său, dar nu era nimeni care să-l tâlcuiască pentru Faraon. 
9 Atunci mai-marele paharnicilor i-a vorbit lui Faraon, zicând: 
„De greşelile mele îmi aduc aminte astăzi. 10 Faraon s-a mâniat 
pe slujitorii săi şi m-a pus sub pază în casa căpeteniei gărzilor, 
pe mine şi pe mai-marele pitarilor. “Atunci noi am visat câte 
un vis, în aceeaşi noapte, eu şi el, fiecare am visat câte un vis, cu 
tâlcuirea lui. u Dar acolo, cu noi, era un tânăr evreu, slujitor al 
căpeteniei gărzilor; cum i-am povestit, el ne-a şi tâlcuit visele, 
fiecăruia după visul lui i-a tâlcuit. l3 Şi a fost precum ne-a tâlcuit; 
aşa s-a întâmplat: eu am fost întors la cele dinainte, iar acela a 
fost spânzurat." 

M Aşadar, Faraon a trimis să-l cheme pe Iosif şi I-au scos 
grabnic din groapă, iar el s-a bărbierit, şi-a schimbat hainele şi 
a intrat la Faraon. ,5 Iar Faraon i-a spus lui Iosif: „Un vis am visat 
şi nu este nimeni care să-l tâlcuiască, dar am auzit despre tine 
spunându-se că de îndată ce auzi un vis îl şi tâlcuieşti." l6 Iosif 
i-a răspuns lui Faraon, zicând: „Nu eu: Dumnezeu îi va da lui 
Faraon un răspuns prielnic." 

17 Atunci Faraon i-a grăit lui Iosif: „în visul meu se făcea că 
stăteam pe malul Râului l8 şi iată că din Râu au ieşit şapte vaci, 
grase la trup şi frumoase la statură, şi păşteau în stufăriş. 19 Şi, 
iată, în urma lor alte şapte vaci, slabe şi foarte urâte la statură 
şi sfrijite la trup, au ieşit - nu am văzut în toată ţara Egiptului 
ca ele de urâte. 20 Iar vacile cele sfrijite şi urâte le-au mâncat pe 
cele şapte vaci grase dintâi. 2I După ce au intrat în pântecele lor, 
nu se cunoştea că le intraseră în pântece, iar înfăţişarea lor era 
[la fel de] urâtă precum la început; atunci m-am trezit. 22 Apoi 
am văzut în visul meu: se făcea că şapte spice, pline şi frumoase, 
creşteau pe un singur pai; 23 şi, iată, alte şapte spice, uscate, slabe 
şi pârjolite de vântul de la răsărit, au încolţit în urma lor. 24 Iar 
spicele cele slabe le-au înghiţit pe cele şapte spice frumoase. Le-am 
spus magilor, dar nu a fost nimeni care să mi-1 desluşească." 

25 Iosif i-a spus lui Faraon: „Visul lui Faraon este unul singur: 
Dumnezeu i-a vestit lui Faraon ce are să facă. z6 Cele şapte vaci 
frumoase sunt şapte ani şi cele şapte spice frumoase sunt şapte 
ani. Acesta este un singur vis. 27 Cele şapte vaci sfrijite şi urâte, 
care s-au ridicat în urma lor, sunt şapte ani şi cele şapte spice 
seci şi uscate de vântul de la răsărit vor fi şapte ani de foamete. 
28 Acesta este cuvântul pe care i l-am grăit lui Faraon: Dumne¬ 
zeu i-a arătat lui Faraon ce are să facă. 

29 Iată, vin şapte ani de mare belşug în toată ţara Egiptului, 
3 °dar şapte ani de foamete se vor ridica în urma lor, încât tot bel¬ 
şugul va fi uitat în ţara Egiptului. Foametea va mistui ţara, 3l şi 

nu se va mai cunoaşte belşugul în ţară din pricina foametei 
aceleia de după el, căci ea va fi foarte grea. ^Iar faptul că visul i 
s-a arătat lui Faraon de două ori înseamnă că lucrul este hotărât 
de Dumnezeu, şi Dumnezeu se grăbeşte să-l facă. 

33 Iar acum, Faraon să caute un bărbat cu judecată şi înţelept 
şi să-l pună peste ţara Egiptului. 34 Faraon să facă [aşaj: să rân¬ 
duiască supraveghetori peste ţară şi să ia a cincea parte din [rodul] 
ţării Egiptului în cei şapte ani de belşug. 35 Ei să adune toate 
bucatele din aceşti ani buni care vin, şi să strângă grâul sub mâna 
lui Faraon, [ca să fie] bucate în cetăţi, şi să îl păzească. 36 Bucatele 
vor fi provizie pentru ţară în cei şapte ani de foamete care vor fi 
în ţara Egiptului, ca ţara să nu piară de foamete." 

37 Cuvântul acesta a fost bun în ochii lui Faraon şi în ochii 
tuturor slujitorilor lui. 3 ®Şi Faraon a spus slujitorilor săi: „Oare 
vom găsi [altul] ca acesta, un bărbat în care să fie Duhul lui 
Dumnezeu?" 39 Deci Faraon i-a spus lui Iosif: „Devreme ce Dum¬ 
nezeu ţi-a făcut cunoscute toate acestea, nu este un altul cu 
judecată şi înţelept ca tine. 40 Tu vei fi peste casa mea şi tot 
poporul meu se va supune gurii tale; doar cu tronul voi fi mai 
mare decât tine." 4, Apoi Faraon i-a spus lui Iosif: „Vezi, te pun 
peste toată ţara Egiptului!" ^Şi Faraon şi-a scos inelul cu pecete 
de la mână şi l-a pus la mâna lui Iosif, l-a îmbrăcat în veşminte 
de in subţire şi i-a pus un colan de aur la gât, 43 şi l-a urcat în al 
doilea car al său şi strigau înaintea lui: „Abrek!“ Astfel l-a pus 
peste toată ţara Egiptului. 44 Apoi Faraon i-a spus lui Iosif: „Eu 
sunt Faraon! Fără tine nimeni nu-şi va mişca mâna sau piciorul 
în toată ţara Egiptului." 45 Faraon i-a pus lui Iosif numele Ţafnat- 
Paneah şi i-a dat-o de nevastă pe Asnat, fiica lui Poti-Fera, preo¬ 
tul din On. Apoi Iosif a cutreierat ţara Egiptului. 

46 Iosif era de treizeci de ani când s-a înfăţişat înaintea lui 
Faraon, regele Egiptului. 

Şi Iosif a ieşit dinaintea lui Faraon şi a străbătut toată ţara 
Egiptului. 47 Ţara a făcut rod din plin în cei şapte ani de belşug. 

4S Şi a strâns toate bucatele acelor şapte ani care au fost în ţara 
Egiptului şi a pus bucatele în cetăţi; bucatele ogoarelor dimpre- 
jurul fiecărei cetăţi le-a pus înlăuntrul ei. 49 Şi Iosif a strâns grâu 
cât nisipul mării, foarte mult, până a încetat să-l socotească, 
fiindcă era fără măsură. 

5 °înainte să vină anii de foamete, lui Iosif i s-au născut doi 
fii, pe care i-a născut Asnat, fiica lui Poti-Fera, preotul din On. 
5l Iosif i-a pus celui întâi-născut numele Manase, căci [şi-a spus]: 
„Dumnezeu m-a ajutat să uit de tot necazul meu şi de toată casa 
tatălui meu. M 52 lar celui de-al doilea i-a pus numele Efraim, căci 
[şi-a spusj: „Dumnezeu m-a făcut roditor în ţara suferinţei mele." 

53 Cei şapte ani de belşug care fuseseră în ţara Egiptului au 
trecut 54 şi au început să vină cei şapte ani de foamete, precum 
spusese Iosif. Şi era foamete în toate ţările, dar în toată ţara Egip¬ 
tului era pâine. 55 Apoi a flămânzit toată ţara Egiptului, poporul 
a strigat la Faraon pentru pâine, iar Faraon le-a spus tuturor egip¬ 
tenilor: „Duceţi-vă la Iosif. Ceea ce vă spune el, aceea să faceţi!" 
56 Când foametea era pe faţa întregului pământ, Iosif a deschis 
tot ce aveau şi a vândut grâu egiptenilor, dar foametea se înteţea 
în ţara Egiptului. 57 Tot pământul venea în Egipt să cumpere 
grâne de la Iosif, căci foametea era grea pe tot pământul. 

42 

‘lacob a văzut că este grâu în Egipt. Atunci lacob le-a spus fiilor 
săi: „De ce vă uitaţi unii la alţii?" 2 Şi le-a spus: „Iată, am auzit 
că este grâu în Egipt. Coborâţi într-acolo şi cumpăraţi-ne grâu 
de acolo, ca să rămânem în viaţă şi să nu murim." 3 Au coborât 
aşadar fraţii lui Iosif - zece [dintre ei] - să cumpere grâu din 
Egipt, Mar pe Beniamin, fratele lui Iosif, lacob nu l-a trimis cu 
fraţii săi, căci spunea: „Nu cumva să i se întâmple vreo neno¬ 
rocire!" 

5 Fiii lui Israel au mers laolaltă cu cei veniţi să cumpere grâu, 
căci era foamete în ţara Canaanului. 6 Iar Iosif era cârmuitor 
peste ţară; el era cel care vindea grâu întregului popor al ţării. 

Fraţii lui Iosif au venit şi i s-au plecat cu faţa până la pământ. 
7 Când Iosif i-a văzut pe fraţii săi, i-a recunoscut, dar s-a purtat 
cu ei ca un străin şi le-a vorbit aspru, şi le-a zis: „De unde veniţi?" 
Ei au spus: „Din ţara Canaanului, să cumpărăm bucate." 8 losif 
şi-a recunoscut fraţii, dar ei nu l-au recunoscut. 9 Atunci Iosif 
şi-a adus aminte de visele pe care le visase despre ei şi le-a spus: 
„Iscoade sunteţi! Ca să vedeţi slăbiciunea ţării aţi venit!" ,0 Ei 
i-au zis: „Nu, stăpâne, ci robii tăi au venit să cumpere bucate! 
u Noi toţi suntem fiii unui singur bărbat; suntem [oameni] cin¬ 
stiţi; robii tăi nu sunt iscoade!" u Dar el le-a spus: „Nu, ci slăbi¬ 
ciunea ţării aţi venit să o vedeţi!" 13 Ei au zis: „Robii tăi sunt 
doisprezece fraţi; suntem fiii unui singur bărbat din ţara Cana¬ 
anului; iată, cel [mai] mic este acum cu tatăl nostru, iar unul 
nu mai este." 14 Iosif le-a spus: „Este întocmai cum v-am spus, 
zicând: «Iscoade sunteţi!» 15 Astfel veţi fi încercaţi: pe viaţa lui 
Faraon, nu veţi ieşi din [locul] acesta decât dacă va veni fratele 
vostru cel mic aici. l6 Trimiteţi pe unul dintre voi să-l ia pe fra¬ 
tele vostru. Voi însă veţi fi legaţi şi cuvintele voastre vor fi încer¬ 
cate, dacă este adevărul cu voi; iar dacă nu, pe viaţa lui Faraon, 
iscoade sunteţi!" 17 Şi i-a pus trei zile sub pază. 

18 A treia zi, Iosif le-a spus: „Faceţi aceasta ca să rămâneţi în 
viaţă, [căci] eu mă tem de Dumnezeu. 19 Dacâ voi sunteţi [oameni] 
cinstiţi, un frate al vostru să fie legat în locul în care sunteţi 
închişi, iar voi mergeţi, duceţi grâu pentru foametea din casele 
voastre, 2 °şi aduceţi-1 la mine pe fratele vostru cel mic; astfel 
cuvintele voastre se vor adeveri şi nu veţi muri." Şi au făcut aşa. 

“Şi ziceau unul către altul: „într-adevăr noi suntem vinovaţi 
pentru fratele nostru, căci am văzut necazul sufletului lui când 
ne cerea milă, şi nu l-am ascultat. De aceea a venit peste noi 

necazul acesta." “Iar Ruben le-a răspuns, zicând: „Nu vă spu¬ 
neam eu: «Nu vă faceţi păcat cu copilul», dar nu m-aţi ascultat, 
şi iată, [ni] se cere socoteală pentru sângele lui.“ 23 Ei însă nu ştiau 
că Iosif îi asculta, căci un tălmaci era între ei. 24 El s-a dat deo¬ 
parte dinaintea lor şi a plâns. Apoi s-a întors la ei, le-a vorbit şi 
l-a luat dintre ei pe Simeon şi l-a legat sub privirile lor. 25 Şi Iosif 
a poruncit să le umple desagii cu grâu, să-i pună la loc fiecăruia 
argintul în sac şi să le dea merinde pentru drum; şi le-a făcut aşa. 
26 Apoi ei şi-au pus grâul pe asinii lor şi au plecat de acolo. 

27 La locul de înnoptat, unul şi-a deschis sacul ca să dea nu¬ 
treţ asinului său, şi-a văzut argintul, care, iată, era la gura sacu¬ 
lui său, 28 şi le-a spus fraţilor săi: „Argintul meu a fost pus la loc. 
Tocmai ce am dat de el în sacul meu.“ Atunci le-a sărit inima 
şi s-au întors unul către altul tremurând şi zicând: „Ce ne-a 
făcut Dumnezeu?" 

29 Când au ajuns la Iacob, tatăl lor, în ţara Canaanului, i-au 
povestit tot ce li se întâmplase, zicând: 3 °„Omul (care este] stă¬ 
pânul ţării a vorbit aspru cu noi, ne-a luat drept iscoade ale ţării, 
31 însă i-am spus: «Noi suntem [oameni] cinstiţi, nu suntem 
iscoade! 32 Noi suntem doisprezece fraţi, fii ai tatălui nostru; 
unul nu mai este, iar cel mic este acum cu tatăl nostru în ţara 
Canaanului.» 33 Atunci omul [care este] stăpânul ţării ne-a spus: 
«Aşa voi şti că voi sunteţi cinstiţi: lăsaţi cu mine un frate al vostru, 
iar voi luaţi [grâu] pentru foametea din casele voastre şi mergeţi, 
34 şi aduceţi-1 la mine pe fratele vostru cel mic; astfel voi şti că 
nu sunteţi iscoade, ci [oameni] cinstiţi; pe fratele vostru vi-1 voi 
da şi veţi putea umbla în voie prin ţară.»“ 

35 Şi a fost [aşa]: ei îşi deşertau sacii şi, iată, fiecare îşi avea 
punga cu argint în sacul său. Când şi-au văzut pungile cu argint, 
ei şi tatăl lor s-au înfricoşat. 3& Şi Iacob, tatăl lor, le-a spus: „M-aţi 
lăsat fără copii! Iosif nu mai este, Simeon nu mai este, iar pe 
Beniamin mi-1 luaţi. împotriva mea sunt toate acestea!" 37 Atunci 


GENEZA 177 


Ruben i-a spus tatălui său, zicând: „Pe cei doi fii ai mei să-i 
omori, dacă nu ţi-1 voi aduce. Dă-1 pe mâna mea şi ţi-1 voi aduce 
eu înapoil" 3 ®E1 însă a spus: „Fiul meu nu va coborî cu voi, căci 
fratele lui a murit, iar el este singurul rămas; dacă i se va în¬ 
tâmpla vreo nenorocire pe drumul pe care mergeţi, îmi veţi 
coborî cărunteţea cu mâhnire în Lăcaşul morţilor." 

43 

J Dar foametea era grea în ţară. 2 Şi a fost [aşa]: când au terminat 
de mâncat grâul pe care-1 aduseseră din Egipt, tatăl lor le-a zis: 
„întoarceţi-vă şi cumpăraţi-ne nişte bucate." 3 Dar Iuda i-a spus: 
„Omul ne-a prevenit cu străşnicie, zicând: «Nu-mi veţi vedea 
faţa, dacă fratele vostru nu este cu voii» 4 Dacă tu îl trimiţi pe 
fratele nostru împreună cu noi, vom coborî şi îţi vom cumpăra 
bucate; 5 iar dacă nu îl trimiţi, nu vom coborî, căci omul ne-a 
spus: «Nu-mi veţi vedea faţa, dacă fratele vostru nu este cu voi!»" 

6 Israel a zis: „De ce mi-aţi făcut rău spunând acelui om că 
mai aveţi un frate?" 7 Ei au spus: „Omul ne-a întrebat stăruitor 
despre noi şi despre rudele noastre, zicând: «Oare este tatăl vostru 
încă în viaţă? Mai aveţi vreun frate?», iar noi i-am răspuns pe 
potriva acestor cuvinte. De unde era să ştim că ne va zice: «Cobo- 
râţi-1 pe fratele vostru!»?" 

8 Atunci Iuda i-a spus lui Israel, tatăl său: „Trimite-lpe tânăr 
cu mine şi ne vom ridica şi vom merge ca să rămânem în viaţă 
şi să nu murim nici noi, nici tu şi nici pruncii noştri. 9 Eu însumi 
mă pun chezaş pentru el; din mâna mea să-l ceri. Dacă nu-1 voi 
aduce la tine şi nu-1 voi aşeza în faţa ta, să fiu cu păcat împotriva 
ta în toate zilele. ,0 Că de n-am fi zăbovit, până acum ne-am fi 
întors a doua oară." “Israel, tatăl lor, le-a spus: „Dacă e să fie aşa, 
atunci aceasta să faceţi: luaţi din bunătăţile ţării în desagii 
voştri şi duceţi acelui om un dar - puţin balsam şi puţină miere, 

mirodenii şi mir, fistic şi migdale; “argint de două ori mai mult 
să luaţi în mâna voastră; argintul înapoiat la gura sacilor voştri 
duceţi-1 înapoi în mâna voastră: poate că a fost o greşeală; 1J şi 
pe fratele vostru luaţi-1, ridicaţi-vă şi întoarceţi-vă la omul acela. 
H DumnezeuI Atotputernic să vă dea îndurare înaintea acelui 
om, ca să vi-1 elibereze pe celălalt frate al vostru şi pe Beniamin. 
Iar eu, dacă voi fi lipsit de copii, lipsit să fiu." 

15 Aşadar, oamenii au luat darul acesta, au luat de două ori 
mai mult argint în mâna lor şi pe Beniamin, s-au sculat şi au 
coborât în Egipt, şi au stat în faţa lui Iosif. l6 Când Iosif l-a văzut 
cu ei pe Beniamin, i-a spus celui care era peste casa sa: „Adu-i 
pe oamenii [aceştia] în casă, înjunghie o vită şi găteşte-o, căci cu 
mine vor mânca oamenii [aceştia] la amiază." 17 Şi omul a făcut 
aşa cum a spus Iosif, şi i-a adus pe oameni în casă la Iosif. l8 Iar 
bărbaţii s-au înfricoşat pentru că erau duşi în casa lui Iosif şi 
au zis: „Din pricina argintului înapoiat în sacii noştri la început 
suntem noi duşi ca el să vină val-vârtej şi să se prăvălească asupra 
noastră şi să ne ia pe noi robi şi pe asinii noştri." 

19 Şi s-au apropiat de omul care era peste casa lui Iosif şi i-au 
vorbit la intrarea în casă, 2 °şi au zis: „îngăduie, stăpâne: întâia 
oară noi am coborât ca să cumpărăm bucate. 21 Şi a fost [aşa]: când 
am sosit la locul de înnoptat, ne-am deschis sacii şi, iată, argin¬ 
tul fiecăruia era la gura sacului său - argintul nostru la [în¬ 
treaga] lui greutate, dar l-am adus înapoi în mâna noastră; “şi 
alt argint am adus în mâna noastră, ca să cumpărăm bucate. Nu 
ştim cine a pus argintul în sacii noştri." 23 El însă le-a spus: „Fiţi 
pe pace! Nu vă temeţi! Dumnezeul vostru şi Dumnezeul tatălui 
vostru v-a pus comoară în sacii voştri; argintul vostru a ajuns 
la mine." Şi l-a scos pe Simeon la ei. 

24 0mul i-a dus în casa lui Iosif, le-a dat apă să-şi spele picioa¬ 
rele, şi le-a dat nutreţ asinilor lor. 25 Iar ei au pregătit darul până 
când a venit Iosif, la amiază, căci auziseră că vor sta la masă acolo. 

26 Când Iosif a venit acasă, ei i-au adus darul care era în mâna 
lor, în casă, şi i s-au plecat până la pământ. 27 El i-a întrebat de 
sănătate şi a spus: „Este sănătos bătrânul vostru tată despre care 
mi-aţi spus? Oare este el încă în viaţă?“ ^Iar ei au spus: „Este sănă¬ 
tos robul tău, tatăl nostru. încă este în viaţă." Şi au îngenun¬ 
cheat şi s-au plecat [la pământ]. 

29 Ridicându-şi ochii, [Iosif] l-a văzut pe Beniamin, fratele 
său, fiul mamei sale, şi a zis: „Acesta este fratele vostru cel mic 
despre care mi-aţi spus?" Apoi a spus: „Dumnezeu să te milu¬ 
iască, fiule!" 30 Atunci Iosif a plecat în grabă, pentru că i se răsco¬ 
leau rărunchii de duioşie pentru fratele său, şi căuta să plângă, 
şi a mers în odaie şi a plâns acolo. 31 Apoi şi-a spălat faţa, a ieşit 
şi, stăpânindu-se, a spus: „Puneţi mâncarea!" 32 Şi lui i-au pus 
mâncare deoparte, iar lor deoparte; şi egiptenilor care mâncau 
cu el [tot] deoparte, căci egiptenii nu pot să mănânce mâncare 
împreună cu evreii, fiindcă aceasta este urâciune pentru egip¬ 
teni. 33 Ei s-au aşezat în faţa lui, de la cel întâi-născut, după drep¬ 
tul lui de întâi-născut, la cel [mai] mic, după tinereţea lui; şi 
oamenii priveau uimiţi unul Ia altul. 34 Le-a'făcut parte din bu¬ 
catele din faţa sa, iar partea lui Beniamin era de cinci ori mai 
mare decât ale tuturor celorlalţi. Şi au băut şi s-au îmbătat 
împreună cu el. 


44 

l Şi i-a poruncit celui care era [mai mare] peste casa sa, zicând: 
„Umple sacii oamenilor cu bucate după cât pot duce, şi pune 
argintul fiecăruia la gura sacului lui, 2 iar cupa mea, cupa de 
argint, pune-o la gura sacului celui mai mic [şi pune] şi argintul 
pentru grâul lui." Şi a făcut după cuvântul lui Iosif, pe care-1 
grăise. 3 De cum s-a luminat de dimineaţă, oamenii au fost lăsaţi 
să plece, ei şi asinii lor. 4 Ieşind ei din cetate, nu se depărtaseră, iar 
Iosif i-a spus celui care era peste casa sa: „Scoală-te, urmăreşte-i 

pe oamenii [aceia], iar când îi vei ajunge, să le spui: «De ce aţi 
răsplătit binele cu rău? 5 Oare nu este aceasta [cupa] din care bea 
stăpânul meu şi cu care ghiceşte? Aţi făcut rău ceea ce aţi făcut.»“ 

6 Acela i-a ajuns din urmă şi le-a spus aceste cuvinte, 7 iar ei 
i-au răspuns: „Pentru ce grăieşte stăpânul meu cuvinte ca acestea? 
Departe de robii tăi să facă un lucru ca acesta! s Iată, [chiar şi] 
argintul pe care l-am găsit la gura sacilor noştri ţi l-am adus 
înapoi din ţara Canaanului; deci cum să furăm argint sau aur 
din casa stăpânului tău? 9 Acela dintre robii tăi la care va fi găsită, 
să moară! Iar noi să ajungem robi stăpânului meu.“ 10 Şi el a zis: 
„Atunci bine, să fie după cuvintele voastre: cel la care va fi găsită 
îmi va fi rob, dar voi veţi fi nevinovaţi/' 

“Atunci ei s-au grăbit să-şi coboare fiecare sacul la pământ, 
şi fiecare şi-a deschis sacul, “iar [acela] a căutat începând cu cel 
[mai] mare şi isprăvind cu cel [mai] mic; şi cupa a fost găsită în 
sacul lui Beniamin. I3 Atunci ei şi-au sfâşiat hainele, şi-a încărcat 
fiecare asinul şi s-au întors în cetate. 

M Iuda şi fraţii săi au venit la casa lui Iosif, când el încă era 
acolo, şi au căzut la pământ înaintea lui. l5 Iosifle-a zis: „Ce este 
fapta aceasta pe care aţi făcut-o? Oare nu ştiaţi că un om ca mine 
poate să ghicească?" ,6 Iar Iuda a spus: „Ce să spunem stăpânului 
meu? Ce să grăim şi cum să ne îndreptăţim? Dumnezeu a vădit 
fărădelegea robilor tăi! Iată-ne, robi ai domnului meu suntem 
şi noi, şi cel Ia care s-a găsit cupa." ' 7 Dar [Iosif] a zis: „Departe de 
mine să fac [una ca] aceasta! Omul în mâna căruia s-a găsit cupa, 
acela îmi va fi rob, iar voi suiţi-vă în pace la tatăl vostru." 

18 Atunci Iuda s-a apropiat de el şi a zis: „Stăpânul meu, îngă- 
duie-i robului tău să grăiască un cuvânt în auzul stăpânului 
meu, şi să nu se aprindă mânia ta asupra robului tău, căci tu eşti 
precum Faraon. I9 Stăpânul meu i-a întrebat pe robii săi, zicând: 
«[Mai] aveţi tată sau vreun frate?» 20 Iar noi i-am răspuns stăpâ¬ 
nului meu: «Avem un tată bătrân şi un [frate] mai mic, copil al 
bătrâneţilor lui; fratele acestuia a murit şi a rămas el singur de 

la mama sa, iar tatăl său îl Iubeşte.» 21 Şi tu le-ai spus robilor tăi: 
«Aduceţi-1 la mine ca să-l văd cu ochii mei». 22 lar noi i-am zis 
stăpânului meu: «Băiatul nu poate să-şi părăsească tatăl, căci 
dacă-1 va părăsi, [tatăl] va muri.» 23 Şi tu le-ai zis robilor tăi: «Dacă 
fratele vostru cel mic nu va coborî cu voi, nu-mi veţi mai vedea 
faţa.» 24 Iar când ne-am suit la robul tău, tatăl meu, i-am poves¬ 
tit lui cuvintele stăpânului meu. 25 Astfel, când tatăl nostru a 
zis: «întoarceţi-vă şi cumpăraţi-ne nişte bucate!» 26 noi am spus: 
«Nu putem să coborâm! [Numai] dacă fratele nostru cel mic 
este cu noi, vom coborî; căci nu vom putea să vedem faţa acelui 
om, dacă fratele nostru cel mic nu este cu noi.» ^Atunci robul 
tău, tatăl meu, ne-a zis: «Voi ştiţi că doi [copii] mi-a născut ne¬ 
vasta mea. z8 Unul s-a dus de la mine, iar eu am zis: ‘De bună 
seamă a fost sfâşiat în bucăţi’ şi nu l-am mai văzut până acum. 
29 Dacă îl veţi lua şi pe acesta de la faţa mea, şi i se va întâmpla 
vreo nenorocire, îmi veţi coborî cărunteţea cu mâhnire în Lăca¬ 
şul morţilor.» 3 °Şi acum, dacă mă duc la robul tău, tatăl meu, 
fără ca băiatul să fie cu noi - şi sufletul [tată]lui este legat de 
sufletul lui 31 când va vedea că băiatul nu mai este, va muri; 
iar robii tăi vor coborî cărunteţea robului tău, tatăl nostru, cu 
mâhnire, în Lăcaşul morţilor. 32 Căci robul tău s-a pus chezaş 
pentru băiat la tatăl meu, zicând: «Dacă nu ţi-1 voi aduce, să 6u 
cu păcat împotriva tatălui meu în toate zilele.» 33 Deci acum să 
rămână robul tău în locul băiatului, rob la stăpânul meu, iar 
băiatul să se suie cu fraţii săi. 34 Căci cum mă voi sui la tatăl meu, 
fără ca băiatul să fie cu mine? Să nu văd răul care s-ar abate 
asupra tatălui meu!" 

45 

‘Iosif nu s-a putut stăpâni faţă de toţi cei care stăteau înaintea 
sa, şi a strigat: „Scoateţi-i afară de la mine pe toţi!" Şi nu a mai 
rămas nimeni cu el, când Iosif s-a făcut cunoscut fraţilor săi. 

2 Şi a plâns în hohote de au auzit egiptenii şi a auzit casa 
lui Faraon. 

3 Iosif le-a zis fraţilor săi: „Eu sunt losif! Oare mai este în 
viaţă tatăl meu?" Fraţii lui însă n-au putut să-i răspundă, căci 
erau înspăimântaţi în faţa lui. 

4 Şi losif a spus fraţilor săi: „Apropiaţi-vă de minei", iar ei s-au 
apropiat. Şi a zis: „Eu sunt losif, fratele vostru, pe care l-aţi 
vândut în Egipt. 5 Acum nu fiţi întristaţi şi să nu se ivească [în¬ 
grijorare] în ochii voştri că m-aţi vândut aici, fiindcă Dumnezeu 
m-a trimis înaintea voastră ca să vă păstreze în viaţă; 6 căci iată, 
de doi ani este foamete în ţară, şi încă cinci ani mai sunt în care 
nu va fi nici arat, nici secerat, 7 iar Dumnezeu m-a trimis înain¬ 
tea voastră, ca să vă păstreze o rămăşiţă pe pământ şi să vă ţină 
în viaţă spre mare izbăvire. 8 Aşadar, nu voi m-aţi trimis aici, ci 
Dumnezeu; şi m-a pus tată pentru Faraon, stăpân peste toată 
casa lui şi cârmuitor peste toată ţara Egiptului. 9 Suiţi-vă degra¬ 
bă la tatăl meu şi spuneţi-i: «Aşa zice fiul tău, losif: ‘Dumnezeu 
m-a pus stăpân peste tot Egiptul. Coboară la mine, nu mai sta! 
I0 Vei locui în ţinutul Goşen şi vei fi aproape de mine, tu, fiii tăi 
şi fiii fiilor tăi, turmele tale şi cirezile tale, şi tot ce ai. u Şi te voi 
sprijini acolo - căci mai sunt încă cinci ani de foamete -, ca nu 
cumva să sărăceşti, tu şi casa ta, şi tot ceea ce este al tău.’» “Iată, 
ochii voştri văd - [ca] şi ochii fratelui meu, Beniamin - că gura 
mea este cea care vă vorbeşte! 13 Deci, povestiţi-i tatălui meu 
toată slava mea din Egipt şi tot ce aţi văzut; şi aduceţi-1 degrabă 
pe tatăl meu aici." 

M Apoi a căzut pe grumazul Iui Beniamin, fratele său, şi a 
plâns, iar Beniamin a plâns [şi el[ pe grumazul lui. 15 Şi i-a săru¬ 
tat pe toţi fraţii săi şi a plâns cu ei, iar apoi fraţii săi au vorbit 
cu el. 

l6 Vestea s-a auzit în casa lui Faraon şi se zicea: „Au venit 
fraţii lui losif." Ea a fost bună în ochii lui Faraon şi în ochii sluji- 

torilor lui. ,7 Şi Faraon i-a zis lui Iosif: „Spune fraţilor tăi: «Aceasta 
să o faceţi: tncărcaţi-vă dobitoacele [cu bucate], şi duceţi-vă 
degrabă în ţara Canaanului; l8 şi luaţi-vă tatăl şi familiile voastre 
şi veniţi la mine. Şi eu vă voi da ce e mai bun din ţara Egiptu¬ 
lui şi veţi mânca grăsimea pământului.» ,9 Iar ţie ţi s-a poruncit 
[să le spui]: «Aceasta să faceţi: luaţi căruţe din ţara Egiptului 
pentru pruncii voştri şi pentru femeile voastre, şi suiţi-1 [în 
căruţă] pe tatăl vostru şi veniţi. 20 Şi să nu vă pară rău de lucru¬ 
rile voastre, pentru că ce e mai bun din toată ţara Egiptului va 
fi al vostru.»“ 

2, Fiii Iui Israel au făcut aşa, iar Iosif le-a dat căruţe, potrivit 
poruncii lui Faraon, şi le-a dat merinde pentru drum. “Fie¬ 
căruia din ei i-a dat haine de schimb, dar lui Beniamin i-a dat trei 
sute de [sicii de] argint şi cinci haine de schimb. 23 Tatălui său 
i-a trimis, de asemenea, zece asini încărcaţi cu ce e mai bun în 
Egipt şi zece măgăriţe încărcate cu grâu, pâine şi merinde de 
drum pentru tatăl său. 24 Apoi le-a dat drumul fraţilor săi şi ei 
au plecat. Şi le-a zis: „Să nu vă certaţi pe drum!" 

25 Ei s-au suit din Egipt şi au venit în ţara Canaanului, la 
Iacob, tatăl lor, 26 şi i-au povestit, zicând: „Iosif este încă în viaţă!" 
şi că el este cârmuitor peste toată ţara Egiptului. Dar inima i-a 
rămas amorţită, căci nu i-a crezut. 27 Când însă ei i-au grăit toate 
cuvintele lui Iosif, pe care acela le grăise lor, şi când a văzut 
căruţele pe care Iosif i le trimisese ca să-l aducă, duhul lui Iacob, 
tatăl lor, s-a înviorat. 28 Şi Israel a spus: „Destul! Fiul meu Iosif 
este încă în viaţă. Mă duc să-l văd înainte să mor." 

Aşadar, Israel a pornit [la drum] împreună cu tot ce avea, şi a 
ajuns la Beer-Şeba, şi a adus jertfe Dumnezeului tatălui său, Isac. 

2 Şi Dumnezeu i-a spus lui Israel în vedeniile nopţii: „Iacobe! 
Iacobe!“ Iar el a zis: „Iată-mă!“ 3 Şi [El] a spus: „Eu sunt Dumnezeu, 



184 biblia după textul ebraic 

Dumnezeul tatălui tău! Nu te teme să cobori în Egipt, căci un 
neam mare te voi face acolo. 4 Eu voi coborî cu tine în Egipt, şi tot 
Eu te voi sui [înapoi], iar Iosif îşi va pune mâna peste ochii tăi.“ 

5 Apoi Iacob s-a sculat din Beer-Şeba. Fiii lui Israel l-au suit 
pe Iacob, tatăl lor, pe pruncii lor şi pe femeile lor, în căruţele pe 
care Faraon le trimisese ca să-l aducă, 6 şi-au luat vitele şi avu¬ 
tul pe care le agonisiseră în ţara Canaanului şi au venit în 
Egipt - Iacob şi toată seminţia sa împreună cu el: 7 fiii lui şi fiii 
fiilor lui, fiicele lui şi fiicele fiilor lui; toată seminţia lui a adus-o 
cu el în Egipt. 

8 Acestea sunt numele fiilor lui Israel care au intrat în Egipt: 
Iacob şi fiii săi; întâiul-născut al lui Iacob: Ruben. 

9 Fiiilui Ruben: Enoh, Palu, Heţron şi Cârmi. l0 Fiii lui Simeon: 
lemuel, Iamin, Ohad, Iachin şi Ţohar; şi Saul, fiul canaanitei. 
“Fiii lui Levi: Gherşon, Qehat şi Merari. “Fiii lui Iuda: Er, Onan, 
Şela, Fares, Zara; Er şi Onan au murit în ţara Canaanului, iar 
fiii lui Fares sunt Heţron şi Hamul. 13 Fiii Iui Isahar: Tola, Puwwa, 
Iov şi Şimron. M Fiii lui Zabulon: Sered, Elon şi Iahleel. 15 Aceştia 
sunt fiii Liei, pe care i-a născut lui Iacob în Padan-Aram, pre¬ 
cum şi pe Dina, fiica lui [Iacob]; toate sufletele - fiii săi şi fiicele 
sale - erau treizeci şi trei. 

,6 Fiii lui Gad: Ţifion, Hagghi, Şurii, Eţbon, Eri, Arodi şi Areli. 
,7 Fiii lui Aşer: Imna, Işva, Işvi, Beria şi Serah, sora lor; iar fiii lui 
Beria [suntj Hever şi Malchiel. 18 Aceştia sunt fiii Zilpei, pe care 
Laban i-o dăduse Liei, fiica lui. Pe aceştia i-a născut ea lui Iacob; 
şaisprezece suflete. 

19 Fiii Rahelei, nevasta lui Iacob: Iosif şi Beniamin. 20 Lui Iosif 
i s-au născut, în ţara Egiptului, cei pe care i i-a născut Asnat, fiica 
lui Poti-Fera, preotul din On - Manase şi Efraim. “Fiii lui 
Beniamin: Bela, Becher, Aşbel, Ghera, Naaman, Ehi, Roş, Mupim, 
Hupim şi Ard. “Aceştia sunt fiii Rahelei, care i s-au născut lui 
Iacob; toate sufletele erau paisprezece. 

23 Fiii lui Dan: Huşim. ^Fiii lui Neftali: Iahţeel, Guni, Ieţer şi 
Şilem. 25 Aceştia sunt fiii Bilhei, pe care Laban i-o dăduse Rahelei, 
fiica lui. Pe aceştia i-a născut ea lui Iacob; toate sufletele erau 
şapte. 

26 Toate sufletele lui Iacob care au intrat în Egipt, şi care ieşi¬ 
seră din coapsele sale - în afară de femeile fiilor lui Iacob - erau 
şaizeci şi şase de suflete. 27 Fiii lui Iosif care i s-au născut în Egipt 
erau două suflete. Toate sufletele casei lui Iacob care au intrat 
în Egipt erau şaptezeci. 

28 lar pe Iuda [Iacob] l-a trimis înaintea sa la Iosif, ca să i se 
înfăţişeze în Goşen, iar ei au ajuns în ţinutul Goşen. 29 Atunci 
Iosif şi-a pregătit carul şi s-a suit în întâmpinarea lui Israel, tatăl 
său, în Goşen; şi, arătându-i-se, a căzut pe grumazul lui şi a 
plâns mult pe grumazul lui. 3 °Şi Israel i-a spus lui Iosif: „Acum 
pot să mor, după ce ţi-am văzut faţa, că eşti încă în viaţă!" 3l Io$if 
le-a zis fraţilor săi şi casei tatălui său: „Mă sui să-i dau de veste 
lui Faraon, şi să-i spun: «Fraţii mei şi casa tatălui meu, care erau 
în ţara Canaanului, au venit la mine. 32 0amenii sunt păstori de 
turme, sunt crescători de vite, şi şi-au adus turmele şi cire¬ 
zile, şi toate averile lor.» 33 Deci când Faraon vă va chema şi vă 
va întreba: «Care este îndeletnicirea voastră?», 34 voi să-i spuneţi: 
«Crescători de vite sunt robii tăi, din tinereţile noastre şi până 
acum, şi noi, şi părinţii noştri», ca [să vă lase] să vă aşezaţi în 
ţinutul Goşen, căci toţi păstorii de turme sunt urâciune pentru 
egipteni." 

‘Apoi Iosif a intrat şi i-a dat de veste lui Faraon, zicând: „Tatăl 
meu şi fraţii mei, [cu] turmele lor şi cirezile lor şi [cu] toate 
averile lor, au venit din ţara Canaanului, şi iată-i în ţinutul 
Goşen!" 2 Şi dintre fraţii săi a luat cinci oameni dintre cei mai 

buni şi i-a înfăţişat lui Faraon. 3 Faraon le-a zis fraţilor lui: „Care 
este îndeletnicirea voastră?" Iar ei i-au spus lui Faraon: „Păstori 
de turme sunt robii tăi, şi noi, şi părinţii noştri." 4 Şi i-au spus lui 
Faraon: „Am venit să locuim o vreme în ţară, fiindcă nu [mai] 
este păşune pentru turmele robilor tăi, căci foametea este grea 
în ţara Canaanului. Deci acum, rugămu-te, lasă-i pe robii tăi să 
se aşeze în ţinutul Goşen!" 5 Iar Faraon i-a spus lui Iosif, zicând: 
„Tatăl tău şi fraţii tăi au venit la tine. 6 Ţara Egiptului este în 
faţa ta. Aşază-i pe tatăl tău şi pe fraţii tăi în partea cea mai bună 
a ţării! Să se aşeze în ţinutul Goşen! Şi dacă ştii că sunt printre 
ei oameni pricepuţi, pune-i mai-mari peste vitele mele.“ 

7 Şi Iosif l-a adus pe lacob, tatăl său, şi i l-a înfăţişat lui Faraon, 
iar lacob l-a binecuvântat pe Faraon. 8 Şi Faraon i-a zis lui lacob: 
„Câte sunt zilele anilor vieţii tale?" 9 Iacob i-a zis lui Faraon: „Zi¬ 
lele anilor pribegiei mele sunt o sută treizeci de ani. Puţine şi 
rele au fost zilele anilor vieţii mele, şi n-au ajuns zilele anilor 
vieţii părinţilor mei, în zilele pribegiei lor." l0 Şi lacob l-a binecu¬ 
vântat pe Faraon, şi a ieşit de la faţa lui Faraon. “Iosif i-a aşezat 
pe lacob, tatăl său, şi pe fraţii săi, şi le-a dat moşie în ţara Egip¬ 
tului, în partea cea mai bună a ţării, în ţinutul Rameses, precum 
poruncise Faraon. u Şi Iosif i-a sprijinit pe tatăl său, şi pe fraţii 
săi, şi toată casa tatălui său, cu pâine după numărul pruncilor. 

* 3 însă pâine nu mai era în tot pământul, căci foametea era 
foarte grea: şi ţara Egiptului şi ţara Canaanului sufereau din 
pricina foametei, ^osif a adunat tot argintul care se găsea în 
ţara Egiptului şi în ţara Canaanului [luat] pe grâul pe care îl cum¬ 
părau ei. Şi Iosif a dus argintul în casa lui Faraon. 15 Când s-a 
terminat argintul din ţara Egiptului şi din ţara Canaanului, toţi 
egiptenii au venit la Iosif, zicând: „Dă-ne pâine! De ce să murim 
în faţa ta? Pentru că argintul [ni] s-a sfârşit..." l6 Iosif a zis: „Daţi 
vitele, iar eu vă voi da [pâine] pe vitele voastre, dacă argintul 
s-a sfârşit! ,7 Şi ei şi-au adus vitele la Iosif, iar Iosif le-a dat pâine 

pe cai, pe turme şi pe cirezi, şi pe asini; le-a dat pâine pe toate 
vitele lor în anul acela. lS însă, sfârşindu-se anul acela, au venit 
la el în anul următor, şi i-au spus: „Nu vom ascunde de stăpânul 
meu că argintul s-a sfârşit, iar dobitoacele sunt la stăpânul meu. 
Nu au mai rămas în faţa stăpânului meu decât trupurile noastre 
şi pământurile noastre. 19 De ce să murim sub ochii tăi, şi noi, şi 
pământurile noastre? Cumpără-ne pe noi şi pământurile noastre 
pe pâine, şi atunci noi şi pământurile noastre vom fi robi ai lui 
Faraon. Dă-ne sămânţă ca să rămânem în viaţă şi să nu murim, 
iar pământul să nu rămână pârloagă. 14 20 Deci Iosif a cumpărat 
pentru Faraon tot pământul Egiptului, pentru că fiecare egip¬ 
tean şi-a vândut ţarina, căci foametea era puternică asupra lor. 
Şi [tot] pământul a ajuns al lui Faraon, 21 iar pe popor l-a mutat 
în cetăţi, de la un capăt al hotarului Egiptului la celălalt. “Nu¬ 
mai pământul preoţilor nu l-a cumpărat, căci preoţii aveau por¬ 
ţie [rânduită] de la Faraon, şi se hrăneau cu porţia lor pe care 
le-o dădea Faraon. De aceea nu şi-au vândut ţarinile. 23 Şi Iosif 
a spus poporului: „Iată, astăzi v-am cumpărat pe voi şi pămân¬ 
turile voastre pentru Faraon, şi iată sămânţă pentru voi ca să 
însămânţaţi pământul. ^La [vremea] roadelor, să daţi a cincea 
[parte] lui Faraon, iar [celelalte] patru să fie ale voastre, ca să¬ 
mânţă pentru ţarină, ca bucate pentru voi şi pentru cei din 
casele voastre, şi ca să vă hrăniţi pruncii.' 4 25 Iar ei au zis: „Ne-ai 
scăpat viaţa! Să aflăm trecere în ochii stăpânului meu şi să-i fim 
robi lui Faraon! 44 26 Şi Iosif a pus aceasta ca rânduială, [ce dăinuie] 
până în ziua de azi, peste pământul Egiptului: Faraon [să iaj a 
cincea parte; numai pământul preoţilor nu era al lui Faraon. 

27 Astfel Israel s-a aşezat în ţara Egiptului, în ţinutul Goşen. 
Şi au dobândit moşii în el, au fost rodnici şi s-au înmulţit foarte. 
28 Şi a trăit Iacob şaptesprezece ani în ţara Egiptului. Şi au fost 
zilele lui Iacob, anii vieţii lui, o sută patruzeci şi şapte de ani. 

29 Şi când i s-au apropiat zilele lui Israel ca să moară, l-a chemat 
pe losif, fiul său, şi i-a spus: „Dacă am aflat trecere în ochii tăi, 
pune-ţi mâna sub coapsa mea şi arată-mi bunăvoinţă şi credin- 
cioşie. Să nu mă înmormântezi, rogu-te, în Egipt! 3 °Ci, când mă 
voi culca cu părinţii mei, să mă scoţi din Egipt şi să mă înmor¬ 
mântezi în mormântul lor." Iar el a zis: „Voi face după cuvântul 
tău! H J 'Şi [Iacob] a spus: „Jură-mi!“, iar el i s-ajurat. Şi Israel s-a 
închinat din vârful patului. 

'Şi a fost [aşa]: după aceste întâmplări, i s-a spus lui losif: „Iată, 
tatăl tău este bolnav!" El i-a luat cu el pe cei doi fii ai săi, pe 
Manase şi pe Efraim. 2 Şi i s-a dat de veste lui Iacob, şi i s-a zis: 
„Iată, fiul tău losif a venit la tine!" Atunci Israel şi-a adunat 
puterile şi s-a aşezat pe pat. 

3 Şi Iacob i-a spus lui losif: „Dumnezeul Atotputernic mi s-a 
arătat la Luz, în ţara Canaanuiui, m-a binecuvântat, 4 şi mi-a zis: 
«Iată, te voi face roditor şi te voi înmulţi şi te voi face o adunare 
de popoare. Şi voi da ţara aceasta seminţiei tale după tine ca 
stăpânire veşnică.» 5 Şi acum, cei doi fii ai tăi care ţi s-au născut 
în ţara Egiptului, până să vin la tine în Egipt, sunt ai mei; Efraim 
şi Manase vor fi ai mei, ca Ruben şi Simeon. 6 Iar urmaşii tăi, care 
ţi se vor naşte după ei, ai tăi vor fi; după numele fraţilor lor vor 
fi chemaţi întru moştenirea lor. 7 Cât despre mine, când veneam 
din Padan, Rahela a murit pe drum, lângă mine, în ţara Canaanu¬ 
iui, când mai era doar o bucată de drum până să ajung la Efrata, 
şi am înmormântat-o acolo în drum spre Efrata (adică Betleem)." 

8 Când i-a văzut pe fiii lui losif, Israel a zis: „Cine sunt aceştia?" 
9 Iar losif i-a spus tatălui său: „Ei sunt fiii mei pe care mi i-a dat 
Dumnezeu aici." [Israel] a zis: „Adu-i, rogu-te, la mine ca să-i bine¬ 
cuvântez." ‘°însă ochii lui Israel erau îngreunaţi de bătrâneţe şi 

nu putea să vadă. [IosifJ i-a apropiat de el, iar [Israel] i-a sărutat 
şi i-a îmbrăţişat. u Şi Israel i-a spus lui Iosif: „Nu credeam că o 
să-ţi mai văd faţa, dar, iată, Dumnezeu mi-a dat să-ţi văd şi 
urmaşii." “Iosif i-a îndepărtat de lângă genunchii lui [Israel], şi 
s-a plecat cu faţa la pământ. 13 Apoi Iosif i-a luat pe cei doi, pe 
Efraim în dreapta sa, spre stânga lui Israel, şi pe Manase în stân¬ 
ga sa, spre dreapta Iui Israel; şi i-a apropiat de el. M Israel şi-a întins 
dreapta şi a pus-o pe capul lui Efraim - el era cel mic - şi stânga 
pe capul lui Manase, încrucişându-şi mâinile, deşi Manase era 
întâiul-născut. ,5 Şi l-a binecuvântat pe Iosif, şi a spus: 

„Dumnezeul înaintea căruia au umblat părinţii mei, Avra- 
ham şi Isac, 

Dumnezeul care m-a păstorit de când sunt până în ziua 
aceasta, 

l6 îngerul care m-a izbăvit de tot răul, să-i binecuvânteze pe 
tinerii aceştia. 

întru ei să fie chemat numele meu şi numele părinţilor mei, 
Avraham şi Isac, 

şi să se înmulţească în mijlocul Ţării!" 

17 Iosif a văzut că tatăl său şi-a pus mâna dreaptă pe capul lui 
Efraim, ceea ce a fost rău în ochii săi. Şi a apucat mâna tatălui 
său ca s-o îndepărteze de pe capul lui Efraim [şi s-o pună] pe capul 
lui Manase. l8 Şi Iosif i-a spus tatălui său: „Nu aşa, tată, căci acesta 
este întâiul-născut; pune-ţi dreapta pe capul lui!" l9 Tatăl său 
însă n-a vrut; şi a zis: „Ştiu, fiul meu, ştiu! Şi el va ajunge un 
popor; şi el va fi mare. Dar fratele lui cel mic va fi mai mare 
decât el, şi seminţia lui va ajunge o mulţime de neamuri." 20 Şi 
i-a binecuvântat în ziua aceea, zicând: 

„Prin tine va binecuvânta Israel, zicând: 

«Să te facă Dumnezeu ca Efraim şi ca Manase!»" 

Şi l-a pus pe Efraim înaintea lui Manase. 

“Israel i-a zis lui Iosif: „Iată, eu mor! Dar Dumnezeu va fi cu 
voi şi vă va întoarce în ţara părinţilor voştri, “iar eu ţi-am dat 

un muncel mai mult decât fraţilor tăi, pe care l-am luat din 
mâna amoriţilor cu sabia şi cu arcul meu.“ 

'Iacob i-a chemat pe fiii săi şi a zis: 

„ Adunaţi-vă ca să vă dau de veste 
ce vă va întâmpina în zilele ce vin! 

2 Strângeţi-vă şi ascultaţi, fii ai lui Iacob! 

Ascultaţi-1 pe Israel, tatăl vostru! 

3 Ruben, întâiul meu născut eşti tu, 
puterea mea şi pârga bărbăţiei mele. 
întâietate în semeţie şi întâietate în tărie. 

4 Ca apa de năvalnic - să nu fii tu întâiul, 
căci te-ai suit în culcuşurile tatălui tău, 
atunci le-ai pângărit; în aşternutul meu s-a suit! 

5 Simeon şi Levi sunt fraţi. 

Unelte de silnicie sunt uneltirile lor. 

6 în sfatul lor de taină să nu intre sufletul meu, 
cu adunarea lor să nu se unească slava mea, 
căci în mânia lor au ucis oameni 
şi cu vrerea lor au schilodit boi. 

7 Blestemată să fie mânia lor, că e nemiloasă, 
şi furia lor, că e crudă, 
îi voi împărţi în Iacob 
şi îi voi împrăştia în Israel! 

s Iuda, pe tine te vor lăuda fraţii tăi, 
mâna ta va fi în ceafa duşmanilor tăi, 
se vor pleca ţie fiii tatălui tău. 

9 Pui de leu, Iuda! 

De pe pradă, fiule, te-ai ridicat. 

S-a ghemuit, s-a culcat ca un leu, 
ca o leoaică. Cine-1 va scula? 

JO Toiag nu se va îndepărta de la Iuda, 
nid sceptru dintre picioarele lui, 
până când va veni Şilo, 
şi a lui va fi ascultarea popoarelor. 

“El îşi leagă asinul de viţa-de-vie, 
şi de aleasă vie mânzul asinei sale. 
îşi spală în vin veşmântul său, 
şi în sânge de struguri mantia sa. 

“Ochii lui sunt mai întunecaţi decât vinul, 
iar dinţii mai albi decât laptele. 

13 Zabulon Ia ţărmul mării va locui; 
el va fi liman pentru corăbii, 
iar hotarul lui va fi înspre Sidon. 

14 Isahar, un asin ciolănos; 
tolănit printre samare. 

15 Văzut-a că odihna-i bună, 
şi că pământu-i plăcut... 

Plecatu-şi-a umărul să care, 
făcutu-s-a rob de corvezi. 

l6 Dan judeca-va poporul său, 
ca unul dintre triburile lui Israel. 
l7 Dan va fi şarpe pe drum, 
vipera de pe cărare 
ce muşcă copitele calului, 
ca să cadă călăreţul Iui pe spate. 

,8 Spre mântuirea ta nădăjduit-am, Doamne! 

19 Gad - o ceată se va năpusti asupra lui, 
dar el se va năpusti spre călcâi. 

20 Din Aşer - grasă fi-va pâinea lui, 
iar el va da alese bucate regeşti. 

2l Neftali fi-va căprioară slobodă! 

El, care rosteşte cuvinte dragi. 

“Vie mănoasă este Iosif, 
vie mănoasă lângă izvor. 

Mlădiţele ei se caţără pe ziduri. 

23 L-au amărât, l-au săgetat 
şi i-au purtat duşmănie arcaşii. 

24 Dar neclintit a stat arcul său, 

iar braţele sale şi-au căpătat agerimea, 

din mâinile Celui Puternic al lui Iacob. 

De acolo este Păstorul, Stânca lui Israel. 

25 De la Dumnezeul tatălui tău, care te va ajuta, 
şi de la Cel Atotputernic, care te va binecuvânta 
cu binecuvântările cerului de sus, 
cu binecuvântările adâncului tupilat dedesubt, 
cu binecuvântările sânilor şi ale pântecelui. 
26 Binecuvântările tatălui tău 

sunt mai puternice decât binecuvântările strămoşilor mei, 
până la dorirea colinelor veşnice. 

Să fie peste capul lui Iosif 

şi pe creştetul celui pus deoparte dintre fraţii săi. 

27 Beniamin va fi un lup ce sfâşie: 
dimineaţa va înfuleca prada, 
iar seara va împărţi vânatul.“ 

28 Toate acestea sunt triburile lui Israel, douăsprezece, şi 
aceasta le-a grăit tatăl lor, şi i-a binecuvântat - pe fiecare după 
binecuvântarea lui l-a binecuvântat. 

29 Şi Ie-a poruncit, şi le-a zis: „Eu mă adaug la poporul meu. 
înmormântaţi-mă cu părinţii mei în peştera care este în ţarina 
lui Efron hititul, 3 °în peştera din ţarina Macpela care este în 
faţa lui Mamre, în ţara Canaanului, şi pe care Avraham a cum- 
părat-o de la Efron hititul, ca loc de înmormântare. 31 Acolo i-au 
înmormântat pe Avraham şi pe Sara, nevasta lui; acolo i-au 
înmormântat pe Isac şi pe Rebeca, nevasta lui; şi acolo am înmor¬ 
mântat-o eu pe Lia. 32 Ţarina, cu peştera care este în ea, este 
moşie cumpărată de la fiii lui Het.“ 

33 Când Iacob a isprăvit să le dea porunci fiilor săi, şi-a tras 
picioarele pe pat, şi-a dat ultima suflare şi s-a adăugat la po¬ 
porul său. 


50 

‘Atunci losif a căzut pe faţa tatălui său, a plâns pe el şi l-a săru¬ 
tat, 2 Apoi losif le-a poruncit slujitorilor săi - vracilor - să-l 
îmbălsămeze pe tatăl său, iar vracii l-au îmbălsămat pe Israel. 
3 Şi i s-au împlinit patruzeci de zile, căci aşa se împlinesc zilele 
îmbălsămării; şi egiptenii l-au plâns şaptezeci de zile. 4 Iar când 
au trecut zilele plângerii Iui, losif a grăit casei lui Faraon, zicând: 
„Dacă am aflat trecere în ochii voştri, vorbiţi, rogu-vă, în auzul 
lui Faraon, zicând: 5 «Tatăl meu m-a pus să jur, zicând: ‘Iată, eu 
mor. în mormântul meu pe care mi l-am săpat în ţara Canaa¬ 
nului, acolo să mă îngropi.’ Deci acum lasă-mă să mă sui ca să-mi 
înmormântez tatăl; apoi mă voi întoarce.»* 4 6 Faraon a zis: „Suie-te 
şi îngroapă-ţi tatăl, precum te-a pus să juri.“ 

7 Şi losif s-a suit ca să-şi înmormânteze tatăl, şi s-au suit cu 
el toţi slujitorii lui Faraon, bătrânii casei lui şi toţi bătrânii ţării 
Egiptului, 8 toată casa lui losif, fraţii săi şi casa tatălui său - 

numai pe copiii lor, turmele lor şi cirezile lor le-au lăsat în 
ţinutul Goşen; 9 s-au suit cu el şi care şi călăreţi. Şi tabăra a fost 
foarte mare. 

,0 Când au ajuns la Goren-Atad, care este dincolo de Iordan, 
s-au jelit acolo cu jelanie foarte mare şi grea; şi [Iosif] a făcut tată¬ 
lui său tânguire de şapte zile. ^Văzând tânguirea din Goren-Atad, 
locuitorii ţinutului, canaaniţii, au zis: „Tânguire grea este aceas¬ 
ta Ia egipteni! 14 De aceea i s-a pus [acelui loc], care este dincolo 
de Iordan, numele Avei Miţraim. 

u Fiii lui [Iacob] i-au făcut precum le poruncise el: 13 fiii lui 
l-au dus în ţara Canaanului şi l-au înmormântat în peştera din 
ţarina Macpela care este în faţa lui Mamre şi pe care Avraham 
o cumpărase, ca loc de înmormântare, de la Efron hititul. 

14 Apoi Iosif, după ce l-a înmormântat pe tatăl său, s-a întors 
în Egipt, el şi fraţii săi şi toţi cei care se suiseră cu el ca să-l în¬ 
mormânteze pe tatăl său. 

,5 Fraţii lui Iosif însă, văzând că tatăl lor a murit, au spus: 
„Poate că Iosif ne va purta duşmănie şi ne va întoarce tot răul 
pe care i l-am făcut. 44,6 Şi i-au trimis [vorbă] lui Iosif, zicând: „Tatăl 
tău a poruncit înaintea morţii lui, zicând: ,? «Aşa să-i spuneţi 
lui Iosif: ‘Iartă, rogu-te, nelegiuirea fraţilor tăi şi păcatul lor, căci 
rău ţi-au făcut.*» Deci acum iartă, rugămu-te, nelegiuirea robi¬ 
lor Dumnezeului tatălui tău. 44 Şi Iosif a început să plângă când îi, 
vorbeau. 

l8 Apoi s-au dus şi fraţii lui, au căzut înaintea lui, şi au zis: 
„Iată-ne, suntem robii tăi!“ * 9 însă Iosif le-a spus: „Nu vă temeţi! 
Oare în locul lui Dumnezeu sunt eu? 20 Deşi voi aţi gândit rău 
împotriva mea, Dumnezeu a gândit spre bine, ca să lucreze 
astăzi să ţină în viaţă un popor numeros. 2l Deci acum nu vă 
temeţi! Eu vă voi sprijini pe voi şi pe pruncii voştri. 44 Şi i-a mân¬ 
gâiat şi le-a vorbit pe inima lor. 

“Şi Iosif ă locuit în Egipt, el şi casa tatălui său. Şi a trăit Iosif 
o sută zece ani. 23 Şi Iosif i-a văzut lui Efraim fiii până la a treia 
generaţie; de asemenea, fiii lui Machir, fiul lui Manase, s-au 
născut pe genunchii lui Iosif. 

^Şi Iosif le-a spus fraţilor săi: „Eu mor. Dumnezeu însă o 
să vă cerceteze negreşit şi o să vă suie din ţara aceasta în ţara 
despre care El s-a jurat lui Avraham, lui Isac şi lui Iacob.“ 2î Şi 
Iosif i-a pus pe fiii lui Israel să jure, zicând: „Dumnezeu o să vă 
cerceteze negreşit; atunci să suiţi oasele mele de aici. ftt z6 Şi Iosif 
a murit când era de o sută zece ani, şi l-au îmbălsămat şi a fost 
pus într-un sarcofag în Egipt. 










NOTE 


CAPITOLUL 1 

1 : 1-3 Potrivit unei tradiţii de traducere care vine încă din 
Antichitate (vezi e.q. LXX), fiecare verset din acest pasaj consti¬ 
tuie o propoziţie autonomă („La început Dumnezeu a creat 
cerurile şi pământul 4 * etc.). Totuşi, structura sintactică specială 
din aceste trei versete face posibilă o interpretare alternativă, 
care câştigă tot mai mult teren în cercetarea de specialitate (vezi 
A. Niccacci, 1990 , pp. 37 - 38 ): cele trei versete reprezintă o frază 
ce are ca propoziţie principală v. 3 („Dumnezeu a spus: «Să fie 
lumină!» 44 ). Din acest motiv, am adoptat şi noi în traducere aceas¬ 
tă perspectivă asupra pasajului. Deja Ibn Ezra (sec. XI d.H.) 
considera principală propoziţia din 1 : 2 , în timp ce 1:1 era văzută 
drept o circumstanţială. 

1:1 „La început 44 : în ebraică termenul reşîţ desemnează mai 
degrabă o perioadă de timp decât un punct iniţial. ♦ „cerurile 44 , 
în TM la plural: LXX are singularul. ♦ „a creat 44 : în Biblie, terme¬ 
nul bara îl are ca subiect pe Dumnezeu, spre deosebire de asa\ 
„a face", care poate fi atribuit şi omului. Ideea creării din nimic 
este formulată ca atare abia în perioada elenistică (2 Mac 7 : 28 ), 
dar în contextul de faţă ea ar putea fi întrezărită în exprimările 
metaforice. ♦ „Dumnezeu 44 : în ebraică ’Elohim (formă de plural) 
poate fi folosit şi în context politeist, referitor la zei. în Biblia 
ebraică, atunci când termenul ’Eldhim se referă Ia Dumnezeul 

unic, el se acordă cu un verb (sau adjectiv) la singular, ca aici. 
Forma lui pare a fi la origine un plural de la ’eloah, denumire 
generică a divinităţii atestată de cele mai multe ori în cartea Iov, 
dar şi în Tora, în aşa-numita „Cântare a lui Moise“ (Deut 32:12.17). 
♦ „cerurile şi pământul": sinecdocă pentru întreg cosmosul. în 
exegeza elenistică (de ex. la Philon din Alexandria) apare, sub 
influenţă platoniciană, ideea că termenul „ceruri" denumeşte 
şi fiinţele spirituale, îngerii, despre a căror creare textul biblic 
nu spune nimic. ♦ „cerurile" (şămayim): aparent, termenul are 
formă de dual, dar în realitate este un plural, care ar putea 
sugera credinţa în existenţa mai multor ceruri {cf şi expresia 
„cerurile cerurilor" din Ne 9:6; Ps 68:34; 113:16). Am optat pentru 
traducerea prin plural, pentru că în română „ceruri" sugerează 
o realitate teologică {cf. în engleză heaven, prin opoziţie cu sky). 

1:2 Versetul descrie starea în care se găsea pământul, imediat 
după ce a fost creat. S-a sugerat o apropiere de cosmogonia egip¬ 
teană de la Hermopolis, care nu trebuie să surprindă, dacă ţinem 
cont de mentalul comun din Orientul Apropiat Antic; Bibliei 
îi este însă specific faptul că stihiile sunt demitizate, aşezate la 
locul lor de realităţi create. ♦ „deşert şi pustietate" {tohu wăbdhu): 
LXX are aâratos kdi akataskeuastos, „nevăzut şi neorânduit". Din 
anumite contexte deducem că tohu desemnează pustiul sau 
stepa ( cf. Deut 32:10), ţinutul în care „se cufundă" caravanele 
(Iov 6:18). Prin extensie, termenul a ajuns să facă referire la orice 
spaţiu pustiu. De remarcat că în a doua parte a cărţii lui Isaia 
tohu este pus în paralel cu „nimic" ( ’ayin sau ’epes - Is 40:17.23; 41:29) 
sau cu „în zadar" (I'ricj şi hebel - Is 49:4). Bohii nu apare nici¬ 
odată singur, ci îl însoţeşte pe tohu {cf. Is 34:11; Ier 4:23). ♦ „Duhul 
lui Dumnezeu": ebr. ruah, „suflare", „vânt", „respiraţie"; cu refe¬ 
rire la Dumnezeu, denumeşte uneori puterea dătătoare de viaţă 
a Creatorului, iar alteori puterea divină care ia în stăpânire o 
persoană învestită cu o misiune (judecător, profet, Unsul etc.). 

♦ „se purta 14 : verbul RHP la forma intensivă (piei) sugerează zbo¬ 
rul „planat 44 al unei păsări (cf. Deut 32:u). Acest sens este cunoscut 
şi de Vasile al Cezareei, căruia îi fusese explicat de un cărturar 
sirian (Omilii la Hexaemeron 2:6). 

1:3 „A spus 44 : încă de la început, voinţa creatoare a lui Dum¬ 
nezeu se manifestă prin cuvântul său. împlinirea acestei voinţe 
e subliniată de refrenul „şi a fost... 44 ♦ „lumină 44 : lumina este pri¬ 
ma realitate a cărei creare este relatată mai amplu. 

1:4 „Bună 44 : în întregul poem al creaţiei, LXX echivalează 
ebr. ţob prin kalos, „frumos 44 , „bun 44 , „plăcut 44 . Acest sens apare 
în câteva texte (cf. Ex 2:2; Jud 15:2), dar în ebraică sfera seman¬ 
tică a cuvântului este mai largă, cuprinzând şi sensul de „potri¬ 
vit 44 , „adecvat", ca şi în română. Repetarea acestei expresii, 
devenită laitmotiv teologic, sugerează că Dumnezeu priveşte 
cu drag la lumea pe care a creat-o, şi care nu conţine nimic rău. 
Răul nu îşi are originea în Dumnezeu. ♦ „a despărţit": verbul 
BDL Ia forma factitivă ( hifil ) este folosit pentru a prezenta carac¬ 
terul „ordonat" al lumii create. în prima relatare a creaţiei, din 
Geneză 1, se vorbeşte de două asemenea separări făcute de Dum¬ 
nezeu: lumina de întuneric (vv. 4 şi 14) şi apele de deasupra 
tăriei de cele de dedesubt (w. 6-7). 

1:5 „A fost seară, şi a fost dimineaţă": ziua începea la asfinţit 
(vezi expresia b&n haarbăyim, lit. „între seri", din Ex 12:6). Lumi¬ 
na este cea care reglementează timpul. ♦ „ziua întâi": sau „o zi" 
(ca în LXX); totuşi, numeralul ’ehăd poate avea şi sens ordinal 
(cf. Gen 4:19). 

1:6 „Tărie": termenul răc/ia desemnează în alt context o 
„boltă" (Iez 1:22—23.25-26; 10:1). Verbul RQ‘ la forma intensivă 
(piei) înseamnă „a bate (metale) cu ciocanul" (cf. Ex 39:3; Num 
17:3-4). Din anumite texte poetice rezultă că, în viziunea omu¬ 
lui antic, pământul era aşezat pe stâlpi (1 Sam 2:8; Iov 9:6; Ps 75:4), 
iar cerul era „firmament", adică o substanţă tare, desfăşurată 

deasupra pământului. Dacă în Geneză 1 cerul apare ca o boltă 
( răcjia ), în alte texte este asemănat cu un cort (Is 40:22), cu o 
perdea (Ps 104:2) sau cu un sul de carte care poate fi înfăşurat 
(Is 34:4). Dat fiind că aceste descrieri se întâlnesc în texte 
poetice, este greu de stabilit cât de mult erau prezente în 
mentalul omului de rând imaginile enumerate mai sus. ♦ LXX 
adaugă „Şi a fost aşa“. 

1:7 „Apele care erau deasupra tăriei": anticii credeau că 
dincolo de cer se întind „apele de sus“ (Ps 104:3), din care apa 
cade sub formă de ploaie prin „ferestrele" cerului (c/. Gen 7:11; 
2 Rg 7:2.19). în Psalmi găsim aluzii la „foişorul ceresc" al lui 
Dumnezeu: în viziunea poetului, bârnele locuinţei divine sunt 
aşezate pe ape. 

1:8 între „ceruri" şi „a fost seară", LXX are în plus „Şi a văzut 
Dumnezeu că era bine". 

1:9 „Loc": LXX are synagoge, „adunare". ♦ După „şi a fost aşa", 
LXX are în plus: „şi s-a strâns apa de sub cer în adunările ei 
(lit. „lor") şi s-a văzut uscatul". 

1:10 „A văzut că este bine": expresia constituie un refren (w. 12, 
18, 21) ce culminează, în v. 31, cu „a văzut toate câte făcuse şi, 
iată, erau foarte bune". Formula subliniază iubirea lui Dum¬ 
nezeu faţă de creaţia sa. 

1:11 „Să odrăslească": la cuvântul lui Dumnezeu, pământul, 
asemenea apei (cf. v. 20), dobândeşte capacitatea de a susţine 
viaţa. în alte texte pământul pare chiar personificat: îşi deschide 
gura ca să înghită (Gen 4:11; Num 16:32) sau îi vomită pe păcă¬ 
toşi (Lev 18:28; 20:22). ♦ „iarbă": cu sensul mai larg de „plante". 
♦ După „să dea sămânţă", LXX are în plus „după soi şi după 
asemănare". ♦ TM nu are conjuncţie între „sămânţă" şi „pom", 
dar PenS are „sămânţă şi pom". 

1:12 „După soiul ei": LXX are „după soi şi după asemănare". 

1:14 „Luminători": soarele, luna şi stelele nu sunt menţio¬ 
nate cu numele lor, din raţiuni polemice. Prezentându-i ca 

simpli „luminători", autorul biblic critică în mod indirect prac¬ 
ticile idolatre ale celor care aduc cinstire aştrilor. (Se ştie că în 
zona Mesopotamiei erau veneraţi zeul-soare Şamaş, zeul-lună 
Sin şi zeiţa Iştar, reprezentată de Luceafăr). Geneza 2:1 sugerea¬ 
ză că soarele, luna şi stelele fac parte din alaiul de fiinţe cereşti 
al lui Dumnezeu, numit generic „oştirea cerească". ♦ „să fie 
semne": poemul „preoţesc" al creaţiei din Geneză 1 îi reduce pe 
membrii oştirii cereşti Ia statutul de „luminători" şi de „semne" 
calendaristice. ♦ După „tăria cerului" PenS şi LXX au în plus 
„spre luminarea pământului". 

1:16 „Cârmuire": unii cercetători văd aici singura relicvă 
dintr-un statut divin al „oştirii cereşti" (din care făceau parte şi 
aştrii), estompată suficient de mult prin contextul care prezintă 
soarele şi luna ca simpli luminători. O personificare interesantă 
a soarelui apare în Ps 19^-7: soarele are cort în ceruri, răsare ca 
un mire şi aleargă ca un viteaz de la un capăt la altul al cerului. 

1:20 „Să mişune apele de fiinţe vii" (lit. „să mişune apele de 
mişunătoare, fiinţă vie" - plural colectiv): ca şi pământul în v. 
n, apele sunt „gazdă" pentru fiinţe vii. LXX şi Vulg. au „apele 
să scoată la iveală târâtoare cu suflete vii". La sfârşitul verse¬ 
tului, LXX are în plus „şi a fost aşa". ♦ „fiinţe vii": ebr. nepeş 
hayyâ 1 ', lit. „suflet viu". Iniţial nepeş desemna „gâtlejul", „gruma¬ 
zul" (Is 5:14; Ps 105:18), dar prin extensie a ajuns să desemneze 
forţa vitală. în concepţia sacerdotală, nepeş e strâns legat de 
sânge (Gen 9:4-5; Lev 17:11.14; Deut 12:23). 

1:21 „Balaurii cei mari": primele fiinţe create de Dumnezeu 
sunt balaurii (tanninim), lucru deloc surprinzător dacă ţinem 
cont de faptul că Behemot şi Leviatan, doi reprezentanţi ai mon¬ 
ştrilor primordiali, corespund acestui profil. De pildă, despre 
Behemot se spune că este „începutul lucrării lui Dumnezeu" 
(Iov 40:19). Termenul tannin poate însemna, în funcţie de con¬ 
text, „şarpe" (Ex 7:9-10.12, cf. Ex 4:3; Deut 32:33) sau „crocodil" 

(lez 29:3; 32:2), dar în principal îl desemnează pe monstrul 
primordial, pe care Domnul l-a spintecat cu sabia sa în vremu¬ 
rile de început (Is 27:1; 51:9) şi pe care apoi l-a pus sub pază 
(Iov 7:12). Monstrul este numit Leviatan sau Rahab, iar în unele 
texte apare chiar la plural (Ps 74:13-14; 148:7). Toate acestea sunt 
vestigii ale unui mit arhaic despre cosmogonie: divinitatea crea 
lumea după ce ucidea un balaur, simbol al haosului. Biblia 
ebraică nu mai păstrează esenţa politeistă a mitului, numit de 
istoricii religiei „lupta cu haosul" ( Chaoskampf ), ci doar meta¬ 
fore literare inspirate din mit. Mitul este alteori comutat în 
metaforă istorică: cu Leviatanul este identificat faraonul din Egipt, 
care va fi lovit de Domnul. Relatarea creaţiei îi menţionează pe 
balauri (la plural), dar.îi deposedează de orice statut mitic: ei 
sunt simple făpturi, chiar dacă se bucură de prioritate în ordi¬ 
nea creaţiei. 

1:22 „Le-a binecuvântat": binecuvântarea în mentalitatea bi¬ 
blică denumeşte o rostire creatoare prin care Dumnezeu con¬ 
feră putere de viaţă, rodnicie, belşug. în cazul de faţă animalele 
marine şi zburătoarele sunt binecuvântate, primind astfel stă¬ 
pânirea asupra spaţiului lor vital: mări şi, respectiv, tăria cerului, 
spre deosebire de animalele terestre, care nu primesc binecu¬ 
vântare, probabil pentru că spaţiul lor se suprapune cu cel al 
omului, singurul care va primi binecuvântarea. ♦ „Fiţi rodnice": 
LXX are auxanesthe, „creşteţi"; la fel la v. 28. 

1:24 „Dobitoace" (lit. „dobitoc", plural generic): ebr. b'hemâ h 
se referă în special la animalele domestice. S-ar putea sugera 
prin aceasta că unele animale au fost dintotdeauna menite să 
fie în slujba omului. 

1:26 Aici începe istorisirea despre crearea omului. Spre deo¬ 
sebire de relatările similare din Mesopotamia, în care se vor¬ 
beşte despre crearea unor populaţii întregi prin amestecul dintre 
lut şi sângele unui zeu rebel ucis, Geneza vorbeşte doar de crea¬ 
rea omului, ca bărbat şi femeie. Tot în Mesopotamia crearea 

omului este rezultatul unor conflicte dintre zei (teomahie), iar 
zeul suprem încearcă prin acest act creator să restabilească 
ordinea din creaţie şi să supună forţele haosului; dimpotrivă, 
în Geneză Dumnezeu îl creează pe om într-o acţiune controlată, 
lipsită de conflict. ♦ „Să facem... nostru": surprinde pluralul 
folosit (verbul naaseh, sufixele pronominale de persoana I plu¬ 
ral -nu). în exegeza iudaică se consideră că autorul biblic a 
folosit pluralul pentru a-i include pe îngeri. Totuşi, îngerii nu 
apar menţionaţi în pericopă. în exegeza creştină pasajul a fost 
interpretat ca o anticipare a revelării Sfintei Treimi. ♦ „după 
chipul nostru, după asemănarea noastră": FenS, LXX şi Vulg. 
au „...nostru şi după...“. în ebraică prepoziţiile sunt totuşi dife¬ 
rite: b'ţalmenu kidmuţenu^ lit. „în chipul nostru, după asemă¬ 
narea noastră". Acestea sunt folosite însă interşanjabil la Gen 
5:3: bidmuto k'ţalmo, lit. „în asemănarea sa, după chipul său“. 
„Asemănarea" (ebr. d'muţ) atenuează sensul „chipului" (ebr. 
ţelem), evitând o interpretare materială sau o identificare sim¬ 
plistă antropomorfă. Expresia a cunoscut interpretări multiple: 
omul este compatibil cu Dumnezeu, având minte şi voinţă 
liberă; Creatorul îi încredinţează cârmuirea creaţiei. Faţă de 
Egipt, unde doar faraonul avea „chipul" zeului, crearea după 
chipul lui Dumnezeu înseamnă „democratizarea" la nivelul 
întregii umanităţi a unui privilegiu eminamente regal. De ase¬ 
menea, conceptul conţine şi o polemică împotriva zeilor cu chip 
de animale din Egipt; în mentalul biblic, doar omul este „asemă¬ 
nător" lui Dumnezeu, nu şi animalele. în lumea Orientului 
Apropiat Antic, chipul unui idol funcţiona ca o imagine vizibilă 
a esenţei zeităţii reprezentate, adică prin chipul zeului repre¬ 
zentat se credea că acela lucrează şi îşi duce la bun sfârşit planurile, 
în Biblie este interzisă orice reprezentare plastică a divinităţii, 
tocmai pentru evitarea idolatriei. Expresia „chip şi asemănare" 
este atestată şi în inscripţiile aramaice de la Sefire (lângă Alep) 
din sec. VIII î.H., ceea ce ar putea indica faptul că ele constituiau 

o formulă fixă. ♦ în Ioc de „peste tot pământul", care într-un 
fel întrerupe enumerarea, Syr. are „peste toate fiarele câmpului". 

1:27 „Bărbat şi femeie i-a creat": lit. „parte bărbătească şi 
parte femeiască i-a creat": textul foloseşte aici termenii generici 
ebr. zăkăr şi n e qebă h , iar pronumele obiect este la plural: Dum¬ 
nezeu i-a creat de la început pe cei doi diferiţi, egali şi comple¬ 
mentari. 

1:28 „I-a binecuvântat": dintre fiinţele terestre, doar omul 
primeşte binecuvântarea, pentru că doar lui i se încredinţează 
stăpânirea asupra spaţiului pământesc (dominium terme). ♦ „Fiţi 
rodnici": LXX are „creşteţi"; la fel Vulg. Este prima oară când 
Dumnezeu se adresează direct, acordându-i omului statutul de 
interlocutor. ♦ După „păsările cerului", în LXX finalul verse¬ 
tului este: „şi peste toate dobitoacele şi peste tot pământul şi 
peste toate târâtoarele de pe pământ". 

1:29-30 Toate făpturile au fost create vegetariene: omului i 
se dau ca hrană plantele cu seminţe - legumele şi fructele, iar 
animalelor, plantele verzi. Consumul de carne a fost acceptat 
de către Dumnezeu abia după potop {Gen 9:3). După apocrifa 
1 Enoh 7:4-5 consumul de carne a fost provocat de apetitul 
pantagruelic al uriaşilor născuţi din legătura îngerilor veghetori 
cu femeile oamenilor. în orice caz, vremurile din urmă vor rea¬ 
duce vegetarianismul iniţial (cf. Is 11:6-9; 65:25). 

capitolul 2 

2:1 „Oştirea", ebr. ţâba: LXX are kosmos, „ordine", „(bună) rân- 
duială"; „univers"; „podoabă". Cel mai probabil, întrucât nu 
există o oştire a pământului, „oştirea lor" se referă totuşi la „oşti¬ 
rea cerului", mai ales că „cer" este plural în ebraică. în context 
politeist, „oştirea cerurilor" (fba haşşămayim) desemnează pan¬ 
teonul (2 Rg 21:3), dar pentru mentalul monoteist ea constituie 

alaiul de fiinţe cereşti, tn fruntea cărora Domnul stă ca un con¬ 
ducător militar. în 1 Rg 22:19-21 profetul Mica (Miheia), fiul lui 
Imla, îl vede pe Domnul şezând pe un tron şi toată oştirea ce¬ 
rească stând de-a dreapta şi de-a stânga lui. Imaginea sugerează 
un consiliu de război, iar un membru al oştirii cereşti, un duh, 
înaintează o propunere care va fi acceptată. în alte texte se spune 
că din oştirea cerească fac parte şi aştrii (soarele, luna şi stelele - 
vezi Deut 4:19; 17:3). în textul de faţă, o menţionare atât de dis¬ 
cretă a oştirii cereşti s-ar datora reticenţei în a-i accentua im¬ 
portanţa, de teama implicaţiilor politeiste. 

2:2 „(A isprăvit) în ziua a şaptea": PenS şi LXX au „...în ziua 
a şasea", poate pentru a se evita sugestia că Dumnezeu a mai lu¬ 
crat ceva în ziua a şaptea. ♦ „s-a odihnit": verbul ŞBT constituie 
aici un joc de cuvinte cu şabbâţ „sabat", „zi de odihnă". 

2:3 „A sfinţit-o", ebr. cjiddeş înseamnă „a pune deoparte (pen¬ 
tru Dumnezeu)"; ebr. qâddş (echivalat de obicei prin „sfânt") se 
referă în sens strict la Dumnezeu, cel „cu totul diferit", „trans¬ 
cendent", iar prin extensie, la ceea ce e pus deoparte pentru El. 
Sfinţirea zilei a şaptea înseamnă consacrarea zilei de odihnă. 
După Exod 20:8-11, păzind sabatul, omul îl poate imita pe Dum¬ 
nezeu, sfinţind ca şi Acesta ziua de odihnă. Deşi sacralitatea 
zilei de odihnă pare să derive din istoria creaţiei, porunca res¬ 
pectării ei a fost dată abia pe Sinai, lui Moise (Ex 20), după ce în 
prealabil fiii Iui Israel cunoscuseră că mana nu cade din cer în 
ziua de odihnă (Ex 16:22-27). Interesant este faptul că nu găsim 
nici o paralelă în lumea Orientului Apropiat Antic cu privire la 
împărţirea timpului în perioade de şapte zile. ♦ „A săvârşit-o", lit. 
„a creat-o spre facere": se presupune că cele două verbe alcătuiesc 
o hendiadă (exprimarea unei singure noţiuni prin intermediul 
a două imagini paralele) care ar însemna „a făcut-o în mod crea¬ 
tor" sau „a facut-o creând" (cf. NET, n .adloc.).* LXX are „începuse să 
le facă" - Philon: Dumnezeu nu încetează să creeze {cf. Leg 1,5-7). 

2:4 „Obârşiile 11 : ebr. toledoţ, „naşteri", „zămisliri", „origini", 
„urmaşi", „genealogii", „istorii". LXX are „cartea naşterii". Tra¬ 
duse prin geneseis în LXX, aceste genealogii au dat şi numele 
cărţii în greacă, Geneza. Iniţial ele erau simple liste genealogice, 
dar sensul a evoluat înspre „istorii", prin asocierea cu naraţiuni. 
Ocurenţa de aici surprinde, fiind singura în care termenul 
toledoţ se aplică nu unei genealogii umane, ci zilelor creaţiei, 
văzute ca o succesiune de generaţii pornind de la „cerurile şi 
pământul" din v. 1. ♦ „în ziua în care": aici începe o a doua rela¬ 
tare a creaţiei (vezi Introducere), cu accent mai mare asupra 
condiţiei umane. ♦ „Domnul Dumnezeu": LXX are „Dumne¬ 
zeu"; la fel la w. 5, 7, 9, 21, 22. în TM este YHWH ’Elohim , un 
nume compus, prescurtare a sintagmei „Domnul, Dumnezeul 
lui Israel" (YHWH ’EldhP Yisrael), atestat astfel doar în această 
relatare a creaţiei. Aici, Dumnezeu (YHWH ’Elohtm) nu „creează" 
(bara ) prin simpla rostire, ci „plăsmuieşte" [yăţar) ca un meşte¬ 
şugar (2:7), insuflând suflet viu în omul făcut din lut sau con¬ 
struind o femeie din coasta omului. 

2:5 „Ploaie pe pământ": în capitolul 1, pământul este înfă¬ 
ţişat ca „deşert şi pustietate" şi învăluit în întunericul (v. 1) ce 
precedă crearea luminii de către Dumnezeu în v. 2; pământul 
rodeşte abia după ce apare lumina, se despart apele de sub tărie 
de cele de deasupra tăriei şi apare uscatul. Totul era dezordine 
şi lucrurile trebuiau orânduite. în capitolul 2, în schimb, auto¬ 
rul este preocupat mai ales de starea pământului şi de cauza 
nerodirii lui, care nu mai este lipsa luminii, ca în cap. 1, ci lipsa 
ploii şi faptul că nu era încă nimeni care să-l lucreze. Cele două 
variante sunt complementare. Tabloul din capitolul 2 are ana¬ 
logii într-un text sumerian despre creaţie, descoperit la Nippur, 
în care se spune că pământul nu era încă udat prin deschiză¬ 
turile terestre, nimic nu creştea şi nici o brazdă nu fusese făcută 

2:6 „Abur": ebr. 'ed , cuvânt rar, care înseamnă şi „ceaţă". 
LXX are „izvor", dar în ocurenţa paralelă din Iov 36:27 are „nor". 
Unii presupun că ar fi vorba mai degrabă de apa freatică, bazân- 
du-se pe un cuvânt akkadian înrudit (cf e.g. NET, n. ad Ioc). în 
concepţia sumeriană (mitul lui Enki şi Ninhursag), exista un 
râu primordial subteran cu braţe ramificate care putea ţâşni 
prin deschizăturile pământului. 

2:7 „L-a plămădit": ebr. w ayyiţer (yăţar, „a plăsmui", „a da for¬ 
mă") îl arată pe Dumnezeu ca un olar ( yoţer ) care îşi modelează 
vasele din lut. Pentru rabini, verbul indica şi prezenţa în om a 
unei porniri bune (yeţer ţdb) şi a unei porniri rele (yeţer rd) (T.bab. 
Berakhot 61a). ♦ „l-a plămădit pe om, ţărână din pământ": în TM 
este un joc de cuvinte între adăm „om" şi ’adămă 1 ' „pământ", care 
sugerează că omul provine din pământ. Deşi faptul nu apare 
aici direct, jocul de cuvinte este mai amplu: sânge (dam), roşu 
(adăm ), piele ( adăm Os 11:4) şi pământ ( ’adămă h , dar şi adăm în 
Zah 9:1). Ţărâna sau, mai exact, „praful" (apăr) exprimă foarte 
bine caracterul efemer şi nestatornic al omului. Crearea omu¬ 
lui din ţărână este un laitmotiv în lumea Orientului Apropiat 
Antic. în Genesis Rabbah 14:7, unii rabini înţelegeau oper „tânăr" 
(cf. Cânt 2:9) în loc de apăr, de unde deduceau că omul a fost 
creat în floarea vârstei, ca la 20 de ani. ♦ „în nări": LXX are „în 
faţă". într-adevăr ’appayim, la dual, desemnează atât cele două 
nări (cf. la sg. Gen 24:47), cât şi faţa (Gen 3:19). ♦ „suflarea de viaţă": 
suflarea (n e şămă h ), asociată în alte contexte (Gen 7:22) cu „du¬ 
hul" (ruah), este aici asociată „sufletului" (nepeş). în Qoh 12:7, ceea 
ce i-a dat Dumnezeu omului este „duhul" (ruah), fără de care 
omul se întoarce iarăşi în ţărână. ♦ „fiinţă vie": lit. „suflet viu". 

2:8 „O grădină în Eden": grădina este numită în alte texte 
„grădina Edenului" (Iez 36:35; Ioel 2:3), „grădina Domnului" 
(Gen 13:10; Is 51:3), „grădina lui Dumnezeu" (lez 28:13; 31:8-9) 
sau chiar, pe scurt, Eden (Is 51:3; Iez 28:13; 3 1: 9 )- LXX redă 

„grădină' 4 printr-un termen de origine persană, parădeisos , care 
însemna „parc îngrădit". în slavonă este redat prin rai, de unde 
şi cuvântul românesc. Edenul pare aici a fi o regiune, undeva în 
Mesopotamia, pentru că este udat de un râu care se desparte în 
patru capete, două dintre acestea fiind Tigrul şi Eufratul. Auto¬ 
rul biblic nu oferă o localizare mai precisă, poate chiar intenţio¬ 
nat, pentru a păstra aura de mister. Unii cercetători au încercat 
să identifice Edenul cu Dilmun din textele mesopotamiene, care 
desemna insula Bahrein (şi, mai extins, estul Arabiei). După o 
ipoteză mai plauzibilă, susţinută printre alţii de epigrafistul A. 
Lemaire, Edenul ar fi regiunea de la curbura Eufratului, din Siria 
de astăzi, care între sec. X-IX era un mic regat arameu, Bit-Adini, 
menţionat şi în Vechiul Testament ca Bet-Eden (Am 1:5), înglo¬ 
bat ulterior în Imperiul Asirian. Alţi cercetători au apropiat 
cuvântul ebraic 'eden de termeni similari din akkadiana şi uga- 
ritică însemnând „câmpie", „stepă". Talmudul ( T.bab. Erubin 19a) 
menţionează trei posibile locuri pentru grădina Edenului: Israel 
(caz în care porţile grădinii ar fi la Bet Şean), Arabia şi Mesopo¬ 
tamia (caz în care porţile ar fi în Damasc). în Pircje de-Rabbi 
Eliezer 20, este preferată prima variantă, dar aici porţile grădinii 
sunt lângă Muntele Moria, adică la Ierusalim. în literatura rabi¬ 
nică, grădina Edenului desemnează locul unde vor ajunge drepţii 
după moarte (T.bab. Berakhot 16b, 28b). Noul Testament nu 
menţionează Edenul ca grădină primordială, dar face referire 
la „paradis" (2 Cor 12:4; Luca 23:43; Apoc 2:7). ♦ „la răsărit": rabi¬ 
nii au înţeles miqcjedem cu sensul de „mai de dinainte" şi au tras 
de aici concluzia că grădina Edenului este unul dintre cele şapte 
lucruri create de Dumnezeu mai înainte de a începe crearea 
lumii: Tora, pocăinţa, grădina Edenului, Gheena, Tronul slavei, 
sanctuarul şi numele lui Mesia (T.bab. Pesahim 54a; Nedarim 39b). 

2:9 în capitolele 2 şi 3 se face referire la doi pomi: pomul 
vieţii şi pomul cunoaşterii binelui şi răului. Tema biblică a celor 

doi pomi se va fi constituit în mai multe etape. în vreme ce „pomul 
vieţii" apare şi în alte culturi orientale, „pomul cunoaşterii bine¬ 
lui şi răului" e specific Bibliei; poate de aici şi o anume oscilaţie 
în exprimare: pomul vieţii e situat în „mijlocul grădinii" (2:9), 
iar cel de-al doilea e situat în acelaşi loc (3:3); în capitolul 3 nu 
se vorbeşte decât de un singur pom (w. 3.6.U.12.17), numit în 3:3 
„pomul din mijlocul grădinii" şi în 3:n „pomul din care îţi porun¬ 
cisem să nu mănânci". Cu apelativul de „pomul vieţii" el nu apare 
decât în introducere (2:9) şi în concluzie (3:22-24). E posibil, 
aşadar, ca la început povestirea să nu vorbească decât de un 
singur pom, care nu purta nici un nume (cf. cap 3); în textul 
nostru, însă, cei doi pomi sunt asociaţi nu doar spaţial, ci mai 
ales teologic: amândoi ţin de condiţia divină. ♦ „Pomul vieţii": 
în Israelul antic, în Epoca Fierului IIB (900-700), el apare în repre¬ 
zentări grafice de tip palmier, de sine stătător (de pildă într-un 
sigiliu descoperit la Ghezer) sau între sfincşi (în două sigilii de 
sec. VIII î.H., descoperite la Meghiddo). în Samariaau fost desco¬ 
perite sculpturi în fildeş în care pomul vieţii e flancat de heru¬ 
vimi (vezi GGG § 138). Textul biblic nu dă alte detalii despre 
pomul vieţii, dar unele scrieri iudaice şi-l imaginează ca un pal¬ 
mier (finic sau curmal); în 1 Enoh 24-23 se precizează că mireas¬ 
ma lui o întrecea pe a tuturor arborilor. ♦ „pomul cunoaşterii 
binelui şi răului": LXX are „pomul pentru a şti ce se poate cu¬ 
noaşte despre bine şi rău". „A mânca din pomul cunoaşterii 
binelui şi răului" simbolizează năzuinţa omului de a se face egal 
cu Dumnezeu: în sensul „tare" al verbului „a cunoaşte", numai 
Dumnezeu cunoaşte (= este) binele, iar ce i se opune este răul. 
Omul „mănâncă" din acest pom când încearcă să se pună pe sine 
criteriu al binelui şi răului. în alte contexte se vorbeşte despre 
„a cunoaşte" sau „a auzi" binele şi răul; cele două expresii îl 
descriu pe omul caracterizat de maturitate şi discernământ 
(Deut 1:39; 2 Sam 14:17; Is 7:15-16). în 1 Enoh 32 pomul cunoaşterii 

împrumută trăsături de la mai mulţi arbori: la înălţime este 
asemenea unui pin, la frunze, asemenea roşcovului; fructele 
lui, foarte înmiresmate, seamănă cu ciorchinii de strugure. 
Rabinii au propus mai multe posibile identificări: cu viţa-de- 
vie, cu spicul de grâu sau cu smochinul ( T.bab. Berakhot 40a; 
Gen. Rab. 15:7). în spaţiul creştin, în special în cel sirian, a fost 
identificat cu smochinul (Efrem Şirul, Comentariu la Diatessaron 
15:20; Chirilonas, Despre Zaheu). în spaţiul latin, unii l-au 
identificat cu mărul, pentru că malus înseamnă deopotrivă (cu 
diferenţa deosebirii de cantitate a vocalei a) „măr (pomul)" şi 
„rău (adj.)". 

2:11 „Pişon": nu mai apare în alte pasaje biblice. După Iosif 
Flaviu ( Ant. iud. 1:38) este fluviul Gange din India. în Genesis 
Rabbah este însă Babilonul (16:4). ♦ „Havila": apare ca o regiune 
aproape de Egipt (Gen 10:7; 25:18; 1 Sam 15:7) sau în Somalia, 
fiind asociată cu Ofirul (Gen 10:29). Rabinii o localizează în 
Babilonia, iar aurul îl interpretează alegoric ca referindu-se la 
bogăţia de învăţătură a Torei (Gen. Rab. 16:4). Babilonia va fi 
centrul unei renaşteri naţionale în perioada exilică, ba chiar şi 
în perioadele următoare: acolo s-a format una dintre tradiţiile 
de bază ale Talmudului. 

2:12 „Bdeliu" (ebr. b'dolah) şi piatră de „onix“ (ebr. şoham): sen¬ 
surile termenilor nu sunt sigure: LXX are ănthrax, „cărbune", 
„rubin închis la culoare?" şi ho h'thos ho prasinos, „piatra cea 
verzuie". 

2:13 „Ghihon": este numele unui izvor situat pe latura de SE 
a Ierusalimului, singurul de altfel din cetate (în timpul regilor 
lezechia sau Manase, s-a construit un tunel care ducea apa izvo¬ 
rului până în bazinul Siloamului). La Iosif Flaviu (Ant. iud. 1:39), 
este identificat cu Nilul, deşi acesta apare frecvent în Biblia 
ebraică, însă niciodată cu acest nume, ci cu acela de Ieor („râul", 
de la un termen egiptean). Identificarea este sprijinită însă de 

„ţara Cuş“, pe care se spune că o înconjoară. în Gen. Rab. 16:4, 
Ghihon este Media. ♦ „Cuş“: este Etiopia (cf. LXX) sau Nubia. 
Pentru antici, era la marginea lumii cunoscute, pentru că nu se 
ştia de unde izvorăşte Nilul. Mai degrabă ţării Cuş i se potri¬ 
veşte bogăţia de aur, foarte apreciat de egipteni. 

2:14 „Tigru... Eufrat* 4 : numite în ebraică Hiddecjeî şi, respec¬ 
tiv, F’rât. Ele aveau în Antichitate un curs complet separat, deşi 
în prezent se unesc înainte de a se vărsa în Golful Persic. După 
Gen. Rab. 16:4, Hiddeqel este Grecia, iar Perat este Edomul, dar 
interpretarea este pur alegorică. ♦ „Aşur“: Asiria ca ţară sau cetatea 
Aşur (Assur). După Gen. Rab. 16:4, ar fi vorba de Roma. ♦ întreg 
pasajul (w. 10-14) sugerează că este vorba de o geografie stră¬ 
veche (specifică unui cadru plasat in illo tempore ) ale cărei con¬ 
tururi nu se mai suprapun decât parţial peste cele din epoca 
scrierii cărţii. Autorul biblic prezintă un Râu primordial, din 
care izvorăsc toate râurile lumii cunoscute. într-adevăr, lumea 
dinainte de păcat se caracterizează prin unitate şi puritate, spre 
deosebire de starea fragmentată de după cădere. 

2:15 „Pe om**: LXX are „pe omul pe care îl plăsmuise**. ♦ „s-o 
lucreze şi s-o păzească** (cu sensul „s-o îngrijească**): munca face 
parte din condiţia umană încă din Paradis; ea devine însă trud¬ 
nică (muncăîn sens etimologic, i.e. „caznă**, „chin**) după apari¬ 
ţia păcatului în lume (3:17). 

2:16 „A poruncit**: aici apare pentru prima dată verbul ebr. - 
ţăwâh; potrivit Scripturii, relaţia dintre om şi Dumnezeu stă de 
la bun început sub semnul poruncii, de care omul trebuie să 
asculte. Aici însă „porunca** implică o permisiune largă şi o inter¬ 
dicţie. Unii comentatori (J. Wellhausen) opinau că în rai ar fi 
fost chiar vorba de un legământ. ♦ „omului**: LXX are, pentru 
prima oară, „Adam“ şi continuă astfel; în TM, s-ar putea consi¬ 
dera că „Adam“ apare ca nume propriu în 3:17 (deoarece vocali- 
zarea arată că nu e însoţit de articol), dar mai sigur se poate 
interpreta astfel în 4:23 sau abia în cap. 5. 

2:17 „Să nu mănânci... vei mânca... vei muri": LXX are ver¬ 
bele la plural. 

2:18 „Nu este bine“: în Vechiul Testament, modelul de viaţă 
îl reprezintă căsătoria şi familia. Nu există un curent monahal 
ca mai târziu în creştinism. Doar profetul Ieremia a primit de 
la Dumnezeu poruncă să nu se căsătorească (Ier 16), dar aceasta 
ca un semn pentru contemporani spre a sugera suferinţele 
iminente ale exilului babilonian. ♦ „îi voi face“: LXX are „să-i fa¬ 
cem" (paralel cu 1:26). ♦ „ajutor", ebr.' ezer : nu este vorba de un 
statut inferior bărbatului, pentru că în mentalul biblic ajutorul 
vine în general de la cineva superior, de pildă de la Dumnezeu 
(Ex 18:4; Deut 33:7.26.29; Ps 20:3; 33:20; 70:6; 89:20; 115:9-11; 121:1 
etc.). ♦ „pe potriva lui": expresia ebraică k'negdd sugereză o 
reciprocitate şi o compatibilitate între bărbat şi femeie. 

2:21 „Somn adânc": ebr. tardemă h , „toropeală", „letargie", ter¬ 
menul apare rar şi marchează o intervenţie divină deosebită. în 
Geneză 15:12; Iov 4:13; 33:15 termenul este asociat vedeniilor de 
noapte provocate de Dumnezeu, dar în Isaia 29:10, în sens dia¬ 
metral opus, cu starea de letargie spirituală provocată de Dum¬ 
nezeu în minţile celor care i se împotrivesc. LXX are extasis, 
„uluire", „transă", „extaz". Rabinii însă erau de părere că somnul 
lui Adam nu putea fi considerat asemănător extazului profetic 
(Gen. Rab. 17:5). ♦ „una din coastele lui": întrucât omul respiră 
atât timp cât este în viaţă, iar în acest proces întreg toracele i se 
mişcă într-o anumită cadenţă, coasta simbolizează viaţa. Femeia 
va fi numită „mama tuturor celor vii" (Gen 3:20), dar acolo se 
face o asociere între numele ei şi „viaţă" (cf. nota la 3:20). Unii 
rabini credeau că omul primordial era androgin ( T.bab. Berakhot 
61a; Erubin 18a) şi că prin crearea femeii a fost separat în cele 
două sexe. Variau însă opiniile despre semnificaţia coastei. De 
pildă, în Genesis Rabbah 18:2 coasta simbolizează supunerea, ea 
fiind mereu aproape acoperită, chiar şi când bărbatul rămâne 

dezbrăcat. Altminteri, dacă ar fi fost creată din cap, femeia ar fi 
fost semeaţă; dacă ar fi fost creată din ochi, ar fi fost cochetă; din 
ureche, ar fi tras cu urechea; din gură, ar fi fost bârfitoare; 
din inimă, ar fi fost geloasă; din mână, ar fi fost înclinată spre 
furtişag; din picior, ar fi fost umblăreaţă... ♦ „a închis... la locul 
ei": unii rabini citeau tahtennă h „în locul lor“ şi considerau că 
Dumnezeu a luat o coastă situată între alte două (Gen. Rab. 17:6). 

2:22 „A zidit": vb. wayyiben (de la bânăh) sugerează clădirea 
unei case. în Ugarit, verbul înrudit BNY este folosit şi în legă¬ 
tură cu procrearea zeilor de către zeul El (CAD II, 81). Unii rabini 
înţelegeau prin wayyiben „i-a aranjat părul", pentru că, intr-ade¬ 
văr, în localităţile de lângă mare verbul înseamnă „a împleti 
părul", „a coafa" ( T.bab . Berakhot 61a). Nu se putea ca femeia să-i 
fie prezentată bărbatului decât cu întreg şarmul ei. 

2:23 „Aceasta este os din oasele mele şi carne din carnea 
mea": este aşa-numita „formulă de înrudire". Apare şi în Gen 29:14, 
Jud 9:2 pentru a exprima relaţia de înrudire dintre persoane. în 
cazul de faţă ea are sens chiar la propriu, nu numai la figurat. 
♦ „femeie... bărbat": ebr. ’işşâ h ... ’fş. Chiar dacă strict filologic 
'iş$ă h şi ’iş nu au legătură unul cu celălalt (primul provine de la 
radicalul 'NT, pe când celălalt de la ’ŞŞ), pronunţia lor asemă¬ 
nătoare este folosită aici pentru a crea un joc de cuvinte. Primul 
om ajunge să vorbească numai atunci când are ca interlocutor 
un alt om. Astfel, primul discurs omenesc, un poem despre nume, 
începe cu pronumele demonstrativ zot („aceasta") şi se încheie, 
într-o inclusio retorică, prin acelaşi cuvânt. 

2:24 „Va lăsa bărbatul pe tatăl său...": unii comentatori mo¬ 
derni s-au întrebat dacă nu este cumva vorba de o realitate socială 
diferită de mentalul ebraic, anume căsătoria de tip bina, ates¬ 
tată la arabii preislamici, în care soţul vine în cortul soţiei, şi 
nu invers. ♦ „vor fi un singur trup": trupul sau, mai exact, „car¬ 
nea" ( băsăr ) poate reprezenta prin metonimie întreaga persoană 

( cf. expresia kol bătâr lit. „tot trupul", cu sensul de „toţi", aplicat 
atât oamenilor, cât şi animalelor). Se sugerează că relaţia dintre 
bărbat şi femeie este atât de strânsă, încât cei doi devin ca o 
singură persoană. Dacă în pasajul de faţă autorul a avut însă 
în vedere chiar sensul de trup, ar putea fi o aluzie la relaţiile 
sexuale. în orice caz, modelul promovat este, în mod suprin- 
zător pentru o societate în care exista poligamia, unul mono¬ 
gam: legătura dintre un bărbat şi o femeie. Primul poligam va fi 
Lameh (Gen 4:19), după cădere, descendent din neamul bleste¬ 
mat al lui Cain; tot el apare şi ca primul om care exacerbează 
violenţa. 


CAPITOLUL 3 

Conţinutul capitolului are un puternic caracter etiologic (gr. aiti- 
ologi'a înseamnă prezentarea cauzelor), oferind explicaţii pentru 
o gamă cuprinzătoare de realităţi din sfera umanului: angoasa 
omului în relaţia cu Dumnezeu, apariţia ruşinii şi a fricii, spai¬ 
ma care ne încearcă la vederea şerpilor, originea chinurilor 
facerii, dezechilibrul şi asimetria relaţiei dintre sexe, munca isto¬ 
vitoare necesară câştigării traiului, necesitatea folosirii hainelor. 
Explicaţiile „etiologice" vizează şi realităţi importante pentru 
omul antic, aflat frecvent în contact cu natura ostilă: modul bizar 
în care se deplasează şarpele şi tenacitatea vegetaţiei potrivnice 
omului. 

3:1 „Şarpele": strămoşul şerpilor se confruntă acum (desigur 
din perspectiva simbolică a acestei naraţiuni biblice) cu strămo¬ 
şul oamenilor. în acest text, aspectul fascinant-malefic, alunecos, 
insidios al şarpelui îl face apt să simbolizeze, demitizat, for¬ 
ţele ostile omului, care îl ademenesc spre răzvrătire. După unii, 
mobilul intervenţiei şarpelui ar fi fost dorinţa de a-i submina 
omului conducerea asupra tuturor animalelor, pentru a rămâne 
el cel mai iscusit; gelozia ca mobil al subminării conducătorului 

paradisiac apare şi în Iez 31:9, unde cedrul falnic din grădina 
lui Dumnezeu este obiectul invidiei celorlalţi copaci. Faptul că 
şarpele vorbeşte arată că suntem încă in illo tempore. Şarpele ajunge 
să fie identificat explicit cu Satana abia în literatura intertesta- 
mentară {Sol 2:24). în Noul Testament asocierea dintre Satana 
şi şarpe se întâlneşte în Evanghelia după Luca. După întoar¬ 
cerea celor şaptezeci de ucenici, cărora li se dăduse putere să 
calce „peste şerpi, peste scorpioni şi peste toată puterea Vrăjma¬ 
şului" (cf Ps 90:13 LXX), Isus declară că l-a văzut pe Satana 
căzând ca un fulger din cer (Luca 10:18). Identificarea este făcu¬ 
tă în termeni şi mai clari în ultima carte din NT, Apocalipsa, 
scriere care prezintă aruncarea pe pământ a „şarpelui străvechi", 
numit şi „balaurul cel mare", Diavolul şi Satana, „cel care duce 
întreaga lume în rătăcire" (Apoc 12:9; cf. 20:2). în 1 Enoh 69:6 şar¬ 
pele care a amăgit-o pe Eva era demonul Gaderel, iar în Pirqe 
de-Rabbi Eliezer 13 se numea Samael. ♦ „dibaci", ebr. anim, „is¬ 
cusit", „dibaci": s-a remarcat că formează un joc de cuvinte cu 
eVom, „gol" de la 2:25 şi 3:7. Cu toată dibăcia lui, şarpele va trece 
printr-o spectaculoasă răsturnare de statut, căreia autorul biblic 
îi dă o coloratură amar-ironică: cea mai iscusită fiară a câm¬ 
pului ajunge blestemată { arur ) între toate celelalte creaturi din 
regnul său. Şiretenia şarpelui se va întoarce, neaşteptat, împo¬ 
triva lui. LXX are phronimos, care este în general conotat pozitiv. 
Rabinii vedeau în şarpe un fel de rege al animalelor (Gen. Rab. 20:5). 
Şarpele este asociat cu dibăcia şi în Noul Testament - cf. Mat 
10:16 „fiţi chibzuiţi ( phronimoi ) ca şerpii". ♦ „Fiarele câmpului": 
LXX are „fiarele de pe pământ". ♦ „El i-a spus femeii": prezenţa 
unui şarpe vorbitor nu constituie un aspect ieşit din comun 
pentru autorul cărţii Jubileelor (cca 160-140î.H.), fiindcă, după 
el, înainte de cădere toate animalele erau cuvântătoare şi folo¬ 
seau „un singur grai şi o singură limbă". Dar în ziua când 
Adam a fost izgonit, toate creaturile au devenit necuvântătoare 

(fub 3:28-29). Ideea este preluată şi de istoricul Iosif Flaviu, care 
presupune că ispitirea pusă în act de şarpe a avut ca resort 
invidia. Pedeapsa căzută asupra ispititorului s-a tradus într-o 
dublă pierdere: cea a picioarelor şi cea a graiului. Singurul 
câştig dobândit de şarpe rămâne veninul de sub limbă, pe care 
îl va folosi pentru a-i ataca pe oameni, a căror izgonire o provo¬ 
case (Antichităţi iudaice, 1 40-51). Pentru filozoful iudeu Philon 
din Alexandria (sec. I d.H.), şarpele vorbitor, „simbol al plă¬ 
cerii", ilustrează perfect caracterul vocal al filozofiei epicureice, 
pe care filozoful o supune unei critici necruţătoare. După cum 
şarpele se târăşte pe pântece, tot astfel iubitorul de plăceri este 
sortit să urmeze imboldurile stomacului, a cărui saţietate stâr¬ 
neşte şi alimentează plăcerile sexuale (De opificio, 157-163). 

3:3 „Pomului care este în mijlocul grădinii": în mod suprin- 
zător pomul cunoaşterii binelui şi răului apare în mijlocul gră¬ 
dinii, deşi în Geneză 2:9 se spunea aceasta despre pomul vieţii 
(vezi nota la 2:9). Unii comentatori creştini (Grigore de Nyssa, 
Maxim Mărturisitorul, Nichita Stithatul) presupun că cei doi 
pomi vor fi fost foarte apropiaţi sau chiar identici. ♦ „şi să nu vă 
atingeţi de el“: Eva adaugă la interdicţia divină pe aceea privind 
atingerea fructului, punându-şi astfel limite pe care nu este în 
stare să le respecte, fapt ce anticipează şi chiar încurajează 
comiterea păcatului originar: atingând fructul şi văzând că 
nu se întâmplă nimic, ea îndrăzneşte să şi muşte din el (cf. Gen. 
Rab. 19:3). Obsesia interdicţiei nu poate fi combătută decât prin 
moderaţie. în fond, chiar şi Legea a fost dată tot din pricina 
neputinţei oamenilor de a respecta legea firii (cf. Rom 7:4—25). 

3:4 Pentru a înfrânge rezistenţa femeii, şarpele aruncă în 
balanţă trei argumente îmbietoare: posibilitatea unei cunoaşteri 
superioare („vi se vor deschide ochii"), depăşirea condiţiei uma¬ 
ne („veţi fi ca Dumnezeu") şi dobândirea autonomiei morale 
(„veţi cunoaşte binele şi răul"). 

3:5 „Vi se vor deschide ochii": în mod ironic, promisiunea 
şarpelui se împlineşte („li s-au deschis ochii"), dar în alt sens 
decât cel scontat: cei doi descoperă că sunt goi şi caută să-şi aco¬ 
pere goliciunea. ♦ „ca Dumnezeu, cunoscând": în context s-ar 
putea înţelege şi „ca nişte dumnezei care cunosc"; LXX are 
pluralul „dumnezei" { theoi ). Numai Dumnezeu „cunoaşte" bine¬ 
le şi răul, în sensul că El este binele, iar contrariul este rău. Păca¬ 
tul originar ar fi tentativa omului de a decide el singur ce este 
bine şi ce este rău. în finalul capitolului, Dumnezeu însuşi afirmă 
(ironic?): „Omul a ajuns ca unul din Noi, cunoscând binele şi 
răul" (Gen 3:22). Urmarea este că accesul omului către pomul 
vieţii este restricţionat. 

3:6 „A dat şi bărbatului ei": Gen. Rab. 19:5 speculează în mod 
original prezenţa conjuncţiei „şi" (gam): Eva a dat şi animalelor 
din fructul oprit, astfel că şi acestea au participat la căderea omu¬ 
lui; singura care şi-a păstrat nemurirea, fiindcă nu a mâncat din 
fructul oprit, a fost pasărea phoenix. Şi în Noul Testament, căde¬ 
rea omului a implicat căderea întregului cosmos (Rom 8:20). ♦ 
„şi el a mâncat": PenS şi LXX au „şi au mâncat". 

3:8 „Umbla": plimbarea lui Dumnezeu prin rai ar putea 
sugera familiaritatea omului cu Dumnezeu specifică stării para- 
disiace. Unii rabini vedeau totuşi aici o primă retragere a prezen¬ 
ţei divine (ş e kină h ) dincolo de primul cer: în istoria primordială 
ei disting şapte asemenea retrageri tot mai departe: după pă¬ 
catul lui Cain - dincolo de al doilea cer; după generaţia lui Enoş 
- dincolo de al treilea cer; după generaţia nimicită de potop - 
dincolo de al patrulea; după amestecul limbilor — dincolo de al 
cincilea; după sodomiţi - dincolo de al şaselea; după egiptenii 
din vremea lui Avraham - dincolo de al şaptelea. începând cu 
Avraham şi până la Moise, prezenţa divină se apropie iarăşi de 
pământ (Gen. Rab. 19:7). ♦ „în adierea zilei": LXX are „spre 
seară". 

3:9 „Unde eşti? 1 *: LXX are „Adame, unde eşti?“. Dezvăluirea 
păcatului săvârşit de om se face treptat, prin intermediul între¬ 
bărilor pe care le pune Dumnezeu. Pedagogia divină cere ca lui 
Adam să i se acorde un „spaţiu comunicaţional“ favorabil recu¬ 
noaşterii vinovăţiei. Maniera în care personajele pasează res¬ 
ponsabilitatea de la unul la altul întăreşte impresia că bărbatul 
şi femeia sunt imaturi, necopţi, copilăroşi. 

3:10 „L-am auzit în grădină": LXX are „l-am auzit când te 
plimbai în grădină". 

3:11 „Pomul din care îţi poruncisem să nu mănânci": LXX are 
lit. „pomul din care ţi-am poruncit ca numai din acesta să nu 
mănânci". 

3:14 „Blestemat eşti tu": în ebraică, joc de cuvinte între ’ărur , 
„blestemat" şi arăm, „dibaci", de la 3:1 (vezi şi nota). Sentinţele 
par a fi date în ordinea gravităţii faptelor: cel mai vinovat este 
şarpele, singura fiinţă blestemată în mod direct şi fără drept de 
apel, condamnată să-şi „târască zilele" la propriu şi să „mă¬ 
nânce ţărână" (Gen. 3:14). De remarcat că numai acest simbol 
al răului e blestemat de Dumnezeu; omul nu e blestemat. ♦ în 
tradiţia rabinică, şarpele este cel mai blestemat dintre animale, 
de şapte ori mai mult decât animalele domestice, care, la rândul 
lor, sunt de şapte ori mai blestemate decât cele sălbatice, ca dova¬ 
dă că sunt supuse omului, pe când acelea au rămas libere. Pentru 
rabini dovada în favoarea acestei gradaţii o constituia presupusa 
perioadă de gestaţie a şerpilor (şapte ani), cea mai îndelungată 
din regnul animai, comparabilă doar cu „gestaţia" de şapte ani 
a smochinului alb (T.bab. Bekhorot 8a-b). Solzii şarpelui ar repre¬ 
zenta un fel de lepră, ca urmare a blestemului (Gen. Rab. 20:4). 
♦ „pe pântece": LXX are „pe piept şi pe pântece". Unii rabini cre¬ 
deau că până la ispitire şarpele avea picioare şi stătea drept ca 
trestia sau ca omul; alţii îl imaginau ca o cămilă. După blestema- 
rea sa de către Dumnezeu, îngerii slujitori i-au tăiat mâinile şi 

picioarele, iar urletul său s-a auzit de la un capăt la altul al pămân¬ 
tului {Gen. Rab. 19:1; 20:5). 

3:15 „Ea îţi va zdrobi capul**: în ebraică pronumele este la mas¬ 
culin, acordat cu z era, „sămânţă**, care e de genul masculin. în 
LXX sperma, „sămânţă", este de genul neutru, dar pronumele 
(autos) este masculin. Vulg. are semen (neutru), dar pronumele, 
ipsa, la feminin, se referă la „femeie". Pasajul avea să fie inter¬ 
pretat ca o făgăduinţă mesianică. Formularea din Vulg. (lat. ipsa 
conteret caput tuum, „ea îţi va zdrobi capul") a făcut carieră înde¬ 
lungată în spaţiul catolic, fiind folosită ca argument pentru arti¬ 
cularea unei mariologii în cadrul căreia doctrina Neprihănitei 
Zămisliri devine punct important de credinţă. ♦ „zdrobi... prin¬ 
de": după unele interpretări este acelaşi verb (ebr. şup, „a zdrobi"), 
după altele ar fi vorba de două verbe diferite: ebr. şup, „a zdrobi", 
respectiv ebr. şa ap, „a prinde", „a călca pe". Indiferent cum inter¬ 
pretăm al doilea verb, raportul de forţe între cele două părţi este 
net în defavoarea şarpelui. LXX are tered , „a pândi", în ambele 
ocurente. 

1 

3:16 în cazul femeii, schimbarea are în vedere dubla ei voca¬ 
ţie, de mamă, respectiv soţie. Maternitatea înseamnă travaliu 
(„în durere vei naşte fii"), iar relaţia cu tovarăşul de viaţă capă¬ 
tă o încărcătură conflictuală puternică. ♦ „Chinul sarcinii", lit. 
„chinul şi sarcina" - poate fi considerată o hendiadă. LXX are 
„chinurile şi suspinul". ♦ „către bărbatul tău va fi dorinţa ta": 
ebr. fşucjă^, folosit şi în Gen 4:7, este ambiguu şi nu putem spu¬ 
ne cu certitudine dacă denumeşte, eufemistic, instinctul sexual 
(cf. Cânt 7:11) sau, dimpotrivă, „voinţa de putere", dorinţa şi stră¬ 
dania femeii de a relativiza şi submina autoritatea băbatului. 

3:17 „Din pomul": LXX are „din singurul pom", ca la 3:11. ♦ 
„Din pricina ta“, ebr. ba'aburekă: LXX are „în muncile tale", poate 
conform cu celălalt sens al ebr. abur, „lucrare". De remarcat că 
Dumnezeu blestemă ( arur ) numai şarpele şi pământul, nu pe 
Adam şi pe Eva. 

3:19 „Ţărână": ebr. apăr, „praf, „pulbere": LXX are „pământ". 
La sfârşitul existenţei sale, omul este sortit să se întoarcă în 
ţărână, „materia" din care a fost plămădit. 

3:20 „Eva": ebr. hawwăh, „viaţă". Aici LXX traduce numele: 
Zoi; în schimb, la 4:1, numele e redat după ebr.: Eua. Pe lângă 
similaritatea fonetică dintre hawwâ 1 ' („Eva") şi hăyăh („a trăi"), 
s-au sugerat şi alte explicaţii onomastice, una fiind asemănarea 
izbitoare dintre numele Eva şi cuvântul aramaic pentru „şarpe" 
{hewya sau hiwya). Totuşi textul biblic însuşi explică numele: 
„mama tuturor celor vii". 

3:21 „Tunici de piele": luată strict literal, sintagma ar putea 
sugera că, din compasiune faţă de neamul omenesc, Dumnezeu 
ar fi sacrificat nişte animale {primul sacrificiu!) ca să-i îmbrace 
pe oameni. Pentru unii Părinţi ai Bisericii (e.g. Maxim Mărturi¬ 
sitorul), „tunicile de piele" ar reprezenta de fapt corporalitatea 
actuală, diferită de corpul spiritual pe care l-ar fi avut oamenii 
în Eden. După unii rabini, hainele nu erau de piele, ci de lână, 
după alţii - de in. Important este că Tora se deschide cu un act 
de milostivire din partea lui Dumnezeu ( T.bab . Sotah 14a). Unele 
manuscrise biblice (de ex. sulul împăratului Severus, citat şi în 
Genesis Rabbati ) aveau: „tunici de lumină" (având or „lumină" 
în loc de or „piele"). 

3:22 Versetul ne introduce în sfatul de taină prin care 
Dumnezeu face „bilanţul" situaţiei şi propune o măsură preven¬ 
tivă: pentru ca omul căzut să nu mănânce din pomul vieţii, la 
intrarea în Eden sunt aşezaţi heruvimii şi o sabie învăpăiată. 
Providenţa divină limitează astfel întinderea răului de sorginte 
umană: altminteri, înveşnicirea omului măcinat de morbul 
răului ar fi sinonimă cu osândirea la un iad perpetuu. 

3:23 „Grădina Edenului": LXX are „grădina desfătării"; la 
fel la v. 24. ♦ „ca să lucreze pământul din care fusese luat": etio¬ 
logia din acest verset sintetizează paradoxul şi ironia condiţiei 

umane: omul ( ’ădăm ) este expulzat din grădină şi pus să lucreze 
pământul ( ’adâmâ h ) din care a fost luat. 

3:24 „La răsărit de“: ebr. miqcjedem poate însemna şi „în faţa", 
aşa cum a fost înţeles de LXX şi de Vulg. ♦ „heruvimii": pre¬ 
zenţa surprinzătoare a articolului hotărât presupune o fami¬ 
liarizare prealabilă a destinatarului cu aceştia; în credinţele 
Orientului Apropiat Antic, heruvimii erau fiinţe cereşti, sfincşi 
(cap de om, trup de leu şi aripi de vultur), care făceau parte din 
alaiul divinităţii. Apar în numeroase reprezentări plastice din 
zonă; de ex. templul de la Ain Dara, de lângă Alep, contem¬ 
poran cu cel al lui Solomon, are o întreagă faţadă cu heruvimi 
şi lei. în Israelul antic, în Samaria, s-au găsit două modele con¬ 
comitente de reprezentare: unul egiptean, cu proporţiile măsu¬ 
rate ale artei egiptene, şi altul sirian, cu stilizări specifice acestui 
spaţiu cultural. însuşi numele, ebr. k e rub (pi. -îm), trimite la 
akkadianul karibu. Funcţia de bază a heruvimilor era aceea de 

7 

protejare a spaţiului sacru, dar şi de vehicule ale prezenţei 
divine. în Biblie, în locul cel mai sfânt al sanctuarului mobil, şi 
apoi al templului, se află chivotul legământului, al cărui capac 
este străjuit de doi heruvimi (Ex 25:10-22; 1 Regi 6:23-28 etc.); 
Domnul şade pe heruvimi ca pe un tron (1 Sam 4:4; 2 Sam 6:2; 
2 Rg 19:15 etc.) sau chiar călăreşte pe un heruvim (Ps 18:11). Abia 
mai târziu ei apar drept o categorie angelică (1 Enoh 61:10; Cânte¬ 
cele jertfei de sabat de la Qumran). Deja din vremea lui Iosif Flaviu 
nu se mai ştia cum arătaseră figurile de heruvimi din Templu. 
Imaginea de copilaşi înaripaţi grăsuţi (aşa-numiţii putti) e in¬ 
spirată din mitologia greco-romană şi nu are nimic de-a face cu 
imagologia biblică. ♦ „(şi) flacăra săbiei rotitoare": Syr şi Raşi 
(marele comentator evreu al Bibliei, din sec. XII) au „lama să¬ 
biei...", iar LXX, lit. „înflăcărată sabie rotitoare": ar putea fi vor¬ 
ba la origine tot de o „fiinţă" cerească, o sabie vie de foc. Abia 
mai târziu tradiţia exegetică unifică imaginea în „heruvimul cu 
sabie de foc". 

CAPITOLUL 4 

4:1 „A cunoscut-o": verbul yăda denumeşte cunoaşterea 
intimă; în anumite contexte, chiar relaţia sexuală. ♦ „am dobân¬ 
dit", ebr. cjânâh, „a achiziţiona"; unii consideră însă că aici este 
vorba de un verb omonim cu sensul de „a crea" (de ex. Gen 14:19, 
unde LXX are kti'zd, „a întemeia"). Oricum, în ebr. el constituie 
un joc de cuvinte, o etimologie populară a numelui noului 
născut, ebr. Qayin. Numele său înseamnă „fierar", ceea ce se 
reflectă şi în cel al urmaşului său, Tubal-Qain, cel despre care 
se spune că a inventat tehnica prelucrării metalelor (tubal 
înseamnă „prelucrător de metale" în sumeriană şi akkadiană). 
Ar putea fi vorba de o etiologie despre originea tribului cheni- 
ţilor: se explica astfel de ce erau rătăcitori şi nu s-au integrat în 
poporul Israel. Având în vedere că soţia lui Moise era chenită, 
iar sanctuarul din Dan îşi revendica originea de la Moise, prin 
Gherşom (vezi Jud 18:30), ar putea fi vorba şi de o naraţiune 
menită să respingă pretenţiile preoţiei din Dan (1 Rg 12:28-31), 
întrucât strămoşul lor matern era un om blestemat. ♦ „prin 
(Domnul)": ebr. ’eţ, „cu" a fost interpretat aici fie instrumental 
(„cu ajutorul", „prin intermediul", cum înţelege şi LXX), fie aso¬ 
ciativ („împreună cu", „alături de"), Eva considerându-se asocia¬ 
tă lucrării creatoare a lui Dumnezeu. 

4:2 „Abel": numele său, hebel, înseamnă „abur", „boare" şi, 
de aici, „zădărnicie". Probabil e un nume-simbol, aluzie la viaţa 
lui curmată prematur. 

4:3-5 „Prinos": TM are acelaşi termen, minhă 1 ', atât pentru 
cele aduse de Cain, cât şi pentru cele aduse de Abel. LXX dife¬ 
renţiază, numind thysia (termenul generic) ofranda lui Cain şi 
doron, „dar" pe cea a lui Abel. Textul nu justifică explicit prefe¬ 
rinţa divină: abia Epistola către evrei (11:4) formulează o moti¬ 
vaţie: Abel a oferit, prin credinţă, ce avea mai bun. Contextul 

din Geneză oferă unele sugestii: Abel a oferit din „întâii născuţi 
ai turmei sale 11 , însă nici despre ofranda lui Cain nu se spune 
că n-ar fi fost bună. Dumnezeu se va fi uitat la inima omului, 
adică la intenţia cu care cei doi fraţi şi-au oferit fiecare jertfa („a 
căutat Domnul către Abel şi către prinosul lui... 14 ). Eşi o primă 
manifestare a „paradoxului divin 14 : aici mezinul e preferat în- 
tâiului-născut; tema va fi recurentă în întreaga Biblie. 

4:4 „Domnul 11 : LXX are „Dumnezeu 14 ; la fel la v. 9. 

4:5 „Cain s-a aprins cumplit de mânie 11 : LXX are „l-a întris¬ 
tat cumplit pe Cain 11 . Aceeaşi diferenţă la v. 6. ♦ „i s-a poso¬ 
morât fata 14 : lit. „i-a căzut fata 11 . 

* ” » 

4:6 „Domnul 11 : LXX are „Domnul Dumnezeu 14 . La fel la w. 
15,26. 

4:7 „Nu este primit? 14 : lit. „nu este ridicare? 11 ♦ în LXX verse¬ 
tul (dificil şi în TM) este: „Dacă ai adus jertfa cum trebuie, dar 
n-ai împărţit-o cum trebuie, oare n-ai păcătuit? Linişteşte-te! 
El se va întoarce către tine, iar tu îl vei stăpâni. 11 - ar fi deci vorba 
de o greşeală rituală. ♦ „pândeşte 14 : vb. rabat sugerează un 
animal tolănit, care stă la pândă. O dificultate în plus este faptul 
că ebr. haţţăt, „păcat 14 este feminin, iar participiul robeţ este 
masculin! în Mesopotamia rabiţu era şi numele unui demon. 
Important este că păcatul nu poate să intre în casa sufletului 
dacă omul nu-i deschide. ♦ „tu să-l stăpâneşti 14 : omul are sufi¬ 
cientă forţă să reziste păcatului, având voinţă liberă. 

4:8 în TM nu apar cuvintele spuse de Cain lui Abel (eroare 
de copist?), însă ele apar în PenS şi în versiunile vechi: LXX, 
Syr., Vulg. ♦ „l-a ucis 11 : consecinţele păcatului primordial se adân¬ 
cesc şi se extind (4:9). 

4:11 „Blestemat 11 : acum, potrivit textului biblic, este bles¬ 
temat pentru prima dată un om. Faptul că Dumnezeu a bleste¬ 
mat un om nu când acesta i-a încălcat porunca, ci când şi-a ucis 
(con)fratele arată că El pune mai mult preţ pe chipul său din 



224 BIBLIA DUPĂ TEXTUL EBRAIC 

semenii omului. Dacă binecuvântarea este asociată în multe 
cazuri cu un dar sau cu o făgăduinţă, blestemul înseamnă ex¬ 
pulzare şi izolare. ♦ „de pe (pământul) 11 : ebr. min poate indica 
separarea (Cain este alungat şi devine rătăcitor) sau agentul 
(„blestemat de către pământul"), atunci pământul, solul (ebr. 
adămă h ) se va răzbuna pe el; după alţii, prepoziţia min ar avea 
aici valoare comparativă: „mai blestemat decât pământul" (cf. bles¬ 
temul iniţial asupra pământului în Gen 3:17). 

4:12 „Rodul său", lit. „vlaga sa". ♦ „Fugar şi pribeag": LXX are 
„gemând şi tremurând"; la fel la v. 14. Exilul, pedeapsa lui Cain, 
aminteşte de izgonirea lui Adam din rai. Autorul primului fra¬ 
tricid este însă blestemat (adică izgonit) de pe (sau „de către", 
vezi nota de mai sus) pământul care a primit sângele lui Abel. 

4:13 „Pedeapsa": ebr. ‘awdn înseamnă şi „vină", sens pentru 
care au optat atât LXX, cât şi multe traduceri moderne. ♦ „ca s-o 
pot purta" (lit. „de purtat/pentru purtare"): LXX are „pentru a 
fi iertat". 

4:14 „Iată... voi fi...": LXX are „Dacă... voi fi...“. 

4:15 „De şapte ori va fi răzbunat": LXX are „şapte răzbunări 
va descătuşa/va achita". ♦ „un semn": Nu se precizează despre 
ce semn e vorba. Dacă „ipoteza chenită" e valabilă (vezi nota la 4:1), 
atunci era un tatuaj sau o tunsoare specifică tribului cheniţilor. 
Se poate deduce din text că Dumnezeu nu vrea pedeapsa cu 
moartea, nici chiar pentru ucigaş. 

4:16 „Nod": cei care localizează Edenul la curbura Eufra¬ 
tului, identificându -1 cu Bit-Adini, văd în Nod (LXX Naid ) o posi¬ 
bilă referire la ţara Nairi din textele asiriene, situată între Tigru 
şi lacul Van. Pentru aceasta se presupune confuzia între literele 
D şi R, atestată de altfel şi în alte cazuri în lectura Bibliei ebraice. 
Dar poate fi şi un nume simbolic, „rătăcire". ♦ „la răsărit de Eden": 
v. nota la 3:24. 

4:17-22 Există o corespondenţă surprinzătoare între nu¬ 
mele din Geneza 4:17-18.21 ((Adam) - Cain - Enoh - Irad - 
Mehuiael - Metuşael - Lameh - Tubal-Qain) şi Geneza 5:3-31 
(Adam - ... - Enoş [înseamnă „om“, ca şi Adam] - Qenan - 
Mahalalei - Iered - Enoh - Metuşelah - Lameh). Unele nume 
sunt aşadar identice (Enoh, Lameh), altele asemănătoare (Qain/ 
Tubal-Qain/Qenan, Irad/Iered, Mehuiael/Mahalalel, Metuşael/ 
Metuşelah), iar altele identice ca sens (Adam/Enoş). Probabil 
că iniţial a fost o singură listă de nume, atribuită însă deopotrivă 
urmaşilor lui Cain şi urmaşilor lui Şet. 

4:17 „El zidea o cetate 11 : Cain, primul constructor de cetăţi, 
este totodată primul ucigaş, o posibilă reflectare a unei men¬ 
talităţi arhaice antiurbane. După ce a pierdut paradisul primit 
de la Dumnezeu, omul încearcă să-şi creeze prin tehnică pro¬ 
priul paradis terestru. 

4:19 „Şi-a luat două femei": Lameh e primul bărbat poligam. 
Deloc întâmplător poate, este şi primul care exacerbează răzbu¬ 
narea. 

4:21 „Strămoşul tuturor celor care mânuiesc": LXX are „cel 
care a inventat/a învăţat [oamenii] 11 ♦ „Lira şi fluierul" (un instru¬ 
ment cu coarde şi unul de suflat): LXX are două instrumente 
cu coarde: psalterion (,,harfă‘7„liră w ) şiki'thara („ceteră/alăută"). 

4:22 „Făuritorul tuturor uneltelor de aramă şi de fier": în 
LXX el este „lucrător cu ciocanul în aramă şi fier 11 . O legendă 
ebraică (haggadah) explică numele lui Tubal-Qain prin faptul 
că acesta a perfecţionat ( tibb'l ) armele folosite de oameni pentru 
a perpetua păcatul lui Cain (Gen. Rob. 23:3) ♦ „Naama 14 : Numele 
Naama este asociat cu cântecul (ebr. N‘M), lucru ce pare firesc, 
dacă ne gândim că lubal, fratele ei, este şi creatorul primului 
instrument muzical. S-ar spune că ea cânta, iar el o acompania. 
După Gen. Rab. 23:3, Naama va deveni soţia lui Noe, fiind aşadar 
cea prin care se păstrează neamul lui Cain. 

4:24 Cântarea trufaşă şi ameninţătoare a lui Lameh arată 
intensificarea violenţei în omenire. ♦ în LXX textul versetului 
este lit: „pentru că de şapte ori a fost luată răzbunare de la Cain 
(i.e. a fost pedepsit), de la Lamech însă, de şaptezeci de ori şapte", 
ceea ce s-a interpretat fie în sensul că acesta din urmă va fi 
pedepsit mult mai grav, fie că răzbunarea/pedeapsa se va întin¬ 
de pe 490 de generaţii (cf. LXX NEC, n. ad loc.). Acest poem 
prezintă paralelismul specific poeziei ebraice. Primul stih îşi 
are corespondentul semantic în al doilea stih. în plus, atunci 
când apare un număr în primul stih, acesta în general este mărit 
în stihul următor (ex. „şapte" şi „şaptezeci şi şapte"). „De şapte¬ 
zeci de ori câte şapte" poate semnifica, pe de altă parte, şi „la 
nesfârşit" (cf. Mat 18:22). 

4:25 „...pe femeia sa şi ea a născut...": LXX are „pe femeia sa, 
Eva, şi ea, zămislind, a născut...". ♦ „Şet... mi-a dat": joc de cu¬ 
vinte între Şet şi ebr. şăţ („a acorda", „a da"). 

4:26 „Atunci a început să fie chemat nurrtele Domnului": 
chemarea numelui Domnului presupune o acţiune cultică: rugă¬ 
ciune, jertfă (vezi Gen 12:8). Menţiunea că oamenii au început 
să cheme numele Domnului de pe vremea lui Enoş contrastează 
cu revelarea de la Sinai, mult mai târzie, a Numelui divin (Ex 
3:15; 6:3), fapt explicat de critica istorică prin ipoteza tradiţiilor 
multiple care au stat la baza alcătuirii textului biblic. ♦ LXX 
are „acesta a nădăjduit să cheme numele Domnului Dumnezeu." 

capitolul 5 

Numele din Geneză 5 ale urmaşilor lui Şet prezintă asemănări 
izbitoare cu cele ale urmaşilor lui Cain din Geneză 4 (vezi nota 
la 4:17-22). Toţi urmaşii lui Şet trăiesc foarte mult, dar între 
TM, PenS şi LXX există unele deosebiri cu privire la vârsta 
când li s-au născut fiii. Rezultă astfel două sisteme cronologice 

diferite. Sistematizarea informaţiilor din TM (până la concluzia 
din Ex 12:40-41) duce la un total de 2666 de ani de la crearea lumii 
până la ieşirea din Egipt, ceea ce, în opinia multor cercetători, 
ar putea reprezenta % dintr-un întreg, indicând trecerea a 4000 
de ani până la resfinţirea Templului din vremea macabeilor 
(haşmoneilor), în 164 î.H. Această redactare ar data aşadar din 
sec. II î.H. Sistemul cronologic din LXX este probabil mai vechi, 
întrucât în mod obişnuit matusalemicii dobândesc urmaşi la 
vârste de peste 100 de ani. Totuşi, există o neconcordanţă crono¬ 
logică: după LXX, Matusalem mai trăieşte 14 ani după potop, 
pe când în TM el moare chiar la potop (vezi nota la 5:26). 

5:1 „Cartea urmaşilor 1 *: sintagma denumeşte o genealogie 
sau istorie a neamului, consemnată în scris pe un suport mate¬ 
rial (tăbliţe de lut, papirus, sulurile Torei). Acelaşi sens şi în 
expresia biblos geneseos, „cartea naşterii** din Matei 1:1. 

5:3 „După asemănarea sa, după chipul său**: în TM apar, în 
ordine inversă, termenii de la crearea omului (1:26); LXX, care 
avea acolo eikSn „chip** şi homoiosis „asemănare**, are aici idea, 
„formă**, „aspect**, şi eikon. 

5:5 „Nouă sute treizeci de ani“: ca să împace această infor¬ 
maţie despre vârsta lui Adam cu Gen 2:17 („în ziua când vei mân¬ 
ca din el vei muri**), rabinii au conchis că Dumnezeu l-a lăsat 
într-adevăr pe Adam să trăiască o zi, dar, cum o zi la Dumnezeu 
este ca o mie de ani (Ps 90:4), Adam a trăit o mie de ani, fără 
şaptezeci, pe care i-a „dat** fiilor săi (Ps 90:10) (Gen. Rab. 19:8). 

5:6 „O sută cinci ani**: LXX are „două sute cinci ani**. ♦ „Enoş**: 
numele său înseamnă „om**, fiind analog cu „Adam**. 

5:7 „Opt sute şapte ani“: LXX are „şapte sute şapte ani". în 
final, Şet trăieşte la fel (912 ani) după ambele tradiţii textuale. 

5:9 „Nouăzeci de ani**: LXX are „o sută nouăzeci de ani**. 

5:10 „Opt sute cincisprezece ani**: LXX are „şapte sute cinci¬ 
sprezece ani**. 

5:11 în final, la fel ca Şet, şi Hnoş trăieşte acelaşi număr de 
ani (905) după ambele tradiţii textuale. 

5:12 „Şaptezeci de ani": LXX are „o sută şaptezeci de ani“. 

5:13 „Opt sute patruzeci": LXX are „şapte sute patruzeci". 
Iarăşi numărul total de ani este acelaşi. 

5:15 „Şaizeci şi cinci de ani": LXX are „o sută şaizeci şi cinci". 

5:16 „Opt sute treizeci de ani": LXX are „şapte sute treizeci". 
Este aceeaşi situaţie ca în cazurile precedente. 

5:21 „Şaizeci şi cinci de ani": LXX are „o sută şaizeci şi cinci". 

5:22 „Trei sute de ani: LXX are „două sute de ani". Numărul 
final de ani concordă. 

5:24 „Şi Enoh a umblat cu Dumnezeu": verbul hălak („a um¬ 
bla") este folosit la forma reflexivă - yiţhallek („se preumbla"), 
întocmai cum apare în Geneză atunci când se descrie plimbarea 
lui Dumnezeu prin grădina raiului. Expresia „a umbla cu Dum¬ 
nezeu" desemnează purtarea omului după voinţa lui Dumne¬ 
zeu. ♦ Enoh este a şaptea generaţie de la Adam, la fel ca al 
şaptelea rege mesopotamian Enmeduranki, dinainte de potop, 
care este ridicat în faţa zeilor Şamaş şi Adad, unde primeşte 
darul înţelepciunii. De remarcat că Şamaş este zeul soarelui, iar 
Enoh trăieşte 365 de ani, cât un an solar. Tradiţia iudaică este 
polarizată în privinţa lui Enoh. Pe de o parte, se afirmă că Enoh 
nu a cunoscut moartea, ca de altfel şi profetul Ilie (2 Rg 2). Scrie¬ 
rea apocrifă 1 Enoh dezvoltă tema ascensiunii cereşti şi descrie 
descoperirile de care s-a învrednicit protagonistul; Targumul 
Ongelos spune că Dumnezeu nu l-a lăsat să moară, iar Pseudo-lona- 
tan afirmă chiar că Enoh s-a înălţat la cer (firmament) în faţa 
Domnului, fiind identificat cu Metatron. Pe de altă parte, Cenesis 
Rabbah 25:1 interpretează secvenţa „nu a mai fost" fie în sensul 
că Enoh nu s-a mai aflat scris în cartea celor drepţi, ci în cartea 
celor păcătoşi, fie că a murit ca un om obişnuit. în tradiţia creş¬ 
tină (Pseudo-Hippolit, Despre sfârşitul lumii 21; Oecumenius, 

Comentariu la Apocalipsă 11:3-6), Enoh a fost uneori identificat 
cu unul dintre cei doi martori care vor fi ucişi de Fiară (Apoc 
11:3-12), celălalt fiind Ilie. 

5:25 „O sută optzeci şi şapte": LXX are „o sută şaizeci şi 
şapte". 

5:26 „Şapte sute optzeci şi doi de ani": LXX are „opt sute 
doi". Matusalem trăieşte acelaşi număr de ani în ambele tradiţii, 
dar LXX conţine o neconcordanţă cronologică. După TM, cei 
782 de ani se scurg în felul următor: la 182 Lameh îl are ca fiu 
pe Noe, iar la 600 de ani Noe supravieţuieşte potopului. Ar 
rezulta că Matusalem moare chiar Ia potop. Dar LXX, cu cei 
802 ani, îl face pe Matusalem să supravieţuiască potopului 
14 ani: la 188 de ani Lameh îl are ca fiu pe Noe, la 600 de ani Noe 
trăieşte evenimentul potopului, dar rămân 14 ani până la 802. 
După tradiţia rabinilor, care urma, evident, cronologia textului 
ebraic, Matusalem moare înainte de declanşarea potopului: 
cele şapte zile din Gen 7:4.11 ar reprezenta doliul pentru el. 

5:28 „O sută optzeci şi doi de ani": LXX are „o sută optzeci 
şi opt". Vezi discuţia de la nota 5:26. 

5:29 „Noe": ebr. Noah evocă, din punct de vedere fonetic, 
verbul nâham („a mângâia", „a consola"). Este însă plauzibilă 
şi opinia unor comentatori care au considerat y'nahamenu (de 
la NHM) „ne va mângâia" drept coruperea lui yenihenu (de la 
NWH) „ne va odihni", pentru a face legătura dintre numele Noe 
(Noah) şi referirea la „truda mâinilor". Această opinie este susţi¬ 
nută şi de LXX: dianapăusei „ne va odihni". Rabinii legau mai 
degrabă numele lui Noe de „mireasma" (nihoah) jertfelor din 
Geneză 8:21. ♦ „truda mâinilor noastre": ebr. ' iţţâbdn , „trudă" 
apare numai de trei ori în TM: prima dată în legătură cu Eva, a 
doua oară cu Adam şi ultima dată cu referire la Noe. în rest, 
formula consacrată este „lucrarea mâinilor noastre". 

5:30 „Cinci sute nouăzeci şi cinci": LXX are „cinci sute şai¬ 
zeci şi cinci". Oricum, Lameh moare înainte de potop: după 
TM, cu doar cinci ani, dar cu 35 după LXX. 

5:31 „Şapte sute şaptezeci şi şapte de ani": LXX are „şapte sute 
cincizeci şi trei". Este singurul caz în care numărul final de ani 
ai vieţii unui matusalemic nu este acelaşi în TM şi LXX. 

5:32 „Era de cinci sute de ani când i s-au născut Sem, Ham 
şi lafet": lucru imposibil după logica internă a textului. Noe 
avea o singură soţie (Gen 6:18), care, evident, nu putea naşte 
trei copii în acelaşi an decât dacă aceştia erau tripleţi. Crono¬ 
logia internă a istoriei lui Noe mai are asemenea incongruenţe 
{vezi nota la 9:29). Pe de altă parte, nu trebuie să căutăm în 
istoria primordială o logică strictă. 

CAPITOLUL 6 

6:1 „Oamenii": ebr. haădâm, „omul", singular cu valoare 
colectivă. 

6:2 „Fiii lui Dumnezeu": sensul expresiei ebr. b c ney 'Elohim 
ridică semne de întrebare. în varianta b e ney elîm îi desemnează 
pe membrii sfatului divin sau ai curţii cereşti (Ps 29:1; 89:7). în 
Iov 38:7 sunt puşi în paralel cu stelele, ceea ce ar putea ţine la 
origine de un fenomen întâlnit în Siro-Palestina, şi anume 
„astralizarea" curţii cereşti. în fine, în Iov 1:6; 2:1, „fiii lui Dum¬ 
nezeu" sunt curteni cereşti, dar printre ei apare şi Satan. în 
1 Enoh 6, aceste personaje din Geneză 6 sunt identificate cu în¬ 
gerii veghetori, „fiii cerului", care cad în păcat prin legături tru¬ 
peşti cu femeile pământene. Interpretarea este susţinută şi de 
unii dintre părinţii Bisericii şi scriitorii creştini {Tertulian, Iustin 
Martirul, Irineu de Lyon). Ulterior s-a impus o altă interpretare, 
mai moralizatoare: „fiii lui Dumnezeu" ar fi oamenii virtuoşi 
sau de vază, care cad seduşi de patimi. Targumurile Onqelos şi 

Pseudo-lonatan redau sintagma prin frney rabr'baya, „fiii celor 
puternici/celor aleşi", pe când Targumul Neofiţi are „fiii judecă¬ 
torilor" (dar şi „îngeri"). Această a doua interpretare s-a impus 
şi în creştinism: lansată de Iuliu Africanul, a fost preferată de 
părinţii Bisericii din perioada de aur {cf. Ioan Hrisostom, Omilii 
la Facere). Pasajul are în mod cert o încărcătură arhaică şi amin¬ 
teşte de miturile Olimpului şi de semizei. E.A. Speiser a emis 
ipoteza că atât aceste povestiri semitice, cât şi cele greceşti ar 
avea o sursă comună, anume tradiţiile hitite din Asia Mică. ♦ 
„fiicele omului": acestea sunt puse în contrast cu „fiii lui Dum¬ 
nezeu". Ele sunt la fel de „plăcute" la vedere ca fructul pomului 
cunoaşterii binelui şi răului (Gen 3:6). 

6:3 „Domnul": LXX are „Domnul Dumnezeu"; la fel la w. 
5, 8; 7:1 etc. ♦ „Duhul meu": după mentalul biblic, sufletul 
{nepeş) îi aparţine omului, dar viaţa pe care o are sufletul vine 
ca un principiu vital de la duhul sau suflarea lui Dumnezeu 
(cf. Gen 2:7). După Qoh 12:7, la moarte duhul se întoarce la 
Dumnezeu, care l-a dat. ♦ „va rămâne": în original, un hapax lego- 
menon: yădon, formă de imperfect a unui verb reconstituibil sub 
forma dân la perfect, al cărui sens, pe baza contextului, ar putea 
fi „a rămâne" (după cum au înţeles şi traducătorii antici: LXX 
katameîne., Vulg. permanebit, Syr. ternar). ♦ „nu va rămâne puru¬ 
rea în om": afirmaţie surprinzătoare, de parcă abia acum omul 
ar pierde nemurirea, nu ca urmare a încălcării poruncii legate 
de pomul cunoaşterii. ♦ „de bună seamă, trup": ebr. b'-şaggam 
hu bâs'âr ; o interpretare a acestei formule presupune că prepo¬ 
ziţia b 1 ’- este urmată de pronumele relativ şe-, într-o variantă 
mai rar atestată (şa-), urmată, la rândul ei, de particula gam; 
chiar şi în interiorul acestei opţiuni traducerile reflectă două 
interpretări diferite ale particulei gam: prima, atribuindu-i sen¬ 
sul cel mai frecvent: „de asemenea"; cea de a doua, rolul, mai rar, 
de particulă de emfază ( e.g. NK] V: „for he is indeed flesh"). BHS 




232 BIBLIA DUPĂ TEXTUL EBRAIC 

semnalează, însă, faptul că numeroase manuscrise atestă vocali- 
zarea b e -şaggăm, care implică o segmentare şi o lectură diferite: 
prepoziţia V- ar preceda infinitivul construct al verbului şăgag 
(„a rătăci“„a greşi"), şag/şagg-, urmat de pronumele afix de 
pers. III plural masculin -âm, astfel încât traducerea formulei 
ar fi „prin aceea că/din pricina faptului că greşesc 1 ', iar propo¬ 
ziţia nominală hubăsâr ar fi independentă. „Trupul" are aici o 
conotaţie peiorativă, spre deosebire de Geneză 2:24. ♦ „o sută 
douăzeci de ani": totuşi, 120 nu devine o limită insurmontabilă. 
Chiar şi după potop, descendenţii lui Sem au vârste matusale¬ 
mice (Gen 11:10-26). Să însemne aceasta că Sem şi descendenţii 
săi nu au fost atinşi de hotărârea divină, ci s-au învrednicit de 
o binecuvântată excepţie? De asemenea, şi patriarhii depăseşc 
vârsta de 120 de ani: Avraham -175 de ani (Gen 25:7), Isac -180 
de ani (Gen 35:28), Iacob -147 de ani (Gen 47:28). în mod neaş¬ 
teptat, Iosif trăieşte sub vârsta maximă, atingând doar 110 ani 
(Gen 50:26), ceea ce ar sugera redactarea târzie a istoriei lui Iosif. 
Singurul care atinge limita, fără să o depăşească, este Moise 
(Deut 34:7). 

6:4 „Nefilimii": termenul ebraic n'pilim pare să vină de la 
NPL „a cădea"; s-ar putea, de aceea, traduce prin „cei căzuţi". 
LXX redă prin „uriaşi", pornind probabil de la cealaltă ocurenţă 
din Biblia ebraică, Numeri 13:33, în care se arată că iscoadele 
trimise de către Moise în Canaan văd acolo nefilimi, fii ai lui Anaq, 
a căror statură impresionantă este sugerată de comparaţia cu 
fiii lui Israel, care pe lângă ei păreau nişte lăcuste. O altă posi¬ 
bilă influenţă asupra redării prin „uriaşi" ar fi mitul vârstelor 
omenirii, reprezentat de exemplu de Hesiod în Munci şi zile: 
giganţii aparţin vârstei de bronz, sunt dominaţi deopotrivă de 
hybris (abuz violent) şi de dike (cinste şi măsură); în final, mor 
în luptă, răpunându-se unii pe alţii. Nefilimii par identificaţi şi 
cu fpuim, „sufletele morţilor", în special ale eroilor morţi din 

vechime (Deut 3:11). Rabinii observă că li se dau şapte nume 
diferite: nefilimi, emimi, refaimi, gibborimi, zamzumimi, anaqimi 
şi awimi (Gen. Rab. 26:7). tn orice caz, tradiţia din Numeri 13:33 
nu pare să presupună potopul, de vreme ce spune că nefilimii 
nu au dispărut. ♦ „dar şi după aceea* 4 : precizarea constituie 
probabil o glosă a unui redactor care a dorit să împace tradiţia 
potrivit căreia toate fiinţele au pierit la potop cu tradiţia despre 
rămăşiţa nefilimilor în Canaan (Num 13:33; cf. Deut 3:11). 
Rabinii vor recurge la soluţii insolite: după Pircje de-Rabbi Elieze r 
23, Og, regele Başanului, unul dintre nefilimi, a supravieţuit 
potopului stând pe streaşină arcei lui Noe şi fiind hrănit de Noe 
printr-o spărtură. ♦ „intrau* 4 : R. Alter observă că, din cele trei 
expresii folosite pentru relaţiile sexuale: „a cunoaşte* 4 , „a se 
culca cu“, „a intra la“, aceasta din urmă este rezervată pentru inti¬ 
mitatea cu o femeie cu care bărbatul n-a mai avut relaţii sexuale, 
fie că-i este soţie legitimă sau nu. ♦ „vitejii cei de odinioară, oa¬ 
meni cu faimă** (Iit. „oamenii numelui**): nefilimii par identifi¬ 
caţi cu „vitejii* 4 (gibborîm) din vechime, adică eroii de legendă. 
Ei apar însă în context negativ, pentru că tradiţiile despre cuce¬ 
rirea Canaanului de către israeliţi vor devaloriza aceste legende 
vechi: eroii sunt identificaţi ca fiind regii preisraeliţi ai Canaanu¬ 
lui, pe care fiii lui Israel îi nimicesc. „Nume 44 (şem) apare aici, 
indirect, asociat unor personaje negative, ca şi în Geneză 11:4. 

6:5 „Toată plăsmuirea gândurilor din inima lui era doar 
răutate**: LXX are „tot omul cugetă în inima lui cu dinadinsul 
Ia cele rele**, ♦„toată plăsmuirea**: ebr. yeţer ajunge să fie un con¬ 
cept important în antropologia rabinică, fiind adesea prezen¬ 
tat ca impuls sau înclinaţie care îl împinge pe om spre păcat. 
Unii rabini au vorbit despre „pornirea bună'* (yeţer fob) şi „porni¬ 
rea rea** (yeţer m*): în anumite situaţii ale vieţii predomină cea 
bună, în altele, cea rea, dar şi aceasta poate fi valorificată pozitiv 
(Gen. Rab. 9:7). Caracterul omului ar fi determinat de pornirea 

dominantă din el; impulsul bun îl guvernează pe omul drept 
{Ps 109:22), iar impulsul rău îl guvernează pe cel rău (Ps 36:1), 
iar cele două împreună îi guvernează pe oamenii obişnuiţi 
( T.bab . Ber. 61B). 

6:6 „Domnului i-a părut rău": este un joc de cuvinte între 
mângâierea pe care o va aduce Noe (vb. NHM la forma inten¬ 
sivă [piei]) şi părerea de rău pe care o simte Dumnezeu (acelaşi 
vb. NHM la reflexiv ( nifal ], care reapare şi în Gen 67). Este o 
exprimare antropomorfică. LXX, care de obicei îl traduce pe 
NHM prin metanoed, „a se căi“ sau metamelomai , „a-i părea rău“, 
nu foloseşte aici nici unul dintre acestea, evitând să spună des¬ 
pre Dumnezeu că s-ar putea răzgândi. ♦ „s-a mâhnit în inima 
sa“: rabinii credeau că Dumnezeu a jelit şapte zile înainte să 
aducă potopul {Gen. Rab. 27:4). LXX are dienoethe , „a chibzuit 44 . 

6:7 „Domnul 44 : LXX are „Dumnezeu 44 ♦ „voi şterge 44 , ebr. 
’emheh: rădăcina MHH are sensul de „a şterge prin spălare 44 ♦ 
„până la dobitoc, la târâtoare şi la pasărea cerului 44 : nu transpare 
foarte clar din text de ce trebuie nimicite şi animalele. Rabinii 
presupuneau că şi animalele mâncaseră din pomul cunoaşterii, 
în Noul Testament (Rom. 8:20) se spune că toată creaţia a fost 
supusă deşertăciunii (şi, implicit, stricăciunii) din cauza omu¬ 
lui (vezi nota la 3:6). 

6:8 „Aflase bunăvoinţă 44 , ebr. mâţa hen: majoritatea traduce¬ 
rilor redau prin „aflase trecere 44 sau „aflase har 44 , sau „a câştigat 
bunăvoinţa 44 , ceea ce presupune existenţa unei stări morale deo¬ 
sebite a persoanei respective, un merit. Este prima ocurenţă din 
Vechiul Testament a acestei expresii de un bogat şi adânc sim¬ 
bolism teologic ce aproape nu are echivalent perfect în nici o 
altă limbă. 

6:9 „Istoria lui Noe“:înebr. tdl'ddţ-vezi nota la 2:4. ♦ „drept 44 , 
ebr. ţaddfq: este prima dată când apare în Biblia ebraică acest 
termen polisemantic. El înseamnă, înainte de toate, „corect 44 , 

„adevărat", chiar despre lucruri sau fapte (Is 41:26). Opus „tică¬ 
losului" sau „nelegiuitului" (râşa), înseamnă „cinstit", cel găsit 
nevinovat în faţa judecătorului şi care respectă legile. în plan 
religios, este cel care îl cinsteşte pe Dumnezeu şi împlineşte 
Legea. Acelaşi sens este exprimat la Iov 1:1, însă în termeni di¬ 
feriţi { tăm , „întreg", „deplin", „desăvârşit" şi yăşăr, „drept", „nepăr- 
tinitor"), Iov nefiind evreu. Dreptatea lui Noe se manifestă cel 
mai bine prin cinstirea divinităţii cu aducere de jertfe. Rabinii 
au avut atitudini ambivalenţe faţă de Noe. Pentru unii, Noe era 
drept doar în comparaţie cu generaţia stricată de dinainte de 
potop, el neputându-se compara cu Avraham, Samuel şi Moise. 
După alţii, însă, Noe era pe deplin drept ( T.bab . Sanhedrin 108a; 
Gen. Rab. 28:8; 30:9-10) ♦ „desăvârşit", ebr. tâmim: termenul are 
conotaţia de „fără cusur" şi este folosit în literatura preoţeas¬ 
că pentru descrierea animalelor de jertfă aduse lui Dumnezeu 
(Ex 12:5; Lev 1:3.10: 3:1.6) şi la Iezechiel în textele care vorbesc 
despre cultul de la Templu {Iez 43:22-23; 45:18; 46:4.13) ♦ „între 
cei din vremea sa", ebr. b'-doroţă w: termenul dor desemnează, 
în general, o generaţie, un ciclu de existenţă, de unde rezultă o 
oarecare dificultate de interpretare a formei de plural întâlnite 
în acest context. Aşa se explică şi abordările diferite ale tradu¬ 
cerilor: unele optează pentru literalitate (Vulg. iustus atcjue per- 
fectus... in generationibus suis, Syr. ţaddîg vZ-ţanimim b e -dâraw[hy] 
etc.), iar altele pentru echivalarea cu singularul (LXX - dikaios, 
teleios... en te. geneă. autou). O posibilă explicaţie a pluralului în 
acest caz ar putea consta în intenţia de a atribui lui dorot un sens 
metonimic; în acest caz, el ar desemna nu generaţia în sine, ci 
pe cei care îi aparţin. ♦ „cu Dumnezeu umbla Noe": topica ebrai¬ 
că subliniază devotamentul religios al lui Noe, punând accentul 
pe faptul că personajul are o relaţie specială cu Dumnezeu. 
Acelaşi lucru se spune şi despre Enoh (Gen 5:24), pe care Dum¬ 
nezeu l-a strămutat de pe pământ. Comparând expresia de aici 

cu modul în care i se adresează Dumnezeu lui Avraham („umblă 
înaintea mea" Gen 17:1), rabinii considerau că Avraham era mai 
matur spiritual decât Noe. ♦ LXX are aici „lui Dumnezeu i-a 
fost plăcut Noe". 

6:11-12 „Pământul se stricase...": repetarea de trei ori a 
verbului şâhat indică o degradare totală, consecinţă a păcatului 
oamenilor. După rabini (Gen. Rab. 28:8), stricăciunea cuprinsese 
întregul pământ, încât animalele domestice se împreunau cu 
cele sălbatice (câinele cu lupul, păsările de curte cu păunul), iar 
pământul nu mai rodea potrivit legilor firii (în loc de grâu, pro¬ 
ducea iarbă). 

6:11 „...plin de silnicie", ebr. hămăs, termen polisemantic 
(„violenţă", „nedreptate"), de unde şi echivalările diverse din 
traduceri: LXX adikia, „nedreptate“/„fărădelege“; Vulg. ini - 
Cjuitas , Syr. awlâ „nedreptate"; traducerile moderne au, de obi¬ 
cei, termenul pentru „violenţă". 

6:12 „Dumnezeu": LXX are „Domnul Dumnezeu". ♦ „Tot 
trupul": ebr. bâsâr (lit. „carne") e echivalat literal în numeroase 
traduceri (LXX sdrx, Vulg. caro, Syr. b'sar); în expresia de aici, 
kol bâsâr se referă la totalitatea fiinţelor vii, oameni şi animale 
(cf. 6:17.19). 

6:13 „Sfârşitul", ebr. c\eţ: LXX are kairos, „timpul potrivit". 

6:14 „Arcă": nu este folosit termenul marinăresc obişnuit 
pentru „corabie" (’oniyyâ h ), ci tebă h , folosit în episodul salvării lui 
Moise (Ex 2:3.5) pentru coşul de papură, ceea ce ar sugera rolul 
special al „arcei" de a izbăvi. în LXX este utilizat tot un termen 
neobişnuit, kibotos , care va fi folosit în special pentru chivotul 
sfânt (Ex 25:10 etc.), iar în latină, arca, de unde şi termenul 
românesc. ♦ „(din lemn de) gofer": termenul este un hapax lego - 
menon (nu mai apare în alt text biblic) şi nu se cunoaşte ce fel 
de lemn ar desemna. Unele traduceri propun, de convenienţă, 
„chiparos" (NRSV, NET, EU). Tradiţia rabinică are „cedru" 

(Targumurile Oncjelos şi Pseudo-Ionatan; T.bab. Sanhedrin 108b; 
Gen. Rab. 30:7; 31:8). LXX renunţă total la identificarea unei 
specii; are xyla tetrâgona, „lemne în patru muchii (scânduri?) 1 *, 
ca şi.Vulg. lignea laevigata, „lemne rindeluite**. ♦ „cu încăperi**: 
ebr. ginnîm, lit. „cuiburi". în TM nu se precizează numărul lor. 
Potrivit Targumului Pseudo-Ionatan, arca avea câte 150 de încă¬ 
peri pe o latură lungă şi 36 pe lăţime, 10 cămări pentru provizii 
la mijloc şi câte cinci camere de depozitare de o parte şi de alta. 
După unii rabini, arca avea 330 de încăperi, dispuse de-a lungul 
a două coridoare. După alţii, avea în total 900 de încăperi, dis¬ 
puse de-a lungul a trei coridoare (Gen. Rab, 31:11). ♦ „s-o dai cu 
smoală": la fel a fost pregătit coşul de papură al lui Moise (Ex 2:3). 

6:15 „Coţi": un „cot", care este o unitate de măsură pentru 
lungime nestandardizată, fiind de fapt lungimea braţului, adică 
distanţa dintre cot şi vârful degetelor, are între 45 şi 48,3 cm. 
Unităţile de măsură numite „palmă" (formată din 4 degete) şi 
„cot" sunt atestate peste tot în zona Orientului Apropiat Antic 
şi a Mediteranei încă din perioada paleoliticului. Lungimea 
corăbiei ar fi aşadar de aprox. 135 m, lăţimea de 23, iar înălţimea 
de 14 m. 

6:16 „Fereastră": termenul ebraic ţohar, de altfel un hapax 
legomenon, poate veni de la rădăcina ŢHR (paralelă cu ZHR) „a 
străluci", caz în care ar însemna „fereastră" (NASB, NAB, JPS, 
NJPS), sau poate fi înrudit cu akk. ţeru „spate" şi ar însemna 
atunci „acoperiş" (RSV, NRSV, ESV, NET, B], TOB, EU, ZurB), 
probabil în două ape, spre deosebire de gâg „acoperişul plat". 
Rabinii cunoşteau prima variantă (cea legată de vb. „a străluci"), 
dar considerau că nu e vorba de fereastră, ci de o piatră preţi¬ 
oasă adusă de la râul Pişon, care lumina arca în interior (Tar- 
gumul Pseudo-Ionatan, T.bab. Sanhedrin 108b; Gen. Rab. 31:11). ♦ 
„să o închei": ebr. fkalennâ 1 ', formă de imperfect a verbului killăh 
(„a încheia"), de forma piei, aici, în mod atipic, fără geminarea 

Iui I; diferenţele de interpretare apar când trebuie identificat 
substantivul la care se referă pronumele de persoana a IlI-a sin¬ 
gular feminin, afixat verbului: unele traduceri îl leagă de ţohar, 
altele de tebă h , „arcă". Syr. reflectă această ultimă opţiune; la fel 
şi LXX: „săînchei arca şi să o acoperi până la un cot deasupra". 
Vulg. nu manifestă o opţiune clară în acest sens (fenestram in 
arca facies et in cubito consummabis summitatem), „partea de sus“ 
(swmmjfds) putând fi atât a ferestrei, cât şi a arcei. După unii 
rabini, acoperişul era curbat ca un coviltir, cu curbura de un cot 
(Gen. Rab. 31:11). Mai probabil, arca va fi avut forma unei prisme 
triunghiulare, dacă acoperişul era ţuguiat (vezi explicaţia pentru 
„fereastra‘). ♦ „cu [trei caturi]: jos, la mijloc şi sus"; text dificil: 
termenii care înseamnă „inferior, al doilea şi al treilea" apar la 
plural. Tradiţiile rabinice despre dispunerea etajelor diferă. 
După o tradiţie, puntea de jos era destinată gunoiului, cea de mij¬ 
loc animalelor, iar cea de sus oamenilor (T.bab. Sanhedrin 108b); 
după altă tradiţie, puntea de jos era pentru gunoi, dar la mijloc 
stăteau oamenii şi animalele curate, iar pe puntea de sus anima¬ 
lele necurate; în fine, după altă tradiţie, jos stăteau animalele 
necurate, la mijloc oamenii şi animalele curate, iar sus gunoiul 
(Gen. Rab. 31:11). 

6:17 „Potopul - ape asupra pământului": ebr. eţ-hammabbul 
mayim al haăreţ ; unele traduceri implică „potopul" şi „apa" într-o 
sintagmă de tip „potopul apelor"; totuşi, întrucât mabbul este 
articulat, funcţia lui mayim este de apoziţie (cum interpretează 
şi LXX: ton kataklysmon hydor ); este un fel de glosă, care explică 
ce înseamnă „potopul": „ape asupra pământului". în româneşte 
„potop" a intrat din slavonă. în Biblia ebraică există şi altă denu¬ 
mire: miy Noah „apele lui Noe" (Is 54:9), care apare de două ori, 
ceea ce ar putea sugera că era mai cunoscută decât mabbul, care 
necesită glosă explicativă. Ebr. mabbul desemnează un eveniment 
unic, la fel ca şi akk. abubu. Unicitatea lui mabbul se observă în 

Geneză 7:11: apa provine atât din adâncul pământului, cât şi 
din cer (vezi nota). Termenul mabbul mai apare în Psalmul 29:10, 
poate în paralel cu „apele" şi „apele multe" din 29:3. Aici însă 
pare mai degrabă că desemnează apele nesfârşite de dincolo de 
cer, unde Domnul îşi are foişorul (Ps 104:3). ♦ în Orientul Apro¬ 
piat antic, tradiţii privitoare la Potop s-au transmis şi în docu¬ 
mentele extrabiblice. Epopeea lui Ghilgameş este probabil cea 
mai cunoscută scriere care menţionează acest episod. Codul lui 
Hammurabi păstrează şi el o aluzie la Potop în partea finală a 
documentului, rezervată blestemelor invocate asupra celor care 
ar căuta să şteargă amintirea ilustrului legislator: Adad, cunos¬ 
cut din alte surse ca „Zeul Furtunii", este rugat să facă ţinutul 
eventualilor uzurpatori precum „dealurile pustiite rămase în 
urma Potopului" (COS 2.131, p. 352). ♦ „duh de viaţă": ebr. ruah 
hayyim. De remarcat că şi despre animale se spune aici (cf. Gen 
7:15) că au „duh", nu doar despre oameni. 

6:18 „Voi statornici legământul meu cu tine": acum apare 
pentru prima dată un termen-cheie din teologia biblică, „legă¬ 
mântul" (ebr. b'rfţ). De obicei, el înseamnă pecetluirea (eventual 
în scris) a unor făgăduinţe reciproce; altfel spus, este un tratat 
sau un contract între două părţi. Atâta timp cât făgăduinţele 
sunt respectate, legământul dăinuie. Totuşi, există în Biblia 
ebracă şi legăminte în care obligaţia din partea omului nu mai 
este evidenţiată, încălcarea poruncilor nu atrage după sine 
desfacerea legământului, iar acesta pare un dar făcut de Dum¬ 
nezeu. Aici Dumnezeu are iniţiativa legământului şi nu sunt 
precizate obligaţiile care îi revin lui Noe. Dacă însă în 6:18 legă¬ 
mântul îl vizează doar pe Noe, în Geneză 9:9-10 sfera lui se 
lărgeşte şi ajunge să cuprindă toate fiinţele din arcă. 

6:19 „Din tot ce este viu, din tot trupul (ebr. bas'ar )“: LXX are 
„din toate dobitoacele şi din toate târâtoarele şi din toate fiare¬ 
le". ♦ „(Câte] două din fiecare... parte bărbătească şi parte 

femeiască": potrivit acestui pasaj, Noe ia din fiecare animal câte 
o pereche, mascul şi femelă. Alte pasaje din naraţiunea 
potopului par să contrazică acest fapt, indicând că Noe a luat 
din animalele curate câte şapte perechi (7:2-3). 

6:20 „Păsări... dobitoace... târâtoare": sunt trecute cu vede¬ 
rea „fiarele câmpului", adică animalele sălbatice. Ele apar însă 
în 7:14. ♦ „ca să rămână în viaţă": LXX are „ca să se hrănească 
împreună cu tine, parte bărbătească şi parte femeiască". 

6:21 „Merindele": potrivit unor rabini, Noe a luat doar smo¬ 
chine uscate ca hrană pentru toate animalele. Alţii erau de 
părere că eroul biblic trebuie să fi luat furaje potrivite (Gen. Rab. 
31:14). Nu se precizează nimic despre hrana animalelor carni¬ 
vore... 

6:22 Prin structură, fraza aminteşte de aplicarea instruc- 
ţiunilor'divine la ridicarea Cortului Sfânt de către Moise şi 
Aaron. 


CAPITOLUL 7 

7:2-3 Spre deosebire de 6:19-20, aici sunt menţionate doar 
animalele domestice, diferenţiate în curate şi necurate (cf. Lev 11; 
Deut 14), şi păsările. Motivul ar fi că jertfele se puteau aduce 
doar dintre animalele domestice. 

7:2 „Câte şapte [perechi)", ebr. şiba h şiba h , lit. „şapte şapte": 
având în vedere că expresia similară ş'nayim ş e nayîm este 
înţeleasă „câte două" (nu două „perechi") în 7:9.15, este posibil 
ca şi aici să nu fie vorba de şapte perechi, ci de şapte exemplare. 
Cele două variante ale Potopului, sacerdotală (P) şi iahvistă (J) 
diferă între ele. Conform tradiţiei P, în arcă intră câte o pereche 
din fiecare specie, fără a se face distincţie între curat şi necurat. 
Cealaltă tradiţie, în schimb, menţionează şapte perechi de ani¬ 
male curate, plus una din cele necurate, având în vedere că va 
fi nevoie de ele pentru jertfă (cf 8:20), după cum observă deja 

Abraham ibn Ezra (sec. XII d.H.). ♦ „parte bărbătească şi parte 
femeiască": lit. „bărbat şi femeia lui", termeni identici cu cei 
folosiţi referitor la fiinţe umane; în traduceri apar aici termenii 
generici (LXX arsen kai thely, Vulg. masculum etfeminam, Syr. 
dekre w'-necţbătă). 

7:3 După.parte femeiască 11 LXX are în plus „iar dintre 

păsările necurate, câte două, parte bărbătească şi parte feme- 

• vU 

iasca . 

7:4 „Peste şapte zile": cele şapte zile (cf 7:10) nu par să ţină 
de o cronologie strictă (vezi nota 7:u), ci mai degrabă au în nara¬ 
ţiune o funcţie stilistică, de separare a acţiunilor {cf 8:10.12). 
După rabini, cele şapte zile reprezintă fie jelirea lui Dumnezeu 
pentru lumea pe care urma să o nimicească {Gen. Rob. 27:4; 32:7), 
fie jelirea pentru Matusalem, bărbat drept, care a murit nu în 
timpul potopului, ci chiar înainte ( T.bab. Sanhedrin 108b; Gen, 
Rab. 32:7). ♦ „patruzeci de zile şi patruzeci de nopţi* 1 : patruzeci 
marchează în mentalitatea biblică o perioadă plenară. Moise 
posteşte patruzeci de zile şi patruzeci de nopţi înainte de pri¬ 
mirea Legii (Deut 9), la fel Hristos în Noul Testament (Mt 4:2 
şi par.). Patruzeci de ani a durat călătoria poporului evreu prin 
pustie după ieşirea din Egipt. Tot patruzeci de ani durează 
domniile regilor David şi Solomon, când monarhia era încă uni¬ 
tă. Informaţiile privitoare la durata potopului au fost puse de 
unii cercetători în legătură cu sursele literare diverse care ar 
intra în alcătuirea textului biblic. De pildă, cele 40 de zile 
(Gen 7:4.12.17) ar proveni din tradiţia J, iar cele 150 de zile (7:24; 
8:3) s-ar datora tradiţiei P. Totuşi, la o privire mai atentă, textul 
biblic în forma lui actuală nu conţine contradicţii: 40 de zile a 
plouat (7:12), iar 150 de zile au crescut apele (7:24). S-ar putea 
deduce astfel că cele 40 de zile sunt parte din cele 150. ♦ „fiin¬ 
ţele": ebr. /cjiim (de la rădăcina QVPM, având sensurile de „a 
sta în picioare", „a se ridica", sau chiar, mai abstract, „a exista"). 

desemnând ansamblul fiinţelor vii. ♦ LXX încearcă o traducere 
literală, exandstasis , lit. „ridicare". La fel la v. 23, unde are 
andstema. 

7:5 „a făcut... întocmai": după unii rabini, Noe mai întâi i-a 
îndemnat la pocăinţă pe oameni, dar nu a fost ascultat (T.bab. 
Sanhedrin io8a-b). După Gen. Rab. 30:7, Noe a plantat timp de 
120 de ani cedrii pe care i-a tăiat ca să-şi pregătească materialul 
pentru arcă. Celor care îl întrebau, le răspundea prevenindu-i 
de venirea potopului, dar nu a fost crezut. După alte tradiţii, 
ridicarea arcei a durat 52 de ani (Pirqe de-Rabbi Eliezer 23) sau 
cinci ani ( Sefer ha-Yaşar). Şi într-o tradiţie creştină orientală se 
spune că Noe i-a anunţat pe oameni despre venirea potopului 
bătând de trei ori pe zi într-o toacă de lemn de eşkar (sic!) cu un 
ciocănel din acelaşi material (Pseudo-Efrem Şirul, Peştera como¬ 
rilor 14b col. 1). 

7:8 „dobitoace... păsări... tot ce se târăşte...": aceleaşi cate¬ 
gorii care apar şi în Geneză 6:20 (vezi nota ad loc.). 

7:11 „A şaptesprezecea": LXX are „a douăzeci şi şaptea"; la 
fel la 8:4. ♦ Pentru a rezuma istoria biblică a potopului: el ar fi 
început în ziua a 17-a din luna a doua, anul 600 de la naşterea 
lui Noe (Gen 7:11); arca s-ar fi oprit pe munţii Ararat exact după 
cinci luni (8:4); vârfurile munţilor s-ar fi arătat în prima zi a lunii 
a zecea a anului 600 (8:5); apele ar fi secat în prima zi a lunii 
întâi din anul următor, iar Noe ar fi ridicat acoperişul arcei (8:13); 
pământul s-ar fi uscat complet în ziua a 27-a a lunii a doua din 
anul 601 şi Noe ar fi părăsit arca (8:14.18). LXX oferă o cronolo¬ 
gie puţin modificată, care s-ar putea să fie mai veche şi mai 
coerentă: începutul potopului în ziua a 27-a din luna a doua, 
anul 600, oprirea pe Ararat exact după cinci luni, deci în ziua a 
27-a, luna a şaptea, încât uscarea apelor ar avea loc la exact un 
an de la începutul potopului. Aşadar, doar după LXX potopul 
durează exact un an. După ambele tradiţii însă, secarea apelor 

(începutul uscării) are loc în prima zi a lunii întâi, marcând un 
nou început. Rabinii ştiau de tradiţia duratei de un an a poto¬ 
pului, dar încercau să rezolve diferenţa între ziua a 17-a şi ziua 
a 27-a considerând că cele 11 zile reprezintă decalajul dintre 
ciclul solar şi ciclul lunar {Gen, Rab. 33:7). ♦ „au izbucnit": ţâş¬ 
nirea apelor din adâncul primordial este un contrapunct la a 
doua zi a creaţiei, atunci când a fost creat un firmament care să 
separe apele de sus de cele de jos. Cosmogonia biblică şi sfârşi¬ 
tul lumii sunt astfel două feţe ale aceleiaşi monede (cf. Ier 4:23-26, 
unde este descrisă o întoarcere la haosul originar). ♦ „izvoarele 
adâncului celui mare... zăgazurile cerului": apa potopului pro¬ 
vine pe de o parte din adânc (t'hom), iar pe de altă parte din 
apele situate dincolo de firmament (cf. Gen 1:7). în mentalul 
antic, apa din adânc ieşea oricum în mod obişnuit prin fântâni 
şi izvoare (aşa se explica prezenţa acestor ape în condiţiile în 
care nu exista ideea de pânză freatică), dar acum izvoarele nu 
mai curg natural, ci „izbucnesc" sub presiune mare. De aseme¬ 
nea, omul antic considera că apa ploilor provine din rezerva 
situată dincolo de firmament, dar acum „zăgazurile" (mai exact 
ariibbdţ „orificiile", „deschizăturile") sunt deschise cu totul, iar 
apa se revarsă torenţial. 

7:12 „patruzeci de zile şi patruzeci de nopţi": vezi nota la 7:4. 

7:13 „au intrat": după unii rabini, Noe a rămas sceptic faţă 
de venirea potopului şi a intrat în arcă abia când apa i-a ajuns 
la glezne {Gen. Rab. 32:6). 

7:14 „toate fiarele...": animalele ar fi venit singure în arcă 
(Gen. Rab. 32:8) sau mânate de îngerii protectori ai fiecărei specii 
(Pircje de-Rabbi Eliezer 23). După T.bab. Sanhedrin 108a, arca nu pri¬ 
mea înăuntrul ei decât animalele care nu fuseseră afectate de 
cădere. 

7:16 „Domnul a închis [arca] în urma lui": acest gest sugerea¬ 
ză, antropomorfizat, purtarea de grijă din partea divinităţii. Lui 

Dumnezeu îi revine ultima pregătire a arcei înainte de confrun¬ 
tarea cu apele potopului. 

7:18 „Plutea": lit. „mergea". 

7:20 „Munţii": LXX are „munţii cei înalţi". Faptul că toţi 
munţii de sub cer au fost acoperiţi arată că potopul este înţeles 
ca fiind universal, nu local. Totuşi, după unii rabini, potopul nu 
ar fi cuprins pământul lui Israel (Gen. Rab. 33:6; Pircje de-Rabbi 
Eliezer 23). Şi samaritenii credeau, se pare, că potopul nu le-a 
acoperit muntele lor sfânt, Garizim (Gen. Rab. 32:10). 

7:21 „Tot trupul... şi toţi oamenii", ebr. kol-băsăr hăromes al- 
haăreţ bă-op u-babb t hemă h u-bahayyă 1 ' u-b'-kol-haşşereţ haşşdreţ 
'al-haăreţ w e -kdl hăadăm (lit. „toată carnea care se mişcă/se 
târăşte pe pământ, în zburătoare şi în dobitoc şi în vietate şi în 
toate târâtoarele care mişună pe pământ şi tot omul"); în acest 
pasaj prepoziţia b e - (scrisă cu caractere aldine) are probabil rolul 
de a introduce subcategoriile (v. Gesenius, pp. 97-98) din care 
este alcătuit ansamblul fiinţelor vii desemnat de termenul băsăr; 
în context, acesta nu desemnează şi oamenii, având în vedere 
că sintagma kdl hăadăm este coordonată cu kol băsăr. LXX are 
aici în general sintagme genitivale („tot trupul [...] păsărilor şi 
al dobitoacelor [...] şi tot omul); Vulg. are în toate aceste cazuri 
sintagme genitivale (omnis caro cfuae movebatur super terram volu- 
crum animantium bestiarum omniumcfue reptilium cjuae reptant super 
terram universi homines, „tot trupul care se mişca pe pământ al 
zburătoarelor..."). 

7:22 „Suflare de duh de viaţă" (nişmat ruah hayyîm) este o 
expresie neobişnuită. Ceva similar apare în 2 Samuel 22:16 
(nişmaţruah), evocând o imagine antropomorfică a lui Dumne¬ 
zeu pe câmpul de luptă. Alăturarea celor două cuvinte este 
menită să intensifice o anumită trăsătură psiho-somatică, în 
cazul de faţă suflarea ca sinecdocă a vieţii. ♦ LXX are „suflare 
de viaţă" şi nu adaugă „în nări". 

7:24 »0 sută cincizeci de zile": aceeaşi durată este amintită 
şi în 8:3. 


CAPITOLUL 8 

8:1 După „şi de toate dobitoacele**, LXX are în plus „şi de 
toate păsările şi de toate târâtoarele**. 

8:4 „Munţii Ararat*', ebr. hărey ’arărăţ: expresia trebuie înţe¬ 
leasă fie ca un plural distributiv, fie ca un singular nedefinit, 
„unul dintre munţii din Ararat**. „Ararat** este străvechiul Urartu, 
regiunea muntoasă din Armenia {azi estul Turciei) împotriva 
căreia au dus campanii militare regii asirieni în mileniul I î.H. 
(2 Rg 19:37; Is 37:38). în încercarea de a identifica exact locul din 
acest lanţ muntos unde s-a aşezat arca, tradiţia iudaică timpurie 
propune muntele Lubar (Jubilee 5:28; 7:1). Targumul Oncjelos are 
aici „Munţii Kardu“ (Kurdistan sau Armenia), Neofiţi, Pseudo- 
lonatan şi Syr.: „Kardun**. 

8:5 „(Până în luna a zecea;) într-a zecea [lună], în prima [zi]“: 
LXX interpretează „a zecea** inclusiv, deci are „iar în luna a 
unsprezecea, în prima zi...“ 

8:7 în LXX versetul este: „şi a trimis corbul ca să vadă dacă 
s-a potolit apa, iar [acesta), ieşind, nu s-a mai întors până când 
nu s-a uscat apa pe pământ**. ♦ „s-a tot dus şi s-a tot întors**: 
corbul pare să dea rotocoale neîntrerupt până la scăderea apelor 
potopului. Potrivit unor rabini, corbul s-ar fi certat cu Noe. Prac¬ 
tica trimiterii unei păsări în încercarea de a afla uscatul le era 
cunoscută marinarilor de cursă lungă din Antichitate. Acest 
detaliu îşi are corespondent şi în legenda potopului din Epopeea 
lui Ghilgameş. 

8:8 „De la el“: pentru rabini era o dovadă că oamenii stăteau 
în arcă alături de animalele curate precum porumbelul. 

8:11 „Proaspăt ruptă**: LXX are „o rămurică**. După unii 
rabini, ramura de măslin era de pe Muntele Măslinilor, pentru 

că ţara lui Israel nu fusese afectată de potop. După alţii, porum¬ 
belul ar fi adus-o chiar din grădina Edenului (Gen. Rab. 33:6; 
Pirqe de-Rabbi Eliezer 23). 

8:13 „în al şase sute unulea an": LXX adaugă clarificarea „din 
viaţa lui Noe“. 

8:14 „Luna a doua...": conform cu 7:11, potopul a început în 
anul 600, luna a doua, ziua a şaptesprezecea a vieţii Iui Noe şi 
s-a terminat în anul 601, luna a doua, ziua a douăzeci şi şaptea, 
după cum ne spune v. 14. Prin urmare, potopul ar fi durat două¬ 
sprezece luni şi unsprezece zile, exact cât are un an solar, adică 
365 de zile. 

8:17 Vezi Gen 7:21. ♦ „de tot felul": lit. „din tot trupul". ♦ „să 
mişune pe pământ" nu apare în LXX. ♦ „să fie rodnice şi să se 
înmulţească": LXX are „fiţi rodnici şiînmulţiţi-vă“. Prin aceste 
cuvinte se reînnoieşte binecuvântarea din Gen 1:22, de data 
aceasta însă pentru toate animalele, indiferent de spaţiul pe care 
îl ocupă {Gen 1:28 limita binecuvântarea la om). 

8:19 „Mişună": lit. „se târăsc", LXX are „se mişcă". 

8:20 „Domnului": LXX are „lui Dumnezeu". ♦ „altar": aici 
este prima menţionare a unui altar în Vechiul Testament, semn 
al recunoştinţei lui Noe faţă de Dumnezeu pentru că l-a salvat 
din potop. ♦ „arderi-de-tot“: arderea-de-tot (în limbaj specia¬ 
lizat, „holocaust") este probabil cel mai vechi şi mai frecvent 
tip de jertfă din Vechiul Testament. 

8:21 „Domnul a mirosit...": La fel ca eroul din mitologia meso- 
potamiană, Noe aduce o jertfă după încetarea potopului. Dum¬ 
nezeu se bucură de mirosul jertfei, dar relatarea monoteistă a 
Bibliei ebraice nu spune în nici un fel că El ar gusta din jertfă, 
în schimb, tradiţia mesopotamiană afirmă că zeii depind de 
aceste jertfe ale oamenilor, ceea ce explică faptul că se năpustesc 
„ca muştele" asupra sacrificiilor post-diluviene. ♦ „Domnul şi-a 
spus în inima sa": ecou al afirmaţiei din 6:6, „Domnul [...j s-a 

mâhnit în inima sa"; acolo hotăra să trimită potopul, în vreme 
ce aici, deşi constată înclinarea omului spre rău, decide să nu 
nimicească întreaga creaţie din pricina acestuia. ♦ „din pricina 
omului": LXX are „din pricina faptelor oamenilor". 

8:22 „(Vara şi) iarna": ebr. horep poate desemna atât toamna, 
cât şi o perioadă a anului care include toamna şi iama; tradu¬ 
cerile reflectă polisemia termenului: LXX ear („primăvară"). 
Vulg. hiemps („iarnă"), Syr. satură („iarnă"). Majoritatea tradu¬ 
cerilor moderne au „iarna". 

capitolul 9 

9:1-7 Primul discurs postdiluvian al lui Dumnezeu afirmă 
solidaritatea omului cu restul regnului animal, astfel încât acest 
prim legământ este făcut cu toate creaturile, nu doar cu omul. 
Dar, de acum înainte, acesta nu doar le stăpâneşte, ci le inspiră 
şi teamă. Omul primeşte dezlegarea de a se hrăni şi cu carne, 
dar nu şi cu sângele din ea: sângele reprezintă viaţa şi de aceea 
îi aparţine numai lui Dumnezeu. 

9:1 La sfârşitul versetului LXX are în plus „şi stăpâniţi-l“. 

9:3 „Tot ce mişcă": ebr. kol-remes; termenul remes este frec¬ 
vent utilizat cu sensul de „târâtoare", însă într-un context pre¬ 
cum cel de faţă are, evident, sensul de „animal". LXX şi Syr. îl 
echivalează literal: herpeton , respectiv rahsă - trebuie însă men¬ 
ţionat că herpeton poate desemna şi animalele în ansamblul lor, 
prin opoziţie cu omul; Vulg. recurge la o formulă perifrastică: 
omne cjuod movetur. ♦ „iarba verde": lit. „verdeaţa ierbii". 

9:4 „Cu viaţa ei, sângele ei", ebr. b'-napşo dămo: sintagma, 
fiind dificil de echivalat întocmai, a fost tradusă variat: LXX are 
en haimati psyches, lit. „în sângele sufletului/vieţii", inversând 
raportul de determinare dintre cei doi termeni; în Vulg. nu este 
echivalat decât un singur element al structurii, dăm: carnem cum 
sanguine non comedetis, „carne cu sânge să nu mâncaţi", probabil 

considerând redundanta formularea din original; în Syr. formu¬ 
larea (besră) da-b'-napseh d'meh, „(carnea) în al cărei suflet este 
sângele său u indică faptul că traducătorul a considerat formula 
din original o subordonată relativă (fără pronume relativ) care 
determină substantivul băsar. 

9:5 „Sângele vostru, al vieţii voastre**, ebr. ’eţ-dimkem 
V-napşoteykem: LXX are td hymeteron haîma ton psychdn hymdn, 
„sângele vostru al sufletelor voastre**; o abordare similară în 
Vulg.: sanguinem... animarum vestrarum şi în Syr.: demkon 
d'-nap$ăţkon. ♦ „(precum şi din mâna omului,) din mâna fie¬ 
cărui frate (voi cere sufletul omului)**, ebr. ( u-miyyad haădâm) 
miyyad ’îş ahiw (’edroş ’et-nepeş haădâm): pun problemă aici, pe 
de o parte, relaţia sintactică dintre substantivul ’tş, „om“, „băr¬ 
bat", şi substantivul cu pronume afix ahiw, „fratele lui“ şi, pe 
de alta, interpretarea pronumelui afixat acestuia din urmă; unii 
au considerat că ’iş şi ahiw sunt coordonate asindetic, astfel 
încât în limbile-ţintă s-a recurs la conjuncţii coordonatoare: e.g. 
Vulg. (de mânu hominis) de mânu viri etfratris eius (reguiram 
animam hominis), „...din mâna omului şi fratelui său“. LXX 
omite pronumele: hat ek cheiros anthropou adelphou ekzeteso ten 
psychen tou anthropou, „şi din mâna omului frate voi cere sufle¬ 
tul omului", care nu echivalează pronumele afix. în traducerea 
de faţă am presupus că ’iş are aici sensul slab, „fiecare". 

9:6 „Celui care varsă sângele omului, de om i se va vărsa 
sângele": joc de cuvinte între dam („sânge") şi ’ădăm („om") şi 
chiasm de tip ABC-C’B’A’. Poate fi vorba despre un precept al 
legii talionului (pedeapsă proporţională cu fapta) sau de o con¬ 
statare, rod al experienţei. ♦ „l-a făcut": LXX are „l-am făcut". 

9:7 „înmulţiţi-vă pe el": limbajul aminteşte de Geneză 1:28, 
căci viaţa normală este reluată după Potop ca o nouă creaţie. 

9:10 „Pasăre, dobitoc...": vezi n. la Geneză 7:21. ♦ „toate cele 
ce ies din arcă", lit. „dintre/de la toate cele ce ies din arcă**): vezi 

Geneză 6:2; 7:22. Textul LXX se opreşte aici. ♦ „toate... până şi 
orice fiară a pământului": lit. „dintre/de la toate... la toată fiara 
pământului". Diferenţele dintre traducerile acestei sintagme 
ţin de identificarea sensului prepoziţiei I e - {în context: „până 
la“/„până şi"). 

9:12 „Şi Dumnezeu a spus": această formulă, care apare deja 
în v. 8, este reluată tocmai pentru a întări promisiunea făcută 
anterior. Dumnezeu pune curcubeul ca semn de aducere aminte 
a legământului, de fapt nu pentru El însuşi, ci pentru om. 

9:13 „Curcubeu": ebr. cjeşeţ, lit. „arc". LXX are toxon, „arc", deşi 
limba greacă are un termen specific pentru „curcubeu" (iris). 
„Arcul" războinic devine aici semn de pace. 

9:16 „Din tot ce este pe pământ": lit. „din tot trupul de pe 
pământ". 

9:19 „Şi din aceştia s-a[u] răspândit [oamenii pe] tot pămân¬ 
tul": lit. „şi din aceştia s-a răspândit tot pământul": folosirea me¬ 
tonimică a „pământului" nu este păstrată în traduceri: LXX şi 
Syr. pun verbul la plural, referindu-se implicit la oameni („din 
ei s-au răspândit pe tot pământul"), Vulg. recurge la o explicitare 
(et ab his disseminatum est omne hominum genus super universam 
terram, „şi din aceştia s-a răspândit tot neamul omenesc pe tot 
pământul"). 

9:20-27 Nu este clar cu ce-1 ofensează Ham pe Noe, deşi 
simpla privire a goliciunii tatălui ar fi fost un delict; aici însă 
apare pentru prima dată o referire la istoria lui Israel. Ham, vino¬ 
vatul de fado, este înlocuit în blestem, fără nici o explicaţie, cu 
fiul său Canaan, astfel încât pare că mobilul întregii povestiri 
este acela de a justifica statutul inferior al canaaniţilor în raport 
cu descendenţii lui Şem, adică israeliţii. Incidentul care are loc 
între Noe şi Ham aminteşte de legenda lui Zeus care-1 emas- 
culează sau îl violează pe tatăl său, Cronos. Ultima supoziţie 

pare mai veridică, întrucât în ethosul ebraic „a vedea goliciunea 
cuiva“ înseamnă a avea relaţii sexuale cu acea persoană. Mai 
mult, evreii îi acuzau pe canaaniţi de lascivitate (vezi siluirea 
Dinei, Gen 34). Este posibil însă ca simpla vedere a goliciunii 
tatălui să fie un tabu, prin urmare Ham se face vinovat prin 
simplul fapt că nu şi-a întors privirea. 

9:20 „Noe a început să lucreze pământul şi...“: lit. „A început 
Noe, omul pământului, şi...“. 

9:21 „înlăuntrul cortului săuLXX are „în casa lui M . 

9:25 „Blestemat să fie...“: acestea sunt primele cuvinte rostite 
de Noe în Vechiul Testament. Până acum doar s-a vorbit despre 
el la persoana a treia ♦ „Rob al robilor": LXX are oiketes, „sclav/ 
slugă în casă". 

9:26-27 „Să-i facă Dumnezeu loc lui Iafet", ebr. yapt ’elohim 
V-yepeţ: joc de cuvinte între numele personajului şi verbul yapt 
(factitiv de la vb. pâtâh, „a deschide"). Sem e considerat stră¬ 
moşul popoarelor semitice; Dumnezeu locuieşte „în corturile 
lui Sem", dar este loc şi pentru alte popoare! ♦ „iar Canaan să 
le fie rob": ar însemna că, în cadrul formulei blestemului lui 
Noe la adresa lui Canaan, dacă în primul verset sunt menţionaţi 
ambii fraţi cărora ar trebui să le fie rob Canaan, în următoarele 
două versete este reluat blestemul în relaţie cu fiecare frate în 

t 

parte. ♦ „corturile": LXX are „casele". 

capitolul 10 

10:1-31 Această relatare este unică în Orientul Antic, întru¬ 
cât, deşi este structurată ca genealogie, face o panoramă a zone¬ 
lor culturale cunoscute pe atunci, de la Grecia şi Creta la Asia 
Mică şi Iran, prin Mesopotamia, Peninsula Arabă şi N-V Africii. 
Unii cercetători consideră că în acest pasaj autorul biblic oferă 
o explicaţie pentru multitudinea limbilor din vremea sa. Desigur, 

această diversitate culturală şi lingvistică nu presupune o inter¬ 
venţie divină specială, ca în relatarea despre construirea Turnu¬ 
lui Babei. Pasajul îmbină mai multe tradiţii (de ex., descendenţii 
lui Cuş la v. 7 - legaţi de zona africană şi de Peninsula Arabă — 
şi la v. 8, de Mesopotamia), iar termenii prezentaţi ca antro- 
ponime sunt cunoscuţi de fapt ca etnonime sau toponime (de 
ex. Miţraim este numele Egiptului, Cuş, al Nubiei etc.). 

10:2 „Iafet“: descendenţii lui lafet sunt popoare indo-euro- 
pene. Nu pare să existe totuşi nici o legătură între lafet şi numele 
unui titan din mitologia greacă, lapetos. Interesant este că lafet 
are şapte fii şi şapte nepoţi. ♦ „Gomer“: trimite la cimerieni, nu¬ 
miţi de asirieni Gimirray, triburi indo-europene care au pătruns 
din stepele Rusiei în Cappadocia şi apoi, la finalul sec. VIII, în 
Armenia. ♦ „Magog“: din akk. mat Gugi „ţara lui Gyges", rege în 
Lydia (685-652 î.H.). „Gog din Magog" (Gyges din Lydia) devi¬ 
ne ulterior un personaj eshatologic în Iezechiel 38-39 ( cf. Apoc 
20:8). ♦ „Madai“: trimite la Media, în akk. M adaia. Mezii sunt 
menţionaţi prima data de către asirieni în 836 î.H. în timpul dom¬ 
niei lui Salmanasar III. ♦ „Iavan u trimite la Ionia, ţinutul locuit 
de greci în Asia Mică; în vechea persă Yaunâ. (După „Iavan“, 
LXX are în plus ,,Elisa“.) ♦ „Tubal“: numit de asirieni Tabăl, 
ţinut din Asia Mică (la nord de Cilicia), al cărui rege s-a aflat la 
un moment dat sub suzeranitate asiriană. ♦ „Meşech": popu¬ 
laţie din Caucaz, în akk. Muşku. împreună cu frigienii formea¬ 
ză un popor al cărui cel mai cunoscut rege este Midas, cel intrat 
în legenda, care devine aliat al asirienilor. ♦ „Tiras“: identificaţi 
cu Turuşa, un popor al mării cu care s-au confruntat egiptenii 
în sec. XIII î.H., numiţi de greci Tyrsenoi, care ar putea fi etrus- 
cii (lat. Etrusci ); alţii îi identifică pe „Tiras u cu tracii. 

10:3 „Aşkenaz" trimite la populaţiile scitice, menţionate de 
asirieni cu termenul akk. Aşkuza. Şi sciţii au venit din stepele 
Rusiei, i-au alungat pe cimerieni, iar în sec. VII s-au aşezat în 
Media. Numele a fost preluat în Evul Mediu pentru a-i denumi 

pe evreii din Europa Centrală şi de Est. ♦ „Rifat": în 1 Cronici 
1:6 apare ca Difat (confuzia între literele ebraice R şi D este 
frecventă în texte, fiindcă cele două semne grafice sunt asemă¬ 
nătoare). Nu poate fi identificat cu precizie. ♦ „Togarma“ apare 
şi în lezechiel 19:4 şi 38:6, unde se referă la o cetate din Asia 
Mică, la nord de Carchemiş, pe care asirienii şi hitiţii o numeau 
Tegarama. 

10:4 „Elişa“: insula Cipru, numită în sursele akkadiene şi 
hitite Alaşiya. ♦ „Tarşiş" se referă aici, probabil, la cetatea Tars 
de pe coasta de sud a actualei Turcii, care apare în sursele 
asiriene din timpul lui Asarhadon ca Tarsisu. în Noul Testa¬ 
ment, Tarsul Ciliciei este cunoscut ca oraşul de baştină al Apos¬ 
tolului Pavel. ♦ Numele kittim şi dodânim , având formă de plural, 
par a se referi direct la popoare, şi nu la „strămoşul 11 acestora, 
ca în celelalte cazuri. Kittim se referă la Cipru, de la localitatea 
Kittion (azi Larnaca). Astfel, insula Cipru ar apărea de două 
ori în acelaşi verset, dar sub nume diferite. Cel de-al doilea 
nume apare aici ca dodânim, dar în 1 Cronici 1:7 apare rodânim, 
referindu-se, după unii, la insula Rhodos. Alţii preferă însă 
varianta dodânim, pe care o raportează la ţara Danuna, menţio¬ 
nată în arhiva de Ia El Amarna. D-n-n este unul dintre popoa¬ 
rele mării care au invadat Egiptul în timpul lui Ramses III. Ar 
putea fi vorba de aceeaşi denumire ca homericul Danaioi, nume 
dat generic grecilor, sau ca asirianul Yadnana, folosit pentru 
insula Cipru începând cu Sargon II. în fine, alţi autori care 
preferă tot varianta cu D o apropie de Dodona, sanctuarul cu 
cel mai vechi oracol din cultura elenă. LXX le tratează ca etno¬ 
nime: Kitioi şi Rhâdioi ; alte traduceri le socotesc antroponime: 
Vulg. Cetthim, Dodânim; Syr. kâttîm, dudanîm. 

10:5 „S-au despărţit ostroavele neamurilor": formulă metoni¬ 
mică, similară cu cea din Geneză 9:19. După unii „s-au despăr¬ 
ţit" = „s-au constituit deoparte", după alţii = „s-au ramificat". 

10:6 „Cuş“: Etiopia sau Nubia. Este pusă înaintea Egiptului, 
ceea ce ar reflecta situaţia politică din dinastia XXV etiopiană 
(760-636 î.H.), când nubienii din regatul Napata cuceresc Egip¬ 
tul. ♦ „Miţraim“: numele obişnuit al Egiptului în Biblia ebraică 
reflectă denumirea de Muţru dată de asirieni. Forma de dual 
(în -ayim) ar putea sugera statutul dual al Egiptului, împărţit 
istoric în Egiptul de Jos şi Egiptul de Sus. ♦ „Put“: probabil nu 
este totuna cu ţara Punt (probabil coasta Somaliei), destinaţia 
celebrei expediţii la care a participat regina egipteană Hatşepsut 
în secolul XV î.H. Apare în Naum 3:9, alături de Libia, dar altfel 
este necunoscută. ♦ „Canaan“: Este surprinzătoare enumerarea 
canaaniţilor printre hamiţi, pentru că ar fi fost normal ca ei să 
apară printre semiţi. Probabil se încearcă o ţinere la distanţă a 
canaaniţilor de neamul binecuvântat al lui Sem, dar pe de altă 
parte se subliniază şi realitatea politică, aceea că ţara Canaa- 
nului era sub suzeranitate egipteană. 

10:7 „Seva": sabeeni, aici forma apare cu sameh (=s), dar la 
finalul versetului mai apare o dată cu sin (=ş). Sunt un neam 
arab, din sudul Peninsulei Arabe. Regina din Saba l-a vizitat pe 
regele Solomon la Ierusalim şi a rămas uimită de înţelepciunea 
acestuia. ♦ „Havila“: regiunea apare menţionată şi la descrierea 
Edenului (vezi nota la Gen 2:11). ♦ „Savta... Savteha 44 : foarte pro¬ 
babil în cazul primului şi aproape sigur în cel de-al doilea caz, 
avem de-a face cu numele a doi faraoni egipteni din dinastia 
XXV etiopiană: Şabaka (721-707 î.H.) şi, respectiv, Şabteka 
(707-690 î.H.). Ei apar indicaţi foarte corect ca descendenţi din 
Cuş (Etiopia sau Nubia). ♦ „Raama“: trib arab, care apare ca neam 
de negustori şi în lezechiel 27:22, alături de sabeeni. ♦ „Şeva“: o 
altă ortografiere pentru sabeeni. ♦ „Dedan“: trib arab din Hijaz, 
din jurul oazei El-‘Ula. Trebuie observat că Şeva şi Dedan apar 
şi ca descendenţi din Avraham prin Chetura, mai exact ca fii ai 
lui locşan (Gen 25:3; 1 Cron 1:32). 

10:8 „Nimrod" apare ca întemeietorul unei ocupaţii ome¬ 
neşti arhetipale - vânătoarea dar şi ca întemeietorul unui 
imperiu mesopotamian. Unii l-au identificat cu primul cuce¬ 
ritor asirian al Babiloniei, Tukulti-Ninurta I (sec. XIII î.H.). 

10:10 „Babei": cetatea Babilon, pe malul Eufratului. Numele 
babil(a), care nu pare a fi nici sumerian, nici akkadian, este redat 
de sumerieni drept KA.DINGIR, „poarta zeului", iar de semiţi 
bab iii, cu acelaşi sens. ♦ „Ereh": Uruk (azi Warka). ♦ „Acad": 
cetatea Aggade sau Akkade (localizare necunoscută), capitală 
a Imperiului Akkadian (aprox. 2290-2200 î.H.). De la numele 
cetăţii vine şi denumirea limbii akkadiene. ♦ „Câine": nu apare 
nici o cetate cu acest nume; probabil este un termen corupt de 
la kullănă 1 ' „toate". ♦ „Şinear": reprezintă Sumerul, adică regiu¬ 
nea Babilonia. Nu este menţionat ca atare în sursele mesopota- 
miene, ci în cele egiptene şi hitite ( Sangar , Şanhar) pentru 
dinastia casită din Babilon. De altfel, Samharu este numele unui 
trib casit. 

10:11 „Din acel ţinut a ieşit Aşur“, ebr. min-haâreţ kaki’ yâţa 
'aşşur: respectând literalitatea textului, LXX, Vulg. şi Syr. îl 
tratează pe aşşiir ca antroponim şi, sintactic, ca subiect. Totuşi, 
majoritatea traducerilor moderne consideră că subiectul ar fi 
aici Nimrod, iar Aşur, un toponim complement de loc („Din acel 
ţinut a ieşit spre Aşur/Asiria"). Cetatea Aşur (azi Qalat Şerqat, 
pe fluviul Tigru, la confluenţa cu Micul Zab) a dat numele şi 
ţării Aşur (Asiria), fiind deopotrivă şi numele principalului zeu 
al asirienilor. ♦ „Nineve" (nîn c weh): cetatea Ninive - astăzi 
Kouyunjik şi Nabi Yunus (= „profetul Iona" în arabă), lângă Moşul; 
în akk. Ninua. A devenit capitală a Asiriei din timpul lui Senna- 
cherib. ♦ Rehovot Ir: după unii este vorba de un toponim, după 
alţii, este o sintagmă formată dintr-un toponim şi un nume 
comun (‘ir, „cetate"): LXX are „cetatea Rooboth", la fel Syr. Cea 
mai plauzibilă este însă varianta din Vulg., care traduce ambii 

termeni: plateas civitatis, „străzile (largi)/pieţele cetăţii". Ar fi 
vorba, aşadar, de un cartier al unei cetăţi, Ninive sau Aşur. ♦ 
„Calah": ebr. kălah; se poate presupune că forma propriu-zisă, 
non-pauzală a acestui nume este *kelah, însă el apare numai în 
poziţie pauzală. Este identificată cu cetatea Kalhu (azi Nimrud), 
capitală asiriană între 870 şi 706 î.H., adică din vremea lui Assur- 
nasirpal II până sub domnia lui Sargon II, care mută capitala 
la Dur-Şarrukin. 

10:21 „Tatăl... lui Ever“: Sem este prezentat ca strămoşul 
evreilor. ♦ „Fratele mai mare al lui Iafet": ebr. ’ahiyepet haggădol 
poate fi înţeles în două feluri: haggădol, „cel mare", se poate 
referi la Iafet (de ex. LXX are adelphd j lapheth toii meîzonos, „fra¬ 
tele lui Iafet cel mai mare") sau la „fratele" (Vulg. fratre lapheth 
maior e). 

10:24 ,.Ever“: acesta este tatăl eponim al evreilor (‘ibrîm). în 
majoritatea cazurilor ‘eber înseamnă însă „de cealaltă parte" 
(a râului). Vezi şi nota la 14:13. 

10:25 „Peleg... s-a împărţit": joc de cuvinte în original între 
antroponimul peleg şi verbul pâlag, „a împărţi" (aici la forma 
nifal, niplag). 

10:26 „Ierah". în TM vocalizat yărah, formă pauzală, vezi 
nota la 10:11. Traducătorii preferă forma care poate fi reconsti¬ 
tuită, „Ierah", întrucât există substantivul comun corespun¬ 
zător, cu sensul de „lună" (astrul). 

10:28 „Oval" nu apare în LXX. 

capitolul 11 

11:1-9 Povestirea despre Tumul Babei îi va fi fost inspirată 
automlui biblic de întâlnirea cu civilizaţia cosmopolită mesopo- 
tamiană, unde templele zeilor aveau forma unui trunchi de 
piramidă (zigurat). Se vede o anumită atitudine polemică faţă 

de civilizaţia urbană şi faţă de încrederea exagerată a oamenilor 
în tehnologie. Ebraicul bălai („a amesteca") formează un joc de 
cuvinte cu akkadianul Babei, care înseamnă „poarta zeului". 

11:1 „Limbă": ebr. $ăpă h , lit. „buză", care apare deseori în sen¬ 
sul de „vorbire". 

11:3 „Să Ie ardem bine": ebr. nisrepă h li-s e repă h , lit. „să le ardem 
spre/până la ardere", exprimare uzuală cu valoare intensivă. 
LXX are optesomen autăs pyrt , „să le ardem cu foc", la fel Vulg. 
cocjuamus eos igni, şi Syr. nawqed ’ennen b e -nurâ. 

11:4 „Să ne zidim... un turn cu vârful în cer şi să ne facem un 
nume": trufia omului de a ajunge până la cer prin puterile pro¬ 
prii, deşi acesta îi fusese închis în urma păcatului (Gen 3:23-24), 
precum şi pretenţia de a-şi asigura renumele, câtă vreme numai 
Dumnezeu îl poate dărui pe cel autentic (Gen 12:2), au ca rezul¬ 
tat blocarea comunicării dintre oameni. 

11:9 „Babei... a încurcat", ebr. babei... bălai: joc de cuvinte 
între toponimul Babei (care înseamnă „poarta zeului", dar e şi 
numele Babilonului, cetatea vrăjmaşă) şi verbul bălai, „a încur¬ 
ca". LXX transpune acest joc inventând un toponim, Synchysis, 
corespunzător verbului syrtcheo, „a amesteca", „a învălmăşi". 

11:10-32 începând de aici se continuă genealogia strămoşilor, 
întreruptă la 5:32 de istorisirea Potopului. Este un mod de a face 
legătura între timpurile primordiale şi epoca patriarhilor. S-a 
remarcat că sunt zece generaţii de la Şem la Avram (w. 10-26), 
cum tot atâtea sunt de la Adam la Noe. Aşa cum primele zece 
se încheie cu un tată care are trei fii (Noe şi ai săi), tot astfel 
următoarele zece generaţii post-diluviene sfârşesc cu Terah, 
tatăl lui Avram, Nahor şi Haran. Moshe Weinfeld a observat 
că numărul de ani de la naşterea fiului lui Şem la migrarea lui 
Avraham spre Canaan este de 363 ( apud Alter, ad loc.). începând 
cu v. 27 este înfăţişată mai detaliat familia lui Avram, cu amă¬ 
nunte ce pregătesc începutul ex abrupto al cap. 12. 

11:11-25 După „i s-au născut fii şi fiice", LXX are în plus, de 
fiecare dată, „şi a murit". 

11:12-13 Genealogia diferă în LXX: „şi a trăit Arfaxad o sută 
treizeci şi cinci de ani şi l-a zămislit pe Cainan. Şi a trăit Arfaxad, 
după ce l-a zămislit pe Cainan, încă patru sute treizeci de ani, 
a zămislit fii şi fiice şi a murit. Şi a trăit Cainan o sută treizeci 
de ani şi l-a zămislit pe Sala; şi a mai trăit Cainan, după ce l-a 
zămislit pe Sala, încă trei sute treizeci de ani, a zămislit fii şi 
fiice şi a murit." 

11:14-15 „Treizeci de ani... patru sute trei ani": LXX are „o 
sută treizeci de ani... trei sute treizeci de ani". în general, în tot 
acest pasaj cifrele diferă între TM şi LXX. 

11:28 „în faţa lui Terah", ebr. ‘al-p'ney terah; în timp ce LXX 
traduce literal enopion Thara, „în faţa lui Thara", Syr explici- 
tează: b e -hayyay tar(r)ăh, „în viaţa/în timpul vieţii lui Terah"; 
între acestea se situează Vulg.: ante Thare, „înaintea lui/înainte 
de Th.“ ♦ „Urul caldeilor": oraş străvechi, leagăn de civilizaţie, 
înfloritor pe tot parcursul mileniului II î.H., situat la cca 200 
km sud de Babilon. LXX are „în ţara haldeilor". La fel la v. 31. 

11:31 „Au ieşit împreună": ebr. w ayyefu ’ittăm, lit. „au ieşit 
împreună cu ei"; BHS presupune că formula ar putea fi citită 
în două moduri: (1) cu verbul yăţâ', „a ieşi", la forma de imper¬ 
fect singular (*wayyeţe), astfel încât actantul să fie doar Terah, 
cel care apare în verset ca iniţiatorul deplasării, iar pronumele 
afix să îi desemneze pe cei pe care „i-a luat" cu el - lectură reflec¬ 
tată de Syr.: w a-rfpacf ‘amm'hon, „şi a ieşit cu ei"; (2) fie cu verbul 
tot la imperfect singular, însă cu o vocalizare diferită care să 
presupună forma cauzativă ( hifil) a verbului, iar particula care-i 
urmează să fie cea omonimă, de acuzativ, deci „şi i-a scos pe ei", 
lectură reflectată de LXX (kai exeqaqen autous) şi de Vulg. (et edu- 
xit eos ). ♦ Toponimul Haran ( Hărân ) denumeşte regiunea din bu¬ 
cla Eufratului aflată azi în Turcia la graniţa cu Siria şi cu Irakul. 

Numele nu este identic cu antroponimul Haran ( Hărân ) - con¬ 
soana iniţială a toponimului este spiranta faringală surdă h, iar 
consoana iniţială a antroponimului este spiranta glotală sur¬ 
dă h. ♦ „din Urul caldeilor... până la Haran": încercare de a îm¬ 
păca două tradiţii privitoare la locul de baştină al lui Avram. 

CAPITOLUL 12 

Istoria patriarhilor (12:1-50:26) 

12:1-9 Se enunţă deja câteva teme fundamentale, care vor 
străbate întreg textul biblic: alegerea divină, chemarea şi făgă¬ 
duinţa, concentrate aici asupra lui Avram, care va fi „părintele 
celor care cred". Dumnezeu îi făgăduieşte o ţară, o seminţie şi 
binecuvântarea sa. 

12:1 „Pleacă": ebr. lek-l e kâ, expresie emfatică de îndemn cu 
accentuarea adresantului. ♦ „ţinutul tău de baştină" ( moledeţ ): 
LXX are „neamul tău" [syngeneia]. 

12:2 „Vei fi binecuvântare", ebr. we-hye b'răkâ 1 ': de fapt, ver¬ 
bul „a fi" este aici la imperativ; el a fost echivalat fie literal, ca 
în Syr. (wa-h'wf b'rîk ), fie cu viitorul, ca în LXX (kai ese t eulogetâs, 
„şi vei fi binecuvântat") şi în Vulg. [erisgue benedictus). ♦ Se obser¬ 
vă că, după un şir de blesteme, istoria omenirii cunoaşte un 
punct de cotitură odată cu Avram, cel care este binecuvântat 
de Domnul (cf. de ex. Alter, n. ad loc.). 

12:6 După „a străbătut ţara" LXX are în plus „în lungimea ei". 
♦ „Sihem": centrul unui mic regat la jumătatea mileniului II, 
unde exista deja un sanctuar. Tot aici avea să se desfăşoare cere¬ 
monia de reînnoire a Legământului de către cele douăsprezece 
triburi (Iosua cap. 24). ♦ „până la stejarul lui More", ebr. ad 
’elon mdreh: nu există consens asupra sensului ebr. 'elon: „stejar", 
„terebint" sau „alt copac înalt"; ebr. mdreh înseamnă „învăţător": 
s-a presupus că ar fi fost iniţial un vechi sanctuar canaanit, unde 

se primea şi învăţătură. LXX are ept tbi dryn ten hypselen, „la 
stejarul cel înalt*, ceea ce presupune un alt termen în original 
(BHS, în cea de-a 15-a ediţie, propune termenul mărom, „înălţi¬ 
me", ortografiat defectiv); Vulg. ( usque ad convallem înlustrem) 
traduce interpretat al doilea membru al sintagmei (am putea 
presupune că reflectă o lectură similară celei a LXX, în care 
termenului echivalat de aceasta cu „înalt" îi este atribuit un sens 
figurat). 

12:7-8 „Un altar": în peregrinările sale prin Ţara făgăduită, 
Avram ridică din loc în loc câte un altar (12:8 - Betel; 13:18 - He- 
bron; 21:33 ~ Beer-Şeba; 22:14 - Moria) şi invocă „numele Dom¬ 
nului": ebr. şem YHWH (potrivit cu Exod 3:14-15, beneficiarul 
primei revelări a Numelui este Moise). De fiecare dată Domnul 
îi răspunde lui Avram prin confirmarea şi îmbogăţirea făgă¬ 
duinţei. 

12:9 „Miazăzi": în acest context, ca şi în altele, termenul negel? 
desemnează atât „sudul" ca punct cardinal, cât şi zona de sud 
a Canaanului, Neghev-ul; „canaanocentrismul" geografiei bibli¬ 
ce se reflectă şi în alte vocabule, precum şi în modul de utilizare 
a acestora - v. utilizarea verbului alăh („a urca") pentru a desem¬ 
na deplasarea spre Canaan (de ex. 13:1 „Avram a urcat din Egipt") 
şi a lui yârad („a coborî") pentru a desemna părăsirea acestei 
regiuni (de ex. Gen 12:10), desemnarea „vestului" prin substan¬ 
tivul yăm, „mare", pentru că Marea Mediterană se situează la 
vest de Canaan (de ex. Gen 12:8 miyyăm „dinspre mare ", i.e. „la 
apus"). ♦ „spre miazăzi": LXX are „în pustiu". 

12:10-20 Povestea soţiei-soră apare de trei ori în Geneză (aici, 
în cap. 20 şi în cap. 26:1-12 - despre Isac şi Rebeca). Dar numai 
în această relatare pământul exilului este Egiptul, iar stăpânul 
este faraonul, şi tot aici este menţionat pericolul uciderii lui 
Avram de către localnici din cauza femeii lui. Aceasta este cea 
mai veche şi mai compactă dintre toate cele trei relatări. Patriarhul 

nu este idealizat, dar, în ciuda greşelilor lui, fidelitatea lui Dum¬ 
nezeu nu se dezminte: Avram e mustrat, dar salvat. S-a presu¬ 
pus şi că ar putea fi vorba de una şi aceeaşi întâmplare, provenită 
din surse diferite, caz în care probabil redactorul a hotărât 
păstrarea ambelor variante. 

12:20 La sfârşitul versetului, LXX are în plus: „Şi Lot era cu ei." 

capitolul 13 

13:1 „Neghev": v. nota la 12:9. 

13:3 „Din loc în loc, de la Neghev“: LXX are „de unde venise, 
spre/în pustiu". 

13:7 „Pe atunci locuiau...": informaţie suplimentară menită 
să explice de ce nu încăpeau Ia un loc turmele celor doi; reia ca 

un laitmotiv informaţia de la 12:6. 

» 

13:8-9 „Fraţi": în multe limbi vechi, termenul are o semni¬ 
ficaţie largă, denumind orice fel de rude apropiate. ♦ Generozi¬ 
tatea lui Avram, aproape de neînţeles pentru mentalitatea 
tribală, duce la întărirea făgăduinţei divine. 

13:10 „Câmpia Iordanului": ebr. kikkăr (lit. „cerc") hayyarden. 
LXX are „împrejurimea Iordanului". ♦ „Ţoar": orăşel la S-E de 
Marea Moartă. Numele este important fiindcă acolo se va 
refugia Lot fugind din Sodoma (19:23). 

13:12 „(în cetăţile) Câmpiei": LXX are „(într-o cetate) din 
împrejurimi" (probabil echivalând literal ebr. kikkăr , cf. 13:10). 

13:17 „De-a lungul şi de-a latul ei": a măsura cu pasul perime¬ 
trul unei proprietăţi era un ritual obişnuit în Orientul Mijlociu 
pentru a confirma luarea în posesie a acesteia. 

13:18 „Stejarii lui Mamre": ebr. ’eîoney mamre: la 3 km nord 
de Hebron se mai văd încă ruinele unui vechi sanctuar. Locul 
avea să constituie o referinţă în istoria lui Avram. ♦ Hebronul, 
despre care în Numeri 13:22 se spune că fusese construit cu 
şapte ani înaintea Ţoanului din Egipt (= cetatea Tanis, a cărei 

reconstruire a fost datată de arheologi pe la 1700 î.H.), va juca 
un rol important în istoria patriarhilor (acolo se află şi mormin¬ 
tele lor) şi apoi în istoria regelui David. 

capitolul 14 

14:1-16 Implicarea lui Avram într-un război mai complex 
(chiar dacă reperele istorice sunt imposibil de reconstituit) are 
drept scop situarea patriarhului în cadrul istoriei universale. 

14:1 „Regele Goimului", ebr. melek gdyim: în context, goyîm 
apare ca un toponim sau ca un etnonim, dar unii l-au interpre¬ 
tat ca nume comun: „neamuri" (= populaţii străine); LXX tra¬ 
duce prin basileus ethndn, „regele neamurilor"; Vulg., prin rex 
Gentium, în timp ce Syr. îl echivalează cu un etnonim destul de 
diferit fonetic, ceea ce implică fie existenţa unei lecţiuni diferite 
de cea a TM, fie o conjectură a traducătorului/-ilor ( malkă 
d‘-cjel(l)âye): Thesaurus Syriacus afirmă că acest etnonim i-ar 
putea desemna pe locuitorii Gilanului, o zonă din Nordul Ira¬ 
nului actual, întinsă pe o parte a litoralului sudic al Mării Caspice. 

14:2 „Au făcut război": dificultatea sintactică a acestui pasaj 
constă în faptul că nu apare un actant explicit al verbului asu, 
„au făcut", acesta fiind reprezentat, cel mai probabil, de „regii" 
ale căror domnii au fost luate drept reper cronologic al eveni¬ 
mentelor; traducerile oferă soluţii diverse: LXX pune ca reper 
cronologic doar primul nume propriu, celelalte figurând ca 
actanţi ai verbului epoiesan, „au făcut"; Vulg. tratează toate nu¬ 
mele proprii ca actanţi ai verbului, optând, pentru aceasta, să 
nu echivaleze sintagma genitivală:/actum est autem in illo tempore 
ut Amrafel rex Sennaar et Arioch rex [...} et Chodorlahomor rex [...} 
et Thadal [...} inirent bellum. 

14:3 „Valea Sidim", ebr. ‘emecj hassiddim : traducerile antice 
interpretează siddim ca nume comun: LXX - he phdranx he haluke, 
„valea cea sărată", Vulg. - vallis Silvestris „valea împădurită", 

Syr. - ‘umcjâ da-s'ddmăye, „valea sodomiţilor". ♦ „Marea Sărată": 
multe traduceri moderne o echivalează cu Marea Moartă; ar 
putea fi doar partea de sud a acesteia; actuala Mare Moartă e 
rezultatul unei prăbuşiri tectonice ulterioare (vezi, de ex., BJ, 
n. ad loc.). 

14:5 „Refaimi"... „zuzimi": ebr. fpaîm... zuztm; termenii apar 
aici ca etnonime; în alte părţi, însă, sunt descrişi ca „uriaşi" (de 
ex. Deut 2:10-11); după unii, ar putea desemna grupuri etnice 
renumite pentru statura neobişnuit de mare a membrilor lor. 
De altfel, LXX traduce cu gxgantes, respectiv e'thne ischyră, 
„neamuri puternice", iar Syr. cu ga(n)bâre - „puternici", „viteji", 
„eroi", „giganţi", respectiv assine, „puternici". Acelaşi lucru ar 
putea fi valabil pentru „emimi". Vezi şi nota la 6:4. ♦ „la Ham", 
ebr. b e -hăm: LXX, Vulg. şi Syr. presupun o vocalizare diferită 
de cea a TM pentru scheletul consonantic BHM, şi anume *băhem 
(prepoziţia b e - + pronumele afix de persoana a IlI-a masculin 
plural), „în ei", „cu (tot cu) ei": LXX are hama autoîs , „împreună 
cu ei", Vulg. - cum eis „cu ei". ♦ „Şave-Qiriataim", ebr. şâwe 
1pryăţayim ; al doilea element al acestui toponim, forma de dual 
a substantivului giryâ h , „oraş", „cetate", este echivalată în LXX 
prin substantivul comun polis, cu acelaşi sens. 

14:6 „El-Paran“: primul element al acestei structuri, ei, care 
ca nume comun desemnează un arbore de esenţă tare, stejar 
sau terebint, este tradus ca atare de LXX şi Syr.: ( heos) tes 
teremwthou tes Pharan, respectiv ‘ e dammă l e -beţm e ţâ d e -părăn , 
„până la stejarul/terebintul din Paran". 

14:7 „En-Mişpat“, ebr. ‘eyn mişpăţ: LXX traduce ambele 
elemente ale toponimului: „izvorul judecăţii", iar Vulg., doar 
pe primul: „izvorul Mesfat". ♦ „toată câmpia amalecitului", ebr. 
’eţ-kol- s f deh haamălecjî; în loc de s^de, LXX şi Syr. vor fi citit sare 
(de ia sar, „căpetenie"): păntas tous archontas Amalek , „toate căpe¬ 
teniile lui Amalec", kul resâne da-^mălcjâye, „toate căpeteniile 

amaleciţilor“. ♦ Cetăţile menţionate, chiar dacă nu toate au fost 
identificate cu certitudine, se află în Transiordania, pe „calea 
regelui 1 * (Num 20:17), dintre Siria şi Egipt. 

14:10 „era toată numai puţuri de smoală**: lit. „era puţuri-pu- 
ţuri de smoală**; LXX transpune literal, phreata phreata asphăltou. 

14:11 „Toate averile*' (ebr. koî-fkuş): LXX are ten htppon păsan, 
„toţi caii** (singular fem. cu valoare colectivă), probabil în urma 
unei vocalizări diferite - rekeş - a scheletului consonantic RKŞ. 
Totuşi, în versetul următor, acelaşi cuvânt ebraic este echivalat 
de LXX prin aposkeue, „avere", „bunuri": s-ar putea ca tradu¬ 
cătorii să fi considerat că, în cazul celor două oraşe, captura a 
constat în cai, pe când Lot a fost capturat cu întreaga sa avere 
(aceeaşi interpretare şi la w. 14:16.21). 

14:13 „Avram evreul", ebr. ’abrăm haibri: termenul 'ibri este 
înţeles şi tradus, în general, în acest context ca etnonim (Vulg. 
Hebraeus, Syr. ebrâyă); LXX, însă, îl interpretează ca adjectiv 
derivat de la substantivul eber, „regiune/ţinut de dincolo" (de la 
abar, „a trece"), traducându-1 prin perâtes, „care vine de dincolo", 
„imigrant". Numai aici întâlnim această caracterizare etnică a 
lui Avram. Adjectivul apare, de obicei, doar în gura (sau în min¬ 
tea) unor străini (cf. Gen 39:14). Unii cercetători (Bottero, Green- 
berg, Albright, Kline ş.a.) au dezbătut posibila legătură între 
‘ibri şi termenul cuneiform înrudit }iab/piru ( habiru/apiru ), însă 
dovezile în favoarea legăturii sunt insuficiente (Astour, Beitzel). 
Aşa-numiţii habiru/apiru erau foarte cunoscuţi în lumea Orien¬ 
tului Apropiat Antic începând cu mileniul III î.H., iar cel mai pro¬ 
babil cuvântul desemnează o categorie socială, şi nu un grup etnic. 
Ei constituiau de obicei clasa periferică din societăţile vechi, 
alcătuită din mercenari, sclavi străini şi chiar jefuitori. Nu erau 
o populaţie nomadă sau beduină, ci erau stabiliţi în ţările lor, deşi 
aveau o mobilitate sporită, tfabiru sunt amintiţi mai ales carăz 
boinici faimoşi în Tăbliţele din Alalakh (sec. XVIII-XVIlî.H. şi 

pe statuia Iui Idrimi (sec. XV î.H.). Aici descrierea i se potri¬ 
veşte şi lui Avram, pentru că el este un străin faţă de societatea 
canaanită şi se pregăteşte de război contra regelui Sodomei. 

14:14 „I-a scos": ebr. wayyăreq, formă rară de la RWQ „a fi 
gol(it)". Ar însemna deci „i-a făcut să iasă". PenS are un verb dicf, 
care ar însemna „a mobiliza", ceea ce ar putea corecta şi forma 
din TM (confuziaîntre literele dalet şi reş fiind foarte frecventă). 
LXX are „a numărat". ♦ „încercaţi": nu apare în LXX. ♦ „trei sute 
optsprezece": numărul acesta va face istorie în diversele comen¬ 
tarii. Epistola lui Barnabas (9.8) şi Clement al Alexandriei (Strom. 
6.278-280) folosesc gematria pentru a explica numărul celor 
318 slujitori ai lui Avram ca o asociere simbolică dintre cruce 
(t=30o) şi forma abreviată a numelui Isus (Ir)=i8). Mai târziu 
unii au remarcat că tot 318 Părinţi au fost prezenţi şi la Sinodul 
de la Niceea (325 d.H.). 

14:15 „S-au împărţit (lit. „a împărţit") [...] împotriva lor": 
LXX are „a căzut asupra lor". ♦ „la miazănoapte": ebr. miss e mol 
poate însemna „spre nord", dar şi „la stânga", după cum a echi¬ 
valat LXX. 

14:18 „Melchisedec" (ebr. M alki-ţedecj, lit. „regele meu e drep¬ 
tate"): figură misterioasă, acest rege al Şalemului (Ierusalimul?), 
care e şi preot, avea să devină în timp o prefigurare a lui Mesia 
(Ps 110:4; Evrei 5). 

14:19 „Binecuvântat fie Avram de către Dumnezeul Prea- 
înalt", ebr. hăruk 'abram l e -’el 'elyon: de obicei marcă a dativului, 
prepoziţia l f - este în unele contexte marcă a agentului, a „auto¬ 
rului" acţiunii (ca, de pildă, în multe titluri de psalmi). LXX şi 
Vulg. au aici „dativul autorului" ( eulogemenos Abram td j Theo. to. 
hypsîstâf, benedictus Abram Deo excelso). 

14:22 „Domnul, Dumnezeul Preaînalt": în adresarea către 
Melchisedec, Avram îl identifică pe 'el 'elyon, „Dumnezeul Prea¬ 
înalt" (numele zeului canaanit al cerului) cu YHWH , „Domnul", 

ca fiind una şi aceeaşi divinitate. Numele el ‘elyon va mai fi 
folosit de Balaam, în Num 24:16; în Psalmi apare ca nume divin 
în paralelism poetic cu YHWH (de ex. 18:14; 21:8 etc.). 

14:24 „Nimic pentru mine**, ebr. bil aday, lit. „afară de mine* 4 . 

capitolul 15 

15:1 „A fost cuvântul Domnului către Avram": formulare 
specifică scrierilor profetice. Avram apare ca primul profet (Gen 
20:7), iar mahazeh, „vedenie* 4 , este o experienţă de tip profetic. 
♦ „Nu te terne**: apare pentru prima oară acest cuvânt de îmbăr¬ 
bătare pe care Dumnezeu îl adresează omului foarte adesea în 
Biblie pentru a-i da un sentiment de linişte şi încredere. Formula 
introduce comunicarea unei descoperiri divine, a unui oracol. 

15:2 „Stăpâne Doamne**: ebr. ’adonăy YHWH: LXX are despota, 
„stăpâne**. ♦ „fără să amcopii**, lit, „gol**, „despuiat**. ♦ „şi moş¬ 
tenitorul casei mele este Eliezerdamaschinul'*, ebr. u-ben-meşeq 
beyţî hu dammesecj ' e ltezer, lit, „şi fiul posesiei casei mele este 
Damasc Eliezer**; enunţ care are parte de interpretări diverse: 
meşecj este un hapax, pentru care s-a presupus sensul de „proprie- 
tate“, „posesie**; el formează un joc de cuvinte aproximativ cu 
dammesecj, numele oraşului Damasc, a cărui relaţie cu numele 
personajului este neclară sintactic. Unii au presupus înaintea 
lui elipsa substantivului ben, „fiu“, sintagma devenind astfel 
„fiul Damascului, Eliezer**, i.e. „damaschinul Eliezer“/„Eliezer din 
Damasc**. LXX consideră că meşecj este nume propriu şi i -1 
atribuie unei presupuse slujnice a lui Avram; de altfel, şi dammesecj 
este înţeles tot ca antroponim: „iar fiul lui Masek, slujitoarea mea 
din casă, este acest Damaskos Eliezer**; Vulg. îl interpretează 
pe meşecj ca procurator (aici, „administrator**): „iar fiul administra¬ 
torului casei mele este acest Damascus Eliezer/este acesta, 
Damascus Eliezer**). 

15:4 „Va ieşi din măruntaiele tale“: LXX are „va ieşi din tine". 

15:6 „Domnul", ebr. YHWH: LXX are „Dumnezeu". La fel la 
v. 7. ♦ „Iar [Domnul] i-a socotit aceasta ca dreptate": agentul 
este subînţeles. LXX pune verbul la pasiv impersonal („pasivul 
divin"): kai elogtsthe autd j eis dikaiosynen, „şi i s-a socotit [aceasta] 
ca dreptate"; la fel şi Vulg. - et reputatum est ei ad iustitiam. 

15:7-19 Legământul lui Dumnezeu cu Avram. „Eu sunt Dom¬ 
nul care te-am scos...": există atestată în Orientul Apropiat 
Antic (Imperiul Neoasirian) o formularistică a convenţiilor 
încheiate între două părţi (de obicei, un învingător şi un învins, 
un „suzeran" şi un „vasal" etc.). Ea cuprinde o serie de elemente: 
identitatea iniţiatorului şi faptele făcute deja în favoarea celui¬ 
lalt, angajamentul lui de a-şi asuma în continuare aceeaşi atitu¬ 
dine; stipularea obligaţiilor celeilalte părţi; invocarea divinităţii 
ca martor şi garant, prin săvârşirea unor ritualuri specifice; 
enumerarea consecinţelor fidelităţii/infidelităţii faţă de angaja¬ 
mentele luate; măsuri pentru reamintirea periodică a celor 
convenite. în stabilirea unei relaţii speciale (legământ) cu omul, 
Dumnezeu foloseşte imaginea convenţiei/pactului/alianţei: 
aceasta are, evident, dezavantaje, dată fiind distanţa ontologică 
dintre „parteneri", dar are avantajul esenţial de a reflecta o rela¬ 
ţie interpersonală. 

15:9-10 Astfel de ritualuri, în care cele două părţi contrac¬ 
tante păşesc printre jumătăţile unor animale sacrificate, sunt 
atestate atât în Orient, cât şi în Grecia. Spre deosebire de ceremo¬ 
nialul obişnuit între oameni, aici numai Domnul, simbolizat 
de „un cuptor fumegând şi o văpaie de foc" (v. 17), trece printre 
jumătăţi, deoarece numai a lui este această iniţiativă liberă, gra¬ 
tuită, mântuitoare. 

15:11 „Păsările de pradă... asupra leşurilor": LXX are „Păsări... 
asupra trupurilor lor spintecate". ♦ „le-a alungat", ebr. yaşeb 
(de la NŞB): LXX are „s-a aşezat cu ele", probabil atribuind 
această formă verbului YŞB „a se aşeza". 

15:12 „Somn adânc": ebr. tardemă h , acelaşi cuvânt folosit în 
Geneză, atunci când Dumnezeu l-a adormit pe Adam pentru a 
o crea pe Eva (vezi şi nota la 2:21). ♦ „Groază şi negură mare", 
ebr. ’eymă 1 ' haşekă h g e dolâ h ; LXX echivalează substantivul rar 
atestat haşekă h cu un adjectiv: phâbos skoteinds megas , „spaimă 
întunecată mare"; la fel Vulg. - horror magnus et tenebrosus, „spai¬ 
mă mare şi întunecată". 

15:13 „Şi îi vor sluji [pe locuitori], iar ei îi vor împila": lit. „şi 
îi vor sluji şi îi vor împila"; actanţii acestor două verbe sunt evi¬ 
dent diferiţi, primul fiind „seminţia" lui Avram, iar al doilea — 
locuitorii pământului în care „seminţia" lui Avram va fi „pribeagă": 
este evident vorba despre robia din Egipt. LXX uniformizează 
raporturile sintactice ale verbelor echivalându-1 pe primul cu o 
perifrază având sensul de „a înrobi" - „îi vor înrobi, îi vor pri¬ 
goni şi îi vor umili"; Vulg. la fel - et subicient eos servituti et adjligent , 
„şi îi vor supune robiei şi [îi] vor împila". 

15:17 „întuneric adânc": LXX are „flacără". ♦ „cuptor": ebr. 
ţannur trebuie înţeles în lumina culturii materiale a Epocii Fie¬ 
rului. Săpăturile efectuate la Megiddo au dat la iveală „cup¬ 
toare" rudimentare, sub forma unui disc bombat, aşezat pe 
nişte pietre între care se făcea focul. Lipiile erau coapte pe par¬ 
tea convexă, orientată în sus (Noth, 1962, p. 146). 

15:18 „I-am dat": Moshe Weinfeld observă că, pentru prima 
dată, făgăduinţa divină (cj. 12:1-3; 12:7; 13:14-17; 15:4-5) este 
făcută la perfect, ca şi cum ea ar fi fost deja împlinită (apud Alter, 
2004, n. ad ioc.). 

15:21 După „canaanit", LXX are în plus „hiviţi" (Euatous). 

capitolul 16 

16:1 „Slujnică": ebr. şiphâ h , termen familiar, cu nuanţă depre¬ 
ciativă, spre deosebire de sinonimul său amă h , folosit mai ales 
în documente administrative. 

16:2 „Voi dobândi copii": lit. „mă voi zidi/voi fi zidită; LXX 
are „ca tu să ai copii". în documente juridice din zona Mesopo- 
tamiei este atestată posibilitatea ca o soţie infertilă să fie înlo¬ 
cuită de o slujnică în raportul cu bărbatul ei, copiii rezultaţi 
fiind apoi socotiţi ai soţiei ( cf. şi Gen 30:1-6 şi 9-13). 

16:5 „Nedreptatea ce mi se face să fie asupra ta", lit. „nedrep¬ 
tatea mea asupra ta"; acest enunţ nominal este echivalat diferit 
de traduceri, în funcţie de calitatea declarativă sau dezidera- 
tivă pe care i-o atribuie: LXX şi Vulg. reflectă prima opţiune 
(adikoiimai ek soii, „sunt nedreptăţită din pricina ta"; inicţue agis 
contra me, „acţionezi nedrept împotriva mea"), însă multe din 
traducerile moderne interpretează enunţul ca dorinţă. 

16:7 „îngerul Domnului": prima apariţie a unui înger (ebr. 
mal’ak) în Geneză. în context se presupune că solul Domnului 
are o înfăţişare umană. De remarcat că îngerul Domnului 
ajunge să fie echivalat în v. 13 cu însuşi Domnul. ♦ „La un izvor", 
ebr. 1 al-eyn hammayim, lit. „la izvorul de apă"; LXX traduce 
literal (epi tes peges tou hydatos). 

16:11 „Şi îi vei pune numele Ismael, căci Domnul a auzit 
asuprirea ta: ebr. w'-qăraţ ş e mo yişma el kî-şăma yhwh 'el- onyek — 
joc de cuvinte etiologic pe baza verbului şăma , „a auzi". 

16:12 „Măgar sălbatic printre oameni": ebr. pere adăm (lit. 
„măgar sălbatic - om"); LXX interpretează ca dgroikos ănthrdpos, 
„omnecioplit"; Vulg. ar eferushomo, „omsălbatic"). ♦ „dinaintea 
tuturor fraţilor": E.A. Speiser afirmă că expresia sugerează 
sfidare. Işmael se aşază ca un ghimpe, „în ciuda" rudelor sale. 

16:13 «Tu eşti El-Roi“: ebr. ’attâh el roi, lit. „Tu eşti Dumne¬ 
zeul Viziunii mele", formulă misterioasă: traducerile antice 
presupun o vocalizare diferită de cea masoretică {roi - parti¬ 
cipiu + pronume de pers. I): LXX-Sy ho theds ho epidonme, „Tu 
[eşti] Dumnezeu care m-a văzut"; Vulg. Tu Deus cjui vidisti me, 
„Tu [eşti] Dumnezeu care m-ai văzut"; Syr. are, însă, ’a(n)t (h)u 

’alăhă b'-hezwă, lit. „Tu eşti Dumnezeu în viziune 14 . ♦ „Oare cum 
de mai văd după ce l-am văzut pe [El-]Roi?“: ebr. ha-gam halom 
raitî ’aharey roi; expresie dificilă, posibil coruptă în TM; BHS 
propune aici o emendare - substituirea lui halom cu ’elohim şi 
adăugarea lui wă-’ehî („şi am trăit7„am rămas în viaţă 44 ); astfel 
sensul ar fi: „oare într-adevăr/chiar pe Dumnezeu l-am văzut şi 
am mai trăit după viziune? 44 . O altă problemă în TM este faptul 
că verbul tranzitiv raiţt nu are obiect direct, iar soluţiile adop¬ 
tate de traduceri sunt variate: Vulg. îl consideră pe ’aharey drept 
substantiv cu sensul de „cele din spate 44 : profecto hic vidi posteriora 
videntis me (lit. „într-adevăr aici am văzut cele din spate ale celui 
care mă vede“), în timp ce Syr. îi adaugă verbului un comple¬ 
ment intern: hă ap hezwă h'zeţ men băţar da-h e zăn(y) („iată, chiar 
şi o viziune am văzut după ce m-a văzut* 1 ). Nu este unanimitate 
nici în privinţa caracterului interogativ al enunţului, particula 
interogativă ha- nefiind tradusă în Vulg. şi Syr. LXX oferă aici 
o versiune întrucâtva excentrică atât în raport cu TM, cât şi cu 
alte traduceri: kaî gdr enopion eîdon ophthenta moi („căci l-am 
văzut în faţă pe Cel ce mi s-a arătat 44 ). 

16:14 „Fântâna s-a chemat 44 , ebr. gara labb e er, lit. „a chemat 
fântâna 44 , „i-a spus fântânii 44 : pasiv impersonal (vezi şi nota la 
Gen 11:9); LXX are însă ekdlesen to phre'ar, ca şi Vulg. appellavit 
puteum Uium, unde echivalările literale ale lui gară’ sugerează că 
subiectul ar fi Hagar (Syr., prin forma de feminin singular a ver¬ 
bului, o identifică fără echivoc pe Hagar ca actant: ofrăl Y-beră 
hăy). ♦ „Beer-Lahai-Roi 44 ; ebr. b*’er lahay rol: în cazul acestei for¬ 
mule, tranşarea dilemei reprezentate de analiza şi sensul lui roi 
(formă pauzală a lui r°i, „viziune 44 , care în acest caz ar avea 
vocala lungă o, sau participiul activ roe al verbului raă, „a 
vedea 44 , afixat cu pronumele de persoana 1 singular) este facili¬ 
tată de faptul că ro’f, în calitate de apoziţie a lui hay („viu 44 ), tre¬ 
buie să fie şi el definit, iar această condiţie nu o poate îndeplini 



270 BIBLIA DUPĂ TEXTUL EBRAIC 

decât în calitate de participiu cu pronume afix; acesta pare a fi 
raţionamentul din spatele versiunilor Vulg. ( puteum Viventis et 
videntis me - „fântâna Celui care trăieşte şi mă vede“) şi Syr. 
{beră d'-hayyă da-h'zân(y) - „fântâna celui viu care m-a văzut“); 
LXX oferă, ca şi în echivalarea enunţului din Geneză 16:13, 0 
versiune greu de conciliat cu TM ( Phrear hoîi enopion eîdon — 
„Izvorul Celui pe care l-am văzut în faţă“), însă potrivită în 
context. 


CAPITOLUL 17 

17:1 „Dumnezeul Atotputernic", ebr. ’El Şadday: sensul ter¬ 
menului şadday este incert. Am adoptat soluţia celor mai multe 
traduceri moderne, inspirate în special de Vulg., care are omni- 
potens (pe care îl va fi dedus de la o rădăcină ŞDD, care sugerează 
forţă, violenţă). Unii îl înţeleg ca derivat de la akk. sadu, „munte", 
deci ar fi „Dumnezeul din munte", iar alţii — de la ebr. s'adeh, 
„câmp", deci „Dumnezeul din câmpie". Ar putea fi vorba de un 
nume divin adus de patriarhi din Mesopotamia (vezi BJ, nota 
ad loc.). LXX, şi aici, şi în alte locuri (Gen 28:3; 35:11, Ex 6:3 etc.), 
se mulţumeşte să folosească numele generic theos, „Dumnezeu" 
(aici, ho theos sou, „Dumnezeul tău"), fără ca aceasta să fie sin¬ 
gura opţiune - vezi de ex. Iezechiel 10:5 - hos phone theou. Saddai, 
„ca glasul lui Dumnezeu Saddai". ♦ „Umblă în faţa mea şi fii 
desăvârşit": LXX are „Fii plăcut {euarestei) în faţa mea şi fii fără 
cusur" ( dmemptos ). 

17:3—15 Legământul lui Dumnezeu cu Avram este organizat 
în trei unităţi distincte: tăgăduirea unei odrasle şi a pământului, 
porunca circumciziei şi făgăduinţa privind maternitatea Sarei. 

17:5 „Căci te voi face tatăl unei mulţimi de neamuri": acor¬ 
darea sau, precum în cazul de faţă, schimbarea unui nume este 
însoţită, de regulă, de o explicaţie etiologică etimologizantă 
(vezi, de ex., Gen 16:11); aici, formula menită să furnizeze expli- 

caţia schimbării numelui lui Avram ( kî ’ab-hamon goyim n'ţattikă, 
lit. „căci tatăl unei mulţimi de neamuri te-am făcut"), pe lângă o 
oarecare similitudine de ordin fonetic între ’abrăhăm şi ’ab-hamon, 
nu pare să conţină o reală etimologie. 

17:10 „Să fie tăiat împrejur tot cel de parte bărbătească": 
circumcizia era practicată de popoarele vest-semitice şi de tag¬ 
ma preoţească din Egipt (basorelieful din Karnak). întrucât 
aceasta priveşte organul genital, ea poate fi asociată şi cu fecun¬ 
ditatea, ca dar al divinităţii. 

17:14 „Cel de parte bărbătească netăiat împrejur,... sufletul 
acela să fie tăiat": lit. „şi un necircumcis de parte bărbătească, 
care nu este circumcis (LXX adaugă „în ziua a opta"),... se va 
tăia sufletul acela..."); un anacolut care este preluat ca atare în 
traduceri: de ex. Vulg. masculus...delebitur anima illa... ♦ „din nea¬ 
mul său", ebr. me-ammeyhă, lit. „din popoarele sale"; formei de 
plural a lui am („popor"), însoţit de un substantiv la genitiv sau 
de un pronume având drept referent un unic individ, Gesenius 
îi atribuie sensul de „neamuri", „rude"; aşa înţelege şi LXX 
(ek toii genous autes, „din neamul său"). 

17:15 Schimbarea numelui femeii lui Avraham din Sarai 
(sâray) în Sara (sără h ), spre deosebire de schimbarea numelui 
lui Avraham însuşi (Gen 17:5), nu este însoţită de o explicaţie 
etimologico-etiologică; se consideră că noul nume ar fi forma 
de feminin a ebr. sar , „conducător", „prinţ". 

17:16 „O voi binecuvânta... şi regi de popoare vor fi din ea": 
tot acest pasaj se referă la Sara, toate formele pronominale şi 
verbale fiind la feminin; în LXX, Vulg. şi Syr., ele sunt la mas¬ 
culin, referindu-se deci la fiul Sarei, menţionat în primul hemistih, 
iar promisiunile lui Dumnezeu îl privesc direct pe acesta (con¬ 
cordanţa celor trei versiuni sugerează existenţa unei lecţiuni 
diferite de cea a TM în acest punct, însă Targumul sprijină TM). 

17:17 „Şi a râs": ebr. yiţhăc j, de la verbul ţăhaq, formează un 
joc de cuvinte cu numele lui Isac din v. 19. 

17:19 „Ci Sara, nevasta ta, îţi va naşte un fiu": particula ebr. 
’abâl, care introduce acest enunţ, poate avea valoare afirmativă 
(„într-adevăr") sau adversativă („dar“, ,,ci M ). ♦ „Isac": o expli¬ 
caţie de ordin etimologic (poate şi etiologic) a numelui yiţhăcj 
este prezentă în textul biblic mai mult implicit: atât Avraham, 
cât şi Sara, la aflarea veştii că vor avea un fiu, râd, considerând 
că sunt prea bătrâni pentru a avea un copil (Gen 17:17; 18:12). 

17:20 „Căpetenii", ebr. n'sî’im: Vulg. are duces, Syr. are rawfbin, 
cu acelaşi sens. LXX însă are e'thne, „neamuri", dar la 25:16, 
într-un context similar, are ârchontes, „căpetenii". 

17:27 „Au fost tăiaţi împrejur împreună cu el": LXX are „i-a 
tăiat împrejur". 


capitolul 18 

18:1 „Domnul": LXX are „Dumnezeu". La fel la v. 19 etc. 

18:3 „Stăpâne": în original ’addnăy („Domnul meu" sau „Stă¬ 
pânul meu"). Deşi sunt trei bărbaţi (18:2.4.22), Avraham li se 
adresează ca şi cum ar fi unul (18:1.3.33), trecerea de la plural la 
singular fiind explicată fie dintr-o perspectivă teologică, fie din 
punct de vedere narativ (autorul relatează, la persoana a 111-a, 
despre trei personaje, în timp ce Avraham pare să perceapă nu¬ 
mai unul). în creştinism prezenţa celor trei este văzută ca o 
manifestare a Sfintei Treimi (Origen, Hom. Gen. 4.1-2; Comm. 
Cant. 2.8.8.; Ilarie de Poitiers, Trin. 4.25; Ambrozie, Spir. 2; Chirii 
al Alexandriei, Contra Iuîianum 1.26; Augustin, Civ. 16.29; Maxim 
Mărturisitorul, Thal. 28; Troiţa lui Andrei Rubliov, reprezentarea 
canonică a Sfintei Treimi în iconografia ortodoxă). Philon din 
Alexandria (Abr. 24.121) vede aici o viziune a lui Dumnezeu 
însoţit de cele două Puteri: creatoare ( theos) şi stăpânitoare 
(kyrios ). Iustin Martirul consideră vizita o manifestare a Cuvân¬ 
tului lui Dumnezeu înconjurat de cei doi îngeri ( Dialogul cu 

Trifon 56-59) ■ în tradiţia rabinică, Dumnezeu îi trimite pe îngerii 
săi la Avraham pentru a-i alina suferinţa, la trei zile după circum- 
cizie, când durerea atinge punctul maxim. Cei trei oaspeţi de 
taină ar fi îngerii Mihail, Gabriel şi Rafael (T.bab. Yoma 37a; 
T.bab. BM 86b; Gen. Rab. 48.10,50.2). De remarcat că în comen¬ 
tariile iudaice se pune accentul pe vestea cea bună a naşterii lui 
Isac, în timp ce creştinii insistă asupra ospitalităţii ( philoxenîa ) 
lui Avraham, exemplu de urmat pentru fiecare {cf. Evr 13:2). 

18:4 „Spălaţi-vă picioarele": LXX are „să vi se spele picioa¬ 
rele". ♦ „odihniţi-vă": LXX are „răcoriţi-vă". 

18:6 „Trei măsuri de făină": o măsură (?a h ) de făină era egală 
cu aproximativ 7 kg. Dacă socotim şi viţelul, laptele şi untul, con¬ 
statăm că Avraham pregăteşte un adevărat festin pentru cei trei 
oaspeţi de taină. 

18:8 „Caş": deşi ebraicul hema h este tradus, în cele mai multe 
versiuni, prin „unt", în realitate este vorba de „caş" sau de „lapte 
prins". Cum este puţin probabil ca Avraham să le fi dat oaspe¬ 
ţilor săi „lapte prins" şi „lapte", rămâne „caşul" ca alegerea culi¬ 
nară şi literară potrivită. 

18:9 „I-au spus": LXX are „i-a spus" (la singular). 

18:10 „La anul pe vremea aceasta": lit. „când timpul (re)trăieşte". 

18:12 „După ce m-am trecut, să mai am eu plăcere...": LXX 
are „Nu mi s-a întâmplat aceasta până acum". 

18:13 „Domnul": YHWH în TM. Abia acum ni se dezvăluie 
identitatea oaspetelui de taină al lui Avraham, intuită de pa¬ 
triarh în v. 3. ♦ „Oare chiar voi mai naşte acum că am îmbătrâ¬ 
nit?": în acest verset avem un indiciu subtil al bunăvoinţei 
divine. în timp ce Sara constată ironic că este prea târziu pentru 
a mai avea „plăcere" de la bătrânul Avraham, Domnul reţine 
doar că Sara se vede prea bătrână pentru a mai putea avea copii, 
evitând astfel un potenţial conflict între cei doi soţi. Comentând 
acest verset, un rabin din Talmud face elogiul păcii conjugale, 

„pentru care însuşi Cel Sfânt, binecuvântat fie El, a făcut o 
schimbare" (T. bab. Baba Meţia 87a). Raşi, vestitul rabin medie¬ 
val, comentează şi el asupra acestei reproduceri eliptice a 
vorbelor Sarei, care elimină cu discreţie referinţele la bătrâneţea 
lui Avraham şi la plăcerea Sarei. 

18:15 „N-amrâs!": ebr. ţăhaqti, de la rădăcina ŢHQ („a râde"), 
de unde vine şi numele lui Isac (Yiţhâcj). 

18:16 După „spre Sodoma", LXX are în plus „şi spre Gomora". 

18:17 »De Avraham": LXX are „de Avraham, slujitorul meu". 

18:19 „îl cunosc": sensul verbului yăda, în cazul de faţă, in¬ 
clude şi ideea de „a alege" { cf. Amos 3:2). Dumnezeu, în preşti- 
inţa sa, l-a ales pe Avraham înainte ca el să se învrednicească 
de acest lucru. De altfel, în ebraică verbul este urmat de conjunc¬ 
ţia 1 'ma‘an, cu nuanţă finală. ♦ „dreptate şi judecată": fdăqă 1 ' 
umişpăţ valori fundamentale ale ethosului iudaic, izvorâte din 
poruncile divine. 

18:20 „Strigătul [împotriva] Sodomei": ebr. z e ‘ăcfă h desem¬ 
nează adesea, în Profeţi şi în Psalmi, strigătul de ajutor înălţat 
spre cer de cei oprimaţi. ♦ „Sodoma... Gomora": numele în ebr. 
sunt S'dom...!'Amoră \ în LXX Sodoma... Gomorra. 

18:22 „Bărbaţii": la 19:1 se precizează că este vorba de îngeri. 
♦ „Avraham încă stătea înaintea Domnului": O tradiţie textuală 
mai veche are următoarea lecţiune: „şi Domnul încă stătea îna¬ 
intea lui Avraham" (w f YHWH odennu omed lipney ’abrăhăm). 
Scribii au modificat-o (tiqqun soferim), mai târziu, pentru a nu 
crea un caz de „lezmaiestate", de vreme ce „a sta“ înaintea cuiva 
are şi sensul de „a fi un slujitor" pentru acea persoană (de ex. 2 
Regi 17:1, Ilie etc.), lucru care ar fi absurd în cazul Domnului. 

18:23 La sfârşitul versetului, LXX are în plus: „şi va fi cel 
drept precum cel ticălos?". 

18:24 ..Cincizeci de drepţi": concepţia despre „drepţii lui 
Dumnezeu", datorită cărora lumea încă mai dăinuie, apare şi 

la profetul Ieremia (5:1), însă ea capătă un rol mai însemnat în 
tradiţia rabinică, prin ideea celor treizeci şi şase de drepţi ai lui 
Dumnezeu. în Vechiul Testament se constată totuşi o tranziţie 
graduală de la o responsabilitate colectivă la una individuală, 
conform căreia fiecare plăteşte pentru faptele sale. 

18:32 „Zece“: în tradiţia ebraică, zece este numărul minim 
de bărbaţi, peste vârsta de 13 ani, pentru constituirea unei sina¬ 
gogi şi pentru oficierea cultului ( minyan). 

capitolul 19 

19:1 „Cei doi îngeri": „oamenii" din capitolul anterior sunt 
descrişi aici drept „îngeri". ♦ „s-a plecat cu faţa la pământ": lit. 
„şi-a plecat nările" (wayyiştahii ’appayim). Purtarea lui Lot faţă 
de oaspeţii săi tainici nu egalează disponibilitatea lui Avraham 
faţă de aceştia: patriarhul îl recunoaşte pe Domnul, în timp ce 
Lot îi vede doar pe însoţitorii Lui; Avraham aleargă în întâm¬ 
pinarea lor, în vreme ce Lot doar se ridică să-i salute; unchiul său 
le oferă un adevărat ospăţ, iar Lot doar pâine nedospită. 

19:2 „Stăpânii mei": deşi în aparenţă Lot foloseşte acelaşi 
apelativ ca Avraham din 18:3, sensul acestuia este acum de plu¬ 
ral, din trei motive: apelativul folosit de Lot este ’adonay, cu 
patah (a scurt), iar nu ’adonăy cu cjameţ (ă), rostit de Avraham; cei 
vizaţi sunt cei doi îngeri, iar nu Domnul (YHWH); verbul surii 
(,,abateţi-vă“) este şi el tot la plural, în acord cu substantivul 
comun. 

19:4 „Oamenii": am tradus ’anăşim alternativ prin „oameni", 
respectiv „bărbaţi", pentru a face distincţie între cele două per¬ 
sonaje colective: locuitorii Sodomei şi îngerii. ♦ „din toate col¬ 
ţurile": lit. „din capătful cetăţii]/„din [orice] capăt"; LXX are 
hama, „laolaltă". 

19:5 „Ca să-i cunoaştem": w'neda h oţăm, în TM. Verbul yăda 
înseamnă „a cunoaşte", însă o cunoaştere intimă, care poate 



276 BIBLIA DUPĂ TEXTUL EBRAIC 

include activitatea sexuală. Păcatul sodomiţilor nu se reduce 
doar la homosexualitate, înfierată drept „urâciune" (Lev 8:22), 
ci şi la încălcarea legilor nescrise ale ospitalităţii. LXX are 
syngenometha autoîs , „să ne împreunăm cu ei“. 

19:8 „Am două fete...“: în scara de valori a civilizaţiei vremii, 
datoria ospitalităţii primează asupra răspunderii familiale, mai 
ales că este vorba doar de fete. 1 ♦ „acoperişului meu“: lit. „grinzii 
mele“ ( cforâţi ). 

19:12 „Ginere": din versetul 8 ştim deja că cele două fete ale 
lui Lot nu cunoşteau bărbat. Raşi consideră că „ginerii" (19:14) 
sunt de fapt logodnicii celor două fecioare ale lui Lot, însă alţi 
comentatori avansează ipoteza existenţei altor fete, căsătorite, 
ale acestuia, care au pierit în cataclism. 

19:15 „Ia-o pe femeia ta şi pe cele două fiice ale tale care se 
află aici": LXX completează porunca îngerilor cu îndemnul „şi 
ieşi" (kaî exelthe). 

19:16 „El zăbovea": LXX are „ei s-au tulburat". ♦ „bărbaţii": 
LXX are „îngerii", armonizând cu v. 15. 

19:17 „în câmpie": lit, „în cuprinsul cercului" ( b c ltol hakkikkâr ), 
de la forma ovală a văii Iordanului. 

19:18 „Stăpâne": aici apare ’adonăy cu cjameţ, care poate fi nu¬ 
mele divin (scris întotdeauna cu cjameţ ) sau „stăpânii mei" (plu¬ 
ral cu patah lungit în cjameţ datorită pauzei). Miza teologică ar 
fi dacă Lot îl recunoaşte pe Dumnezeul unic sau se adresează 
îngerilor la plural. LXX are singularul: kyrie, iar Targumul Onqelos 
are şi el Tetragrama. 

19:19 „Şi mare bunăvoinţă mi-ai arătat": lit. „şi ai mărit bună¬ 
voinţa pe care mi-ai arătat-o“. ♦ „ca să rămân în viaţă": lit. „ca să 
[maij fie sufletul meu". ♦ „să mă ajungă": lit. „să se lipească de 
mine", de la verbul dâbaq, folosit mai ales pentru a caracteriza 
relaţia afectivă dintre două persoane (cf. Gen 2:24; 34:3) sau chiar 
legătura dintre om şi Dumnezeu (Deut 10:20). 

19:20 „Neînsemnată", ebr. miţar: joc de cuvinte cu numele 
cetăţii (v. 19:22). 

19:21 „Primesc": ebr. nâsati păneykă, lit. „ţi-am ridicat faţa" 
sau „ţi-am arătat bunăvoinţă" (cf. Gen 32:21). 

19:22 „Ţoar": ebr. ţoar, joc de cuvinte cu miţar („mică", „neîn¬ 
semnată") din versetul 20. Cetatea, aflată la SE de Marea Moartă, 
a fost distrusă de un cutremur în epoca romană şi reconstruită 
mai târziu. Ea ar fi trebuit să aibă aceeaşi soartă ca Sodoma şi 
Gomora, dar, potrivit textului biblic, a fost ferită la rugămintea 
lui Lot. 

19:25 „A prăpădit": alte opţiuni de traducere ar fi: „a răstur¬ 
nat" sau „a răvăşit". 

19:32 „Ca să păstrăm sămânţă": responsabilitatea pentru per¬ 
petuarea familiei primează, în mentalul tribal al epocii, asupra 
altor considerente. 

19:37 „Şi i-a pus numele Moab": în LXX fraza continuă cu 
cuvintele fiicei celei mari, care traduce numele: „[el] este din 
tatăl meu". ♦ Naraţiunea despre fiicele lui Lot are şi o dimen¬ 
siune polemică voalată. Conform naraţiunii biblice, moabiţii - 
vecinii de la răsărit ai israeliţilor (regatul Moabului ocupa un 
teritoriu care în prezent se află în Iordania) - sunt descendenţii 
unui bastard zămislit în urma unei relaţii incestuoase. Despre 
conflictul intermitent dintre israeliţi şi moabiţi dau mărturie 
atât textul biblic (de ex. Num 22-25; Ps 60:8), cât şi vestigii 
arheologice precum Stela lui Meşa (= Piatra Moabită, cca 830), 
care îl pomeneşte pe regele Omri. Din pricina rolului nefast 
jucat de moabiţi în istoria biblică, Deuteronomul interzice pri¬ 
mirea acestora în comunitatea lui Israel (Deut 23:3-4). Teologia 
deuteronomistă îşi găseşte însă contrapondere în cartea Rut, o 
pledoarie în favoarea ideii că o străină (moabită!) nu doar se 
integrează cu succes în poporul lui Israel, ci devine, printr-o 
ironie divină, un personaj de referinţă între ascendenţii regelui 
David (Rut 4:17.22). 

19:38 „Şi i-a pus numele Ben-Ami“: LXX are, traducând nu¬ 
mele: „Aman, fiul neamului meu"; evident e vorba de etimo¬ 
logii populare în ambele cazuri. 

CAPITOLUL 20 

20:1 „Spre ţinutul Neghevului": deoarece ebr. negeb desem¬ 
nează şi sudul, unele versiuni (e.g. LXX, Vulg., JPS, Cornilescu 
1924) au „ţara de la miazăzi". 

20:2 în LXX, între „Ea este sora mea!" şi „Atunci Abimelec" 
apare intercalată explicaţia „căci se temea să spună «Este nevas¬ 
ta mea», ca să nu-1 ucidă bărbaţii din cetate din pricina ei". 

20:3 „Căci are soţ": ebr. w%V bruiat bacii, lit. „ea e stăpânită 
de stăpân". 

20:4 „Neam drept": conform mentalităţii vremii, Abimelec 
se teme că pedeapsa va cădea asupra întregului său popor. în LXX 
regele insistă pentru iertarea poporului, adăugând adjectivul 
„neştiutor" ( agnooun ) în caracterizarea acestuia (cf. 2 Sam 24:17). 

20:3 „Mâinilor mele": lit. „palmelor mele". 

20:6 „Să păcătuieşti împotriva mea": este caracteristic Bibliei 
faptul că şi păcatele referitoare Ia relaţiile interumane (furt, 
adulter etc.) afectează profund relaţia cu Dumnezeu (vezi de 
ex. Ps 51/50:6). 

20:7 „Profet": Avraham este primul om numit profet ( năbî') 
în Biblie. 

20:8 „în auzul lor": lit. „în urechile lor". 

20:12 „Şi a ajuns nevasta mea": potrivit legislaţiei ulterioare 
(Lev 18:9), căsătoria între fraţi vitregi este interzisă. Ambigui¬ 
tatea cuvântului „soră" (’ahdt), care ar putea însemna şi soră 
vitregă, îl scoate aici pe Avraham cu faţa curată, însă comen¬ 
tatorii (printre care Nahmanide, numit şi Ramban, un faimos 
rabin din secolul XIII) nu -1 scutesc pe patriarh de vina de a-i fi 

ascuns lui Abimelec că Sara era, înainte de toate, soţia sa. Vezi 
şi nota la Gen 12:10-20. 

20:13 „Dumnezeu 44 : Robert Alter (2004, s.u.) susţine tradu¬ 
cerea „zeii 44 , deşi ’elohim este îndeobşte tradus prin „Dumnezeu 44 , 
întrucât în cazul de faţă 'elohîm are verbul la plural ( hitu , „m-au 
făcut să pribegesc 44 ); se presupune că Avraham şi-ar fi adaptat 
discursul la credinţa politeistă a interlocutorului său. Dar atunci 
cine este „Stăpânul 44 (adonăy) care-i apăruse deja lui Abimelec 
în vis? (vezi supra v. 4). 

20:14 La începutul enumerării darurilor lui Abimelec, LXX 
are în plus: „o mie de didrahme 44 . 

20:16 „O mie de arginţi 44 : aproximativ 5,712 kg, argintul fiind 
aici numai o măsură a greutăţii. ♦ „dezvinovăţită 44 : reabilitată 
sau cu onoarea „reparată 44 . ♦ în LXX versetul este: „Iar Sarrei i-a 
spus: «Iată, i-am dat o mie de didrahme fratelui tău: acestea îţi 
vor fi spre cinstea feţei tale, şi pentru toate cele care sunt cu tine, 
şi spune adevărul întreg.» 44 

20:17 „Slujnicele 44 : ebr. ’ămăh desemnează o femeie care nu 
este liberă; ea ar putea fi soţie secundară (concubină) pentru 
stăpânul casei sau soţie a unui rob. 

20:18 „Domnul închisese cu totul orice pântece din casa lui 
Abimelec 44 : s-a remarcat că numai aici, dintre cele trei relatări 
ale episodului soră-frate, apare ideea infertilităţii; în vechime 
ea era atribuită preponderent femeii; având însă în vedere fap¬ 
tul că mai sus (20:6) apare o aluzie la o perioadă de impotenţă 
a lui Abimelec, Nahmanide vede aici o referire umoristică la 
impotenţa masculină (cf. Alter, 2004, n. ad Ioc.). 

capitolul 21 

21:1 „Domnul a cercetat-o 44 : ebr. păqad este unul din cuvinte- 
le-cheie ale Bibliei, desemnând adesea intervenţia Iui Dumne¬ 
zeu în istoria oamenilor, fie pentru a pedepsi (de ex. Ex 32:34), 

fie mai ales pentru a face un dar, a scoate din necaz, a binecu¬ 
vânta etc. (vezi de ex. Gen 50:24, Ex 3:16 etc.) 

21:6 „Va râde ca mine“: ebr. yiţhâcj-lî, joc de cuvinte între 
numele lui lsac şi verbul omonim. Majoritatea traducătorilor 
traduc expresia prin „va râde ca/cu mine“, şi nu „va râde de 
mine 4 ', pentru a nu face din Sara un eventual subiect de batjo¬ 
cură. JPS traduce yiţhăcf-lî prin „va râde din pricina mea“/„va 
râde pe seama mea", păstrând nuanţa ironică din Geneză 18:12. 
Versiunea Comilescu merge chiar mai departe, înlocuind ironia 
cu îngrijorarea, atunci când optează pentru expresia „va râde 
de mine". Dacă însă luăm în consideraţie râsul firesc al Sarei 
din prima parte a frazei, atunci şi bucuria celor care primesc 
vestea naşterii lui lsac ar trebui să fie la fel de genuină. 

21:7 „I-ar fi vestit": ebr. miile! , de la verbul mălai („a spune", 
„a vesti"), care apare doar în textele poetice. LXX are viitorul, „îi 
va da de veste". 

21:8 „A fost înţărcat": copiii erau de obicei înţărcaţi pe la 
vârsta de doi-trei ani. 

21:9 „Râzând": ebr. m'ţahecj, din nou aluzie la numele lui lsac 
(Yiţhăcj), însă forma de intensiv (piei) a verbului folosită aici 
tinde mai mult spre sensul de „a râde de“, „a-şi bate joc". LXX are 
aici paizonta, „jucându-se“, precizând şi tovarăşul dejoacă al lui 
Ismael: „cu lsac, fiul ei". 

21:10 „Izgoneşte-o": gestul Sarei e departe de a fi exemplar, 
dar grija lui Dumnezeu compensează şi răutăţile oamenilor 
(w. 17-20). 

21:12 „Ascultă glasul ei": ebr. fma b'cjdlâh ; acest îndemn 
divin este socotit de rabini o dovadă că Sara era profetesă (k Meg. 
14a), dar el aminteşte şi de obedienţa, în sens negativ, a lui Adam 
faţă de Eva (Gen 3:17). 

21:14 »în pustiul Beer-Şebei": LXX traduce toponimul „în 
pustiu, până la Fântâna jurământului" ( Phrear horkismou). 

21:16 „S-a aşezat, şi-a înălţat glasul şi a plâns": LXX are „s-a 
aşezat în faţa Iui, iar copilul, strigând, plângea", probabil armo¬ 
nizare cu versetul următor. 

21:17 După „glasul băiatului", LXX are în plus „din locul unde 
se afla“. 

21:19 fântână cu apă": LXX are „o fântână cu apă vie". 

21:22 „Abimelec şi Picol": între cele două personaje, în LXX 
apare şi un al treilea, „Ochozath, voinicelul său de nuntă". La 
fel la v. 32. 

21:23 „Urmaşii mei": LXX are „numele meu". 

21:25 „Unei fântâni": LXX are pluralul. 

21:31 „Beer-Şeba", ebr. b e 'er şeba : ar putea însemna „Fântâna 
jurământului" sau „Fântâna celor şapte", întrucât ebr. şeba 
aminteşte atât de cifra şapte, cât şi de jurământul celor doi, de 
unde şi o posibilă asociere între solemnitatea jurământului şi sa- 
cralitatea cifrei şapte. LXX traduce şi aici toponimul cu „Fân¬ 
tâna jurământului". 

21:32 „Ţara filistenilor": mulţi remarcă anacronismul sintag¬ 
mei, dat fiind faptul că invazia filistenilor în Asia Mică a avut 
loc abia în sec. XII. în plus, Abimelec este un nume semitic. 

21:33 „Un tamarisc": LXX are „un ogor". ♦ „a chemat nu¬ 
mele Domnului": expresia ebraică qârab'şem Y HWH apare frec¬ 
vent în relatările despre patriarhi, atunci când are loc sfinţirea 
unui altar. Invocarea Numelui Divin, prin rostirea solemnă a 
acestuia, era punctul culminant al ritualului, deoarece astfel 
Domnul devenea o prezenţă efectivă ( cf. Gen 4:26; 12:8; 13:4). 

21:34 „A locuit", ebr. găr: lit. „a locuit vremelnic". 

CAPITOLUL 22 

Cap. 22 este o povestire biblică de un mare dramatism şi de 
o mare încărcătură teologică, cunoscută în tradiţia iudaică sub 
numele de Acfedah (legarea), de la verbul agad („a lega", vezi 
Gen 22:9). Evreii îl recită cu ocazia sărbătorii Roş Haşşânâ h ; creş¬ 
tinii însă văd în Isac purtându-şi legătura cu vreascuri pe umeri 
prefigurarea (typos) lui Hristos pe drumul Golgotei. Acest text 
a inspirat numeroşi artişti, dar şi filozofi, printre care pe Kirke- 
gaard, cel care-1 numeşte pe Avraham, în Frică şi cutremur , „cava¬ 
lerul credinţei", o credinţă izvorâtă dintr-o supunere absolută 
în faţa unei voinţe divine care pare să sfideze logica umană. 

22:1 „L-aîncercat pe Avraham": într-o vreme când tatăl avea 
drept de viaţă şi de moarte asupra copiilor săi, încercarea se 
referă de fapt la încredere: Isac era fiul făgăduinţei, Dumnezeu 
l-a dăruit şi acum pare a-1 lua înapoi! 

22:2 „Pe singurul tău [fiu]“: LXX are „pe cel iubit"; aceeaşi 
echivalare la w. 12 şi 16. ♦ „pleacă", ebr. lek-l e kă: se reia aici for¬ 
mula din 12:1 cu care patriarhul este chemat de Dumnezeu să 
plece din ţara sa. ♦ „Ţinutul Moria" (ebr. 'ereţhammoriyyâ 1 '): LXX 
interpretează toponimul ca „ţinutul de sus“/„ţinutul înalt" (he ge 
he hypsele); cum textul ebraic ( Vorlage) pe care l-a avut la înde¬ 
mână Ieronim (sec. IV), atunci când a realizat Vulgata , nu era încă 
vocalizat, el a citit „ţinutul Vedeniei" (ferra Visionis); Symmachus 
şi targumul Pseudo-Ionatan au „muntele închinării". PenS are 
„ţinutul Moreh" (’ereţ hammdreh ), pe care unii l-au pus în legă¬ 
tură cu toponimul din 12:6 (deşi în PenS acesta e scris MWR’), 
considerând că s-ar referi la muntele Garizim (cf CE 173, suppl., 
2015, pp. 12-13). Localizarea geografică a muntelui Moria este 
încă disputată, deşi 2 Cron 3:1 îl asociază cu muntele Templului, 
unde se află astăzi Domul Stâncii. 

22:6 „Cuţitul": lit. „despicătorul" ( hammaakelet ). Probabil 
era un cuţit din silex, un cuţit sacrificial (ca cel folosit de Ţipora 

în Ex 4:24, deşi acolo este alt termen, ţor ), pentru că metalul era 
privit ca impur în vremea aceea. Cuţitul de metal a intrat în 
uzul cultic pe scară largă începând cu perioada monarhică 
timpurie, deşi cuţitul de silex a continuat să fie folosit în paralel 
până cel puţin în perioada haşmoneică, pentru că era mai ieftin 
şi tăia mai bine decât cel de metal. Grecescul mdchaira folosit 
aici de LXX are şi înţeles de „cuţit cultic" (vezi LSJ). în inter¬ 
pretarea tipologică, Isac este prefigurarea lui Isus pe drumul 
Golgotei (Origen, Omilii la Geneză, VIII.6); în iudaism, Isac devine 
prototipul martirului evreu, „cel care-şi cară crucea pe umăr“ 
(Gen. Rab. 56.3). 

22:8 „Dumnezeu va vedea" (lit. „D. îşi va vedea* 4 ): ebr, ’elohim 
yir’e h llo, aici cu sensul de „Dumnezeu va purta de grijă**. Acesta 
este laitmotivul întregului capitol, rostul său fiind acela de a 
ilustra încrederea absolută a lui Avrahamîn Domnul, încredere 
care, prin temerea şi ascultarea patriarhului faţă de Dumnezeu, 
se transformă în credinţă. 

22:12 „Să nu-ţi întinzi mâna asupra băiatului**: cuvintele 
îngerului subliniază şi faptul că Dumnezeu interzice jertfele 
omeneşti, practicate de popoarele din zonă. ♦ „Acum ştiu că te 
temi de Dumnezeu, întrucât nu l-ai cruţat pe fiul tău, pe singu¬ 
rul tău [fiu], pentru mine!**: în Vechiul Testament, frica de Dum¬ 
nezeu înseamnă ascultarea de bunăvoie a poruncii Acestuia, aşa 
cum face Avraham atunci când pune voinţa divină mai presus 
de dragostea paternă, trecând cu succes a zecea şi ultima sa 
încercare, după tradiţia midraşică. 

22:13 »î n spate": critica textuală propune ’ehăd („un") în loc 
de ’ahăr („după", „în spate") din TM, întemeiată fiind pe alte 
izvoare (LXX, PenS, Syr. şi unele targumuri). 

22:14 „Adonai-yire u : ebr. YHWH yir'e 1 ', „Domnul vede/va 
vedea". LXX traduce „Domnul a văzut". ♦ „(în muntele) Dom¬ 
nului se va purta de grijă": în original, YHWH yiră V\ nuanţa 


284 BIBLIA DUPĂ TEXTUL EBRAIC 

impersonală sugerând o anumită ambiguitate: „în muntele Dom¬ 
nului se va purta de grijă" sau „în munte, Domnul va purta de 
grijă". Formele verbale yir’e 1 ' şi yeră’e h trimit prin sonoritate la 
toponimul Moria, munte care în tradiţia iudaică este asociat cu 
muntele Templului, unde credincioşii se înfăţişează înaintea 
Domnului, primind în schimb „purtarea de grijă" a Acestuia 
(NET, n. ad loc.). ♦ LXX are „pe munte Domnul s-a arătat". 

22:16 „Rostirea Domnului": ebr. n e ’um-YHWH. 

22:17 „Poarta": în lumea semitică, poarta (şaar) nu se referea 
atât la extremitatea propriu-zisă a cetăţii sau la hotarul acesteia, 
cât Ia cel mai important spaţiu public, similar fiind agorei gre¬ 
ceşti sau forului roman. Aici se afla Lot când cei doi îngeri intră 
în Sodoma şi tot aici se întruneşte sfatul bătrânilor („poarta 
poporului") s-o accepte pe Rut, moabita (Rut 4:11). Unii comen¬ 
tatori leagă expresia „a sta la poarta cetăţii" de exercitarea unei 
funcţii juridice ( cf 2 Sam 19:8; Ier 26:10; 38:7; 39:3). Probabil dintr-o 
sursă semitică (arabă) similară provine şi sintagma „înalta Poartă", 
prin care se ilustrează atât poziţia strategică a Istanbulului, cât 
şi rolul lui politic. LXX are „cetăţile". 

22:24 „Concubina": ebr. pilegeş denumeşte concubina care, 
spre deosebire de amă b (Gen 20:17), nu este roabă. 

capitolul 23 

23:1 „O sută douăzeci şi şapte de ani (lit. „o sută de ani şi două¬ 
zeci de ani şi şapte ani), [atâţia au fost] anii vieţii Sarei": insis¬ 
tenţa neobişnuită şi repetarea cu valoare de incluziune constituie 
un procedeu stilistic întâlnit şi în necrologurile lui Avraham şi 
Ismael (Gen 25:7.17). 

23:2 „Şi Sara a murit în Qiriat-Arba": numele ebraic Qiryat 
’arbd înseamnă „oraşul celor patru". LXX traduce primul element 

al numelui — „cetatea Arbok“ - şi adaugă localizarea geografică 
a cetăţii „care se află în vale 14 ( he estin en to. koilomati). 

23:3 „Fiii lui Het": nu este vorba de hitiţi, indo-europenii 
care au creat un întins imperiu în Anatolia, destrămat odată cu 
înfrângerea lor la Qadeş (1274 î.H.) de către Ramses II, ci mai 
degrabă de una din populaţiile canaanite ale vremii. 

23:6 „Căpetenie a lui Dumnezeu": n'si’ ’eîohlm desemnează 
nu doar o „căpetenie puternică" sau un şef de trib, aşa cum apare 
în unele traduceri, ci un lider a cărui autoritate provine de la 
Dumnezeu însuşi. ♦ LXX are „rege". 

23:8 „Dacă e vrerea sufletelor voastre": lit. „dacă se află cu 
sufletele voastre". 

23:9 „Peştera Macpela": LXX traduce toponimul - „peştera 
dublă" {cu două încăperi?); la fel la 25:9 etc. 

23:10 „în auzul": lit. „în urechile" ( b'ozney ). ♦ „La poarta ce¬ 
tăţii sale": LXX are doar „în cetate". 

23:11 „Nu": o lecţiune alternativă la Io' („nu") este Iu („de 
vrei", ,,rogu-te“), după cum apare în Targumul Pseudo-Ionatan. 
♦ Tripla Fepetiţie a verbului năţan („a da") este un procedeu 
retoric menit să genereze o ofertă din partea lui Avraham. ♦ 
„Nu, domnul meu": LXX are „Fii lângă mine, domnule". ♦ „în 
faţa fiilor poporului meu": LXX are „în faţa tuturor concetă¬ 
ţenilor mei". 

23:13 „Dacă vrei doar să m-asculţi": LXX are „fiindcă eşti de 
partea mea, ascultă-mă". ♦ „preţul": lit. „argintul" (kesep). ♦ „Pri¬ 
meşte de la mine": această repetiţie nu apare în LXX. 

23:15 „Sicii": un sidu ( şec/el ) reprezenta 5,712 g, fiind doar o 
unitate de măsură a greutăţii în epoca patriarhilor. Moneda 
omonimă de argint (14,54 g) apare abia în perioada persă. Valoa¬ 
rea este destul de mare, chiar pentru vremurile acelea, fiind de 
douăzeci de ori preţul unui sclav (Gen 37:28), însă Avraham, aflat 
într-o poziţie inferioară, ca străin, îşi dă seama că este mai 

înţelept să nu se tocmească. ♦ „Domnul meu, ascultă-mă“: 
LXX are „Nu, domnule, am ascultat". 

23:16 „După cum era preţul la negustori": „la cursul de 
schimb al negustorilor" (AYBC, WBC) sau „la preţul curent al 
pieţei" (NICOT). După Speiser, aceasta înseamnă că bunurile 
oferite la cumpărare erau calculate în funcţie de valoarea lor în 
argint, la vremea respectivă. TEV traduce: „patru sute piese de 
argint, după standardele de greutate folosite de negustori" 
(DBS Handbook Series). O traducere alternativă ar putea fi: „ce 
trecea peste [preţul] negustorilor". 

23:20 Şi astăzi la Hebron se află „mormintele patriarhilor". 

capitolul 24 

24:2 „Sub coapsa mea": ebr. tahaty'rekt. Jurământul cu mâna 
pe organele genitale este atestat şi în alte documente antice din 
zona Orientului Mijlociu. Acest gest consacră anumite hotărâri 
cu caracter familial, aşa cum este şi decizia de faţă a lui Avra- 
ham de a-şi trimite robul ca peţitor pentru fiul său. 

24:3 „Fiului meu": LXX precizează „Isac". La fel în v. 7. 

24:4 „Rudenia mea": ebr. moiedeţ, comunitate familială lăr¬ 
gită (cum ar fi cea compusă din Terah, Avraham şi Lot), dar infe¬ 
rioară faţă de miţpăhă 1 ', „gintă" sau „clan" (de ex. cel al lui Şem), 
sau faţă de şebeţ, „trib". Termenul poate desemna şi locul de 
naştere sau de baştină. Vezi supra 10:31; 11:28 şi 12:11. 

24:7 „Domnul, Dumnezeul cerurilor": LXX are „Domnul, 
Dumnezeul cerului şi Dumnezeul pământului". ♦ „Seminţiei 
tale": LXX are „ţie... şi seminţiei tale". 

24:8 „Să meargă după tine": LXX completează: „să meargă 
după tine în ţara aceasta". 

24:10 „Cămile": R. Alter (2004) vede aici un anacronism, dat 
fiind faptul că folosirea acestor animale apare atestată arheologic 

abia câteva secole mai târziu. ♦ „Aram Naharaim": numele în¬ 
seamnă „Aram al celor două Râuri* 4 , regiune din nordul Meso- 
potamiei. LXX are „Mesopotamia". 

24:11 „A lăsat... să se odihnească 44 ; lit. „a pus... să îngenun¬ 
cheze 11 . 

24:13 „Izvor 41 : lit. „ochiul [apei]". 

24:14 „Voi adăpa şi cămilele tale": LXX adaugă „până vor 
înceta să bea". 

24:15 „De vorbit": LXX specifică „în gând". 

24:19 „Vor bea pe săturate": lit. „au terminat de băut". 

24:20 „Urciorul": kad era probabil un vas de lut, cu o capa¬ 
citate de până la 5 litri, pe care femeile îl purtau fie pe umăr, fie 
pe cap. ♦ „apoi a alergat iar la fântână să scoată apă": alergarea 
Rebecăi spre fântână pentru a scoate apă unui străin aminteşte 
de graba lui Avraham, din episodul vizitei celor trei oaspeţi tai¬ 
nici Ia stejarii lui Mamre. Evenimentul ar putea sugera şi o 
scenă tipică de logodnă: mirele îşi întâlneşte soţia la o fântână, 
într-o ţară străină. 

24:21 „Rânduise cu folos": ebr. hahiţlîya, la cauzativ ( hijil ), 
lit. „făcuse să fie rodnică". 

24:22 „Inel pentru nas": LXX are „cercei". La fel la v. 30 şi 47. 

24:27 „Nu a îndepărtat": lit. „nu a părăsit". ♦ „bunăvoinţa 
şi adevărul", ebr. hesed we’emeţ: alăturare frecvent întâlnită care 
exprimă dragostea statornică a lui Dumnezeu faţă de om; ca şi 
ţedecj w'şăldm („dreptatea şi pacea"), sintagma mai poate descrie, 
în oglindă, însuşirea fundamentală a omului care se teme de 
Domnul (Ps. 85/84:11). De aceea expresia face parte şi din ter¬ 
minologia Legământului. LXX are aici dikaiosyni kat aletheia , 
„dreptate şi adevăr", la fel Ia v. 49. 

24:30 Laban îşi arată lăcomia încă de acum. Mai târziu, nu 
va ezita să-l înşele pe lacob, fiul surorii sale, pentru a-şi mări 


averea. 

24:31 „Binecuvântatul Domnului": se poate înţelege şi „bine¬ 
cuvântat (este/fie) Domnul", după cum apare în LXX. 

24:33 „(Până ce nu) voi spune ce am de spus": lit. „voi cu¬ 
vânta cuvintele mele". LXX traduce fidel: „voi grăi vorbele 
mele" (ta rhemată mou). 

24:35 „Şi s-a îmbogăţit": lit. „şi s-a mărit" ( wayyigdăl). 

24:36 „La bătrâneţea ei": lit. „după îmbătrânirea ei", LXX şi 
PenS au „după ce el a îmbătrânit". 

24:38 „Familia mea": ebr. mişpahti („clanul meu" sau „ginta 
mea"). Se înlocuieşte referinţa geografică din v. 4 cu una comu¬ 
nitară, care trimite la legătura de sânge. 

24:40 „înaintea căruia am umblat": LXX are „înaintea căruia 
am fostbineplăcut". 

24:41 „Jurământul": LXX are la prima ocurenţă „blestemul", 
iar la a doua, „jurământul". 

24:43 După „izvor", LXX are în plus: „iar fiicele oamenilor 
din cetate vor ieşi să scoată apă". ♦ „tânăra": ebr. i almă h denu¬ 
meşte în general o fată sau o tânără femeie căsătorită dar care 
încă nu are copii; se referă aici la aceeaşi Rebeca, fecioara (b e tulâ h ) 
din v. 16. 

24:44 „Fiului stăpânului meu": în LXX finalul versetului 
este „pentru slujitorul său Isac şi din aceasta voi şti că te-ai mi¬ 
lostivit de stăpânul meu, Avraham". 

24:47 Relatarea robului schimbă ordinea în care s-au petre¬ 
cut lucrurile, întrucât acesta i-a dat mai întâi podoabele şi abia 
mai târziu a întrebat-o de familia ei. în faţa auditoriului, el îşi 
adaptează însă discursul, favorizând legătura de sânge în raport 
cu virtuţile personale ale Rebecăi. 

24:48 „M-am plecat şi m-am închinat": LXX are „fiind mul¬ 
ţumit, m-am închinat". ♦ „calea dreaptă": lit. „calea adevăru¬ 
lui". ♦ „s-opeţesc“: lit. „s-o iau" (lăcjahaţ). ♦ „fiica fratelui": Rebeca 

este nepoata, iar nu fiica lui Nahor, fratele lui Avraham aşa 
cum aflăm din versetul anterior. 

24:49 „(Bunăvoinţă şi) credincioşie u : ebr. ’emeţ circumscrie 
o sferă care cuprinde „fidelitate 1 *, „statornicie**, „fiabilitate**, 
„credincioşie**, „adevăr**. Am preferat aici „credincioşie**, deoa¬ 
rece contextul sugerează sensul de loialitate a rudelor lui Avraham 
faţă de acesta. ♦ „ca s-o apuc la dreapta sau la stânga**: sensul 
ar fi „să ştiu încotro s-o iau“; se simte însă şi o nuanţă în plus: 
dreapta conotând o decizie favorabilă, iar stânga, una potrivnică. 

24:50 „Şi Betuel**: menţionarea neaşteptată a lui Betuel este 
o inserţie târzie, el fiind deja „adăugat Ia neamul său** la vremea 
acestor întâmplări. Rabinul David Qimhi, vestitul comentator 
provensal din secolul XII, sugerează că bătrânul Betuel lăsase 
afacerile familiei în mâna fiului său. ♦ „să-ţi grăim nici de rău, 
nici de bine** (lit. „...rău sau bine**): LXX are „să-ţi răspundem 
[cu] un rău la un bine**. 

24:53 „Podoabe**: k'li desemnează „vase** sau obiecte de preţ. 

24:54 „Lăsaţi-mă să mă duc**: lit. „trimiteţi-mă“ (şail'hutil). 

24:55 „Câteva zile, vreo zece**: ebr. yămim o ’ăsor, lit. „zile sau 
zece**, expresie care nu mai apare în alt loc. După unii comen¬ 
tatori medievali, yămim poate însemna şi un an de zile, iar atunci 
ar fi vorba aici de zece luni, iar nu de zece zile. 

24:57 „Să auzim din gura ei“: lit. „să întrebăm gura ei**. 

24:59 „Pe doica ei“: v. 61 amplifică: va fi vorba de „slujnice**. 
♦ LXX are „şi bunurile ei“. 

24:60 „Poarta**: LXX explicitează prin „cetăţile**. 

24:62 „Isac venise dinspre Beer-Lahai-Roi“: LXX precizează 
că patriarhul s-a întors „prin pustie** (diă tes eremou) la „fântâna 
viziunii** (phrear tes horaseos), traducerea grecească a toponi¬ 
mului ebraic (vezi şi nota la 16:14) - la fel la 25:11; LXX traduce, 
de asemenea, Neghevul, prin liba („miazăzi**). 

24:63 „Să cugete": ebr. lăsuah, infinitivul construct al verbu¬ 
lui suh, un hapax legomenon, a cărui traducere rămâne, până 
astăzi, o simplă supoziţie (după unii ar putea însemna „a medita", 
după alţii, „a se plimba"). 

24:64 „S-a dat jos": lit. „a căzut" de pe cămilă. 

24:65 „S-a acoperit": deşi fecioarele evreilor nu purtau văl, 
exista obiceiul ca mireasa să-l poarte în prezenţa mirelui. 

24:67 întrucât nu se face nici o menţiune despre Avraham, 
se poate ca acesta să fi decedat între timp. ♦ „în cortul": LXX 
are „în casa". 


capitolul 25 

25:8 „Şi îndestulat": LXX, PenS şi Syr. au „şi sătul de zile". 

25:12 „Urmaşii": în original, tdl'ddţ („generaţiile"), s-a tradus 
şi ca „genealogie", „obârşie" sau „stirpe" etc., în funcţie de context, 
sfera semantică a termenului cuprinzând toate acestea. 

25:18 „Aşur": Asiria. ♦ „s-apus": lit, „acăzut" ( năpăl ), care ar 
putea fi redat şi prin „s-a proptit" sau „s-a înfipt". Versetul reia 
binecuvântarea îngerului Domnului din Geneză 16:12 (w e> al-pney 
kol-ehă w yişkon ) adresată lui Ismael, numai că verbul şăkan („a 
locui") este înlocuit aici cu năpăl („a cădea"). Din contextul 
acestei binecuvântări, în care Ismael este asemuit cu un „măgar 
sălbatic", putem deduce că stabilirea acestuia tocmai în faţa 
fraţilor săi este un act de sfidare, prin care Ismael arată cum anu¬ 
me „mâna lui este împotriva tuturor". 

25:20 „Padan-Aram": LXX are „Mesopotamia". ♦ „arameul": 
LXX are „sirianul": la fel mai jos (de ex. 28:5). 

25:21 „S-a rugat": sensul este mai degrabă „a mijlocit", de la 
verbul atar , „amijloci", „aintercede". ♦ „Domnului... Domnul": 
LXX are: „Domnului... Dumnezeu". 

25:22 „Se băteau": în LXX, „săreau/ţopăiau".* „de ce tocmai 
mie?": ebr. lămmă zzJ' andki, lit. „de ce aceasta eu". ♦ „şi s-a dus 
să-l întrebe pe Domnul": în targumuri apare glosa: „s-a dus la 
casa de învăţătură a marelui Şem" (= „Marele Nume", metoni¬ 
mie pentru Domnul). 

25:23 „Cel mare va sluji celui mic": manifestare a 
„paradoxului divin" (vezi n. la Gen 4:3-5). Aici se întrezăreşte 
viitoarea animozitate dintre israeliţi şi edomiţi. 

25:25 „Roşcat": ebr. ’admonî , de unde şi Edom, nume eponim 
pentru urmaşii lui Esau. O altă explicaţie o găsim mai jos, în 
versetul 30, unde Esau primeşte porecla Edom (adom) de la 
culoarea fierturii pentru care şi-a vândut dreptul de întâi-născut 
lui Iacob. 

25:26 „Iacob": Ya ‘ac\ob este un nume teoforic care înseamnă 
„Domnul veghează" sau „Domnul vine după (= ţine spatele)"; 
dar aici trimite şi la incidentul de la naştere: ar fi deci şi „cel 
care apucă de călcâi", de la ‘acjeb {„călcâi") sau „cel careînşală", 
dacă luăm în consideraţie rădăcina comună cu acjob („înşelător", 
cf. Ier 17:9). 

25:27 „Vânător iscusit": lit. „om care cunoştea vânatul". ♦ 
„om la locul lui": ebr. tâm, „complet", „întreg [la mintej", adică 
„neîmprăştiat", „integru"; LXX echivalează cu dplastos, „nepre¬ 
făcut", termen care, în tradiţia monastică, ajunge să desemneze 
condiţia preliminară a celui care se roagă având „paza minţii". 
♦ „în corturi": LXX are „în casă". 

25:28 „îi plăcea vânatul lui": lit. „era cu vânatul la gura lui". 

25:29 „Iacob fierbea o fiertură": ebr. w ayyâzed nâzîd, con¬ 
strucţia poate sugera că Iacob „întindea o cursă culinară"; în 
mod ironic, vânătorul Esau devine vânat. 

25:30 „Să înfulec": de la verbul laaţ, „a înghiţi pe nerăsuflate", 
folosit îndeobşte în legătură cu animalele; LXX are „să gust". 

25:32 „Trag să mor": lit. „mă duc" ( holek). 

CAPITOLUL 26 

26:1 Menţionarea filistenilor în naraţiune este anacronică: 
vezi şi nota la 21:32. 

26:3 „Toate ţinuturile acestea": LXX are „toată ţara aceasta". 
La fel la v. 4. 

26:5 „Rânduielile, poruncile, legiuirile şi învăţăturile mele": 
în textul ebraic mişmarti miţwoţay hugqdţay w'tordţây. Enume¬ 
rarea faptelor virtuoase ale lui Avraham ar putea fi o referire la 
Aqedah (Gen 22:15-18). Autorul foloseşte termeni canonici stră¬ 
ini lui Avraham, însă familiari contemporanilor săi. în timp ce 
unii rabini rezolvă anacronismul susţinând că patriarhul împli¬ 
nise întreaga Lege chiar înainte de a fi dată (m. Qiddushin 4:14), 
critica textuală găseşte aici dovada că acest text a fost scris după 
cel care relatează primirea Torei. 

26:6-11 Acest fragment reprezintă ultima variantă a poves¬ 
tirii despre patriarhul care încearcă să-şi salveze viaţa prezen¬ 
tând-o pe soţia sa drept soră ( cf . Gen 12:10-20; 20:1-18), şi 
singura în care aceasta nu ajunge în palatul regelui. 

26:8 „Se hârjonea": lit, „o făcea să râdă" ( m'ţaheq ). Probabil 
Isac se purta cu Rebeca într-un mod care bătea la ochi; „hârjoa- 
na“ lor nu era lipsită de o anumită componentă erotică. 

26:10 „Vinovăţie": LXX precizează: „păcat din neştiinţă" 
( dgnoia ). 

26:12 „A secerat": lit, „a găsit". ♦ „O sută de măsuri": LXX are 
„orzul [înmulţit] de o sută de ori". 

26:14 «Slugi": lit. „servitorime" (ebr. abuddăh). LXX are 
„ogoare". 

26:19 „în vale": LXX oferă şi un toponim - „în râpa Gerarei". 
♦ „apă vie": ebr. mayim hayyîm ; expresia desemnează apa proas¬ 
pătă de izvor (cf. Cânt 4:15). 

26:20 „Zicând: A noastră este apa!"; LXX, ca în multe alte 
cazuri, are discursul indirect - „zicând că a lor este apa“. ♦ 
„Eseq“: de la verbul asaq („a se certa“); LXX va fi citit 1 ăşacf („a 
nedreptăţi 14 ) traducându-1 prin adiki'a, „nedreptate 11 . 

26:21 în LXX începutul versetului este: „Mutându-se Isac 
de acolo, a săpat... 14 ♦ „Sitna 14 are în ebr. sensul de „împotrivire 41 : 
LXX traduce toponimul prin Echthria, „duşmănie". 

26:22 „Ne-a lărgit": ebr. hirhîb, forma de hifil a verbului 
răhab, „a lărgi", de unde şi numele fântânii - Rehovot. ♦ LXX 
traduce şi aici toponimul prin Eurychoria, „Locul întins". 

26:23 „Beer-Şeba": LXX traduce cu Phrear toii horkou, 
„Fântâna jurământului". 

26:24 „Dumnezeul lui Avraham": este firesc ca pentru o 
populaţie tribală divinitatea să fie legată de strămoşi, nu de un 
teritoriu. 

26:26-33 Această povestire şi cea din cap. 21 sunt socotite de 
biblişti ca fiind două versiuni diferite ale aceluiaşi episod biblic. 

26:26 „Prietenul": LXX are nymphagogos, „vomicel de nuntă" 
( cf. 21:22). 

26:29 «Nu ne-am atins de tine": LXX are „Nu te-am primit 
cu scârbă". ♦ „şi te-am lăsat să pleci": ebr. wann'şallehakă, în¬ 
semnând „şi te-am trimis", variantă mai apropiată de adevărul 
izgonirii lui Isac din Gherar. 

26:31 „I-a petrecut": lit. „i-a trimis". 

26:32 „l-au spus: Am dat de apă!": LXX are „Au spus: N-am 
dat de apă": traducătorii vor fi citit lo\ „nu", acolo unde TM are 
Io, „lui". 

26:33 ..Şiva": ebr. şiba h , „şapte"; „jurământ": LXX traduce ter¬ 
menul prin „jurământ", de aceea toponimul apare ca „Fântâna 
jurământului". 

26:34 Elon hititul: în LXX personajul este „heveu". 

26:35 „Ele au pricinuit amărăciune lui Isac şi Rebecăi": lit. 
„ele au fost o amărăciune pentru duhul lui Isac şi al Rebecăi". 
Critica textuală atribuie versetele 34-55 sursei P (preoţeşti), 
considerându-le prologul fragmentului 27:46-28:9; se oferă un 
motiv în plus pentru preferinţa arătată lui Iacob. Căsătoria cu 
femei străine va fi văzută pe parcurs ca o mare primejdie de 
cădere în idolatrie, cu consecinţe dezastruoase pentru tot po¬ 
porul {cf. de ex. 1 Regi 11:1-13, despre Solomon). ♦ Referinţa genea¬ 
logică din 36:2-4 îl menţionează pe Ismael ca tată al lui Basemat, 
iar nu pe Elon. Fiica acestuia din urmă este Ada, iar Iudit lip¬ 
seşte din text. ♦ LXX are „...se certau cu...“. 

CAPITOLUL 27 

27:1-2 Aceste versete introduc scena „patriarhul pe patul 
de moarte": scene similare apar şi în Geneză 49-50; Deutero- 
nom 31-34. 

27:1 „Ochilor săi le slăbise vederea": orbirea lui Isac face 
posibilă viitoarea înşelăciune. Isac, un om care dă prioritate gus¬ 
tului (25:28) şi pipăitului (26:8), rămâne fără vedere la bătrâneţe. 
Pe parcursul acestui episod, el se va baza în mod succesiv pe 
gust, pipăit, miros, ignorând auzul, cel de-al patrulea simţ al trupu¬ 
lui, care îi rămăsese încă activ, în încercarea de a-1 identifica pe 
fiul său, aşa-zis întâi-născut. în tradiţia iudaică, auzirea Cuvân¬ 
tului este forma principală de percepere a Revelaţiei. ♦ „fiule", 
lit. „fiul meu". 

27:3 „Ia-ţi armele", lit. „ridică-ţi armele". 

27:4 „Mâncare gustoasă": ebr. maţammm are (prin pluralul 
său) un caracter generic, precum românescul „delicatese". ♦ „ca 
să te binecuvânteze sufletul meu": ebraicul napşi („sufletul meu") 
funcţionează adesea ca un sinonim cu caracter solemn al pro¬ 
numelui personal de persoana întâi singular („eu"). Am preferat 
traducerea literală, caracterul solemn al binecuvântării dedu- 
cându-se din context. 

27:5 „Rebeca însă asculta pe când Isac vorbea către Esau": 
potrivit convenţiei naraţiunii biblice, într-o conversaţie pot fi 
numai doi interlocutori (unul dintre ei putând fi un grup de 
oameni către care o persoană se adresează şi care oferă un răs¬ 
puns colectiv). în lumina acestei convenţii, episodul, preponde¬ 
rent dialogic, este structuratîn cinci scene (dialoguri): Isac-Esau 
(27:1-4), Rebeca-Iacob (27:6-13), Iacob-Isac (27:18-29), Isac-Esau 
(27:31—40), Rebeca—Iacob (27:42-45), urmate de un scurt dialog 
de tranziţie dintre Rebeca şi Isac (27:46) şi o ultimă scenă dintre 
Isac şi Iacob (acest al şaptelea dialog întinzându-se pe primele 
patru versete din capitolul următor, respectiv 28:1-4). Primele 
două dialoguri pun în scenă, în mod contrastant, convorbirile 
dintre fiecare părinte şi fiul său preferat, Isac şi Rebeca fiind 
puşi în dialog abia în penultima convorbire. De observat că nu 
există dialog între cei doi fraţi sau între Esau şi mama sa, Rebeca. 
în acest pasaj, cuvântul „binecuvântare" (ebr. b e râkâ h ) este repe¬ 
tat de şapte ori. ♦ „ca să vâneze [ceval vânat [şij să aducă": LXX 
are „ca să vâneze [ceva] vânat pentru tatăl său" (tâ. patri autoii), 
ceea ce ar corespunde, potrivit aparatului critic al BHS, unui 
ebr. l e abîw/l e 'âbîhu (în loc de TM 1 ‘hâbî ); varianta „să aducă", 
lipsită de complement, nu este tipică pentru ebraica biblică. 
Totuşi, chiar dacă LXX are avantajul unei lecturi complete din 
punct de vedere sintactic, în continuare în text se va insista în 
mod repetat pe verbul „a aduce", ca parte esenţială a indicaţiilor 
date de Isac Iui Esau, fiul său cel mare. 

27:6 „Fiul ei“: LXX adaugă „cel mic", stabilind astfel o sime¬ 
trie cu Isac care „l-a chemat pe Esau, fiul său cel mare" (27:1). 

27:7 „în faţa Domnului”: adaosul făcut de Rebeca citându -1 
pe Isac evidenţiază înaintea fiului ei, Iacob, semnificaţia irevo¬ 
cabilă a binecuvântării pe care ea doreşte ca el să o dobândească 
în detrimentul fratelui său. ♦ „înaintea morţii mele", lit. „în faţa 

morţii mele“, ebr. lipne moţi, citat aici de Rebeca, va fi parafrazat 
în 27:10. 

27:8 „Acum": se stabileşte în text o simetrie verbală prin 
folosirea de către Rebeca a acestei expresii (ebr. w e, attă h ) cu care 
şi Isac îşi începuse instrucţiunile către Esau, fiul său. 

27:9 „(Doi iezi) buni", ebr. tobim, adjectiv pe care tradu¬ 
cătorii îl redau atât prin „buni", cât şi prin „aleşi", sau „tineri". 
Opţiunea de traducere prin „buni" pare mai potrivită, ţinând 
cont de aria semantică foarte largă a acestui adjectiv. ♦ în LXX, 
cei doi iezi trebuie să fie în plus şi „fragezi" (gr. hapalous). 

27:12 „Mă va pipăi": ebr. măşaş este folosit şi într-un episod 
ulterior, când Laban „scotoceşte" (- caută pe bâjbâite) prin 
cortul Rahelei, în încercarea de a descoperi terafimii furaţi de 
fiica sa (31:34). ♦ „voi aduce peste mine blestem, iar nu binecu¬ 
vântare": prudenţa lui Iacob vădeşte faptul că el este deplin 
conştient de înşelăciunea pe care este îndemnat să o săvârşească. 

27:13 „Peste mine [să cadă] blestemul tău, fiule": răspunsul 
îndrăzneţ al Rebecăi este interpretat de către unii comentatori 
ca o dovadă de fermitate. Dacă se ţine cont de faptul că binecu¬ 
vântările (şi blestemele) sunt irevocabile (aşa cum se vede în cele 
ce urmează), aceste cuvinte ale mamei lui Iacob sunt mai ales 
menite să-l încurajeze pe acesta, să-l determine să rişte, în ciuda 
pericolului demascării la care inevitabil se va expune. înşelăciu¬ 
nea pusă la cale de Rebeca nu rămâne fără consecinţe. în cazul 
soţiei lui Isac, justiţia se manifestă mai ales pe plan literar: 
personajul este „retras" din scenă în mod misterios, el nemaiju- 
când nici un rol după cap. 27. Absenţa oricăror informaţii despre 
sfârşitul ei îl face pe cititor să se întrebe dacă nu cumva „bleste¬ 
mul" care vine asupra Rebecăi este intrarea personajului într-un 
con de umbră şi căderea lui în uitare. într-o cultură care pune 
un mare accent pe jelirea celui mort, tăcerea autorului biblic cu 

privire la moartea şi îngroparea Rebecăi constituie echivalentul 
unei damnatio memoriae la nivel literar. 

27:18 „S-a dus": LXX, Syr. şi Vulg. au „[le-]a adus", fapt ce 
presupune o diferenţă de vocalizare: w ayyăba (la forma hijîl), 
faţă de TM wayyăbo (la forma cjal). ♦ „Cine eşti tu, fiule?" este 
traducerea literală a întrebării lui Isac. Sensul ar fi: „Care dintre 
fiii mei eşti tu?“ 

27:19 „Sunt eu, Esau, întâiul tău născut": Nahum Sama ob¬ 
servă că naratorul evită să-l numească pe Esau „întâiul născut", 
folosind în schimb „fratele mai mare" (apud Alter, 2004, ad loc.). 
încercând să-l disculpe pe Iacob, rabinii propun o lectură a 
versetului cu altă punctuaţie şi intonaţie, modificând, prin 
aceasta, sensul frazei: „Eu sunt! Esau este întâiul tău născut" 
( Tanh ., ed. S. Buber, 131). ♦ „scoală, rogu-te, şezi...": abia aici tex¬ 
tul indică mai clar starea de sănătate precară a bătrânului Isac: 
el nu este numai orb, ci şi ţintuit Ia pat. 

27:24 Particula interogativă nu apare în TM (nici în LXX), 
caracterul interogativ al cuvintelor lui Isac fiind presupus din 
context. Ea apare în PenS (ebr. H’TH). ♦ „eşti tu", lit., „tu acesta": 
ca în v. 21. ♦ „Eu sunt": spre deosebire de v.i9, de această dată Iacob 
răspunde simplu afirmativ. 

27:25 „Din vânatul fiului meu": LXX, Vulg. şi Cartea Jubile- 
elor au „din vânatul tău, fiule". 

27:26 „Apropie-te şi sărută-mă, fiule!": şi acest ultim „test" al 
lui Isac va eşua, „mirosul veşmintelor" lui Esau cu care era îm¬ 
brăcat Iacob îl va determina pe tată să-i ofere binecuvântarea. 

27:27 „Ogor": PenS, LXX şi Vulg. adaugă „îmbelşugat". 

27:28-29 Binecuvântarea lui Isac vizează bunăstarea (v. 28) 
şi stăpânirea (v. 29). ♦ „popoare... neamuri": al doilea termen 
este în ebr. l e ’ummim, sinonim arhaic al primului termen, ammîm. 
LXX are „neamuri... căpetenii". ♦ „fraţilor tăi": TM se referă 
la întreaga descendenţă a lui Esau; LXX are însă „fratelui tău". 



298 BIBLIA DUPĂ TEXTUL EBRAIC 

♦ „fiii mamei tale“: LXX are „fiii tatălui tău". ♦ „Cei ce te bles¬ 
temă să fie blestemaţi, iar cei ce te binecuvântează să fie bine¬ 
cuvântaţii 14 : deşi binecuvântarea lui Isac se deosebeşte de modul 
uniform în care sunt formulate binecuvântările/făgăduinţele 
patriarhale, această ultimă parte a ei este un ecou al binecuvân¬ 
tării divine asupra lui Avram, din 12:3. 

27:30-40 Imediat după binecuvântare, apare şi Esau, dar 
este prea târziu. Binecuvântarea lui Isac este irevocabilă, insis¬ 
tenţa şi implorarea lui Esau aducându-i doar o binecuvântare 
de alt fel. 

27:30 „Pe Iacob“: LXX are „pe Iacob, fiul său“. 

27:32 „Eu sunt fiul tău cel întâi-născut, Esau“: spre deosebire 
de cuvintele lui Iacob (v. 19), dreptul lui Esau este afirmat aici 
înainte de numele propriu. 

27:33 „Şi binecuvântat va fi“: patriarhii fiind oameni ai lui 
Dumnezeu, binecuvântările lor au efect precum cuvintele pro¬ 
feţilor. ♦ Conştientizând că a fost amăgit, Isac nu se mânie, ci 
constată că aceasta a fost voia lui Dumnezeu, căreia i se şi supune 
[cf. w. 35,37). 

27:35-36 Esau face referire la relatarea din 25:29-34, oferind 
propria interpretare pentru numele lui Iacob (ebr. Yaaqob). 
Numele lui Yaaqob y „cel care apucă de călcâi 4 ', capătă în lim¬ 
bajul lui Esau o nouă etimologie: „înşelător" (ebr. 'aqdb); vezi şi 
nota la 25:26. 

27:36 „Oare pentru că numele... 44 : LXX are „Pe bună dreptate 
s-a numit..." ♦ „m-a înşelat 44 , lit. „m-a lovit cu călcâiul 44 . Verbul 
ebr. aqab trimite la cineva care „înşală", care foloseşte diferite 
„artificii 44 pentru a dobândi ceea ce de drept nu i se cuvenea lui, 
ci altuia. Aceasta este o altă etimologie a numelui lui Iacob, 
prima fiind dată în 25:26 (vezi şi nota). ♦ „[dreptul de] întâi- 
născut 44 (ebr. BKRTY) şi „binecuvântarea" (ebr. BRKTY) consti¬ 
tuie în ebraică un joc de cuvinte prin permutarea consoanelor 
reş (r) şi kaf (k), detaliu stilistic ce nu poate fi redat în traducere. 

27:37 „Iată, stăpân l-am pus... u : LXX aşază cuvintele lui Isac 
într-o frază amplă: „Dacă stăpân l-am făcut pe el... pentru tine 
ce să fac?" 

27:38 După cuvintele lui Esau, LXX are în plus katanychthen- 
tos de Isaak, „atunci Isac fiind străpuns [de părere de răul/rămâ¬ 
nând uluit". ♦ Esau însuşi este conştient că binecuvântarea, 
odată dăruită, nu mai poate fi retrasă, dar nădăjduieşte că tatăl 
său a păstrat una şi pentru el. 

27:39 Isac este înduplecat să mai rostească o binecuvântare, 
însă aceasta are mai mult caracterul unei prevestiri. Expresiile 
din binecuvântarea anterioară sunt folosite aici cu un alt sens. 
♦ „de": prepoziţia ebraică min („de", „de la") este folosită aici 
de două ori în sens privativ, sens confirmat şi de cuvintele lui 
Isac din v. 37 şi din v. 40. Vulg. însă a interpretat-o pozitiv: in 
pinguedine terrae et in rore caeli, „în grăsimea pământului şi în 
rouă cerului..." 

27:40 „Dar când te vei răzvrăti, vei sfărâma jugul lui de pe 
grumazul tău": această prevestire trimite la perioada de domnie 
a regelui Ioram (din luda), perioadă în care Edomul s-a eliberat 
pentru prima dată de sub dominaţia Regatului de Sud. Sub¬ 
jugat iarăşi în vremea regilor Amasia, Uzia şi lotam, Edomul şi-a 
câştigat în sfârşit independenţa în vremea domniei lui Ahaz. ♦ 
„te vei răzvrăti", PenS are t'dr, „a fi/deveni puternic" (ca şi Cartea 
Jubileelor); LXX are „te vei smulge". 

27:41-46 Aceste versete oferă o dublă motivaţie a plecării lui 

Iacob din Canaan: fuga de răzbunarea fratelui său şi căutarea 

unei soţii din neamul mamei sale. 

» 

27:42 „Se mângâie [cu gândul]": LXX are „ameninţă". 

27:43 „Fugi la Laban": LXX are „fugi în Mesopotomia, la 
Laban". 

27:44 „Şezi": cu sensul de „locuieşte", „stai". ♦ „câteva zile": 
ebr. yâmîm ’ahădim (o scurtă perioadă, puţine zile; cu acelaşi 

sens va fi folosit şi în 29:20). Rebeca îl îndeamnă pe fiul ei cel 
mic să se refugieze pentru puţină vreme la Laban, în Haran, 
evocarea unei perioade scurte de timp având menirea să-l con¬ 
vingă mai uşor pe Iacob. ♦ „se va îndepărta' 4 , lit. „se va întoarce", 

27:45 „Până când se va îndepărta de la tine mânia fratelui 
tău": aceste cuvinte par să fie o explicaţie, o dezvoltare a ultimei 
părţi a versetului anterior. Unii comentatori consideră că acest 
segment ar fi fost adăugat în text dintr-o altă sursă. ♦ „într-o 
singură zi“: cu alte cuvinte, Esau, ca ucigaş al fratelui său, ar fi 
la rându-i omorât de îndată, ca răzbunare a sângelui (vezi 9:6). 
Unii critici atribuie fragmentul 27:46-28:9 sursei sacerdotale, 
pe motiv că el contravine logicii povestirii din cap 27. R. Alter 
contestă această tendinţă de a identifica orice sursă dramatică 
din text drept o contradicţie ireconciliabilă subestimând 
resursele artistice ale autorului textului (cf, Alter, 2004, ad loc.). 

27:46 Acest verset face tranziţia către 28:1-9. * în LXX nu 
apare expresia „fiicele lui Het“. ♦ „la ce-mi [va mai folosi] viaţa?": 
aceste cuvinte, rostite de Rebeca la necaz, îşi găsesc o analogie 
în 25:22. 


capitolul 28 

28:2 „Du-te“: LXX are „fugi". ♦ „Padan-Aram": LXX echiva¬ 
lează adesea toponimul cu „Mesopotamia". 

28:3 „Dumnezeul Atotputernic", ebr. ’El Şaddai: vezi nota la 
17:1. LXX are „Dumnezeul meu". ♦ „popoare", ebr .amtnîm: LXX 
are „neamuri" (e'thne). 

28:4 După „Avraham", LXX precizează „tatăl meu". 

28:6 „Padan-Aram" este echivalat aici de LXX prin „Meso¬ 
potamia Siriei"; la fel la v. 7. ♦ „îl trimisese": LXX are „a plecat". 

28:10 „Beer-Şeba": ca şi în alte locuri, LXX traduce toponi¬ 
mul prin „Fântâna jurământului". 

28:11 „Apusese”: lit. „intrase” ♦ „una din pietre”: Raşi crede 
că Iacob a aşezat piatra lângă capul său, ca o barieră. J.R Fok- 
kelman observă că piatra devine un simbol personal al lui Iacob: 
piatra de la căpătâiul său, piatra pe care o ridică de pe fântână 
şi movila de pietre pe care o înalţă pentru a consfinţi înţelegerea 
încheiată cu Laban (cf Alter, 2004, ad loc.). 

28:12 „Scară”, ebr. sullăm, hapax în Biblie: R. Alter (2004) 
consideră că „scara lui Iacob” trebuie să fi fost o rampă cu trepte, 
asemănătoare celor de la ziguratele mesopotamiene, nu scara 
din imaginarul curent ori din iconografie. ♦ „atingea cerul”: 
spre deosebire de turnul Babei, unde atingerea cerului nu se 
realizează pentru că este o ambiţie trufaşă a omului, scara lui 
Iacob apare ca o cale pe care Dumnezeu vine la om. 

28:13 „Deasupra ei”: întrucât ebr. sullăm, „scară” este mas¬ 
culin, ebr. alăw poate însemna şi „deasupra lui (Iacob)”. ♦ După 
„Dumnezeul lui Isac”, LXX are în plus „Nu te teme”. 

28:14 „Te vei răspândi": LXX are „se va întinde ( sc. semin¬ 
ţia)” ♦ „apus”: LXX echivalează celălat sens al ebr. yăm, „mare”. 

28:15 »Ce ţi-am grăit”: LXX are „toate câte ţi le-am spus”. 

28:16 „Cu adevărat” nu apare în LXX. 

28:17 ..Casa lui Dumnezeu... poarta cerurilor”: pasajul se 
poate constitui şi ca o aluzie polemică faţă de Babilon şi templul 
lui ( bab-ilani = poarta zeilor): adevărata locuinţă a lui Dum¬ 
nezeu este la poporul său ales. 

28:19 „Bet-El”: LXX traduce toponimul: „Casa lui Dum¬ 
nezeu”. ♦ „dar... Luz”; ebr. ulăm luz: LXX pune ca nume pro¬ 
priu Ulamlus ! 

28:20 „A făcut o făgăduinţă”: LXX are „a înălţat o rugă¬ 
ciune”. ♦ „Dumnezeu”: LXX are „Domnul Dumnezeu”. 

28:21 „Va fi casa lui Dumnezeu”: LXX are „va fi pentru mine 
casa lui Dumnezeu”. 

CAPITOLUL 29 

29:10 „şi a rostogolit piatra": puterea herculeeană a lui Iacob 
aminteşte de puterea mamei sale, capabilă să care apă pentru 
zece cămile însetate. Imaginea unei fecioare care scoate apă din 
fântână este o indicaţie de cod despre iminenţa unei logodne. 
Iacob, spre deosebire de tatăl său, nu trimite un peţitor, ci este 
prezent el însuşi la fântână. Tot el este cel care îndepărtează 
piatra şi scoate apă pentru turmă. 

29:17 „Blânzi": acesta ar fi mai degrabă sensul ebr. rakkdţ, iar 
nu „slabi" sau „fără strălucire", cum apar în multe traduceri. LXX 
are, însă, astheneîs, „slabi". O descriere mai puţin flatantă găsim 
în Vulg: lippis (oculis), „(cu ochi) urduroşi". 

29:20 „Câteva zile": aceeaşi expresie, yămîm ’ahădîm, este 
folosită de mama lui, Rebeca, atunci când îl trimite la fratele ei 
(Gen 27:44). 

29:26 „Ca să se dea cea mică înaintea celei întâi-născute": 
Laban este instrumentul unei ironii dramatice, amintindu-i lui 
Iacob, involuntar desigur, că şi el se face vinovat de un lucru 
similar. Laban se referă la Lia nu ca la „fiica cea mare", ci ca la 
cea „întâi-născută" {Vkiră ] '), parcă tocmai pentru a atinge coar¬ 
da sensibilă a lui Iacob. Comentatorii au remarcat că întreaga 
poveste a schimbării mireselor este în ultimă instanţă un mod 
de a face dreptate: Iacob, înşelătorul, ajunge el însuşi înşelat, 
lipsit de vedere ca tatăl său, care se bizuia doar pe simţul tactil. 

29:27 „ţi-o vom da...“: aici traducerile oscilează, între echiva¬ 
larea literală şi cea cu singularul; unii vor fi interpretat ebr. 
nitfnă 1 ' ca pe un pasiv ( nifal ) la perfect pers. a IlI-a fem. - „şi îţi 
va fi dată şi cealaltă". 

29:32 „(Ea) i-a pus numele Ruben": de remarcat faptul că, la 
fel ca la începuturi (Gen 4:1.25), mama este cea care dă numele 
copilului, spre deosebire de cutuma ulterioară. Toate etimologiile 

numelor fiilor Iui Iacob sunt improvizaţii ad-hoc ale mamelor 
sau, altfel spus, etimologii populare. Ebr. ri ’iiben ar însemna 
„priviţi, un fiu!". 

29:33 „Simeon": ebr. şim'on e pus în legătură cu verbul şăma, 
„a asculta". 

29:34 „Levi": ebr. lewî e pus în legătură cu verbul lăwăh, „a 
lega", „alipi". 

29:35 „Iuda": ebr. y e huâăh înseamnă „va fi lăudat", de la 
yădah , „a lăuda", „a preamări". 

CAPITOLUL 30 

30:1 „Dă-mi fii, iar de nu, mor!": de obicei în Biblie primele 
cuvinte rostite de un personaj sunt definitorii pentru caracteri* 
zarea acestuia. în cazul Rabelei, nerăbdarea ei are şi o nuanţă 
premonitorie, prevestind sfârşitul ei prematur. 

30:3 „Să nască pe genunchii mei": formă arhaică de adopţie. 

30:6 „Dan": Numele este explicat pornind de la verbul din, 
„a judeca", „a face dreptate". S-ar putea totuşi ca originea să fie 
alta. Unii istorici (Y. Yadin) îi identifică pe daniţi cu Danuna 
sau Tanaia, popor al mării care apare în textele egiptene înce¬ 
pând cu Tuthmosis III şi Amenophis III (forma Tanaia), dar şi 
în special sub Ramses III (în forma Danuna). Danuna ar fi legat 
şi de Danaioi, numele obişnuit al grecilor dat de Homer. O ţară 
Danuna apare în sursele hitite şi în scrisorile de la El Amarna, 
situată în Cilicia (SE Turciei). Dacă ipoteza elenă este corectă, 
atunci daniţii ar fi la origine imigranţi micenieni, care au fost 
parte a „popoarelor mării", fiind învinşi de egipteni şi colonizaţi 
în Canaan. 

30:8 „Lupte mari şi grele am dus": lit. „luptele lui Dumnezeu 
m-am luptat". ♦ „Neftali", ebr. Naptăli („lupta mea") este explicat 

pornind de la verbul mptaJtî, „m-am luptat" (formă de nifal de 
la o rădăcină PTL). 

30:11 „Gad": numele îi este explicat în context prin ebr. gad, 
„noroc". Gadiţii sunt un trib din zona Galaadului şi a Mişorului 
(în Transiordania), menţionat în stela moabită a regelui Meşa 
(cca 830 î.H.): „Iar oamenii din Gad trăiau în ţara Atarot din 
vremuri străvechi, iar regele lui Israel a zidit Atarot pentru el“. 
Gadiţii devin aşadar parte din Israel (regatul nordic) abia când 
regele israelit Omri le cucereşte teritoriul, adică în sec. IX î.H. 
Odată cu ridicarea monarhiei moabite prin Meşa, teritoriul lor 
este cucerit de moabiţi şi populat cu colonişti aduşi din alte părţi. 

30:13 „Aşer": în context numele este explicat ca derivând de 
la oşer „bucurie". După o ipoteză formulată deja în sec. XIX (Max 
Muller), Aşer ar fi fost menţionat în texte egiptene din timpul 
lui Seti I (1294-1279), înainte aşadar de data clasică a exodului 
din Egipt (cca. 1250 î.H.). Ar însemna atunci că Aşer era un trib 
canaanit care nu a cunoscut exodul, dar a fost ulterior integrat 
în Israel. 

30:14 „Mandragore": rădăcina acestei plante antropomorfe 
era socotită un afrodiziac. Această calitate este evidenţiată în 
Cântarea Cântărilor printr-un joc de cuvinte între dudaim („man¬ 
dragora") şi dodîm („iubiţi"). 

30:18 „Isahar": numele (ebr. Yissăkar ) este derivat în context 
de la sâkar „plată". De altfel, şi LXX explică numele: „care în¬ 
seamnă «(răs)plată»". întreg numele ar însemna într-adevăr 
„bărbat al plăţii" (ebr. ’iş sâkar), adică „năimit", „angajat". Tribul 
Isahar ar fi fost aşadar la origine o comunitate de simbriaşi, aşa 
cum îl prezintă de altfel şi Geneza 49:14-15, unde este comparat 
cu un asin care îşi pleacă umărul sub povară şi se înhamă la corvezi. 

30:20 „Mă va cinsti": LXX are „mă va alege/prefera". ♦ „Za- 
bulon": în context numele este pus în legătură cu ebr. zebed, 
„dar", termen de origine aramaică, înrudit cu akkad. zubullu, 

„dar de logodnă", dar şi cu ebr. zâbal, „a cinsti" sau, după alţii, 
cu un omonim „a locui", „a rămâne". Sub forma Zabulanu apare 
ca nume de persoană în textele de imprecaţie egiptene. 

30:21 Lipsa unei etimologii pentru Dina nu înseamnă că 
acest verset provine dintr-o altă sursă, ci doar faptul că Dina 
nu va fi fondator eponim al vreunui trib. 

30:24 „losif": ebr. ydsep este pus în legătură aici cu verbul 
yâsap, „a adăuga", dar la versetul anterior pare a fi explicat prin 
verbul ’ăsap , „a lua". 

30:27 „Am cunoscut prin semne": ebr. năhaş înseamnă „a 
ghici", „a folosi divinaţia". LXX are oidmzomai, lit. „a ghici după 
zborul/după strigătul păsărilor". Unii au propus însă, prin ana¬ 
logie cu un verb akkadian asemănător, sensul de „am pros¬ 
perat". ♦ „datorită ţie": LXX are „prin venirea ta". 

30:30 „Cu [fiecare] pas al meu", ebr. l'raţflî, lit. „pentru picio¬ 
rul meu", expresie care admite diferite nuanţe de interpretare: 
„în urma mea", „pe seama mea", „oriunde mergeam" etc. 

30:32 „Voi trece... scoţând": Syr. are, de asemenea, un verb 
la pers. I, urmat de infinitiv absolut; LXX are însă „să treacă 
toate turmele tale"; unele traduceri modeme interpretează, la 
fel, că lacob l-ar invita pe Laban să departajeze turmele, deşi 
nu au sprijin morfologic în TM. întregul verset este destui de 
diferit în LXX: lit. „să treacă toate oile tale mâine şi desparte 
de acolo orice oaie brumărie între miei şi orice este pestriţ sau 
bălţat între capre să-mi fie plată". 

30:33 „Când vei veni": nu apare în LXX. ♦ „să vezi plata": lit. 
„privitor la plata". 

30:35 „Alb": ebr. lăbăn , identic cu numele socrului lui lacob. 
lacob, comentează Nahum Sama, îl învinge pe Laban cu pro- 
priile-i arme, cu propria lui culoare [apud Alter, 2004, ad loc.). 

30:37 „Plop": LXX are styrax , un nume de copac cu sens 
necunoscut. 

30:38 „Oile şi caprele": ebr. ţon desemnează turma ameste¬ 
cată, cuprinzând oi şi capre. 

30:38-42 Yehuda Feliks, specialist în floră şi faună, consi¬ 
deră că Iacob ar aplica intuitiv principii genetice de înmulţire 
a animalelor (apuci Alter, 2004, ad loc.). Folosirea nuielelor cojite 
pare a fi doar o strategie bazată pe credinţe populare, mai ales 
că aceasta nu este menţionată atunci când Iacob le spune soţi¬ 
ilor sale cum şi-a dobândit turma. 

30:43 După „turme" (care sunt de oi şi de capre}, LXX are 
în plus „vite". 


capitolul 31 

31:2 „Ca mai înainte": lit. „ca ieri şi alaltăieri": semitism. 

31:7 „De zece ori": LXX are „cu/de zece miei". 

31:8 „Cei bălţaţi să fie simbria ta... bălţaţi": LXX are „Cele 
albe să fie simbria ta... albe". 

31:11 „în vis": dacă în capitolul anterior nu se menţionează 
nimic despre modalitatea prin care Dumnezeu i-a dezvăluit lui 
Iacob procedeul de „inginerie genetică" ce a dus la sporirea ani¬ 
malelor, aici patriarhul le spune soţiilor sale că îngerul lui Dum¬ 
nezeu i-a descoperit acest lucru într-un vis. Această ambiguitate 
nu dovedeşte folosirea unor surse diferite, ci reflectă mai 
degrabă creativitatea narativă şi stilistică a autorului (cf. Alter, 
2004, ad loc.). ♦ în LXX Iacob visează: „ţapii şi berbecii se urcau 
pe oile şi pe caprele pestriţe, bălţate şi cu pete cenuşii". Aceeaşi 
diferenţă la v. 12. 

31:13 „Dumnezeul [de la] Bet-El": LXX şi targumurile expli- 
citează: „Dumnezeul care ţi-a apărut la...", iar LXX traduce 
toponimul: „Locul lui Dumnezeu". La sfârşit, LXX are în plus 
„iar Eu voi fi cu tine". 

31:14 „Parte şi moştenire": hendiadă al cărei sens ar fi „parte 
în moştenire", iar aici „vreo parte". 



NOTE 307 


31:16 „Toată bogăţia": LXX are „toată bogăţia şi slava 44 . 

31:19 „Terafimii 44 : figurine de mici dimensiuni reprezentând 
zeităţi despre care se considera că asigură bunăstarea familiei. 
Evident, familia lui Laban nu ajunsese la monoteism! 

31:20 „L-a înşelat 44 : lit. „i-a furat inima": în Biblie „inima" 
metaforizează întreaga interioritate a omului - minte, voinţă, 
sentimente; plecarea pe furiş este deci un fel de înşelăciune. 
LXX are „s-a ascuns". ♦ „Laban arameul": specificarea „arameul" 
ar sugera aici că Laban este oarecum un străin pentru Iacob. 

31:21 „Râul": ebr. năhăr e termenul generic, dar adesea se re¬ 
feră la un fluviu anume, în context: aici este Eufratul. ♦ „mun¬ 
tele Gileadului 44 : regiune deluroasă fertilă, la est de Iordan, unde 
vor avea loc înfruntări între aramei şi evrei în perioada rega¬ 
lităţii (vezi 2 Regi 6-13). 

31:23: „Fraţii": se referă adesea la rudele apropiate. 

31:24 în LXX, Dumnezeu îi porunceşte lui Laban doar: „nu 
cumva să-i spui lui Iacob lucruri rele". La fel la v. 29. 

31:26 „Mânat 44 : ebr. năhag, verb folosit mai ales despre mi¬ 
natul animalelor (cf. v. 18). 

31:27 în LXX versetul începe cu „Dacă mi-ai fi dat de ştire, 
te-aş fi lăsat să pleci..." 

31:32 „Acela nu va mai trăi": unii au văzut aici o involuntară 
prevestire a morţii premature a Rahelei. 

31:33 „în cortul": LXX are „în casa", iar relatarea e mai amă¬ 
nunţită („a intrat... a ieşit... a intrat..."). 

31:34 Imaginea Rahelei şezând pe terafimi ar putea reflecta 
şi dispreţul autorului monoteist pentru idoli. ♦ „Laban a sco¬ 
tocit tot cortul, dar nu i-a aflat" nu apare în LXX. 

31:39 „Pe cea sfâşiată de fiare nu ţi-am adus-o": Iacob îi 
aminteşte lui Laban că i-a plătit până şi pentru animalele sfâ¬ 
şiate de prădători sau furate de hoţi, deşi cutuma prevedea ab¬ 
solvirea păstorului de responsabilitate în aceste situaţii. 

31:42 „Dumnezeul părintelui meu» Dumnezeul lui Avra- 
ham": LXX are doar „Dumnezeul părintelui meu Avraam". ♦ 
„Frica-lui-Isac": Dumnezeul de care se temea Isac, nume care 
îl desemnează pe Dumnezeul strămoşului. 

31:43 „Este al meu": LXX are „este al meu şi al fiicelor mele". 

31:44 La sfârşitul versetului, LXX are în plus: „I-a zis: «Iată, 
nu e nimeni cu noi. Vezi, Dumnezeu este martor între mine şi 
tine»". în TM această completare apare la v. 50. 

31:45 „Iacob a luat o piatră": piatra are rol de aducere-aminte, 
ca şi la 28:18; movila de pietre are semnificaţie politică, marcând 
graniţa. 

31:46 „Au mâncat": LXX are „au mâncat şi au băut". Aceeaşi 
diferenţă lav. 54. 

31:47 Se discută dacă Galeed (ebr. gaV'ed ) este identic cu Gilead 
(ebr. gil'ad) de la vv. 21, 22, 25 de mai sus. Oricum, gaV'ed în¬ 
seamnă „movila mărturiei", la fel ca numele aramaic dat de 
Laban, y'gar săhaduta. 

31:48-52 LXX pare a avea la bază un original care punea 
laolaltă ceea ce corespunde cu TM.5ia+48b ( cj . LXX NEC, ad Ioc.), 
iar împărţirea în versete diferă. 

31:49 „Miţpa": ebr. miţpă h , „post de veghe" este explicat aici 
prin verbul yiţep, „să vegheze". 

31:53 „Ei să judece": verbul este la plural ca pentru două divi¬ 
nităţi distincte, dar PenS şi LXX îl pun la singular, sugerând că 
e vorba de acelaşi Dumnezeu. ♦ „S-a jurat pe Frica-lui-Isac, tatăl 
său": se consideră că aici Iacob evită să folosească termenul 
generic pentru divinitate ’elohîm, pentru a marca deosebirea de 
zeităţile lui Laban. 


capitolul 32 

32:1 Multe traduceri numerotează acest verset ca 31:55, aşadar 
numerotarea va fi decalată până la sfârşitul cap. 32. ♦ „Nepoţii": 

ebr. ben înseamnă în sens strict „fiu", dar mai frecvent, în sensul 
larg, se referă la descendenţi în general sau exprimă chiar o 
relaţionare strânsă (de ex. „fiii nunţii" = nuntaşii). 

32:2 între „în calea sa" şi „şi l-au întâmpinat", LXX are în 
plus „şi ridicându-şi ochii a văzut o tabără a lui Dumnezeu 
rânduită". 

32:3 Mahanaim: LXX traduce cu Parembolai', „taberele". 
Cuvântul ebraic are însă formă de dual, la care se va face aluzie 
mai jos (v. 11). 

32:3 „Stăpânului meu, lui Esau... robul tău Iacob": atât în 
oracolul anterior naşterii (25:23), cât şi în cuvintele binecuvân¬ 
tării paterne (27:29), Iacob e menit să fie mai-marele, stăpânul, 
iar Esau să fie sluga lui. Aici însă, din delicateţe sau/şi teamă, 
Iacob inversează ierarhia. 

32:8 „Două tabere": Alter observă că un fel de lege a impo¬ 
sibilei împărţiri străbate întreaga istorie a lui Iacob: doi fraţi 
luptând pentru o unică binecuvântare, două surori concurând 
pentru dragostea aceluiaşi bărbat, două turme, iar acum avutul 
patriarhului divizat în două tabere (2004, nota ad loc.) 

32:14 „Dar": ebr. min'hă h este şi un termen din sfera cultului, 
însemnând „prinos", „jertfă nesângeroasă". 

32:2i„îl voi îmbuna": lit. „îi voi îmblânzi/împăca faţa". ♦ „Mă 
va primi cu îngăduinţă": lit. „îmi va ridica faţa", expresie curen¬ 
tă; imaginea este a unuia care îl ridică pe cel care s-a prosternat 
în faţa sa. 

32:23 „A trecut vadul Iaboqului": Iaboqul (ebr. Y abbâcj) este 
un afluent al Iordanului dinspre est. Iacob vine de la nord, din¬ 
spre Gilead, iar Esau, de la sud, din Edom. 

32:26 „L-a atins": multe traduceri modeme au „l-a lovit", 
care ar presupune verbul Ia forma intensivă (piei); aici însă ver¬ 
bul năgd are forma de bază (gal), cu sensul „a atins". LXX ( hepsato) 
şi Vulg. (tetigit) respectă această nuanţă. 

32:27 „Lasă-mă să plec, căci s-au ridicat zorile!": limitarea 
temporală a personajului misterios care s-a luptat cu Iacob a 
dat naştere mai multor comentarii. Ideea unui duh nocturn 
care îşi pierde puterea în zori este un motiv folcloric răspândit. 
De aceea, Westermannîl consideră un demon. Nahum Sama, 
urmând midraşul, îl vede ca pe spiritul tutelar al lui Esau (apud 
Alter, 2004, ad loc.). în mistica creştină, scena reprezintă lupta 
sufletului în rugăciune sau străbătând „noaptea întunecată" a 
încercării credinţei. Punctul culminant al scenei este însă refu¬ 
zul necunoscutului de a-şi dezvălui numele. La v. 29, şi mai clar 
la v. 31, este implicit identificat cu Dumnezeu; în Osea 12:5 se 
spune însă că era „înger". 

32:29 „Israel": cea mai timpurie atestare epigrafică a acestui 
etnonim se găseşte pe stela faraonului Merneptah, succesorul 
lui Ramses II (din a XlX-a dinastie egipteană). în al cincilea an 
al domniei sale (plasată de regulă în intervalul 1213-1204), farao¬ 
nul a ridicat o stelă pentru a-şi sărbători triumful asupra triburi¬ 
lor libiene care invadaseră Egiptul. Ultima parte a documentului, 
lung de 2 8 de rânduri, menţionează rezultatul incursiunilor sale 
în Levant (Siria-Canaan): „Libia este în prinsoare, Hatti este su¬ 
pus. Canaan este jefuit. Aşkelon este luat [ca rob] şi Gezer este 
în prinsoare. Ienoam este una cu pământul. Israel este pustiit; 
sămânţa lui nu mai există. Hurru [=Siria] a ajuns văduvă din 
pricina Egiptului." Declaraţia privind nimicirea completă a 
populaţiei israelite reprezintă o hiperbolă cu rol propagandistic. 
Cercetătorii nu au ajuns la un consens cu privire la semnificaţia 
termenului „sămânţă", care ar putea fi luat în sens propriu ( i.e. „ce¬ 
reale"), nu metaforic. ♦ „Nu se va mai chema numele tău Iacob, 
ci Israel": Totuşi, numele Iacob este folosit în paralel cu Israel, 
după cum se observă mai ales în paralelismul specific poeziei 
ebraice (de ex. Deut 32:33) sau unde se insistă că „Israel" se referă 
la Iacob şi la seminţia sa, nu la Regatul din Nord. ♦ „Te-ai luptat 

cu Dumnezeu şi cu oamenii şi ai biruit!": textul etimologizează 
numele Y israel pornind de la verbul sarâh, „a lupta", urmat de 
numele generic pentru divinitate. De obicei, însă, numele teo- 
fore care conţin el îl au pe acesta ca subiect, nu ca obiect. Sensul 
ar fi deci „Dumnezeu va lupta", de partea lui Iacob şi a semin¬ 
ţiei sale. 

32:31 „Peniel": ebr. peni el înseamnă „faţa lui Dumnezeu". 

32:33 „Vâna": ebr. cjirfînseamnă „nerv", „tendon", „zgârci". ♦ LXX 
are neuron , „nerv", şi adaugă „şi l-a amorţit". 

capitolul 33 

33:7 „I s-au plecat": plecăciunea de 7 ori era o manifestare 
de respect comună popoarelor învecinate Israelului, după cum 
reiese din scrisorile din Amama şi din documentele ugaritice 
(mii. II î.H.). 

33:8 „Tabăra": ebr. mahane h este folosit în mod neaşteptat 
de către Esau, care trebuie să fi aflat de la slujitorii lui Iacob că 
turmele trimise înaintea sa erau un dar. în acest context, TM 
reflectă un interesant joc de cuvinte între mnhh („dar") şi mhnh 
(„tabără"), cel din urmă reflectând împărţirea de către Iacob a 
poporului, turmei, cirezii şi cămilelor „în două tabere", în încer¬ 
carea de a preîntâmpina un eventual atac din partea fratelui său 
(cf. Gen 32:8.9.11). 

33:11 „Binecuvântarea mea": Iacob, care furase în două rân¬ 
duri binecuvântarea cuvenită fratelui său, încearcă acum un 
gest diplomatic (reparator?), menit să restabilească echitatea, 
oferindu-i un dar pe care îl numeşte „binecuvântarea sa". 

33:12 „Eu voi merge înaintea ta": LXX are ep’eutheîan, „pe 
[drumul] drept", „drept înainte" sau, după unii, „cât mai repede". 

33:14 „Animalele": ebr. m'Ia hă h înseamnă „lucrare" (cf. Gen 
2:2.3; 39:11); aici însă redarea prin „animale" este mai potrivită 
în context. 

33:17 „A chemat numele": spre deosebire de situaţia de la 
31:48, aici Iacob poate fi identificat ca actant şi deci formula cfăra 
şem este utilizată cu sens activ; numai K]V face notă discor¬ 
dantă (.the name of the place is called..."). ♦ „Succot": ebr. sukkoţ 

înseamnă „colibe". LXX are skenaî, „corturi". 

33:18 „în pace": ebr. şâlem (rădăcina ŞL M) a fost înţeles de 
către LXX ca substantiv propriu, de unde şi traducerea: „Iacov 
a ajuns la Salem, o cetate a lui Sihem" (adoptată şi de unele tra¬ 
duceri modeme). PenS are ŞLWM, formă adoptată în tradu¬ 
cerea de faţă, ca reflex al rugăciunii lui Iacob din Geneză 28:21. 

33:19 „Qesite": ebr. cj e siţă h desemnează o măsură de greutate 
sau, mai târziu, o monedă (a cărei valoare nu se cunoaşte) sau 
o unitate pentru schimb în natură: LXX are „miei". 

33:20 „L-a chemat El-Elohe-Israel": semnificaţia atât a nu¬ 
melui, cât şi a funcţiei lui rămâne ambiguă. Unii înţeleg: „l-a 
chemat pe El [ca] Dumnezeul lui Israel" (Westermann susţine 
că, aşezându-se în Canaan, Iacob îl asimilează pe zeul canaanit 
suprem, El, cu Dumnezeul său unic, Elohim). Alţii înţeleg că 
este un nume dat altarului. După alţii, „l-a chemat" = „l-a invo¬ 
cat pe...“. LXX are „l-a chemat/invocat pe Dumnezeul lui Israel". 
Vulg. are „a chemat asupra lui [= asupra altarului] pe preapu- 
ternicul Dumnezeu al lui Israel". 

capitolul 34 

34:2 „Heveul": LXX are, în Codex Alexandrinus, „horeul". 

34:3 „S-a îndrăgostit de tânără": oricât de brutală a fost fapta 
săvârşită, spre deosebire de Tamar, care, după ce a fost violată 
de Amnon, fratele ei (2 Sam 13:13-17), a fost urâtă de acela, Dina 
rămâne obiectul pasiunii mistuitoare a lui Sihem, care o doreşte 
de nevastă. ♦ „după inima": LXX are „după gândul". 

34:5 „O pângărise": LXX specifică: „fiul lui Emmor o pân¬ 
gărise". 

34:7 „Aşa ceva nu se face": LXX are „şi nu va fi/rămâne aşa". 

34:10 „Umblaţi în voie": ebr. săhar are sensul de bază „a um¬ 
bla roată", „a umbla de colo-colo", „a cutreiera"; a dezvoltat apoi 
sensul de „a face negoţ", dar pentru momentul narat ar fi ana¬ 
cronic; LXX echivalează acest din urmă sens: emporeuesthe. La 
fel în v. 21. 

34:12 „Preţul şi darul": ebr. mohar este preţul pe care mirele 
îl plăteşte tatălui miresei, iar mattăn desemnează cadoul făcut 
miresei. 

34:14 După „au spus", LXX precizează: „Simeon şi Levi, 
fraţii Dinei, fiii Liei". 

34:15 După „ne vom învoi", LXX adaugă „şi vom locui". 

34:26 „Au luat-o pe Dina din casa lui Sihem": textul pare a 
justifica mânia dezlănţuită a fraţilor Dinei prin faptul că aceasta 
era sechestrată în casa „peţitorului" (cf. Alter, 2004, n. ad loc.). 

34:29 „Avutul... pruncii": LXX are somata (lit. „trupuri")... 
aposkeue (lit. „bagaje şi însoţitori"), termeni care au fost inter¬ 
pretaţi aici ca „slugile/robii... oamenii/slujitorii". 

capitolul 35 

35:2 „Dumnezeii străini": e vorba probabil de zei domestici, 
asemănători idolilor pe care îi furase Rahela de la Laban (Gen 
31:19-34). 

35:4 „Cerceii" ar putea fi tot nişte simboluri idolatre {cf. Jud 
8:26) ♦ La sfârşitul versetului, LXX are în plus: „şi i-a făcut pier¬ 
duţi până în ziua de azi". 

35:5 „Şi au pornit": LXX are „Şi Israel a plecat de la Sikima". 

35:7 „El-Bet-El“ ar însemna „Dumnezeul de la Bet-El“ (cf. 31:13), 
dar vezi şi nota de la 33:20. LXX are doar Bethel; Vulg. are 
Domus Dei, dar N.Vulg. are Deus Bethel 

35:8 „Alon-Bacut": LXX, precum şi unele Biblii moderne, 
traduc toponimul: „Stejarul Plângerii". 

35:9 După „s-a arătat iarăşi lui Iacob", LXX are în plus: „la 
Luza“. 

35:11 „Dumnezeul Atotputernic": ebr. ’El Şadday, vezi nota 
la 17:1. 

35:16 în LXX versetul începe astfel: „Iacob a plecat din Bethel 
şi şi-a înfipt cortul dincolo de turnul Gader“ (în TM pasajul 
apare la v. 21). „Turnul" traduce prima parte a toponimului ebr. 
Migdal-'Eder, pe care Targumul Pseudo-Ionatan îl traduce prin 
„Tumul Turmei". Vezi şi nota la 47:8. 

35:18 „Ben-Oni": LXX traduce „Fiul chinului meu". „Benia- 
min", nume de bun augur, înseamnă „Fiul mâinii drepte", fiul 
predilect. 

35:19 „Efrata, adică Betleem": indicaţia ne arată că textul 
conţine o glosă târzie care încearcă să explice cititorului unde se 
afla Efrata, deşi ea ar fi fost mai potrivită în v. 16, când cetatea 
este menţionată pentru prima oară. Interesant este faptul că 
harta mozaicatădin Madaba, Iordania (sec. VI d.H.), ce conţine 
cea mai veche hartă a Ţării Sfinte, separă Efrata de Betleem. La 
fel, 1 Samuel 10:2 amplasează mormântul Rahelei în teritoriul 
lui Beniamin, care se află la nord de Ierusalim, prin urmare 
foarte departe de Betleemul actual, iar Ieremia 31:15 menţionează 
o tradiţie potrivit căreia ea a fost înmormântată la Rama, la jumă¬ 
tatea distanţei dintre Betel şi graniţa dintre Iuda şi Beniamin. 

35:22 „Ruben... s-a culcat cu ţiitoarea tatălui său": gestul apare 
ca o tentativă de înstăpânire peste familie şi explică de ce Ruben 
a fost decăzut din dreptul de întâi-născut (Gen 49:3). ♦ La sfâr¬ 
şitul versetului, LXX are în plus: „şi i s-a părut un lucru rău". 

35:27 „Qiriat-Arba - adică Hebron": LXX are „cetatea din 
câmpie, adică Hebron, în ţinutul Canaanului". Vezi şi nota de 
la 23:2. 

CAPITOLUL 36 

36 Autorul încheie istorisirea despre Esau printr-o listă de 
urmaşi tributară mai multor surse, pe care nu se preocupă să 
le unifice. 

36:2 „(Fiica lui Ana,) fiica lui...* 4 : PenS, LXX şi Syr. au „fiul 
lui...“, urmând astfel procedeul tradiţional al genealogiilor. De 
altfel şi în TM, din v. 36:24 rezultă clar că Ana este un bărbat. 
Totuşi, putem să înţelegem raţiunea din TM: Oholibama este 
fiica lui Ana şi nepoata lui Ţivon, termenul „fiică" putând fi 
folosit în acest sens, la fel cum este şi termenul „fiu" în genea¬ 
logiile bărbaţilor. Situaţia se repetă şi în 36:14. 

36:5 „Ieuş“: TM are aici „Ieiş", dar cu indicaţia că trebuie 
citit ( gere ) Ieuş. Alte cinci ocurenţe, printre care textul paralel 
din 1 Cronici 1:35, redau acest nume ca „Ieuş", diferenţă expli¬ 
cabilă prin frecventa confuzie între yod şi waw. 

36:6 „într-o [altă] ţară": PenS şi LXX spun că Esau a plecat 
„din ţara Canaan“, o formulă mai explicită decât în TM. Syr. 
precizează încă de aici că este vorba de Seir; acesta va apărea în 
TM la v. 8. Plecarea în „altă ţară" este explicată în TM prin 
expresia care urmează: „de la faţa lui Iacov, fratele său". Pentru 
a reda această idee cu claritate în româneşte am recurs la o 
inversiune. Se pare că Esau era stabilit deja în Seir, în momentul 
în care Iacob trimite solie la el (Gen 32:3); acolo s-a şi întors după 
ce l-a întâmpinat pe fratele său revenit în Canaan (Gen 33:16). 
Unii văd aici alăturarea a două tradiţii textuale. S-ar putea 
înţelege şi că Esau îşi stabilise deja cartierul general în Seir, dar 
turmele şi cirezile încă şi le mai păştea în Canaan. 

36:7 „Pribegiilor lor": ebr. măgor are la bază verbul gur, „a 
locui ca nou-venit/provizoriu" (de unde şi ger, „străin", cu nuan¬ 
ţa de „stabilit pe lângă altă populaţie"); termenul mai apare în 
răspunsul patriarhului Iacob oferit lui Faraon cu referire la 

vârsta sa (Gen 47:9), iar expresia „ţara pribegiilor lor" apare şi 
în Iezechiei (20:38) cu referire la ţara unde iudeii au fost exilaţi 
ca urmare a judecăţii divine. Statutul de „pribeag" reflectă aici 
atât natura nomadă a ocupaţiei lor, cât şi realitatea teologică a 
unui popor lipsit de patrie, dar care primise făgăduinţa că va 
stăpâni cândva Canaanul. 

36:14 Vezi nota la 36:2. 

36:20 „Seir Horitul": Seir este atât toponim, cât şi numele 
strămoşului triburilor respective. „Horiţii" (care nu trebuie iden¬ 
tificaţi neapărat cu „huriţii") au ajuns să fie absorbiţi de popu¬ 
laţia edomită. 

36:24 „Izvoarele calde" ( yemim ): sensul cuvântului (hapax 
legomenon ) este nesigur: Vulg. are aquae calidae, iar Syr. are „apă": 
soluţia este preferată de cele mai multe versiuni modeme. LXX 
îl interpretează ca antroponim: „(l-a găsit) pe Iamin (în pus¬ 
tiu)". PenS are HYMYM, ce pare să se refere Ia numele uriaşilor 
(emimii), originari din Moab (Gen 14:5; Deut 2:10). Targumu- 
rile şi tradiţia evreiască au interpretat prin „catâri". BHS propu¬ 
ne citirea hammayim, „apă", rezultată din deplasarea lui yod din 
HYMM în HMYM. 

36:26 „Dişon": TM are aici „Dişan", deşi la v. 25 este Dişon, 
la fel în 1 Cronici 1:41. 


capitolul 37 

37-50 Cu excepţia cap. 38, întreg pasajul constituie istoria 
lui Iosif. Ea diferă semnificativ de relatările despre ceilalţi 
patriarhi, intervenţia divină este mai puţin explicită, dar 
mesajul este axat tot pe desfăşurarea planului lui Dumnezeu, a 
cărui Providenţă se foloseşte chiar şi de faptele rele ale oame¬ 
nilor spre binele aleşilor săi. S-a spus chiar că această secţiune 
este un roman pilduitor despre atitudinea dreptului aflat în 

diasporă, care dă mărturie despre Dumnezeul său mai ales prin 
felul de a trăi. Istoria lui losif a inspirat, de-a lungul timpului, 
numeroase opere literare şi plastice (de ex., losif şi fraţii săi, de 
Thomas Mann). 

37:2 „[istoria] urmaşilor": ebr. tol‘ddţ, vezi nota la 4:2. ♦ „adu¬ 
cea... zvonuri rele": expresia este echivocă: unii înţeleg că losif 
îi relata tatălui său răutăţile rostite de fraţii săi, iar alţii - vorbele 
rele care circulau despre ei. 

37:3 „O tunică aleasă", ebr. keţonet passim mai apare doar în 
2 Samuel 13:19; a fost înţeleasă în mod tradiţional ca o haină multi¬ 
coloră (pestriţă). Alţii însă consideră că ar fi vorba de o haină 
cu mâneci lungi, sau împodobită cu broderii, care trăda un sta¬ 
tut elevat. Esenţialul este că era menită să-l distingă pozitiv faţă 
de fraţii săi - de unde şi invidia acestora. 

37:4 „Fraţii săi": PenS şi LXX au „fiii săi". 

37:5 „A visat un vis": visele lui losif sunt doar premonitorii, 
fără a comporta teofanii, ca la ceilalţi patriarhi. ♦ „Iar ei l-au urât 
şi mai mult": lipseşte în LXX. 

37:9 După „...fraţilor săi“, LXX adaugă „şi tatălui său". 

37:10 „Când l-a povestit tatălui său şi fraţilor săi": lipseşte în 
LXX. 

37:19 „Cel cu visele": lit, „stăpânul viselor", expresie cu sens 
peiorativ. 

37:20 „Puţuri": Termenul bor folosit aici denumeşte cavită¬ 
ţile naturale din subteranul calcaros al Canaanului. Uneori aces¬ 
tea erau lărgite artificial şi li se tencuiau pereţii pentru a reţine 
apa de ploaie direcţionată spre ele de pe versanţii învecinaţi. 

37:21-22 Aici intenţia salvatoare este atribuită lui Ruben, 
întâiul-născut, pe când la w. 26-27 cel care vrea să evite uciderea 
lui losif este Iuda. Poate fi vorba de două tradiţii diferite sau de 
tendinţa ce se manifestă frecvent de a evidenţia tribul lui Iuda, 
din care provine David. 

37:23 „Tunica lui“: nu apare în LXX şi PenS; de altfel, în 
LXX urmează expresia „tunica sa pestriţă pe care o avea pe el". 

37:25 „Să mănânce*': lit. „să mănânce pâine". Termenul „pâine" 
apare frecvent ca sinecdocă pentru „hrană". ♦ „mirodenii": ebr. 
n'koţ poate fi o răşină plăcut mirositoare; LXX are thymfama, 
care denumeşte o substanţă plăcut mirositoare care se arde sau 
se foloseşte la îmbălsămare. în general, pentru cele trei mărfuri 
amintite aici, nici dicţionarele, nici traducerile nu oferă echiva¬ 
lări certe. 

37:28 „Negustorii midianiţi": lit. „bărbaţi midianiţi ce negus¬ 
toreau". în acelaşi verset apar ca „ismaeliţi", pentru ca în v. 36 
să se revină la „midianiţi". După unii comentatori faptul dove¬ 
deşte folosirea a două surse. E posibil însă ca autorul să sur¬ 
prindă în felul acesta perspectiva mai puţin riguroasă a fiilor 
lui Iacob, pentru care orice negustori care străbăteau pustia 
erau „ismaeliţi". Oricum, termenii sunt folosiţi interschimbabil 
şi în Judecători 8:24 cu referire la cei care în capitolele 6 şi 7 apă¬ 
ruseră ca „midianiţi". (într-un fel ca „braşovenii" în Evul Mediu 
românesc.) ♦ „douăzeci de arginţi": lit. „douăzeci de sicii de 
argint", valoarea în argint masiv, pentru că în această perioadă 
încă nu existau monede. Preţul este regăsit în Codul lui Hammu- 
rabi cu referire la valoarea despăgubirii pe care proprietarul 
trebuia să o primească pentru sclavul său mort din vina altora 
(art. 116, 214,252). LXX are „douăzeci de galbeni". 

37:34 „Şi-a încins coapsele cu sac": formă de jale extre¬ 
mă: cel care jelea îşi lepăda hainele obişnuite şi îmbrăca o pân¬ 
ză groasă şi aspră; probabil bărbaţii îşi acopereau doar mijlocul. 

37:35 „Lăcaşul morţilor", ebr. ş e ol: înainte de apariţia credin¬ 
ţei în învierea de apoi, omul biblic şi-i imagina pe cei morţi 
într-o lume a umbrelor, lipsiţi de cunoaştere sau sentimente. 

37:36 „Dregător": termenul saris derivă probabil din expresia 
akkad. sa resi , „cel care este în frunte" sau „cel care este de aju- 

tor”. în perioada exilică şi ulterior, termenul a fost folosit pentru 
a-i desemna şi pe funcţionarii de la palat care erau eunuci. Unii 
dregători, ca Potifar în cazul de faţă, care nu aveau legătură cu 
haremul, nu avuseseră parte de un tratament atât de drastic. 
Oricum, Potifar era căsătorit. ♦ „(comandantul) gărzilor": ebr. 
ţabbâh, de la verbul ţâbah, „a măcelări”, „a ucide”, apare atât cu 
sensul de „măcelar”, „bucătar”, cât şi, la pl., cu acela de „gărzi de 
corp”. 


capitolul 38 

38:1 „S-a aciuat”: ebr. năţăh este folosit despre nomazii care 
îşi aşezau tabăra într-un loc sau în altul, aşa cum făcuseră şi pa¬ 
triarhii (Gen 12:8; 26:25; 35:21). Acelaşi verb este folosit la v. 16 
despre Iuda care „s-a abătut” pe la Tamar. ♦ „adulamit”: Adullam 
era o cetate canaanită, la SV de Betleem. 

38:2 „(Fiica unui canaanit al cărui nume era) Şua”: ebr. ŞW‘ 
apare în LXX ca Şaua şi e considerat numele femeii canaanene 
devenite soţia lui Iuda. La fel la v. 12, unde TM are „fiica lui Şua”, 
iar LXX are „Şaua, soţia lui Iuda”. 

38:3 „El i-a pus numele Er“: în LXX subiectul verbului este 
implicit acelaşi cu cel al participiului precedent (syllabousa, „ză¬ 
mislind”), ca şi în celelalte situaţii (v. 4,5). PenS are „ea i-a pus 
numele...” După TM s-ar părea că Iuda i-a pus nume doar fiului 
său întâi-născut. Oricum, la naşterea celui de-al treilea nu era 
acasă (v. 5). 

38:8 „Urmaş”: lit. „sămânţă". ♦ „Fă-ţi datoria de cumnat”: 
ebr. yabem se referă la căsătoria prin levirat. Obligaţia legală 
a leviratului era o practică des întâlnită în Orientul antic 
( cf . Deut 25:10). 

38:9 „Lepăda”: lit. „irosea”. 

38:12 „Timna": oraş în ţinutul muntos al Iudeei, la vest de 
Betleem. 

38:14 „S-a înfăşurat", ebr. tit'allăp: LXX are ekallopîsato, „s-a 
înfrumuseţat". ♦ „La intrarea Enaimului": nu apare în Syr. şi 
Vulg.; toponimul „Enaim" (LXX Ainan ) reprezintă o formă de 
dual, putând fi tradus prin „Cele două fântâni". Toponimul ar 
putea trimite aici şi la cele două căsătorii ale lui Tamar sau la 
gemenii pe care avea să-i nască (cf. Alter, 2004, ad loc.). 

38:17 „Ied": se reia motivul iedului sacrificat, al cărui sânge 
este folosit de fraţii lui Iosif pentru a-1 induce în eroare pe Iacob. 

38:18 „Pecetea ta, şnurul tău şi toiagul tău": însemnele iden¬ 
tităţii şi statutului social ale unui personaj de vază. Pecetea se 
putea purta pe un inel la deget sau pe un lanţ sau şnur la gât. 
Toiagul era folositor la mers şi la păstorit, dar era şi un semn 
distinctiv, putând fi personalizat prin formă, dimensiuni şi 
încrustaţii. ♦ „şnurul": LXX are „colanul". 

38:21 „Prostituata": Hirah, prietenul lui Iuda, foloseşte 
c\edeşă h în loc de zdnâ h („târfă"). în trecut, consensul cercetăto¬ 
rilor era că termenii q e deşâ h (fem.) şi cfădeş (mase.) vizează per¬ 
soane care practicau aşa-numita „prostituţie sacră", adică relaţii 
sexuale ca parte a cultului adus unui zeu. Aceste presupuse 
practici ar fi avut la bază concepţii asociate „magiei simpate¬ 
tice", potrivit căreia relaţia sexuală dintre închinător şi o prosti¬ 
tuată sacră (ataşată prin definiţie unui sanctuar) era aducătoare 
de fertilitate. într-un studiu devenit clasic, Yamauchi (1973) 
considera că, deşi dovezile actuale sunt fragmentare şi într-o 
oarecare măsură contradictorii, ele converg către ideea că prac¬ 
tica prostituţiei sacre s-a răspândit treptat din Mesopotamia în 
Palestina, Siria-Fenicia, Cipru, Cythera, Corint, Cartagina şi 
Sicilia. Potrivit cercetărilor lexicografice mai noi (TDOT, voi. 
12, p. 542; DCH, voi. 7, p. 195, s.u. qădeş), nu există dovezi indu¬ 
bitabile că perechea cj e deşâ h /cfâdeţ îi denumeşte pe adepţii 
cultelor care promovau prostituţia sacră. în diatribele profeţilor 
se face adesea legătura între idolatrie şi curvie (cf. Osea 4:13-14), 

de aceea este posibil ca echivalarea metaforică a unui cult non- 
yahvist cu prostituţia să fi dus treptat la schimbarea valorii 
semantice a perechii c\edeşâ h I qădeş. Aşa s-ar explica de ce în 
contextul de faţă termenul cj e deşâ h este folosit ca sinonim pen¬ 
tru zonâ h . 

38:24 „Ca să fie arsă": uşurinţa cu care Iuda pronunţă sen¬ 
tinţa, chiar fără a verifica dovezile, este surprinzătoare. 

38:26 „Ea are mai multă dreptate decât mine": lit. „ea este 
mai dreaptă decât mine 14 ; nu în sens moral, ci în sensul că dorin¬ 
ţa ei de a lăsa urmaş este îndreptăţită. 

38:29 „Spărtură": numele Fares, ebr. Pereţ (pauzal Pâre t), este 
pus în legătură cu verbul parat , „a străpunge, a ieşi printr-o breşă". 
♦ „I s-a pus numele": lit. „el i-a pus numele" (w ayyicjra), dar 
PenS are „ea l-a numit", mai verosimil dacă ne gândim că, de 
obicei, în Biblie femeile sunt cele care dau nume nou-născuţilor. 
La fel la v. 30. Şi LXX are aici „ea [...] i-a pus numele...". 

38:30 Zara, ebr. Zerăh (pauzal Zărah) are sensul de „stră¬ 
lucire" [cf. Is 60:3); este pus în legătură aici cu „firul stacojiu". 

CAPITOLUL 39 

39:1 „Comandantul gărzilor": vezi nota la 37:36. 

39:2 „De ispravă": lit „de succes", „care izbândea". 

39:4 „îi slujea îndeaproape", ebr. şereţ LXX are euerestei , „îi 
era plăcut" ♦ „peste casa sa": unii comentatori cred că înda¬ 
toririle lui Iosif se aseamănă cu acelea ale unui dregător egip¬ 
tean (imy-r pr ), deşi alţii spun că totuşi nicăieri Iosif nu primeşte 
atribuţii şi titluri caracteristice administraţiei egiptene. Titlul 
echivalent egiptean pentru Iosif ar fi trebuit să fie: i'mry-rj pr 
wr n nb ty.wy, „dregător-şef al palatului", sau hry pr, „dregător 
al casei". 

39:6 „Pâinea pe care o mânca": potrivit tradiţiei rabinice Gen. 
Rab. 86:6, fraza ar fi un eufemism şi o referire la soţia lui Potifar. 

39:7-21: Episodul ispitirii lui Iosif de către femeia lui Potifar 
îşi găseşte o paralelă în „povestea celor doi fraţi 11 din Egipt (sec. 
XIII î.H.). Acolo, soţia lui Anubis încearcă să-l seducă pe tână¬ 
rul Bata, cumnatul ei. Lezată de faptul că acesta rezistă avansu¬ 
rilor ei, soţia îl ponegreşte înaintea lui Anubis. în povestea 
egipteană, Bata, ca şi Iosif aici, fuge „ca un leopard" din faţa 
soţiei lui Anubis. Finalul însă nu este acelaşi ca în relatarea 
biblică, pentru că, în „povestea celor doi fraţi", Anubis află ade¬ 
vărul, ajunge acasă şi îşi ucide nevasta, pe care o aruncă la câini. 
O altă paralelă, poate mai bună, cu relatarea despre Iosif este 
autobiografia lui Idrimi, cel mai tânăr fiu al regelui din Alalakh 
(sec. XV î.H.). Asemănările dintre cele două naraţiuni sunt 
semnificative: Idrimi este alungat de fraţii mai mari, după o 
dispută cu ei, şi călătoreşte o bună bucată de timp în ţări străi¬ 
ne: străbate ţara beduinilor (sau Sutu), trece prin Canaan, colin¬ 
dă câţiva ani printre Habiru, iar în final ajunge în Ugarit. în 
timpul peregrinării sale printre Habiru, primeşte de la Baal, 
zeul furtunii, câteva profeţii în care acesta i se arată binevoitor; 
textul se încheie cu preamărirea eroului principal şi, în cele din 
urmă, are loc împăcarea cu fraţii săi. 

39:9.împotriva lui Dumnezeu": întrucât vorbeşte cu o 

străină, este firesc ca Iosif să folosească numele divin generic. 

39:12 „Lăsându-şi veşmântul în mâna ei“: detaliul evocă 
partea de început a naraţiunii despre Iosif (cap. 37), când eroul 
rămâne fără haină. Acolo este folosită expresia k e tonet passlm, 
„tunică aleasă" (v. 23), pe când aici - beged, „veşmânt". 

39:13 După „a fugit afară", PenS şi LXX adaugă „a ieşit". La 
fel la v. 18. 

39:15 „La mine": PenS are „în mâna mea". 

39:16 „A venit la mine": expresia ebr. ba ’elay, lit. „a intrat la 
mine", adesea folosită eufemistic pentru „a venit să se culce cu 
mine". 

39:17 La sfârşitul versetului, LXX are în plus „şi mi-a spus: 
«Mă voi culca cu tine»". 

39:18 „Când mi-am ridicat glasul": LXX are, ca la v. 15, „când 
a auzit că mi-am ridicat glasul". 

39:20 „Temniţă": ebr. beyt hassohar, lit. „casa rotunjimii", 
apare numai în povestea lui Iosif (cap. 39-40); se pare că este 
un cuvânt de origine babiloniană, după alţii - egipteană, care 
ar însemna „fortăreaţă". în Orientul Apropiat Antic nu exista 
pedeapsa cu închisoarea, ci doar arestul în aşteptarea judecăţii. 

capitolul 40 

40:1 „paharnicul" (cel care gusta şi turna vinul) şi „pitarul" 
(cel care răspundea de pregătirea aluaturilor) erau funcţii de 
mare încredere Ia curtea regelui. 

40:13 „îţi va înălţa capul": expresie des întâlnită în Biblie 
arătând repunerea în demnitate. ♦ „rânduiala dintâi": ebr. mişpâţ 
desemnează o decizie cu valoare juridică. Aici este vorba de 
numirea în funcţie a dregătorului prin decretul lui Faraon. 

40:19 „îţi va înălţa capul de pe umeri (lit. de pe tine)": expre¬ 
sia de la v. 13 are aici o complinire ironică ce îi răstoarnă sensul 
obişnuit. LXX are „îţi va lua capul de la tine". 

capitolul 41 

41:13 „Acela a fost spânzurat": pedeapsa constă în expunerea 
publică a trupului ucis. 

41:14 „El s-a bărbierit, şi-a schimbat hainele": LXX are „[ei] 
l-au bărbierit, i-au schimbat haina". 

41:16 „Nu eu: Dumnezeu îi va da lui Faraon un răspuns priel¬ 
nic (lit. „spre pace")": PenS şi LXX au „Fără Dumnezeu, Faraon 
nu va primi un răspuns spre pace (PenS)/mântuitor (LXX)". 

41:21 La sfârşitul versetului, LXX are în plus: „dar am ador¬ 
mit [iar]“. 

41:38 „Duhul lui Dumnezeu 14 : expresie neaşteptată în gura 
faraonului! 

41:40 „Tot poporul meu se va supune gurii tale 44 : LXX are 
aici verbul hypakouo, care desemnează mai explicit actul supu¬ 
nerii. Verbul ebraic năşacj are sensul primar de „a săruta 44 , dar 
aici are sensul de a respecta poruncile cuiva. Vulg. are ad tui oris 
itnperium cunctus populus oboediet, „de porunca gurii tale va as¬ 
culta tot poporul 44 . 

41:43 „Abrek 44 : hapax legomenon care a fost interpretat prin 
raportare la diferite limbi: ebraică, egipteană şi akkadiană. în 
ebraică, termenul seamănă fonetic cu forma de persoana întâi 
singular a verbului bărak, „a îngenunchea 44 . în egipteană, sună 
asemănător cu ’ib-r-q, „Atenţiune!". în akkadiană, termenul se 
apropie de abarakkatu(m), abarakku(m), abarikkum, „administra¬ 
tor, majordom, intendent", caz în care strigarea Abrek! s-ar 
referi la titlul pe care Faraon i l-a dat lui Iosif (Croatto, 1966, pp. 113-315). 

41:45 „Ţafnat-Paneah": LXX îi oferă lui Iosif un nume care 
pare a reconstitui un nume egiptean: Psonthomphanech, a cărui 
interpretare etimologică a dus în două direcţii: „omul care dez¬ 
văluie faţa ascunsă a lucrurilor" sau „salvatorul lumii" (vezi nota 
lui C. Bădiliţă în Septuagintc1 voi. 1, ad ioc.). Moshe Weinfeld 
(apud Alter, 2004, ad Ioc.) presupune un sens: „Dumnezeu a 
vorbit şi el trăieşte", din expresia egipteană Dje(d)-Pa-Nute(r)~ 
(‘e)f-ankh, sau din Djef(ai)-Nute(r) pa-'ankh. Kenneth A. Kitchen 
spune însă că ambele sunt puţin probabile, pentru că numele 
teofore egiptene din această perioadă specifică divinitatea la 
care fac referinţă, nu doar amintesc despre divinitate în general. 
El preferă să-I reconstruiască astfel: Djat-naf (I)pi-ankh alăturat 
numelui semitic YWSP, după modelul cunoscut în cazul altor 

nume de asiatici: „X (nume semitic) care este numit Y (nume 
egiptean, aici Djat-naf) u , adică „ YWSP Djat-naf (I)pi-‘ankh u (vezi 
Kitchen, 1993, pp. 345-346 şi n. 125,126). ♦ „Asnat“, ebr. ’âs'naţ, 
LXX Asenneth: nume egiptean care ar însemna „a zeiţei Nut“, 
venerată în delta Nilului. ♦ „On": oraş preoţesc cunoscut în 
lumea greacă sub numele de Heliopolis. ♦ Ultima propoziţie: 
„Iosif a cutreierat ţara Egiptului 1 *, nu apare în LXX, poate 
pentru că este reluată mai explicit în versetul următor. 

41:48 „Acelor şapte ani": PenS şi LXX reiau expresia folosită 
deja: „cei şapte ani care au fost de belşug**. 

41:51 „Manase**: ebr. M'naşeh este o formă de participiu a 
verbului nâşah, „a da uitării**, la forma intensivă (piei), aici cu 
valoare cauzativă, „a face să uite**. 

41:52 „Efraim**: ebr. 'ep'râyim trimite la verbul pârăh, „a rodi**. 

41:56 „Tot ce aveau**: LXX are „toate grânarele**. ♦ „dar foa¬ 
metea se înteţea în ţara Egiptului** nu apare în LXX. 

41:57 „Tot pământul": expresia încheie naraţiunea, formând 
incluziune cu apariţia ei precedentă la începutul versetului. 

capitolul 42 

42:1 „A văzut că este grâu": LXX are „văzând... că este vân¬ 
zare**. ♦ „De ce vă uitaţi unii la alţii**: LXX are „de ce leneviţi**. 

42:4 „Nenorocire**: LXX are „slăbiciune**. La fel la v. 38. 

42:6 „Cu faţa până la pământ": lit. „cu nările la pământ**; 
începe să se împlinească visul premonitoriu al lui Iosif (37:7.9). 

42:9 „Slăbiciunea (ţării)": ebr. ‘erwă h , lit. „goliciune". Aici 
are un înţeles figurat, referindu-se la părţile mai vulnerabile ale 
ţării. LXX are ichne, „urme", „indicii". La fel la v. 12. 

42:11 „Cinstiţi": LXX are „paşnici". La fel la v. 19 etc. 

42:13 „Suntem fiii unui singur bărbat": nu mai apare aici în 
LXX. 

42:15 „Veţi fi încercaţi 44 : LXX are „vă veţi da pe faţă". ♦ „Pe viaţa 
lui Faraon' 4 : lit. „viu este Faraon 44 , formulă de jurământ (de tipul 
„pe viaţa mea... 44 ). LXX are „pe sănătatea lui Faraon' 4 . 

42:19 „Duceţi grâu pentru foametea din casele voastre 44 : lit. 
„duceţi grâul foametei caselor voastre 44 . LXX are „duceţi grâul 
pe care l-aţi cumpărat 44 (lit. „duceţi cumpărătura voastră din 
distribuirea de grâu 44 ). 

42:20 „Şi nu veţi muri 44 : LXX are „iar de nu, veţi muri 44 . 

42:21 „Am văzut 44 : LXX are „am trecut cu vederea 44 . 

42:28 „Tocmai ce am dat de el 44 : vorbire intens marcată în 
ebraică: w f gam hinne h , lit. „şi chiar iată' 4 (PenS are lit. „şi chiar 
iată el 44 , LXX are „şi iată acela 44 ). 

42:30 „Stăpânul 41 : ebr. ’adonîm, formă de plural, care conferă 
solemnitate. ♦ după „a vorbit aspru cu noi 44 LXX adaugă „ne-a 
pus în temniţă 44 . 

42:34 „Veţi putea umbla în voie prin ţară 44 , vezi nota la 34:10. 

capitolul 43 

43:3 După „fratele vostru 44 , LXX precizează „cel mic 44 . La fel 
Ia v. 5. 

43:8 „pruncii 44 : LXX are „lucrurile 44 . 

43:11 „Puţin balsam şi puţină miere, mirodenii şi mir, fis¬ 
tic şi migdale 44 : în LXX darurile sunt: „răşină, miere, tămâie, 
ulei binemirositor, fistic şi nuci (migdale?). ♦ „Miere 44 , ebr. d e baş: 
albinăritul era cunoscut în Egipt (Gene Kritsky, The Tears of 
Re: Beekeeping in Ancient Egypt), de unde s-a răspândit proba¬ 
bil şi în Canaan (Mazar, Panitz-Cohen, 2007, pp. 202—219). 
Tradiţia rabinică susţine însă că ar fi vorba despre siropul de 
curmale, fapt care ar explica plasarea termenului d e baş alături 
de pomii fructiferi în lista bogăţiilor naturale ale Canaanului 
(Deut 8:8). 

43:14 „Dumnezeul Atotputernic 44 : vezi nota la 17:1. LXX are 
„Dumnezeul meu 44 . 

43:16 După „pe Beniamm", LXX are în plus „fratele de-o 
mamă cu el“. 

43:18 „Să vină val-vârtej": LXX are „să fim învinuiţi pe 
nedrept". 

43:24 „Omul i-a dus în casa lui Iosif" nu apare în LXX. 

43:28 După răspunsul fraţilor, PenS şi LXX au în plus cuvin¬ 
tele lui Iosif: „Binecuvântat de Dumnezeu este omul acela!" 

capitolul 44 

44:1 „Pune argintul fiecăruia la gura sacului lui“: cuvintele 
par a fi un adaos, pentru că în v. 12 nu se aminteşte nimic despre 
argint, ci doar despre cupă. 

44:2 „Cupa de argint", ebr. g‘bia hakkesep: în Ieremia 35:5, 
gabia denumeşte un urcior din ceramică, înalt de 20-23 cm > 
folosit de obicei la păstrarea vinului sau a apei. Aici şi în Exod 
25:37 gabia este mai degrabă o cupă, şi nu un urcior. 

44:4 „De ce aţi răsplătit binele cu rău?“: lit. „de ce aţi răs¬ 
plătit cu rău în locul binelui?*': LXX adaugă (la începutul v. 5): 
„de ce mi-aţi furat cupa de argint?" 

44:5 „Cu care ghiceşte": termenul ebraic folosit aici este naheş, 
„a ghici, a prezice". Divinaţia prin folosirea lichidelor este ates¬ 
tată mai ales în Mesopotamia, iar metoda de ghicire consta fie 
în urmărirea jocului de lumini format de lichidul (cel mai 
probabil ulei) vărsat din cupa de argint sau dintr-un vas (lecano- 
manţia din Mesopotamia), fie în urmărirea şi interpretarea 
formelor pe care le căpăta turnarea uleiului într-un pahar cu 
apă (oleomanţie), sau în observarea felului în care cade apa în 
cupă (hidromanţie). Aici metoda nu este precizată. 

44:7 „Departe de", ebr. hâlilă h l e : expresia este folosită ade¬ 
sea pentru a introduce un jurământ cu subiectul la persoana a 
treia (aici şi în Iov 34:10), dar mai ales la persoana întâi (44:17; los 

22:29; 1 Sam 2:30; 2 Sam 20:20 etc.). Hălila h înseamnă „pângă- 
rire", prin urmare expresia este o formulă eliptică de jurământ 
care se referă tn special la violarea lui. 

44:8 „[Chiar şi] argintul... ţi l-am adus înapoi... deci cum să 
furăm argint sau aur...?". Potrivit interpretării rabinice din Gen. 
Rab. 92.7, v. 8 este unul din cele zece locuri (Ex 6:12; Num 12:14; 
Deut 31:27; 1 Sam 23:3; Ier 12:5 - de două ori; Iez 15:5; Prov 11:31; 
Est 9:12) din Biblie în care se aplică principiul qal wa-homer 
(argumentaţia de la simplu la complex, a minori ad maius), în 
logica modernă numit afortiori. 

44:12 „A căutat", ebr. hăpaş: acelaşi verb este folosit în 31:35, 
atunci când Labanîşi căuta în corturile lui Iacob terafimii furaţi. 
Ca pentru a spori tensiunea dramatică, persoana care a furat 
este controlată ultima. ♦ „cupa a fost găsită": LXX are „a găsit, 
cupa" - textul ebraic pune accentul pe cupă, şi nu pe slujitorul 
care face căutările pentru găsirea ei. 

44:13 „Şi-au sfâşiat hainele": gestul semnifică întristarea 
profundă sau groaza la aflarea făptaşului (Iacob a procedat la 
fel când a aflat de presupusa moarte a lui Iosif, Gen 37:34). 

44:14 „Au căzut la pământ înaintea lui": gestul „căderii la 
pământ" are mai multe valenţe. El semnifică adesea reverenţa în 
faţa lui Dumnezeu sau a unui stăpân (Deut 9:18), dar în acest caz 
denotă implorarea milei şi supunerea totală. 

44:15 „Oare nu ştiaţi că un om ca mine poate să ghicească?": este 
folosit aici acelaşi termen pentru „a ghici" ca în v. 5, însă nu ştim 
care este adevărul din spatele cuvintelor. Blufează Iosif, ca să pună 
presiune psihologică asupra fraţilor săi (Wenham, 1998, p. 425), 
sau afirmaţia are suport în realitate (Hamilton, 1995, p. 565)? 

44:17 „Departe de“: Iosif foloseşte aceeaşi formulă de jură¬ 
mânt pe care au folosit-o şi fraţii săi în v. 7 pentru a nega im¬ 
plicarea lor în furt. 

44:18 Versetul reprezintă începutul lungului discurs pe care 
Iuda îl rosteşte în faţa lui Iosif; conform uzanţei retorice, prima 

parte recapitulează în amănunt faptele, iar a doua parte aduce 
argumente emoţionale.- ♦ „precum Faraon": LXX are „cu/ală¬ 
turi de Faraon". 

44:21 „Să-l văd cu ochii mei“, lit. „să-mi pun ochii pe el“; 
expresia ar putea însemna şi „să am grijă de el", conform inter¬ 
pretării LXX, dar şi a unor traducători moderni (TOB). 

44:24 „Tatăl meu“, dar LXX, PenS şi Syr. au „tatăl nostru". 

44:28 „Eu am zis: «De bună seamă a fost sfâşiat în bucăţi»": 
LXX are „voi mi-aţi spus că a fost mâncat de fiare". 

44:32 „Dacă nu ţi -1 voi aduce": LXX are „Dacă nu -1 aduc la 
tine şi nu-1 pun înaintea ta". 

44:34 „Răul": LXX are „relele". 

capitolul 45 

45:2 „A plâns în hohote": este a treia oară când Iosif plânge 
(42:24; 43:30). La început, a plâns în ascuns, ca să nu fie văzut 
de fraţii săi. ♦ „au auzit egiptenii", lit. „au auzit M iţralm 1 . M iţraîm 
îi poate desemna fie pe egipteni (etnonim), fie teritoriul Egip¬ 
tului (toponim). Prin urmare, ebr. wayyişm'u Miţraim se poate 
înţelege în trei moduri: fie egiptenii din afara camerei i-au auzit 
hohotele, fie Egiptul a aflat despre această veste, fie toţi egiptenii 
i-au auzit hohotele. LXX este mai specifică adăugând „toţi". 

45:4 „L-aţi vândut", lit. „m-aţi vândut". 

45:5 „Nu fiţi întristaţi": ebr. ‘ăţab este folosit şi în 6:6 pentru 
a exprima sentimentul lui Dumnezeu în privinţa răutăţii oame¬ 
nilor. ♦ „m-aţi vândut aici": de fapt, după Geneză 37:28, fraţii lui 
Iosif l-au vândut unor negustori midianiţi/ismaeliţi ce treceau 
cu caravana în drum spre Egipt, iar conform Genezei 37:36, 
midianiţii l-au vândut mai departe lui Potifar, dregătorul farao¬ 
nului. Tot pasajul trebuie citit în cheie teologică: Dumnezeu a 
îngăduit ca Iosif să trăiască şi să ajungă la fel de puternic „ca 

faraonul". Răul imediat produs de fraţi se transformă într-un 
bine cu efecte pe termen lung, Iosif fiind purtat de braţele pro¬ 
niei divine spre Egipt. ♦ „să (vă) păstreze în viaţă": ebr. (l e )mihyă h 
în Levitic 13:10.24 se referă la regenerarea pielii unei răni, iar în 
Judecători 6:4 şi 17:10 are sensul de „mijloc de subzistenţă", „hrană". 

45:6 „Ţară", lit. „interiorul ţării". 

45:7 „Rămăşiţă", ebr. ş e ’eriţ : termenul apare numai aici în 
Tora. Este o temă predilectă la profeţi. ♦ „să vă ţină în viaţă 
spre mare izbăvire": LXX are lit. „şi să hrănească mulţi urmaşi 
după voi". 

45:8 „Tată pentru faraon": adică sfătuitorul cel mai impor¬ 
tant. Expresia este atestată în Egipt pentru vizirii egipteni (C3 tj) 
încă din mileniul III î.H. în alte locuri (Jud 17:10; Jud 18:19; 2 R g 
6:21; 2 Rg 13:14; Is 22:21), expresia „tată pentru..." se referă la preoţi 
şi profeţi. 

45:9 „Tatăl meu": în convorbirea cu fraţii săi, Iosif se referă 
la Iacob numindu-1 „tatăl meu" (ca în v. 3), şi nu „tatăl nostru", 
dorind să se distanţeze de fraţi, dar şi să exprime astfel dra¬ 
gostea pe care i-o poartă tatălui său. 

45:10 „Ţinutul Goşen": numele nu apare în nici un text 
egiptean, ci este mai degrabă un nume semit. Goşen este şi nu¬ 
mele unei cetăţi din Canaan (Ios 15:51) şi numele altui ţinut din 
sudul teritoriului lui Iuda (Ios 10:41; 11:16). Ţinutul menţionat 
aici este o regiune aflată la est de delta Nilului, cunoscută în 
analele istorice ca Wadi Tumilat, menţionată într-una dintre 
scrisorile funcţionarilor Iui Memeptah ca fiind propice păsto- 
ritului. LXX are „Gesem din Arabia". 

45:11 „Nu cumva să sărăceşti": LXX are „să nu fii nimicit". 

45:12 „Ochii voştri văd... că gura mea... vorbeşte": formulă 
cu aură de solemnitate, subliniind importanţa celor spuse. 

45:13 „Aduceţi", lit. „coborâţi", ebr. horadtem : termenul amin¬ 
teşte aici de cuvintele lui Iacob îngrijorat de soarta lui Benia- 

min: dacă i se va întâmpla ceva şi lui, „îmi veţi coborî ( horadtem ) 
cărunteţea cu mâhnire în Lăcaşul morţilor“ {Gen 42:38). 

45:15 „Cu ei", lit. „asupra lor“. 

45:16 „Vestea", lit. „glasul". 

45:17 „Dobitoacele": LXX are „căruţele". 

45:18 „Ce e mai bun", lit. „bunătatea". 

45:19 „Ţi s-a poruncit": LXX are „porunceşte". ♦ „Căruţe": 
ebr. agăloţ sunt un fel de căruţe grele, fără scaune, de obicei cu 
două roţi (rareori cu patru roţi) sau un fel de care de transportat 
bunuri, trase de vite. ♦ „copiii": ebraicul ţap este un termen 
generic referitor la cei care merg mai greu: femei, copii, bătrâni, 
dar şi, eventual, alţi membri ai unei familii nomade care nu pot 
face marşuri lungi. 

45:20 „Să nu vă pară rău", lit. „ochilor voştri să nu le fie milă 
de". ♦ „ce e mai bun", lit. „bunătatea". 

45:21 „Potrivit poruncii lui Faraon": lit. „pe gura lui Faraon". 
LXX are „după cele spuse de Faraon, regele". 

45:22 „Trei sute de [sicii de] argint": înainte de apariţia 
monedelor în perioada persă, argintul era folosit sub formă de 
bucăţi (pepite) care se cântăreau. LXX are „trei sute de galbeni". 

45:23 „Zece măgăriţe...": LXX are „zece catârce", iar încăr¬ 
cătura lor e doar „pâini". 

capitolul 46 

46:1 „Beer-Şeba": gândind că Iacov trăia în valea Hebronului 
(Gen 37:14), prima oprire în drumul spre Egipt, împreună cu 
toţi ai casei, ar fi fost Beer-Şeba (aflat la 40 km sud de Hebron), 
adică la o distanţă de două zile de mers. ♦ „a adus jertfe": Isaac 
ridicase deja un altar la Beer-Şeba (Gen 26:25). 

46:2 „Vedeniile nopţii", ebr. marot hallaylă h : vedenia este de 
regulă o stare extatică vizuală care are loc în timpul zilei, însă 

aici este doar o experienţă auditivă nocturnă. Dumnezeu i s-a 
mai adresat noaptea lui Iacob şi cu alte ocazii (Gen 28:10 şi urm.; 
32:22 şi urm.). Tot noaptea i s-a arătat Dumnezeu şi lui Avraham 
(Gen 15), lui Laban (31:24), dar şi regelui Gherarei, Abimelec 
(Gen 20:3). Aici este ultima dată când Dumnezeu li se adresează 
direct patriarhilor. ♦ „Iată-măf" (ebr. hinnenî) este echivalat în 
LXX cu „Ce este?" (ti estin). 

46:3-4 „Dumnezeu", în ebraică, articulat: hael ♦ „nu te teme“, 
ebr. al tlra: aici este unul din cele patru locuri din Geneză în 
care apare expresia (Gen 15:1; 21:17; 26:24). Făgăduinţa divină 
cuprinde patru părţi: autorevelarea divinităţii („Eu sunt Dum¬ 
nezeu, Dumnezeul tatălui tău"), încredinţarea („nu te temei"), 
obiectul fricii („să cobori în Egipt"), făgăduinţa („căci un neam 
mare te voi face acolo... Iosif îşi va pune mâna peste ochii tăi"). 

46:5 „Căruţe", vezi nota la 43:19; aici însă LXX echivalează 
ţap cu aposkeue, „avut", „bagaje". ♦ „Faraon": în LXX, Iosif e cel 
care trimite căruţele. 

46:6 „Vitele şi avutul": LXX are „bunurile şi toată agoni¬ 
seala". 

46:13 „Iov", ebr. yob : PenS are YSWB, iar LXX are iasoub, ca 
în lista din Numeri 26:24 şi 1 Cronici 7:1. 

46:20 „Asnat... On": vezi nota la 41:45. ♦ După „Efraim" LXX 
are în plus: „Manase a avut fii, pe care i-a născut concubina sa 
siriană: pe Machir, iar lui Machir i s-a născut Galaad. Fiii lui 
Efraim, fratele lui Manase: Sutalaam şi Taam. Fiul lui Suta- 
laam: Edem." 

46:21 Faţă de TM, unde toţi apar ca fii ai lui Beniamin, în 
LXX apar trei generaţii: „Fiii lui Beniamin: Bala şi Chobor şi 
Asbel. I s-au născut fii lui Bala: Ghera şi Noeman şi Anchis şi 
Ros şi Mamphin şi Ophimim. Lui Ghera i s-a născut Arad". în 
TM această listă diferenţiată apare în Numeri 26:40—41. 

46:22 „Paisprezece": LXX are „optsprezece" - de fapt sunt 
nouăsprezece! 

46:26 „Şaizeci şi şase de suflete": în v. 27 apare „şaptezeci". 
Aici nu sunt număraţi în tabără Er şi Onan, deja morţi (v. 12), 
precum şi Iosif, Manase şi Efraim, care erau deja în Egipt. în 
total şaizeci şi cinci, la care se adaugă Dina. 

46:27 „Două (suflete)": LXX are nouă! ♦ „Şaptezeci": în 
versetul 26 apare „şaizeci şi şase". Aici sunt incluşi în numă¬ 
rătoare Iacob, Iosif şi cei doi fii ai lui Iosif. LXX are „şaptezeci 
şi cinci", ceea ce înseamnă că lipsesc din numărătoare Iacob şi 
Iosif, dar sunt adăugaţi cei nouă fii ai lui Iosif, în loc de doi. 

46:28 „Ca să i se înfăţişeze [lui Iosif] în Goşen", sau: „să-i 
arate, înaintea lui, [calea] spre Goşen". Textul ebraic este corupt 
şi enigmatic. Ebraicul 1 ‘hdrdt înseamnă de obicei „a instrui, a 
învăţa pe cineva", însă lipseşte obiectul direct, deci construcţia 
pare incertă. LXX are: „El l-a trimis pe Iuda înaintea lui la Iosif 
ca să-l întâlnească în Cetatea Eroilor din pământul lui Ramesses". 
Traducerile moderne oscilează şi ele. ASV, ESV, NASB: „să-i 
arate calea înaintea lui spre Goşen", NIV: „să ia instrucţiuni 
despre Goşen", KJV: „să-i îndrume faţa spre Goşen", NAB, 
NABRE: „ca el să-l poată întâlni în Goşen", NJB: „ca Iuda să se 
poată înfăţişa lui Iosif în Goşen". ♦ Faţă de TM „Goşen... ţinu¬ 
tul Goşen" LXX are aici „Cetatea Eroilor... ţinutul Ramesses", 
dar la 45:10 are „Ghesem", iar la 46:34 are „Ghesem din Arabia". 

46:29 „Carul": ebr. merkăbă h > „car de luptă". ♦ „arătându-i-se", 
ebr-. w ayyera elâ w: mai poate fi tradus „când l-a văzut". în cel 
puţin alte şase locuri din Geneză expresia descrie o apariţie 
divină destinată patriarhilor: lui Avraham (12:7; 17:1; 18:1), lui 
Isac (26:2.24), lui Iacob (35:9), însă aici este singurul loc în care 
ea descrie întâlnirea dintre doi oameni. 

46:34 „Păstorii de turme" (ro i 1 ţon ): aici ar putea fi o alu¬ 
zie la domnia hicsoşilor în Egipt (~ 1660-1560 î.H.), care erau 


334 BIBLIA DUPĂ TESTUL EBRAIC 

numiţi „regi păstori", pentru că şi egiptenii aveau păstori de 
vite, pe care-i priveau cu respect (Gen 47:6). De altfel, dacă urmă¬ 
rim discursul lui Iosif în care apare această expresie: w. 32, 34 
şi 47:3, ar trebui să înţelegem mai bine aluzia din v. 34. Iosif 
doreşte să-i prezinte pe fraţii săi faraonului ca „păstori de 
turme" (ro ţon), „crescători de vite" {'anse micine 1 ’) (v. 32), îi în¬ 
vaţă apoi să spună, dacă vor fi întrebaţi, că sunt „crescători de 
vite" (anşe micfne h ), pentru că „păstorii de turme" ( roe u ţon) sunt 
urâciune pentru egipteni (v. 34), iar când ajung înaintea farao¬ 
nului şi sunt întrebaţi, fraţii spun despre ei că sunt „păstori de 
turme" ( rd'e h ţon) (47:3). Deşi Iosif spune că „păstorii de turme" 
sunt „urâciune pentru egipteni" (v. 32), totuşi ei nu păţesc nimic 
în urma mărturiei din 47:3.0 explicaţie simplă ar fi că egiptenii, 
în majoritate agricultori sau orăşeni, îi considerau inferiori pe 
ciobanii seminomazi din nord şi preferau să-i ştie izolaţi în 
păşunile din zona Deltei ( cf. Alter, 2004, n. ad loc.) 

capitolul 47 

47:2 „A luat cinci oameni": de ce doar cinci? Speiser (2008: 
350) crede că i-a luat pe cei care puteau face o impresie mai 
bună. Tradiţia iudaica spune însă exact contrariul: astfel, în 
Gen. Rab. 95.4, cei cinci fraţi sunt cei mai slabi şi mai neimpor¬ 
tanţi, pentru că Iosif se temea ca nu cumva Faraon să-i facă 
soldaţi dacă ar fi fost cei mai buni dintre ei; cei cinci ar fi: Ruben, 
Simeon, Levi, Beniamin şi Isahar. ♦ „dintre cei mai buni", ebr. 
micjţe h ‘ehăw: miqţe 11 înseamnă propriu-zis „margine", „hotar", 
însă este folosit aici cu sensul de „cei mai buni dintre fraţi", 
dacă-i înţelegem pe aceştia ca pe un „ţinut". 

47:3 „Fraţilor lui": LXX şi PenS au „fraţilor lui Iosif*. ♦ „păs¬ 
tori de turme": vezi nota de la 46:34. 

47:5 în LXX cuvintele faraonului încep cu pasajul care se 
află în TM la sfârşitul v. 6 („Să se aşeze... vitele mele"). Urmează 

o inserţie narativă care reia pe scurt cele spuse deja: „Iacob şi 
fiii săi au venit la Iosif în Egipt, iar Faraon, regele Egiptului, a 
auzit aceasta*. Apoi textul este identic cu ceea ce este v. 5 în TM. 

47:6 „Oameni pricepuţi**: expresia ebraică 'anse hayil are mai 
ales conotaţie militară (Jud 11:1; 2 Sam 23:20 etc.). Un ’iş hayil 
este mai ales un bărbat apt pentru serviciul militar. 

47:11 „Moşie**, ebr. ’afruzză h : termen generic pentru „pro- 
prietate**. Apare şi în 17:8, când Dumnezeu îi făgăduieşte lui 
Avraham stăpânirea Ţării; în 23:4.9.20, când Avraham cere o 
ţarină pentru a o putea îngropa pe Sara; în 36:43, când sunt enu¬ 
merate căpeteniile edomite; în 48:4, când Iacob aminteşte făgă¬ 
duinţa ce i-a fost făcută de Dumnezeu; în sfârşit, în 49:30 şi 
50:13, ambele cu referire la cap. 23. ♦ „ţinutul Rameses* 4 : numele 
apare abia în secolul XII î.H. la faraonii dinastiei a 19-a. Ţinutul 
Rameses (Ex 1:11; 12:37; Num 33:3.5) ar putea fi identificat cu 
Qantir sau Tanis, din nord-estul deltei Nilului, devenit reşedin¬ 
ţă a faraonilor din dinastia a 19-a. 

47:12 „După numărul pruncilor": vezi nota la 45:19. LXX are 
„după inşi" (lit. „trupuri"). 

47:16 După „vă voi da", LXX, PenS şi Targumul adaugă cu¬ 
vântul „pâine". 

47:18 „Nu vom ascunde de stăpânul meu": LXX are „Să nu 
pierim de la stăpânul nostru". 

47:19 „De ce să murim sub ochii tăi, şi noi, şi pământurile 
noastre?": LXX are „Aşadar, pentru ca noi să nu murim în faţa 
ta, iar pământurile noastre să nu rămână pustii..." 

47:21 „Iar pe popor l-a mutat în cetăţi": LXX are „a înrobit 
poporul ca sclavi", citind heebid, „a înrobi", faţă de ebr. he'ebir, 
„a muta", precum şi laabâdim, „ca sclavi", faţă de learim, „în 
cetăţi". PenS redă fragmentul la fel ca LXX. Dacă ţinem seama 
de contextul imediat (vv. 23-24), în care vedem că poporul 
trebuia să cultive pământul, deci trebuia să locuiască lângă ogor, 

LXX şi PenS par a avea dreptate, iar TM păstrează un text 
defectuos. 

47:22 „Pământul preoţilor", adică al preoţilor egipteni. Ebr. 
kohen, „preot", este folosit ulterior şi pentru preoţii israeliţi, însă 
în cartea Genezei nu este vorba decât de preoţii altor neamuri: 
Melchisedec {Gen 14:18), Poti-Fera {Gen 46:20), preoţii lui Faraon 
{Gen 47:22.26). 

47:23 „Poporului": LXX are „tuturor egiptenilor". 

47:24 „Şi ca să vă hrăniţi pruncii" nu apare în LXX, vezi însă 
şi nota la 45:19. 

47:27 „Ţinutul Goşen": în v. 11, ţinutul este numit Rameses; 
la 46:28 această denumire apare doar în LXX. ♦ „a dobândit 
moşii": ebr. ’ăhaz; vezi nota pentru substantivul corespunzător 
'ahuzzâ h , la 47:11. 

47:28 „Şaptesprezece ani": exegetul evreu medieval David 
Qimhi remarcă simetria cu anii petrecuţi de Iosif în casa tatălui 
său {37:2): „După cum Iosif a stat în poala lui Iacob şaptespre¬ 
zece ani, a stat şi Iacob în poala lui Iosif şaptesprezece ani" 
(apud Alter, 2004, n. ad loc.). 

47:29 >*Sub coapsa mea": vezi nota la 24:2. ♦ „bunăvoinţă şi 
credincioşie": vezi nota la 24:27. ♦ „credincioşie": ebr. ’emet se 
referă la o noţiune complexă care include ideea de adevăr, dar 
şi de soliditate, statornicie, fiabilitate. Termenul ebraic ar putea 
fi redat prin „adevăr", când se referă la Dumnezeu, sau prin 
„credincioşie", când este asociat cu un subiect uman. 

47:30 „Mă voi culca alături de părinţii mei", ebr. w ‘şăkabti 
‘im abotay: expresie unică în Geneză, apare mai ales în cărţile 
istorice (Regi şi Cronici) şi se referă la o moarte naturală, nu 
violentă. 

47:31 „S-a închinat": ebr. hiştahawă* 1 are mai ales înţelesul de 
„a se prosterna", dar poate desemna şi simpla aplecare; în pri¬ 
vinţa nuanţei de sens de aici, părerile sunt împărţite. ♦ „din vâr- 

ful patului": LXX are „pe capul toiagului", vocalizând M ŢH, 
ca maţţe h („toiag"), faţă de TM, care are miţţă h , „pat". 

capitolul 48 

48:1 După „Efraim", LXX adaugă: „şi s-a dus la Iacob". 

48:3 „Dumnezeul Atotputernic", ebr. ’El Şadday: vezi nota 
la 17:1. LXX are „Dumnezeul meu". 

48:7 „Padan": LXX are „Mesopotamia Siriei". ♦ „Rahela": 
LXX adaugă „mama ta". ♦ „pe drum, lângă mine... când mai era 
doar o bucată de drum până să ajung la Efrata": LXX are „pe 
când mă aflam aproape de hipodrom, Ia Chabrata, ca să merg 
la Ephrata". „Hipodromul" nu are explicaţie pornind de la un 
text ebraic: s-a presupus că ar fi o glosă a traducătorului („acolo 
unde e acum hipodromul"): în Testamentul celor XII patriarhi se 
pomeneşte de existenţa unui hipodrom aproape de mormântul 
Rahelei (apud LXX NEC, n. ad Ioc.). „Chabrata" este interpre¬ 
tarea ca toponim a ebr. kibraţ (-’ereţ), „o bucată (de drum - lit. 
pământ"). 

48:8 „Aceştia": LXX adaugă „pentru tine". 

48:12 „Iosif... s-a plecat cu faţa Ia pământ": în LXX cei doi fii 
sunt cei care se închină. 

48:14 „A pus-o pe capul", ebr. wayyăşeţ ‘al roş: punerea mâinii 
este exprimată aici prin verbul şiţ (şi în v. 17), dar şi prin verbul 
sfm („a pune") în v. 18, spre deosebire de literatura preoţească 
(de ex. Lev 1:4; 16:21), în care punerea mâinii pe capul cuiva este 
redată prin verbul sămak. Cel mai probabil toate cele trei verbe: 
şiţ, sim şi sămak sunt sinonime, sau, după cum precizează 
Milgrom (2008:150), sămak ar exprima punerea mâinii asupra 
cuiva apăsându-i capul, pe când şiţ şi sim nu ar fi decât o simplă 
aşezare a mâinii deasupra cuiva. ♦ „deşi Manase era întâiul-năs- 
cut" nu apare în LXX. 

48:15 „Pe Iosif": LXX are „pe ei“ (aceeaşi diferenţă ca la 
48:12). ♦ „au umblat": LXX are „au fostbineplăcuţi". ♦ „m-a păs¬ 
torit": LXX are „m-a crescut". 

48:16 „îngerul", însă PenS are „regele". ♦ „care m-a izbăvit", 
ebr. haggoel: este singura apariţie a termenului în Geneză. ♦ „în 
mijlocul Ţării": în context s-ar putea înţelege şi „pe pământ". 

48:20 „Prin tine va binecuvânta Israel": LXX are „Prin voi 
se va binecuvânta Israel". 

48 :22 Textul ebraic este dificil în acest loc. Cuvântul ş'kem 
poate fi înţeles fie ca substantiv propriu, anume cetatea Şekem 
(Sichem), aflată la baza versantului muntelui Garizim din nor¬ 
dul Israelului, fie ca un substantiv comun, „umăr", „povârniş", 
„versant muntos", cel mai probabil al muntelui Garizim, care 
domină Sichemul. însă, folosit ca substantiv comun, ar trebui 
să fie de genul feminin, pe când numeralul ce urmează în text, 
'ahad, este masculin. PenS are numeralul la forma feminină, 
’ahat , făcând astfel o aluzie directă la povârnişul muntelui Gari¬ 
zim, muntele sacru al samaritenilor. 

capitolul 49 

49:1 „în zilele ce vin", lit. „la sfârşitul zilelor": expresia se poate 
referi la un viitor mai îndepărtat sau poate avea sens eshatologic. 

49:3 „Ruben": patriarhul Iacob i se adresează direct, la per¬ 
soana a doua (w. 3-4). ♦ „întâietate în semeţie şi întâietate în 
tărie": LXX are „crunt de răbdat, crunt, semeţ". 

49:4 „Să nu fii tu întâiul": LXX are „să nu dai în clocot". ♦ 
Ruben îşi pierde statutul de întâi-născut fiindcă s-a culcat cu 
Bilha, „ţiitoarea tatălui său" (Gen 35:22). 

49:5 „Simeon şi Levi": singurul loc din profeţie în care sunt 
menţionaţi doi fraţi la un loc. Asocierea lor este cerută, în acest 
caz, de faptul că cei doi au jucat un rol fundamental în acţiunea 

de răzbunare asupra lui Sihem şi a celor din cetatea lui. Patriar¬ 
hul Iacob vorbeşte despre ei la persoana a treia (w. 5-7). Citi¬ 
torul care îşi imaginează scena rămâne cu impresia că Iacob, 
tulburat de rememorarea evenimentului, nu are ochi să-i vadă 
pe cei doi fii care au periclitat grav siguranţa familei sale. Această 
distanţare devine şi mai evidentă în 49:6. ♦ „Unelte de silnicie 14 : 
LXX şi PenS au „au săvârşit nedreptate/nelegiuire 11 . ♦ „unelti¬ 
rile lor“: hapax legomenon, sens incert; ebr. m‘keră h poate desem¬ 
na şi cuţitul pentru circumcizie ( mak'ret ). 

49:6 „Slava 11 : ebr. kăbod; LXX are hepata, lit. „ficaţii 11 , ceea 
ce presupune vocalizarea kăbed. ♦ „au ucis oameni... 11 evocă 
răzbunarea lor excesivă pentru necinstirea surorii lor, Dina 
(Gen 34:25 şi urm.). ♦ „au schilodit 11 : ebr. 'iqq'ru, potrivit lui 
R. Peter (VT 25 [1975], p. 494), face referire la tăierea tendoane- 
lor de la picioarele boilor, pentru a împiedica folosirea lor la 
munci sau ca jertfă (cf. Ios 11:6.9; 2 $ am 8:4; 1 Cron 18:4). ♦ „boi 14 : 
ebr. şor, „bou/taur 11 : unii au citit însă sur, „zid 11 , traducând „au 
dărâmat zidul 11 - Vulg. suffoderunt murum, KJV „digged down a 
wall 11 , Alter (2004) „tore down ramparts 11 . 

49:8 „Iuda 11 : profeţia despre Iuda (w. 8-12) este a doua ca 
lungime din acest capitol, după aceea despre Iosif (w. 22-26). 
Patriarhul Iacob i se adresează lui Iuda mai întâi la persoana a 
doua (vv. 8-9), după care continuă profeţia despre el la persoa¬ 
na a treia (w. 10-12). 

49:9 „(De pe) pradă 11 : ebr. terep poate însemna „pradă 11 , dar 
şi, în sens mai larg, „ceva proaspăt smuls/rupt 11 , asociat în alte 
locuri cu o frunză (Gen 8:11) sau cu o mlădiţă (Iez 17:9). LXX 
are blastos, „mlădiţă 11 . 

49:10 „Toiag... sceptru 14 : LXX are, conceptualizând, „căpe¬ 
tenie... cârmuitor 11 . ♦ „Picioarele lui 14 , ebr. rag'lăw: PenS are 
DGLYW, „steagurile lui 11 (ebr. degel, „stindard/steag 11 ). ♦ şilo h : 
crux interpretum. Unele manuscrise ale PenS şi Targumul Ongelos 

au şelloh, „care este al lui“, de unde înţelesul: „(până când vine 
întru) ceea ce este al lui 14 ; şi LXX are tâ apokeîmena autd r „cele 
puse deoparte pentru el“. După alţii este un toponim, Şiloh, 
locul unde a fost aşezat o vreme chivotul Legământului (Ios 18:1 
etc.). Alţii interpretează cuvântul în legătură cu verbul şălâh, 
„a trimite 44 : Vulg. cjui mittendus est. Alţii emendează în mdş'ldh, 
„conducătorul său“ (de ex. Westermann, 2004: 231). ♦ „ascul- 
tarea“: LXX are „aşteptarea 44 . 

49:11 „Aleasă vie“, ebr. soreqâ h : LXX are helix, „spirală 44 , 
„vrej". 

49:12 „întunecaţi": LXX are „scânteietori". 

49:13 „Zabulon": începând cu profeţia despre Zabulon, pa¬ 
triarhul Iacob vorbeşte despre ceilalţi numai la persoana a treia: 
Isahar (w. 14-15), Dan (w. 16-17), Gad (v. 19), Aşer (v. 20), Neftali 
(v. 21), Iosif (w. 22-26) şi Beniamin (v. 27). 

49:14 „Asinciolănos": LXX are „a poftit binele". ♦ „samare": 
ebr. mişp'tăyim (formă de dual) nu apare decât aici şi în Jude¬ 
cători 5:16, iar sensul este conjectural, căci după alţii ar însemna 
„staule". LXX are „moşteniri". 

49:15 „Corvezi": ebr. mas denotă mai ales munca forţată. 

49:16 „Dan": în afară de Iuda şi Iosif, Dan este al treilea 
conducător de trib care primeşte două binecuvântări. ♦ „Tribu¬ 
rile": ebraicul şebeţ are şi înţelesul de „vargă", „toiag". ♦ „ca unul 
dintre triburile lui Israel": frază enigmatică. Cel mai probabil 
se referă la faptul că tribul lui Dan nu era aşa de puternic ca 
altele, de aceea trebuia să fie individualizat. 

49:17 „Viperă": ebr. fpipon desemnează vipera cu corn. LXX 
are „stând la pândă". ♦ „muşcă copitele": vipera care pândeşte 
pentru a ataca mortal ar putea fi o imagine a tacticii luptători¬ 
lor din tribul lui Dan, trib ale cărui aşezări nu erau fortificate 
(cf. Alter, 2004, n. ad loc.). Metafora este, de altfel, întâlnită şi 
într-un text din Ugarit (KTU 1.100). Astfel, o iapă divină numi- 

tă „mama cailor" strigă după ajutor la Şapşu, zeiţa-soare, deoa¬ 
rece puii ei mor de muşcăturile şarpelui. La rândul său, Şapşu 
îi poartă mesajul mai departe către zei, iar fiecare dintre ei 
încearcă să ajute, după puteri. Totuşi, numai acţiunile zeului 
Horon, zeul iadului, rezolvă problema, şi astfel iapa divină se 
mărită cu Horon. 

49:18 „Spre mântuirea ta...": v. 18 pare ciudat în contextul 
general al cap. 49. Freedman (1980, p. 34) crede că este un ele¬ 
ment liturgic inserat care întrerupe şirul profeţiilor din poem. 

49:19 „Gad, o ceată se va năpusti": în ebr. joc de cuvinte ba¬ 
zate pe aceeaşi rădăcină: Găd g'dud y‘gudennu. ♦ „se va năpusti 
spre călcâi": LXX are „va ataca călcâiul lor" (v. nota următoare). 

49:20 „Din Aşer", ebr. meăşer: BHS semnalează o posibilă 
segmentare „accidentată" între versete: litera M ar putea fi parte 
din versetul anterior (...acjebam, „călcâiul lor"), după cum apare, 
de altfel, în PenS, în LXX şi în Vulg.; astfel, şi acest paragraf 
s-ar conforma structurii celorlalte (cu excepţia celui consacrat 
lui Iosif), care încep cu numele proprii. 

49:21 „Căprioară": LXX are „tulpină". ♦ „care rosteşte cu¬ 
vinte dragi": ebr. şeper este un hapax legomenon. S-au propus şi 
alte traduceri: „care face pui frumoşi", „căreia îi mijesc coar¬ 
nele", însă verbul care însoţeşte expresia este în ebraică la par¬ 
ticipiu masculin singular: hannoten, „cel care dă", prin urmare nu 
„căprioara" (feminin în ebraică: ayyâlâ h ) este subiectul, deci nu 
căprioara rosteşte cuvinte..., ci Neftali. Altă explicaţie pentru 
şeper ar fi legătura cu akkad. şiprufm), „veste, mesaj de victorie", 
deci: „care aduce mesajul de victorie" (vezi şi Rendsburg, 1996, p. 117). 

49:22 „Vie mănoasă", ebr. ben porăţ: de fapt textul este dificil 
şi au fost propuse mai multe variante de interpretare: 1) pus în 
legătură cu ugariticul prt, „vacă, junincă", porăţ ar putea fi 
„onagru" (cf. Os 8:9, unde Efraim este comparat cu un „măgar 
sălbatic" [ebr. pere]); 2) unii văd termenul porăţ ca fiind un 

participiu activ feminin de la pârăh, „a fi roditor" {deşi forma 
consacrată este poreh), drept care sintagma ar însemna „fiul 
unei ramuri roditoare" (Westermann, 2002, p. 237, RSV), sau 
„fiu sporit" (LXX) sau „fiul meu va fi numeros" (Târg. Onqelos); 
3) de la radicalul prt, revocalizat p'râţ, în loc de porăţ, „Eufrat", 
de unde „fiul Eufratului" (Albright, 1973, p. 27). 

49:23 „Arcaşii": lit. „stăpânii săgeţilor". 

49:24 „Braţele": lit. „braţele mâinilor". ♦ „neclintit" (ebr. teşeb); 
în LXX: „a fost rupt", după ebr. tişşăber. ♦ „arcul": în Vechiul 
Testament, dar şi în literatura Orientului Apropiat Antic, arcul 
are mai multe semnificaţii: 1) forţa militară a duşmanului, încât 
„a sfărâma arcul cuiva" înseamnă a -1 anihila (Ier 49:35; 51:56; 
Os 1:5); prin extensie, „sfărâmarea arcului" înseamnă distru¬ 
gerea arsenalului, deci încetarea războaielor, pacea universală 
(Os 2:20/18; Ps 46:10/9); 2) putere, vigoare (1 Sam 2:4; 2 Rg 9:24; 
Iov 29:19-20). ♦ „Celui Puternic": profeţia despre Iosif conţine 
cele mai multe apelative divine din cap. 49: „Celui Puternic" 
(ebr. abtr), „Păstorul" (ebr. roe h ), „Stânca lui Israel" (ebr. ’eben 
Yisrăel), „Dumnezeul tatălui tău" (ebr. el abîkă) (v. 25) şi „Cel 
Atotputernic" (ebr. şadday ) (v. 25). „Păstorul" nu apare în LXX. 

49:25-26 în LXX: „de la Dumnezeul tatălui tău; şi ţi-a venit 
în ajutor Dumnezeul meu şi ţi-a dat binecuvântarea cerului de 
sus şi binecuvântarea pământului, care le cuprinde pe toate, 
datorită binecuvântării sânilor şi pântecelui, binecuvântării 
tatălui tău şi mamei tale. El a întrecut în tărie binecuvântările 
munţilor statornici şi binecuvântările ţărmurilor veşnice: aces¬ 
tea să fie peste capul lui Iosif şi peste fraţii săi, pe care i-a 
călăuzit el". 

49:26 „Strămoşilor mei": lit. „celor care m-au zămislit". ♦ „pus 
deoparte": ebr. năzir; alţi traducători au preferat celălalt sens al 
cuvântului: „prinţ". 

49:30 „Peştera Macpela": vezi nota la 23:9. 

CAPITOLUL 50 

50:2 „Vracilor”, ebr. hărope’lm: Ut. „vindecătorilor”. LXX are 
„celor care îmbălsămează pentru înmormântare”. Termenul se 
referă la cei care se ocupă de îmbălsămarea trupurilor deceda¬ 
ţilor. Cuvântul egiptean wt desemnează atât acţiunea îmbăl¬ 
sămării, cât şi învelirea mumiei în fâşiile textile speciale. Probabil 
„vracii” de aici sunt tocmai cei care înfăşurau trupurile îmbăl¬ 
sămate în fâşiile specifice mumiilor egiptene. ♦ „să-l îmbălsă¬ 
meze”: cap. 50 din Geneză este singurul loc din Vechiul Testament 
în care este menţionată îmbălsămarea (v. 2, de două ori, şi v. 26). 
De menţionat că procedeul nu a fost folosit de israeUţi, ci numai 
de egipteni pentru trupurile lui Iacob/Israel şi Iosif. 

50:3 „Şaptezeci de zile”: Diodorus Siculus (Bibi. ist. 1.72) ne 
spune că la egipteni perioada de doliu pentru un faraon era de 
şaptezeci şi două de zile. 

50:5 „M-a pus să jur”: LXX (numai Codexul Alexandrin) şi 
PenS adaugă: „înaintea morţii sale". ♦ „să-mi înmormântez tatăl”: 
PenS adaugă: „după cum m-a pus să jur”. 

50:8 „Copiii": vezi nota la 45:19. LXX traduce prin „rubedenie”. 

50:9 „Tabăra a fost foarte mare”, ebr. hammahane h kăbed 
m e od: probabil se face referire la o escortă militară numeroasă. 

50:10 „Goren-Atad”: hapax legomenon în Vechiul Testament. 
Aşezarea nu a fost identificată încă de cercetători. LXX are 
„Aria atadului”, toponim provenit de la ebr. aţăd, copac falnic 
şi longeviv, arborele de jujuba - Ziziphus spina Christi (Tatu, 
2006, pp. 105-124). 

50:11 „Avei Miţraim”: etimologie populară bazată pe ase¬ 
mănarea dintre abel, „pajişte”, „pârâu” (numai în toponime) şi 
'ehei, „tânguire", „jelanie”. 

50:22 „O sută zece ani”: Iosif a trăit în Canaan primii şapte¬ 
sprezece ani ai vieţii, iar restul de nouăzeci şi trei în Egipt 

(Hamilton, 1995, p. 709). Pentru egipteni durata ideală a vieţii 
era de o sută zece ani (Vergote, 1959, pp. 200-201, ANET 414). 

50:23 „A treia generaţie": în Iov 42:16 se spune despre acesta 
că a trăit să-şi vadă urmaşii până la a patra generaţie, lucru ce 
simbolizează o viaţă împlinită (Ps 128:6, Prov 17:6; Is 53:10). 
Găsim paralele cu această idee şi în literatura Orientului Apro¬ 
piat antic. Astfel, în a doua inscripţie a lui Nerab (KAI 226.5), 
citim: „Am văzut copiii cu ochii mei până la a patra generaţie", 
iar în inscripţia memorială a mamei lui Nabonid (ANET 561), 
citim: „i-am văzut pe descendenţii mei vii până la a patra gene¬ 
raţie". 

50:26 „Sarcofag", ebr. aron: cuvântul desemnează doar aici 
un „sarcofag"; în rest este folosit îndeosebi pentru „chivotul" 
Legământului. Tradiţia ebraică târzie valorifică acest aspect şi 
face o paralelă între Iosif, care a fost pus într-un sarcofag (aron), 
şi cele două table ale Legii, care au fost puse într-un chivot (aron) 
(Ginzberg, 2003, p. 430). 



BIBLIOGRAFIE 


Deoarece bibliografia biblică tinde spre infinit, am indicat aici doar prin¬ 
cipalele instrumente de lucru folosite direct pentru realizarea acestei 

lucrări. 

Biblia Hebraica Stuttgartensia, ed. K. Elliger et W. Rudolph, editio quinta 
emendata opera A. Schenker, Deutsche Bibelgesellschaft, Stuttgart, 
1997. 

Biblia Sacra Vulgata, ed. R. Gryson, Deutsche Bibelgesellschaft, Stuttgart, 
5 2007- 

Nova Vulgata Bibliorum Sacrorum Editio, Libreria Editrice Vaticana, Cittâ 
del Vaticano, 1979. 

Septuaginta, ed. Alfred Rahlfs; editio altera Robert Hanhart, Deutsche 
Bibelgesellschaft, Stuttgart, 2006. 

* 

La Sainte Bible, Version ^tăblie par Ies moines de Maredsous, Nouvelle 
£dition revue et corrigee, Brepols, Paris-Turnhout, 1975. 

La Bible de Jerusalem, nouvelle £dition entiârement revue et augmente, 
âditions du Cerf, Paris, 1998. 

La Bible, traduction cecumenique (ed. r^servee â. l’Association oecumenique 
pour la recherche biblique), £ditions du Cerf & Societ£ Biblique 
Franţaise, Paris, 1988. 

La Bible: Notes integrales, traduction oecuminique, âditions du Cerf & 
Bibli’O — Soch:t£ Biblique Franţaise, Paris, 2010. 


346 BIBLIA DUPĂ TEXTUL EBRAIC 

The Holy Bible, Revised Standard Vcrsion, An Ecumenical Edition, Collins, 
New York-London, 1973. 

New English Translation (The NET Bible), Biblical Studies Press, 2005. 

The HarperCollins Study Bible: Fully Revised and Updated, HarperOne, San 
Francisco, 2006. 

La Sacra Bibbia della Conferenza Episcopale Italiana, Cittâ del Vaticano, 
1997. 

The Five Boofcs of Moses. A Translation with Commentary by Robert Alter, 
Norton, New York-London, 2004. 

Berlin, Adele - Brettler, Marc Zvi - Fishbane, Michael, The Jewish Study 
Bible, Oxford University Press, Oxford, 2004. 

Biblia sau Sfânta Scriptură, Editura Institutului Biblic şi de Misiune al 
BOR, Bucureşti, 1988. 

Biblia sau Sfânta Scriptură, ediţie jubiliară a Sfântului Sinod, versiune 
diortosită după Septuaginta, redactată şi adnotată de Bartolomeu 
Valeriu Anania, Editura Institutului Biblic şi de Misiune al BOR, 
Bucureşti, 2001. 

Septuaginta, voi. I—VI, traducere (coord. Cristian Bâdiliţă, Francisca 
Băltăceanu, Monica Broşteanu, Dan Sluşanschi), Colegiul Noua 
Europă-Polirom, Bucureşti-Iaşi, 2004-2011. 

Biblia. Traducere, introduceri şi note de pr. Alois Bulai şi pr. Eduard 
Patraşcu, Editura Sapientia, Iaşi, 2013. 

Biblia sau Sfânta Scriptură a Vechiului şi Noului Testament, cu trimiteri [= 
Dumitru Comilescu], ediţie revizuită ortografic, Societatea Biblică 
Interconfesională din România, Bucureşti, 2014. 


Ancient N car Eastrn 1 Texts Relating to the Old Testament, ed. James B. Pritchard, 
IIl rd ed. with Supplement, Princeton University Press, Princeton, 
*1969. 

Brown, F. - Driver, S.R. — Briggs, C.A., The Brown-Driver-Briggs Hebrew 
and English Lexicon with an Appendix Containing the Biblical Aramaic, 
Hendrickson, Peabody, 1906. 

Dicţionar enciclopedic al Bibliei, Editura Humanitas, Bucureşti, 1998. 


BIBLIOGRAFIE 347 


Ilar», Tal, Lexicon ofjewish Names in Late Anticjuity: Part I: Palestine 330 
BCE-200CE, (TSAJ 91), Mohr Siebeck, Tubingen, 2002. 

Kautzsch, E., Gesenius’ Hebrew Gram mar, etL rev. şi lărgită, trad. de A.E. Cowley, 
Clarendon, Oxford, h^io. 

Koehler, L. - Baumgartner W., The Hebrew and Aramaic Lexicon of 
the Old Testament, trad. M.E. J. Richardson, Brill, Leiden, 1994-2000, 
ed. CD-ROM. 

L^on-Dufour, X. (dir.), Vocabulaire de theologie biblique, Cerf, Paris, 1970. 
Trad. rom. Vocabular de teologie biblică, ARCB, Bucureşti, 2001. 

McKenzie, John L., DictionaryoftheBible, Collier Macmillan Publishers, 
London-New York, 1965. 

Sander, N.Ph. - Trenel, I., Dictionnaire Hebreu-Franţais, Slatkine 
Reprints, Geneva, 1991. 

Zorell, F., Lexicon Hebraicum et Aramaicum Veteris Testamenti, Fasc. 1-9, 
Reeditio Photomechanica, Pontificium Institutum Biblicum, Roma, 
1968. 


* 

Abegg, Martin Jr. - Flint, Peter - Ulrich, Eugene, The Dead Sea Scrolls 
Bible: The Oldest Known Bible Translatedfor the First Time into English, 
HarperOne, New York, 1999. 

Albright, W.F., „A Biblical Fragment from the Maccabaean Age: The 
Nash Papyrus", Journal of Biblica! Literature 56 (1937), 3, pp. 145-176. 

_, „From the Patriarchs to Moses“, The Biblical Archaeologist 

36.1 (1973). PP- 5 - 33 - 

Alonso-Schokel, L. „Literary Genres, Biblicar, în New Catholic Encyclo- 
pedia, voi. 8, McGraw-Hill, New York, 1967, pp. 803-809. 

Alter, Robert, The Art of Biblical Narrative, Basic Books, New York, 1981. 

Archer, Gleason Jr., A SurveyofOld Testament Introduction, Moody Press, 
Chicago, 3 i994. 

Barr, James, The Semantics of Biblical Language, Oxford University Press, 
Oxford, 1961. 

Blum, Erhard, Die Komposition der Vătergeschichte {Wissenschaftliche 
Monographien zum Alten und Neuen Testament 57), Neukirchener 
Verlag, Neukirchen-Vluyn, 1984. 


348 BIBLIA DUPĂ TEXTUL EBRAIC 

_, Studienzur Komposition des Pentateuch, (Beiheftzur Zeitschrift 

fOr die alttestamentliche Wissenschaft 189), Walter de Gruyter, 
Berlin-New York, 1990. 

Briquel Chatonnet, Franţoise - Desreumaux, Alain, „Syriac Inscriptions 
in Syria“, Hugoye: Journalof SyriacStudies, voi. 14.1, (2011), pp. 27-44. 

Brock, Sebastian, The Bible in the Syriac Tradition, St. Ephrem Ecume- 
nical Research Institute - Correspondence course i, Kottayam, 1989. 

Broşteanu, Monica, Numele lui Dumnezeu în Coran şi în Biblie, Editura 
Polirom, Iaşi, 2005. 

Brown, R. - Fitzmyer, J. - Murphy, R.E., Introducere şi comentariu la Sfânta 
Scripturi (The New Jerome Biblica! Commentary), voi. 2: Pentateuhul, 
trad. şi prelucrare pentru limba română de pr. Dumitru Groşan, 
Editura Galaxia Gutenberg, Târgu-Lăpuş, 2007. 

Buhl, F., Kanon und Text des Alten Testament, W. Faber, Leipzig, 1891. 

Burkitt, F.C., „The Hebrew Papyrus of the Ten Commandments 44 , The 
Jewish Quarterly Review 15 (1903), 3, pp. 392-408. 

Campbell, J.G., Desluşirea sulurilor de la Marea Moartă, trad. I. Peleanu, 
Editura Hasefer, Bucureşti, 2005. 

Carr, D.M., Reading the Fractures ofGenesis. Historical and Literary Approaches, 
Westminster-John Knox Press, Louisville, 1996. 

Cohen, Marcel, Le systeme verbal semitigue et l'expression du temps, Editions 
Leroux, Paris, 1924. 

Cohen, Shaye, „The Significance of Yavneh: Pharisees, Rabbis, and the 
End of Jewish Sectarianism“, HUCA 55 (1984), pp. 27-53. 

Cohn, R.L., „Narrative Structure and Canonical Perspective in Genesis* 4 , 
JSOT 25, (1983), pp. 3-16. 

Collins, John D., „Before the Canon: Scriptures in Second Temple 
Judaism", în Old Testament Post, Present, and Future: Essays in Honor 
of Gene M. Tucker, Abingdon, Nashville, 1995, pp. 225-242. 

Comfort, Philip Wesley, The Origin of the Bible, Tyndale, Carol Stream, 
2004. 

Croatto, Jose Severino, „’Abrek «Intendent» dans Gen. XLI 41,43“, Vetus 
Testamentum (1966), pp. 113-H5. 

Dahl, N.A. - Segal, Alan F., „Philo and the Rabbis on the Names of God“, 
Journal for the Study ofjudaism, 9 (1978), pp. 1-28. 

Danby, Herbert, The M ishnah, Oxford University Press, Oxford, 1933. 



BIBLIOGRAFIE 349 


Dietrich, M. - Lorentz, O. - Sanmartin, J., Die keilalphabetischen Texte 
aus Ugarit: Einschliesslich der keilalphabetischen Texte ausserhalb Ugarits. 
Teii 1 Transkription (AOAT 24/1), Kevelaer, Butzon & Bercker - 
Neukirchen-Vluyn, Neukirchener, 1976; republicat ca The Cuneiform 
Alphabetic Texts from Ugarit, Ras Von Hani and Other Places (KTU, ed. 
a Il-a; ALASPM, 8), Ugarit Verlag, Miinster, 1995. 

Dorival, G. - Harl, M. - Munnîch, O., La Bible grecgue des Septante. Du 
Juda'isme hellenistigue au christianisme ancien, Cerf- Editions C.N.R.S., 
Paris, 1994. 

Edelman, Diana V. - Davies, Philip R. - Nihan, Christophe - Romer, 
Thomas, Cles pour le Pentateugue. Etat de la recherche et themes fonda- 
mentaux , Labor et Fides, Geneva, 2013. 

Eshel, Hanan, „Wadi Sdeir“,în Lawrence H. Schiffman, James C. Vander- 
Kam (eds), Encyclopedia ofthe Dead Sea Scrolb, voi. 2, Oxford Univer- 
sity Press, Oxford, 2000, pp. 851-852. 

Franz, Gordon, „Remember, Archaeology is NOT a Treasure Hunt!“, 
Bible and Spade 18 (2005), pp. 53-59. 

Freedman, D.N., Pottery, Poetry, and Prophecy: Studies in Early Hebre w 
Poefry, Eisenbrauns, Winona Lake, 1980. 

(jabriyâl, Fawlus - al-Bustăni, Kamîl ’Afrăm, Al-’Ădâb as-Suryăniyya - 
'alâm as-suryân: al-ţfuz al-'awwal - al-'uşur al-'ulă, ManSurăt al- 
Cămiat al-Lubnăniyya, Beirut, 1969. 

Garbini, Giovanni - Durând, Gabriel, întroduzione alle lingue semitiche, 
Brescia, Paideia, 1994. 

Garcia L6pez, F., El Pentateuco. Introducciân a la lectura de Jos cinco primeros 
libros de la Biblia , Editorial Verbo Divino, Estella, 2003. 

Gaster, T.H., Manuscrisele de la Marea Moartă, trad. S. Dumitru, Editura 
Herald, Bucureşti, 2005. 

Geisler, Norman L. - Nix, William E., A General Introduction to the Bible , 
revised and expanded, Moody Press, Chicago, 1986. 

_, From God to U$: How We Got Our Bible, Moody Press, 

Chicago, 1974. 

Gerhardsson, Birger, Memory and Manuscript: Oral Tradition and Written 
Transmission in Rabbinic Judaism and Early Christianity, Eerdmans, 
Grand Rapids, 1998. 


350 BIBLIA DUPĂ TEXTUL EBRAIC 

Ginzberg, Louis, Legends of the Jews, Jewish Publication Society, Phila¬ 
delphia, *2003. 

Ginsburg, Christian D., Introduction to the Massoretico-Critical Edition of 
the Hebrew Bible, Trinitarian Bible Society, London, 1897. 

Hamilton, Victor P„ The Book ofGenesis, Chapters 18-50 (The New Inter¬ 
national Commentary on the Old Testament), Eerdmans, Grand 
Rapids, 1995. 

Hurvitz, Avi et al., A Concise Lexicon of Late Biblica 1 Hebrew (Supplements 
to Vetus Testamentum 160), Brill, Leiden, 2014. 

Instone-Brewer, David, Techniciues and Assumptions in Jewish Exegesis 
Before 70 CE {Texte und Studien zum antiken Judentum 30), Mohr 
Siebeck, Tubingen, 1992. 

josephus Flavius, Antichităţi iudaice, 2 voi., trad. Ion Acsan, Editura 
Hasefer, Bucureşti, 2004. 

Kahle, Paul, The Cairo Geniza, Frederick A. Praeger, New York, *1959. 

Kitchen, Kenneth A., On the Reliability of the Old Testament, Eerdmans, 
Grand Rapids, 2003. 

Kritsky, Gene, The Tears of Re: Beekeeping in Ancient Egypt, Oxford Uni- 
versity Press, Oxford, 20x5. 

Kutscher, Yechezkel Eduard, A History of the Hebrew Language, E.J. Brill, 
Leiden,1982. 

Lim, Timothy, „A Theory of the Majority Canon", Expository Times 123 
(2013), pp. 365-373. (Lim. 2013a) 

_ The Formation of the Jewish Canon, Yale University Press, New 

Haven, 2013. (Lim 2013b) 

Mazar, A. - Panitz-Cohen, N., „It Is the Land of Honey: Beekeeping at 
Tel Rehov“, Near Eastern Archaeology, 70 (2007), pp. 202-219. 

McDowell, Josh, Evidence for Christianity, Thomas Nelson, Nashville, 
2006. 

_, The New Evidence That Demands a Verdict, Thomas Nelson, 

Nashville, 1999. în română: Noi mărturii supuse dreptei judecăţi, Editura 
Aquaforte, Cluj-Napoca, 2005. 

Mettinger, Tryggve N.D., In Search ofGod. The Meaning and the M essage 
of the Everlasting Names, trad. Frederick H. Cryer, Fortress Press, 
Philadelphia, 2005. 



BIBLIOGRAFIE 351 

Mihăilă, Alexandru, „Despre numele dumnezeiesc Iahve“, Studii teologice 
(2007), i, pp. 27-43. 

Mollat, Donatien, L'Evangile de saint ]ean, Editions du Cerf, Paris, 1953. 

Negoiţă, Athanase, Manuscrisele eseniene de la Marea Moartă, Editura 
Ştiinţifică, „Bibliotheca Orientalist Bucureşti, 1993. 

Niccacci, Alviero, The Syntax ofthe Verb in Classical Hebrew Prose, trad. 
W.G.E. Watson (JSOT. Supp 86), JSOT Press, Sheffield, 1990. 

Noth, Martin, Die Welt des Alten Testaments, ed. a 4-a, Alfred Topelmann, 
Berlin, 1962. în engleză: The Old Testament World, trad. Victor I. Gruhn, 
Adam & Charles Black, London, 1966. 

Notscher, F., „Heisst kăbod auch «Seele»?“, Vetus Testamentum 2 (1952), 
pp. 358-362. 

Ofer, Yosef, „The history and authority of the Aleppo Codex", în Mor- 
dechai Breuer, Mordechai Glatzer (eds), Jerusalem Crown. The Bible 
ofthe Hebrew University of Jerusalem. Pentateuch, Prophets and Writings, 
according to the Text and Masorah ofthe Aleppo Codex and Related 
Manuscripts, Following the Methods ofRabbi Mordechai Breuer, Karger, 
Basel, 2000. 

Quesneî, M. - Gruson, Ph. (dir.J, La Bible et sa Culture, I. Ancien Testament, 
Desclee de Brouwer, Paris, 2001. 

Rendsburg, Gary, „The Sheffield Dictionary of Classical Hebrew”: Review 
of D. J. A. Clines (ed.), The Dictionary of Classical Hebrew, voi. 1, AJS 
Review 21 (1996), pp. 111-118. 

Rhodes, Erroll F. - Smend, Rudolf, „Bible Manuscripts and Editions", 
în Erwin Fahlbusch (ed.), The Encyclopedia of Christianity, voi. 1, trad. 
Geoffrey W. Bromiley, Eerdmans, Grand Rapids, 1999. 

Robinson, R.B., „The Literary Function of the Genealogies of Genesis", 
Catholic Biblical Quarterly 48, (1986), pp. 595-608. 

Romer, Thomas - Macchi, Jean-Daniel - Nihan, Christophe (eds), 
Introduction ă l’Ancien Testament, Labor et Fides, Geneva, 2009. 

Ryle, H.E., The Canon ofthe Old Testament, Macmillan, London, 1892. 

Sama, Nahum, Genesis: The New JPS Commentary, jewish Publication 
Society, Philadelphia, 1989. 

Schmid, Konrad, Erzvciter and Exodus: Untersuchungen zur doppelten 
Begriindung der Urspriinge Israels innerhalb der Geschichtsbucher des 


352 BIBLIA DUPĂ TEXTUL EBRAIC 

Alten Testamente (Wissenschaftliche Monographien zum Alten und 
Neuen Testament 81), Neukirchener Verlag, Neukirchen-Vluyn, 1999. 

Segal, J.B., The Diacritical Point and-the Accente in Syriac, Oxford Univer- 
sity Press, London-New York-Toronto, 1953. 

Ska, J.L., Introduzione alia lettura del Pentateuco. Chiavi per l'interpretazione 
dei primi cingue libri della Bibbia, Edizioni Dehoniane, Roma, 1998. 

Soderlund, S.K., „Text and MSS of the OT“, în Geoffrey W. Bromiley 
(ed.), The International Standard Bible Encyclopedia, ed. rev., voi. 4, 
Eerdmans, Grand Rapids, 1988. 

Speiser, E.A., Genesis: Introduction, Translation, and Notes (The Anchor 
Bible, voi. 1), Yale University Press, New Haven, 2008. 

Tatu, Silviu, Geneza, în Silviu Tatu (ed.). Introducere în studiul Vechiului 
Testament: Pentateuhul ţi cărţile istorice, Editura Risoprint - Editura 
Casa Cărţii, Cluj-Napoca - Oradea, 2016. 

_, „Jotham’s Fable and the crux interpretum in Judges 1 X“, Vetus 

Testamentum 56 (2006), pp. 105-124. 

Tov, Emanuel, Textual Criticism of the Hebrew Bible, Fortress Press, 
Minneapolis, 2 200i. 

Vergote, J., Joseph en Egypte: Genese Chap . 37-50 d Ia lumiere des etudes 
egyptologigues recentes, Publications Universitaires, Louvain, 1959. 

Wadell, W.G., „The Tetragrammaton in the LXX", Journal of Theological Stu- 
dies 45, (1944), pp. 158-161. 

Walton, John H., Ancient Near Eastern Thought and the Old Testament, 
Baker, Grand Rapids, 2006. 

Wegner, Paul D., A Student’s Guide to Textual Criticism of the Bible: Its 
History, Methods & Results, InterVarsity Press, Downers Grove, 2006. 

Weitzman, Michael Perry, The Syriac Version of the Old Testament - An 
Introduction, Cambridge University Press, Cambridge, 2005. 

Wellhausen, Julius, Prolegomena zur Geschichte Israels, Reimer, Berlin, 
1883. în engleză: Prolegomena to the History of Israel, Scholars Press, 
Atlanta, 1994. 

_, Die Composition des Hexateuchs und der historischen Bucher des 

Alten Testamente, Reimer, Berlin, 1899. 

Westermann, Claus, Genesis, voi. 3: Genesis yj-50, Neukirchener Verlag, 
Neukirchen-Vluyn, 2004. 

Widder, Wendy, Textual Criticism (Lexham Methods Series), Lexham 
Press, Bellingham, 2013. 



BIBLIOGRAFIE 353 

Wolff, Hans Walter, Anthropology of the Old Testament, Fortress Press, 
Philadelphia, 1974. 

Wright, William, A Short History ofSyriac Literature, Adam and Charles 
Black, London, 1894. 

Wvirthwein, Emst, The Text of the Old Testament. An întroduction to the 
Biblia Hebraica, revised and expanded by Alexander Achilles Fischer. 
Translated by Erroll F. Rhodes, Eerdmans, Grand Rapids, boi4. 

Young, Ian, Diversity in Pre-Exilic Hebrew (Forschungen zum Alten Testa¬ 
ment 5), Mohr Siebeck, Tiibingen, 1993. 

Young, Ian - Rezetko, Robert - Ehrensvărd, Martin, Linguistic Dating of 
Biblicul Texts, 2 voi., Equinox, London-Oakville, 2008. 








Redactor: Maricva lonescu 
Coperta: Ioana Nedelcu 
Tehnoredactor: Manuela Măxineanu 
DTP: Emilia Ionaşcu 

Lucrare executată la R.A. Monitorul Oficial 


Descrierea CIP a Bibliotecii Naţionale a României 
Biblia după textul ebraic / ed. îngrijită de Maria Francisca Băltăceanu şi 
Monica Broşteanu; trad., introd. şi note de Maria Francisca Băltăceanu, 
Monica Broşteanu, Melania Bădic,... - Bucureşti: Humanitas, 2017 
ISBN 978-973-50*5870-8 

I. Băltăceanu, Maria Francisca {ed.; trad.; pref.) 

II. Broşteanu, Monica (ed.; trad.; pref.) 

III. Bădic, Melania Daniela (trad.; pref.) 


EDITURA HUMANITAS 

Piaţa Presei Libere 1,013701 Bucureşti, România 

tel. 021/408 83 50, fax 021/408 83 51 

www.humanitas.ro 

Comenzi online: www.libhumanitas.ro 
Comenzi prin e-mail: vanzari@>libhumanitas.ro 
Comenzi telefonice: 021311 23 30 



Textul Bibliei confirmă, prin structura şi istoria lui, 
teologia Treimii. Căci el are trei autori: Dumnezeu 
(inspiratorul lui suprem, izvorul Revelaţiei), autorii tex¬ 
tului consemnat în scris (primitorii şi transmiţătorii 
Revelaţiei) şi traducătorii textului originar. Cu volumul 
de faţă, ne aflăm în prezenţa traducătorilor, exponenţi 
ai „vorbirii în limbi", mediatori ai Duhului, păstori ai 
cuvintelor aflate în căutarea Cuvântului. Ei merită toată 
admiraţia noastră. Pentru că reuşesc să pună erudiţia 
cea mai temeinică în serviciul cordialităţii, al nevoii de 
a înţelege ceea ce e dincolo de înţelegerea obişnuită. 

ANDREI PLEŞU 


ISBN 978-973-50-5870-8 
ISBN 978-973-50-5871-5 




































